
Illyria  vagy  Nagy-Horvátország? 

Irta:  Spectator  Bosniae. 


A  demokratikus  evolúció  és  a  vele  kapcsolatos  egyéb  poli- 
tikai problémák,  melyek  egész  Európát  feszültségben  tartják,  s 
ugy  Ausztriát  mint  Magyarországot  a  világháború  közepette 
heves  belpolitikai  küzdelmek  szinhelyévé  teszik,  a  monarchia 
délszláv  nemzetiségű  területein,  különösen  Bosznia-Hercegoviná- 
ban élénk  visszhangra  találtak,  hol  az  egymással  szemben  álló 
pártok  különböző  politikai  törekvéseik  szerint,  heves  délszláv 
vérmérsékletüknek  megfelelően,  vagy  a  végletekig  felcsigázott 
reménységekkel,  vagy  a  legnagyobb  izgalommal  lesik  a  mon- 
archia két  államában  folyó  eseményeket  és  azoknak  a  délszláv 
ügyekre  várható  visszahatását. 

Az  általános  jelszó,  amelyért,  vagy  amely  ellen  ma  még  a 
kulisszák  mögött  lappangva,  a  jelek  szerint  a  közel  jövőben 
azonban  annál  hevesebben  kitörve  a  politikai  küzdelem  folyik, 
a  szlovén  képviselőknek  az  osztrák  birodalmi  gyűlésen  bejelen- 
tett államjogi  követelése,  azaz  a  monarchia  két  állama  délszláv 
területeinek  egy  a  Habsburgok  jogara  alatt  álló  egységes  dél- 
szláv államalakulatba  leendő  egyesítése,  vagyis  más  szavakkal 
az  osztrák-magyar  monarchiának  trialisztikus  vagy  föderalisz- 
tikus  alapon  történendő  újjászervezése. 

Az  idea  délszláv  körökben  nem  uj  keletű,  és  amennyiben 
a  nemzeti  összetartozás,  közös  törekvések  és  történelmi  mult 
alapján  kölcsönösen  egyesülésre  vágyó  népeknek  más  állammal 
szemben  nem  aggressziv  jellegű  oly  óhajáról  volna  szó,  mely  a 
monarchia  kipróbált  dualisztikus  alapját  nem  veszélyezteti,  ugy 

az  ilyen  törekvés  a  saját  szabad  nemzeti  fejlődéséért  évszázado- 
kon keresztül  oly  sokat  áldozott  magyar  nemzet  jóindulatú 
támogatására  is  igényt  tarthatna.  Sajnos  azonban  e  legújabb 
délszláv  mozgalom  nem  ily  természetű,  hanem  mint  kiújult 
illyrizmus,  vagy  mint  aggressziv  nagy-horvát  eszme  jelentkezik, 
mellyel  szemben  magyar  szempontból  minden  aggály  a  leg- 
nagyobb mértékben  jogosult.  Trialisztikus  vagy  föderalisztikus 
irányán  kivül  e  mozgalom,  úgymint  az  Ausztriában  napfényre 
kerülő  egyéb  törekvések  egész  sora,  határozottan  magyarellenes, 
mely  az  uj  államalakulattól  egyebek  között  a  magyarság  majo- 
rizálását,  érvényesülésének  és  nemzeti  törekvései  megvalósításá- 
nak megakadályozását  is  várja.  Ezenfelül  azonban  hiányzik  e 
mozgalomnak  —  és  ez  magyar  szempontból  némileg  megnyug- 
tató —  legalább  a  jelenlegi  időpontban  tényleges  alapja,  a  ter- 
mészetes evolúció  és  az  ethikai  jogosultság  ellenállhatatlan  hajtó- 
ereje, mivel  nem  a  monarchia  különböző  délszáv  elemeinek, 
horvátoknak  és  szlovéneknek,  szerbeknek  és  mohamedán  val- 
lású bosnyákoknak  és  hercegócoknak  egyöntetű  és  spontán 
egyesülési  óhaját,  hanem  kizárólag  egyes  pártoknak  (nem  is 
egy  egész  nemzetnek)  és  néhány  nagyravágyó  politikusnak  két- 
ségbevonhatatlan ügyességgel  inscenirozott  akcióját  képviseli,  kik 
a  monarchia  mai  belpolitikai  helyzetét,  más  pártok  és  nemzetek 
majorizálása  és  elnyomása  mellett,  saját  politikai  törekvéseik 
megvalósítására  szeretnék  felhasználni. 

A  monarchia  délszláv  területeinek  egyesítése,  illetőleg 
Nagy-Horvátország  megteremtése  a  horvát  közjogi  ellenzék- 
nek ausztriai  dalmát  és  szlovén  elvtársaival  egybehangzóan 
évtizedeken  át  hangoztatott  államjogi  programmja,  mely  da- 
cára a  fennálló  államkeretek  ellen  irányuló  tendenciájának, 
előkelő  és  gyakran  döntő  befolyású  bécsi  politikai  körök  jó- 
akaratú támogatásában  részesült,  melyek  a  délszláv  kérdést, 
ugy  mint  egyéb  politikai  problémákat  is,  nem  tekintették  és  ma 
sem  tekintik  öncélnak,  hanem  alkalmas  fegyvernek,  hogy  a 
monarchia  belpolitikai  küzdelmeiben  saját  szupremáciájukat 
fentartsák  és  legveszedelmesebb  ellenfelüknek,  a  magyar  állam- 
nak természetes  evolúcióját  és  túlsúlyra  kerülését  megakadá- 
lyozzák. E  körülményen  kivül  természetesen  egyéb  faktorok  is 
hozzájárultak  ahhoz,  hogy  a  nagy-horvát  eszme  Horvátország- 
ban, Dalmáciában  és  Ausztriának    délszlávok    lakta  területein 

gyökeret  verjen.  A  kettős  monarchia  struktúrája  és  történelmi 
fejlődése,  melynek  következtében  a  délszláv  ügyek  vitele  három 
különböző,  nem  mindig  harmonikusan  együtt  működő  tényező, 
azaz  az  osztrák,  a  magyar  és  a  közös  kormány  kezében  nyug- 
szik, továbbá  a  magyar  kormányok  által  a  horvát  politika  terén 
kétségkivül  elkövetett  guvernementális,  gazdasági  és  egyéb  poli- 
tikai hibák  sora,  valamint  a  horvátoknál,  mint  minden  délszláv- 
nál  rendkívül  erősen  kifejlődött,  gyakorlati  nehézségekkel  nem 
számoló,  gyakran  fellengző  nemzeti  érzés  és  a  sajnos  gyakori 
engesztelhetetlen  magyargyülölet  mind  hozzájárultak  a  nagy- 
horvát eszme  térfoglalásához  és  magyarellenes  jellege  kidom- 
borításához. 

Ezen  prediszpozició  Horvátországban,  Dalmáciában  és  a 
szlovéneknél  évtizedek  óta  fennállott  ugyan,  de  a  befolyásos 
szerb  kisebbségek  és  kormányok  elutasító  magatartása  folytán 
különösen  aggressziv  jelleget  magukban  az  illető  országokban 
sem  nyert,  ugy  hogy  a  délszláv,  illetőleg  nagy-horvát  kérdésnek 
a  monarchia  határain  belől  történendő  akut  felszinrehozatalá- 
val  a  háborút  megelőző  időszakban  tényleg  nem  kellett  szá- 
molni. E  körülmény  magyarázata  a  fenti  okokon  kivül  főleg 
Bosznia  és  Hercegovina  helyzetében  és  politikai  magatartásában 
is  keresendő,  mivel  akár  egy  illyr,  akár  egy  nagy-horvát  jellegű 
államalakulat  az  osztrák-magyar  monarchia  keretében  Bosznia 
és  Hercegovina  nélkül  el  nem  képzelhető,  ez  utóbbi  ország  több- 
sége pedig  sem  az  egyik,  sem  a  másik  államalakulatra  való 
törekvések  részére  nem  volt  megnyerhető.  Bosznia  és  Hercego- 
vina évszázadok  óta  önálló  történelmi  fejlődéssel  és  individua- 
litással biró  ország,  mely  lakossága  öntudatába  nemzetiségi  és 
valláskülönbség  nélkül  mélyen  belevéste  a  «bosnyák»  össze- 
tartozandóság  érzését.  Az  ország  lakosságának  33% -át  kitevő, 
több  mint  600.000  lelket  számláló  és  a  földbirtok  legnagyobb 
részét  kezükben  tartó  mohamedánok  túlnyomó  többsége  — 
dacára  szerb-horvát  anyanyelvüknek  és  délszláv  fajuknak  — 
sem  horvát,  sem  szerb  nemzetiségi  hovatartozásról  hallani  sem 
akar,  minden  ily  irányú  kaptiválási  kísérlet  ellen  heves  ellen- 
állást tanúsít  és  magát  kizárólag  bosnyáknak  és  mohamedán- 
nak tartja.  A  horvát  és  szerb  nemzetiségű  lakosság  ujabb  idő- 
ben ugyan  tagadásba  veszi  a  «bosnyák»  politikai  individuali- 
tást, mindamellett  bennük  is  él  és   adott  alkalmakkor  han- 

got  is  ad  e  külön  öntudat.  Emellett  azonban  kifejlődött  egy 
rendkívül  intenzív  horvát,  illetőleg  szerb  nacionalizmus,  mely 
a  vallási  tagoltság  alapján  fejlődött  és  felépült  Boszniában, 
hol  vallás  és  nemzet  azonos  fogalmak,  a  két  nemzet  oly  éles 
antagonizmusára  vezetett,  mely  dacára  a  legutóbbi  években  tör- 
tént közeledési,  illetőleg  egyesítési  törekvéseknek,  nagyméretű 
közös  politikai  célokat,  vagy  az  egyik  nemzetnek  a  másik  poli- 
tikai törekvései  előtt  való  behódolását  a  háború  előtti  időkben 
teljesen  kizárta.  Mivel  a  lakosság  44% -át  képviselő,  körülbelül 
800.000  főre  rugó  szerbség  a  jobbmódu  és  intellektuálisabb  ele- 
met teszi,  ennélfogva  a  400.000  lelket  számláló,  tehát  a  lakos- 
ságnak csak  23% -át  kitevő,  gazdaságilag  és  politikailag  gyen- 
gébb horvátságnak  vajmi  kevés  kilátása  volt  a  túlnyomó  szerb 
és  mohamedán  többséggel  szemben  saját  akaratának,  illetőleg 
a  nagy-horvát  eszmének  érvényesítésére.  Az  illyrizmus  egy  év- 
század óta  eltemetett  eszméjének  feltámadására  pedig  senki  sem 
gondolt  és  egy  ilyen  kisérlel  a  szerbségnél  még  kevesebb  talajra 
talált  volna,  mivel  politikai  ábrándozok  és  agitátorok  által  szőtt 
nemzeti  álmaik  a  chimerikus  és  reájuk  nézve  nem  hegemóniát 
jelentő  Illyria,  hanem  a  Balkán-háború  óta  hatalmas  fejlődés- 
nek induló  és  általuk  szerb  «Piemont»-nak  tekintett  független 
szerb  királyság  felé  fordultak. 

Az  illyr  vagy  nagy-horvát  törekvésekre  nézve  kevéssé  ked- 
vező politikai  kilátások  között  találta  tehát  Bosznia-Hercego- 
vinát az  1914.  év  nyarán  kitört  világháború,  mely  a  közvetlen 
hadműveleti  területté  vált  országban  a  kivételes  állapot  elrende- 
lése és  a  tartománygyülés  feloszlatása  után  hosszú  időre  min- 
den belpolitikai  élet  vagy  mozgalom  szünetelését  vonta  maga 
után.  A  szenvedélyek  azonban  annál  hevesebben  tomboltak  a 
háború  közvetlen  kiinduló  pontját  képező  országban.  A  vallási, 
politikai  és  főleg  gazdasági  ellentétektől  tüzelt  mohamedán  és 
horvát  tömegek,  melyek  a  múltban  a  szerbek  nyomását  elég 
gyakran  érezték,  szóval  és  tettel  az  egész  szerb  lakosság  ellen 
fordultak,  felelőssé  téve  azt  a  trónörökös  pár  ellen  elkövetelt 
aljas  merényletért,  ami  a  vallásfelekezetek,  illetőleg  nemzetisé- 
gek között  már  azelőtt  is  tátongó  ürt,  beláthatlan  időkre  áthidal- 
hatatlan szakadékká  változtatta. 

A  bécsi  és  szerajevói  kormányzó  körök  ezalatt  a  háború 
előtt  oly  kárhozatos  eredménnyel  követett  engedékeny,  attrak- 

ciós  politikájukkal  hirtelen  szakítva,  az  ellenkező  végletbe  estek 
át  és  a  háborúban  kétségkívül  szükséges  és  bizonyos  mértékig 
üdvös  «erős  kéz»  és  az  igazságos,  de  kíméletlen  megtorlás  poli- 
tikáját inaugurálták.  Sajnos  azonban  a  bécsi  és  szerajevói  kor- 
mányoknak az  okkupáció  óta  csaknem  szakadatlanul  követett 
labilis  és  következetlen  bosnyák  politikája  ezúttal  is  érvényesült. 
A  monarchia  legheterogénebb,  gyakran  felelőtlen  hatalmi  ténye- 
zőinek befolyása  alatt  álló  kormányok  a  múltban,  ahelyett  hogy 
egy  nyiltan  kitűzött  magas  cél  felé  következetesen  haladva  a  hű 
elemeknek  vallás  és  nemzetiségi  különbség  nélkül  biztos  támaszt 
nyújtottak  volna,  állandóan  a  különböző  felekezetek,  illetőleg 
nemzetiségek  és  pártok  között  inogtak  és  rövid  életű,  bizony- 
talan politikai  helyzeteket  teremtve,  a  politikai  megbízhatatlan- 
ság és  irredentista  propaganda  malmára  hajtották  a  vizet.  A 
háború  kitörése  után  hivatalba  lépett  uj  kormány  pedig  a  fenti 
öröklött  baj  tradíciója  szerint  folytatva  működését,  egyrészt  ön- 
tudatlanul, másrészt  ellenőrzés  nélkül  és  egyoldalú  befolyások 
alatt  állva  az  erős  kéz  politikája  terén  gyakran  messze  túllőtt  a 
célon,  más  irányban  pedig  egy  egyre  fokozottabban  érvényesülő 
prononcirozott  horvát  politikát  inaugurált.  Megjegyzendő,  hogy 
ez  a  «horvát  kurzus»,  nemcsak  mint  az  előző  kormányok,  ma 
szerb,  holnap  horvát,  majd  ismét  mohamedán  szellemben  veze- 
tett ingadozó  politikájának  ujabb  kiadása,  hanem  mint  a  háború 
harmadik  éve  óta  Ausztriában  napfényre  kerülő  azon  törek- 
vések egy  jellegzetes  tünete  tekintendő,  melyeknek  célja  a  ma- 
gyarság túlsúlyra  kerülése  ellen  a  horvátságnak  régi  módszer 
szerint  való  kijátszása,  vagyis  a  trialisztikus  vagy  föderalisztikus 
monarchia  előkészítése. 

Bosznia  és  Hercegovina  lakosságára  ezalatt  a  szerajevói 
kormánynak  politikája,  mely,  közbevetőleg  megjegyezve,  állan- 
dóan túltengő  katonai  befolyás  alatt  állott,  ugy  az  «erős  kéz», 
mint  a  «horvát  szellem »  szempontjából  egyforma  súllyal  nehe- 
zedett. A  polgári  és  katonai,  bírósági  és  közigazgatási  eljárások, 
a  közélelmezés,  sajtó-  és  levélcenzura,  kivételes  rendelkezések, 
különböző  visszaélések  stb.  ellen  emelt  panaszok  az  osztrák  és 
a  magyar  képviselőházban  elhangzott  interpellációk  óta  a  mon- 
archia közvéleménye  előtt  ismeretesek,  és  ha  egy  részük  kétség- 
kívül indokolatlan  is,  vagy  a  háború  által  okozott  nehézségekre 
vezethető  vissza,  annyi  mindenesetre  megállapítható  róluk,  hogy 

az  ország  túlnyomó  többségének  egybehangzóan  és  egyre  sürge- 
tőbben hangoztatott  panaszát  alkotják.  A  mohamedán  és  szerb 
lakosság  e  panaszokon  kivül  egyre  tűrhetetlenebbnek  érezte  az 
országban  ugy  személyi,  mint  objektív  téren  folyton  fokozot- 
tabban érvényesülő  horvát  irányt  és  a  horvát  elemnek  egyre 
növekedő  aggresszivitását,  ugy  hogy  a  két  különböző  ok  egybe- 
hatása  alatt  egyre  általánosabb  lett  a  vágy  a  kormány  megbuk- 
tatása, a  kivételes  rendelkezések  megszüntetése  és  az  alkotmá- 
nyosság visszaállítása  után. 

Ami  a  horvát  elemet  illeti,  ugy  ennek  természetesen  nem 
volt  annyi  kifogása  a  neki  politikai  téren  kedvező  rendszer  el- 
len, mint  a  szerb  és  mohamedán  pártoknak.  A  horvátság  azon- 
ban politikailag  nem  egységes  és  csak  a  világi  papság,  illetőleg 
az  ösmert  nevü  Stadler  szerajevói  érsek  vezetése  alatt  álló  in- 
tranzigens  klerikális  párt  feltétlen  hive  a  kormánynak  és  birja 
annak  bizalmát,  mig  Boszniában  nagy  befolyású  és  történelmi 
sulyu  Szent-Ferene  rendi  szerzetesek  által  opportunus  szellem- 
ben vezetett  és  a  többi  felekezettel  szemben  szabadelvű  horvát 
ellenpárt,  politikai  és  anyagi  pozícióját  a  klerikálisoktól  féltve, 
gyakran,  és  így  jelenleg  is,  sok  tekintetben  a  szerb  és  moha- 
medán pártokkal  közösen  operál. 

Ily  módon  a  klerikális  horvátok  kivételével  valamennyi 
párt,  dacára  a  köztük  tátongó  áthidalhatatlan  ellentéteknek,  az 
adott  esetben  egy  közös  pontban  találkozott,  melynek  lényege, 
mint  fentebb  említettük,  a  jelenlegi  kormányzati  rendszer  meg- 
buktatására és  az  alkotmányosság  visszaállítására  irányuló  tö- 
rekvésben fejezhető  ki. 

Miután  Boszniában  egy  ezirányu  eredményes  politikai 
tevékenységről  szó  nem  lehetett,  az  ottani  pártok  a  monarchia 
délszláv  tényezőinél  kerestek  és  találtak  támogatást  és  az  ő  in- 
formációik eredménye  a  Korosec,  Spincic  és  Hreljanovic  dél- 
szláv, iletőleg  horvát  képviselők  által  az  osztrák  és  a  magyar 
képviselőházban  előadott  interpellációk,  melyek  a  boszniai  és 
távolabbi  relációban  az  egész  délszláv  kérdést  a  legakutább 
formában  napirendre  hozták.  Az  eddigi  akciónak  sikere  és  a 
Bécsben,  Budapesten  és  Zágrábban  eljárt  Dr.  Dimovic  szerb 
és  Dr.  Sunaric  szabadelvű  horvát  pártvezérek  állítólag  kedvező 
felvétele  illetékes  helyen,  főleg  pedig  a  nevezeti  két  pártvezér- 
nek Ő  Felségénél  hosszú  kihallgatáson  történi  kegyes  fogad- 


Illyria  vagy  Nagy-Horvátország 


7 


tatása,  a  legvérmesebb  reménységeket  keltették  az  osztrák  bel- 
politikai események  óta  úgyis  állandó  izgatottságban  levő  ország- 
ban. A  közvélemény  állandóan  az  állítólag  közvetlenül  küszöbön 
álló  kormányválsággal  foglalkozik  és  Dr.  Unkelháusser  kor- 
mányzóhelyettesnek a  budapesti  kabinetbe  horvát-szlavón  mi- 
niszterré történt  meghivásán  kivül  még  több  változást  vár  az 
országos  kormány  vezető  állásaiban,  melyek  az  ad  hoc  koalleált 
pártok  ízlésének  megfelelően  az  eddigi  kormányzati  rendszerrel 
raló  szakítást  volnának  hivatva  jelenteni.  Különös  ugyan,  de  a 
jelek  után  Ítélve  az  általános  izgalom  magára  az  országos  kor- 
mány vezető  köreire  is  át  látszik  terjedni.  Erre  vall  legalább 
egy  a  kormányhoz  közel  álló  politikai  napilapnak,  a  «Bosnische 
Post»-nak  mult  hó  29-ikén  megjelent  és  a  közvélemény  szerint 
sugalmazott  vezércikke  és  egy  folyó  hó  2-ikán  közölt,  a  kor- 
mányzó-tábornoknál nyert  interviewja.  Mindkét  közlemény,  sok 
tekintetben  elismerésre  méltó  igazságokat  regisztráló  tartalma 
dacára  sem  tekinthető  egy  a  kormányhoz  közel  álló  lap  szeren- 
csés sakkhuzásának.  Mindenekelőtt  megütközést  kell  hogy  kelt- 
sen a  birói  eljárások  és  az  igazságügyi  osztályfőnök  személye 
ellen  intézett  támadásokkal  szemben  tanúsított  magatartása, 
melyet  a  közvélemény,  miután  cáfolat  vagy  kiegészítő  magya- 
rázat eddig  be  nem  következett,  a  vádak  hallgatólagos  beisme- 
résének és  az  igazságügyi  osztályfőnök  személye  elejtésének 
tekint.  Más  tekintetben  viszont  mindkét  közlemény  a  változott 
politikai  helyzetet  félreismerve  oly  területre  téved,  melyen  az 
ellenpártok  leghevesebb  és  nem  indokolatlan  ellentmondása 
várható,  ugy  hogy  e  félhivatalos  cikkek  minden  valószínűség 
szerint  egy  heves  hullámokat  vető  parlamenti  és  sajtó-campagne 
kiinduló  pontja  lesznek. 

E  közbevető  ecsetelések  után,  melyek  a  Bosznia-Herce- 
govinában uralkodó  politikai  viszonyokat  és  a  monarchia  ese- 
ményeivel összefüggésben  álló  ottani  magas  feszültséget  vannak 
hivatva  jellemezni,  azon  szoros  kapcsolatra  kívánunk  rámutatni, 
mely  ez  állapotok  és  a  trialisztikus,  illetőleg  föderalisztikus 
törekvések  között  fennáll. 

A  délszláv  területek  egyesítésére  vonatkozó  követelés  tudva- 
levőleg  szintén  az  osztrák  birodalmi  gyűlésen  merült  fel  és  a 
horvátok  és  szerbek,  illetőleg  Valamennyi  egynyelvű  délszláv 
aemzet  egybetartózandóságának  hangsúlyozása  folytán  tulajdon- 

képen  az  illyrizmus  felújítását  jelenti.  Különben  már  az  osztrák 
birodalmi  gyűlés  összehívását  megelőző  időben  is  erős  agitáció 
folyt  ezirányban  bécsi  politikai  körök  részéről,  melynek  indító 
okaira  cikkünkben  ismételten  rámutattunk. 

A  kérdésnek  a  birodalmi  gyűlésen  mostani  akut  formájá- 
ban történt  felszinrehozatala  Bosznia-Hercegovinában  óriási  iz- 
galmat okozott!  Elsősorban  a  horvátság,  illetőleg  annak  kleri- 
kális pártja  lett  a  kérdéstől  érintve,  mely  az  illyrizmusban  horvát- 
katholikus  hegemóniát  látva,  talán  még  sohasem  érezte  magát 
oly  közel  nemzeti  ábrándjai  megvalósulásához,  mint  e  percben, 
midőn  horvátországi,  dalmáciai  és  szlovén  testvérein  kivül  a 
monarchia  egyéb  szlávjai,  főleg  a  csehek,  valamint  nagy  be- 
folyású és  intéző  körök  támogatására  is  számíthatott.  Az  uj 
államalakulat  előrelátható  ellenzőiről,  a  magyarokról  és  bosz- 
niai szerbekről  és  mohamedánokról  joggal  azt  vélték  feltételez- 
hetni, hogy  a  jelenlegi  körülmények  között  erélyesebb  ellent- 
állás kifejtésére  képtelenek  lesznek.  Jellemző  a  magyarsággal 
szemben  mindig  szubjektív  és  gyűlölködő  sajtójuk  diadalmas 
hangja,  miszerint  a  «ma  már  nem  mindenható  magyarok))  saját 
bajaikkal  eléggé  el  vannak  foglalva,  mig  a  háborús  évek  alatt 
rendkívül  meggyöngült  és  a  döntő#  helyeken  politikailag  disz- 
kreditált szerbségről,  valamint  a  szervezetlen  és  támasz  nélkül 
álló  mohamedánokról  azt  tételezték  fel,  hogy  a  különböző  oldal- 
ról jövő  erélyes  és  kíméletlen  nyomásnak  engedni  lesznek  kény- 
telenek, ha  a  jövőben  politikai  érvényesülésre  még  egyáltalán 
igényt  tartanak.  Az  ezirányu  politikai  akciót  azonnal  bevezet- 
ték és  annál  erélyesebben  folytatták,  mivel  a  klerikális  párt 
a  monarchia  délszláv  tényezőivel  való  érintkezésnél  az  ellenzéki 
horvát  és  szerb  pártok  által  meg  lett  előzve,  mely  térveszteséget 
minden  áron  behozni  iparkodnak.  Emellett  szakadatlan  kísér- 
letek történnek  a  bécsi  döntő  körökkel  való  érintkezés  létrehoza- 
talára és  a  mohamedánoknak  egy  Nagy-Horvátország  érdekében 
rendezendő  manifesztáció  részére  bármi  uton  történendő  meg- 
nyerésére, mig  a  többi  pártokkal  létesítendő  együttműködés 
érdekében  sajtójuk  engedékenyebb  hangja  és  a  személyes  kapa- 
citálás  utján  dolgoznak. 

Habár  a  klerikális  horvát  párt  akciója  a  mohamedánok- 
nál és  a  többi  belföldi  pártnál  egyelőre  aligha  járt  az  óhajtott 
sikerrel,  mindazonáltal  konstatálni  kell,  hogy  számításaik  eddig 

csalárdnak  sem  bizonyultak,  mivel  ugy  a  szerbek,  mint  a  moha- 
medánok az  adott  problémával  szemben  tényleg  a  legkényesebb 
helyzetben  vannak. 

Ami  a  háború  alatt  előbbi  domináló  súlyának  tényleg  nagy 
részét  elvesztett  és  az  illetékes  helyeken  tudatosan  kompromit- 
tált szerbséget  illeti,  ugy  az  csak  az  utolsó  év  folyamán  kezdett 
a  háború  kitörése  óta  tartó  kábultságából  felébredve,  a  reá  nézve 
legnagyobb  mértékben  nyomasztó  kormányzati  rendszer  ellen 
szervezkedni,  mely  küzdelmében,  mint  emiitettük,  a  szabadelvű 
horvát  párttal  kooperálva  a  monarchia  délszláv  köreinek  támo- 
gatását kereste  és  meg  is  találta.  E  délszláv  körök  azonban,  s  a 
boszniai  szabadelvű  horvát  párt  is,  a  nagy  délszláv  államalakulat 
eszméjének  hivei,  és  csak  egészen  természetes,  hogy  a  szerbség, 
mely  helyzetének  javítása  érdekében  e  pártok  segítségét  kérte, 
azoknak  legfőbb  követelésével  és  politikai  ideáljával,  amennyi- 
ben segítségükre  egyáltalán  igényt  tartott,  kifejezett  ellentétbe 
nem  helyezkedhetett.  Hogy  mily  mértékben  kötötte  le  magát  a 
szerbség  ezirányban  az  természetesen  nem  ösmeretes,  de  nincs 
kizárva,  hogy  a  politikai  helyzet  ügyes  kihasználása  és  kímélet- 
len presszió  mellett  ez  előtérben  álló  szerb  vezérek  teljes  enge- 
dékenységre lesznek  bírhatók.  Emellett  több  körülmény  is  közre- 
játszhatik  a  horvát  törekvések  sikere  érdekében,  mint  a  nagy- 
szerb álmoknak  a  háború  folytán  belátható  időre  történt  össze- 
omlása, a  vezérek  ambíciója  és  személyes  érdekei,  valamint  nem 
utolsósorban  azon  indokolt  gondolatmenet  is,  hogy  a  horvát  és 
mohamedán  élemnél  sokkal  intellektuálisabb  és  gazdaságilag 
erősebb  szerbség  idővel  az  uj  államalakulatban  is  domináló  sze- 
repre juthatna. 

Hasonló,  sőt  talán  még  kényesebb  helyzetben  van  a  szerve- 
zetlen és  támasz  nélkül  álló  mohamedán  elem,  melynek  egyes 
vezéreinél  a  presszió  és  kapacitálás  eredményei  máris  észre- 
vehetők, ugy  hogy  számolni  kell  a  lehetőséggel,  hogy  akár  a 
klerikális  horvátok  Nagy-Horvátországa,  akár  az  osztrák  biro- 
dalmi gyűlés  délszláv  pártjainak  Illyriája  az  ideálok  ködös  vilá- 
gából a  reális  megvalósulás  stádiumába  léphet. 

Ezen  kedvező  kilátásokon  kívül  azonban  súlyos  akadályai 
is  vannak  a  trialisztikus,  illetőleg  föderalisztikus  törekvések 
sikerének! 

Feltéve  hogy  a  szerb  vezérek  hibájából  Bosznia-Hercego- 

vina  valamely  kicsikart  manifesztáció  vagy  államcsíny  alapjai* 
egy  ily  délszláv  államalakulat  részévé  válna,  ugy  megdönthetet- 
len tény  az  is,  hogy  abba  az  országnak  együttvéve  csaknem 
80%-át  képviselő  szerb  elem  túlnyomó  többsége,  a  mohamedánság 
pedig  kivétel  nélkül  csak  fogcsikorgatva  és  kényszer  alatt  menne 
bele.  A  szerbség  és  horvátság  között  politikai,  vallási,  gazdasági 
és  társadalmi,  azaz  a  köz-  és  magánélet  minden  terén  évszázadok 
óta  fennálló  ellentét  a  háború  alatt,  mint  ismételten  említettük, 
áthidalhatatlan  szakadékká  változott,  mely  egy  esetről-esetre 
követett  taktikai  együttműködést  megenged  ugyan,  de  őszinte 
és  tartós  kölcsönös  közeledést  teljesen  kizár.  Hasonló  ellentét 
forog  fenn  a  horvátság  és  mohamedánság  között  is,  mely  a 
mohamedánok  rendkívüli  vallási  érzékenysége  folytán,  kik  az 
adott  esetben  erőszakkal  is  katholizáló  klerikális  pártban  leg- 
nagyobb ellenségüket  látják,  lehetőleg  még  élesebbé  válik.  Az 
uj  államalakulat  ez  elkeseredett  ellenségei,  a  horvátországi  és 
dalmáciai  szerbséggel  együtt,  csaknem  felét  tennék  az  uj 
állam  lakosságának,  mely  körülmény  már  magában  véve  is  ele- 
gendő az  ily  állam  életképességébe  vetett  hit  megdöntésére.  Ha 
a  délszláv  állam  minden  körülmények  ellenére  mégis  létrejönne, 
ugy  a  politikai  és  gazdasági  téren  elösmerten  magasabb  kvali- 
tású szerb  kisebbség,  ha  a  domináló  szerep  elnyerésére  a  leg- 
rövidebb időn  belől  nem  nyilna  kilátása,  minden  valószínűség 
szerint  a  Boszniában  már  eredménnyel  kipróbált  államellenes, 
irredentista  politika  útjára  lépne,  ami  csakhamar  az  uj  állam- 
nak elemeire  bomlására  vezetne,  egyúttal  azonban  a  dinasztia  és 
az  egész  monarchia  sorsára  nézve  a  legsúlyosabb  következmé- 
nyekkel biró  megrázkódtatásokkal  járhatna.  E  processzus  a 
monarchián  kivül  eső  tiszta  szerb  területek  adheziója  és  a  jelen- 
leg az  ellenséges  vagy  semleges  külföldön  tartózkodó  boszniai 
szerb  emigráció  agitációja  folytán,  mely  a  külföld  előtt  már  az 
uj  állam  megalakulása  ellen  is  a  leghevesebben  tiltakozna  és  a 
már  meglevőkhöz  még  további  nemzetközi  komplikációkat  provo- 
kálna, nagy  mértékben  meglepő  gyors  lefolyást  venne. 

Ily  körülmények  között  Bosznia-Hercegovinának  a  háború 
alatt  elcsigázott  és  jelenleg  mindenekfölött  nyugalomra  vágyó 
szerb  és  mohamedán  lakossága  érthető  aggodalommal  tekint  a 
zivataros  jövő  elé,  segítséget  keresve  a  nagy-horvát  vagy  illyr 
elnyomatási   kísérletek   ellen   küszöbön  álló  küzdelmében.  Az 

aggodalom  nem  uj  keletű,  a  küzdelem  tudata  már  több  mint  két 
éve  általános,  mely  egész  idő  alatt  a  szerbség  és  mohamedánság 
reménye  Magyarország  felé  fordult,  tudva  hogy  csak  innen  vár- 
hatnak segítséget. 

E  jelenség  magyarázata  igen  egyszerű! 

A  mohamedán  lakosság  rokonszenve  Magyarország  iránt 
évszázados  tradíciókon  alapszik  és  a  boszniai  mohamedán  egy- 
házi autonómiáért  folytatott  küzdelmek  idején  a  magyar  pártok 
által  nyújtott  bajtársi  segitség  és  támogatás  folytán  az  utolsó  év- 
tizedben értékes  táplálékot  nyert.  A  mohamedán  elemnek,  mely  a 
magyarokban  a  törökök  fajrokonait  és  egy  vallási  téren  tole- 
ráns nemzetet  lát,  legfőbb  vágya  Boszniának  Magyarországhoz 
való  csatolása  volna  és  az  1916.  év  elején  az  országban  elterjedt 
ily  értelmű  hir  általános  örömet  keltett  közöttük. 

Ami  a  szerb  lakosságot  illeti,  ugy  annak  rokonszenve 
Ausztria  és  Magyarország  között  hasonló  okokból,  illetőleg  főleg 
a  vallási  tolerancia  miatt  szintén  inkább  Magyarország  felé  for- 
dult. A  független  szerb  királyság  és  szivük  mélyén  táplált  nagy- 
szerb  álmaiknak  belátható  időre  történt  összeomlása  után,  külö- 
nösen azonban  a  háború  kitörése  óta  a  Boszniában,  Horvát- 
országban és  Ausztriában  reájuk  nehezedő  kiméletlen  nyomás 
következtében,  a  szerbség  hálás  rokonszenve  és  reményei  egyre 
nagyobb  mértékben  Magyarország  felé  fordultak,  ami  a  magyar 
nemzet  és  a  magyar  államhatalom  által  a  magyarországi  szerb- 
séggel szemben  tanúsított  lovagias  és  humánus  bánásmódban  és 
magyar  államférfiaknak  ezirányu  nyilt  állásfoglalásában  leli 
magyarázatát.  Ez  a  rendkívül  tehetséges  és  szívós  nép  szintén 
kizárólag  a  magyarságtól  vár  segítséget  és  méltányosságot  lét- 
föltételei újrateremtésében,  mit  jelenleg  egy  lehetőleg  magyar 
fenhatóság  alatt  álló,  autonóm  és  alkotmányos  Boszniában  vél 
a  legjobban  megtalálni,  melyben  klerikális  horvát  velleitásoktól 
és  a  kiméletlen  kormányzati  és  katonai  nyomástól  meg  volna 
óva,  mig  az  utolsó  évek  anyagi  és  vérveszteségeit  kiheverte. 

Mint  harmadik  tényező  a  szabadelvű  horvátok  jönnek 
tekintetbe,  kik  horvát  imperialisták  ugyan,  de  egyúttal  oppor- 
tunus  reálpolitikusok  és  az  esetleges  Nagy-Horvátországban  a 
klerikálisok  elnyomásától  félnek.  A  két  horvát  párt  között  fen- 
forgó  ellentétnek  ugyanis  nemcsak  elvi,  hanem  anyagi  okai  is 
vannak,  melyek  főleg  Stadler  szerajevói  érseknek  a  világi  pap- 

ság  érdekében  a  Szen-Ferenc  rendi  szerzetesek  ellen  folytatott 
küzdelméből  erednek,  kiket  évszázadok  óta  birt  nagy  befolyá- 
suktól megfosztani  és  a  plébániai  lelkipásztori  hivatalokból  ki- 
szorítani igyekszik.  Az  e  küzdelemből  támadt  mélyreható  ellen- 
tétek és  a  Szent-Ferenc  rendi  szerzetesek  indokolt  aggodalmai 
folytán,  a  horvát  szabadelvű  párt  törekvései  nem  Nagy-Horvát- 
ország, hanem  az  osztrák  birodalmi  gyűlés  délszláv  pártjaitól 
propagált  Illyria  felé  fordulnak. 

Megjegyzendő,  hogy  e  pártnál  a  mindenen  uralkodó,  szen- 
vedélyes magyargyülölet  nincs  meg  oly  mértékben,  mint 
a  klerikális  horvátoknál.  Sőt  azon  esetben,  ha  a  Nagy-Horvát- 
ország vagy  Illyria  megteremtésére  irányuló  törekvések  nem 
valósulnának  meg  és  Bosznia-Hercegovina  lakossága  az  ország 
államjogi  helyzetének  rendezése  céljából  az  Ausztriához  vagy 
Magyarországhoz  való  csatlakozás  kérdése  elé  lenne  állítva,  ugy 
a  horvát  szabadelvűek,  ellentétben  a  klerikálisokkal  és  az  utób- 
biaktól való  elnyomatásuk  miatti  félelmükben,  minden  való- 
színűség szerint  a  Magyarországhoz  való  csatlakozást  válasz- 
tanák. 

Mint  a  fentiekből  látható,  a  délszláv  kérdés,  illetőleg  a 
monarchia  trialisztikus  vagy  föderalisztikus  átalakításának  diva- 
tos problémája  Bosznia-Hercegovinában  a  legakutabb  formában 
napirendre  hozatott  és  e  kérdés  körül  a  legintenzívebb  politikai 
küzdelem  folyik,  mivel  a  kontemplált  délszláv  államalakulat 
létrejövetele  fölötti  döntés  nagyrészt  Bosznia-Hercegovina  el- 
határozásától függ,  melynek  elutasító  magatartása  esetén  az  uj 
állam,  mint  kifejtettük,  nem  birna  létjogosultsággal  és  létre  sem 
jöhetne.  Ez  az  oka  a  minden  oldalról  folyó  szenvedélyes  küzde- 
lemnek, melyben  a  döntés  sokáig  már  nem  késhet.  Az  ország 
túlnyomó  többségét  tevő  mohamedán  és  szerb  elem  ugyan 
az  uj  államalakulat  ellen  van,  azonban  ez  elemek  a  háború  által 
okozott  viszonyok  és  a  monarchia  jelenlegi  különleges  belpolitikai 
helyzete  folytán  a  döntés  pillanatában  minden  valószínűség 
szerint  nem  lesznek  korlátlan  szabad  elhatározásuk  birtokában. 
A  küzdelem  eredménye  tehát  kétséges  és  a  döntés  Bosznia-Herce- 
govinán kivül  eső  tényezőknél  lesz  keresendő. 

A  helyzet  kulcsa  ennélfogva  ma  még,  de  már  csak  rövid 
időre,  Magyarország  kezében  vanl  Ha  Magyarország  részéről  a 
boszniai  mohamedán  és  szerb  pártok  jelenleg  kíméletlen  presszió 

és  kapacitálás  alatt  álló  vezérei  megfelelő  biztatást  nyernek  és 
törekvéseik  kellő  segélyben  részesülnek,  mely  őket  elvesztett 
szövetségeseikért  kárpótoliii  és  a  különböző  oldalról  jövő  retor- 
ziók ellen  megvédeni  képes,  ugy  nincs  az  a  hatalom,  mely 
Bosznia-Hercegovina  túlnyomó  többségének  tiltakozása  és  Ma- 
gyarország kifejezett  akarata  ellen  akár  Nagy-Horvátországot, 
akár  Illyriát  létrehozhassa! 

Ugyanily  elutasításban  kell  részesülnie  minden  más  terv- 
nek is,  mely  a  most  el  nem  ért  trializmust  vagy  föderalizmust 
későbbi  időkre  kívánja  előkészíteni,  mint  például  ama  javaslat- 
nak is,  mely  egyelőre  Bosznia-Hercegovinának  Dalmáciával  való 
egyesítését  kívánja  e  célra  propagálni. 

Egy  ily  a  népek  akarata  ellen  létrehozott,  a  dinasztia  és 
a  monarchia  sorsára  esetleg  végzetes  következményekkel  járó 
államalakulat  legelsősorban  Magyarország  életerét  találná,  mely 
a  monarchiában  ma  elfoglalt  helyéről  leszorítva,  a  tengertől  el- 
vágva, területében  megkisebbedve,  oly  sors  elé  nézne,  melynél 
rosszabb  egy  elvesztett  háború  után  sem  várhatna  reá!  E  sorsot 
Magyarországnak  hosszú  idő  óta  bécsi  ellenségei  készítik  elő  és 
sötét  terveik  keresztülvitelére  azon  időpontot  szemelték  ki,  midőn 
a  harcmezőkön  az  Ausztriáért  is  vivőit  titáni  küzdelemben 
vérző,  anyagilag  meggyöngült  és  belpolitikai  villongásoktól 
gyötört  Magyarországot  erőtlennek  és  ellenállásra  képtelennek 
hitték. 

A  magyar  kormánynak  szent  kötelessége,  a  nemzeti  presz- 
tízs parancsoló  követelménye,  hogy  a  kerekedő  veszedelemmel 
szemben  fegyverkezzék. 

Ami  a  horvát  nemzetet  illeti,  ugy  az  Bosznia-Hercegovinára 
irányuló  aspirációinak  meghiúsulását  nem  tekintheti  sérelem- 
nek, mivel  azok  megvalósulása  az  ottani  lakosság  túlnyomó 
többsége  érzelmeinek  nem  felelne  meg,  esetleges  erőszakos  meg- 
valósításuk pedig  a  horvát  nemzetre  nézve  igen  kétes  értékű 
ajándékot  jelentene.  Ehelyett  azt  ajánlhatjuk  a  horvátoknak, 
hogy  követeljék  vissza  Ausztriától  a  Szent-István  koronája  jogán 
Isten  és  ember  előtt  őket  illető  dalmát  testvérkirályságot,  mely- 
nek a  történelmi  jog,  nemzeti  egybetartozás  és  ugy  a  horvát 
mint  a  dalmát  királyság  egyhangú  egyesülési  vágya  ellenére  tör- 
ténő különválasztása  minden  népjog  és  igazság  kijátszása  és 
bizonyos  osztrák  körök  Horvátországgal  szemben  tanúsított 
csalfa  és  önző  magatartásának  bizonyítéka. 


Liberalizmus. 

Irta:  Balogh  Arthur. 

Ama  nagy  átalakulásokkal  kapcsolatban,  melyeket  a  háború 
gazdasági  életünk  egész  mezején  véghezvitt,  minduntalan  a 
liberalizmus  válságát  halljuk  emlegetni.  A  liberalizmus  túlélte 
magát,  mondják  még  olyanok  is,  kik  eddig  lelkesen  esküdtek 
zászlajára.  A  társadalom  haladását,  mely  a  múltban  oly  sokat 
köszön  neki,  nem  tőle  kell  várnunk  a  jövőben  s  tovább  is  vál- 
tozatlanul kitartani  egykor  dicsőitett  alapelvei  mellett  egy  lenne 
azzal,  hogy  készakarva  nem  látjuk  meg  a  változott  idők  jelen- 
ségeit, hangos  követeléseit. 

Az  eszmék  történetét  és  a  társadalmak  lélektanát  ismerve 
nem  lephet  meg  bennünket,  ha  azt  a  társadalmi  vezérelvet, 
melyet  a  mult  század  közepétől  a  modern  társadalmak  a  haladás 
fogalmával  azonosítottak,  idejét  mult,  elintézett,  magát  kiélt 
rendszerként  állítják  elénk.  Természetesen  nem  egész  tartalmá- 
val, —  hisz  ez  az  egyéni  és  politikai  szabadságnak,  a  demokrá- 
ciának is  teljes  tagadását  jelentené  —  hanem  gazdasági  vonat- 
kozásaiban. A  háborús  gazdálkodás  épen  mindannak  egyenes 
ellentéte,  amit  gazdasági  liberalizmus  alatt  értettünk  s  a  tömeg- 
lélek,  dacára  a  háborús  gazdálkodás  sokfélekép  ránk  nehezedő 
nyűgének,  nemcsak  hogy  ma  nem  kívánja  a  gazdasági  liberaliz- 
must, de  lehetséges,  hogy  némely  háborús  gazdasági  rendszabály 
sikerének  hatása  alatt  a  jövőben  sem  fogja  kívánni.  De  emellett 
a  történelem  arra  tanít  meg,  hogy  nemcsak  egyesek,  hanem 
nagy  emberegészek,  társadalmak  is  az  idők  folyamán  alaposan 
megváltoztatják  felfogásukat  és  életcéljaikat  s  ami  korábban 
bölcs  dolog,  a  társadalmi  bajoknak  biztos  panaceája  és  minden 
törekvés  áhítozott  célja  volt,  későbben  balgaságnak  tűnhetik  fel, 
melyért  küzdeni  hiábavaló  fáradság. 

Kétségtelen,  hogy  a  liberalizmus,  miután  már  a  mult 
század  utolsó  évtizedeiben  is  vesztett  egykori  varázserejéből, 
miután  kinövései  meglehetősen  diszkreditálták,  ma  nagy  ellen- 

lábasával  :  a  szocializmussal  szemben  egyenesen  védekező 
állásba  szorult.  De  valóban  lejárta-e  magát?  Mi  sors  vár  reá, 
a  magukat  túlélt  uralkodó  eszmék,  társadalmi  vezérelvek  sorá- 
ban lesz-e  helye,  melyek  soha  többé  fel  nem  támadnak,  az  ösz- 
szeomlott  bálványok,  nagy  csalódások  sorát  fogja-e  szaporítani, 
avagy  ellenkezőleg  valódi  eszméje  meg  nem  viselten  lesz  tovább 
is  irányítója  a  társadalom  haladásának?  —  ezekre  a  súlyos  kér- 
désekre szeretnők,  amennyiben  egy  rövid  cikk  keretében  lehet- 
séges, megkísérelni  a  feleletet. 

Egy  kiváló  társadalombölcselőnk  mondja  a  jelszavakról, 
hogy  azok  olyanok,  mint  a  játékpénzek,  annyit  jelentenek, 
amennyit  nekik  tulajdonítunk.  A  jelszavak  e  sorsában  alig  osz- 
tozott eszme  annyira,  mint  a  liberalizmus.  Ezért  látunk  benne 
annyian  mást  és  mást.  A  vallásnak  egy  az  eretnekséggel,  a  tár- 
sadalomkutatónak majd  a  szabad  verseny,  majd  az  egyéni  és 
politikai  szabadság,  az  államhatalom  mennél  kevesebb  beavat- 
kozása, majd  általában  az  egyéni  erőknek  szabad  érvényesülése 
és  játéka,  a  demokrácia.  Nincs  talán  még  egy  fogalom,  melynek 
annyi  meghatározását  birnók,  mint  a  liberalizmusnak.  Végered- 
ményben mindenesetre  arra  megy  ki,  hogy  mennyiben  vannak 
az  egyéni  erők  szabad  érvényesülésükben,  minden  irányú  hasz- 
nálatukban külső,  hatalmi  korlátok  által  megkötve.  Épen  ennek 
következtében  a  liberalizmusnak  tulajdonképen  annyiféle  iránya 
van,  amennyi  magának  az  emberi  életnek.  Gazdasági  és  poli- 
tikai irányai  lépnek  mégis  különösen  előtérbe. 

A  liberalizmus  jövő  sorsával  foglalkozva,  vessünk  előbb 
pillantást  mai  állapotára,  kíséreljük  meg  annak  megvizsgálását, 
mindaz  ami  a  szocializmus  irányában  való  fejlődést  mutatja, 
valóban  ezen  utóbbi  rendszer  kedvéért  avagy  más  okból  tör- 
tént-e, tehát  hogy  valóban  szocialisztikusnak  tekinthető-e  a  tár- 
sadalmaknak a  háború  alatti  alakulása.  Csak  igy  remélhetünk 
kielégítő  feleletet  a  liberalizmus  jövő  kilátásait  illetőleg,  neveze- 
tesen arra  a  kérdésre,  van-e  szükségünk  továbbra  is  a  liberaliz- 
musra s  ha  igen,  vájjon  a  régi  avagy  tartalmában,  elveiben 
némikép  átalakult,  valami  újfajta  liberalizmus  az,  melytől  leg- 
inkább várhatjuk  azt  a  sokszorosan  fokozott  erőkifejtést  s  amaz 
óriási  feladatok  sikeres  megoldását,  melyek  az  uj  életet  kezdő 
társadalomra  várnak  a  békeidő  elérkeztével. 

A  liberalizmusnak  —  és  pedig  ugy  gazdasági,  mint  politikai 
irányának  —  a  háború  alatt  mindenesetre  nagy  változásokat 
kellett  elszenvedni.  A  gazdasági  liberalizmus,  mondhatjuk,  meg- 
semmisült. A  politikai  liberalizmusra  ellenben  általában  hasonló 
hatása  a  háborúnak  nem  volt,  sőt  ha  egyik  oldalon  vesztett, 
nyert  a  másikon.  Vesztett  az  egyéni  szabadság  oldalán,  mert 
eltekintve  ennek  a  szocializmusszerü  gazdasági  berendezések 
által  való  sokféle  uj  korlátozásától,  ezenfelül  is  az  egyesnek, 
az  államhatalom  nagyobb  kiterjedése  arányában,  nem  egy  uj 
megkötöttséget  kellett  elfogadni.  Ezzel  szemben  csak  közisme- 
retü  tényeket  kellene  ismételnünk,  ha  rámutatnánk  részletesen 
ama  jelenségekre,  melyek  a  politikai  szabadság,  a  nemzetek 
önrendelkező  életének  teljesebb  megvalósulását  részint  máris 
több  helyütt  előidézték,  részint  mint  ma  még  forrongó  folyama- 
tok minden  bizonnyal  a  nemzetek  politikai  szabadságállo- 
mányának tetemes  gyarapítását  fogják  eredményezni.  Ez  a 
politikai  szabadság  kiterjesztési  irányzat  annyira  általános,  hogy 
a  németeknél  oly  merész  törekvést  váltott  ki,  hogyan  lehet  egy 
eddig  teljességgel  megvalósíthatlannak  vélt  politikai  berende- 
zést: a  parlamenti  kormányrendszert  a  birodalmi  alkotmány 
gátló  rendelkezéseivel  összeegyeztetni.  Ami  a  politikai  szabad- 
ságot illeti,  a  liberalizmus  tehát  meg  lehet  elégedve  a  háború 
alatti  sorsával  és  jövő  kilátásaival,  ha  némely  politikai  vonat- 
kozással is  biró  egyéni  szabadságjognak  (sajtószabadság,  egye- 
sülési és  gyülekezési  szabadság)  szintén  korlátozását  kellett  is 
elviselnie. 

Legnagyobb  mértékben  mindenesetre  az  állami  hatáskör 
nagy  kiterjesztése  által  szoríttatott  háttérbe  a  liberalizmus.  Min- 
den nagy  képviselője  az  egyesnek  az  államhatalomtól  mennél 
nagyobb  függetlenségében,  attól  mennél  kisebb  korlátozottságá- 
ban látja,  e  részben  az  individiaiizmussal  teljesen  egyezve,  a 
liberalizmus  lényegét.  Minél  kevesebb  állami  korlátozottság, 
annál  jobb  —  hirdetik  mindenekelőtt  az  angol  individualista 
államfilozófusok  már  Locke  óta.  Az  állam  ne  törődjön  egyéb- 
bel, csak  az  igazságszolgáltatással,  mondja  Spencer.  Aki  talán 
legtöbbet  agitált  irataiban  a  liberális  politikai  fejlődés  érdeké- 
ben, a  modern  alkotmányos  állam  nagy  apostola  és  tanainak 
még  ma  sem  elavult  első,  nagyhatású  exponálója:  Constant  Ben- 
jámin szabadság   alatt   egyenesen   az   egyéniség   diadalai  érti 

mindenféle  zsarnoksággal  széniben  s  ahhoz  képest  az  állam- 
hatalomnak nem  kiván  tágabb  hatáskört  adni  a  béke  és  biz- 
tonság fentartásánál,  mert  ha  ezen  túlmegy,  létalapját,  az  egyéni- 
séget semmisíti  meg.  De  minden  nagy  individualista  ezt  tanítja, 
Humboldt  ugy  mint  Eötvös,  a  mi  költő-állambölcselőnk.  Az 
állam  éjjeli  bakter  lesz,  semmi  más  —  mondotta  erre  az  irányra 
Lassale,  aki  ma  nemzeti  irányú  szocialista  tanainak  a  marxis- 
ínussal  szembeni  diadalát  láthatná.  S  ha  rablók  nem  volnának, 
az  állam  egyáltalán  nem  kellene  szerintök,  mint  Fichte  meg- 
jegyezte. A  gondolat  következetesen  alkalmazva  természetesen 
a  Godwin  álláspontjához  vezet,  aki  nem  áll  meg  félúton,  mond- 
ván, hogy  minél  kevesebb  államhatalom,  annál  jobb,  hanem 
egyenesen  minden  kényszerhatalmat  megtagad  az  államtól, 
állítván,  hogy  az  egyes  csak  teljes  függetlensége  mellett  fej- 
lődhet. 

A  szocializmusnak  is  individuális  —  eudemonisztikus 
gyökere  van,  amennyiben  az  egyén  jogaiból  az  összességgel  szem- 
ben indul  ki  és  a  mennél  nagyobb  szám  mennél  nagyobb  bol- 
dogságát tűzi  ki  célul.  Mindazonáltal  a  szabadságnak  a  liberális 
társadalmi  renddel  szemben  mérhetlen  nagy  megszorítását  vonná 
maga  után,  élénken  mutatva,  hogy  társadalmi  eszmények  ugyan- 
azon kiindulási  pont  mellett  is  olykor  mily  különböző  ered- 
ményekre vezetnek  más  eszményekkel  való  kombinálásuk  követ- 
keztében. De  a  liberális  szabadságnak  jelentékeny  megszorítá- 
sával járt  a  társadalomnak  a  háború  kényszere  alatt  nem  ugyan 
a  szocializmus  megvalósításával,  hanem  mindenesetre  több  tekin- 
tetben szocializmusszerü  átalakulása,  amiből  a  tények  túlzásá- 
val, illetve  nem  kellő  értékelésével  messzemenő  következtetéseket 
vonnak  némelyek  a  szocializmus  irányában  való  szükségszerű 
fejlődés  tekintetében.  Ha  már  egyszer  meg  van  törve  a  jég, 
mondják,  ha  már  némely  főbb  alapelvet  elfogadtunk  s  azok  ime 
gyakorlatilag  is  megvalósulva  kiléptek  a  merő  utópiák  birodal- 
mából, ha  már  hozzászoktunk  egyhez  és  máshoz  a  rendszerből, 
annak  egésze  sem  fog  leküzdhetlen  akadályokba  ütközni,  sőt 
mintegy  automatice,  önmagukból  fogják  a  ma  meglevő  részletek 
a  teljes  rendszert  kifejleszteni.  A  szocialisták  természetesen 
számítanak  erre,  ha  a  hadi  gazdálkodás  rendszabályait  csak  a 
rauló  szükség  által  diktáltaknak  hajlandók  is  tekinteni.  Mert  a 
rendszert  magát  mindenesetre   könnyebb  védeni,   ha  bizonyos 

alapok  már  megvalósultak  s  a  nagy  tömeg  is  részben  bevégzett 
tények  elé  van  állítva. 

De  nem  szocialista  irányú  gondolkozók  sorában  is  többen 
ugyanígy  nézik  a  jövendőt.  Jaffé  müncheni  tanár  már  a  háború 
elején  annak  a  nézetének  adott  kifejezést,  hogy  a  hadi  gazdál- 
kodás rendszabályaiból  gazdasági  rendünknek  állandó  és  elvi 
szempontból  mélyreható  változásai  fogják  magukat  kinőni. 
«Az  az  egy  bizonyos,  —  mondja  —  hogy  ez  után  a  háború  után 
az  eljövendő  békében  gazdasági  rendszerünk  nem  lesz  az,  ami 
volt  korábban.  Akár  akarjuk,  akár  sem,  a  háborúnak  ezen  a 
téren  is  nagy  előrelökő  hatása  lesz  és  ez  a  haladás  nem  lehet 
más,  mint  a  közös  gazdálkodás  útján  való.  Ami  ma  katonai 
kényszerűségek  nyomása  alatt  történik,  nem  fog  eltűnni  és  nem 
tűnhet  el  azokkal.  A  hadi  rendszabályok  valószínűleg  csak  elő- 
ütemei  a  nagy  elvi  átalakulásoknak,  melyeknek  terjedelme  be- 
láthatatlan.)) A  szabad  verseny  szerinte  egészen  túlélte  magát, 
annak  korlátlansága  magán-monopóliumokhoz  vezetett,  amint 
ezt  a  gazdasági  élet  a  mult  század  hetvenes  és  nyolcvanas  éveitől 
mutatja  a  kartellek,  trustök  formájában.  A  szükségszerű  fejlő- 
dés ezeknek  nyilván-monopóliumokká  válása,  mi  által  a  magán- 
vállalkozói nyereség  eltűnik,  az  összeség  javára  lefoglal  tátik. 
Vagyis  a  fejlődésnek  az  államszocializmus  irányában  kell  be- 
következni. Schulze-Gávernitz  szerint  is  a  háború  hatalmas 
lökést  adott  a  társadalomnak  a  kollektív  gazdálkodás  irányában. 

Még  a  régi  liberális  iskola  olyan  alakja  is,  mint  Lujo  Bren- 
tano,  ugy  látja,  a  jövő  szocialisztikus  államához  oly  közel  jutot- 
tunk, hogy  a  háború  előtt  ezt  senki  se  tartotta  volna  lehetséges- 
nek. A  centralizált,  kollektív  gazdálkodású  szocialista  állam 
nem  eszménye,  mondja.  De  most  fő  a  nemzet  ellenálló  képessé- 
gének, kitartani  bírásának  biztosítása.  Tehát  eszmény  ide,  esz- 
mény oda,  hacsak  ezt  a  célt  el  tudjuk  érni.  Már  pedig  ez  csak 
ugy  lehetséges,  ha  nem  állunk  meg  félúton,  hanem  a  gazdasági 
életnek  megkezdett  szocializálását  teljessé  tesszük.  Ezért  kívánja 
a  mezőgazdaságban  a  termelési  kényszer  kimondását  és  minden- 
nemű terménynek  az  összesség  javára  való  lefoglalását.  Ez  nem 
kommunizmus,  mert  nem  szünteti  meg  a  tulajdont,  csak  arra 
késztet,  hogy  az  összesség  érdekében  használtassák  fel.  Tehát  még 
ily  liberális  gondolkozású  tudós  is  nemcsak  tovább  akar  menni 
a  szocializmus  felé  a  háború  kényszere  alatt,  hanem  ezen  intéz- 

kedésekben  egy  uj  gazdasági  rend  maradandó  alapjait  látja 
lerakva. 

Hogy  főleg  a  mezőgazdasági  termelés  és  a  termékek  elosz- 
lásának tervszerű  berendezése  a  háború  tartamára  az  állami 
hatáskörbe  utalást  kívánta  meg,  miután  igy  nagyobb  valószínű- 
séggel számíthatni  a  létfentartás  legelemibb  eszközeinek  bizto- 
sítására, mondhatjuk,  általánosan  elismerteti  A  rendkívüli 
viszonyok  rendkívüli  eszközök  alkalmazását  teszik  szükségessé, 
—  bármennyire  ellenkezzenek  is  eddigi  fogalmainkkal  az  állam 
szerepköre  dolgában  —  hacsak  a  célt  szolgálják,  megfelelők.  Más 
kérdés  azonban  épen  ezeknek  a  kivételes  rendszabályoknak  va- 
lódi természete,  vagyis  az,  hogy  valóban  a  szocializmus  rend- 
szerének megvalósítását  kell-e  azokban  látnunk  vagy  sem  s 
ehhez  képest  minő  perspektívákat  nyitnak  meg  előttünk  azok 
u  jövő  alakulását  illetőleg. 

* 

A  liberális  és  szocialisztikus  társadalmi  rend  különbségét 
körülbelül  ugy  fejezhetjük  ki,  hogy  míg  az  elsőnél  az  összes- 
ség feladata  csak  az  egyes  támogatása,  működésének  kedvező 
helyzetek  teremtése  által  való  elősegítése,  ezen  túl  azonban  az 
egyes  mindennemű  tevékenységében  elvileg  csak  annyiban  van 
korlátozva,  amennyiben  mások  szabadságát  nem  sérti,  a  szocia- 
lisztikus rendben  az  egyes  egész  működése  a  felette  álló,  vele 
szemben  önálló  egységnek  tekintett  összesség  akaratának  van 
alávetve.  A  liberalizmus  az  egyéni  erő  mennél  szabadabb  érvé- 
nyesülésétől, a  szabad  versenytől,  a  szocializmus  a  termelő  erők 
társadalmi  birtokától  és  a  termelés  társadalmilag  való  szerve- 
zésétől várja  az  egyes  és  összesség  boldogulását.  Utóbbiban  az 
alsó  osztályok  sorsának  javítására  irányuló  törekvés  is  rend- 
szerint kidomborodik,  bár  nem  szükségképen,  mert  például 
állami  szocializmus  gondolható  oly  módon  is,  hogy  a  termelés 
közszervezése  folytán  előálló  nagyobb  jövedelem  hatalmi  és  nem 
munkásjóléti  célokra  fordíttatik.  Ha  ugyanis  a  szocializmus  el- 
veit a  történetileg  kifejlődött  nyilvánjogi  alakulatok  (állam,  köz- 
ségek vagy  községi  kötelékek)  valósítják  meg  a  maguk  köz- 
szabályozó és  adminisztráló  hatalmával,  az  állami  szocializmus 
áll  elő.  Az  ezirányu  fejlődéshez  hasonlót  mutatnak  a  háborús 
közgazdasági  rendszabályok. 

A  háború  kényszerítő  nyomása  alatt,  az  államok  az  ön- 
magukra utalt  nemzeti  gazdaságok,  izolált,  zárt  kereskedelmi 
államok  képét  mutatván,  általában  többé-kevésbbé  kénytelenek 
voltak  ily  rendszabályok  életbeléptetésére.  Maga  a  gazdasági 
liberalizmus  mintaországa:  Anglia  se  vonhatta  ki  magát  ez  alul., 
sőt  az  ipari  teremelés  —  a  hadi  municiógyártás  és  ezzel  össze- 
függő iparok  —  terén  sokkal  tovább  ment  a  kontinentális  álla- 
moknál. 

Ezeknek  a  rendszabályoknak  részletesebb  taglalásától  el 
kell  tekintenünk  és  mint  szintén  közismertek  bemutatásától, 
melyeket  a  társadalom  minden  tagja  önmagán  érez  nap-nap 
után,  el  is  tekinthetünk.  De  röviden  végezhetünk  azzal  a  kér- 
déssel is,  hogy  bár  azok  mindenesetre  államszocializmusszerüek, 
valóban  szocialisztikusak-e.  Mert  igaz  ugyan,  hogy  akadnak 
olyanok,  mint  láttuk,  kik  a  gazdasági  élet  elvi  átformálódásának 
kezdeteit  látják  e  rendszabályokban,  mégis  túlnyomóan  kiala- 
kultnak mondható  az  a  felfogás,  hogy  azok  nem  a  szocializmus 
rendszerként  megvalósításának  bevezetői. 

A  népek  létérdekeiért  folyó  harc  az  egyesnek  az  összesség 
legfőbb  céljai  alá  vetését  tette  szükségessé,  az  egyes  céljának, 
érdekének  háttérbe  kellett  szorulni  az  összességével  szemben  az 
egész  vonalon,  igy  főleg  a  gazdasági  téren  is. 

A  marxizmus  tanítása  szerint  a  szocialisztikus  rendnek 
szükségképen  kell  előállni  a  fejlődés  bizonyos  fokán,  az  egy 
gazdasági  fejlődési  folyamat,  a  gazdasági  élet  önmagából  állítja 
elő.  Az  úgynevezett  hadi  szocializmus  ellenben  nem  ennek  a 
gazdasági  determinizmusnak  eredményeként,  hanem  az  állam 
céltudatos  beavatkozása  folytán  állott  elő  anélkül,  hogy  a  kapi- 
talisztikus  gazdasági  rendnek  alapjában  való  megszüntetését  fog- 
lalta volna  magában.  Az  állami  üzembevételek,  bizonyos  cikkek 
forgalmának  eltiltása  vagy  megszorítása,  a  maximális  árak, 
rekvirálások,  kényszereladások  épen  ugy  nem  tekinthetők  a 
szocialisztikus  rend  kezdeteinek,  mint  nem  tekinthető  valóban 
kommunisztikus  előjelnek  a  kenyéradagok  egyenlő  szabályo- 
zása. (Mellesleg  megjegyezve  ez  a  «keny ér-kommunizmus »nak 
nevezett  rendszer  hatalmas  Ízelítőt  nyújt  a  szocialisztikus  rend 
igazságosságáról.  A  szocializmus  általában  csak  sablonos,  sema- 
tizáló egyenlőséget  ismer,  ami  végeredménybén  mindig  a  leg- 
durvább egyenlőtlenség.  Azt  az  egyenlőségei,  mely  a  kiválóbbat. 


Liberalizmus 


21 


á  felsőbbet  az  átlagember,  az  alsóbb  színvonalára  nyomja  le: 
Michaelis  mondotta,  mikor  még  a  birodalmi  gabonaközpönt  el- 
nöke volt:  «A  legfontosabb  élelmiszerek  kényszerrel  járó  fel- 
kutatása és  elosztása  nagy  teher.  Alaposan  kijózanodtunk  abból 
a  felfogásból,  hogy  az  állami  elosztás  által  igazságos  állapotokat 
lehet  teremteni.  Az  élelmiszerek  minden  adagolása  az  igazság- 
talanság veszélyét  hordja  magában.  Az  egyéni  szükségletek  tekin- 
tetbevétele nem  lehetséges.  Még  ha  arra  törekszünk  is,  hogy  igaz- 
ságosan állapítsuk  meg  a  fokozatokat,  a  nehéz  munkát  végzők- 
nek és  az  ifjúságnak  többet  adjunk,  mint  a  többi  népességnek, 
ha  különböztetést  teszünk  a  vidéki  és  városi  lakosság  között  és 
azokat,  kik  magukról  gondoskodnak,  kedvezőbb  elbánásban 
részesítjük  azoknál,  kikről  az  állam  gondoskodik,  mindig  marad- 
nak fenn  igazságtalanságok;  az  egyik  kevesebbet  kap  szükség- 
leténél, a  másiknak  feleslege  van.») 

Mindenesetre  az  állami  gabonaellátás,  a  kenyérfogyasztás 
állami  szabályozása  mutatnak  leginkább  államszocializmusszerü 
vonásokat.  Sem  ezek,  sem  az  életbeléptetett  egyéb  rendszabályok 
nem  újszerűségük  által  tűnnek  fel,  mert  azok  legtöbbjét  rend- 
kívüli viszonyok  közt  már  régen  alkalmazták,  igy  korábbi  pél- 
dáktól eltekintve  igen  kiterjedt  mértékben  a  francia  forradalom 
idején,  mikor  is  a  hasonlóképen  drákói  büntetések  dacára  ugyan- 
azon jelenségek  merültek  fel  a  «maximum)>-mal  kapcsolatban, 
az  áruvisszatartásnak  és  halmozásnak  ugyanazon  praktikái  ér- 
vényesültek, mint  napjainkban.  E  rendszabályok  inkább  azáltal 
válnak  ki  a  többiek  sorából,  hogy  a  legkiterjedtebb  mértékben 
vetik  alá  a  társadalom  minden  tagját  egyaránt  egy  megnagyob- 
bodott hatáskörű  államhatalom  korlátozásának,  melyet  állan- 
dóan, a  nap  minden  szakában  éreznie  kell.  A  kenyérjegy  minden- 
kire nézve  egyformán  szabván  elő  a  kenyérfogyasztás  mennyi- 
ségét és  minőségét,  anélkül,  hogy  a  termelő  eszközökre  vonat- 
kozó magántulajdont  az  államival  cserélné  fel  s  a  termelés 
mechanizmusát  megváltoztatná,  tulajdonképen  egyáltalán  nem 
szocialisztikus,  de  a  kommunizmus  felé  hajló  berendezés,  érde- 
kesen mutatva,  hogy  utóbbi  lehetséges  szocializmus  nélkül,  mert 
azt  jelenti,  hogy  a  fogyasztás  egységesen  és  mindenkire  egyen- 
lően van  szabályozva,  mig  a  szocializmusban  különféle  fogyasz- 
tás lehetséges.  Akik  a  javak  kényszerelosztásában  a  jövő  szociá- 
üis  zenéjének  előhangjait  vélik  felfedezni,    szem  elől  tévesztik, 

hogy  az  még  nem  szocializmus,  hanem  mint  Spencer  világosan 
kimutatja,  minden  katonai  szervezetű  őstársadalomban  feltalál- 
ható. Természetesen  a  «kenyérkommunizmus»  is  nagyon  messze 
áll  a  valóditól,  hisz  a  kenyérfogyasztás  egyenlő  szabályozása  se 
a  jövedelmek  kommunisztikus  egyenlőségével  nem  jár  együtt,  se 
az  általános  és  egyenlő  kenyérrészre  való  jogot,  mint  az  összes- 
ség által  minden  egyes  részére  biztosítottat,  nem  foglalja  ma- 
gában. 

Mindent  összevéve,  azt  mondhatjuk,  hogy  a  háborús  köz- 
gazdasági rendszabályok,  az  úgynevezett  hadi  szocializmus  való- 
sággal a  szigorúbb  állami  szocializmust  —  melyben  u.  i.  a  ter- 
melő javak  a  történetileg  kifejlődött  nyilvánjogi  alakulatok  tulaj- 
donába vezettetnek  át  —  nem  valósították  meg.  Mindenesetre 
sok  irányban  közeledtünk  azonban  annak  enyhébb  formájához, 
melyben  csak  a  termelő  javak  nagy  részével  történik  ez,  mig  a 
megmaradó  magántermelési  tevékenység  és  forgalom  nyilván- 
jogi vezetés  alá  kerül.  Nem  szabad  azonban  egyet  szem  elől 
tévesztenünk.  Ami  történt,  nem  a  gazdasági  rend  átalakítása, 
hanem  a  társadalomnak  önfentartása  érdekében  történt;  nem 
gazdasági,  hanem  hadi  célokat  követtek  mindezen  rendszabályok ; 
a  hadi  szorultság,  a  társadalmak  ostromlott  állapota  volt  mind- 
ezekre az  indító  ok  s  nem  a  gazdasági  rend  valami  jobb  és  igaz- 
ságosabb állapotának  megteremtése,  amire  a  szocializmus  törek- 
szik. Vagyis  a  gazdasági  élet  terén  bekövetkezett  változások  nem 
öncélúak  voltak  a  gazdaság  rendszeres  átalakítására,  hanem  csak 
eszközül  szolgáltak  más,  alapjában  mindig  hadi  célok  (a  had- 
sereg ellátása,  a  népélelmezés)  érdekében.  Innen  van,  hogy  az 
életbeléptetett  rendszabályok  az  államszocialisztikus  színezet 
mellett  az  individualisztikus,  kapitalisztikus  lényeget  mindenül! 
megtartották,  vagy  ezzel  legalább  erősen  keverve  vannak,  min- 
denekelőtt az  elérendő  célt  és  nem  azt  tartván  szem  előtt,  hogy 
mily  látszatot,  benyomást  fognak  kelteni  egy  bizonyos  gazdasági 
rendszer  szempontjából.  Ha  az  állam  nagyobb  mértékben  nyuli 
bele  a  gazdasági  életbe,  mint  a  békeidőben,  ezt  egyenesen  a  nem- 
zeti védelem  érdekében  tette  és  nem  azért,  hogy  a  birtok  és 
jövedelemeloszlást  befolyásolja,  vagy  a  gazdasági  forgalmai  sza- 
bályozza. Ennek  a  nagyobb  mérvű  belenyúlásnak  oka  az,  hogy 
egyfelől  a  gazdasági  vállalatok  nagy  része  a  hadsereg  céljait  szol- 
gálja, ami  már  a  közhatósági  közbelépési  mellőzhetleriné  leszi. 

másfelől  a  legnélkülözhetlenebb  cikkek  korlátozott  mérvben  áll- 
ván rendelkezésre,  a  termelés  és  fogyasztás  összhangját  kellett 
biztosítani. 

Ha  a  hadi  szocializmus  neve  alatt  összefoglalt  rendszabá- 
lyok nem  a  gazdasági  rendnek  uj  elvi  átalakítását  szolgálták, 
hanem  a  nemzetvédelem  célját,  ha  rendkívüli,  kényszerítő  körül- 
mények szülöttei,  bizonyára  ugy  kell  lenni,  hogy  ha  a  nemzet- 
védelem nem  parancsoló  szükség  többé,  ha  a  rendkívüli  viszo- 
nyok elmultak,  a  gazdasági  életnek  is  vissza  kell  térni  régi  med- 
rébe, megszabadíttatván  a  fokozott  állami  beavatkozástól.  Lehet- 
séges lesz-e  a  teljes  visszatérés  a  régi,  lehetőleg  államhatalom- 
mentes, liberális  gazdasági  rendhez  vagy  sem,  ma  még  egyáltalán 
nem  mondható  meg,  mert  a  nemzeti  és  a  világgazdaság  miként 
alakulását  illetőleg  még  csak  félig-meddig  valószínűséggel  biz- 
tató számításokba  se  bocsátkozhatunk.  Ha  a  magunk  annyira 
megviselt  gazdasági  életének  bajait,  soká  gyógyuló  sebeit  ismer- 
jük is  s  ha  nem  is  lehet  kétségünk  aziránt,  hogy  más  nemzetek 
gazdasága  is  mily  bajokban  szenved,  épenséggel  nem  lehetünk 
ma  még  tájékozva  abban  a  tekintetben,  mily  magatartást  fognak 
a  többiek  velünk  szemben  a  békeidő  elérkeztével  tanúsítani. 
Hogy  mai  ellenségeink  magatartása  a  közeli  jövőben  nem  lesz 
barátságos,  hogy  a  világforgalom  helyreállására  nem  lehet  szá- 
mítani, nyilvánvaló.  De  azt  is  tudjuk,  hogy  politikai  ellentétek 
utóhatása  a  nemzetek  egymásközti  forgalmára  nem  örökké  tartó 
s  a  gazdasági  érdek,  a  szükségletek  legcélszerűbb  kielégítésének 
sarkaló  érdeke  van  olyan  hatalmas  tényező,  mely  képes  minden 
mást  háttérbe  szorítani.  Yves  Guyot  mondja  a  háború  okairól  és 
következményeiről  irott  munkájában,  hogy  akik  a  ma  ellenséges 
nemzeteknek  a  háború  utáni  gazdasági  elzárkózását  hirdetik, 
összetévesztik  a  háborút,  mely  az  államok  ténye,  a  javak  kicseré- 
lésével, melyet  az  egyes  emberek  űznek. 

Mindenesetre  nagyon  bajos  jóslásokba  bocsátkozni  abban 
a  tekintetben,  hogy  a  gazdasági  rendben  a  régi  liberális  szabad- 
ság, avagy  nagyobb  megkötöttség  fog-e  érvényesülni.  Miután 
azonban  a  gazdaságnak  háború  utáni  állapotát  másfelől  ma  is 
bizonyos  fokig  meg  tudjuk  rajzolni  és  nevezetesen  teljesen  tisz- 
tában vagyunk  máris  azzal,  hogy  egyfelől  a  termelés  hatalmas 
méretű  fokozása*  másfelől  az  államjövedelmeknek  igen  nagy- 

arányú  növelése  válik  majd  szükségessé,  megkísérelhetjük  rövi- 
den annak  szemügyre  vételét,  a  háborús  gazdasági  rendszabályok 
közül  mily  természetűek  számíthatnak  fenmaradásra  a  háborús 
rendkívüli  helyzet,  szükségletek  elmultával  is,  mélyebben  be- 
ágyazódván ilykép  a  fejlődés  folyamába.  De  eleve  megállapít- 
hatjuk, hogy  ha  egyes,  az  államszocializmus  felé  hajló  berende- 
zések megmaradnak,  ismét  nem  a  gazdasági  rend  újjáalakítása 
végett,  hanem  valamely  határozott  köz-  vagy  államgazdasági  cél 
érdekében  fognak  fentartatni. 

Feltétlenül  félreismerik  a  hadi  szocializmus  egész  mivoltát 
s  nagyban  túlozzák  a  gazdasági  élet  általa  létrehozott  szervezett- 
ségének jelentőségét,  akik  a  békeidő  gazdasági  életét  is  ily  alapra 
kívánják  fektetni.  így  Jaffé  a  jövő  gazdasági  szervezetének  minta- 
képéül a  hadsereget  állítja  oda,  mely  minden  egyes  tagnak  a 
nagy  célért  való  teljes  odaadásával,  tökéletes  szervezetével  a  leg- 
nagyobb teljesítőképességet  mutatja.  Alig  szükséges  azonban 
bizonyítani,  hogy  a  hadseregben  az  egyesnek  feltétlen  alárende- 
lése egy  magasabb  cél  érdekében  nem  gazdasági,  hanem  más- 
nemű eredmény  végett  történik.  A  hadsereg  lehet  tökéletes  szer- 
vezet, de  semmi  esetre  se  gazdasági  berendezés;  viszont  egy 
gazdasági  berendezés  megfelelő  volta  épen  nem  az  egyesnek 
katonaihoz  hasonló  alárendelésén,  az  erre  alapított  szervezeten 
fordul  meg. 

A  gazdasági  élet  szabadságának  vagy  államszocializmus- 
szerű  megkötöttségének  fokát  mindenekelőtt  a  háború  kimene- 
tele fogja  eldönteni.  Ha  az  eljövendő  béke  valósággal  csak  ismét 
hosszabb-rövidebb  fegyverszünet  lesz,  melyet  a  nemzetek  további 
fegyverkezésre  fognak  felhasználni,  mindenesetre  jobban  fognak 
az  államszocializmus  irányában  hajtó  erők  is  érvényesülni,  mert 
az  államok  az  állandó  hadi  készültség  állapotában  sem  fognak 
lemondhatni  a  nemzeti  védelem  bevált  gazdasági  eszközeinek 
igénybevételéről.  De  azt  a  felfogást  ismét  túlzásnak  kell  tekin- 
tenünk, hogy  a  jövő  gazdaságának  elsősorban  és  teljesen  a  nem- 
zeti védelem  céljaira  kell  berendezkedni. 

Valószínűleg  az  állami  monopóliumok,  az  államnak,  köz 
ségeknek  vállalati   tevékenysége  lesznek   azok  a   főbb  módok, 
melyekben    a    nyilvánjogi    személyeknek    a    gazdaságban  való 
részesedése  jelentkezni  fog.  Mindez  a  termelés  növelését,  a  fo- 
gyasztók érdekében  az  árak  csökkentését,  vagy  a  közbevételek 

szaporítását  fogja  szolgálni  és  nem  valami  szocialisztikus  célt, 
pl.  a  termelt  javak  igazságosabb  szétosztását. 

A  direkt,  szigorúbb  állami  szocializmusnak  nincsen  kilátása 
a  háború  után  sem.  De  nem  is  lenne  semmiképen  kívánatos.  A 
szocializmus  ugyan  a  mai  gazdasági  rend  nagy  hátrányai  gyanánt 
felrótta,  hogy  nem  képes  minden  egyes  szükségletét  megfelelően 
kielégíteni  s  a  termelt  javak  igazságos  szétosztását  eszközölni, 
de  hogy  ez  a  szocializmusban  inkább  következne  be,  ennek  bizo- 
nyításával mindeddig  adós  maradt.  Képes  lenne  erre,  de  csak  a 
szükségletek  lényeges  lefokozásával  és  feltétlen  egyenlősítésével. 
Maguk  a  szocialisták  elismerik,  hogy  a  mai  kapitalisztikus  gazda- 
sági rendszer  bámulatos  ellenálló  erőről,  az  ipar  nagyszerű  alkal- 
mazkodó képességről  tett  tanúságot  a  háború  folyamán.  Nincs 
tehát  okunk  attól  tartani,  hogy  nem  fog  továbbra  is  beválni  a 
békeidő  elérkeztével.  Egy  állami  gazdálkodás  nem  tudott  volna 
ugy  megküzdeni  a  nehézségekkel,  mint  az  individualisztikus 
gazdsági  rend.  A  hadi  gazdálkodás  épen  azt  mutatta  meg,  hogy 
az  összeomlástól  meg  tudja  ugyan  kimélni  a  gazdaságot,  de 
ennek  fejlődéséről  uralma  alatt  nem  lehet  szó.  Ezt  csak  a  meg- 
kötöttségtől lehetőleg  mentes  egyéni  gazdasági  tevékenység  képes 
megadni. 

A  gazdasági  életbe  való  többé-kevésbbé  államszocializmus- 
szerű  belenyúláson  kivül  azonban  még  különösen  az  alábbiak 
hívják  fel  figyelmünket. 

A  háborús  gazdasági  és  azokkal  összefüggő,  ugyancsak  a 
hadi  célt  szolgáló  egyéb  rendszabályok  (a  különböző  hadi  szol- 
gáltatások, bizonyos  foglalkozások  kényszerű  folytatása  stb.) 
mind  abból  az  alapgondolatból  indultak  ki,  hogy  mindaz,  ami 
a  nemzet  hadi  erejének  fentartására  és  az  otthonmaradottak  lét- 
feltételeinek biztosítására  szükséges,  ki  van  véve  az  egyes  kor- 
látlan rendelkezésének  köréből  és  az  össszesség  rendelkezése  alá 
tartozik,  mindez  nem  magánügy  többé,  melyben  az  egyes  szuve- 
rén tetszéssel  intézkedik,  tesz  vagy  nem  tesz  kedve  szerint, 
hanem  közügy,  szóval  elveszti  magánjogi  jellegét  és  a  nyilván- 
jogét  veszi  fel. 

A  háború  után  uj  életet  kezdő  államnak  súlyos  kérdése, 
fog-e  és  mennyiben  fog  ennek  az  elvnek  érvényt  szerezni  az 
elsőrendű  életszükségletek  tekintetében  általában.  Kétségtelen, 
hogy  a  háború  nagyban  enyhített  az  egyes  és  állam  korábbi 

ellentétén,  ha  ezt  nem  is  szüntette  meg;  jelentékenyen  emelte  a 
kettő  összetartozásának  tudatát  és  igy  helyet  adott  ama  belátás- 
nak, hogy  az  állam  tulajdonképen  önmagát,  erejét,  szükség  ese- 
tén harcképességét  védi  és  emeli  minden  egyes  tagjának  fokozott 
védelmével,  mig  az  egyes  életfeltételeinek  gyöngítése  végered- 
ményben az  állam  gyöngülése  lesz. 

Ha  pedig  az  állam  ezt  az  elvet  elismeri,  ha  arra  az  állás- 
pontra helyezkedik,  hogy  az  egyes  ellenálló  képességének  fen- 
tartása  nemcsak  a  háborúban,  mikor  az  egyes  társadalmak 
ostromlott  várakhoz  hasonlítanak,  állami  feladat,  hanem  az 
eddiginél  fokozottabb  mértékben  az  a  békeidőben  is  —  és  pedig 
nemcsak  azért,  mert  a  háborús  időkben  annyira  szükséges  ellen- 
állóképességet a  békeidőben  kell  megalapozni,  hanem  általában 
azért,  mert  az  egyes  ereje  vagy  gyöngesége  az  államé  is  —  ennek 
a  forgalom  és  a  szolgáltatások  mai  nagy  szabadságára  óriási 
átalakító  hatása  lesz.  Ha  csak  a  lakás  és  élelem,  mint  legelsőbb- 
rendü  életszükségletek  kivonatnak  az  egyéni  önkény  alul  és 
szigorú  állami  ellenőrzés  alá  helyeztetnek  oly  módon,  hogy 
ezekre  nézve  bizonyos  mérvű  termelési  és  szolgáltatási  kényszer 
állapíttatik  meg,  kogens  jogszabályok  határozzák  meg  bizonyos 
tekintetben  (ár,  áru  minősége)  a  jogosultság  tartalmát  és  m 
illető  ügyletek  fokozott  állami  védelem  által  szigoríttatnak,  ez 
mindenesetre  a  szabad  forgalom  és  a  szolgáltatási  szabadság 
elvének  ujabb  nagy  áttörése  lenne.  Lényegében  azonban  nem 
lenne  más,  mint  társadalmi  politika,  a  társadalompolitikai  elv 
nek  uj,  eddig  érintetlen  mezőkre  kiterjesztése. 

De  még  más  lehetőségek  is  projiciálódnak  a  háborús  múlt- 
ból a  jövőbe  hasonló  irányban.  A  háborús  jogalkotásból  a  jövőre 
vonható  tanulságok  komoly  kutatás  tárgyát  képezik  a  hazai  és 
külföldi  jogászok  körében  és  hogy  a  háborús  jogalkotás  szem- 
léletéből a  gyorsított  bűnvádi  eljárás  hiányossága  feletti  felhábo- 
rodásnál fontosabb  eredmények  szűrhetők  le,  azt  épen  égy  hazai 
jogtudósunk  derék  munkája  mutatja  meg  (Almási  Antal:  A 
háború  hatása  a  magánjogra).  Szerinte  az  elsőrendű  életszükség- 
letek termelésére  és  kielégítésére  irányuló  tevékenységnek  az 
egyéni  önkényt  uraló,  teljesen  szabados  magánjogból  az  egyéni 
felelősséget  hangsúlyozó  nyilván  jogba  való  belevonása  az  első 
követelmény,  mely  a  háborús  jogalkotásból  a  jövőre  nézve 
támasztható.  Az  ingatlan  tulajdon  háborús  korlátozásai  se  lesz- 

nek  mind  eltüntethetők.  És  miután  a  háború  csapásai  csak  ugy 
szüntethetők  meg,  ha  erre  nézve  minden  gazdasági  és  szellemi 
erőforrás  közreműködik,  az  államnak  nemre  való  tekintet  nélkül 
minden  fiatalt  arra  kell  kényszeríteni,  hogy  magát  valamely 
hivatásnak  szentelje.  Általában  a  magánjog  is  csak  a  nemzet 
önfentartásának  egyik  eszköze  és  az  egyén  céljainak  biztosítása 
közben  sem  szabad  megfeledkezni  arról,  hogy  az  egyén  élet- 
viszonyai és  jogai  az  eddiginél  nagyobb  mértékben  állanak  az 
állam  önfentartásának  szolgálatában.  Az  egyes  csak  az  állami 
célnak  megfelelően  gyakorolhatja  a  maga  jogait.  Végeredmény- 
ként oda  konkludál,  hogy  a  háborús  jogalkotás  közjogias  szel- 
lemének bizonyos  mértékig  be  kell  vonulni  a  békés  magánjogba 
is  és  az  egyéni  hasznosság  elve  többé  nem  a  salus  rei  publicae- 
nek  ellentéte,  hanem  csakis  ez  utóbbi  egyik  megvalósulási  módja 
lehet.  Bizonyára  nagyon  figyelmre  méltó  eszméket  vet  fel  a 
magyar  jogtudós  mélyreható  tanulmánya,  mely  jogfejlődési 
szempontból  is  oly  érdekes  végső  következtetésre  jut.  Hisz  a 
negyvennyolc  előtti,  régi  magyar  jogban  is  közjogi  háttere  és 
vonatkozása  volt  a  magánjogi  ténykedésnek. 

* 

A  liberalizmus  nem  élte  túl  magát,  tovább  is  szükségünk 
van  erre  a  társadalmi  vezérelvre. 

Szükségünk  van  a  gazdasági  liberalizmusra,  mert  ha  valaha, 
a  háború  után  leszünk  az  egyes  gazdasági  energiájának  legtelje- 
sebb kifejtésére  utalva  a  gazdasági  élet  újból  fellendítése,  a  foko- 
zott termelés  érdekében.  A  gazdasági  élet  fellendülése  nem  a 
szükségletek  kielégítésének  bürokratikus  szervezetek  általi,  egy- 
forma állami  ellátásától,  mely  minden  öntevékenységet  elnyom, 
hanem  csak  oly  gazdasági  rendtől  várható,  mely  az  egyéniség- 
nek szabad  érvényesülési  tért  enged  s  minden  erőnek  a  neki  leg- 
megfelelőbb működési  lehetőséget  adja  meg. 

Dőreség  volna  szemet  hunyni  a  liberalizmus  kinövései  előtt 
De  ezek  épen  kinövések  és  nem  a  rendszer  lényege.  Kinövései 
minden  társadalmi  elvnek  vannak  és  épen  ezek  a  visszásságok, 
az  elvnek  minden  észszerű  határ  mellőzésével  túlzásba  vitele  vált 
ják  ki  az  ellenhatást,  homlokegyenest  ellenkező  társadalmi  esz- 
mények és  elvek  felmerülését.  A  mindenbe  avatkozó  és  szolga- 
ságban tartó  rendőrállam  ellenhatásaként  jelenik  meg  a  gazda- 

sági  és  politikai  liberalizmus  követelése.  Viszont  a  gazdasági 
liberalizmus  kinövései,  a  korlátlan  szabad  verseny  teremtik  még 
a  szocializmust  és  szociálpolitikát.  Minden  rendszernek  azok  á 
legnagyobb  ellenségei,  kik  tanait  a  korlátlanságba  viszik.  A 
gazdasági  liberalizmus  minden  hátránya  mellett  s  elfogadva, 
hogy  a  magán-  és  közgazdasági  érdekek  közti  összhangot  a 
Siberalizmus  csak  a  Smith-féle  optimizmussal  képes  megterem- 
teni, mégis  elvitázhatlan  másfelől,  hogy  a  gazdasági  liberaliz- 
mus, a  szabad  verseny  leggyakrabban  maga  gyógyítni  képes  az 
általa  teremtett  bajokat.  De  különben  is  legnagyobb  képviselői 
Smith  Ádámtól  elkezdve  elismerték  bizonyos  korlátozások  szük- 
ségességét. 

A  gazdasági  liberalizmus  a  lehetőleg  szabad  forgalom.  Ezt 
nem  nélkülözhetjük,  mert  a  kereslet  és  kínálat  alapjáni  árképző- 
dés  a  szabad  verseny  mellett  legjobban  biztosítja  a  piac  gépeze- 
tének munkáját,  az  ellenszolgáltatást  nyújtani  képes  fogyasztó 
szükségleteinek  kielégítését.  A  szabad  verseny  nem  jelenti  még  a 
manchesterizmust,  a  gazdasági  anarchiát  s  a  gazdaságilag  gyön- 
gébb védelme  se  ellenkezik  a  liberalizmus  valódi  értelmével,  de 
viszont  nem  követeli  az  a  szabad  verseny  megsemmisítését.  A 
liberalizmus  nem  korlátlanság,  igy  a  gazdasági  sem.  E  korlátok- 
nak csak  a  haszonra  való  kilátás  által  sarkalt  egyéni  letterőt  és 
vállalkozó  szellemet  nem  szabad  megbénítani.  A  liberalizmus 
nagy  gyöngéje  a  gyakorlatban,  —  mondja  Wiese  —  hogy  ez 
lulajdonképen  csak  tisztességes  embereknek  való  rendszer.  Azért, 
aki  nem  bizik  abban,  hogy  a  szabadság  növekedésével  csökken 
azok  száma,  kik  vele  visszaélnek,  a  liberalizmust  nem  fogja  el- 
fogadni. A  gazdasági  szabadsággal  való  visszaélés  elnyomását 
azonban  a  társadalmi  erkölcs  erősödésétől  és  a  jogi  represszáliák- 
ííól  kell  várnunk  és  nem  a  gazdasági  policiától. 

Nemcsak  a  gazdasági  érdek,  a  szükségletek  legjobb  kielégí- 
tésének érdeke  kívánja  a  gazdasági  liberalizmust.  Utóbbinak 
Mzonyos  foka  nélkül  nem  lehetséges  egyáltalán  a  személy  szabad- 
sága. Amint  megfordítva  a  gazdasági  szabadság,  a  szabad  verseny 
se  lehetséges  az  egyénnek,  a  tulajdonnak,  az  egyesülésnek  sza- 
badsága nélkül  (termelőknek  ugy,  mint  fogyasztóknak,  munká- 
soknak egyesülése).  A  szabadság,  egyszer  elismerve,  nem  elég- 
szik meg  csak  az  emberi  élet  bizonyos  irányában,  terén  való 
/Tvényesüléssel,   nem  lehel   annak  varázslatos   fényét  csak  egy 

irányba  vetíteni.  Különböző  irányai  összefüggenek  és  még  ha 
nem  is  fogadjuk  el  a  marxizmus  fejlődési  törvényét,  minden- 
esetre nagy  lesz  mindig  a  hajlandóság  arra  nézve,  hogy  a  gazda 
sági  téren  uralkodó  szabadság  vagy  szabadsághiány  átcsapjon 
más  terekre  is.  A  gazdasági  liberalizmust  tehát  az  általános  sza- 
badság érdeke  is  kívánja, 

A  liberalizmusnak  épen  ebben  van  óriási  jelentősége,  hogy 
a  szabadságot  ilyen  általános  emberi  életelvvé  teszi.  Szabadság 
mindenben,  minden  viszonylatban.  Szabadság  az  egyesek  közt, 
az  egyes  és  az  összességnek,  sőt  az  egyes  nagy  emberegészek- 
nek,  a  nemzeti  társadalmaknak  egymáshoz  való  viszonylatában 
is.  Ebből  az  utolsó  szempontból  épen  a  háború  után  vár  a  libera- 
lizmusra egészen  uj,  óriási  fontosságú  érvényesülési  tér.  Meri 
amitől  a  tartós  békét  várják,  mi  egyéb,  mint  a  liberalizmusnak 
a  nemzetközi  életben  is  az  eddiginél  erőteljesebb  érvényrejutása... 
Ez  az  államoknak  —  csak  ugy,  mint  az  egyeseknek,  akár  kicsi- 
nyek, akár  nagyok,  akár  gyöngék,  akár  erősek  —  szabad  fejlő- 
dése, a  maguk  módján  való  élés  szabadsága,  mely  szabad  fejlő 
désre  való  egyenlő  jogukból  harmonikus  együttműködésük  áll 
elő.  Ez  a  liberális  szabad  fejlődési  elv  alkalmazása  a  Plato-féie 
nagy  emberekre,  az  államokra.  A  tartós  béke  egyik  fő  garanciá- 
jául felállított  az  a  kívánalom,  hogy  a  diplomácia  a  jövőben  ne 
egy  kaszt,  hanem  az  egész  nép  ügye  legyen,  ugyancsak  a  liberális 
önrendelkezési  elvnek  átvitele  egy  eddig  tőle  elvont  terrénumra 
A  liberális  elvek  érvényesülésétől  a  nemzetek  békés  életére  vár- 
ható hatások  is  megadják  a  feleletet  arra  a  kérdésre:  van-e  még 
szükségünk  a  jövőben  a  liberalizmusra. 

A  szocializmus  épen  a  liberalizmus  általános  szabadsági 
elvét  veszélyezteti.  A  demokrácia  ném  a  szocializmusból,  hanem 
a  liberalizmusból  született.  A  szocializmussal  társult  demokrácia 
nem  emelné  a  szabadságra  való  kilátást.  E  részben  azt  az  ellen- 
vetést halljuk,  hogy  ebben  a  demokráciában  elmellőztetnék 
ennek  a  politikai  formának  az  a  nagy  veszélye,  hogy  benne  csak 
látszólag  uralkodik  a  polgárok  egyeteme,  valósággal  azonban 
egyes  klikkek  tartják  kezökben  az  államhatalmat.  Kikerülhető 
volna  e  veszély  azért,  mert  mennél  nagyobb  az  államhatalom, 
annál  többen  igyekeznének  abban  az  önálló  részvételre.  Nincsen 
kizárva,  de  mindenesetre  nagyon  kérdéses  e  jóslat  bekövetke- 
zése. Akkor  is  megmaradna  azonban  az  egyén  szabadságának  & 

szocialisztikus  rend  által  mulhatlanul  maga  után  vont  korláto- 
zása. Különben  egyáltalán  kérdéses,  a  szocialisztikus  gazdasági 
rend  a  maga  centralizált,  bürokratikus  szervezetével  hogyan  férne 
meg  a  demokráciának  a  változó  többségi  akarat  mindenható- 
ságára vonatkozó  alaptételével. 

Az  államszocializmus  azonkívül,  hogy  növeli  az  állam  min- 
denhatósága iránti  és  teljesen  megsemmisíti  az  egyéni  erő  iránti 
bizalmat,  még  azért  is  veszedelmes,  mert  az  államtól  függők 
számának  nagymérvű  szaporításával  a  szabad  politikai  érvénye- 
sülést tenné  lehetetlenné  sokak  számára.  Beláthatatlanul  fokozná 
a  politikai  küzdelmet,  megnagyobbodott  hévvel  lobogtatná  fel  a 
pártszenvedélyt,  mert  a  párthatalom  jelentősége  óriási  módon 
megnövekedne.  Azok  a  csoportok,  melyek  az  államhatalom  bir- 
tokába jutnának,  uralkodnának  az  államhatalom  megnövekedett 
hatásköre  mellett  az  egész  életen. 

A  szocializmus  azt  hiszi,  hogy  az  élet  régi,  megszokott  for- 
mái elhasználtak,  az  emberi  természetben  kiirthatatlanul  benn- 
rejlő  tökéletesedési  ösztönnek  ujakra  van  szüksége.  Az  életnek 
ez  az  uj  formája  az  erős  szervezet  lenne,  melybe  az  összesség 
akarata  az  egyest  belekényszeríti  s  melyben  fogva  tartja.  Nincs 
azonban  okunk  elhagyni  az  optimizmust,  hogy  a  haladás  to- 
vábbra is  az  egyes  erejének  szabad  érvényesülésén  nyugszik; 
nincs  okunk  tágítani  a  liberalizmus  valódi  eszméjétől,  továbbra 
is  ki  kell  tartanunk  amellett  és  attól  várni  a  társadalmi  boldo- 
gulást, bár  tudjuk,  hogy  a  liberalizmusnak  is,  valódi  értelmének 
feladása  nélkül,  alkalmazkodnia  kell,  bele  kell  illeszkedni  az 
idők  folyásába  s  mi  sem  lehet  tőle  távolabb  a  merev  doktrináriz- 
mushoz  való  ragaszkodásnál. 

A  társadalmaknak  a  háború  utáni  élete  se  mutat  semmi 
olyan  perspektívát,  mely  a  liberalizmussal  való  szakítást  tenné 
szükségessé.  Az  államnak  és  községeknek  a  termelésben  és  forga- 
lomban az  ediginél  nadgyobbmérvü  részvétele  nem  támadja  meg, 
hacsak  ez  a  magángazdasági  formák  közt  történik.  Erős  szociál- 
politika is  megfér  vele  és  az  állami  hatáskör  okvetlen  szük  térre 
szorítását  inkább  csak  a  régebbi  liberalizmus  vallotta.  Nem  is  a 
beavatkozás  terjedelme,  mint  inkább  annak  módja  és  tárgyai 
támadhatják  meg  az  egyén  önállóságát. 

A  liberalizmus  azt  vallja,  hogy  az  együtt  élő  nagy  ember- 
egészek,  a  társadalmak  annál   szebb,    plasztikusabb  formákat 

mutathatnak,  minél  változatosabb  képességű  egyeseket  foglalnak 
magukban  és  minél  szélesebb  fejlődési  lehetőségek  nyílnak  ezek 
számára.  Mindenesetre  az  egyént  tartja  szem  előtt  s  ezért  nem 
fogadhatja  el  semmiféle  társadalmi  berendezésnek  öncéluságát, 
de  aizért  nem  merő  individualizmus,  mert  épen  nem  huny  szemet 
az  egyes  és  az  egész  kölcsönhatása  előtt.  Ellensége  minden  ész- 
szerütlen  megkötöttségnek,  hatalmi  túlténgésnek  és  elnyomás- 
nak, tehát  a  gazdasági  elnyomásnak  is.  Fentartója  az  egyéni  és 
politikai  szabadságnak,  mert  a  fejlődést  az  egyesnek,  mint  em- 
bernek és  polgárnak  szabadsága  nélkül  nem  látja  lehetségesnek. 
Körülbelül  ezekben  foglalhatjuk  össze  a  liberalizmus  valódi  értel- 
mét és  ha  a  háború  után  erős  társadalomra  van  szükségünk,  az 
erős  egyéneket  nevelő,  valódi  liberalizmust  sem  nélkülözhetjük, 
tudván,  hogy  a  részek  minősége  határozza  meg  az  egészet. 

Némely  égi  test  fényének  évekre  van  szüksége,  mig  a  földet 
eléri.  A  liberalizmus  felszabadító  fénye  is  nagysokára  törte  át  az 
ember  sokféle  ósdi  megkötöttségének  sötétségét.  Ismerve  a  hala- 
dás útját,  melyet  a  társadalmak  megtettek  világánál  s  tudva, 
hogy  meghamisítatlan  tanai  az  emberi  természet  követelményei- 
nek felelnek  meg,  számítanunk  kell  azok  változatlan  erejére  s 
nem  hihetjük,  hogy  a  bizonyos  idő  multán  az  égboltról  eltűnő 
ragyogások  sorsában  osztozik.  Bizonyos,  hogy  az  emberek  nem 
eszmék  kedvéért,  hanem  boldogulásuk  érdekében  rendezik  be 
igy  vagy  amúgy  összéletüket.  Ami  életképes,  ami  megfelel  a  tár- 
sadalom természetes  szükségleteinek,  megvalósul  és  fenmarad, 
tartozzon  bárminő  rendszerhez.  Ezért  várhatjuk,  hogy  a  libera- 
lizmus is  fenn  fog  maradni  igazi  eszméje  szerint.  Nem  hogy  túl- 
élte volna  magát,  —  mondja  Wiese  —  hanem  még  csak  ezután 
kell  igazán  megvalósítani;  nem  a  múltnak  elavult,  hanem  a  jövő- 
ilek  egy  eddig  még  keresztül  nem  vitt  rendszere. 

Ne  féltsük  a  liberalizmust,  a  jövő  ép  ugy  meg  fogja  érteni 
és  fog  tudni  élni  vele,  mint  ahogyan  ez  a  múltban  történt.  Nem 
járta  le,  nem  élte  túl  magát  s  hullája  felett  nem  fognak  más 
«izmus»-ok  halotti  tort  ülni.  De  régi  elleneseihez  a  háborús  idők 
szülte  tényleges  visszaszorítása  járult.  Ezért  nem  felesleges  a 
jövőbe  nézve  mellette  való  kitartásunkat,  hozzá  való  bizalmunkat 
hangoztatni  és  a  liberális  meggyőződést  másokban  is  erősíteni 
akkor,  midőn  még  régi  hivei  közül  is  többen  válságát  hirdetik. 

Játékos,  furcsa  kedvnek  tűnhetik  fel,  hogy  a  világháború  utolsó 
szakaszának  közeledtén  oly  távoli  országgal  foglalkozunk,  mely  még 
ma  is  joggal  nevezhető  a  föld  legismeretlenebb  területének.  Arábia 
azonban  csak  helyrajzilag  van  messze  a  világháborúnak  azon  színhelyé- 
től, melyen  annyi  más  országokkal  együtt,  az  ő  sorsa  is  el  fog  dőlni. 
Megmutatni  és  bebizonyítani  szeretnénk  mégis,  miért  tulajdonítunk 
nagy  fontosságot  e  távoli  országnak  s  miért  szeretnénk  bebizonyítani 
azt,  hogy  szövetségesünkre,  Törökországra  nézve  elsőrendűen  fontos 
kérdés  Arábia,  mely  kedvező  politikai  alakulás  esetén  nagy  veszede- 
lembe ránthatja  minden  ellenségeink  legnagyobbját,  Angliát,  ki  sokszor 
féltőbb  és  aggodalmasabb  gonddal  igyekszik  ottani  helyzetét  megerősí- 
teni, mint  a  kontinensen  szétszórt  s  mindenütt  gondosan  elhelyezett 
támaszpontjait  . 

Lord  Curzon  «Persia»  c.  munkájának  első  kötetében  ezeket  irja: 
♦  Anglia  jövője  nem  az  európai  Anglia  boldogulásában  rejlik,  nem  is  az 
óceánok  utain  vagy  a  tengerek  hullámain,  melyek  mindegyike  büszkén 
hordozza  az  angol  hajók  merész  lobogóit.  Nem  egy  nagyobb  Britannia 
a  mi  boldogulásunk  s  alapunk,  mit  kései  utódaink  fognak  megterem- 
teni, mert  a  mi  létérdekünk  abban  a  világrészben  van,  honnan  őseink 
és  minden  nemzetek  ősei  először  indultak  el  hosszú  és  évszázados  ván- 
dorutaikra  és  ahová  évezredek  után  leszármazottjaik  mint  büszke,  ha- 
talmas hódítók  tértek  vissza.  India  nélkül  nincs  brit  világbirodalom  sem 
és  India  ura  megdönthetetlen  és  megfélemlíthctetlen  ura  a  keleti  fél- 
gömbnek is.» 

Ha  belátjuk  Lord  Curzon  állításának  helyességét,  sőt  törvény- 
szerűségét, be  kell  látnunk  azt  is,  amig  Anglia  világbirodalmi  jelentősége 

Indiához  kapcsolódott,  Arábia  mindaddig  India  előbástyájaként  szere- 
pel és  India  közvetlen  védelmére  a  legalkalmasabb  terepül  kínálkozik. 
Minden  oly  politikai  vagy  fegyveres  siker,  mely  Angliát  Arábiában  hát- 
térbe szorítja,  a  közvetlen  hatás  minden  veszedelmét  és  érzékenységét 
rejti  magában  Indiára  vonatkozólag  s  ezért  kell  Angliának  Arábia 
egyeduralmára  törekedni,  hogy  az  Indiai-óceánba  átvezető  és  átkelő  utak 
is  kezében  maradhassanak.  így  vált  a  Vörös-tenger,  de  még  inkább  a 
Perzsiai-öböl  a  gyakorlati  életben  oly  földrajzi  fogalommá,  mely  sze- 
rint ezek  szorosabb  értelemben  vett  angol  vizek  s  rajtuk  átkelni  vagy 
áthajózni  csak  angol  engedéllyel  lehet.  Az  ily  állapotok  elsősorban  a 
központi  hatalmak,  de  kivétel  nélkül,  többé-kevésbbé  az  összes  államok 
keleti  kereskedelmét  és  forgalmát  bénították  meg  és  súlyos  teherként 
nehezedtek  a  szabad  kereskedelem  és  a  szabad  versengés  kifejlődésének 
lehetőségeire.  A  világháború  kitörése  óta  igy  vált  egy  pillanatig  sem 
titkolt  és  folytonosan  hangsúlyozott  hadicélunkká:  a  tengerek  felszaba- 
dítása, mely  közvetve  az  angol  uralom  meggyengülését  is  magával 
hozná.  Hogy  egy  erős  és  szövetséges  Törökország  épen  Arábiában  mily 
módon  érhetné  el  hadicélunkat,  azt  próbáljuk  majd  fejtegetni.  Szán- 
dékunkban volt,  e  nagy  problémát  történeti  és  fejlődési  utján  végig- 
kísérve megvilágítani  és  részletesen  vázolni,  de  részint  tudományos  fel- 
készültségünk hiányában,  részint  az  érthetőbb  ismertetés  előbbre  helye- 
zése miatt  —  hisz  az  elmélyülő  stúdium  az  olvasót  is  együttmunkálko- 
dásra  kényszeríti  —  ezt  a  feladatot  azon  történetírókra  bizzuk,  kik 
eddig  is  és  a  háború  befejeztével  még  fokozottabban  fogják  ezen  problé- 
mákat érinteni.  Mint  laikusoknak,  hozzá  kell  tehát  fognunk  az  erre 
vonatkozó  irodalom  átböngészéséhez  s  a  napisajtót  véve  segítségül,  kri- 
tikát kellene  gyakorolnunk  az  eddig  Írottak  s  az  eddig  történtek  felett. 
Sajnos,  az  idevágó  irodalom  igen  szegény,  legnagyobbrészt  elfogult  és 
szárazon  megirott  angol,  földrajzi  munkák,  útleírások,  belőlük 
épen  a  legújabb  eseményekről  nem  nyerhetünk  tájékozódást  s  a  napi 
szükségletet  kielégítő  napisajtót  mindig  egyéni  s  napról-napra  változó 
politikai  nézetek,  szükségességek  teszik  megbízhatatlanná.  Kénytelenség- 
ből, mégis  sokszor  voltam  ezen  adatok  elfogadására  kényszerítve,  bár 
tudatában  voltam  annak,  hogy  megállapításaimat  minden  kelő  nap  meg- 
változtatja és  következtetéseim  hamisakká  válhatnak.  Mégis,  a  kény- 
szer nyomasztó  hatása  alatt,  sokszor  támaszkodom  a  napisajtóra  s  szé- 
gyenkezés nélkül  bevallhatom,  ennek  mellőzésével  képtelen  lettem 
volna  minden  munkára 

A  világháború  kitörésekor,  melyet  egy  megújhodott  világ  uj  élete 
és  uj  gondolkodása  fog  követni,  a  chaotikus  helyzet  ilyképen  állott: 
Törökország  Higaz  tartományt  és  a  szorosan  hozzátartozó  szent  helye- 
ket már  a  XIV.  század  óta  birta  az  1871-ben  fegyverrel  meghódított 
Jemen  tartománnyal  együtt,  melynek  uralkodójával,  a  jahjai  imám- 

mai  előnyös  és  a  legyőzöttre  nézve  is  tisztességes  békét  kötött.  Már 
Asirban,  az  angol,  francia  és  olasz  külpolitika  támogatásával  és  ravasz 
ságával  vezérlő  Idrís  a  törökök  céljait  és  számításait  meglepő  ügyesség- 
gel, nyomról-nyomra  meghiúsította,  El  Ahsa  tartományból  pedig  a  wah 
habiták  erős  és  folytonos  támadásai  következtében,  1913  tavaszán,  az 
angolok  által  felfegyverzett  Ibn  Saud  elől  kitérve,  visszavonultak,  de 
névleges  uralmuk  fentartásával  beleegyeztek  Ibn  Saudnak  kormány- 
zóvá való  kikiáltásába.  El-Kuweiiből  az  angol  diplomácia  fondorlatai 
kényszerítették  Törökországot  a  fokról-fokra  való  csendes  visszavonu- 
lásra. 

Anglia  Adent  és  Perimet,  a  Ghuria-Muria  szigetekkel  együtt,  1839 
óta  birtokába  vette  s  a  délarábiai  törzsfőnökökkel  a  Bab  el  Mandebtől 
fel  Mirbatig,  szerződések  utján  elismertették  fenhatóságukat  anélkül, 
hogy  tényleges  uralmukat  megkezdették  volna.  Ománban  minden  for- 
malitás mellőzésével  lettek  úrrá,  Középarábiában  már  rengeteg  pénzzel 
és  szakadatlan  fegyverszállítással  tudtak  csak  célt  érni,  de  igy  is  csak 
az  el-kuweiti  sejk,  Ibn  Saud  és  az  asiri  Idris  segítségével.  Ugyancsak 
előnyös  szerződésekkel  jutottak  el  a  Trucial  sivatagig  s  a  wahhabiták 
fegyveres  segítségére  támaszkodva,  Ibn  Saud  kiverekedte  számukra  a 
tengerhez  vezető  utat.  Még  Bahraint  kell  megemlítenünk,  mely  ha  tény- 
legesen nem  is  angol  birtok,  a  háború  kitörésekor  teljesen  angol  be- 
folyás alatt  állott. 

A  jahjai  imám  már  a  háború  első  napjaiban  Törökországhoz 
csatlakozott  s  a  hadi  eredmények  hatása  alatt  több  kisebb  törzs,  leg- 
nagyobbrészt délarábiai  nomád  törzsek  lovasai,  kötötte  sorsát  az  izlá 
mok  szent  háborújához.  Északon,  a  hajili  Ibn  Rasid,  az  Irak-menti 
pusztulásnak  indult  törzsek  maradékaival  indult  hadba  Anglia  ellen  s 
a  Higaz-vasuttal,  meg  az  egész  Arábiát  átszelő  karaván  utak  segítségé- 
vel keresték  a  csatlakozást  a  mezopotámiai  hadsereghez,  bár  ezek  az 
utak  sem  felvonulásra,  sem  utánpótlásokra  alkalmasaknak  nem  bizo- 
nyultak. Az  ily  körülményes  és  fáradságos  vándorutakkal  szemben. 
Angliának  kénydmes  viziutak  állanak  rendelkezésére,  de  mindezen 
felül,  céljainak  elérése  érdekében,  rengeteg  anyagi  áldozatot  is  hoz. 
annál  is  inkább,  mert  Anglia  arábiai  politikájában  a  legnehezebb  szere- 
pet a  guruló  font,  vagy  amint  ott  széltébén-hosszában  tréfásan  nevezik 
«St.  George  könnyű  lovagjai))  elnevezéséhez  méltóan,  a  legkönnyebben 
oldotta  meg.  Mindazonáltal  Arábia  a  világháború  migy  történetében 
mindig  csak  mellékharctérként  szerepelt,  döntést  sohasem  provokált  5 
fontossága  a  háború  egyéb  helyzeteihez  viszonyítva,  másodrendű.  Nagy 
szerepe  csak  a  békekötésnél  s  a  hadicélok  elérésénél  fog  mutatkozni, 
annál  is  inkább,  mert  közvetlen  közelében  fekszik  annak  a  két  nagy 
tengeri  útnak,  melyek  Kelet  felé  vezetnek.  Ézeket  az  utakat  a  brit  ura- 

lom  alól  felszabadítva,  Arábiát  egységessé,  szabaddá  és  Törőkország- 
gal szövetségessé  kell  tennünk,  hogy  további  munkánkban  mint  önálló, 
hü  segítőtársunk,  mindig  oldalunkon  legyen. 

Arábia  történetéből  tudjuk,  hogy  az  ókori  népeknek  az  adeni  öböl 
menti  kisebb  törzsekkel  sajátságos,  szinte  monopolizált  jellegű  keres- 
kedeSmi  összeköttetéseik  voltak,  különösen  az  akkoriban  igen  keresett 
füstölők,  myrrhák,  olajok  és  fűszerek  képezték  az  adás-vétel  tárgyát  s 
ebből  a  látszólagos  helyi  jellegű  csereberéből  már  a  kereskedelem  tör- 
ténetének első  időszakában  élénk,  nagykiterjedésű  és  rendezett  ügy- 
letek fejlődtek.  Ezekben  eleinte  csak  a  Perzsiai-öböl  menti  törzsek 
vettek  részt,  később  a  parti  népek,  sőt  távoli  keleti  országok  is,  de  tu- 
dunk oly  esetekről  is,  hogy  India,  sőt  Kina  is  elhozta  terményeit.  így 
nem  válik  merésszé  azon  feltevésünk,  hogy  a  karavánutak  és  a  perzsiai- 
öböl  menti  hajózás  felhasználása  nélkül  Dél-Arábia  főpiacává,  szinte 
monopolizálójává  váűt  az  ázsiai  kereskedelemnek,  mert  hisz  verseny- 
társ nélkül  állott.  Később  már  Róma,  Bizánc,  majd  Perzsia  is  részt- 
vettek az  utaik  révén  könnyen  elérhető  piacokon  s  nagy  hatalmuknál 
fogva  az  egész  forgalmat  a  karavánutak  és  a  Perzsiai-öböl  felé  terelték, 
Majd  a  császárság  és  a  kalifák  uralkodása  alatt,  midőn  az  összes  szá- 
razföldi és  viziutak  egy  kézbe  kerültek,  s  a  kelleti  árukra  magas  vámo- 
kat róttak  ki,  a  fejlődőképes  kereskedelmet  erőszakos  intézkedések- 
kel és  egészségtelen  rendelkezésekkel  károsan  befolyásolták.  A  füstölő- 
szerek és  a  fűszerek  hazája,  Dél-Arábia,  idővel  el  is  vesztette  kereske- 
delmi jelentőségét  s  csak  mint  átrakodó  vagy  közvetítő  állomás  játszott 
még  egy  kis  ideig  jelentősebb  szerepet  a  keleti  kereskedelemben.  így 
sem  csoda,  hogy  a  legnagyobb  hatalom  feléje  nyújtotta  ki  ujabb  hódí- 
tásokra vágyódó  karmait.  Arábia  —  a  kereskedelemben  Egyiptom  fu- 
tárja és  a  Vörös-tenger  szűk  bejárója  révén  —  a  tenger  ura.  A  törökök, 
az  egyiptomiak,  sőt  a  kalifák  is,  Arábia  feletti  uralmuk  idejét  arra  hasz- 
nálták fel,  hogy  a  monopolizált  kereskedelmi  piacot  és  forgalmat  vissza- 
állítsák és  ebbeli  törekvéseiket  leghűbben  épen  Basra,  Jemen,  Aden  és 
a  Somáli-sivatag  meghódítása  igazolják.  A  portugálok  által  felfedezett 
tengeri  ut  és  sarkvidék  következtében  a  kereskedelmi  és  karavánutak 
teljesen  elvesztették  különben  is  egyre  letűnő  félben  levő  jelentőségüket 
és  ugyancsak  ez  volt  közvetlen  oka  annak  a  hiábavaló  és  kilátástalanul 
hosszú  háborúskodásnak  is,  melyet  Törökország  Portugália  ellen  foly- 
tatott az  Indiai-óceánban  mindaddig,  mig  a  XVII.  században  a  kényszer 
hatása  alatt  feladta  Dél-Arábiát.,  Azonban  megerősítésre  küldött  csapa- 
tait csak  akkor  vonta  vissza,  midőn  már  a  Jemen-sivatag  kereskedelmi 
fontossága  teljesen  megszűnt,  bár  az  ott  egyre  fejlődő  kávéültetvények 
kultúrája  sokáig  késleltették,  de  még  sem  tarthatták  vissza  Dél-Arábia 
ieljes  kiürítésében. 


Kázmér  Ernő 


Portugália  örökébe  itt  is  Anglia  lépeit  s  Adentől  terjeszkedve 
védőszárnyát  kiterjesztette  Dél-Arábia  fölé.  Tulaj donképeni  törekvéseit 
a  gőzhajó  feltalálásával  siker  koronázta  és  amidőn  vitorlásait  bevonva, 
postáját  és  utasait  India  felé,  a  Vörös-tengeren  át  irányította,  szénállo- 
másokat létesített,  melyek  mindegyike  1869  novemberétől,  a  Szuezi- 
esatorna  megnyitásától  kezdődőleg  megerősített  pontokká  léptek  elő. 
Már  jóelőre  dolgozott  ez  irányban  az  angol  diplomáciai  munka  s  a  terv- 
szerűen kiépített  szénrakadóáilomásokból,  megerősítésekből  kábeláilo- 
mások  alakultak  ki,  igy  Kamaranból,  Pherimhől,  ühuria-Muriából  és 
Sogotrából.  Déi-Arábián  át  eljutottak  a  Somáli- tartományig  s  1883-ban 
már  az  összes,  a  Vörös-tengerre  és  Egyiptom  leié  kivezető  utakat  és  ki- 
járatokat megszállották  volna,  ha  időközben  Törökország  tudatára  nem 
ébred  a  léiét  mindjobban  fenyegető  nagy  veszedelemnek. 

A  Szuezi-csatorna  megnyitásával  létrejött  élénk  kereskedelmi  for- 
galom mindjobban  arra  ösztökélte  az  alvó  Törökországot,  hogy  Arábiát 
ujra  lenhatósága  alá  kerítve,  gazdasági  érdekeit  előmozdítsa,  melyre  ugy- 
látszik  még  az  izlámoknak  is  nagyobb  szükségük  volt,  mint  a  szent  helyek 
bírására.  Az  elvben  tulaj donképen  soha  fel  nem  adott  Jement  azonnal 
meg  is  szállotta  és  éveken  át  sohasem  lankadó  erővel  folytatta  a  kímé- 
letlen háborút  a  bennszülöttek  ellen,  nem  kiméivé  sem  a  vért,  sem  a 
pénzt.  Nem  szükséges  talán  rámutatnunk  Törökország  szándékaira  és 
azokba  mélyebben  behatolni,  de  feltétlenül  égető  szükség  vihette  eddig 
a  lépésig,  mert  az  európai  végvárait  és  támaszpontjait  fokról-fokra 
gyengítette  csak  azért,  hogy  Jemenben  a  csapatok  utánpótlása  akadály- 
talanul megtörténhessen  és  az  eredmény  elérésére  minden  erélyesebb 
eszköz  harcba  vettessék.  Gyaníthatjuk,  hogy  nem  csupán  az  uralkodói 
vágy  és  a  minden  mohammedának  egyesítése  volt  ennek  a  harcnak  a 
főrugója,  hanem  reális  célok  vezették  a  régi,  világkereskedelmi  utak 
megszerzésére,  biztosítására  és  a  Vörös-tenger  felé  irányítására,  mit  a 
saadi  sejkség  megszállásával  el  is  ért  s  a  medinai  vasút  építésével  meg- 
erősített. 

Ha  a  jemeni  harcok  történetét  közelebbről  vizsgáljuk,  láthatjuk, 
hogy  a  vallási,  politikai  és  földrajzi  rokonhelyzet  dacára  is  mily  nehéz 
feladat  volt  az  izlám  államocska  ujra  meghódítása.  Ami  Törökország- 
nak nehéz  volt,  arra  egy  keresztény  hatalom  teljesen  képtelen  lett 
volna.  S  Törökországnak  erre  irányuló  céljai  és  az  összes  arábiai  tör- 
zsek feletti  fenhatósága  sikerült  volna,  ha  a  helyrajzi  ismeretek  óvato- 
sabb és  helyesebb  mérlegelésével  a  tartományokat,  mint  hű  szövetsége- 
seket kezelné  anélkül,  hogy  lakóit  nemzeti  törökökké  kényszerítené. 
Tudjuk  jól,  hogy  csak  egy  erős  Törökország  vethet  gátat  Anglia  vörös- 
tengeri monopolizáló  törekvéseinek  és  csak  ő  akadályozhatja  meg  abban, 
hogy  a  legfontosabb  kereskedelmi  utak  mindegyikét  csak  egij  hatalom 

uralja.  Jemenbe  való  bevonulásuk  és  a  Higaz-vasuttal  való  összeköttetés 
létrejöttéért  való  biztosításuk  állandósítására  égetően  nagy  szükségük 
van  egy  dróttalan  távíró  állomás  berendezésére  és  a  lehetőség  szerint 
mielőbbi  kiépítésére  annak  a  régen  tervezett  megerősített  kereskedelmi 
kikötőnek,  mely  török  őrszem  legyen  a  Vörös-tenger  kijáratánál. 

Ezek  azok  a  fontos  és  halaszthatatlanul  szükséges  főbb  feltételek, 
melyeket  nemcsak  nekünk,  mint  szövetségeseknek  kell  a  megvalósítás 
felé  terelni,  hanem  mindazoknak,  kik  a  népek  egészséges  és  jogos  ver- 
sengését szabályozni  akarván,  nem  tudnak  belenyugodni  abba,  hogy  a 
Vörös- tenger  angol  közvetítő  belviz  maradjon. 

Ha  talán  sokban  másféleképen  állnak  is  az  ügyek,  a  helyzet  a 
Perzsiai-öböl  kérdésében  is  igen  hasonlatos  az  arábiai  problémákhoz. 

1915  március  29-én  a  «Daily  Mail»  azt  irta,  hogy  Mezopotámiának 
véglegesen  angol  kézen  kell  maradnia,  hogy  az  Indiából  kivándorlók 
ott  uj  hazát  alapíthassanak.  Ugyanaz  év  április  közepén  Lord  Curzon  a 
(tSociety  of  Arts»-ban  politikai  beszédet  tartott,  melyben  erősen  hang- 
súlyozta azt,  hogy  a  Perzsa-öböltől  északra  terjedő  országok  sohasem 
voltak  természetes  és  jogos  török  hűbéresek,  mert  a  törökök  csak  mint 
betolakodók  jutottak  el  odáig.  (Erre  vonatkozólag  a  «Times»  1915  ápri- 
lis 15-iki  száma  bővebb  felvilágosítást  nyújthat.)  Tehát  most  már  az 
angol  politika  feladatává  válik,  hogy  ezeket  az  országokat  a  török  ura- 
lom alól  felszabadítsa  és  helyreállítsa  mindazon  «barátságos  és  kelle- 
mes)) összeköttetéseket,  melyeket  az  angol  diplomácia  közel  ötven  éven 
át  célszerűen,  helyesen  és  világuralmi  helyzete  megfelelő  fensőbbségével 
létesített  és  mindig  hűen  ápolt.  A  német  törekvések  meghiúsítására, 
mint  már  a  múltban,  ezentúl  is  mindent  el  kell  követnünk  s  ha  maga  a 
Bagdad-vasut  közgazdaságilag  hasznos,  sőt  fontos  is,  csak  az  esetben 
tarthat  fenn  állandó  és  az  ottani  viszonyoknak  megfelelő  közlekedést, 
ha  a  felette  való  ellenőrzést  Anglia  gyakorolja.  Még  az  év  márciusában 
irta  a  «Times»,  hogy  India  védelmének  feltétlen  és  nélkülözhetetlen  ál- 
landó alapja,  hogy  a  Perzsiai-öböl  felé  vezető  utak  egyike  közelébe  se 
juthasson  el  egyetlen  oly  állam  sem,  mely  fegyveres  erők  felett  rendelke- 
zik. E  nyilatkozatot  a  már  szinte  közhelyszerű  frázisok  követik, 
melyek  mindegyike  a  Bagdad-vasut  politikai  céljai  ellen  tiltakozik  s  a 
gazdasági  szükségességről  tanúskodó  elveket  és  tudományosan  is  be- 
bizonyított tényeket  mellőzi. 

Mint  mindenütt,  ugy  Arábiában  és  a  Perzsiai-öböl  kérdésében  is 
Angliát  csak  világuralmi  szándékok  vezették  s  ha  a  hang  sokszor  hol 
erősbödött,  hol  gyengült,  —  már  ahogy  Franciaország,  Oroszország 
vagy  Németország  komoly  formában  merészkedtek  a  Perzsiai-öböl  kér- 
désének végleges  rendezését  sürgetni  —  de  a  cél  ugyanaz  maradt.  Ahogy 
1622-ben  Anglia  a  perzsák  segítségével  kergette  el  Portugáliát  a  máig  is 

feltétlen  őrzött  pontokról,  ugy  űzte  ki  később  Hollandiát  is  s  Napóleon 
egyiptomi  expedíciójának  ideje  alatt  Indiáért  reszketett  és  ennek  biz- 
tosítására minden  eszközt  megragadott,  hogy  a  Mezopotámián  át  oda- 
vezető utat  kezében  tarthassa  és  védelmezhesse.  A  Perzsiai-öbölnek 
szárazföldről  való  megtámadtatásának  védelméről  Ghesney  tábornok 
uj,  stratégiai  utak  építésével  gondoskodott  s  rövidesen  Sir  John  Mai 
colm  indiai  kormányzósága  után,  már  1800-ban  Bender  Busherben  ki 
is  kiáltották  az  angol  uralmat.  1820  óta  már  nyíltan  lépett  fel  Anglia 
s  minden  lehetőt  elkövetett  arra  nézve,  hogy  a  nagyon  elhatalmasodott 
tengeri  kalózok  elleni  küzdelem  szükségének  álarca  alatt  mindenütt  szi- 
lárdan megvethesse  lábát,  holott  a  kalózok  fejeivel  szerződéseket  kötött, 
melyek  értelmében  Anglián  kivül  egyetlen  egy  államnak  sem  engednek 
át  területeket  vagy  kereskedelmi  jogokat.  A  Basrában  már  1639  óta 
működő  E.  J.  Co.  kirendeltsége,  melyet  a  magas  porta  1764-ben  el  is 
ismert,  1783-ban  politikai  ügynökséggé  alakult  át  s  később  az  angol 
tengerentúli  posta  igazgatásának  ürügye  alatt  székhelyét  Bagdadba 
tette  át  és  1882  óta  csakis  politikai  ügyekkel  foglalkozik.  Midőn  az  angol- 
indiai táviró  forgalom  megnyitásával  járó  munkálatok  kezdetüket  vet- 
ték, akkor  a  Perzsiai-öböl  valósággal  életkérdésévé  vált.  A  kábelek  le- 
rakására alkalmas  helyeket  és  pontokat,  igy  Kismet,  Gasakot,  Masqua- 
tot,  Musandumt  és  a  hormuzi-ut  mentén  fekvő  kis  szigetecskéket  hallat- 
lan erőszakkal,  sőt  fegyveres  erőtől  sem  riadva  vissza,  okkupálta  és  tel- 
jesen meghiúsította  Franciaország  abbeli  szándékát,  hogy  Masquatban 
szénállomást  rendezzen  be  és  a  bennszülöttek  fölött  protektorátusságát 
megerősítse.  A  masquati  affér  éveken  át  izgalomban  tartotta  a  francia 
külügyi  hivatalt  s  hogy  még  sem  került  a  szakításra  sor,  azt  Anglia 
csak  1903-iki  «entente  cordial»  létrehozásának  köszönheti.  Orosz- 
országnak a  Perzsiai-öbölre  vonatkozó  igényei  és  tisztán  gazdasági  tö- 
rekvései a  legnagyobb  erővel  és  kitartó  nyomással  utasítatlak  vissza. 
melyről  Lord  Gurzonnak.  a  már  említett  és  «Persia»  c.  munkájának 
II.  kötete,  a  460 — 470.  oldalon  részletesen  megemlékezik,  a  már  szoká- 
sos angol  ferdítések  és  önző  beállítások  mellőzésével. 

A  Perzsiai-öbölre  vágyódó  angol  uralom  sokkal  inkább  vált  dog- 
mává, mint  az  arábiai  igényekre  való  minduntalan  utalás  és  hogy  a 
perzsa  kérdés  oly  nagy  problémája  a  brit  külpolitikának,  azt  csak  Lord 
Gurzonnak  tulajdoníthatjuk,  kinek  egész  politikai  működése  és  vezéri 
szerepe  e  körül  forog.  És  amidőn  az  orosz  veszély,  az  1904 — 5-ben  kö- 
tött orosz-japán  békeszerződéssel  megszűnt  és  1907-ben  a  Perzsiára 
vonatkozó  angol-francia  megegyezés  is  aláíratott,  akkor  Anglia  telhetet- 
lenségében  minden  expanzív  erejével  Németország  ellen  fordult  s  a 
Bagdad-vasut  minden  apró  mozzanatából  a  torzsalkodás  és  az  ellen 
ségeskedés  hosszú  és  a  végtelennek   induló  láncolatát   kezdette  meg- 

Midőn  India  alkirályi  székébe  Lord  Curzon  ült,  első  hivatalos  ténykedé- 
sének és  tagadhatatlan  sikerének  alapjait  az  el-kuweiti  seikkel,  Maba- 
rakkal  kötött  megállapodásában  rakta  le,  mely  titkos  megállapodásnak 
csak  egyetlenegy  pontja  volt.  A  tervezett  és  építés  alá  kerülő  Bagdad- 
vasut  sem  el-Kuweitnél,  sem  annak  közelében  a  tengert  nem  érintheti, 
sőt  Németország  abbeli  szándékát  is  lehetetlenné  kell  tenni,  hogy  a  bár- 
honnan kiinduló  szárnyvasut  segítségével  juthasson  ki  a  tengerre. 
Ugyancsak  Lord  Curzon  aknamunkájának  tulajdonítható,  hogy 
Anglia  az  el-kuweiti  seik  igába  hajtásával  arra  kényszerítette, 
hogy  a  Satt-el-Arab  jobboldalán  levő  területeket  egészen  addig 
követelje,  ameddig  a  mohammerai  seikség  határait  nem  érinti. 
Innen  állandó  nyomást  gyakorolhat  a  békés  és  szorgalmas  seikség 
lakóira  s  ezen  idő  alatt  a  Satt-el-Arab  keleti  partvidéke  csendben  s 
minden  fegyveres  erő  igénybevétele  nélkül  Anglia  ölébe  hullhat.  Az  ily 
eredmények  után  Anglia,  igen  okosan,  sohasem  hangsúlyozta  uralmá- 
nak önállóságát,  hanem  protektorságát  a  seikek  kérelmének  tüntette  fel 
s  igy  erőszakos,  elnyomó  fellépését  a  külpolitikai  világ  előtt  jóságos  ál- 
arcba öltöztette.  Most  már  nem  maradt  más  feladata,  hogy  az  öböl  men- 
tén, minden  jelentősebb  ponton,  politikai  ügynökségeket  szervezzen  és 
állítson  fel,  melyeknek  élére  az  indiai  hadseregben  szolgáló  tiszteket 
állította.  Ezen  ügynökségek  hivatalnoki  karát  az  indiai  kormányzó- 
ság előterjesztése  alapján  a  Foreign  Office  nevezi  ki  s  fizetésüket,  vala- 
mint mindennemű  pénzszükségleteiket  a  Foreign  Office  mindenkori 
utalványozása  ellenében  az  indiai  államkincstár  fedezi.  Mig  a  külvilág 
előtt  India  politikai  meghatalmazottaiként  szerepelnek,  addig  az  Angliá- 
tól kapott  főkonzulátusi  megbízatásuk  értelmében  mindig  és  mindenütt 
az  anyaország  erőszakos  érdekeinek  képviselői.  E  hivatalok  összessége 
a  benderbuseri  angol  külpolitikai  hivatalnak  —  melynek  mindenkori 
vezetője  az  államminiszteri  cimet  kapja  —  van  alárendelve  s  e  hivatal 
feje  a  Perzsa-öböl  fogalommá  vált  koronázatlan  királya.  Testőrségüket 
és  fegyveres  őreiket  az  összes  ügynökségek  a  benderbuseri  hivatal  ren- 
delkezése alapján,  indiai  katonák  képezik. 

Anglia  1871-től  néhány  éven  át  tűrte,  hogy  Törökország  az  el- 
ahsai  tartományon  át  el-Kuweitig,  sőt  a  Satt-el-Arab  torkolatáig  is  el- 
juthasson. De  mikor  Törökország  hátterében  Németország  megkezdette 
keleti  gazdasági  politikáját  és  rövid  idő  alatt  szorgalommal  és  oda- 
adással nagyszerű  összeköttetéseket  teremtett  magának  s  ezek  gyors 
hasznot  hajtó  lebonyolítása  érdekében  a  Bagdad-vasut  nagyszerű  terve- 
zetével jelent  meg  a  világpiacon,  akkor  Anglia  a  félvad  arab  törzsfőnö- 
kőket  vette  pártfogásába.  Mindannyinak  elismerte  függetlenségét,  segít- 
séget és  bátorságot  adott  nekik  a  felkelésekhez  s  nemsokára  lángba 
borult  Arábia,  melynek  célja  az  volt,  hogy  a  törököket,  sajnos,  csak 

látszólagosan  és  színleg  biztos  birtokaikból  kikergessék  s  az  öbölmenti 
kisebb-nagyobb  pontok  kereskedelmének  tönkretételével  közvetve  okoz- 
zanak kárt  Németországnak.  E  célt  csakhamar  siker  is  koronázta,  a  po- 
litikailag most  már  Angliának  alárendelt  törzsfőnökök  egymásutáa 
kiáltották  ki  függetlenségüket  s  az  ozmán-birodalomtól  való  elszaka- 
dásukat. 

A  Perzsiai-öböl  fontosabb  pontjai  védelme  és  az  angol  érdekeltsé- 
gek megőrzése  érdekében  Mahan  tábornok,  az  indiai  hadseregből, 
1902-ben  terjedelmes  tanulmányt  terjesztett  fel  a  «Foreign  Office»  utján 
a  külügyminiszterhez,  melyből  csak  egy  mondatot,  mint  a  legjellegzete- 
sebbet, itt  adjuk:  «The  control  of  the  Persian  Gulf  by  a  foreign  state  of 
considerable  naval  potentiality,  a  «fleet  in  being»  there  based  upon  a 
strong  military  port,  would  reproduce  the  relations  of  Cadiz,  Gibraltár 
and  Málta  to  the  Mediterranean.»  Mahan  tábornok  több  kisebb  tanul- 
mányt is  adott  közre  Londonban,  a  földrajzi  társaság  ülésein  nagy  be- 
szédeket tartott  s  nézeteinek  leghűbb  és  állandó  támogatója  a  «Time* 
History  of  the  War»  volt. 

Mindezek  alapján  fel  kell  tételeznünk,  sőt  meg  kell  állapítanunk, 
hogy  Anglia  nem  csupán  a  csatornánál  vagy  Egyiptomban  sebezhető 
meg,  mert  a  Perzsiai-öböl  mentén  ép  oly  érzékeny  csapást  lehet  rá- 
mérni, mint  mindazoknál  a  közel  fekvő  támaszpontoknál,  melyek  mind- 
egyike az  angol  világbirodalom  őrszeme.  így  jutunk  tudatára  annak, 
hogy  az  öböl  mentén  elért  fegyveres  vagy  politikai  sikereink  a  mindig 
erjedő  és  forrongásra  kész  Indiát  könnyen  befolyásolhatja  és  ha  Anglia 
épen  e  világháború  következményeiből  kifolyólag  kénytelen  lesz  Orosz- 
országnak az  öbölhöz  vezető  utat  megnyitni  és  biztosítani,  akkor  Anglia 
épen  hű  szövetségesétől  kapja  majd  a  legsúlyosabb  csapást,  mely  nem- 
csak elérzékenyíti,  hanem  hatalmilag  és  anyagilag  is  kedvezőtlen  hely 
zet.be  juttatja. 

Nem  szükséges,  sőt  nem  is  kivánatos,  hogy  Németország  a  Per 
zsiai-öböl  mentén  kisebb  támaszponttal  vagy  akár  szénállomásnak  be- 
rendezett kikötővel  birjon,  mert  hisz  a  német  flotta  ottani  állandó  eir 
kálására  vagy  kisebb  kirendeltségének  állomásozására  semmi  politikai 
vagy  gazdasági  szükségesség  kérdése  sem  forog  fenn.  Teljesen  elegendő, 
ha  Anglia  mellett  bármely  nagyhatalom  szabad  járást  és  kiutat  nyerhet 
az  öbölhöz.  A  központi  hatalmak  egyedüli  céljának  és  rendeltetésének 
a  szabad  kereskedelem  és  a  szabad  hajózás  megvalósításán  kívül  abban 
kell  kicsúcsosodnia,  hogy  Törökországnak  a  Satt-el-Arab  torkolata  fe- 
letti önrendelkezési  jogát  az  összes  hatalmakkal  elismertesse  s  egy 
Angliához  nem  hűbéresi  viszonyban  álló,  bármely  ország  erős  és  bíz 
tos  pozíciót  nyerhessen  az  öbölnek  akár  ománi  vagy  perzsiai  oldalán. 
Ha  mindez  keresztülvihető  nem  lenne,  akkor  a  Bagdad-vasnt  nagyszerfl 

hivatása  ellenére  is,  az  ázsiai  Törökország  közvetítő  fuvarosaként 
szerepelhetne,  vagy  erőszakos  uton,  talán  fegyverrel,  kivezető  utat  kel- 
lene magának  törnie  az  óceánra,  Arábiában,  Perzsiában,  esetleg  a  Higar- 
vasutnak  egy  szárnyvonallal  való  összekötése  révén,  mintegy  Bender- 
Abbasig.  De  tárgyilagos  és  minden  alkalmi  politikán  keresztüllátó  vizs- 
gálódásunknak nem  szabad  a  helyzetet  a  Bagdad-vasut  szempontjából 
megítélni  még  akkor  sem,  ha  tudjuk,  hogy  Törökország  fellendülése  és 
a  folytonos-  háborúskodástól  kimerült  államháztartása,  csak  ettől  a  fon- 
tos gázdasági  tényezőtől  várhatja  erőgyarapodását  és  helyreállítását. 
Németország  különben  sincs  segítve  a  Hamburg — Bagdad  szárazföldi 
úttal  s  Hamburg  világkereskedelmi  jelentőségének  megőrzése  és  erős- 
bödése  érdekében  is,  valamint  a  központi  hatalmaknak  a  háború  miatt 
megbénult  külkereskedelmének  ujraf elvétele  miatt,  viziutakra  van  szük- 
ségük s  ezeknek  legjelentősebbike  az,  mely  Basrától  egyenesen  az  in- 
diai-óceánba vezet. 

így  azok  a  harcok,  melyek  Mezopotámiában  az  angol  csapatok  és 
a  törökök  között  időről-időre  kiújultak,  ha  a  világháború  befejezését 
meg  sem  oldhatnák  s  annak  kimenetelére  döntő  befolyást  sem  gya- 
korolhatnak Angliára  végzetes  csapást  és  a  háború  utáni  gazdasági 
problémák  tisztázódását  hozhatták  volna. 

Anglia  hosszú  időkön  át  csöndben  és  lehetőleg  titokban  folytatott 
befolyásának  és  minduntalan  megerősített  hatalmának  egyetlen  célja 
—  Törökország  helyzetének  és  uralmának  gyöngítése  volt.  Különösen  az 
arab  tartományok  elszakadása  okozta  Törökország  nyugtalanságát  és 
türelmetlenségét,  mert  hisz  ezek  nemcsak  legfontosabb  kiegészítő  részei 
és  jövedelemforrásai  voltak,  hanem  a  szent  helyekkel  együtt  a  khalifá- 
tus  további  fentartását  is  jelentették.  De  Anglia  indiai  és  egyiptomi  ér- 
dekeinek biztosítása  érdekében  nagy  fontossága  volt  annak  az  ellen- 
khalifátusnak,  melyet  gondosan  és  semmi  áldozatot  sem  kiméivé  a 
Foreign  Office,  teljesen  angol  befolyás  alatt  szervezett,  különösen  Belső- 
Arábiában,  az  Ibn  Saud  által  megszállott  területeken.  Ez  a  szervezett 
erő  Törökországra  nézve  állandó  és  fegyveres  veszedelmet  rejt  magá- 
ban, melynek  egyedüli  ellenszere  csak  egy  erős,  egységes  és  az  európai 
nagyhatalmak  által  előnyösen  rendezett  Törökbirodalom  lehet. 

«Depuis  longtemps  déjá  tous  les  fils  des  intrigues  arabes  aboutis- 
sent  á  Londres)),  ezt  a  törvényszerű  igazságot  1913  júniusában  a  «Cor- 
respondent  d'Orient»-ben  Saint  Brice  irta  meg.  Minden  fondorlat 
kulcsa  az  indiai  és  az  egyiptomi  helyzet  erősbitésében  rejlik  és  abban 
a  korlátlan  hatalomban,  mellyel  Anglia  azon  tengeri  utakkal  akar  ren- 
delkezni, melyek  mindegyike  a  távoli  Kelet  felé  vezet.  Ha  nem  is  tételez- 
zük fel,  hogy  Anglia  kereskedelmileg  teljesen  a  rómaiak  és  a  khalifák 
módszere  szerint  akarván  eljárni,  monopolizáljon  és  árakat  diktáljon, 

de  a  Vörös-tenger  és  a  Perzsa-öböl  melletti  minden  igénynek  el  kell  tör- 
pülni az  angol  világhatalommal  szemben  s  igy  tetszés  szerinti  időben 
elzárhatván  az  utakat,  csak  azok  számára  nyissa  meg,  kik  feltételeinek 
mindenben  hűen  engedelmeskednek.  Ezekkel  szemben  már  enyhitésül 
is  rá  kell  mutatnunk  azon  körülményre,  hogy  Anglia  tengerek 
feletti  uralmának  alapjai  évtizedek  óta  fokról-fokra  megrendülnek  és 
ha  a  mult  század  viszonyaihoz  arányítva  a  helyzet  sokkal  kedvezőbb, 
mégis  minden  nemzetre  egyforma  veszélyeket  tartogat,  kik  a  tenger 
felszabadításában  vélik  megtalálni  a  népek  szabadságát  és  kereskedel- 
mük, iparuk  zavartalan  fejlődésének  biztosítását.  Ha  csak  a  tengerek 
szabadsága  lesz  az,  amit  e  világháború  a  rettenetes  s  pótolhatlan  áldo- 
zatokért cserébe  a  népeknek  nyújtani  fog,  akkor  ez  az  angol  egyed- 
uralom megszűnését  is  jelenti,  melynek  elkövetkeztét  be  sem  várva,  a 
Vörös-tenger  és  a  Perzsiai-öböl  mentén  a  már  felsorolt  eszközökkel 
elébe  kell  vágnunk  az  eseményeknek.  Ha  a  végső  helyzetet  csak  a  fegy- 
verek diadala  s  az  ezt  követő  politikai  állapotok  kialakulása  hozzák  is 
meg,  nem  tűnik  fel  céltalan  vagy  boszorkányos  jóslásnak,  ha  az  elő- 
ázsiai  eseményeket  előre  látjuk  meg,  mert  az  angol  külpolitika  meg- 
döntője, India  felszabadítása  és  Egyiptom  függetlenítése,  Arábia  további 
sorsával  van  a  legszorosabb  összefüggésben. 

Láthatjuk,  hogy  jövő  helyzetünk,  de  különösen  Törökország 
jövőjének  problémái  Arábia  is,  melynek  megoldása  fontos  és  értékesen 
becses  feladat.  Az  évszázados  török-arab  ellentétnek  —  melyet  Francia- 
ország és  Anglia  évtizedeken  át,  mindig  mesteri  módon,  sőt  mondhat- 
nánk művésziesen  bonyolított  —  el  kell  tűnnie  és  helyébe  a  feladatok 
áradata  lép,  melynek  egyetlen  elnevezése:  nagy,  álalakító  belpolitikai 
reform.  Különösen  pénzügyi  s  adózási  téren  juthat  érvényre  a  messze- 
látó és  engedékeny  török  politika,  mely  ha  nem  lesz  alapos  és  gyökeres, 
újra  lángra  lobbanthatja  az  alvó  szenvedélyeket  és  sem  Angliának,  sem 
Franciaországnak,  sőt  még  Oroszországnak  sem  fog  nagyobb  nehézsége- 
ket okozni,  hogy  Törökország  ügyeibe  újra  beleavatkozva,  régi  káros 
és  romboló  befolyását  ne  érvényesítse.  A  Jemenben  elkezdett  reformok 
általánosítása  és  az  arab  törzsek  függetlenítése,  mindmegannyi  bizo- 
nyítékai az  uj  török  politikai  szükségességnek  és  emberiességnek,  mely 
nek  természetesen  sohasem  szabad  odáig  fejlődnie,  hogy  a  szultán 
fensőbbségét  veszélyeztesse.  Kormányzási  reformok  és  a  belpolitikai 
ügyvezetés  gyökeres  átalakulásainak  szükségességét  hirdetik  nálunk, 
Németországban,  Bulgáriában  és  az  ellenséges  államokban  is.  A  gondos 
és  előrelátó,  török  vezérlő  politikusok  sem  fognak  elzárkózni  a  kor 
kényszerűsége  elől  s  meg  fognak  birkózni  a  nagy  feladatokkal,  melyek 
vannak  oly  fontosak  és  égetőek,  mint  a  katonai  problémák. 

A  kilátástalan  mérkőzésből  kikerülő  s  előnyösen  fejlődött,  életre 

való  Tőrökországnak  is  sokban  engednie  kell,  hogy  a  továbbfejlődésé- 
hez szükséges  békét  megteremtve,  politikailag,  kultúrában  és  közgazda 
ságban  egyaránt  közeledhessen  a  nyugati  nagy  népek  felé. 


Kik  e  kérdéssel  részletesebben  akarnak  foglalkozni  —  mert  ennek 
érdekessége  minden  fáradságra  érdemes  —  tájékozásul  idejegyzek  az 

és  még  több. 


Mit  is  mondott  Caterine  ! 


Elbeszélés. 
Irta :  Dánielnó  Lengyel  Laura. 

—  Monsieur  Voltaire,  —  mondta  Rochefoucauid  hercegnő, 
—  ha  volna  egy  pár  perce  számomra  .  .  . 

A  kiaszott  mumiakéz  udvarias  mozdulattal  a  pamlagra 
mutatott,  ám  a  nagy  lángoló  szempárban  csak  halálos  fáradtság 
és  unalom  borongott. 

A  hercegnő  leült  és  Európa  bálványa,  a  száműzetésből  haza- 
tért ferneyi  pátriárka,  a  legszebb  szőke  hajat  nézte.  Aztán 
mintha  bántotta  volna  szemét  ez  a  kontyba  csavart  napsugár, 
lehajtotta  gyöngeségtől  kábult,  szegény  öreg  fejét.  A  hercegnő 
azonban  észrevette  azt  a  bámuló  pillantást,  azt  az  egyetlen 
egy  percet,  melyben  Monsieur  Voltaire  nem  volt  kilencven  éves. 
E  pillanatban  találta  meg  jutalmát  annak,  hogy  dacolni  mert  a 
divattal,  az  udvarral,  Versaillessal  és  nem  rejtette  paróka  alá  a 
világító,  melegítő  fényerdőt,  a  haját. 

—  Monsieur  Voltaire,  —  mondta  a  lehajtott  fejű  öreghez 
fordulva,  —  ma  nálam  volt  Lamballe  hercegnő. 

Várta  a  hatást,  de  az  öreg  nem  emelte  föl  fejét.  Szeme 
makacsul  a  selyemszőnyeg  mintáit  nézte.  így  hát  a  hercegnő 
hangosabban  folytatta: 

—  Monsieur  Voltaire  biztosan  ismeri  a  királyné  barátnőjél. 
Mindennap  itt  kocsikázik  el  a  Viliette  márki  palotája  előtt. 
Különben  most  itt  él  Párisban,  már  hónapok  óta  nem  is  látta 
Versaillest. 

Mindenki  tudta,  hogy  Európa  bálványa  szenvedélyes  mohó- 
sággal érdeklődik  az  udvari  pletykák  és  intrikák  iránt.  Harminc 
évvel  ezelőtt,  mikor  még  hosszú  európai  bolyongásait  meg  nem 
kezdte,  maga  is  tevékeny  részt  ved  ezekben  a  kis  mulatságok- 
ban. A  hercegnőnek  sokat  beszélt  édesanyja  arról  az  izgató  és 
érdekes  párbajról,  mely  Madame  Pompadour  és  Monsieur  Yol- 

laire  közölt  a  lovagiasság  szabályainak  be  nem  tartásával  folyt 
le.  A  párbaj  végén  a  favorité  fúvatott  hallalit  és  Monsieur  Vol- 
taire megkezdte  dicsőséges  vándorlását. 

Rochefoucauld  hercegnő  hiába  várta  a  kérdést,  melyre 
előre  elkészített  ötletes  formában  előadhatja  a  hercegnő  és  az 
udvar  meghasonlását.  Európa  bálványa  nem  szólt,  nem  mozdult, 
s  igy  a  szép  asszony  csak  pár  szóval  informálta. 

—  Lamballe  hercegnő  haragszik  az  udvarra  és  megfogadta, 
hogy  mig  egy  pár  neki  kellemetlen  alak  el  nem  tűnik  a  királyné 
környezetéből,  nem  megy  többé  Versaillesba.  A  királyné  azon- 
ban nem  tud  barátnője  nélkül  élni  s  tegnap  is  bent  járt  Párisban 
a  hercegnőnél.  Lamballe  hercegnő  épen  azért  keresett  fel  engem, 
mert  már  régen  érdeklődik  ön  iránt  Monsieur  Voltaire  . . . 

A  kiaszott  mumiafő  most  felemelkedett  s  a  lobogó,  csodá- 
latosan szép  szempár  egyenesen  a  szőke  asszony  szemébe  nézett, 

—  Madame,  azt  mondták  nekem,  hogy  Lamballe  hercegnő 
Franciaország  legszebb  asszonya  volna,  ha  az  a  szerencsétlenség 
nem  történik  vele,  hogy  egyidőben  él  önnel.  A  francia  főrangú 
ifjúság  még  sokkal  kevesebbét  ér,  mint  ahogy  hittem,  ha  egy 
ilyen  asszonynak  nincs  más  mulatsága,  mint  öreg,  fáradt  és 
pihenni  vágyó  emberekkel  foglalkozni. 

A  hercegnőnek  szigorú  utasítása  lehetett,  mert  e  nem  épen 
bátorító  közbeszólás  után  is  folytatta: 

—  Lamballe  hercegnő  tulajdonképen  nem  is  a  saját  érdek- 
lődéséről beszélt,  hanem  egy  sokkal  magasabb  állású  hölgyéről, 

Várta  a  kérdést,  de  mert  az  öreg  ember  mereven  lehajtott 
fejjel  és  mozdulatlanul  nézte  a  szőnyeg  mintáját,  hát  folytatta: 

—  A  királyné  ő  felsége  kegyeskedett  tudakozódni  ön  felől 
Monsieur  Voltaire.  Szeretné  ön  látni,  óhajtana  önnel  kissé 
beszélgetni,  az  Írásait  már  elolvasta. 

—  Szegény  asszony,  —  sóhajtotta  Európa  bálványa,  —  hát 
a  versaillesi  élet  olyan  unalmas  mostanában? 

—  Különösen  a  porosz  király  ellen  irt  dolgai  érdekelték  ő 
felségét  és  épen  erről  szeretne  önnel  beszélni  Monsieur  Voltaire, 

Az  öreg  ember  mosolygott.  A  mosolya  annyira  félelmetes 
és  ifjú  volt,  hogy  az  asszony  arca  lángba  borult  tőle. 

—  Minek?  Megírtam  róla,  hogy  a  világ  legalávalóbb  zsar- 
noka és  legzsugoribb  gazembere.  Ez  nagyon  tetszett  a  király- 
nénak. De  vájjon   tetszenék-e,   ha   elmondanám,   hogy  hozzá 

hasonló  merész,  szárnyaló,  szines  és  nagy  lélek  nem  fogantatott 
sem  itt  a  liliomcimeres  ágyakban,  sem  ott,  a  kétfejű  sas  véd- 
nöksége alatt. 

—  Monsieur  Voltaire  ma  nagyon  rosszkedvű.  De  mit  mond- 
jak  Lamballe  hercegnőnek? 

—  Csupa  szépet,  jót,  alázatost  s  alattvalói  hűségtől  áradozót. 
De  az  mindenesetre  benne  legyen,  hogy  nem  megyek  Ver- 
saillesba. 

A  hercegnő  udvari  dáma  volt  és  tudta,  hogy  uralkodókkal 
nem  szokás  vitatkozni.  S  nem  Isten  kegyelméből  való  uralkodó 
ül  itt  előtte  görnyedten,  reszkető  fejjel  a  karosszéken?  Moso- 
lyogva bókolt  hát  s  mikor  a  száraz,  kiaszott  múmia  csontvázkezét 
kezében  tartotta,  hirtelen  ajkához  emelte  a  sárga  ujjakat. 

Voltaire  a  kézcsók  után  arra  gondolt,  hogy  nyugalma  és 
békéje  lesz,  de  tévedett,  Viliette  márki,  a  házigazdája  jött  be. 

—  Monsieur  Voltaire,  —  kezdte  halk,  szakgatott  hangon, 
—  itt  van  Franklin  .  .  . 

—  Franklin?  —  kérdezte  eltűnődve  az  öreg  ember. 

—  Igen,  Franklin  Benjámin,  az  amerikai  köztársaság  kö- 
vete, kihallgatást  szeretne  öntől  nyerni. 

—  Igen,  várjon  csak.  Az  a  nag}^  fehér  kalapos  ember?  Mit 
akar  az  tőlem? 

Viliette  márki  vállat  vont.  * 

—  Istenem,  Monsieur  Voltaire  .  . . 

Az  öreg  ember  azonban  haragba  jött. 

—  Hát  mi  vagyok  én?  A  háromlábú  ember,  vagy  a  zongo- 
rázó majom?  Mit  akarnak  tőlem?  Miért  gyűlnek  ide  az  elő- 
szobámban, már  kora  délelőtt?  Végre  is  maga  megmagyarázhatná 
nekik.. . . 

—  Nekem  nincs  jogom  innét  elküldeni  senkit,  —  mondta  a 
márki  komoly,  száraz  hangon.  —  A  napnak  és  a  lángésznek  tűrnie 
kell,  hogy  imádják.  Ha  terhére  van  az  imádat,  az  mindenesetre 
nagyon  sajnálatraméltó,  de  az  embereket  azért  mégsem  lehet 
letiltani  a  napfényes  oldalról  és  nem  lehet  elkergetni,  ha  lelküket 
fel  akarják  emelni  a  testet  öltött  Nagysághoz,  Szellemhez,  Dicső- 
séghez, —  a  Géniuszhoz. 

Az  öreg  ember  kissé  elmosolyodott,  de  aztán  megint  elborult 
a  szeme. 

—  Bolondság  ez  mind,  édes  márki.   Ezek  az  emberek  a 

bolondját  járják.  Én  egy  szegény,  fáradt  öreg  ember  vagyok  s 
pihenni  jöttem  haza.  De  ha  nem  lehet .  .  .  Mit  bánom  én?  .  .  . 
Eressze  be  hát  Franklint .  .  . 

—  Itt  van  már  Gluck  is. 

—  Gluck? 

—  A  zeneszerző.  Visszautazik  Bécsbe  és  boldog  volna,  ha 
egy  kézszorításra  maga  elé  engedné. 

—  Hát  jöjjön. 

—  Goldoni  Olaszországból  jött  Párisba,  hogy  tiszteletét 
íegye  önnél. 

—  Ha  már  itt  van,  hiába  magyaráznám  neki,  hogy  sokkal 
jobban  tisztelném  és  becsülném,  ha  odahaza  marad. 

Viliette  márki  összeszedte  bátorságát  és  Európa  bálványá- 
hoz fordult. 

—  És  ez  a  sok  hódolat,  ez  a  rajongás,  ez  az  imádásig  emel- 
kedő szeretet  mind  terhére  van  önnek  Monsieur  Voltaire? 

Az  öreg  ember  csak  a  kezével  legyintett. 

—  Hagyja  el  kedves  márki .  .  .  Én  fáradt  öreg  ember  vagyok, 
pihenni  szeretnék.  És  félek,  már  nem  is  lesz  elég  időm  kipihenni, 
magamat  s  igy  fáradtan  kell  majd  elindulnom  a  nagy  útra.  Azon- 
felül mit  akarnak  tőlem  ezek  az  emberek?  Ami  bennem  ért 
valamit,  azt  már  odaadtam  nekik  könyveimben.  Az  ő  sza- 
vaik?! ...  Ugyan  édes  márki,  hát  mondhatnak  nekem  valamit 
ezek  az  emberek,  amin  én  régen  túl  nem  mentem  volna?  Zavar- 
juk, bosszantjuk  és  untatjuk  egymást.  De  voltaképen  minek  ellen- 
kezni? Hiszen  ez  az  emberi  élet. 

—  De  hiszen  hátra  van  még  az  Iréné  előadása  és  az  ön 
szobrának  megkoronázása  Páris  népe  előtt. 

Az  öreg  ember  most  már  haragos  és  türelmetlen  hangon 

telelt: 

—  Hagyjon  békét  ezzel  a  vásári  komédiával. 
Viliette  márki  meghajolt: 

—  Monsieur  Voltaire  sajnálattal  látom,  hogy  terhére  vagyok 
s  ha  kegyesen  elbocsát,  hát  távozni  is  fogok. 

Az  öreg  ember  mosolygott.  A  mosolya  friss  volt,  fensőbb- 
séges, telve  humorral  és  gráciával. 

—  Márki,  ha  távozni  kiván,  én  igazán  nem  segíthetek  rajta, 
Tudja,  hogy  elvből  nem  tartóztatom  a  vendégeimet.  A  kellemet- 
len és  ostoba  ember  csak  kotródjék  gyorsan,  de  hadd  menjen 

a  kellemes,  az  okos,  az  elmés  is,  mielőtt  még  unalmassá  válnék. 
Adieu,  kedves  barátom! 

—  A  viszontlátásra,  —  szólt  a  márki  mélyen  meghajolva 
és  folyton  hátrálva  ment  ki  a  szobából  ugy,  ahogy  az  etikett 
az  uralkodóktól  való  búcsúzást  parancsolja. 

Aznap  este  Európa  bálványa  ott  ült  a  párisi  színházban. 
Reszkető  fejével,  múmia  arcával,  csontos  kis  sárga  kezével 
egyedül  ült  a  páholy  elején.  A  márki  és  a  márkiné  szerényen 
hátrahúzódtak  a  páholy  mélyébe. 

Páris  tombolt,  mig  Voltaire  utolsó  művét  a  bizánci  bűs 
drámát  hallgatta.  Talán  nem  is  figyelt  az  ünnepies,  komor  sza- 
vakra, Franciaország  legnagyobb  büszkeségét,  Európa  bálványát 
nézte. 

A  kis  öreg  múmia  arca  nem  lett  sem  pirosabb,  sem  hal- 
ványabb. A  kiszáradt  testben  talán  már  nem  is  volt  annyi  véry 
hogy  szivéből  arcába  szökjék.  Nem  törődött  a  tombolással,  talárt 
észre  sem  vette,  hogy  a  színészek  mindig  külön  hajoltak  meg 
előtte,  mint  a  királyi  páholy  előtt  szoktak.  Közömbös,  fáradt, 
unott  volt  az  arca.  Még  a  csodálatos  nagy  lobogó  szempár  is 
fáradtan,  csüggedten  nézett  a  levegőbe. 

Mikor  a  színpadon  felállítoít  fehér  márványszobrát  meg- 
koszorúzták, oda  se  nézett,  mikor  Viliette  márkiné  fejére  tette 
a  babérkoszorút,  mintha  bosszankodás  és  harag  látszott  volna  a 
kiaszott  arcon,  de  aztán  a  márkiné  ragyogó  szemébe  nézett  és 
olyan  gáláns  mozdulattal  csókolt  kezet  a  szép  asszonynak,  hogy 
azt  Versailles  legkitűnőbb  gavallérja  is  megirigyelhette  volna. 

Az  előcsarnokban  a  tömeg  körülvette  az  öreg  embert. 
Mint  a  csodatevő  bálványhoz,  ugy  léptek  elébe.  Lesték  a  pillan- 
tását, boldog  volt,  akire  tekintete  tévedt,  vagy  hangját  hallotta. 

Lassan  vezették  a  Viliette  hintója  felé.  Richelieu  herceg 
mosolyogva  kérdezte: 

—  Nos,  Monsieur  Voltaire,  meg  volt  elégedve  a  mai  estével? 
Európa  bálványa  az  ingerültségtől  fojtott  hangon  felelt: 

—  Majdnem  megfojtottak  az  ostobaságaikkal.  Bárcsak 
már  otthon  volnék  és  pihenni  hagynának. 

De  a  Viliette  hintó  csak  lassú  lépésben  mehetett  az  ünneplő, 
tomboló  Páris  közepette.  Az  öreg  ember  arca  egyre  sötétebb  és 
mogorvább  lett.  Viliette  márki  már  aggódni  kezdett,  hogy  nincs-e 

rosszul,  mikor  valami  mosolyfélét  látott  az  ezer  ránctól  keresztül 
barázdált  sárga  arcon. 

Egy  asszony  furakodott  közel  a  kocsihoz  és  hangosan 
kiáltotta: 

—  Ide  nézz  fiam!  Ez  az  öreg  ember  mentette  meg  a  Calas- 
családot  a  gyalázattól  és  az  üldözéstől. 

Voltaire  könnyedén  bólintott  az  asszony  meg  a  gyermek 
felé  s  halkan  mondta: 

—  Ez  igaz  volt ...  Ez  az  asszony  igazat  mondott ...  A 
többi  ostobaság,  káprázat,  szemfényvesztés  és  csalás  .  .  . 

A  hintó  végre  eljutott  a  Viliette  palotáig.  Európa  bálványát 
felemelték  a  párnák  közül  és  felvezették  a  lépcsőn  át  lakosz- 
tályába. Ott  ült  összetörve,  fáradtan,  szinte  kétségbeesetten  a 
nagy  karosszékben,  melyre  a  Viliette  család  históriai  nevezetes- 
ségű gobelinje  volt  borítva. 

A  márkiné  gyöngéd  figyelemmel  azonnal  beküldte  a  ko- 
mornyikot. Meg  kell  szabadítani  az  öreget  díszes,  súlyos  öltönyé- 
től s  kényelmes  háziruhát  kell  adni  reá,  még  pedig  minél  gyor- 
sabban. 

Jean,  a  komornyik  boszorkányos  ügyességgel  dolgozott. 
S  Európa  bálványának  szeme  jóakaratulag,  sőt  gyöngéden  pihent 
rajta.  Ugy  érezte,  hogy  az  egész  hosszú  estén  át  egyedül  ez  az 
ember  okozott  neki  jó  érzést  és  hálás  melegség  fogta  el  szivét. 

—  Fiam,  hány  esztendeje  szolgálsz  a  márkinál? 

—  Hat  esztendeje  uram. 

—  Itt  is  maradsz  állandóan? 

—  Dehogy  maradok  uram.  Még  két  évig  és  akkor  már . . . 
Elakadt  a  szava,  mert  észrevette,  hogy  milyen  szerencsétlen 

és  ostoba  volt,  mikor  Franciaország  legnagyobb  emberét  saját 
kis  ügyeivel  mulattatta.  Sokkal  régebben  szolgált  főúri  házaknál, 
semhogy  ne  érezte  volna  tapintatlansága  szörnyű  súlyát.  De  a 
lobogó  szempár  gyöngéden,  majdnem  szeretettel  nézett  reá  és 
egy  szelid  öreg  ember  hangja  biztatta: 

—  No  miért  nem  folytatod?  Mit  akarsz  két  év  múlva 
csinálni? 

És  Jean  erre  a  hangra  mintha  elfelejtette  volna,  hogy 
Európa  bálványával  áll  szemben.  Ugy  beszélt  hozzá,  mintha  egy 
falujabeli  öreg  ember  tudakozódnék  vágyairól,  terveiről. 

—  Két  év  múlva  annyi  pénzem  lesz  uram,  hogy  feleségül 

Magyar  Figyelő.  4 

vehetem  Caterinet,  aki  Rochefoucauld  hercegnőnél  szobaleány  s 
egyet-mást  szintén  félre  tudott  tenni. 

—  No  az  természetes,  —  bólintott  a  ferneyi  pátriárka,  — 
Caterine  persze  csinos,  ügyes  leány? 

—  Okos,  szép,  ügyes,  —  lelkesedett  Jean,  —  el  sem  kép- 
zelheti uram,  milyen  tökéletes  teremtés  . .  . 

Európa  bálványa  bólintott  s  ez  a  bólintás  azt  jelentette, 
hogy  lehet,  hogy  más  tökéletlenebb  fantázia  nem  birja,  nem 
tudja  elképzelni  Caterine  kiválóságait,  de  ő  teljesen  megérti  és 
osztja  Jean  lelkesedését. 

A  fiu  buzgalma  a  bátorító  bólintásra  még  erősebb  lett, 
most  már  vidoran  és  fesztelenül  beszélt: 

—  Caterine  olyan  leány,  amilyen  nincs  több  Párisban,  ezt 
én  mondom  önnek  uram  .-. . 

—  Ha  te  mondod  fiam,  akkor  igazán  nem  kételkedhetem 
benne,  —  felelt  Voltaire  komoly  érdeklődéssel.  —  És  mit  fogtok 
csinálni  a  pénzetekkel? 

—  Vendéglőt  nyitunk  Meudonban.  Caterine  tanácsolta.  Én 
pedig  vakon  bizom  a  szavában,  mert  eddig  is  minden  ugy  volt 
jól,  ahogy  ő  előre  megmondta. 

—  És  gondolod,  hogy  a  vendéglő  .  .  . 

—  A  vendéglő  uram  Meudonban  lesz.  Oda  szeretnek,  a 
párisi  urak  kijárni.  Szép  kis  kert  lesz  mellette,  ahol  fehér  bárány- 
kákát  tartunk.  S  az  uri  hölgyek  felveszik  pásztorruhájukat  és 
legeltetik  az  állatokat.  Most  ez  a  bolondság  divat  Párisban. 

Nevetett  és  bizalmasan  kacsintott  hozzá.  Voltaire  is  elka- 
cagta magát  hangosan,  szívből,  ahogy  még  nem  nevetett,  mióta 
Párisba  hazajött. 

—  Caterine  okos  leány  és  ráveszi  úrnőjét,  hogy  jöjjön  ki 
megnézni  az  állatokat.  Kék,  rózsaszínű,  meg  fehér  szalagokat 
kötünk  majd  a  bárányok  nyakába  és  naponkint  fürösztjük  őket. 
Mert  az  uri  népek  mostanában  nagyon  szeretik  az  állatokat, 
meg  a  természetet,  de  azt  mondják,  hogy  szaga  van.  Caterine 
azt  mondta,  hogy  csinálunk  a  kertben  mohpadokat  és  finom  par- 
fümmel leöntjük. 

—  Kitűnő  gondolat,  —  szólt  Európa  bálványa  őszinte  lel- 
kesedéssel, —  és  ezt  mind  Caterine  találta  ki? 

—  Oh  ez  még  semmi,  —  lelkesedett  Jean,  —  nem  is  tudja 
uram,  milyen  okosakat  mond  ez  a  leány. 


Mit  is  mondott  Caterine? 


—  Igazán?  No  hadd  halljam. 

Soha  ilyen  érdeklődő  szíves  mosoly  nem  ült  még  az  arcán, 
mióta  száműzetéséből  hazatért. 

—  Caterine  azt  mondja  uram,  ez  az  élet  nagyon  ostoba  és 
rossz,  de  csak  azért,  mert  lusta  és  gonosz  emberek  rendezték  be. 
Mindenki  csinálja  a  maga  dolgát,  akkor  hamar  rendbe  jön 
minden.  Ha  az  embernek  megvan  a  kis  háza,  melyben  a  ven- 
déglőt berendezi,  a  fű,  melyből  a  mohpadokat  ügyesen  meg- 
csinálja, akkor  megélhet  tisztességesen  és  nem  kell  az  utcán 
rekedtre  kiabálni  magát,  mert  Necker  urat  megint  elcsapták  a 
pénzügyminiszterségből,  vagy  mert  a  királyné  az  álarcos  bálon 
reggelig  mulatott .  .  .  Caterine  azt  mondja,  hogy  a  világot  ugy. 
kellene  berendezni .  . . 

Az  ajtó  kinyílt  és  a  házigazda  lépett  be  az  orvossal.  Mind- 
ketten mélyen  meghajoltak  az  öreg  ember  előtt  és  várták,  hogy 
megszólítsa  őket,  épen  ugy,  ahogy  a  fejedelmeknél  szoktak  várni. 
Voltaire  bosszús  volt,  mert  félbeszakították  és  ideges,  kelletlen 
hangon  mondta: 

—  Nos  uraim,  minek  köszönhetem  e  késői  látogatást? 

—  Aggódtunk  ön  miatt  Monsieur  Voltaire  s  a  doktor  ur  ugy 
gondolta,  hogy  a  mai  örvendetes,  de  izgalommal  teljes  nap  után 
üdvös  lesz,  ha  megnézi  önt  kissé. 

—  Köszönöm  szívességüket,  de  nincs  semmi  bajom  a  fáradt- 
ságon kivül.  Ezen  pedig  nem  az  orvosok  tudománya,  hanem  egy 
jó,  kényelmes  ágy  segít.  Jó  éjszakát  uraim! 

A  márki  és  az  orvos  távoztak  és  Jean  a  tisztelettől  meg- 
merevedve állt  helyén,  mintha  csak  most  vette  volna  észre  vak- 
merőségét, a  szemét  sem  merte  fölemelni,  de  egy  lágy,  barát- 
ságos hang  biztatta: 

—  Jean  fiam,  gyere  csak  ide. 

—  Uram  .  .  . 

—  Ide  ni .  .  . 

Egy  jó,  egy  áldott  jó  nagyapa  hangja  volt  ez,  Jean  össze- 
szedte bátorságát  és  közelebb  jött. 

Az  öreg  ember  előrehajolt,  a  lobogó  égő  szempárban  élénk 
érdeklődés  és  kíváncsiság  látszott. 

—  Jean  fiam,  mondjad  csak...  Mit  is  mondott  Caterine? 
Hogyan  kellene  ezt  a  világot  berendezni? 

A  kilencedik  Isonzo-csata,  amelynek  során  Cadorna  hallat- 
lan hévvel  döngette  Trieszt  kapuit  a  Karszt-fensík  frontján, 
1916  novemberének  első  napjaiban  végződött.  Ettől  fogva  hat  és 
fél  hónapon  keresztül  csöndes  volt  az  Isonzo-front,  az  összes 
harcterek  legrettentőbb  pokla,  ahol  még  a  nyugati  front  elkese- 
redett küzdelmeinél  is  nagyobb  méretű  csaták  zajlottak  le.  19  í  7 
május  14-ikén  kezdte  meg  az  uj  csatát  az  olasz  hadvezetőség, 
amely  minden  erőfeszítésével  arra  töreke4ett,  hogy  döntést 
idézzen  elő  és  kierőszakolja  frontunk  áttörését  és  fölgöngyöl  í- 
tését.  Most  már  egészen  tisztán  állhat  előttünk  az  olasz  haditerv, 
amelyet  —  el  kell  ismerni  —  az  ellenséges  hadvezetőség  nagy- 
szabásuan  épített  föl  és  teljes  precizitással  dolgozott  ki.  Egy- 
általában: talán  nem  lesz  fölösleges  megjegyezni,  hogy  Cadorna, 
bármennyi  kudarc  érte  is  eddig,  a  központi  hatalmak  egyik  leg- 
veszedelmesebb ellenfele.  Addig  nem  kezd  csatát,  mig  az  offen- 
zíva organizálását  a  legtökéletesebben  el  nem  végezte;  egymagá- 
ban sohasem  indul  el,  nem  szereti  a  primet  játszani:  haderőit 
csak  akkor  indítja  el  támadásra,  amikor  az  ent^nte  más  fronto- 
kon is  offenzívát  kezdett.  Tisztában  van  azzal,  hogy  Olaszország 
hadserege  egymagában  képtelen  arra,  hogy  döntő  eredményt 
érjen  el  velünk  szemben,  reménye  erre  csak  akkor  lehet,  ha 
hadseregtartalékainkat  más  frontokon  is  leköti  nz  entente.  Az 
entente  minden  hadvezére  közül  ő  a  legóvatosabb  stratéga,  ő 
dolgozik  a  legalaposabb  rendszerességgel  és  a  legnagyobb  elő- 
vigyázatossággal.   Ismeri  a  leküzdendő  akadályok  nehézségét, 

ismeri  a  vele  szemben  álló  haderő  fizikai  és  morális  erejét; 
mindezeket  a  tényezőket  állandóan  szem  előtt  tartja;  sohasem 
esett  abba  a  hibába,  amelyet  Clausewitz  is  a  hadvezér  legkivetni- 
valóbb  bűnének  tart:  nem  becsülte  le  az  ellenséget.  A  hadműve- 
leteket, miután  precizen  előkészítette  őket,  rendkivüli  szívósság- 
gal intézi,  de  mindig  csak  ott,  ahol  reménye  lehet  a  sikerre. 
Mihelyt  meggyőződött  róla,  hogy  a  támadás  hiábavaló,  az  illető 
szakaszon  beszünteti  az  offenzívát;  megelőzőleg  azonban  nem 
riad  vissza  a  legnagyobb  áldozatoktól  sem:  mindent  megkísérel, 
ami  célra  vezetőnek  ígérkezik.  Ott  pedig,  ahol  részletsikereket 
tudott  kicsikarni,  hallatlan  szívóssággal  dolgozik  azon  napokon 
keresztül,  hogy  ezt  a  sikerét  kimélyítse  és  olyan  helyzetet  teremt- 
sen, hogy  stratégiailag  is  kiaknázhatóvá  tegye.  Leginkább  Joffre- 
hoz  lehetne 'hasonlítani  Cadornát,  bár  a  volt  francia  generalisszi- 
musz nagy  koncepciói  hiányoznak  belőle.  El  lehet  mondani: 
Cadorna  egyike  a  legszolidabb,  középszerű  hadvezéreknek,  akit 
leginkább  a  mérnöki  pontosság  jellemez.  Hiányzik  belőle  a 
genialitás  lendülete,  mint  taktikus  azonban  igen  ügyes,  ellen- 
felét meg  tudja  lepni.  Vannak  ötletei,  ezenfelül  pedig  mindent 
tud,  amit  csak  meg  lehetett  tanulni.  Cadorna  Joffre  követője; 
az  Isonzo-fronton  azt  a  támadó  taktikát  követte  a  megerősített 
állások  elleni  harcban,  amelyet  a  volt  francia  generalisszimusz 
dolgozott  ki  az  entente  összes  hadseregei  számára  és  amely  a 
tüzérségi  előkészítésen  kivül  a  gyalogsági  rohamok  számára  is 
külön  szabályokat  állapít  meg,  nem  is  említve  az  offenzíva  meg- 
szervezésére vonatkozó  vezérelveket.  Cadorna  elsőrangú  tüzér- 
parkot szervezett,  gyalogságát  mintaszerűen  képezte  ki  a  táma- 
dás céljára,  ezenfölül  pedig  —  minthogy  Olaszország  hadereje 
csak  Ausztria-Magyarországgal  áll  harcban  —  túlerejét  is  érté- 
kesíteni tudta  annyiban,  hogy  a  támadó  hullámokat,  amelyek 
az  Isonzo-csaták  során  állásaink  ellen  zúdultak,  még  a  napó- 
leoni taktikánál  előirt  módon  is  mélyebben  tagolta;  a  leg- 
fontosabb stratégiai  pontokon  gyakran  husz  rohamhullámsor 
is  özönlött  védelmi  vonalunk  felé.  Ahogy  papíron  ki  lehetett 
számítani,  Cadornának  állandóan  ugy  tetszhetett,  hogy  a  siker 
nem  maradhat  el.  Minden  egyes  vesztett  csatája  után  levonta 
és  értékesítette  a  tanulságokat:  következő  offenzívája  számára 
már  nagyobb  tüzérségi  és  gyalogsági  erőket  vetett  harcba;  föl- 
használta a  modern  háború  összes  eszközeit:  bevezette  a  gyalog- 

sági  ágyukat,  amelyek  az  első  vonalban  állanak,  nagy  aknavető 
parkot  építtetett,  még  pedig  olyanformán,  hogy  minden  hadtest' 
arcvonalára  150  aknavető  jutott.  A  megerősített  állások  elleni 
küzdelemben  ez  a  harci  eszköz  egyike  a  leghatásosabbaknak: 
kis  távolságról  működik,  ezáltal  a  célzás  biztosabbá  válik,  pusz- 
tító ereje  pedig  a  legnehezebb  kaliberű  lövegnél  is  rettenetesebb. 
Emellett  Cadorna  az  aknavetők  között  sürün  alkalmazza  a  38-as 
kaliberüeket  is:  el  lehet  képzelni,  milyen  rombolás  előzi  meg  a 
gyalogsági  támadást,  amely  csak  állásaink  rommá  lövése  után 
következik  el  és  14 — 30  soros  hullámokban  indul  el  a  védősereg 
ellen. 

Boroevics,  az  Isonzo-frontot  védő  hadsereg  parancsnoka, 
nagy  ellenfélnek  tartja  Cadornát,  jó  taktikusnak  és  óvatos  stra- 
tégának. Harmadik  esztendeje  viaskodik  vele;  kompetensebb 
véleményt,  mint  az  övét,  aligha  kaphatnánk  az  olasz  főparancs- 
nokról. A  föntebbi  soroknak  csak  az  volt  a  célja,  hogy  köze- 
lebbről is  megmutassák  Cadorna  hadvezéri  sajátosságának  voná- 
sait, a  portrait  képét  élesebben  szerették  volna  megrajzolni. 

* 

Figyeljünk  most  arra:  milyen  volt  a  helyzet  a  kilencedik 
Isonzo-esata  után.  A  Karszt-fensíkon  Cadorna  megközelítette  a 
Faiti  Hrib  nyugati  kapuját,  minket  arra  kényszerített,  hogy  ki- 
vonuljunk Kostanjevicából,  ahonnan  dél  felé  országút  vezet  a 
Hermadához,  «az  ijesztő  buldogghoz»  (igy  nevezik  az  olaszok), 
amely  Trieszt  kulcsának  tekinthető.  A  téli  hónapok  alatt  az 
entente-lapok  egyre-másra  röppentették  föl  a  hireket,  hogy  a 
tavasz  bekövetkeztével  a  trentinoi  fronton  újra  offenzívára 
készülünk;  még  a  hadvezér  nevét  is  emlegették,  aki  ezt  a  had- 
műveletet végre  fogja  hajtani:  hol  Falkenhaynt,  hol  Luden- 
dorffot  jelölte  az  entente-sajtó.  Amikor  pedig  Conrad  a  vezér- 
kar éléről  távozott  és  átvette  a  trentinoi  hadcsoport  vezényletét, 
egészen  bizonyosra  vette  az  entente,  hogy  az  1916.  évi  tavaszi 
offenzivánk  megismétlődik.  Olaszországban  is  nyugtalankodni 
kezdett  a  közvélemény.  Cadorna  munkához  látott;  végigjárta 
Olaszország  északi  frontját  és  az  összes  védelmi  berendezéseket 
korrigáltatta:  olyan  védelmi  hálózatot  építtetett,  amelyet  áttör- 
hetetlennek  tartott.  Az  entente  is  kezdett  megnyugodni,  hogy  az 
1917  tavaszára  tervezett  általános  offenzíváját  nem  fogja  meg- 

zavarni  semmi.  A  párisi  és  londoni  haditanácsokon  elkészült  az 
általános  pffenziva  terve,  minden  szerep  ki  volt  osztva.  Orosz- 
országnak a  kárpáti  fronton  kellett  volna  a  Magyarországba, 
Máramarossziget  felé  való  betörést  kierőszakolnia,  ehhez  csatla- 
kozott volna  a  teljesen  újjászervezett  román  hadsereg  offenzivája 
Kézdivásárhely  irányában,  végül 
pedig  az  orosz  front  a  fő- 
lökést  Lemberg  felé  alkalmazta 
Tolna.  Ezzel  egy  időben  kellett 
föllépnie  a  flandriai  fronton  az 
angol  haderőnek,  az  Aisne — 
Champagne-arcvonalon  a  fran- 
cia hadosztályoknak,  az  Isonzo- 
fronton  pedig  Cadornának.  Ha- 
talmas, koncentrikus  támadást 
tervezett  az  entente  és  egy  idő- 
ben az  összes  frontokon  döngetni 
akarta  a  központi  hatalmak  ka- 
puit; számítását  arra  alapította, 
hogy  igénybe  veszi  a  központi 
hatalmak  egész  hadseregtarta- 
lékát, kimerítheti  haderőinket  és 
ha  valamelyik  ponton  érvénye- 
sül a  nyomás:  meginoghat  az 
egész  front.  Külön  üldöző  had- 
seregeket képeztek  ki  a  tél  folya- 
mán; ellenségeink  meg  akarták 
tíviií  az  utolsó  nagy  csatát,  erős 
hittel  reménykedtek  a  döntés- 
ben. Ekkor  következett  be  két 
nagyarányú  meglepetés:  Hinden- 
burg stratégiai  visszavonulása 
nyugaton,  amely  épen  azokon  a 

pontokon  tette  lehetetlenné  az  offenzívát,  ahol  a  legerősebb 
lökést  akarták  alkalmazni  az  angolok  és  a  franciák.  Nyugat  felé 
mélyen  előreugró  ivét  a  franciaországi  frontnak  visszavonta 
Hindeuburg  és  ezáltal  lehetetlenné  tette  az  ellenségnek,  hogy  a 
zsákszerű  arcvonal-hajlás  bevarrására  törekedjék,  hogy  e  front- 
részlet ellen  harapófogószerü  nyomást  alkalmazva,  annak  meg- 

semmisítésére  törekedjék.  Nem  maradt  más  hátra:  az  angolok 
és  franciák  kénytelenek  voltak  ott  offenzívát  kezdeni,  ahol  a 
német  front  stabil  maradt,  ahol  tehát  Hindenburg  fölkészült  a 
védelemre.  Hindenburg  stratégiai  visszavonulásával  egy  időben 
tört  ki  az  orosz  forradalom:  Oroszország  haderőire  nem  számít- 
hatott az  entente,  amely  ilyenformán  a  nyugati  és  délnyugati 
fronton  egyedül  maradt. 

Az  entente-hadvezetőség  mégis  az  offenzíva  megindítása 
mellett  döntött.  Olaszország  nem  mutatott  hajlandóságot,  hogy 
csatlakozzék  a  hadműveletekhez:  minden  figyelmét  Oroszország 
felé  irányította.  Attól  tartott-e,  hogy  a  forradalom  különbékével 
végződhetik,  attól-e,  hogy  az  orosz  offenzíva  támogatása  nélkül 
az  olasz  haderő  nem  boldogulhat,  ma  még  nem  lehet  megállapí- 
tani; bizonyos  azonban,  hogy  Olaszországban  még  élénk  emlé- 
kezetben éltek  az  1916.  évi  események,  amikor  Kövess  és  Dankl 
seregei  már  Arsieron  és  Asiagon  túl  küzdöüék  magukat  előre, 
az  olasz  síkság  kapui  előtt  állottak  és  amikor  a  katasztrófától 
csak  Bruszilov  hatalmas  lendületű  offenzívája  mentette  meg 
Olaszországot.  Cadorna  tiltakozása  azonban  hasztalan  volt;  az 
entente  pnessziója  mégis  offenzívára  késztette.  Végül  május 
14-ikén  —  a  flandriai  és  az  aisne — champagnei  offenzíva  utáni 
napokban  —  Cadorna  mégis  elindult. 

* 

A  kilencedik  Isonzo-csatában  az  olaszok  25  hadosztálya 
támadta  isonzói  állásainkat;  háromnapos  rohamuk  azonban  csak 
jelentéktelen  helyi  sikereket  tudott  produkálni.  Bruszilov  offen- 
zíváját is  megállítottuk  abban  az  időben;  az  óvatos  Cadorna  le- 
fúvatta a  csatát.  A  tél  folyamán  32  uj  ezredet  állított  föl,  ezek- 
kel növelte  meg  a  2.  és  3.  hadsereg  addigi  kereteit,  ugy,  hogy  a 
tizedik  csata  kezdetekor  36  hadosztály  állott  a  rendelkezésére. 
Május  12-ikén  nyitotta  meg  a  vonalaink  elleni  romboló  tüzet, 
amely  a  megelőző  napokban  csak  lassú  szisztematikussággal 
irányult  állásaink  ellen.  A  tél  folyamán  Cadorna  olyan  rengeteg 
municiómennyiséget  halmozott  föl  a  front  mögött,  aminőt  ölég 
soha.  Ágyuparkját  is  megnövelte:  a  Tolmeintől  a  tengerig  ter- 
jedő fronton  négyezernél  több  lövőg  állott  velünk  szemben,  ezen- 
kívül pedig  csaknem  háromezer  aknavető. 

Milyen  reményeket  fűzött   Cadorna  élihez  a  támadáshoz. 

a  csata  első  napjaiban  elfogott  olasz  tiszt  mondása  jellemzi: 
«Cadorna  ez  egyszer  annyi  löveget  halmozott  föl,  hogy  azzal 
minden  akadályt  szétzúz.  Most  aztán  igazán  nincs  mentségtek, 
most  eljutunk  Triesztbe,  még  ha  negyven  napig  tart  is.»  Az  olasz 
hadvezetőség  fáradhatatlan  propagandával  fokozta  föl  a  legény- 
ség lelkesedését  és  bizakodását;  azt  hirdették,  nekünk  nincs  elég 
lőszerünk,  katonáink  nem  kapnak  eleget  enni,  kialudt  belőlük 
minden  lelkesedés,  más  röpiratok  pedig  arról  bizonykodtak, 
hogy  az  olasz  tüzérség  levesz  a  gyalogság  válláról  minden  ter- 
het. Az  olasz  tüzérség  muníció  ja  uj  dolgokkal  bővült;  Amerika 
szállította.  Gázgránát  volt  ez  az  orgyilkos  szerszám,  amely 
ingerlő  és  mérgező  anyagokkal  van  töltve;  a  klórral  és  foszfor- 
ral telt  gáztömeg  a  légzési  szervekre  hat,  aki  nem  védi  magát 
jókor,  elvérzik  a  tüdeje.  Sürü,  nehéz  tömegekben  feküdt  ez  a 
gáztömeg  útjaink  és  dolináink  fölött;  a  legelső  vonalban  harcoló 
csapatot  igy  akarták  elvágni  a  hátsó  összeköttetéstől,  a  lőszer- 
es élelmiszer-utánpótlástól.  A  gáztámadásra  azonban  megvoltak 
a  védelmi  eszközeink;  a  megfigyelő  őrök  mindenütt  idejében 
jelezték  az  elkövetkezését;  a  gázálarcok  megvédték  katonáinkat. 
Erre  háromnapos  pergőtüz  következett;  május  14-ikén  reggel 
indultak  támadásra  az  olasz  gyalogsági  tömegek. 

* 

A  tizedik  Isonzo-csata  terepe  három  részre  oszlik,  a  Plava- 
tól  a  tengerig  terjedő  40  kilométeres  arcvonalon.  A  három  sza- 
kaszt egymástól  természeti  akadályok  választják  el,  ugy  hogy  a 
köztük  való  együttműködést  csak  ez  akadályok  legyőzése  után 
érhette  volna  el  az  olasz  hadvezetőség. 

Cadorna  haditerve  ennek  a  kikényszerítésére  vonatkozott 
A  Bodreztől  Damberig  terjedő  szakaszon  a  támadás  súlypontja 
az  Isonzó  keleti  partja  ellen  irányult.  Itt  az  átkelés  kikényszerí- 
tése után  az  olasz  hadosztályoknak  arra  kellett  törekedniük, 
hogy  délkelet  felé  kanyarodjanak  be,  ezáltal  tovább  délre  álló 
frontunkat  fölgöngyölítsék  és  megkönnyítsék  a  Görztől  a  Faiti 
Hribig  terjedő  olasz  arcvonal  küzdelmét,  amelynek  ugyancsak 
az  volt  a  kijelölt  föladata,  hogy  a  front  áttörése  után  délkelet 
felé  kanyarodjon  be,  hátában  veszélyeztesse  a  Nabrezina- — 
Triesztet  védelmező  frontot  és  visszavonulásra  kényszerítse. 
A  harmadik  offenzív  szakaszon,   a  Faiti  Hribtől  S.  Giovanniig 

terjedő  arcvonalrészen  frontálisan  támadtak  az  olaszok,  itt 
Trieszt  kapuit  döngették:  rohamaik  főleg  a  Faiti  Hrib,  a  Hudi 
Log  és  a  S.  Giovannitól  északra  fekvő  Flondar-állás  ellen  irá- 
nyultak. 

Az  első  gyalogsági  csatanapon  mind  a  három  szakasz  ellen 
egyforma  hévvel  támadtak.  Példátlan  elkeseredett  volt  a  harc, 
amelynek  jellemző  adataként  hadd  említsük  föl,  hogy  a  Faiti 
Hriben  levő  állásaink  ötször  cseréltek  gazdát.  Védők  és  támadók 
szinte  óráról-órára  szerepet  cseréltek;  a  harc  ide-oda  hullámzott 
és  félig  mozgó  jellegűvé  változott.  Ezen  a  napon  az  ellenség  nem 
tudott  eredményt  elérni.  A  második  csatanapon  kibontakozott 
Cadorna  szisztematikus  rendszere.  A  súlypontot  az  északi 
szárnyra  helyezte:  a  Bodrez  és  Plava  között  húzódó  szakaszra. 
Canale  és  Auzza  között  az  olaszok  átkeltek  az  Isonzón.  Ugyan- 
ekkor a  Kuk-hegy,  Monté  Santo  és  a  Monté  San  Gábrielé  elfoglalá- 
sára törekedtek,  hogy  e  három  hatalmas  erődítmény  kidöntésével 
egységesítsék  az  Isonzó  keleti  partjára  tervezett  arcvonalukat  és  a 
nyomást  tovább  dél  felé  érvényesíthessék.  Ezen  a  napon  óriási 
olasz  tömegek  törtek  ellenünk.  Háromszor  ismételték  meg  roha- 
mukat az  olaszok  ez  arcvonal  ellen,  mindannyiszor  visszavertük 
őket.  Beköszöntött  már  az  este  is,  a  harc  azonban  még  mindig 
szakadatlanul  tombolt.  Negyedszer  is  rohamot  vezényeltek  az 
olasz  parancsnokok.  Az  ellenség  egyre  ujabb  és  ujabb  csapatok- 
kal pótolja  azokat,  amelyek  akadályaink  előtt  fölmorzsolódtak; 
túlerejét  kíméletlenül  kihasználta.  Tüzérségünk  félelmetes  rése- 
ket vág  az  olasz  rohamhullámokba,  bármilyen  szaporán  zúdul 
is  állásaink  elé  a  védelmező  zárótűz,  mégis  elegen  jutottak  át 
rajta  ahhoz,  hogy  a  mieinket  visszanyomják.  Huszonnégyórai 
vad  küzdelem  után  a  Kuk-hegyet  át  kellett  engednünk  az  ola- 
szoknak, ugyanekkor  a  vodicei  magaslatokról  is  vissza  kellett 
vonulnunk.  A  Monté  Santo  és  a  Monté  San  Gábrielé  a  mienk 
maradt.  Ettől  fogva  Cadorna  rendkívüli  szívóssággal  dolgozott 
azon,  hogy  elérje  a  haditervében  kijelölt  irányt:  Auzza  és  Canale 
között  hídfőállást  akart  létesíteni,  hogy  a  Kuk — Vodice — Monté 
Santo — Monté  San  Gabriele-hadállásunkat  észak  Belől  átkarol- 
hassa. Az  olaszok  átkelési  helyét  azonban  tüzérségünk  pergölüz 
alá  fogta,  ugy  hogy  az  átkelt  csapat  csakhamar  fölbomlott  és 
visszavonult  a  partszegélyig.  Akcióba  lépeti  az  olasz  tüzérség  is, 
hogy  a  mienket  leküzdje,  közben  pedig  megkezdték  munkájukat 

a  hidászok  is:  hidat  vertek  a  folyón,  hogy  uj  esapattömegeket 
szállíthassanak  át.  Április  14-ikére  azonban  tüzérségünk  elpusz- 
tította a  hidat.  Az  ellenség  uj  kísérlettel  próbálkozott:  tutajon 
gyalosági  ágyukat,  gépfegyvereket  és  gyalogsági  csapatokat  szál- 
lított át,  a  vodicei  magaslat  lábánál  pontonhidat  vert,  az  ajbai 
szakadékban  pedig  pontonhidat  akart  verni.  Tüzérségünk  erre 
ide  irányítja  ágyúit,  szétzavarja  az  egész  munkát,  az  ellenség 
kénytelen  mindent  abbahagyni.  Az  Isonzó  keleti  partján  álló 
csapatok  ki  vannak  szolgáltatva  koncentrikus  tüzelésünknek;  az 
olaszok  számára  teljes  lehetetlenség,  hogy  hídfőállást  építsenek 
és  megvalósítsák  Cadorna  tervét.  Hiába  jelentette  Cadorna  május 
18-ikán,  hogy  ((megerősítettük  az  Isonzótól  keletre  meghódított 
fontos  állásokat  és  biztosítottuk  összeköttetéseinket)).  Május 
20-ikán  jelentésében  természetesen  már  letagadta,  mintha  az 
Isonzótól  keletre  meghódított  állásoknak  bármi  jelentősége  lett 
volna. 

Mialatt  az  északi  szárnyon  ezek  a  hadiesemények  leját- 
szódtak, szakadatlanul  folyt  a  küzdelem  a  Monté  Santo — Monté 
San  Gabriele-vonalon.  A  Monté  Santoval  szembenálló  magas- 
laton, az  Isonzó  nyugati  partján  emelkedő  Monté  Sabotinon  az 
olaszok  hatalmas  tüzérségi  állást  rendeztek  be;  innen  ontották 
lövegeik  a  gránátzáport.  Egyedül  a  Monté  Santo  ellen  két  had- 
osztálynyi gyalogságot  vetettek  harcba.  19-ikén  az  olaszok  utat 
törnek  maguknak  a  magaslat  csúcsára,  a  hajdani  kolostor  rom- 
jáig, mikor  azonban  a  cél  már  integet  feléjük,  tartalékaink  ellen- 
támadása újra  lesöpri  őket.  Csapataink  ezen  a  harcvonalszaka- 
szon leírhatatlan  teljesítményt  végeztek.  Árkaik  be  voltak  te- 
metve, vonalaik  előtt  százszámra  hevertek  az  olasz  holttestek, 
amelyeket  nem  lehetett  eltemetni,  a  szakadatlan  pergőtüzön, 
gyalogsági  támadó  hullámokon  kivül  irtóztató  hullabűz  áradt 
feléjük.  Éjjel-nappal  harcban  voltak;  mig  az  ellenség  egyre  friss 
csapatokat  vetett  a  küzdelembe,  nekik  pihenés  nélkül  ki  kellett 
tartaniok,  újra  meg  újra  le  kellett  győzniök  a  feléjök  áradó  ellen- 
séget. Valósággal  mithológiai  grandiózussága  volt  ennek  a  csatá- 
nak: mintha  a  hétfejű  sárkánnyal  küzdöttek  volna  a  katonáink; 
ha  levágták  az  egyik  fejét,  két  uj  nőtt  a  helyébe:  szünet  nélkül 
csapódtak  feléjük  a  friss  ellenséges  rohamhullámok.  Vég  nélkül 
azonban  nem  birták  az  olaszok.  Május  22-ikén  harci  szünetre 
kényszerültek. 

Ez  idő  alatt  a  Görztől  a  Faiti  Hribig  terjedő  szakaszon  is 
szakadatlanul  tartott  a  csata.  Itt  az  olaszok  állásai  helyenkint 
mindössze  50 — 60  méter  távolságban  húzódnak  a  mieink  mellett; 
a  támadás  számára  tehát  ez  a  szakasz  az  ellenségnek  kedvez. 
Első  nekilendülésükben  az  olaszok  csakugyan  be  is  tudtak  ha- 
tolni legkülső  állásrészünkbe,  de  ellentámadásunk  újra  elűzi  őket; 
három  hadosztály  fut  vissza  összezuzottan.  Éjszakára  azonban 
újra  föllángol  a  harc,  az  olaszok  megint  nem  boldogulnak  annak 
ellenére  sem,  hogy  helyenként  négyszeres  túlerővel  lépnek  föl. 
16-ikán  az  olaszok  legjobb  dandára,  az  Emilia-dandár  indul 
rohamra  Damber  ellen;  föl  tartóztattuk  őket.  Május  17-ike 
aránylag  nyugodtan  telt  el,  a  19-ikére  virradó  éjszaka  azonban 
ujra  hatalmas  tömegtámadást  kezdett  az  ellenség  a  Dainbertől 
San  Marcoig  húzódó  frontrészlet  ellen.  Megint  vereséget  szen- 
vedett. Három  napig  tartott,  amig  uj  támadásra  szedelőzködtek 
össze.  Három  napon  keresztül  egyik  támadást  intézték  a  másik 
után;  ekkor  sem  tudtak  eredményt  elérni,  mire  aztán  ezen  a 
támadási  fronton  végleg  elcsöndesedtek.  Azt  a  kis  helyi  sikert, 
amit  ki  tudtak  vivni,  elpihenésük  után  ujra  elragadtuk  tőlük: 
június  3-ikán  egy  rohamcsapatunk  visszafoglalta  első  vona- 
lainkat. 

A  Karst-fensík  frontján  tulajdonképen  csak  az  első  csata- 
napon voltak  nagyobb  harcok;  a  május  21-iki  általános  harci 
szünet  után  azonban  Cadorna  a  déli  szárnyra  helyezte  a  fősúlyt. 
A  Faiti  Hribtől  a  tengerig  terjedő  tizenkét  kilométeres  frontra 
tizenkilenc  hadosztályt  vont  össze  Cadorna;  itt  akarta  megvívni 
a  döntő  csatát,  a  Nabresinán  át  Trieszt  felé  vezető  utat  minden 
áron  meg  akarta  nyitni.  Ezzel  egy  időben  uj  csatát  kezdett  az 
éjszaki  szárnyon  is,  ahol  megint  a  Monté  Santo  és  Monté  San 
Ciabriele  ellen  irányította  a  fő  lökést,  hogy  e  két  pillér  kidön- 
lésével  végül  mégis  kikényszerítse  frontunk  fölgöngyölítését. 
Célját  azonban  nem  érte  el;  nehéz  tüzérségünk  és  gyalogságunk 
mindenütt  a  mi  javunkra  döntötte  el  a  harcot.  A  vodicei  magas- 
lat és  a  Kuk-hegy  felől  lépésnyire  sem  jutott  előbbre  az  ellen 
ség,  támadását  pedig  szétmorzsolta  a  Monté  Santo  és  a  Monté 
San  Gábrielé. 

Május  22-ikén  kezdődött  a  Karszt-fensíkon  az  nj  csata. 
Az  ellenséges  árkok  mindenütt  zsúfolva  voltak  gyalogsággal,  a 
hátsóbb  vonalakban  nagy  csapatgyülekezésektei  észleltek  mejg-i 

figyelőink.  Az  első  csatanapon  a  Faiti  Hrib  ellen  négy  támadást 
intéztek  az  olaszok;  mind  a  négy  összeomlott  a  39.  (debreceni) 
és  a  61.  (temesvári)  ezredek  ellenállásán.  A  legdühösebben  azon- 
ban Kostanjevica  körül  tombolt  a  csata,  amelyet  honvédcsapatok 
védtek:  a  12.  (szatmári),  20.  (nagykanizsai),  31.  (veszprémi) 
honvédezredek  és  a  37.  (nagyváradi)  közös  gyalogezred.  Ezen  at 
napon  tizennégy  támadást  vertek  vissza.  Hudilog  és  Nova  Va& 
környékén  is  folyton  rohamsorozatokat  intézett  az  ellenség,, 
Este  9  óráig  folyt  a  küzdelem,  másnap  megismétlődött.  E  két 
forró  csatanapon,  amelyen  az  olaszok  minden  áron  át  akartak 
törni,  a  szatmári,  veszprémi  és  nagykanizsai  honvédek  tizenhét 
támadást  vertek  vissza,  a  nagyváradi  ezred  tizennyolcszor  verte 
vissza  az  olaszokat,  ezenkívül  pedig  háromszor  intézett  ellen- 
támadást. Ezek  az  ezredek  vivták  meg  a  harc  oroszlánrészét 
övék  a  dicsőség,  övék  a  haza  leboruló  hálája.  Rójjuk  büszkén 
az  emlékezetbe:  megint  magyarok  voltak,  akik  megállították  a 
hatalmas  túlerőben  levő  ellenséget,  akik  olyan  csodálatos  hős- 
tetteket produkáltak,  amilyenekre  alig  akad  példa  a  hadtörté- 
nelemben. Tizennyolc  bősz  rohamot  visszaverni;  a  tetejébe  még 
három  ellentámadást  intézni:  csoda-e,  ha  az  olaszok  nem  boldo- 
gulhattak?! Azokon  a  lapokon,  amelyek  a  magyarságnak  a 
háborúban  való  szereplését  jegyzik  föl,  a  legtündöklőbbek  közül 
való  az  kell,  hogy  legyen,  amelyen  a  tizedik  Isonzo-csatárót 
fognak  megemlékezni. 

Május  24-ikén  a  déli  szárny  legdélibb  szakaszán,  Jamiano. 
San  Giovanni  és  Flondar  között  az  olaszok  már  közel  állottak 
ahhoz,  hogy  áttörjék  a  frontunkat.  Jamianotól  kezdve  a  tengerig 
frontunkat  egy  kilométernyi  mélységben  visszanyomták,  jár- 
őreik már  Medeazza  felé  cirkáltak,  a  Flondar-állás  a  birtokukba 
került;  ez  volt  a  csata  legizgalmasabb  periódusa.  Ebben  a  vál- 
ságos helyzetben  azonban  öt  harminc  és  feles  ütegünk  gyors- 
tüzelése kezdődik  meg;  egy  óra  hosszat  lövi  az  olasz  tömegeket. 
Egy  kis  csoportunk,  a  11.  gyalogezred  három  zászlóalja  — 
80 — 80  embernyi  létszámmal  —  és  egy  bosnyák  század  indul 
ellentámadásra,  csatlakozik  a  zászlóaljhoz  Lipót  Szalvátor  fő- 
herceg tüzérhadnagy  is.  Ellentámadásunk  teljes  sikerrel  járt  és 
a  Flondar  mellett  húzódó  magaslatokat  visszafoglaltuk.  Az  ola- 
szok uj  támadásokat  kezdenek,  hogy  visszafoglalják  az  elvesz- 
tett pozíciót;  hasztalan.  Amit  elfoglaltunk,  a  kezünkön  maradt 

Másnap  az  olaszok  belenyugodtak  a  döntésbe;  haderejük 
kimerült,  pihenésre  kényszerültek.  Kezdtek  berendezkedni  állá- 
saikban, amelyeket  Jamiano  közelében  elfoglaltak.  Június  4-ikén 
riasztottuk  őket  föl  nyugalmukból:  ellentámadást  kezdtünk, 
amelyet  a  Faiti  Hrib-szakaszon  megindított  tüntető  támadással 
vezettünk  be.  E  tüntetésnek  az  ellenség  félrevezetése  volt  a 
célja:  el  akartuk  vele  hitetni,  hogy  itt  készülünk  a  főakció 
keresztülvitelére.  Az  olaszok  csakugyan  idevonták  főerejüket. 
Mikor  ez  megtörtént:  a  Flondar — Jamiano-vonalon  megrohan- 
tuk őket  és  gyors  rohammal  elfoglaltuk  régi  állásainkat.  Mire 
az  ellenség  észbe  kapott,  már  minden  fontos  pozició  újra  a 
miénk  volt.  Juíiius  6-ikán  megkísérelték  az  olaszok,  hogy  vissza- 
hódítsák az  elvesztett  állásokat;  e  vállalkozásukkal  azonban 
csak  veszteségeiket  növelték.  A  tizedik  Isonzo-csata  sorsa  ezzel 
az  utolsó  ütközettel  teljesen  eldőlt;  fegyvereink  diadalával  vég- 
ződött. 

A  csatában  az  egész  olasz  haderő  nagyobbik  fele  vett  részt. 
Ennek  a  nagy  haderőnek  megfelelő  volt  az  ellenség  vesztesége 
is:  közel  200.000  embere  sebesült  meg  és  esett  el.  Foglyokban 
27.000  embert  vesztett  a  támadó  fél;  nekünk,  a  védekező  félnek, 
23.000  emberünk  került  fogságba.  A  világháború  történetében 
erre  sem  akadt  még  példa,  hogy  a  védekező  fél  több  foglyot 
ejtsen,  mint  a  támadó. 


Följegyzések 


Stockholmi  levél.  Sok  halasztgatás  után  sikerült  végre  az 
úgynevezett  Holland-Skandináv  Bizottságnak  az  egyes  nemzetközi 
szociáldemokrata  egyesületekkel  megállapodásra  jutni,  hogy  a  béke- 
konferenciát szeptember  9-ikén  feltétlenül  megtartják,  amidőn  egyszerre 
Bonar  Law  kijelentette  az  angol  alsóházban,  hogy  Anglia,  Franciaország, 
Itália  és  az  Egyesült-Államok  kormányai  nem  hajlandók  útlevelet  adni 
a  Stockholmba  kiküldött  szociáldemokrata  delegátusoknak.  Az  útlevél 
megtagadása  épen  az  entente  részéről  váratlanul  érte  a  konferenciát 
szervező  bizottságot,  hiszen  július  15.  óta  egyebet  sem  csinált,  mint  az 
entente  szocialisták  kivánságára  halogatta  a  konferenciát.  A  mi  szem- 
pontunkból örömmel  üdvözöltük  a  konferenciát,  mert  komoly  törek- 
vést láttunk  benne  a  megértés  békéje  felé,  bár  az  akciónak  egész- 
ben véve  nemzetközi  szociáldemokrata  jellege  van.  Ha  az  előzményét 
akarjuk  vizsgálni,  melyre  nézve  Huysman  vezető  titkár  látogatásom 
alkalmából  szives  fölvilágosítást  nyújtott,  vissza  kellene  mennünk  az 
Internationale  első  megalapozásához  egészen  1866-ig,  mely  időponttól 
számíthatjuk  a  nemzetközi  szociáldemokratizmust  mint  egy  nemzeti 
határokat  eltüntetni  akaró  munkásszövetség  megalakulását.  Azóta  az 
Internationale  három,  súlyos  harcokban  eltöltött  korszakot  élt  át  és  kü- 
lönösen az  utóbbiban  1896 — 1914  mintegy  nyolc  világkongresszust  tar- 
tott. Az  Internationale  vezető  bizottságába  minden  állam  három  tagot 
küld  ki,  kivétel  Ausztria,  ahol  a  csehek  és  a  lengyelek  külön  kép- 
viselőket küldenek,  valamint  Finnország  is  mint  nemzet,  ha  nem  is  mint 
állam  szerepel.  A  legutóbbi  baseli  kongresszuson  a  belga  bizottságot 
bizták  meg  a  titkári  teendők  elvégzésével.  A  háború  kitörése  után  a 
belga  bizottság  Haagába  tette  át  a  székhelyét,  hogy  a  többi  nemzetek- 
kel állandóan  fentarthassa  az  összeköttetést.    A   nemzetközi  szociál- 

demokratizmus,  mely  mindig  a  nemzeti  korlátok  ledöntését  hirdette,  a 
háború  kitörésekor  súlyos  válságba  jutott.  Mindamellett  sikerült  meg- 
menteni akcióképességét  és  már  1915  júniusában  Kopenhágában  a  sem- 
leges szocialisták  tanácskozásra  gyűltek  össze,  amelyen  elhatározták 
egy  nemzetközi  kongresszus  összehívását.  Az  eszme  megvalósítása  elé 
azonban  olyan  súlyos  akadályok  emelkedtek,  hogy  csak  1916.  év- 
ben Haagában  tartott  konferencia  dönthetett  véglegesen  a  békekon- 
gresszus nemzetközi  szociáldemokrata  szervezésének  és  összehívásának 
formalitásai  fölött.  Ekkor  alakították  meg  az  úgynevezett  Holland- 
Skandináv  Bizottságot,  mely  működését  azonban  csak  ez  év  tavaszán 
kezdte  meg,  amikor  az  orosz  forradalom  kitörése  után  a  holland  dele- 
gátusok Stockholmba  utaztak.  A  stockholmi  konferencia  vezetősége 
azután  egyesült  az  orosz  munkástanács  kiküldötteivel  s  igy  az  egész 
akció  irányítását  tulaj  donképen  holland-skandináv-orosz  bizottság 
végzi.1)  Mielőtt  az  általános  konferenciát  összehívták  volna,  az  egyes 
államok  és  nemzetiségek  kiküldötteivel  külön  tanácskozást  tartottak. 
Ezen  külön  tanácskozásokon  résztvettek  időrendben  a  bolgár  (máj.  21.), 
a  francia  (máj.  23.),  az  osztrák  (máj.  25 — 26.),  a  cseh  (máj.  25 — 26.), 
a  magyar  (máj.  29.),  a  német  (jun.  7.,  15.),  az  angol  (jun.  19.),  az  ame- 
rikai (jun.  21.),  a  cseh  többségi  (jun.  26 — 27.),  a  német  kisebbségi 
(jun.  26—27.),  a  belga  (jun.  30.),  a  bosnyák  (jun.  29—30.),  a  lengyel 
(jul.  26.),  az  örmény  (jul.  26.)  szocialista  kiküldöttek,  azonkívül  tanács- 
kozást folytattak  perzsiai,  török  és  flandriai  pártonkívüli  kiküldöttek- 
kel.2) Minden  külön  konferencián  a  kiküldöttek  memorandumot  nyúj- 
tottak be,  amelyet  kivonatosan  a  sajtóval  is  közöltek.  Ezen  egyes  me- 
morandumokat vizsgálva  azt  látjuk,  hogy  a  kiküldöttek  túlmentek  a 
célon,  amikor  az  általános  béke  lehetőségét  kisebb  jelentőségű  célok  és 
nemzeti  terjeszkedő  álmodozások  megvalósításától  tették  függővé.  Nem 
akarok  itt  a  belga  szociáldemokraták  memorandumáról  beszélni,  amely 
éles  ellentétben  van  az  annexió  és  kárpótlás  nélküli  béke  gondolatával, 
hanem  csak  a  csehek  és  a  délszlávok  kijelentését  említem  föl.  A  csehek 
önálló  állam  fölállítását  kívánják  és  pedig  határaiknak  három  magyar- 
országi vármegyének  hozzácsatolásával;  a  délszlávok  hasonlóképen 
önálló  államot  akarnak  vagy  legalább  is  széles  autonómiát  az  egyesült 
(tehát  ausztriai  és  magyarországi)  délszlávok  részére.  Tekintsünk  most 
Ausztria-Magyarország  nemzetiségi  térképére  és  gondoljuk  el,  minő 
képe  lenne  Magyarországnak  és  Ausztriának,  ha  mindezen  kivánságok 
teljesedésbe  mennének,  hozzávéve  a  románok  köveielőzését,  melyet 
most  nyáron  olyan  hangosan  adott  tudtul  a  svédeknek  Emánuel  Anto- 
nesco  bukaresti  egyetemi  tanár.  Komolyan    gondolják    ezen  szociál- 

*)  Az  egész  administrációt  különben  Huysman  intézi  két  írnok  segítségével. 
2)  Az  adatokat  Huysman  titkár  volt  szíves  előttem  fölsorolni. 

demokrata  kiküldöttek,  hogy  a  nemzetiségi  kérdés  egyedüli  gyökeres 
megoldása,  ha  olyan  vidékeket,  melyen  nemzetiségek  laknak,  elszakítva 
az  anyaállamtól  egy  az  illető  nemzetiségnek  kedvező  nagyobb  egységbe 
csatolunk?  Hát  nem  hódító  politika  az,  midőn  Románia  Erdélyt  kö- 
veteli, hol  nemcsak  románok  laknak,  a  csehek  Felső-Magyarországot 
akarják  megcsonkítani,  hogy  önző  álmodozásaikat  megvalósíthassák? 
Midőn  ezen  kérdéseket  föltettem  Huysman  titkárnak,  azt  felelte,  hogy 
ezek  csak  mellékkérdések,  melyek  a  béke  nagy  Kérdése  mellett  eltör- 
pülnek. De  ha  mellékkérdések,  miért  hangsúlyozzák  ezen  delegátusok 
elsősorban  és  miért  halljuk  folyton  az  entente  kormányaitól  ezen  túl- 
zott követelések  jogos  elismerését?  A  nemzetiségi  kérdés  kiélesedése 
csak  hátráltatja  a  béke  megoldását  és  tápot  ad  bizonyos  kis  államok  és 
nemzetiségek  hódítási  vágyának. 

Azt  hiszem  senki  sem  vádolhatja  a  stockholmi  konferencia  elő- 
készítő-bizottságát, hogy  bármi  kérdésben  a  központi  hatalmaknak 
kedvezni  akar,  mégis  azt  látjuk,  hogy  a  szövetséges  kormányok  semmi 
akadályt  nem  gördítettek  a  saját  országuk  szociáldemokrata  kiküldöt- 
teik utazása  elé,  addig  az  entente  megtiltotta  a  részvételt.  Ebből  vilá- 
gos, hogy  a  központi  hatalmak  a  béke  kérdését  a  legfontosabbnak  tart- 
ják és  annak  megtárgyalását  még  akkor  is  föltétlenül  értékesnek,  ha 
az  pártszempontból  történik,  mint  a  stockholmi  konferencián.  Evvel 
ellentétben  áll  az  entente  fölfogása,  mely  a  békét  csak  akkor  akarja,  ha 
a  saját  hatalmi  céljait  ezen  béke  biztosítani  fogja.  Érdekes  azonban  erre 
a  kérdésre  nézve  Huysman  a  stockholmi  konferencia  vezető  titkárjának 
a  felfogása.  Ugyanis  arra  a  kérdésemre,  miért  nem  akarja  Anglia  a  bé- 
két?  azt  felelte,  hog  ^jDéke  kérdése  egyedül  a  központi  hatalmak 
állásfoglalásától  függ  De  hiszen  a  mi  kormányaink  békeajánlatot 
teltek  és  még  most  is  bármily  percben  készek  a  béketanácskozások 
megkezdésére.  —  Igen,  válaszolta  Huysman,  —  de  az  entente  addig 
nem  mehet  bele  a  béketárgyalásokba,  mig  garanciát  nem  kap,  hogy 
Belgium  függetlensége  teljesen  biztosítva  nem  lesz.  Igaz  ugyan,  hogy  a 
német  kormány  kész  Belgiumot  kiüríteni,  de  vámuniót  követel  és  a 
belga  vasutak  fölötti  felügyeletet.  —  Ez  hát  az  entente  ürügye,  amellyel 
hódítási  vágyát  és  szándékát  leplezgetni  akarja.  Nagyon  gyöngének  ta- 
lálom Huysman  érvét,  ha  csak  egyedül  ezt  tudja  fölhozni  az  entente 
mentségére,  amiért  a  béketárgyalás  mielőbbi  megkezdése  ellen  állást 
foglalt.  Hiszen  Franciaország  egyenesen  Németország  testéből  akar  ki- 
szakítani egy  darabot  (nem  Elszász-Lotharingiát  értem),  hogy  a  maga 
határait  biztosítsa.  És  ki  vállal  garanciát,  hogy  a  független  Belgium 
nem  fog-e  teljesen  Anglia  és  Franciország  befolyása  alá  kerülni?  Erre 
a  semleges  szociáldemokraták  azt  felelik,  hogy  az  angol  és  francia 
demokratizmus  nem  fogja  ezt  megengedni. 

Magyar  Figyelő.  5 

Mindig  bizonyos  megütközéssel  hallgattam  és  olvastam  a  svéd 
szociáldemokrata  pártvezérnek  Brantingnak,  aki  egyúttal  a  stockholmi 
konferencia  egyik  vezetője,  dicséreteit  az  entente  demokráciáról  és  ki- 
rohanásait a  német  militarizmus  ellen.  Branting  és  párthivei  szemében 
a  háború  minden  átkának  és  szenvedésének  a  porosz  militarizmus  az 
oka.  Gsodálatosképen  ugyanakkor  megfeledkeznek,  hogy  Anglia  dicsek- 
szik, hogy  már  van  militarizmusa  és  Oroszország  panaszkodik,  hogy  a 
hadserege  feloszlóban  van  és  az  orosz  demokrácia  diktátora  Kerenski 
véres  kézzel  igyekszik  a  hadsereg  megbomlott  fegyelmét  visszaállítani. 
Miért  nem  igyekszik  az  orosz  demokrácia  visszaadni  a  finnek  önálló- 
ságát? Miért  fáj  az  entente  szociáldemokratáinak  csak  a  csehek  és  hor- 
vátok helyzete  és  miért  nem  beszélnek  Írországról?  Mind  olyan  kérdé- 
sek, melyekre  feleletet  várunk.  A  nyáron  Stockholmban  járt  két  kiváló 
képviselője  az  úgynevezett  ir  nemzeti  mozgalomnak:  Georg  Ghatterton- 
Hill  és  St.  John  Gaffney.  Géljük  az  volt,  hogy  résztvegyenek  a  stock- 
holmi konferencián,  azonban  kívánságukat  visszautasították.  Ghatter- 
ton-Hill  ekkor  részletes  nyilatkozatot  adott  ki  a  Svenska  Dagbladetben, 
melyben  méltatlankodik,  hogy  mig  Massarykot  tárt  karokkal  fogadják, 
addig  őt  német  ágensnek  tartják  és  « semmit  sem  akarnak  tudni  azon 
népekről,  melyeket  az  angol  imperializmus  nyom  el.  Nem  beszélnek 
Írországról,  Indiáról,  Perzsiáról  vagy  Egyiptomról.  Már  ideje,  hogy 
erőteljesen  tiltakozzunk  a  stockholmi  komédia  ellen.  Hangsúlyoznunk 
kell:  a  Holland-Skandináv  Bizottság  egyáltalában  nem  törekszik,  hogy 
keresztül  vigye  a  népek  azt  a  jogát,  hogy  önmaguk  határozzanak  sor- 
suk felett.  Ezt  a  princípiumot  csak  annyiban  alkalmazza,  amennyiben 
az  az  angol  imperializmusnak  nem  árt.»  Kissé  kemény  és  elfogult  szavuk 
a  stockholmi  konferenciával  szemben,  de  nem  tagadhatjuk,  hogy  van 
némi  alapjuk.  A  stockholmi  konferencia,  mondjuk  jóhiszeműen,  az  en- 
tente demokrácia  felé  hajlik,  mely  viszont  eltagadhatatlanul  szoros  kap- 
csolatban van  az  entente  államok  terjeszkedő  aspirációival.  Az  angol 
kormány  addig  nem  gördített  akadályt  a  stockholmi  konferencia  elé,  mig 
ugy  látta,  hogy  nem  veszélyes  a  maga  imperialisztikus  politikájára.  De 
abban  a  percben  megtagadta  az  útlevelek  aláírását,  midőn  észrevette, 
hogy  a  stockholmi  konferencia  esetleg  egy  olyan  béke  megvalósítását 
mozdíthatná  elő,  amelyben  nem  az  angol  imperializmus  fog  diktálni. 
Föltétlenül  váratlan  csalódás  volt  ez  az  állásfoglalás  a  .stockholmi  kon 
ferencia  vezetőségére  nézve,  de  reméljük,  hogy  ez  a  csalódás  csak  ked 
vezŐ  lesz  a  béke  kérdésére  nézve.  Huysman  azt  mondta,  hogy  azok  a 
rniniszterek,  akik  megtagadták  az  útlevelek  kiadását,  nem  fognak  oly 
sokáig  hatalmon  maradni  és  hogy  ebben  a  kérdésben  föltétlenül  a  mun- 
kásság fog  győzedelmeskedni. 

A  stockholmi  konferenciái  lehál  egyelőre  elhalasztották,  még  pe- 

dig  nem  a  «porosz  militarizmus  parancsára)),  hanem  az  entente  impe- 
rializmus állásfoglalása  miatt.  Mi  föltétlenül  sajnáljuk  ezen  halasztást, 
mert  ha  részben  bizalmatlansággal  vagyunk  is  ezen  konferencia  iránt, 
mégis  egy  jelentős  lépést  láttunk  benne  a  nemzetközi  megértés  felé. 
Stockholm,  szeptember. 

Leffler  Béla. 


Forró  Pál:  Egy  diákkor  története.  Ez  a  könyv  nem  szépirodalmi 
mű,  hanem:  napló.  A  szerző  anyagán:  egy  diákélet  külső  és  belső  tör- 
ténésein, élményein  alig  változtatott,  nem  alakította  át  valamely  külső, 
esetleg  művészi  szempontokból  ezt  az  anyagot,  nem  szerkesztett  pél- 
dául regényt  belőle.  Mindössze  glosszákat  irt  hozzá.  Ez  a  könyv:  vallo- 
mások könyve  és  ezek  a  vallomások,  minthogy  számos  olyan  dolgot  is 
meggyónnak,  kudarcokat,  vereségeket,  amilyenekről  rendszerint  nem 
igen  szokás  beszélni  és  mivelhogy  leplezetlenül  szólnak,  például  a  kis- 
diák nemi  életéről  is,  az  őszinteség  és  a  nyíltság  benyomását  teszik  az 
olvasóra.  A  szerző  érzékeny  kedélyű,  gazdag  képzelmü,  művelt  ember: 
a  kommentárok,  amelyeket  ifjú  hősének  testi  és  lelki  viszontagságaihoz 
fűz.  sok  érdekes  és  okos  gondolatot  tartalmaznak,  uj  nézőpontot  jelöl- 
nek meg,  meggondolkoztatnak.  A  mai  gyermek  sorsán?  Nem.  Pistike 
sorsán.  Ezt  a  körülményt,  mint  lényegeset,  ki  kell  emelni.  Forró  Pál 
könyvét  ugyanis  a  kiadó  és  Schöpflin  Aladár  is,  aki  Bevezetőt  irt  elé, 
akként  ajánlja,  hogy  az  «a»  mai  gyermek  és  serdülő  fiatalember  életét 
stb.  tárja  fel  az  olvasó  előtt.  Ez  az  általánosítás  azonban  véleményünk 
szerint  megengedhetetlen.  Pistike  nem  «a»  mai  gyermek.  Története 
nem  a  mai  serdülő  ifjú  tipizált  története.  Pistike:  legfeljebb  egy  pesti 
társadalmi  réteg  gyermekeinek  a  műfaját  képviselheti.  Ez  a  műfaj:  a 
jó  módban  élő,  elkényeztetett,  nagyon  is  korán  érett,  hevesen  érzéki, 
igen  érzékeny  if jurákból  áll.  E  génre  tagjai  számára  a  tintával  való 
irni  tanulás  —  például  —  valóban  és  komolyan:  kálvária,  a  közép- 
iskola: kín  és  halálos  gyötrelem,  szörnyű,  elviselhetetlen,  rettenetes 
szenvedés,  mélységes  tragédia,  e  fiatalemberek  hetedikes  korukban  a 
tragikus  szituációk  netovábbjának  látják  például  azt,  amelyben  nem 
tudnak  viszonyt  kezdeni  egy  osztálytársuk  nővérével,  mert  még  nincs 
sarcon  lakásuk.  Hogy  a  hetedik  gimnazistáknak  nincs  gargon  lakásuk, 
ez.  el  tudom  képzelni,  bizonyos  esetekben  tényleg  kellemetlen  lehet, 
mégis  azt  hiszem,  a  magyar  hetedikeseknek  nem  ez  a  legfőbb  bajuk. 
Azt  is  hiszem,  hogy  midőn  hősünk.  Pista,  számtalan  egyéb  «szenvedés» 
és  «méltatlanság))  között,  emiatt  is  kifakad  és  keserűen  panaszkodik. 

egyrészt  túlságosan  érzékeny,  másrészt  túlságosan  követelőző  az  élettel 
szemben  és  miként  mindig:  túlságos  fontosságot  tulajdonít  saját  magá- 
nak, a  saját  jó  közérzésének,  zavartalan  kényelmének,  egocentrikus 
világnézletének. 

Ez  még  nem  volna  baj,  elvégre  Pista  ezért:  Pista,  ellenben  túlságos 
jelentőséget  tulajdonít  Pista  kellemetlenségeinek  Forró  Pál  is,  ami  már 
nagyobb  hiba,  mert  ez  tendenciaként  ragyog  elő  a  könyvből.  Ezt  a  ten- 
denciát, mint  nevelési  elvet  nem  helyeselhetjük.  Szó  sincs  róla:  a  gyer- 
mekkor és  a  diákévek  nem  rózsaszín  felhők,  derűs  skercók,  édes  és 
zavartalan  szerelmek,  de  a  feneketlen  szenvedés  évei  sem,  mint  Pistike 
előadásából  az  ember  méltán  hihetné.  Elhiszem,  hogy  kellemetlen,  ha 
a  tanárunk  nem  látja  át  az  első  pillanatban,  ami  pedig  egészen  nyilván- 
való, csak  ránk  kell  nézni,  hogy  mi:  isten  kegyelméből  vérbeli,  szüle- 
tett irók,  kivételes  szellemek  vagyunk,  elhiszem,  hogy  keserű  dolog, 
amikor  a  tanár  nem  barátkozik  a  második  gimnazistával,  holott  Pistike 
már  a  másodikban  is  egyéniség  volt,  sőt  annál  is  több,  mindez  nagyon 
kellemetlen,  vagy  amint  Pistike  mondja  kedvenc  szavával:  tragikus, 
mégis  a  tanárt  nem  sújtja  megvetésünk,  mert  ő  szegény  nem  azért  van 
a  világon,  de  nem  is  ér  rá  arra,  hogy  a  második  gimnazisták  titokzatos 
lelki  életével  vesződjék  és  hogy  nem  vesződik:  nem  is  baj.  Nem  szeren- 
csétlenség, ha  az  ember  vágyai  gyermekkorában  sem  reálizálódnak 
azonnal  és  tökéletesen.  Nem  szerencsétlenség,  ha  az  ember  már  a  gim- 
náziumban is  ráeszmél  arra,  hogy  nem  ő  a  dolgok  és  a  történések  kö- 
zéppontja. Nem  szerencsétlenség,  sőt  ellenkezőleg.  Az  lenne  rossz  neve- 
lés, amely  a  kisgyereket  hozzászoktatja  ahhoz,  hogy  minden:  érte, 
miatta  van.  Ha  az  ember,  ha  Pistike  ezzel  a  világnézlettel  megy  az  ele- 
mibe, a  gimnáziumba,  akkor,  persze,  az  elemi,  a  gimnázium  a  tragikus 
konfliktusok  sorát  jelenti  a  számára.  De  hogy  ezt  jelenti,  ez  is  igen 
üdvös,  mert  legalább  megkíméli  Pistikét  a  mindennapi  élet  leckéitől. 
Ezek  a  leckék  ugyanis,  tekintve  Pista  pretenciőit  az  élet  iránt,  való- 
színűleg még  sokkal  siralmasabbak  lennének,  aminthogy  az  sem  lenne 
ajánlatos,  ha  például  Pistát  a  matúra  után,  elvei  föntartásával,  besoroz- 
nák népfölkelő  önkéntesnek.  A  gyerekek  is  szenvednek,  a  gyerekek  éle- 
tében is  vannak  problémák,  vágyak,  lemondások,  ez  igy  van  és  nagy 
általánosságban  nem  baj,  hogy  igy  van.  Az  ifjúkor  küzdelmei,  törek- 
vései edzik  erőssé  a  lelket,  finomítják  az  érzéseket,  csiszolják  az  értel- 
met, váltják  ki  a  teljesítőképesség  maximumát,  állítják  a  saját  lábára 
az  embert,  tanítják  meg  arra,  hogy  csak  egyetlenegyben  bizhat  feltét- 
lenül: saját  magában.  A  gyermek,  az  ifjú  megtanulja,  hogy  úrrá  legyen 
a  körülményeken,  mindazon,  ami  az  ifjúkorban  rosszul  rendeztetett  el 
és  ha  ezt  megtanulta,  akkor  férfikorában  is  felülkerekedik  a  viszonyo- 
kon, amelyeket  ugyancsak  nem   tökéletesre  minjázoll  az    Élet.  Pista 

megnő  és  okos,  érdekes,  jó  megfigyelésekben  gazdag  könyvet  is  ir, 
abban  viszont  nincs  igaza,  bogy  még  ma  is  engesztelhetetlen  gyűlölettel 
gondol  az  emberekre  és  a  viszonyokra,  amelyek  ifjú  korát,  véleménye 
szerint,  méltatlanul,  keserítették,  játékait  rontották.  Nincs  igaza.  Mert, 
hogy  olyan  lett,  amilyen:  ezeknek  az  embereknek  és  viszonyoknak  kö- 
szönhette és  nem  hisszük,  hogy  elképzelhetők  olyan  viszonyok,  ami- 
lyenek között  különb  ember  lehetett  volna  belőle.  A  felnőttek  élete  sem 
tökéletes,  s  a  gyermekkor,  az  ifjúság  ennek  a  nem  tökéletes  életnek 
nem  tökéletes  ouvertureje.  Ebbe  az  életbe  csak  ilyen  kapun  át  jut- 
hatni. Tessék  teljesen  átalakítani  a  világot,  akkor  át  lehet 
majd  alakítani  azokat  a  viszonyokat  és  intézményeket  is,  amelyek 
a  mai  gyérnek,  a  mai  fiatalember  életét  determinálják,  amelyek  alatt 
azonban  a  mai  fiatalság  kilenctizede  nem  szenved  ugy  és  annyit,  mint 
hősünk.  Mielőtt  azonban  át  méltóztatnék  alakítani  a  világot,  méltóztas- 
sék talán  megfontolni,  hogy  az  uj  világ  tényleg  jobb  lesz-e,  mint  a  régi? 
Nincs  kizárva,  hogy  némely  részletében  jobb  lesz,  ahogyan  azonban  mi, 
hősünket:  Pistikét  ismerjük,  az  ő  számára,  neki:  elég  jó  soha,  semmi- 
lyen világ  sem  lesz. 


A  vak  rokkantak  Magyarországon,  Ausztriában  és  Németország- 
ban. Kirschenheuter  Ferencet,  a  Vakok  Budapesti  Királyi  Országos 
Intézetének  egyik  gyógypedagógusát  a  vallás-  és  közoktatásügyi  mi- 
nisztérium a  vak  rokkantakról  való  gondoskodás  tanulmányozására  ki- 
küldötte Ausztriába  és  Németországba.  Kirschenheuter  meglátogatta  a 
bécsi  vakok  intézetét,  a  strassi  vak  rokkantak  mezőgazdasági  iskoláját, 
a  prágai  Klár-intézetet,  a  berlini  St.  Mária  Viktória  kórházat,  Ihne  tit- 
kos tanácsosné  otthonát,  a  hallei  és  a  boroszlói  vakintézetet,  beszélt  a 
vakok  alapját  gondozó  berlini  bizottság  vezetőjével,  felkeresett  egy  vak 
rokkant  telefonkapcsolót,  járt  a  spandaui  tölténygyárban  és  tüzérségi 
laboratóriumban,  a  siemensstadti  Siemens-Schuckert-művek  vak  rok- 
kantjainál, beszélt  Uhthoff  dr.-ral,  Cohn  Lajos  dr.-ral  és  Hirsch  Betty- 
vel,  akik  közül  a  két  utóbbi  maga  is  vak  gyógypedagógus,  megtekintette 
nz  oplofont,  általában  el  lehet  mondani,  hogy  mindenütt  járt,  mindent 
megnézett  és  tapasztalatairól  85  oldalas  füzetben  ad  számot. 

A  rokkant  katona,  a  rokkant  vak  katona  minden  ember  szeretet- 
tel teli  érdeklődésének  körében  áll.  Nézzük,  hogyan  folyik  soruk,  mi 
lett,  mi  lesz,  mi  lehet  belőlük?  Beszéljenek  az  adatok,  amelyek  ha  az 
1916-dik  év  őszénél  nem  is  ujabbak,  megvilágítják  a  kérdést.  A  füzet- 

bői  megtudjuk,  hogy  1916  július  végén  Németországban  1100,  Ausztriá- 
ban 300,  Magyarországon  230  vak  katonát  tartottak  számon.  Ezeknek 
Magyarországon  69% -a  volt  íöldmíves  és  munkás,  25%  iparos  és  keres- 
kedő, 6% -a  szellemi  pályán  működő.  A  róluk  való  gondoskodás  iránya 
az,  hogy  önállósítják  őket  és  visszaküldik  az  otthonukba.  A  gondos- 
kodás szervezete  Ausztriában  és  Németországban:  decentralizált.  Ma- 
gyarországon: centralizált.  A  centralizálás  előnye:  az  olcsóság.  A  de- 
centralizálás előnye  viszont  a  vezető  és  az  oktató  személyzet  munkás- 
ságának intenzivitásában,  magyarul:  a  jobb  eredményekben  jelentkezik. 
Milyen  pályára  mehetnek  a  vakok?  Lehet  belőlük  kosárfonó,  kefekötő. 
székfonó,  zongorahangoló.  Vannak  más  pályák  is:  harisnyagépkötés, 
masszázs,  szőnyegcsomózás;  «uj»  pályák:  gyári  részletmunkák,  mező- 
gazdasági munkák,  köszörülés;  ezeken  a  pályákon  azonban,  noha  egye- 
sek értek  is  el  eredményt,  azt  hisszük  számbavehető,  általános  sikerről 
nem  igen  lehet  beszélni.  Németországban,  a  nagyon  intelligens  dr.  Cohn 
és  Hirsch  Betty  a  vakokkal  való  individualisztikus  foglalkozás  és  az 
individuális  szempontok  szerint  igazodó  pályaválasztás  mellett  küzd 
lelkesen.  Véleményünk  szerint  vak  ember  is  megtanulhat  mindenféle 
munkát.  A  vakok  nyugdija  Ausztriában  és  Magyarországon  a  legény- 
ségi állományhoz  tartozó  egyének  számára  évi  888  korona  és  évi  1092 
korona  között  változik,  a  megvakult  tiszt  legalacsonyabb  évi  jutalékai 
pedig  összesen  3800  koronát  tesznek  ki.  Ezzel  szemben  a  német  vak 
katona,  ha  legénységi  állományú  1368 — 1728  márkáig  terjedő  járulék- 
ban részesül,  a  legalacsonyabb  tiszti  járandóság  pedig  3753  márka.  A 
német  rokkantak  nyugdíjellátása  tehát  nagyjában  véve  kétszerese  a 
miénknek,  amihez  hozzájárul  még  az,  hogy  Németországban  a  meg- 
élhetés olcsóbb,  mint  akár  Ausztriában,  akár  nálunk. 

Ezek  az  adatok.  Az  adatoknál  viszont  beszédesebbek  a  Kirschen- 
heuter  megfigyelései.  Két  kérdésről.  Először  arról,  hogy  valóban: 
visszaadhatok-e  az  életnek  a  vakok,  lehet-e  őket  önállósítani  és  haza- 
küldeni,  másodszor  arról,  hogy  mi  ujat  mutat  fel  eziránt  a  háború.  A 
gyógypedagógus  megfigyeléseiből  nem  vonja  le  a  konklúziót,  mi  azon- 
ban levonjuk  és  ez  a  konklúzió  igy  hangzik:  Vannak  kivételek.  Vannak 
lehetséges,  intelligens,  szívós  és  kitartó  vakok,  akik  sokat  és  sokfélét 
megtanulnak.  Ilyen  Cohn  dr.,  ilyen  Hirsch  kisasszony,  ilyen  az  a  vak 
tisztünk,  aki  tovább  folytatja  ügyvédi  foglalkozását.  Ezek  azonban  egé- 
szen kivételes  jelenségek.  A  vakok  tömegének  viszont  igen  kevés  fog- 
lalkozás között  van  módja  válogatni.  Ezek  közül  a  foglalkozások  közül 
teljesen  csak  a  kefekötés  és  a  kosárfonás  vált  be.  A  gyári  munkák  né- 
melyike eredménnyel  kecsegtet,  azonban  a  legjobb  eredmény  is  a  látó 
munkás  eredménye  mögött  marad.  Ami  a  földmívelést  illeti,  mi  is  azt 
hisszük,  hogy  a  földmívelés  terén  csak  annyira  lehet  megtanítani  a 
vakot,  amennyit  minden  vak  ember  meg  tud  csinálni  különleges  okta- 

tás  nélkül  is,  ha  látó  korában  is  csinálta,  ha  most  is  csinálni  akarja  és 
hogy  nagyon  helyes  telepíteni  a  vakokat  ha...  a  feleségük  el  tudja  és  el 
akarja  látni  a  gazdaságot.  Általában:  a  munka,  a  megélhetés  szempont- 
jából nincs  nagyobb  szerencsétlenség  annál,  ha  valaki  megvakul,  ez  a 
sóhaj  sóhajt  ki  a  tanulmányuti  beszámolóból  azok  számára,  akik,  mi- 
ként mi  nem,  mint  szakemberek,  hanem  egyszerűen  csak  mint  embe- 
rek olvassuk  az  adatokat.  Ha  viszont  ez  igy  van,  mi  következik  ebből? 

Kirschenheuter  véleménye  szerint  az  következik,  hogy  nem  sza- 
bad feladni  a  küzdelmet,  munkaképessé  kell  tenni  a  vakot,  már 
amennyire  lehet,  akár  a  saját  akarata  ellenére  is.  Lehet,  hogy  ebben 
igaza  van.  Ha  azonban  igazat  adunk  neki,  akkor  hozzá  kell  tennünk 
valamit.  Azt,  hogy  a  munkaképesség  elérésére  nem  gazdasági,  hanem 
egyesegyedül  lélektani  szempontból  lehet  és  kell  törekedni.  Nem  azért 
kell  munkára  fogni  a  vak  katonát,  hogy  amint  azt  olyan  szépen  mond- 
ják: termelő  részese  legyen  a  gazdasági  életnek,  ami  magyarul  azt  je- 
lenti, hogy  kevesebb  pénzébe  kerüljön  a  társadalomnak,  nem  ezért. 
Hanem  egyesegyedül  csak  azért,  hogy  hátha  jobban  tölti  örök  éjszakás 
életét  akkor,  ha  megtanul  dolgozni:  szórakozásból.  Csakis:  szórakozás- 
ból. A  vak  ember  munkája  aránylag  és  általában  olyan  keveset  ér, 
hogy  erőltetni  gazdasági  szempontból  céltalannak  látszik.  Az  1916.  év- 
ben például  a  mi  vak  rokkantjainknak  kezéhez  munkadij  fejében 
körülbelül  tizenhatezer  koronát  fizettek  ki.  Ha  a  vakok  csak  200-an 
voltak  az  intézetben,  ez  évi  80  korona  keresetnek  felel  meg.  Az  otthon 
dolgozó  kosárfonók  állítólag  havonta  keresnek  ennyit.  Megéri  azonban 
ez  az  összeg  a  vak  ember  keserves  fáradozását?  Nem  éri  meg.  Ha  a 
munka  egyszersmind  örömét,  szórakozását  nem  szolgálja,  semmiesetre 
sem  éri  meg.  A  társadalom  nem  igényelhet  a  vaktól  munkát,  már  azért 
sem,  mert  ennek  a  munkának  az  eredménye  nem  áll  arányban  a  rá- 
fordított, érte  hozott  áldozattal.  Félkézzel,  féllábbal,  sőt  láb  nélkül, 
siketen  és  száz  más  bajjal  lehet  dolgozni,  sötétségben:  nem.  Erre  a 
munkára  nincs  szükségünk  és  nem  szabad,  hogy  szüksége  legyen  annak 
;i  vaknak,  aki  a  haza  védelmében  lett  rokkant.  Nem  helyeseljük  Kir- 
schenheuter rosszalását,  amellyel  a  német  vakok  magas  járulékait  ki- 
séri,  mondván,  hogy  a  német  katonákat  az  anyagi  gondok  nem  serken- 
tik munkára  és  hogy  a  járadék  a  cjáradékpszichozist»  szüli,  vagyis  azt 
a  félelmet,  hogy  amelyik  rokkant  keresetképessé  válik,  annak  meg- 
csonkítják a  járadékát.  Nem  osztjuk  a  gyógypedagógus  aggályát,  hogy: 
ime,  a  pénzről  csakugyan  igaz,  hogy  az  is  baj,  ha  nincs,  az  is,  ha  van. 
Ebben  a  kérdésben  különvéleményt  jelentünk  be,  amely  ugy  szól,  hogy 
igenis  nem  baj,  ha  van  pénz,  ha  a  vak  rokkantnak  van  pénze.  Ez  lehet 
baj  az  oktató  személyzet  számára,  amelynek  a  munkáját  határozottan 
megnehezíti  a  «járadékpszichozis»,  de  nem  lehet  baj  a  társadalom  szá- 

mára,  amelynek  a  lelkiismerete  csak  akkor  lehet  nyugodt,  ha  tudja, 
hogy  legszerencsétlenebbjei  a  rettenetes  csapásért,  amely  érte  őket,  leg- 
alább azzal  vannak  némileg  kárpótolva,  hogy  ugy  élnek,  ahogy  nekik 
jól  esik,  azt  tesznek,  amit  akarnak,  úgyis  keveset  akarhatnak.  Mi  nem 
haragszunk  arra  a  neuklosteri  vak  rokkantra,  aki  az  igazgatónak,  ami- 
kor az  felsorolta  előtte  a  kefekötést  és  a  többi  kecsegtető  foglalkozást 
és  megkérdezte,  hogy  hát  e  foglalkozások  közül  mit  akar,  azt  felelte, 
hogy  pénzt!  és  nem  azt,  hogy:  kosarat  akarok  fonni  reggeltől  estig  havi 
hetven  korona  összjövedelemért,  hogy  ezzel  is  kevesebb  pénzébe  kerül- 
jek a  társadalomnak.  Azokra  a  vakokra  sem  haragszunk,  akik  a  kosár- 
fonás helyett  inkább  a  jövedelmező  kefekötést  választják  és  nem  sóhaj- 
tunk fel,  miként  a  gyógypedagógus  ez  alkalomból  teszi,  hogy  istenem, 
a  pénzvágyat  semmiféle  tanáccsal,  pedagógiai  eszközzel  nem  lehet 
visszaszorítani!  Ha  már  a  megélhetését  nem  biztosítja  a  társadalom  a 
vak  katonának,  nem  csoda,  ha  a  vak  «pénzvágyat»  érez,  a  minél  hama- 
rabb elérhető  havi  esetleg  talán  nyolcvan  koronák  után.  Bűnösebb  vágya 
ne  legyen  egyikünknek  sem. 

Összefoglalóan:  a  vakokról,  mint  szinte  teljesen  keresetképtelen 
egyénekről  kell  gondoskodni;  nem  szabad  tűrni  azt  az  igazságtalan- 
ságot, hogy  Németországban  kétszer  annyi  legyen  a  járandóságuk,  mint 
nálunk,  az  ententeról  nem  is  beszélve,  ahol  azonban  bizonyosan  a  já- 
randóság még  több,  tekintve,  hogy  általában,  mint  tudjuk,  az  entente 
katonák  járandósága,  hadi  segélye  is  több  a  mieinknél;  aki  a  munká- 
ban örömét  leli,  az  a  vak  katona  úgyis  fog  dolgozni,  aki  viszont  nem  a 
kosárfonásban  leli  a  boldogságát,  azt  világért  sem  szabad  arra  fogni; 
akár  dolgozik  azonban  a  vak  vitéz,  akár  nem  dolgozik:  ez  járandósá- 
gain mit  sem  változtathat,  képtelenebb,  rémesebb  dolgot,  mint  a  fent 
ismertetett  járadékpszichozist  mi  el  sem  tudunk  képzelni;  házzal,  kert- 
tel, otthonnal,  dolgos  feleséggel,  aki  hiven  gondját  viseli  a  vaknak, 
mindennek  materiális  feltételeivel  kell  ellátni  a  vak  katonát,  aki  szá- 
mára valóban:  minden  jó,  minden  kényelem,  minden  öröm,  amit  egy- 
általán adhatunk  neki,  elenyészően  kevés,  mert  a  legtöbbet,  a  legnagyob 
bat  vesztette  és  értünk,  édes  mindnyájunkért  vesztette  el. 


HU NQARI  f  «JYVNYOMUA. 


Magyar  hadsereg 


Irta:  Réz  Mihály. 

A  világháború  a  magyar  szolgálati  nyelvet  és  vezényszót 
ime  meghozza.  Amit  annyi  pártoskodás  nem  tudott  elérni,  azt 
a  világesemények  maguktól  megteremtik.  Nem  a  dinasztia  és 
nemzet  között  ellentétet  szitó  pártpolitika,  hanem  a  dinasztia 
és  nemzet  közös  érdekeiért  harcoló  magyar  katonák  vivták  ki 
nemzetüknek. 

Övék  e  győzelem. 

Tetteik  megcáfolták  a  dinasztia  és  nemzet  érzelmei  s  ér- 
dekei közötti  ellentét  hirdetőit  s  meggyőzték  a  dinasztiát,  hogy 
ez  ellentét  hirdetőinek  nem  volt  igazuk. 

Az  az  uj  szituáció,  amelyet  a  háború  teremt,  uj  lehetősége- 
ket nyújt,  miként  az  1867-iki  is  a  múlthoz  képest  ujakat  nyitott. 
Provinciális  gondolkozásmód  volt  az,  amely  a  régi  szituációban 
akarta  megvalósítani  e  célokat,  belpolitikai  párttörekvésektől 
várva  egy  európai  helyzet  konzekvenciáinak  megváltozását. 

A  világháború  uj  helyzetet  teremtett. 

Ennek  az  uj  helyzetnek  uj  eredményeket  kellett  teremnie. 
A  háború  kitörésének  napjától  tisztában  volt  ezzel  egész  Magyar- 
ország. 

Hiszen  akik  egykor  bizalmatlanok  voltak  irántunk,  azok 
is  meggyőződhettek,  hogy  a  monarchia  leghívebb  támaszai  mi 
vagyunk  s  hogy  a  mi  erősödésünk  a  monarchia  erősödése  is. 
Ezzel  a  múltnak  ellentétei  lezárultak. 

A  világháború  tovább  folyt,  ujabb  szituációkat  teremtve 
meg.  És  az  események  sodra  megváltozott. 

magatartásáért  jutalmul  a  választói  jog  kiterjesztését  —  s  ezzel 

Magyar  Figyelő.  6 

Erdély  eloláhosításának  lehetőségét  —  kapja  meg.  Ilyen  körül- 
mények közt  a  legkevesebb,  amit  a  magyarság  elvárhat,  az,  hogy 
az  ő  kívánságai  is  teljesüljenek. 

Amiért  a  mi  ezredeink  nem  szöktek  át;  amiért  a  mi  népünk 
nem  fogadta  diadalkapukkal  a  betörő  ellenséget:  azért  még 
jogunk  van  nekünk  is  élni  s  helyet  követelni  magunknak  ebben 
a  monarchiában.  Amig  mi  voltunk  a  lázongó  elem,  velünk  szem- 
ben mindig  a  monarchiához  hű  elemeket  támogatták;  most 
pedig,  hogy  a  monarchia  hűséges  támaszai  mi  vagyunk:  csehet, 
oláhot,  minden  megbízhatatlan  elemet  a  mi  rovásunkra  édes- 
getnek. 

A  magyar  szolgálati  és  vezényleti  nyelv  megadása  termé- 
szetes akkor,  amidőn  csehet,  oláhot,  horvátot  sokkal  nagyobb 
engedményekkel  kecsegtetnek.  Örvendetes  a  magyar  vezényszó 
kilátása;  az  egyik  kezével  visszaadja  a  bécsi  politika  egy  részét 
annak,  amit  elvesz  a  másikkal. 

Egészen  uj  elvek  kezdenek  érvényesülni  a  monarchia  nagy- 
hatalmi érdekeinek  védelmében. 

És  ma  azt  látjuk,  hogy  a  csehek  monarchia-ellenes  maga- 
tartásukkal Csehország  önállóságát  tudták  kiérdemelni.  Azt 
látjuk,  hogy  az  erdélyi  oláhság  a  Románia  betörésekor  tanúsított 

De  a  további  «nemzeti  vívmányok »  kérdésében  óvatosak 
legyünk.  Volt  már  egyszer  egy  ilyen  vívmány os  korszakunk; 
máig  megemlegetjük.  Csinált  egyszer  kiegyezést  s  hozott  vív- 
mányul —  formulákat.  Ellentétet  teremtett  nemzet  és  király 
közt  s  semmi  eredményét  nem  láttuk  e  harcnak.  És  amig  az 
egyesült  pártok  a  kormánypárton  belül  elkeseredetten  vivták 
kenyérmezei  csatáikat:  a  monarchia  külpolitikája  —  rólunk  nél- 
külünk intézkedve  —  világtörténelmi  jelentőségű.  lépésekre 
ragadtatta  magát.  Annexiós  politikája  az  első  kő  volt,  amely  a 
lavinát  megindította;  első  felvonása  a  nagy  drámának,  amely 
alatt  ma  szenvedünk.  És  ez  az  óriási  jelentőségű  világpolitikai 
akció  tudtunk  nélkül,  megkérdezésünk  nélkül  történt  a  viv- 
mányos  politika  legfényesebb  napjaiban.  Hagyta  Bécs  a  pro- 
vincia törzsfőnökeit  egymással  viszálykodni  a  hatalomért  s  a 
fejük  felett  csinálta  a  nagy,  a  komoly  birodalmi  politikát.  Azon 
időszakban  volt  ez,  amidőn  a  vivmányos  politika  minden  hive 
büszke  volt  arra,  hogy  Magyarország  függetlensége  ujabb  for- 
mulák által  még  határozottabban  kidomboríttatott .  .  . 

Azóta  valahányszor  vivmányos  politikáról  hallunk,  min- 
dig aggódunk,  mert  tudjuk,  hogy  azzal  az  ország  pro  forma 
mindig  nyer  s  tényleg  veszít. 

Ezek  a  szempontok  vezetnek  az  «önálló  hadsereg))  vív- 
mányairól szóló  hirek  mégitélésénél. 

Ha  Magyarországnak  külön  hadserege  lesz,  külön  magyar 
hadügyminisztere  alatt:  ennek  a  nagy  jelentősége  kétségtelen.  De 
—  kérdezzük  —  kinek  lesz  alárendelve  az  a  közös  vezérkar?  s 
annak  a  főnöke  kinek  lesz  felelős?  Avagy  talán  az  lesz  a  vív- 
mány betetőzése,  hogy  a  hadsereg  legfelsőbb  vezetését  kivonják 
az  alkotmányos  ellenőrzés  alól? 

És  mi  lesz  Horvátországgal? 

Hallottuk  annak  a  kijelentését,  hogy  Horvátország  auto- 
nómiája a  jövőben  szükségkép  ki  fog  tágulni. 

Hallottuk  azt  is,  hogy  Dalmácia  hozzá  fog  csatoltatni. 

Ezt  egészíti  ki  majd  a  külön  horvát  hadügy. 

Horvátországnak  függetlenségére  igy  is  ráfizetünk.  Tudja 
mindenki,  hogy  Dalmácia  pénzügyi  tekintetben  mit  jelent,  azt 
nem  kell  fejtegetni. 

Hogy  a  mi  rettentő  pénzügyi  helyzetünkben  arra  fizessünk 
rá,  hogy  egy  erős  önálló  délszláv  központ  teremtéséhez  járul- 
junk; hogy  ezt  a  délszláv  államot  az  ujabb  tanulságok  hatása 
alatt  még  hadügyi  önállósággal  is  ellássuk;  a  saját  alkotmányos 
jogait  pedig  a  legfelsőbb  vezetés  ellenőrzésére  nézve  feladjuk: 
egy  ilyen  áron  nyert  önálló  hadsereg  valóban  tipikus  «viv- 
mány»:  pro  forma  előny,  tényleg  veszteség. 

A  hadsereg  reformjának  kérdésénél  vigyázzunk  arra  is, 
hogy  mik  mindezeknek  a  konzekvenciái  Csehországra  nézve,  és 
hogy  mik  e  bécsi  vivmányos  kedv  többi  motívumai.  Figyeljünk 
arra,  vájjon  a  hadsereg  ilyen  uj  alapokon  való  szervezése  nem 
oly  katonai  szempontokból  indul-e  ki,  amelyeknek  célja  az  egész 
nemzet  jövendő  militarizálása?  . .  .*) 

Félünk,  hogy  most  is,  mint  annak  idején,  a  jövő  nagy  kér- 
déseit eldöntő  birodalmi  politika  a  fejünk  felett  intézi  nemze- 
tünk sorsát,  megnyugodva,  hogy  a  kormányzó  pártok  hivatal- 
vadászok szakszervezeteivé  alakulva   az   ország  fölötti  osztoz- 

*)  Lelkesedő  hazafiaknak  ajánljuk  a  Zeitschrift  für  Militárrecht  első  szá- 
mának Kelsen  által  irt  cikkét. 

kodásban  merítik  ki  minden  erélyüket  s  az  ország  vezető  poli- 
tikusai pártszenvedélytől  elvakulva  ép  ezt  az  időpontot  tartják 
legalkalmasabbnak,  hogy  a  nemzeten  belül  fölszítsák  az  ellen- 
téteket. 

A  monarchia  régi  struktúrája  a  régi  Európa  alapján  nyugo- 
dott. De  a  régi  Európa  már  nincs  többé  sehol.  Elmultával  a  dua- 
lizmus régi  alapjai  is  megrendültek.  Nyugat-Európának  nem 
érdeke  többé  —  nlint  hatvanhétben  —  egy  egységes  monarchia. 
Nem  érdeke  Poroszország  ellensúlyozása  és  e  végből  a  magyar 
és  német  elem  hegemóniája.  Nem  érdeke  az  oroszbarát  elemek 
háttérbe  szorítása.  Franciaország  és  Anglia  érdeke  ma  ép  ugy 
mint  Oroszországé:  Csehország  önállása,  Ausztria  szlavizálása, 
nemzetiségeink  « felszabadításán. 

Épen  ezen  az  uton  vagyunk.  Még  egy  pár  étape  s  az 
entente  kibékülhet  velünk  . . . 

A  régi  monarchia  felbomlása  Magyaroroszág  vezető  szerepé- 
nek megszűnése;  magának  a  magyar  szupremáciának  is  megdőlte. 

Egy  államférfi  volt,  akinek  lett  volna  ennek  a  megaka- 
dályozására ereje. 

Távozásával  eltűnt  a  régi  monarchia  összeomlásának  egyet 
len  akadálya. 


A  nagyszerb  eszme* 

Irta:  Irinyi  Jenö. 


A  nagyszerb  eszme  az  összes  délszlávok  egyesítésére  irá- 
nyuló törekvésnek  két  szóba  sürüsített  fogalma.  Ez  a  mondat 
fedi  a  szerbek  definícióját  is  róla.  Ha  őszinte  a  szerb  megnyilat- 
kozás, akkor  az  egyesítés  alatt  a  nemzeti  és  területi  egysítést 
érti,  ha  nem  őszinte,  akkor  csakis  a  kulturális  egyesítésre  irá- 
nyuló törekvést  ismeri  be.  Mi  tehát  itten  az  igazság?  Erre  akar 
ez  a  közlemény  megfelelni  s  azt  kimutatni  legjobban  a  nagyszerb 
eszme  történeti  fejlődésével  lehet. 

Az  anyag,  amely  itt  földolgozásra  kerül,  főként  szerb  poli- 
tikusokkal folytatott  beszélgetések  bőséges  kivonata.  Különböző 
politikai  pártállásu  s  egykoron  exponált  politikusokkal  volt  al- 
kalmam erről  az  érdekes  s  bennünket  nagyon  közelről  érintő 
témáról  elbeszélgetni.  A  legtöbbnek  e  kérdésről  táplált  véleménye 
fedi  egymást,  mert  a  nagyszerb  eszmét  illetőleg,  amely  az  ország 
külpolitikai  irányának  a  megszabásánál  döntő  tényező  volt,  jó- 
formán valamennyi  politikai  párt  egyetértett,  ugy  hogy  az  egy- 
kor a  monarchia  felé  hajló  haladópárt  külpolitikai  tendenciája 
is  megegyezett  Pasics  politikájának  irányelveivel.  Csak  kevesen 
és  elszigetelten  voltak  azok,  akik  a  nagyszerb  eszme  politikájá- 
nak veszedelmét  hangsúlyozni  merészelték.  Ezek  beszélgetésünk 
során  rá  is  mutattak  az  elkövetett  végzetes  hibákra  s  az  ország 
katasztrófájáért  a  nagyszerb  őrületet  tették  felelőssé.  Ilyenek 
azonban,  ismétlem,  vajmi  kevesen  vannak.  A  túlnyomó  többség 
a  nagyszerb  eszme  definicióját  ma  is  a  délszlávok  kulturális 
egyesítésével  adja  meg,  a  megynyilatkozásuk  tehát  nem  őszinte. 

Ez  azonban  nem  befolyásolja  fejtegetéseik  érdekességét.  Igyek- 
szem azokat  hűen  visszaadni.  Csak  egybefoglaltam,  tömörítet- 
tem őket. 

Szerencsétlen  nép  vagyunk  mi,  —  mondották.  —  Nem 
csak  azért,  mert  négy  különböző  államban  élünk,  amelynek 
határai  az  egységes,  a  közös  gondolkozást  és  érzést  megaka- 
dályozzák, —  Európában  nem  csupán  nekünk  a  sorsunk  ez  — 
hanem,  mert  népünk,  amely  Trieszttől  a  Timokig,  a  Dunától  az 
Adriáig  egy  és  ugyanazt  a  nyelvet  beszéli,  ugyanazokat  a  dalo- 
kat énekli  s  amelynek  azonosak  a  szokásai,  három  felekezethez 
tartozik:  a  katholikus,  orthodox  és  a  mohammedánhoz;  és  még 
mindig  nem  ez  a  legrosszabb  —  hanem,  mert  két  egyenlő  értékű 
névvel,  amelytől  a  történelemben  és  a  hagyományokban  gyöke- 
redző okok  miatt  egyik  fél  sem  akar  és  tud  megválni,  szinte  át- 
hidalhatatlanul  el  vagyunk  egymástól  választva:  mi  szerbek  és 
horvátok. 

Több  mint  tizenegy  millió  ember  egy  és  ugyanazt  a  nyelvet 
beszéli,  némi  tájszólási  eltérésekkel  ugyan,  amelyek  azonban 
csekélyebbek  a  Tirolban  és  a  Felsőausztriában  meghonosodott 
német  tájszólások  között  meglevő  különbségeknél  s  ennek  a 
tizenegy  millió  embernek  úgyszólván  egy  és  ugyanaz  a  szokása, 
a  neve.  És  mégis.  Ha  a  nyugati  Horvátország  egy  parasztját 
megkérdezzük,  hogy  mi  az  anyanyelve,  azt  feleli:  horvát.  A 
Sumádia  parasztja  erre  a  kérdésre  azt  feleli,  hogy  —  szerb.  És 
mégis  egy  és  ugyanazon  népnek  tagjai  ők,  amelyet  politikai  és 
vallási  befolyások  két  táborra  választottak  szét. 

Ezzel  szemben  mi  a  helyzet  más  népeknél?  A  felsőbajor- 
országi a  plattdeutsch  nyelvet  beszélő  tengerparti  lakost  még 
csak  megközelítőleg  sem  tudja  megérteni  s  mégis  vitathatat- 
lanul a  közös  német  törzshöz  tartoznak  mind  a  ketten.  Az  észak- 
franciaországi és  a  provánszi  két,  egymástól  különböző  nyelv, 
mégis  mind  a  két  nyelvet  beszélők  egy  és  ugyanahhoz  a  néphez 
tartoznak:  a  franciához,  Olaszországról  nem  is  szólva,  ahol  a 
piemonti  ép  ugy  nem  érti  meg  a  szicíliait,  mint  az  —  arabot. 

Amit  azonban  másoknál  minden  nyelvbeli,  minden  vallási 
és  kulturális  különbségek  dacára  önmagától  értetődő  folyamat- 
nak tartanak,  addig  a  szerb-horvát  vagy  horvát-szerb  nép 
kulturális  egyesülését  azonnal  hódítási  kórságnak,  fantazmagó- 
riának, nagyzási  hóbortnak  kiáltják  ki.  És  mégis,  ha  mi  «egye- 

sülésrőb)  beszélünk,  ezalatt  majdnem  mindig  csak  a  kulturális 
egyesülést  értettük,  az  öntudatosságát  annak,  hogy  a  szerbek  és 
a  horvátok  két  nevük  dacára  is  egy  nép,  ilyennek  is  kell  magu- 
kat érezniök,  anélkül,  hogy  az  állam  iránt  tartozó  hűség  ennek 
bármiképen  kárát  vallaná;  azt  értettük  alatta,  hogy  együttesen 
és  közösen  dolgozzanak  közös  irodalmuk,  művészetük  és  tudo- 
mányuk fejlesztésén,  amint  ezt  a  birodalmi  és  az  ausztriai  néme- 
tek is  teszik,  anélkül,  hogy  valaki  kétségbevonná  lojalitásukat 
és  hűségüket.  Ez  volna  a  magva  a  «nagyszerb»  eszmének,  amint 
azt  ellenségeink  nevezik.  Ez  az  elnevezés  azonban,  amit  itt-ott 
a  mi  vezéreink  is  használnak,  már  csak  azért  is  helytelen,  mert 
összetételénél  fogva  valami  imperialisztikus  fogalmat  is  jelent, 
idegen  javak  elfoglalását  és  leigázását,  amely  szándéknál  azon- 
ban az  elmondottak  után  a  nemzeti  egyesülés  képviselőitől  mi 
sem  állhat  távolabb.  Azok  nem  akartak  sem  többet,  sem  keve- 
sebbet annál,  amit  a  föld  minden  népének  joga  van  követelni, 
amely,  mint  a  mienk,  nem  csupán  a  szabadságért,  hanem  mint 
a  nyugat  előőrse  a  civilizált  államokért  is  annyi  vért  ontott,  t.  i. 
egy  kis  helyet  a  napon.  Népünk,  amely  már  annyi  kiváló  embert 
adott  a  világnak,  azt  akarja,  hogy  fajának  egyes  képviselőit  s 
azok  műveit  többé  ne  bosnyáknak,  bánátinak,  dalmatának, 
hercegovinainak,  rácnak,  sziavonnak  stb.  jelöljék  meg,  hanem 
egy  és  ugyanannak  az  osztatlan  és  egységes  szerb-horvát  vagy 
horvát-szerb  nép  képviselőjének.  Nemzeti  dominiumunk  terü- 
letén az  utolsó  kunyhóba  is  be  akarjuk  plántálni  azt  a  meg- 
győződést, hogy  népünk,  bár  a  vallás,  a  név  és  az  Írásjelek  el  is 
választják  őket,  mégis  csak  egy,  a  Quarnerótól  egészen  a  Dojrán- 
tóig,  a  Vaskaputól  a  Brka  Kotorszkáig  (Kattarói  öböl).  Az  utolsó 
szerb  is  értse  meg  ezt,  hogy  igy  idegenben  az  egységes  néphez 
való  tartozandóságát  hangsúlyozhassa  s  egyformán  kedves 
legyen  neki  mindkét  név  s  mindkét  nemzeti  szimbólum.  Ennek 
az  egységességnek  az  érzését  felkelteni,  az  egységes  és  közös 
kulturmunkát  fejleszteni  volt  a  célunk,  anélkül,  hogy  az  egyes 
területek  állami  hovátartozandóságát  érintettük  volna,  mert 
hiszen  a  csekély  számú  fanatikusoktól  és  a  fantasztáktól  el- 
tekintve, mindenki  belátta,  hogy  a  világháborúig  fönnállott  poli- 
tikai helyzet  kevés  reménységet  nyújtott  az  erőszakos  területi 
egyesülésre.  Hogy  aztán  természetesen  szivük  bensejében  sokan 
azt  szerették  volna  legjobban,  ha  a  későbbi  időben  valamilyen 

uton  a  területi  egyesülés  is  létrejött  volna  a  bevégzett  kulturális 
egyesülés  után,  ez  egészen  érthető  s  még  csak  rossz  néven  sem 
lehet  azt  venni.  Azonban  más  az,  ha  ennek  az  utolsó  gondolatnak 
a  megvalósításán  minden  megengedett  és  meg  nem  engedett  esz- 
közzel dolgoznak,  vagy  pedig,  ha  a  sziv  legelrejtettebb  zugai- 
ban annak  a  távoli  jövőben  bekövetkezendő  megvalósítását 
remélik;  e  kettő  között  hatalmas  a  különbség.  El  lehet  mondani, 
hogy  Szerbia  hivatalos  és  komoly  politikai  köreiben  a  túlnyomó 
többség  az  utóbbi  gondolatmenetet  követte,  tehát  egyáltalán 
nem  az  erőszakos  megoldás  elvét.  Arra  irányították  leginkább 
figyelmüket,  hogy  a  szerbek  és  horvátok  teljes  nemzeti  egy- 
ségének és  közösségének  eszméjét  a  legszélesebb  néprétegek 
között  elterjesszék,  és  pedig  a  sajtó,  az  irodalom,  a  népművelés 
és  a  művészet  utján,  a  nép  mindkét  részének  tudományos  és 
művészeti  testületeinek  szoros  bevcpnásával.  Ez  volt  az  annyiszor 
megrágalmazott  nagyszerb  mozgalomnak  az  alfája  és  ómegája. 

A  törekvés  tehát  az  volt,  hogy  a  nemzeti  egység  eszméjét 
a  legszélesebb  néprétegekben  elültessék.  Ezt  azért  kell  hang- 
súlyozni, mert  a  nép  mindkét  részének  intelligenciája  messze 
túlnyomó  többségben  —  a  szerb  királyságban  úgyszólván  kivétel 
nélkül  már  át  van  hatva  ettől  a  gondolattól.  Horvátországban 
van  ugyan  még  egy  kisebbségi  párt,  mely  e  gondolat  ellen  küzd, 
de  ez  is  inkább  csak  politikai-taktikai  okokból  s  magát  a  tényt, 
hogy  a  szerb  és  a  horvát  nép  egy  néptörzs,  le  nem  tagadhatják 
e  párt  tagjai  sem.  Egyébként  rövid  idővel  a  háború  előtt  a  horvát 
jogpárt  mérsékelt  szárnya  (Stárcsevics  Mile  pártja)  nyíltan  a 
nemzeti  egység  elve  mellett  foglalt  állást  s  ép  igy  járt  el  a  dalmát 
jogpárt  túlnyomó  többsége  is.  Hogy  is  lehetne  ez  másképen, 
amikor  150  év  óta  a  horvátok  és  szerbek  valamennyi  szellemi 
kiválósága  tartózkodás  nélkül  az  egység  elvét  hangoztatta?  íme 
néhány  hamarjában  kiragadott  példa  és  idézet,  legfőként  népünk 
horvát  részének  kimagasló  alakjaitól. 

Dalmáciában,  ahol  már  régtől  fogva  a  legerősebb  volt  a 
nemzeti  öntudat,  már  a  XVII.  században  lelkes  apostola  akadt 
a  szerb-horvát  nemzeti  egységnek:  Kacsics-Miocsics  Andrija 
hires  költő  személyében.  Az  ő  eszméi  a  XVIII.  század  végén  a 
nagy  szerb  filozófusnak:  Obradovics  Doszitijének  írásaiban 
elevenedtek  meg  újra. 

A  nagy  francia  forradalom  és  a  napóleoni  háborúk  ezek- 

nek  a  törekvéseknek  is  határozott  irányt  adtak.  Mig  Karadzsics 
Vukasin  István  a  szerb  nyelvet  reformálta  meg,  addig  Gaj  Ljude- 
vit  doktor  a  horvátot;  összhangba  hozták  az  irodalmi  nyelvet  a 
nép  nyelvével,  megvalósították  a  fonétikai  helyesírást  —  ugy  a 
cirill,  mint  a  latin  írásban  —  s  ezzel  a  mai  közös  szerb-horvát 
nyelvnek  megvetették  az  alapját.  Gaj  volt  a  megindítója  az  úgy- 
nevezett illyr  mozgalomnak,  melynek  az  volt  a  célja,  hogy 
népünk  mindkét  részét  ez  alatt  a  gyűjtő  név  alatt  egyesítse.  Bár 
maga  a  mozgalom  meghiúsult,  mert  egyik  rész  sem  akart  nem- 
zeti elnevezésétől  megválni,  az  mégis  jelentős  eredménnyel  járt: 
népünk  nyugati,  a  horvát  része,  erre  az  időpontra  vezetheti  vissza 
nemzeti  és  irodalmi  újjászületését  s  a  nemzeti  egység  eszméje 
is  megerősödve  került  ki  ebből  a  mozgalomból.  A  közvetlen 
következmények  már  rövidesen  mutatkoztak:  1848-ban  szerbek 
és  horvátok  egy  zászló  alatt  küzdöttek  s  ez  év  júniusának  5-ik 
napján  Rajacsics  József  szerb  pátriárcha  a  zágrábi  Katalin- 
téren nyilvánosan  beiktatta  Jellasicsot,  Horvátország  hires  bán- 
ját. Ez  az  esemény  a  szerb-horvát  egység  eszméjének  később 
kovácsolt  láncában  az  első  láncszem  szimbolikus  ábrázolója. 
Jellasics,  ez  az  egyébként  teljesen  konzervatív  érzésű  férfi,  azok- 
ban a  nagy  napokban  ezt  mondotta:  «Mi  egy  és  ugyanaz  a  nép 
vagyunk,  tekintet  nélkül  arra,  hogy  horvátnak  vagy  szerbnek 
nevezzük  magunkat! » 

Amikor  a  Habsburg-monarchiában  alkotmányos  élet  követ- 
kezett be,  a  nemzeti  egység  eszméje  meglehetősen  háttérbe  szo- 
rult a  horvátoknál.  A  jogpárt  (stranka  prava)  imperialista- 
szeparatista  álláspontra  helyezkedett  s  nemcsak  a  nemzeti  egy- 
ség eszméjéről  mit  sem  akart  tudni,  hanem  egyáltalán  tagadta 
azt,  mintha  Horvátország,  Bosznia  és  Dalmácia  területén  szerbek 
is  volnának  (1894-iki  programm).  Az  egykori  nagy  és  hatalmas 
jogpárt  azonban  ma  már  több  frakcióra  forgácsolódott  szét  s  a 
többség  jelentékenyen  eltávolodott  extrém  nézeteitől.  Ma  már 
az  eredeti  programmon  úgyszólván  csak  a  tiszta  jogpárt  áll  (a 
dr.  Frank  József  után  elnevezett  «csiszta  sztranka  prava»), 
amelynek  azonban  a  horvát  tartománygyülésen  mindössze  tiz 
tagja  van.  Azonban  még  a  legnagyobb  politikai  elidegenedés 
korszakában  is  —  70-es  és  80-as  években  —  mindkét  ország 
szellemi  kiválóságai  a  nemzeti  egység  eszméje  mellett  nyilat- 
koztak. A  XIX.  században  a  horvát  népnek  kétségtelenül  a  hires 

Stroszmayer  püspök  volt  a  legkiválóbb  férfia,  aki  testestől-lelkes- 
től  hive  volt  a  nemzeti  egység  eszméjének.  «Sohasem  mondtam 
és  sohasem  fogok  olyas  valamit  mondani,  ami  szerb  testvérein- 
ket vallási  vagy  nemzeti  érzésében  megbánthatná))  —  mondotta 
egy  alkalommal.  Egy  másik  magasrangu  katholikus  pap:  Racski 
Fránjo  prépost,  a  kiváló  történetíró,  egy  izben  igy  nyilatkozott: 
«Mi  horvátok  és  szerbek  közös  és  egyenlő  irodalmat  teremtet- 
tünk meg  magunknak,  azon  a  nyelven,  amely  az  alsó  Duna  és 
az  Adria  között  több  millió  ajkon  csendül  meg;  a  két  különböző 
ábécé  —  a  latin  és  a  cirill  —  a  már  leküzdött,  szétválasztott 
mult  maradványai  —  ma  már  nem  árthat  a  nyelvbeli  és  irodalmi 
egységnek.  Ez  a  mi  irodalmunk  lassan,  de  biztosan  halad  előre 
s  minden  uj  könyv,  minden  öntudatos  horvátnak  és  szerbnek 
egyformán  kedves,  tekintet  nélkül  arra,  hogy  az  Zágrebben  vagy 
Belgrádban,  Novi  Szádon  (Újvidék)  vagy  Zadárban  (Zára)  jelent 
meg.»  Ezek  a  szavak  a  legbeszédesebb  Credo-ja  népünk  kultu- 
rális egységesítő  törekvésének  mind  mai  napig.  A  nem  régen 
elhunyt  nagy  horvát  költő:  Trnski  Iván  mondotta  egy  alka- 
lommal: «Az  egyetlen  különbség  szerbek  és  horvátok  között 
csak  abban  rejlik,  ahogy  a  keresztet  vetik  (hogy  orthodox  vagy 
katholikus  módra?). »  Ban  Matija,  a  hires  raguzai  iró  1852-ben 
ezt  irta  egy  helyütt:  «Csak  kedvezőtlen  idők  és  kellemetlen 
véletlenek  lazíthatták  meg  időnként  szerbek  és  horvátok  között 
a  köteléket  és  idegeníthették  el  ennek  az  egy  ugyanannak  a 
népnek  két  részét.» 

Danicsics  Gyura,  a  nagy  szerb  filológus  1872-ben  a  bel- 
grádi akadémiai  ifjúsághoz  intézett  beszédében  a  többi  között 
ezt  á  kitételt  használta:  «Nem  lehet  kétséges,  hogy  a  szerbek  és 
horvátok  egy  és  ugyanaz  a  nép,  amelynek  azonban  ősidőktől 
fogva  kétféle  neve  van ...  S  ha  igy  van,  ha  szerbek  és  horvátok 
ugyanazt  a  nyelvet  beszélik,  akkor  az  nemcsak  nem  csodálatos, 
hanem  egyenesen  magától  értetődő,  ha  a  szerb  rész  a  horvátok* 
nyelvét,  miután  abban  a  sajátját  ismeri  föl,  szerbnek  nevezi  és 
viszont  megfordítva.))  Jagics  Vratoszláv,  az  ismert  szláv  kutató, 
a  bécsi  tudományos  akadémia  tagja  is  ugy  nyilatkozott  egy  iz- 
ben, hogy  «a  specifikusan  horvátot  a  specifikusan  szerbtől 
szétválasztani  és  megkülönböztetni  ép  oly  lehetetlen  volna,  mint 
fölösleges». 

Ez  a  nemzet  nagyjai  által  mindig  körülrajongott  eszme 

mindnagyobb  tért  hódított  a  nép  körében  is  s  további  fejlődésé- 
nek igen  fontos  étappja  az  ismeretes  fiumei  rezolució  (rijecka 
rezolúcija),  amikor  is  az  eszmét  ünnepiesen  proklamálták  s 
annak  alapján  egy  uj  politikai  blokkot  létesítettek,  amely  még 
ma  is  többségben  van  a  horvát  tartománygyülésen.  Ez  a  horvát- 
szerb koalíció. 

Ettől  az  időtől  fogva  megkezdődött  Szerbiában  is,  ahol 
egyébként  a  két  nép  egységességének  elve  már  régen  diadalmas- 
kodott, az  eddiginél  is  intenzivebb  munka  a  kulturális  egyesülés 
megvalósítása  érdekében.  Mindig  csak  erre  irányult  ugy  a  kor- 
mánykörök, mint  a  független  intelligencia  nagy  részének  a 
törekvése.  Egyesek  és  jelentéktelen  csoportok  felelőtlen  üzel- 
meiért nem  szabad  a  hivatalos  köröket  s  az  intelligencia  széles 
köreit  felelőssé  tenni,  azokért  az  üzelmekért,  amelyek  holmi 
erőszakos  területi  egyesülésért  folytak. 

A  hivatalos  körök  működése  csak  arra  szorítkozott,  hogy 
mindazt  támogassák,  —  időnként  ez  igen  lanyha  módon  történt 
meg  —  ami  mindkét  rész  szellemi  életének  egybeolvadását  meg- 
gyorsíthatta, és  a  nemzeti  öntudat  ápolását  és  fejlesztését  meg- 
könnyíthette.  A  nagy  irodalmi  testületek  szoros  együttműkö- 
désbe léptek  egymással,  egyetemi  tanárok  kicseréléséről  tár- 
gyaltak, kölcsönösen  meglátogatták  egymást,  hogy  igy  egymást 
jobban  megismerjék.  Mindezek  a  dolgok  tiszteletben  tartják  az 
állami  határokat  és  felségjogokat,  amennyiben  csupán  a  szel- 
lemi érintkezésnek  az  eszközei,  amelyeket  az  ausztriai  németek 
és  a  németbirodalmiak  sokkal  nagyobb  mértékben  igénybe  vesz- 
nek, mint  tették  ezt  a  mieink.  A  hivatalos  szerb  sajtó  távol 
állott  mindenféle  «üzelmektől»,  csak  arra  szorítkozott,  hogy  a 
monarchiában  élő  szerbeket  óva  intse  attól,  hogy  a  régi,  kicsi- 
nyes antagonizmus  újra  kitörjön  közöttük  s  minden  olyan  moz- 
galmat örömmel  üdvözöljön  és  támogasson,  melynek  célja  a 
határontúli  testvérek  között  a  nemzeti  és  kulturális  fejlődésnek 
az  előmozdítása,  még  pedig  szigorúan  törvényes  és  lojális  uton. 

Az  ezirányu  tevékenységet  természetesen  az  egész  intelli- 
gencia helyeselte,  amelynek  oda  irányult  egyébként  is  a  törek- 
vése, hogy  a  két  egy  nyelvet  beszélő  s  egy  irodalommal  rendel- 
kező népet  az  idegenek  ne  tekintsék  továbbra  is  két  egymástól 
szétválasztott  népnek.  Az  tehát,  ami  után  a  szivek  epedtek,  nem 
Dusán  cár  régi  hatalmas  birodalmának  a  lehető  leggyorsabb  föl- 

állítása  volt,  hanem  mindenekelőtt  ez  az  egy:  a  szerbek  és  hor- 
vátok nemzeti-kulturális  és  szellemi  egységének  teljes  elismerése 
és  elismertetése  ugy  bent,  mint  kint  s  ennek  a  grogrammnak 
következetes  végrehajtása,  anélkül  azonban,  hogy  az  állami 
határok  és  az  illető  állammal  szemben  kötelező  hűség  e  törekvés 
révén  kárt  szenvedhetnének. 

Ami  a  politikai  pártokat  illeti,  könnyen  megállapítható, 
hogy  mindenekelőtt  a  balodali  pártok,  vagyis  a  két  radikális 
párt  támogatta  leginkább  ezeket  a  kulturális  törekvéseket.  Nevé- 
vel ellentétben,  a  nemzeti  párt  —  azelőtt  liberális —  mérsékeltebb 
érdeklődést  tanúsított  a  mozgalom  iránt.  Az  úgynevezett  haladó, 
a  valóságban  azonban  konzervatív  párt  a  legrezerváltabban  visel- 
kedett a  mozgalommal  szemben.  A  szociáldemokraták,  bár  előt- 
tük nem  lehetett  ellenszenves  az  egyesülés  eszméje,  ellene  vol- 
tak mindenféle  kongresszusnak,  összejövetelnek,  «üres  parádék- 
nak)) nevezték  azokat. 

A  kulturális  egység  eszméjének  támogatási  módjáról  már 
volt  szó.  Arra  irányult  a  törekvés,  hogy  a  horvátokkal  való  nem- 
zeti egységesség  manifesztációja  mellett  a  másik  két  délszláv 
néppel  minél  közvetlenebb  kapcsolat  teremtessék  meg,  és  pedig 
a  szlovénekkel  és  a  bolgárokkal  (az  utóbbiakkal  annyira, 
amennyire  azt  a  mindenkori  politikai  viszonyok  lehetővé  tet- 
ték). Ebben  az  értelemben  tartották  meg  1904-ben  az  össze- 
jöveteleket, a  különböző  műkiállításokat,  amelyek  közül  külö- 
nösen a  délszláv  kiállítás  (Belgrád  1912),  továbbá  a  Ljubljaná- 
ban (Laibach)  1908-ban  és  Belgrádban  1911-ben  megtartott  dél- 
szláv hirlapiró-kongresszus,  aztán  a  délszláv  sebész-kongresszus, 
a  különböző  Szokol-kongresszusok,  a  «Mladoszt»  zágrábi  aka- 
démiai dalegylet  látogatása  Belgrádban  (1906),  az  «Obilics» 
belgrádi  főiskolai  dalárda  és  más  belgrádi  dalegylet  látogatása 
Boszniában  és  Dalmáciában  stb.  említendők  föl.  A  belgrádi 
királyi  Tudományos  Akadémia  és  a  zágrábi  Délszláv  Akadémia 
régidőktől  fogva  élénk  és  állandó  összeköttetésben  álltak  egy- 
mással, amelynek  lehetőség  szerint  még  intenzivebbé  kellett 
válnia.  A  két  legnagyobb  irodalmi  szervezet,  a  belgrádi  «Knyi- 
zsevna  Zadruga»  és  a  zágrábi  «Matica  Hrvatska»  elhatározták, 
hogy  egymás  kiadványait  a  saját  kiadásaikban  is  megjelentetik. 
A  királyi  Nemzeti  Színház  és  a  zágrábi  Országos  Színház  is  benső 
kapcsolatba  jutottak  egymással.  A  kölcsönös  vendégszereplések 

igen  gyakoriak  voltak  s  nem  egy  értékes  horvát  szerző  először 
a  belgrádi  színpadon  játszatta  művét... 

Az  a  borzalmas  nagyszerb  propaganda  tehát  a  valóságban 
tisztán  kulturális  működés  volt,  amelynek  semmi  köze  sem  le- 
hetett holmi  politikai  hódítási  vágyakhoz.  Na  igen,  de  hát  a 
«  Narodna  Odbrána»?  —  fogják  kérdezni. 

Kétségtelenül  ez  a  legkényesebb  része  az  egész  nagyszerb 
propagandának.  Mint  ismeretes,  a  Narodna  Odbránát  (Nép- 
védelem) 1908-ban,  Bosznia  és  Hercegovina  bekebelezésének 
idején  alapították,  azzal  az  eredeti  céllal,  hogy  az  akkor  fenye- 
getett háború  számára  önkénteseket  toborzanak  és  katonailag 
kiképezzenek.  Amikor  azonban  1909  tavaszán  ez  a  veszedelem 
elmúlt,  a  Narodna  Odbránát  kulturális  egyesületté  szervezték 
át,  amelynek  a  népművelés  s  az  általános  műveltségi  nivó  eme- 
lése volt  a  rendeltetése.  Ebben  az  irányban  —  meg  lehet  állapí- 
tani róla  —  hasznos  tevékenységet  fejtett  ki.  Emisszáriusaik 
bejárták  az  egész  országot,  a  legjelentéktelenebb  falvakat  is  föl- 
keresték és  mindenütt  népszerű  előadásokat  tartottak  —  és  nem 
épen  a  bombavetésről  és  hasonlókról,  hanem  a  közegészség- 
ügyről és  népművelésről,  az  észszerűbb  gazdálkodásról  és  állat- 
tenyésztésről, egészséges  életmódról  és  lakásról,  a  ruházatról^ 
élelemről  stb.  s  számtalan  röpiratot  adott  ki  ezekről  a  témákról. 
Céljai  érdekében  minden  évben  Vidovdán-kor,  a  rigómezei  csata 
évfordulójának  napján  (1389  június  15/28)  gyűjtéseket  rende- 
zett, így  volt  ez  1912-ig,  a  balkán-háború  kitöréséig,  amikor  is 
újból  az  önkéntesek  toborzására  és  kiképzésére  fordította  figyel- 
mét. A  balkáni  háborúk  után  egyes  elemek  éles  ellentétbe  jutot- 
tak a  kormánnyal,  ami  egyenesen  kizárja  azt,  hogy  utóbbi  ezek- 
nek az  elemeknek  «lesiklásában»,  üzelmeiben  részt  vett  volna. 

Ami  pedig  a  másik  szerb  királyságot:  Montenegrót  illeti,  az 
első,  ami  megállapítható  az,  hogy  a  monarchia  horvátjaival  és 
szerbjeivel  való  kulturális  egyesülésre  irányuló  törekvést  ott 
helyeselték  s  tőlük  telhetőleg  támogatták. 

És  Oroszországról?  A  hivatalos  Oroszország  részvéte  ezen 
a  nagyszabású  kulturális  tevékenységen  sokkal  csekélyebb  volt, 
semmint  általában  hiszik,  annak  dacára,  hogy  a  mindenkori 
belgrádi  orosz  diplomaták  nagy  érdeklődést  tanúsítottak  e  törek- 
vésekkel szemben. 

Bárhogy  végződjön  is  ez  a  háború,  bármily  változásokat 

is  idézzen  az  elő  a  szláv  délen,  egy,  minden  időnkénti  tévedések 
dacára  is,  szilárdan  fog  állani:  annak  a  tudata,  hogy  szerbek  és 
horvátok  egy  és  ugyanannak  a  népnek  egyenértékű  részei.  Ez 
a  tudat  a  jövőben  mindjobban  meg  fog  szilárdulni  s  bármilyenek 
is  legyenek  a  politikai  határok,  a  szerb-horvát,  vagy  a  horvát- 
szerb nép  nemzeti  egysége  minden  időkben  biztosítva  marad . . . 

* 

Több  izben  folytatott  beszélgetésünk  anyagát  a  fentiekben 
meglehetősen  részletesen  közlöm.  Ezek  a  fejtegetések  roppant 
egyszerűnek  tüntetik  föl  a  nagyszerb  problémát  s  egészen  ártat- 
lan mozgalomnak  azt,  amely  ennek  a  törekvésnek  a  szolgálatá- 
ban állott.  Már  pedig  nem  ilyen  egyszerű  maga  a  délszláv  test- 
vériség ügye  sem,  az  egy  és  ugyanannak  a  népnek  a  másik,  a 
horvát  része,  a  fent  közölt  idézetek  dacára  sem  ragaszkodik  oly 
görcsösen  a  testvériség  eszméjéhez,  mint  maguk  a  szerbek.  A 
most  folyó  világháború  minden  idézet  dacára  azt  bizonyította 
be,  hogy  a  horvátok  nem  óhajtják  a  horvát-szerb  egyesülést  s 
minden  faji  rokonság  dacára  oly  derekasan  harcoltak  a  szerbek 
ellen,  mint  akár  a  magyarok,  az  «ősi  ellenség)).  Ebből  a  szem- 
pontból nem  szükséges  tehát  a  fejtegetéseket  közelebbi  vizsgáló- 
dás tárgyává  tenni:  a  most  folyó  háború  feleslegessé  teszi  ezt. 

Egy  másik  szempont  azonban  tüzetes  vizsgálódásra  kény- 
szerít. A  fejtegetések  során  ugyanis  több  izben  fölmerül  ez  a 
kérdés:  hát  valóban  ez  a  lényege  a  nagyszerb  eszmének?  Való- 
ban csak  arra  törekszenek  a  szerbek,  amit  a  nyilatkozó  szerb 
politikusok  vázolnak  előttünk?  Valóban  csak  a  kulturális  egye- 
sülés törekvésének  jut  szerep  a  mozgalomban?  Erre  a  kérdésre 
egyébként  már  elöljáróban  is  igyekeztem  megfelelni,  amidőn  a 
nagyszerb  eszme  definíciójának  kétféleségére  utaltam  s  a  két- 
féleséget  az  őszinteséggel  s  annak  hiányával  magyaráztam. 

A  nagyszerb  eszme  történeti  fejlődése,  annak  egész  múltja 
másképen  számol  be  az  eszme  szolgálatában  álló  propagandá- 
ról, tevékenységről.  Az  alábbiakban  erről  a  múltról  akarok  képet 
nyújtani. 

Nagyszerbia  eszméje,  helyesebben  annak  propagandája,  a 
mult  század  hatvanas  éveiben  keletkezett,  tehát  egy  olyan  idő- 
pontban, amikor  iulajdonképen  önálló  Szerbia  még  csak  nem 
is  létezett,   amennyiben  az  ország  török  vazallus  fejedelemség 

volt.  Alkalmam  volt  egy  olyan  szerb  politikussal  elbeszélgetni, 
aki  diákéveiben  szerepet  játszott  e  kezdődő  mozgalomban.  Az 
eszme  —  mondotta  —  tulajdonképen  a  Magyar-  és  Horvátország- 
ban élő  szerbek  között  keletkezett,  még  pedig  Ausztriának  az 
1859-iki  olaszországi  hadjáratban  szenvedett  veresége  után,  amit 
rövidesen  az  októberi  diploma,  majd  a  februári  pátens  kiadása 
követett.  Ausztriában  és  Magyarországban  egy  erős  áramlat 
keletkezett  az  abszolutizmus  ellen  s  a  szabadság  elnyerése  mel- 
lett. Ez  az  áramlat  a  magyar  területen  élő  szerbeket  is  magával 
ragadta.  Magyarországon  a  szabadságért  és  a  Bécs  ellen  folyó 
harcban  a  szerbek  a  magyarokkal  szövetkeztek,  Horvátország- 
ban pedig  az  olaszok  ellen  a  horvátokkal.  Ily  viszonyok  köze- 
pette alakult  meg  a  szerb  főiskolai  hallgatók  között  az  «Egyesült 
Szerb  Ifjuság»  cimü  egyesület,  amely  kifejezetten  csak  a  szerbek 
szellemi  egyetértésére  törekedett.  Ennek  az  egyesületnek  eleinte 
Újvidék  volt  a  székhelye,  később  pedig  Bécsben  a  «Zora»  cimü 
egyesület  helyiségében,  amelyet  1864-ben  a  magyarországi  szer- 
bek alapítottak.  Később  szerbiai  szerbek  is  beléptek  ebbe  az  egye- 
sületbe ...  Ez  a  nyilatkozat,  melynek  őszinteségében  nincs  mit 
kételkedni,  szintén  a  kulturális  törekvést  emeli  ki.  Ez  azonban 
a  kezdet  volt. 

Ausztria  olaszországi  vereségével  egyidejűleg  Szerbiában 
trón-  és  dinasztiaváltozás  történt.  Az  Ausztriával  rokonszenvező 
Karagyorgyevics-dinasztiát  1858  december  24-ikén  megfosztot- 
ták trónjától  s  arra  ismét  az  öreg  Obrenovics  Milost  ültették,  aki 
azonban  már  1860  őszén  meghalt.  Utóda:  Mihály  fejedelem,  a 
szerbeknek  kétségtelenül  legkiválóbb  uralkodója  volt.  Okos, 
intelligens,  határozott  ember,  aki  országa  számára  ki  tudta  hasz- 
nálni az  akkori  politikai  helyzetet.  Megteremtette  a  nemzeti 
miliciát  s  az  összes  balkáni  államokkal  érintkezést  tartott  fenn. 

Alapjában  véve  konzervatív  ember  és  autokrata  uralkodó 
volt  s  nem  nagy  barátja  az  ifjúság  törekvéseinek,  állást  azonban 
nem  foglalt  azok  ellen.  Ezt  annál  kevésbbé  tette,  mert  hiszen 
maga  is  az  ((Egyesült  Szerb  Ifjuság»  céljainak  megvalósítására 
törekedett,  de  más  uton  és  más  eszközökkel.  Mig  az  ifjúság  az 
összes  szerbek  szellemi  egyesülése  mellett  kardoskodott,  addig 
Mihály  fejedelem  a  szerbek  politikai  és  állami  egyesítését  tűzte 
ki  feladatul,  elsősorban  a  török  járom  alatt  sínylődő  szerbekét. 
Ebből  a  célból  szövetséget  kötött  Montenegróval  és  Görögország- 

gal,  összeköttetésbe  lépett  a  Bukarestben  székelő  bolgár  bizott- 
sággal s  rajta  volt,  hogy  Romániát  is  megnyerje  a  Törökország 
ellen  irányuló  Balkánszövetség  számára.  De  érintkezésbe  lépett 
a  határokon  kivül  élő  szerbek  vezetőembereivel  is  (1862).  Köz- 
ben már  megindult  volt  a  nagyszerb  eszme  propagálása  az  iro- 
dalomban. Milojevics  Milos  és  Szrecskovics  Panta  tanárok  irá- 
nyították a  mozgalomnak  ezt  a  részét.  S  amikor  1862-ben  a 
törökök  Belgrádot  úgyszólván  minden  ok  nélkül  bombázni  kezd- 
ték, az  összes  szerbek  a  fejedelem  mellé  állottak. 

A  külpolitikai  helyzet  kedvezett  a  nagyszerb  eszme  fejlő- 
désének. A  lengyel  fölkelés  (1863),  a  hercegovinai  fölkelés  elő- 
készítése (1865),  Ausztria  veresége  Königgrátznél,  Szerbia  szövet- 
kezése Görögországgal  (1867):  mindezek  az  események  alkal- 
masak voltak  a  nagyszerb  aspirációk  támogatására.  Ehhez  járult 
még  Mihály  fejedelem  nagy  sikere  a  törökökkel  szemben,  akik 
a  szerbiai  várakat  önként  kiürítették;  ez  roppant  megnövesz- 
tette a  szerbek  öntudatosságát.  Szerbiát  a  Balkán,  a  szerbség 
Piemontjává  proklamálták  s  az  ifjúság  nemzeti  öntudata  hatal- 
masan megnövekedett.  A  tanulóifjúság  számára  uj  könyveket 
kezdtek  irni,  a  régi  földrajzi  elnevezéseket  elszerbesítették,  szó- 
val és  írással  életre  keltették  a  Macedóniában,  Boszniában  és 
Hercegovinában  élő  szerbek  nemzeti  öntudatát. 

Ez  az  áramlat  Ausztriának  Magyarországgal  kötött  ki- 
egyezésével, majd  a  magyar-horvát  kiegyezéssel  még  jobban 
megerősödött.  A  magyar  alkotmány  liberalizmusa  elegendő  teret 
engedett  a  nagyszerb  eszme  fejlődésére. 

S  a  szerb  fejedelemség  fölkészült  arra,  hogy  Oroszország 
segítségével  hatalmas  csapást  mérjen  a  török  birodalomra.  Ekkor 
azonban  váratlanul  kiesett  a  kard  kezéből:  Mihály  fejedelmet 
orgyilkos  kezek  megfosztották  életétől. 

Mihály  fejedelem  neve  szoros  kapcsolatot  jelent  a  nagy- 
szerb eszmével,  amelynek  legkiválóbb  képviselője  volt.  Az  azon- 
ban, amire  ő  törekedett,  lényegesen  különbözött  az  úgynevezett 
nemzeti  programmtól.  ö  nem  Nagyszerbiát  akart  létesíteni, 
hanem  Szerbia  hegemóniájával  egy  délszláv  konföderációt, 
amelyhez  Bosznián,  Hercegovinán  és  Montenegrón  kivül  a  föl- 
szabadítandó Bulgária  is  tartozott  volna.  Ezzel  szemben  a  nagy- 
szerb nemzeti  gondolat  a  szerbség  fölszabadításán  és  egyesítésén 
épült  föl.  A  jelszó,  amit  ennek  a  törekvésnek  a  hivei  maguknak 

választottak,  valóban  jellemzően  domborította  ki  azt.  Szerbia  a 
Balkán  Piemontja,  —  mondották.  A  másik,  az  olasz  Piemont 
példája  ingerelte  őket,  amelynek  sikerült  Franciaország  segít- 
ségével az  olasz  egységet  megteremteni.1)  A  Balkánon  Orosz- 
országnak juttatták  a  fölszabadító  szerepét.  Mihály  fejedelem 
váratlan  halála  azonban  visszavetette  a  terv  megvalósítását,  a 
szerb  nép  tehát  jogosan  tekintette  a  fejedelem  halálát  nemzeti 
szerencsétlenségnek.  A  merényletet  fölbérelt  fegyencek  követ- 
ték el,  akiket  halálra  ítéltek,  de  a  szerb  bíróság  több  évi  fegy- 
házra ítélte  —  mindenesetre  csak  in  contumaciam  —  a  merény- 
let értelmi  szerzőjét,  a  fölbujtót:  Karagyorgyevics  Sándor  ex- 
fejedelem  személyében.  Hogy  magának  a  merényletnek  a  Kara- 
gyorgyevics-dinasztia  trónrajuthatása  volt  a  célja,  már  régen 
nem  kétséges.  Ennek  dacára  a  nagyszerb  eszme  hivatásos  apos- 
tolai még  ma  is  elég  vakmerőek  azt  állítani,  hogy  a  merénylet  a 
monarchia  műve  volt.  Risztics  Jován,  a  nagyszerb  eszme  leg- 
markánsabb képviselője,  az  oroszérzelmü  liberális  párt  meg- 
teremtője, aki  egyébként  is  a  legjelentékenyebb  politikai  ténye- 
zője volt  az  elmúlt  század  szerb  politikai  életének,  irja  emlék- 
irataiban, hogy  «a  merénylet  egy  lábbal  külföldön  állott.  Szerbia 
nem  tűrheti,  hogy  Ausztria-Magyarországon  tűzhelyek  kelet- 
kezzenek, amelyeken  szerb  uralkodók  élete  ellen  összeesküvése- 
ket főzzenek  ki».  S  mire  alapítja  ezt  a  komolynak  még  leg- 
nagyobb ellenségünk  által  sem  vett,  képtelen  gyanúsítást?  Ach- 
med  Vazik  Effendi  török  diplomata  mondotta  volna  neki  egy 
alkalommal,  hogy  Mihály  fejedelem  meggyilkoltatása  ~a  ma- 
gyar (!)  kormány  műve,  ezáltal  akarván  Szerbiában  zavart  és 
bonyodalmat  támasztani.  S  ezt  a  kijelentést  ép  egy  török  diplo- 
mata tette  volna,  amikor  a  merénylet  a  Törökoszág  ellen  gon- 
dosan előkészített  földarabolási,  vagy  legalább  is  megcsonkítási 
tervet  hiúsította  meg?  Ez  mindenesetre  jellemző  a  szerb  poli- 
tikus nyilatkozatának  komolyságára.  Szinte  természetesnek  kell 
ezek  után  találni,  hogy  a  szerb,  sőt  a  boszniai  és  hercegovinar 
szerb  felekezeti  iskolákban  ezt  tanítják:  Ausztria-Magyarország 
gyilkoltatta  meg  Mihály  fejedelmet,  amikor  az  Boszniát  és  Her- 

x)  Mihály  fejedelem  állandó  érintkezésben  állott  az  olasz  egység  meg- 
teremtőivel, akik  egyben  az  olasz  szabadkőművességnek  a  legkiválóbb  alakjai 
voltak,  mint  Garibaldi,  Mazzini  stb. 

Magyar  Figyelő.  ^ 

cegovinát  a  török  járom  alól  fölszabadította.2)  Előttem  fekszik 
Jován  Alekszijevicsnek,  a  «Probatini»  nevü  független  szabad- 
kőműves páholy  mesterének  irása  a  szerbiai  szabadkőművesség 
fejlődéséről,  amelyben  a  többi  között  szószerint  ez  áll:  Ausztria, 
a  szerb  nemzet  örök  ellensége,  a  legborzalmasabb  cselekedetek 
egyikét  hajtotta  végre:  orgyilkosokat  talált,  akik  1868  május 
29-én  Belgrád  környékén  meggyilkolták  Mihály  fejedelmet. 

A  fejedelem  halála  a  nagyszerb  programm  első  részleté- 
nek megvalósítását  majd  egy  évtizedre  kitolta.  Mihály  után  a 
tizennégy  éves  Milán  került  a  szerb  trónra,  akinek  nagykorú-  ( 
ságáig  régensek  uralkodtak  s  ezek  egyike  Risztics  volt,  akit  ugy 
a  bel-,  mint  a  külpolitikában  monarchiaellenes  és  russzofil 
érzelmei  irányítottak.  Ebben  az  időtájban  Zürichben  megalakult 
az  úgynevezett  szerb  szociáldemokrata  párt  tizes  csoportja, 
amely  azonban  sohasem  volt  tulajdonképen  szocialista  szervezet. 
Ez  a  csoport,  a  későbbi  radikális  pártnak  a  magva,  a  nagyszerb 
eszme  legfanatikusabb  propagálója  lett.  Maga  Pasics  Nikola  is 
tagja  volt  ennek  a  szervezetnek,  amelyet  Markovics  Szvetozár 
alapított,  az  a  Markovics,  aki  igy  foglalta  össze  politikai  hit- 
vallását: Az  összes  szerbek  egyesítésének  Törökország  és  Ausztria- 
Magyarország  szétzúzása  elengedhetetlen  föltétele,  nemkülönben 
Montenegró  államiságának  megszüntetése  s  a  népszabadság 
megteremtése  Szerbiában ...  A  szerb  nép  fölszabadításának  két 
ellenséggel  szemben  kell  megtörténnie:  Törökország  és  Ausztria- 
Magyarország  szétzúzása  elengedhetetlen  föltétele  annak  .  .  . 
Markovics  életrajzirója:  Jován  Szkerlics  dr.  belgrádi  egyetemi 
tanár,  az  ó-radikális  párt  központi  választmányának  tagja  irja 
Markovicsról  szóló  művében:  Markovics  Szvetozár  programm- 
jának  negatív  oldala  a  török  és  az  osztrák-magyar  igazgatás  meg- 
szüntetése a  szerbek  fölött,  a  pozitív  pedig  a  horvátokkal  és 
bolgárokkal  való  egyesülés.  Ennek  a  megvalósítása  Szerbiára 
hárul,  amely  földrajzi  helyzetéből  kifolyólag  nem  csupán  közép- 
pont a  szerb  forradalmak  számára,  hanem  egyáltalán  a  szlávok 
centruma.  Még  ma  is  ez  az  ó-radikális  párt  programmja,  amely 
e  tekintetben  még  ma  is  a  régi  hagyományokon  csüng.  Ez  azon- 
ban a  modern  szerb  demokráciának  is  programmja  s  az  teljes 

2)  Leopold  Mandl  :  Der  Mord  als  Mittel  der  Politik  in  Serbien.  Bécs.  Az 
Österreichische  Rundschau  külön  lenyomata. 

mértékben  megfelel  a  délszláv  mozgalom  szellemének.3)  Marko- 
vics  halála  után  Pasics  lett  a  radikális  párt  feje,  aki  csak  annyit 
íüzött  hozzá  a  programmhoz,  hogy  az  csak  orosz  segítséggel 
valósítható  meg. 

A  nagyszerb  állam  megteremtése  tettre  sarkalta  az  orszá- 
got. 1876-ban  Milán  fejedelem  seregével  hadba  indult  a  törökök 
ellen.  A  hadjárat  azonban  balul  ütött  ki  s  Szerbia  legyőzve  került 
ki  abból.  Ez  azonban  nemcsak  hogy  nem  lohasztotta  le  a  nagy- 
szerb ábrándokat,  hanem  még  jobban  megerősítette  a  nemzeti 
öntudatot.  Egyébként  a  két  évvel  később  megtartott  berlini  kon- 
gresszuson Szerbia  területi  megnagyobbodáshoz  jutott  —  Ausz- 
tria-Magyarország jóvoltából.4)  Maga  a  fejedelem  biztosította 
Andrássy  gróf  külügyminisztert,  hogy  Szerbia  a  legintimebb 
összeköttetést  óhajtja  a  jövőben  a  monarchiával  fentartani. 
Risztics  azonban  nem  az  az  ember  volt,  aki  russzofil  politikáját 
egykönnyen  föl  tudta  volna  adni  s  a  gazdasági  szerződés  rendel- 
kezéseinek teljesítését  mindenféle  ürüggyel  elodázta.  Milán  azon- 
ban komolyan  vette  a  monarchiának  tett  ígéreteket  s  végül  is 
elbocsájtotta  Riszticset.  1879-ben  létrejött  a  német-osztrák- 
magyar szövetség,  1881-ben  pedig  Szerbia  titkos  katonai  egyez- 
ményt kötött  a  monarchiával,  amelyben  Szerbia  kötelezte  magát, 
hogy  Bosznia  és  Hercegovina  megszállását  nem  zavarja  meg, 
ezzel  szemben  a  monarchia  Szerbia  és  a  dinasztia  védelmére 
kötelezte  magát  s  az  ország  területi  aspirációinak  előmozdítá- 
sát —  dél  felé. 

A  berlini  kongresszus  után  a  nagyszerb  mozgalom  egészen 
Belgrádba  költözött  át.  Az  események  kedveztek  a  mozgalom 
fejlődésének,  különösen  az  1877-iki  szerb-török-orosz  háború- 
ban kivívott  győzelmek.  Az  1881-ben  kötött  katonai  konvenció 
azonban  halálos  csapást  mért  a  mozgalomra.  Milán  ugyanis  elég 
lojális  volt  ahhoz,  hogy  a  nagyszerb  eszme  érdekében  kifejtett 
propagándát  ne  engedje  a  monarchiával  szemben  érvényre  jutni. 
Semmi  kétség,  ez  erősen  kikezdte  addigi  népszerűségét,  A  nem- 
zeti ügy  árulójává  tették  meg  őt,  aki  a  szerbség  legszentebb  esz- 
méi ellen  követett  el  bünt  s  azt  az  1882-iki  kereskedelmi  szerző- 
déssel, amit  a  monarchiával  kötött,  még  be  is  tetőzte.  Ekkor 

3)  L.  Mandl  idézett  műve. 

4)  Irinyi  Jenő:  Szlivnica  és  a  monarchia.  Magyar  Figyelő.  1917.  március. 

már  megalakult  volt  a  radikális  párt,  sőt  javában  működött  is, 
aminek  első  jelentős  eredménye  a  Pasics  által  rendezett  zajecsári 
forradalom  volt,  amit  azonban  rövidesen  vérbe  fojtottak.  Az 
1882.  év  a  nagyszerb  eszme  szempontjából  jelentős  sikert  hozott: 
a  vazallus  szerb  fejedelemségből  önálló,  független  királyságot 
létesített  Milán,  aki  igy  a  rigómezei  nagy  összeomlás  óta  első 
királya  volt  Szerbiának. 

A  Balkán  hegemóniájáért  reszkető  Szerbia  nem  tudta  el- 
viselni azt  a  gondolatot,  hogy  Bulgária  Kelet-Rumélia  bekebe- 
lezésével megnagyobbodott  s  háborút  kezdett  Bulgária  ellen,  de 
alul  maradt  (1886).  Ez  az  esemény  a  nagyszerb  eszme  szem- 
pontjából a  kudarc  dacára  is  jelentősnek  mondható,  amennyi- 
ben az  agitáció  az  eddiginél  sokkal  fokozottabb  mértékben  indult 
meg.  Maga  Milán  király  is  behunyta  az  egyik  szemét  s  helyeselte 
a  bolgároknak  Macedóniában  folytatott  agitációja  ellen  meg- 
indult küzdelmet.  Az  anyagi  eszközöket  ehhez  a  harchoz  Szerbia 
állami  költségvetése  adta  meg,  ahol  egy  szerény  cimü  tétel 
mögött  húzódtak  meg  azok;  «Az  állami  érdekek  méltó  képvise- 
letére)) volt  e  tétel  cime.  A  hetvenes  években  alig  százezer  dinárt 
tett  az  ki,  amely  fokozatosan  másfél  millióig  emelkedett.  Tehát 
a  hivatalos  Szerbia  előlegezte  az  anyagiakat  a  nagyszerb  eszme 
realizálására.  Ebből  az  összegből  mindenféle  hazafias  egyesületet 
alakítottak  és  szubvencionáltak,  amelyek  a  propagandának 
melegágyaivá  lettek.  Milánnak  a  trónról  történt  lemondása  után, 
mivelhogy  tizennégy  éves  Sándor  fia  helyett  ismét  a  régensek 
uralkodtak,  —  ezek  között  Risztics  is  —  felülről  is  jelentékenyen 
megerősödött  a  mozgalom,  ugy  hogy  a  kilencvenes  évek  elején 
Szerbiának  minden  politikai  pártja  annak  a  programmja  alap- 
ján állott.  A  monarchiabarát  haladó  párt  volt  vezérének:  Piro- 
csánac  Milánnak  egy  nyilatkozata  világítja  meg  legszembe- 
tűnőbben a  helyzetet.  Azt  irja  emlékirataiban:  «A  szerbségnek 
egy  politikai  államba  való  egyesítése  kell  hogy  legyen  a  szerb 
kormány  minden  cselekedetének  a  kezdete  és  végcélja  . .  .  Szer- 
bia, mint  a  nagyszerb  go-ndolat  szolgája,  nem  cselekedhet  más 
cél  érdekében.  Ausztria-Magyarország,  mint  szomszédos  állam, 
reszket  a  szerbek  egyesülésétől  s  minden  erejéből  ellene  fog  sze- 
gülni az  egyesülésnek.))  Sándor  későbbi  uralkodása  alatt  sem  vál- 
tozott meg  e  tekintetbén  a  helyzet,  —  kivéve  a  Gyorgyévics-kor- 
mányzat  néhány  esztendejét  —  a  rendszer,  a  piuiok  és  az  ország 

megmaradtak  russzofilnak  s  maga  a  király  is  kiszolgáltatta 
magát  az  orosz  befolyásnak  Masin  Drágával  kötött  házassága 
miatt.  Sándor  azonban  érzésében  nem  volt,  nem  lehetett  russzo- 
fil,  hiszen  nálánál  jobban  csak  kevesen  tudhatták,  hogy  az  Obre- 
novics-dinasztiának  Oroszország  a  legmegátalkodottabb  ellen- 
sége, ő  tehát  nem  volt  érték  az  orosz  politika  szempontjából, 
annál  kevésbbé  lehetett  az,  mert  az  uralkodása  alatt  érvényben 
lévő  politikai  irányzat  folyton  váltakozott  s  volt  idő,  amikor 
annak  —  Vladán  Gyorgyevics  idejében  —  oroszellenes  karaktere 
volt.  Ekkor  azonban  már  megtétettek  a  bevezető  lépések  Sándor 
sorsának  beteljesedésére,  ami  aztán  a  házasságát  követő  har- 
madik esztendőben  a  nagyszláv  eszme  legfanatikusabb  kép- 
viselőinek jóvoltából  és  Oroszország  segítségével  meg  is  történt. 
Az  ilyen  fejlemények  után  szinte  természetes,  hogy  az  össze- 
esküvők és  Oroszország  által  királlyá  tett  Karagyorgyevics  Péter 
alatt  a  nagyszerb  politika  teljes  mértékben  érvényre  jutott,  a 
kormány  gyeplőjét  pedig  az  a  radikális  párt  ragadta  magához, 
amelynek  Pasics  Nikola  volt  a  vezére.  Hogy  ő  kicsoda  volt  s 
milyen  nexusban  állott  a  nagyszerb  propagandával,  azt  tudjuk 
s  az  eddigiekből  is  karakterisztikusan  domborodik  ki  ezirányu 
szereplése.  Leopold  Mandl  többször  idézett  tanulmányában  el- 
mondja, hogy  egy  alkalommal  Péter  király  magántitkára:  Ba- 
lugdzsics  Péter,  aki  a  legalaposabban  volt  tájékozódva  a  politi- 
kai irányzatok  és  szándékok  felől,  igy  nyilatkozott  előtte:  Pasics 
politikája  háborúra  vezet  Ausztria-Magyarországgal;  ha  Orosz- 
ország is  beavatkozik,  világháború  lesz,  amelynek  Szerbia  és  a 
Karagyorgyevics-dinasztia  fizetik  meg  a  költségeit.  Ezt  a  nyilat- 
kozatot egy  évtizeddel  a  világháború  kitörése  előtt  tették  meg. 

A  nagyszerb  programmot  kormányprogrammá  válása  után 
a  kormányra  került  mindkét  radikális  párt  a  következőképen 
formulázta  meg:  Szövetség  Montenegróval;  a  két  szerb  állam 
közös  külpolitikája;  megegyezés  Bulgáriával  a  macedón  kérdés- 
ben és  vámunió;  a  szerb  és  a  horvát  függetlenségi  pártok  támo- 
gatása Magyar-  és  Horvátországban;  a  gazdasági  emancipáció 
az  osztrák-magyar  piac  alól;  Bosznia  és  Hercegovina  föllázítása 
s  az  ottani  kormányzat  diszkreditálása  a  külföldön  egységesen 
szervezett  propaganda  alapján:  megegyezés  Olaszországgal  az 
Adria-kérdésben.5) 


5)  L.  Mandl  idézett  műve. 

Ezt  a  programmot  egy-kettőre  nem  lehetett  megvalósítani, 
ahhoz  idő  kellett  és  megfelelő  előkészítés.  Ennek  a  feladatnak 
a  megoldása  a  külügyminisztérium  úgynevezett  kultusz-osztá- 
lyára hárult  elsősorban,  amely  nemhivatalos  egyesületeket  hozott 
létre  s  ezek  utján  irányította  az  agitációt.  Ennek  az  osztálynak 
az  élén  a  Karagyorgyevics-éra  alatt  Szveta  Szimics,  a  nagyszerb 
eszme  egyik  legexponáltabb  apostola  állott,  majd  később  tanít- 
ványa és  bizalmasa:  Jován  Jovánovics,  —  1904  —  neki  pedig 
Spalajkovics,  a  későbbi  pétervári  követ  lett  az  utódja.  A  propa- 
ganda különösen  az  annexió  idején  féktelenkedett.  Erre  az  időre 
vezethető  vissza  a  leghirhedtebb  egyesületnek:  a  Narodna  Odbrá- 
nának  az  alapítása.  Az  addigi  Szrpszka  Odbrána  alakult  át  azzá, 
hogy  igy  a  különböző  propaganda-egyesületek  egy  központi 
szervezethez  jussanak  s  általa  összekötő  kapocs  teremtessék  a 
kormány  és  a  forradalmárok  között.  Mint  ismeretes,  ennek  az 
egyesületnek  az  élére  Jankovies  Bozsó  tábornok  került. 

A  fiókalapítások  közül  a  « Szrpszka  Bracsa»  és  a  «Kolo 
Szrpszkih  Szesztara»  és  a  Ljubica  fejedelemnő  egyesülete  fej- 
tettek ki  leginkább  eredményes  működést.  A  két  utóbbi  női 
egyesület  volt. 

Az  agitációról,  annak  jelentőségéről  és  méreteiről  a  követ- 
kező kijelentést  tette  előttem  a  szerb  politika  egy  ismert  nevü 
tényezője: 

—  A  szerb  társadalom  propaganda  tevékenységéből  a  fiatal 
irók  és  politikusok  nagy  mértékben  kivették  részüket.  Ezek  a 
társadalom  minden  rétegére  nagy  hatást  gyakoroltak  szóban  és 
Írásban  megindult  agitációjukkal  s  a  szerbség  ellenségei  — 
Ausztria-Magyarország,  Törökország  és  —  Bulgária  —  ellen 
engesztelhetetlen  gyűlöletet  hirdettek.  Nyilvános  előadásokat  tar- 
tottak mindenütt  és  úgyszólván  szünet  nélkül  —  különösen  az 
annexió  óta  —  és  se  szeri,  se  száma  nem  volt  azoknak  a  röp- 
iratoknak és  könyveknek,  amelyekkel  a  szerbséget  innen  és  túl 
a  határokon  elárasztották.  Ausztriában,  Magyországon,  Horvát 
országban,  Boszniában,  Hercegovinában  és  Macedóniában  egy 
forma  intenzivitással  folyt  az  agitáció,  amelyre  jellemző,  hogy 
három  évvel  a  balkán-háború  kitörése  előtt  Oroszország  még  a 
régebbi  mértéknél  is  hathatósabban  támogatta.  Hartwig  orosz 
követ  volt  ennek  a  mozgalomnak  a  lelke.  Az  osztrák-magyar 
diplomáciának  a  Balkánon  elkerülték  a  figyelmét  mindezek  a 

jelenségek  és  nem  látta  a  közelgő  háborús  veszedelmet,  amelyet 
Oroszország  rendszeresen  ébren  tartott  és  növesztett.  Holott  a 
Macedóniában  a  kilencvenes  években  történt  események  is  máj- 
következtetni engedtek  az  elkövetkezendőre.  Alig  kell  hang- 
sulyozni,  hogy  a  macedóniai  püspöki  állásokért,  nemkülönben 
a  népiskolák  és  gimnáziumok  fölállításáért  a  szerbek  és  bolgárok 
között  kiélesedett  harc  (1897),  az  ipari  vállalatoknak  egy  és 
ugyanazon  tartományban  való  létesítéséért  foly  vetélkedés:  szoros 
összefüggésben  állott  a  nagyszerb  irányzatú  tevékenységgel  és 
áramlattal.  És  minden  elért  siker  közelebb  vitt  a  végső  célhoz: 
az  összes  szerbek  egyesítéséhez.  A  legnagyobb  sikert  az  1912. 
és  1913.  esztendő  hozta  meg,  előbbi  a  balkán-háboruval,  utóbbi 
a  bolgár-szerb  háborúval.  Most  már  teljesedésbe  ment  a  nagy- 
szerb álom  egyik  fele:  úgyszólván  egész  Macedóniát  Szerbiába 
kebelezték  be,  a  szandzsák  legnagyobb  részét  szintén,  mig  a 
kisebbiket  Montenegró  kapta  s  ezáltal  megteremtették  a  két 
állam  között  a  közvetlen  összeköttetést,  ami  a  nagyszerb  eszme 
jövőjének  szempontjából  elsőrangú  jelentőségű  volt.  A  két  füg- 
getlen szerb  állam  most  már  egyesült  erővel,  könnyebben  és 
gyorsabban  láthatott  történelmi  feladatának  megvalósításához. 
Már  1914  márciusában  megindultak  a  tárgyalások  Belgrád  és 
Cetinje  között  a  két  állam  egysítése  miatt,  amely  azonban  nem 
sérthette  az  államok  dinasztikus  érdekeit.  Csodálatos,  hogy  épen 
Oroszország  volt  az,  amely  ezt  az  egyesülést  nem  kívánta,  sőt 
annak  egyenesen  ellene  dolgozott.  Csakis  ennek  a  körülmény- 
nek köszönhető,  hogy  a  tárgyalások  ellaposodtak.  Oroszország 
nem  akarta,  hogy  Montenegró  hadserege  Szerbiáéval  egybe- 
olvadjon. Montenegró  katonai  erejét  önálló  tényezőként  akarta 
megtartani,  hogy  adott  esetben  —  Oroszország  érdekeiért  — 
számolni  lehessen  vele.  Aztán  pedig  jött  az  európai  háború.  A 
szövetkezett  központi  hatalmak  legyőzték  Szerbiát  és  Monte- 
negrót s  ezzel  a  ténnyel  szivén  szúrták  a  nagyszerb  propagandát. 
Helyére  a  nagybolgár  sovinizmus  került,  de  a  realizálás  sikerére 
való  kilátással.  Az  összes  Balkán-államok  közül  csak  Bulgária 
volt  olyan  okos,  hogy  a  központi  hatalmakkal  tartson.  S  miután 
azoknak  minden  okuk  megvan  arra,  hogy  a  háború  végleges 
győzelmében  bizakodjanak,  igy  a  bolgárok  meg  fogják  való- 
sítani tudni  nemzeti  egyesülésük  eszméjét.  A  cechet  pedig  a 
szerbség  s  elsősorban  a  nagyszerbség  őrülete  fizeti  meg  .  . . 

Ezt  a  nyilatkozatot  mindenekelőtt  a  tárgyilagosság  jellemzi 
és  az  őszinteség.  Nem  palástolja  el  a  nagyszerb  törekvés  tulajdon- 
képeni  célját  s  nem  hangoztatja  a  «kulturális»  egyesülést,  sőt 
ép  a  territoriális  egyesülés  törekvésére  mutat  rá  és  a  Narodna 
Odbránáék  kulturális  hivatottságát  is  a  maga  igazi  mivoltában 
tárja  elénk.  Ennek  a  működésére  rá  kell  még  néhány  szóval 
világítani 

Az  az  egy  valószínűnek  látszik  már  az  első  pillanatra  is, 
ha  a  nagyszerb  propaganda  működésének  adatait  fölsorakoztat- 
juk magunk  elé,  hogy  a  mi  illetékes  tényezőink,  diplomaták  és 
politikusok  egyaránt,  nem  tulajdonítottak  a  nagyszerb  propa- 
gandának olyan  fontosságot,  amilyent  az  a  maga  számára  meg- 
követelt volna.  Erre  az  a  szerb  politikus  is  utalt,  akinek  nyilat- 
kozatát' fentebb  közöltem.  A  mostani  időpont  épenséggel  nem 
alkalmas  arra,  hogy  nemzetiségi  politikánk  jövőben  követendő 
irányelveivel  foglalkozzunk;  egyet  azonban  már  most  meg  kell 
állapítani,  azt,  hogy  a  jövőben  sokkal  nagyobb  figyelmet  kell 
fordítani  azokra  az  álarc  alatt  folyó  üzelmekre,  amelyeket  a 
fajrokonság  közös  kultúrájának  cégére  alatt  a  szerbiai  egye- 
sületek Magyarországon  s  általában  a  monarchia  területén  el- 
követtek. Ma  már  le  lehet  irni  azt  a  megállapítást,  hogy  a  háború 
előtt  nem  gondoltunk  komolyan  komoly  lehetőségekre.  Túl- 
ságosan jóhiszeműek,  nehogy  azt  mondjuk:  indolensek  voltunk 
s  elhittük  a  Narodna  Odbránának  és  testvéreinek,  hogy  ők  tény- 
leg a  szerbek,  a  délszlávok  lelki,  kulturális  egyesítésén  fáradoz- 
nak, amint  azt  hatóságilag  jóváhagyott  alapszabályaik  előírják. 
Mi  elhittük,  mig  itt  Szerbiában  senki  sem  hitte  ezt,  még  a  bel- 
grádi Veliki  Trg  kofája  sem,  ellenben  ezek  a  tiszteletreméltó 
asszonyságok  is  ép  ugy  tisztában  voltak  azzal,  mint  akármelyik 
miniszterük,  hogy  a  kulturális  egyesületek,  ezek  közé  számítva 
a  dalárdákat  is,  a  nagyszerb  propagandának  elsőrendű  meleg- 
ágyai..  .  És  a  szerb  daloskörök  nem  sokkal  a  háború  kitörése 
előtt  nagy  testvériesülési  ünnepet  rendeztek  —  Zomborban.  Ez 
mindenesetre  jellemző  a  helyzetre. 

Nagy  hibát  követtünk  el  a  múltban  azzal,  hogy  kellő  szigo- 
rúsággal nem  őrködtünk  külföldi  alattvalók  titkos  üzelmein. 
Nem  kadályoztuk  meg  a  platezsnicik  mesterkedéseit.  Ma  már, 
itt  Belgrádban  Legalább,  jól  tudjuk,  hogy  kicsodák  voltak  ezek. 
Jórészt  a  Narodna  Odbrána  emberei  voltak  ők,  akik  a  szerb 

külügyminiszter  emiitett  rendelkezési  alapjából  fizetést  húztak. 
Ezek  a  fizetett  ügynökök  azokat  az  országokat  s  országrészeket 
özönlötték  el,  ahol  szerbek  laktak.  Sok  volt  közöttük  a  szerb 
hadseregbeli  tiszt  is,  aki  az  agitáció  mellett  a  kémkedésről  sem 
feledkezett  meg.  Természetesen  nemcsak  Magyar-  és  Horvát- 
ország volt  működésük  bázisa,  hanem  az  annektált  tartományok 
is,  anélkül  azonban,  hogy  Ausztria  szláv  lakta  területeit  elhanya- 
golták volna.  Ezeknek  a  platezsniciknek  a  király  egyik  leginti- 
mebb embere:  Dacsics  Zsivoin,  az  állami  nyomda  igazgatója 
volt  a  legfőbb  vezérük,  aki  maga  is  gyakran  ellátogatott  az 
idegen  országbeli  szerbek  közé  —  fölolvasást  tartani.  Erről  a 
Dacsicsról  nemrég  állapította  meg  a  szerajevói  katonai  bíró- 
ság Banjacs  Rade  ljesnicai  községi  előljáró  hazaárulási  pőrének 
tárgyalása  folyamán,  hogy  a  Ferenc  Ferdinánd  trónörökös  ellen 
intézett  merénylet  előkészítésében  fontos  szerep  jutott  neki. 
Dacsics  ugyanis  nyomdájában  alkalmazta  a  szerajevói  merény- 
lők egyikét:  Cabrinovicsot,  sőt  ő  volt  az,  aki  a  merénylő  és 
Sándor  trónörökös  között  találkozást  közvetített.  Egyébként  a 
szerajevói  hazaárulási  pör  ujabb  fényt  vetett  a  nagyszerb  eszme 
apostolainak  az  annektált  tartományokban  folytatott  üzelmeire. 
Az  állítólag  humánus  célokat  szolgáló  szerb  egyesületeket  úgy- 
szólván kivétel  nélkül  hatalmukba  kerítették  s  valamennyi  haza- 
áruló célok  szolgálatába  szegődött.  A  páratlaíf^eredménnyel 
végrehajtott  agitáció  nem  maradt  eredmény  nélkül.  Természe- 
tesen sajtóval  is  rendelkeztek,  A  Szerajevóban  megjelenő 
«Szrpszka  Rijecs»  volt  a  főorgánumuk  s  bár  a  lap,  illetve 
nyomda  részvényei  főként  Jeftánővies  Gligorije,  az  ismert  agi- 
tátor nevére  szóltak,  a  befektetett  összeg  a  szerb  kormány 
zsebét  könnyítette  meg.  Ugyancsak  szerb  állami  pénzzel  alapí- 
tották a  Banjalukában  megjelenő  «Otazbina»  cimü  lapot  is. 
Mindkét  lapot  Pasics  legmeghittebb  emberei,  a  szerb  sajtóiroda 
alkalmazottai  szerkesztették. 

A  lapok  előkészítették  a  talajt  a  szerb  emisszionáriusok 
számára,  akik/ mint  Iv.  Tvrtkovics  irja,6)  beutazták  egész  Bosz- 
niát, amelyet  forradalmi  kerületekre  osztottak  föl  s  ezek  élére 
kerületi  vezetők  kerültek,  akiknek  az  volt  a  feladatuk,  hogy  a 
népet  a  fegyveres  lázadás  s  az  Ausztria-Magyarországtól  való 

6)  Iv.  Tvrtkovics:  König  Péter  und  die  grosserbische  Bewegung.  Bécs. 

elszakadás  eszméje  számára  megnyerjék,  titkos  fegyverraktá- 
rakat állítsanak  föl,  bandákat  szervezzenek,  vagyis  egy  szóval: 
készítsék  elő  a  forradalmat.  A  taktika  pedig  ez  volt:  ((Boszniá- 
ban, ahol  a  népnek  egyáltalán  nincsenek  jogai,  az  organizáció 
az  extrém  demokratikus  elemekre  fog  támaszkodni  s  akkor  is 
fölveszi  a  harcot  a  kormányhatalommal  szemben  és  terrorisz- 
tikus  akciókba  fog  akkor  is,  ha  egyébként  máshol  nyugalom 
uralkodik.))  Tvrtkovics  megállapítja,  hogy  Bosznia  számára  a 
forradalmat  irányozták  elő  s  a  hadjárat  tervezetét,  amint  be- 
bizonyosodott, a  szerb  összeesküvő  tisztek  belgrádi  propaganda- 
bizottsága  szerkesztette  meg.  Ez  még  az  annexiót  közvetlenül 
megelőző  időszakra  vonatkozik  s  az  előkészítés  munkáját  maga 
Spalajkovics  végezte  személyesen  —  Szerajevóban,  ahol,  Jef- 
tánovicsnak  veje  lévén,  heteken  át  tartózkodott.  Tvrtkovics  föl- 
említi még,  hogy  ebben  az  időszakban  a  boszniai  határon:  Kraj- 
csinovácon  és  a  Priboj  melletti  bánjai  kolostorban  15.000  szerb 
Mauser-fegyvert  őriztek  megfelelő  lőszerrel  s  kragujeváci  bom- 
bákkal együtt  —  a  boszniai  fölkelés  számára.  A  bombák  egy 
része  aztán  Montenegróba  került,  mert  Nikitának  szánták  volt 
őket.  A  nagyszerb  propaganda  hivei  szerint  a  programm  meg- 
valósításának Nikita  erősen  útjában  áll,  amennyiben  a  dinasztia 
kétfélesége  akadályozza  a  két  állam  egyesítését.  A  propaganda 
a  testvér  Montenegró  uralkodójának  tehát  ugyanazt  a  végzetet 
szánta,  mint  a  monarchia  trónörökösének. 

A  valóságban  ilyen  tehát  a  nagyszerb  eszme  jelentősége  s 
ilyen  az  a  kulturmunka,  mely  a  lelki  egyesülés  érdekében  folyik. 
A  kulturális  egyesülés  csak  előkészítője  volt  a  nemzeti,  a  területi 
egyesülésnek,  amelynek  közeljövőben  való  beteljesedésére  a 
szerbiai  szerb  nép  zöme  erősen  számított,  különösen  a  diadal- 
mas balkán-háború  után  —  és  az  orosz  támogatás  miatt.  Az 
általuk  provokált  világháború  —  mint  egyik  kiváló  politikusuk 
mondotta  —  halálos  csapást  mért  a  fantasztikus  álmokra,  ma- 
gára az  eszmére.  Hogy  miként  fog  kialakulhi  a  helyzet  a  Bal- 
kánon, e  pillanatban,  a  háború  harmadik  esztendejének  vége 
felé,  nem  lehet  még  tudni,  az  az  egy  azonban  nem  lehet  többé 
kétséges,  hogy  a  «nagyszerbség  őrületének  kell  megfizetni  a 
cechet)).  Az  önálló  Szerbiának  szakítania  kell  politikai  múltjával 
s  becsületesen  le  kell  számolnia  eddigi  múltjával.  Eddig  rabjai 
lehettek  a  nagyszerb  eszmének,  mert  reménykedhettek  annak 

megvalósulásában.  Elvégre  magán  a  tényen,  hogy  a  szerbiai 
szerbek  az  összes  szerbekkel  való  egyesülésre  törekedtek,  csodál- 
kozni sem  igen  lehet  és,  mint  a  Kölnische  Zeitung7)  tudósítója 
irta  a  rigómezei  csata  ötszáz  éves  évfordulójának  kruseváci 
ünnepével  kapcsolatosan,  rossz  néven  sem  lehet  venni  a  szerbek- 
től, ha  például  «a  szerb  metropolita  az  összes  szerbek  egyesíté- 
séért imádkozik,  vagy  pedig,  ha  egy  történetíró  akadémiai  érte- 
kezésén a  nagy  mult  világosságát  a  sötét  jövőre  veti ...  Ez  a  nép 
az  egységes  Olaszországot  látta  megteremtődni)).  Magát  az  elvet, 
az  eszmét  nem  is  lehetett  megbélyegezni,  de  igen  azokat  az  esz- 
közöket, amelyekkel  a  megvalósítására  törekedtek.  Érthető,  ha 
az  egyfaju,  egynyelvű  népek  egyesülésre  törekednek  s  valóban 
ideális  az  az  állapot  volna,  ha  minden  nép  Önálló  állam  lehetne 
s  önmaga  kormányozhatná  sorsát.  Az  entente  is  ezt  az  ideális 
programmot  hirdeti  s  állítólag  ezért  harcol,  de  annak  kötelező 
érvényességét  csak  ellenségeivel  szemben  alkalmazza.  Az  angolok 
föl  akarják  szabadítani  a  magyar  iga  alatt  sínylődő  románokat, 
de  az  irek,  avagy  a  százmilliókat  számláló  indus  nép  fölszaba- 
dítására nem  gondolnak,  holott  ezeket  jóval  könnyebben  föl- 
szabadíthatnák: egy  szavukba  kerülne  csak.  Franciaország  is 
« fölszabadít)),  Elszász  és  Lotharingia  föszabadítása  a  célja,  de 
az  már  neki  sem  jut  eszébe,  hogy  az  ideális  nemzetiségi  pro- 
gramúi alapján  —  gyarmatairól  nem  is  beszélve  —  Nizza  olaszait 
kellene  a  francia  járom  alól  fölszabadítania.  A  népek  szabad- 
ságáért és  a  kultúráért  küzdő  oroszok  is  a  nehezebb  végét  fogták 
meg  a  nemzetiségi  programmnak:  a  monarchia  nemzetiség- 
lakta vidékeit  akarják  fölszabadítani,  ahelyett,  hogy  Besszará- 
bián,  Ukrajnán,  Finnországon  stb.  kezdték  volna  a  megváltói 
működést. 

De  szintén  nem  egyszerű  probléma  a  szerbek  fölszabadí- 
tásának ügye  sem,  még  az  esetben  sem,  ha  az  ideális  nemzeti- 
ségi programm  elvi  alapjára  helyezkedünk.  Ők,  a  fölszabadítok, 
még  mindig  nem  tudtak  megegyezni  a  fölszabadítandó  területe- 
ken és  népeken  s  szerbek  s  olaszok  nemes  versenyben  vetélked- 
nek azon,  hogy  egymástól  —  persze  csak  papiroson  —  nagy 
földrészeket  kaparintsanak  el  és  hogy  egymás  igényeit  kétségbe 
vonják.  Ilyen  az  ideális  nemzetiségi  programm  —  az  ő  gyakorlati 


~)  Kanitz:  Serbien. 

alkalmazásukban.  Még  bonyolultabbá  teszi  a  problémát  Dél- 
magyarország fölszabadítandó  terület-komplexuma.  Vegyük  a 
Bánátot.  Itt  a  magyarokon  kivül  németek,  szerbek  és  románok 
is  laknak.  Szerbia  ép  ugy  igényt  tartott  a  Bánátra,  mint  Románia 
s  hónapokon  át  folyt  a  tárgyalás  —  már  1914-ben  megkezdődött 
—  a  két  ország  között  a  fölszabadítandó  területre  nézve,  amelyet 
az  ideális  nemzetiségi  elv  alapján  mindegyik  a  maga  számára 
követelt.  S  a  szerb  aspirációk  egyenesen  fölháborodást  idéztek 
elő  a  román  közvéleményben.  Jellemző  példája  ez  annak,  hogy 
az  etnográfiai  határ  nem  lehet  mindig  a  politikai  határ  is,  vagyis 
sok  esetben  egyenesen  lehetetlenség  a  nemzetiségi  elv  korrekt 
alkalmazása.  Maguk  a  szerbek  és  a  románok  csakis  ugy  tudtak 
ebben  a  kérdésben  hónapokon  át  tartó  tárgyalások  során  meg- 
egyezni, hogy  a  Bánát  szerbjei  és  románjai  között  etnográfiai 
határt  állapítottak  meg  s  elvként  kimondották,  hogy  e  határon 
belül  a  nemzetiségi  kisebbséget  alárendelik  annak  az  államnak, 
mely  a  területet  birtokába  veszi.  Vagyis  —  mint  ahogy  a  román 
háború  kitörésekor  egy  szerb  államférfi  a  létrejött  megállapo- 
dásokról informált  —  a  Báziástól  keletre  eső  vidék,  továbbá  a 
Maros-menti  vidékek  szerbjei  Arad  és  Lippa  körül  Románia 
uralma  alá  kerülnének,  mig  a  Fehértemplom,  Versec,  Pancsova 
és  Temesvár  környékén  letelepedett  románok  Szerbia  alattvalói 
lennének.  Milyen  groteszkül  jellemző  példája  ez  a  nemzetiségi 
elv  gyakorlati  megoldásának,  még  hozzá  ép  a  fölszabadítok 
révén.  A  fölszabadítás  ténye  tehát  abból  állna,  hogy  a  szerbek 
magyar  uralom  helyett  román  alá  kerülnének.  Az  annyira  han- 
goztatott nemzetiségi  elv,  amelynek  győzedelmeskedéséért  a 
háborút  folytatják,  a  háború  után  még  az  ő  megoldásukkal  is 
megmaradna  elvnek,  meg  nem  valósított  elvnek.  S  az  a  föld, 
amelyen  ők  maguk  is  csak  ily  groteszk  formában  tudják  a  meg- 
oldást összekalapálni,  ezer  esztendő  óta  a  magyar  birodalom 
területe,  ahol  a  törökök  elől  menekülő  szeri)  tömegek  a  vendég- 
jog alapján  telepedtek  meg.  Á  rigómezei  csata  (1389)  után  kilenc 
izben  indult  meg  a  szerb  áradat  Magyarországba  s  e  nagy  emi- 
grációk folytán  Ószerbia,  a  középkori  szeri)  birodalom  bölcsője 
és  magva,  jórészt  kiszorult  az  óhazából,  ahol  leginkább  az  élei 
erős  albán  nép  telepedett  meg.  És  dacára  az  albánok  szupre 
máciájának.  a  szerbek,  a  nemzetiségi  elv  alapján  terjeszkedők, 
a  legnagyobb   állhatatossággal    követelik  mamiknak  az  albán- 

lakta  területeket.  Leopold  Mandl8)  egyik  figyelmet  érdemlő  tanul- 
mányában érdekes  statisztikai  adatokat  közöl  a  Kosszovopolje 
nemzetiségi  viszonyairól  s  a  szerbek  törekvéseit  is  megvilágítja* 
Az  albánban  az  erősebb  fajt  látja,  amely  a  már  a  középkorban 
megindult  fajprocesszusban  fölülkerekedett  s  ennek  ellensulyo- 
zásakép  követelik  a  szerbek  Észak-  és  Középalbániát,  hogy  a 
területi  földarabolással  a  fajt  legyöngítsék  s  a  «minden  modern 
állam  számára  rendelkezésre  álló  állami  szervezet  segítségével 
Szerbiára  nézve  ártalmatlanná  tegyék».  íme,  a  legjellemzőbb 
példája  a  nemzetiségi  elv  szerb  alkalmazásának. 

Albániának  a  szerbek  által  igényelt  területén  a  következő- 
képen oszlik  meg  a  lakosság:9) 


A  szkutárii  szandzsákban 

a  durazzói  « 

a  dibrai  « 
Elbasszán  és  Monasztii 


150.160  albán 


222.504 


81.042  katholikus 
64.458  muzulmán 

133.965  katholikus 
81.997  muzulmán 

65.000  katholikus 
154.000  muzulmán    275.000  « 
56.000  orthodox 

Összesen    647.664  albán 


Hogy  Szerbia  —  irja  Mandl  —  egy  47.000  főből  álló  szerb 
lakosságot  az  országhoz  kapcsoljon,  olyan  területet  követel, 
amelyen  800.000  mohamedán  és  katholikus  albán,  továbbá 
280.000  bolgár  lakik;  s  ez  utóbbiak  a  bolgár  királysággal  már 
évtizedek  óta  szerves  kapcsolatban  állanak. 

Eszmék  és  törekvések  a  háború  után  korrektúrákra  szorul- 
nak s  e  kényszerű  processzus  alól  legkevésbbé  a  nagyszerb  eszme 
vonhatja  ki  magát.  A  világháború  beigazolta  életképtelenségét: 
orosz  és  a  félvilág  segítségével  sem  tudott  diadalmaskodni,  sőt 
a  józanul  gondolkozó  szerbek  ma  ennek  az  elvnek  a  számlájára 
irják  az  ország  katasztrófáját.  Már  pedig  ha  a  népek  mostani 
világtörténelmi  folyamatában  sem  volt  képes  érvényesülni,  akkor 
ennek  a  lehetőségnek  a  reménye  évszázadokra  elveszett.  A  béke 
meg  fogja  ezt  értetni  azzal  a  sok  beteges  fantáziájú  emberrel  is, 


8)  Österreich-Ungarn  und  Serbien  nach  dem  Balkankrieg.  Bécs. 

9)  L.  előbbi  jegyzetet. 

aki  már  hónapok  óta  a  száműzetés  keserű  kenyerét  eszi  valahol 
messze  a  hazai  rögtől  s  akit  ma  már  ugy  gyötör  a  porba  alázott 
nagyszerb  eszme,  mint  a  lázas  beteget  a  lázálma.  Meg  fogják 
érteni,  hogy  eddig  folytatott  politikájuk  helytelen  volt  s  fata 
morganák  kergetése  helyett  okosabb  cselekedet  a  valódi  hely- 
zettel való  megalkuvás  s  az  ebből  folyó  konzekvenciák  levonása. 
Ez  ugyan  halálát  jelenti  a  nagyszerb  eszmének,  de  viszont  azt 
az  események  már  előzőleg  keresztre  feszítették. 


Miért  tudnak  rólunk  oly  keveset? 

Irta :  Révai  Mór. 

Mielőtt  azokról  az  eszközökről  elmélkednénk,  amelyekkel 
célunkat  elérhetjük,  amelyekkel  a  világban  minket  megillető 
helyet  magunknak  biztosíthatjuk,  azt  a  kérdést  kell  tisztáznunk, 
hogy  honnan  van  az,  hogy  Magyarországról  oly  keveset  tudnak 
künn  a  világban  és  hogy  az  a  kevés  is  jóformán  kivétel  nélkül 
hibás. 

Minthogy  ezidőszerint  a  nagy  világhatalmakkal  való  kap- 
csolatunk a  háború  folytán  teljesen  megszűnt  és  előre  sem  látható, 
hogy  a  legközelebbi  jövőben  miként  fog  alakulni,  következő  vizs- 
gálódásainkban főként  a  velünk  szövetséges  Német  birodalommal 
fennálló  kapcsolat  szempontjából  fogjuk  ezeket  a  kérdéseket  vizs- 
gálni, és  főként  arra  leszünk  tekintettel,  hogy  céljainkat  elsősor- 
ban Németországgal  szemben  miként  érhetjük  el. 

Azt  már  épen  a  háború  alatt  maguk  a  németek  is  különböző 
alkalmakkor  többszörösen  elismerték,  hogy  hazánk  politikai,  köz- 
jogi, nemzetiségi  viszonyairól  kevésbbé  vannak  tájékozva,  mint 
akármelyik  balkáni  állam  vagy  valamely  afrikai  ország  viszonyai- 
ról; politikai  kapcsolatunk  dacára  sem  ismerik,  amint  maguk  be- 
vallják, helyzetünket  Ausztriával  szemben  és  nem  tudják  meg- 
érteni azokat  a  küzdelmeket,  amelyeket  Ausztriával  unos-untalan 
folytatni  kényszerülünk. 

Ez  annál  csodálatosabb,  minthogy  egyetlen  nemzetnél  sem 
fejlődött  ki  annyira  az  idegen  népek  és  országok  megismerésé- 
nek vágya,  mint  a  németeknél,  és  szinte  érthetetlen,  hogy  mig 

ezer  és  ezer  kilométernyi  távolságban  fekvő  valamelyik  pontját 
a  világnak  alapos  tudományos  kutatás  tárgyává  teszik  az  ő  tudó- 
saik, utazóik  és  felfedezőik,  addig  a  közvetetlen  szomszédságuk- 
ban lévő  és  velük  politikai  szövetségben  élő  nemzet  behatóbb 
tanulmányozását  mellőzik. 

Ők  maguk  is  elismerik  most  már,  hogy  többet  tudnak  a 
kamcsadálok  világnézetéről,  mint  a  sokkal  közelebb  fekvő  és 
őket  gazdasági  szempontból  felette  érdeklő  keleteurópai  népek 
és  országok  szokásairól  és  állapotairól.  Ők  maguk  belátják,  hogy 
nem  elég,  ha  egyesek  tájékozódást  szereznek  azokról  az  áram- 
latokról, amelyek  ezekben  az  országokban,  különösen  Magyar- 
országban, dominálnak,  nem  elég  az,  hogy  egyes  ipari  és  keres- 
kedelmi tényezők  néha  gyakorlati  célú  információkat  szereznek, 
nem  elég  az,  ha  nemzeti  büszkeségből  saját  kultúrájuknak  nyo- 
mát és  hatását  kutatják  ott,  nem  elég  az,  ha  kormányaik  hiva- 
tali közegei  utján  a  Duna,  Tisza,  Száva  és  Dráva  mentén  fekvő 
országok  gazdasági  helyzete  felől  tájékozást  nyernek,  hanem 
szükségesnek  és  fontosnak  bizonyult,  hogy  a  művelt  nagyközön- 
ség szövetségeseinek  gazdasági  és  szellemi  viszonyai  felől  a  lehető 
legjobban  legyen  tájékozva. 

A  mai  német  szellemi  élet  legkiválóbb  képviselőinek  egyike 
D.  Traiih,  a  porosz  képviselőház  tagja,  beismeri,  hogy  ebben  első- 
sorban ők  a  hibásak  és  elismeri,  hogy  mi  egyéb  ismereteken 
kivül  sokkal  többet  tudunk  a  Német  birodalom  fejlődéséről,  mint 
amennyit  ők  a  mi  sorsunkról  tudnak.  Egyszersmind  reánk  nézve 
tanulságos  mentségül  azt  is  felhozza,  hogy  nem  könnyű  az  Osz- 
trák-Magyar Monarchia  belső  politikai  életébe  beletanulni,  a 
Monarchia  nemzetiségeinek  kérdését  és  a  különböző  kiegyezések 
dolgát  megérteni  és  sok  jóakarat  szükséges  ahhoz,  hogy  valaki 
ebben  a  nehéz  matériában  eligazodjék  és  a  dolgokat  tisztán  és  vi- 
lágosan lássa.  Szerinte  a  különleges  struktúrájú  alkotmány-épület 
igen  nagyon  megnehezíti  a  dolgok  megértését,  de  elítélendőnek 
tartja,  ha  bárki  könnyen  elsiklik  ezek  felett  a  kérdései*  felett  és 
beéri  azokkal  a  felületes  tanulságokkal,  amelyeket  a  Monarchia 
parlamentjeinek  egyes  sivár  jelenségei  nyújtanak,  ahelyett,  hogy 
azt  a  kötelességét  teljesítené,  hogy  komolyan  törekedjék  ezeket 
a  viszonyokat  megismerni. 

Naumann  Frigyes  is  agitációs  iratainak  során  többszörösen 
szemére  hányja  a  németeknek,  ho^y  nem  törődtek  eléggé  meg- 

ismerkedni  a  magyarokkal.  Ebben  sokkal  nagyobb  feladat  ter- 
heli a  németeket,  mondja  ő,  mint  a  magyarokat,  mert  hiszen: 

«a  magyar  művelt  középosztályhoz  tartozó  magyar 
ember  sokkal  többet  tud  a  németekről,  mint  azok  őróla, 
a  magyar  ember  legalább  is  annyit  tud  a  németről, 
mint  a  német  a  franciáról  és  angolról.  Legtöbb  esetben 
személyes  szemléletből  ismeri  fővárosainkat,  főbb  jelen- 
ségeiben ismeri  irodalmunkat  és  képet  alkot  magának 
a  mi  különlegességünkről  az  emberiség  keretén  belül. » 
De  ugyancsak  ő  állapítja  meg,  hogy: 

«a  magyar  lélekbe  való  behatolás  jóformán  lehetet- 
len a  németre  nézve  a  mai  körülmények  között,  mert 
azokban  az  érintkezésekben,  amelyekben  a  magyar  ve- 
zető férfiak  kitűnő  németséggel  elmondott  szónoklataik- 
ban a  magyarságot  bemutatni  törekszenek,  mégis  csak  a 
Németország  felé  fordított  fa^adeot  lehet  meglátni. 
Ahhoz,  hogy  mélyebben  behatoljunk,  hogy  mégis  csak 
megtudjuk,  mi  rejlik  voltaképen  ebben  a  mi  magyar  szö- 
vetségesünkben, ahhoz  szükséges,  hogy  a  magyar  kul- 
túrához közelebb  férkőzzünk.)) 

«Azt  a  magyar  is  belátja,  hogy  ránk,  birodalmi 
németekre  nézve  nem  ugyanazok  a  szempontok  mérték- 
adók, hogy  a  magyar  nyelvet  megtanuljuk,  mint  a  ma- 
gyarokra nézve,  hogy  németül  tanuljanak.  Elvárjuk, 
hogy  gyermekeink  egyrésze  a  keleti  nyelvekkel  és  keleti 
kultúrákkal  elejétől  fogva  másként  álljon  szemben, 
mint  mi,  de  egyelőre  ugy  kell  venni  a  dolgokat,  amint 
vannak,  azaz:  igyekeznünk  kell,  hogy  a  németül  beszélő 
magyarból  kihalljuk  a  magyar  lelket,  hogy  vele  dolgoz- 
hassunk.)) 

Naumann  maga  is  bevallja,  hogy  a  németekben  bizonyos 
különös  vonás  van,  amely  arra  ösztökéli  őket,  hogy  az  egész  em- 
beriség dolgaival  megismerkedjenek,  de  ezt  a  különös  német  tulaj- 
donságot és  tehetséget  keleti  szomszédaikra  és  szövetségeseikre 
eddigelé  nem  igen  terjesztették  ki,  e  téren  oly  mulasztásaik  van- 
nak, amelyeket  jóvá  kell  tenni. 

* 

o 

Magyar  Figyelő.  ° 


106 


Révai  Mór 


Nekünk,  akik  megszoktuk,  hogy  a  német  tudományt  az  ala- 
posság mintaképének  tekintsük,  zavarba  kell  jönnünk,  ha  szem- 
ügyre vesszük  mindazt,  amit  Németországban  rólunk  irtak  és 
irnak  és  ami  az  alaposság  fogalmával  homlokegyenest  ellenkezik. 
Szinte  csodálatos,  hogy  ugyanazok  a  tendenciózus  megállapítá- 
sok, történeti  falzumok,  közjogi  botlások  unos-untalan  visszatér- 
nek a  németek  publikációiban,  anélkül,  hogy  valaha  eszébe  jutna 
bárkinek  is  ezeknek  a  dolgoknak  a  revíziója.  Hogyan  lehet  az, 
hogy  ezek  a  tévedések  az  alapos  német  tudomány  műveiben  helyet 
foglalnak  és  hogyan  lehet  az,  hogy  a  mi  hitünk  a  németek  alapos- 
ságában ennek  láttára  meg  nem  rendült. 

A  kitűnő  Lóczy  Lajos  igen  elmésen  mutatja  ki  egy  Magyar- 
országról készülő  könyvének  előszavában  ennek  egyik  okát.  Ö 
ugyanis  azt  állítja,  hogy  a  szabadságharc  leverése  után,  midőn 
alkotmányunk  fel  volt  függesztve,  az  abszolút  osztrák  kormány 
geniális  kultuszminisztere,  Thun  Leó  gróf  a  legjelesebb^  osztrák 
tudósok  és  tanférfiak  által  készíttetett  az  osztrák  közép-  és  fő- 
iskolák részére  tankönyveket,  amelyek  kiválóságukkal  elérték  azt, 
hogy  még  ma  is  az  e  nembeli  legjobb  munkák  közé  sorolhatók, 
még  ma  is  használatban  vannak,  még  ma  is  az  osztrák  iskoláz- 
tatásnak eszközei.  A  Thun-féle  iránynak  megfelelően  és  az  akkori 
helyzethez  képest  ezek  az  osztrák  irók  Magyarországot  történeti, 
földrajzi,  művelődéstörténeti,  kulturális  és  minden  egyéb  tekintet- 
ben akként  tárgyalták  ezekben  a  könyvekben,  amint  az  az  akkori 
felfogásuknak,  Magyarországnak  Ausztriával  szemben  való  akkori 
leigázott  helyzetének  megfelelt.  Ezekből  a  könyvekből  terjedt  el 
világszerte  az  a  felfogás,  hogy  a  magyar  birodalom  az  osztrák 
császárság  kiegészítő  része.  Ezek  a  könyvek  kitűnő  megírási  mód- 
juk és  szerkesztésük  folytán  nagy  elismerésre  tettek  szert  a  kül- 
földön is,  a  német  tudósok  ezekből  a  könyvekből  merítettek 
hosszú  éveken  át  és  merítenek  ma  is.  Mindaz,  ami  a  magyarok 
bejövetelére,  az  ősmagyarok  tulajdonságaira,  a  magyarok  harc- 
módjára vonatkozólag  az  európai  literaturában  stereotip  módon 
egyre  ismétlődik,  ezekből  a  könyvekből  származik.  Mindaz,  ami 
a  magyaroknak  az  önállóságukért  vivott  harcaikról,  nemzeti  lé- 
tükért folytatott  küzdelmeikről,  kultúrájuk  elmaradottságáról  a 
külföldi  irodalomban  vissza-visszatér,  ezeknek  a  könyveknek  hű 
lenyomata  és  igy  valóban  nem  lehet  csodálkozni  azon,  hogy  az 
az  alapos  német  tudomány  ezeknek  az  egyébként  alaposnak  bizo- 
nyult kitűnő  könyveknek  nyomán  indult. 

És  ha  a  múltban  és  még  a  jelenben  is  ezekből  a  tankönyvek- 
ből táplálkozik,  még  pedig  hibás  irányban,  a  német  tudomány, 
akkor  mennyivel  inkább  bekövetkezhetik  a  hibás  informálás  lehe- 
tősége a  jelenben,  amidőn  a  német  publicisztika  jóformán  kizáró- 
lag Bécsen  át  nyeri  értesüléseit  rólunk  és  mennyivel  fontosabb 
épen  ma,  hogy  a  németek  és  egyéb  külföldiek  Magyarországról 
szóló  ismereteiket  közvetetlenül  tőlünk  szerezzék  be  és  nem 
Bécsen,  Ausztrián  keresztül. 

D.  Traub,  akit  már  fent  idéztünk  és  aki  dicséretes  buzga- 
lommal lehető  objektivitásra  törekszik,'  kétszeri  budapesti  láto- 
gatása következményeképen  látja  és  nyíltan  elismeri,  hogy  min- 
den, amit  Magyarországról  tudnak,  Bécsen  át  jut  hozzájuk.  El- 
ismeri, hogy  ez  annál  kevésbbé  helyes,  mert  hiszen  annak  követ- 
keztében, hogy  Bécs  közelebb  esik  hozzájuk  mint  Budapest,  hogy 
egész  történeti  és  érzésviláguk  közelebb  esik  az  osztrák  németség- 
hez mint  a  magyarsághoz:  a  német  történelemnek  számos  feje- 
zetét kellene  emlékezetükből  kitörülniök,  hogy  Bécs,  Brünn, 
Prága,  Graz,  Innsbruck  megemlítésénél  ne  dobogjon  hangosab- 
ban  szivük,  mint  egy  előttük  ismeretlen  magyar  városnak,  vagy 
magyar  falunak  megemlítésénél  és  kívánatosnak  tartja,  hogy 
ezentúl  a  németség  közvetlen  érintkezésben  álljon  a  magyarság- 
gal és  értesüléseit,  hírszolgálatait  ne  Bécsen  át,  hanem  közvetlenül 
szerezze  be. 

Ő  ebből  a  németségre  is  nagy  erkölcsi  gyarapodást  remél 
és  azt  kívánja,  mellőzzük  ezentúl  a  vitát  a  magyar  történelem  ma- 
gyar felfogásáról  és  örüljünk  annak  a  szilárd  hazafias  magatar- 
tásnak, amelyet  a  magyar  nemzet  ebben  a  háborúban  annak  első 
percétől  kezdve  elfoglalt,  örüljünk,  mint  ő  mondja,  annak,  hogy 
«a  magyar  a  német  mellett  az  egyetlen  faj,  amely- 
nek ereiben  nem  folyik  szláv  vér,  az  egyetlen  védőbástya 
nagy  veszélyekkel  szemben  és  tanuljunk  mink  németek 
mindabból,  ami  a  magyar   népfajt   mindenkor  kitün- 
tette, abból  a  rendíthetetlen  önbizalomból,  abból  a  ki- 
fejezett nemzeti  érzésből  és  a  politika  iránti  passzióból, 
—  ezek  a  mai  korban  oly  értékes  tulajdonságok,  ame- 
lyeknek csak  örülni  kell,  amelyeket  példaadóknak  el  kell 
fogadni.    Ne   tekintsünk  tehát  hátra  súrlódásainkra, 
hanem  reméljünk  sokat  a  jövőtől.    Minél  nagyobbak 
közös  feladataink,  minél  beláthatatlanabbak  a  közös 

fejlődési  lehetőségek  gazdasági,  kulturális  és  politikai 
tekintetben,  annál  nagyobb  az  a  kötelességünk  ráutalni 
arra,  minő  szükséges,  hogy  pontosan  ismerjük  és  szoro- 
sabb személyes  érintkezésben  legyünk  ezzel  az  ország- 
gal és  minő  nagy  mértékben  kívánatos,  hogy  a  politikai 
ösztön  helyes  irányba  terelődjék.)) 

* 

E  tanulmány  során  ki  fogjuk  mutatni,  hogy  a  mai  Magyar- 
országról a  külföldi  irodalomban  alig  van  számbavehető  mű.  Ami 
Magyarországról  egyáltalában  ismeretterjesztő  munkákban  talál- 
ható, az  is  főként  olyan  művekben  lelhető  fel,  amelyek  az  Osz- 
trák-Magyar Monarchiát  mint  egységes  egészet  tárgyalják.  Ez  a 
körülmény  egymagában  is  érthetővé  teszi  a  velünk  szemben  meg- 
nyilatkozó közömbösséget,  félreértést  és  rosszindulatot  a  külföld 
irodalmában  és  publicisztikájában.  Ezekből  az  osztrák-magyar 
könyvekből  szinte  kivétel  nélkül  az  az  ellenszenv  sugárzik  ki, 
amely  ellen  közjogi  téren  itthon  minduntalan  küzdenünk  kell. 
Ezekből  a  könyvekből  nem  venni  ki  azt,  mintha  nekünk  saját 
kulturvilágunk  lenne,  mintha  saját  irodalmunk,  saját  történetünk 
volna;  ami  politikai  ellenszenv  az  idők  folyamán  Magyarország 
és  Ausztria  között  egyes  publicisták  működésében  összegyűlt, 
annak  hű  lenyomata  található  ezekben  a  könyvekben.  Mig  mi 
idehaza  kizárólag  saját  parlamentünkben  és  esetleg  magyar  nyel- 
ven közzétett  röpiratokban  néha  megküzdünk  ezekkel  az  osztrák 
felfogásokkal,  addig  ők  német  nyelven  az  egész  világ  gyülölségét 
szítják  fel  ellenünk,  addig  nekik  módjukban  van  egy  világnyel- 
ven mindazt  elmondani  rólunk,  amit  az  e  fajta  publicisták  rövid- 
látása és  irigykedő  természete  el  akar  mondani.  Csodálkoz- 
hatunk-e a  külföld  rosszul  informált  voltán,  amidőn  ezekben  az 
ismertető  könyvekben,  legyenek  azok  földrajziak,  történelmiek, 
a  szellemi  kultúra  bármely  ágát  felölelők,  vagy  egyetemesek, 
Magyarország  soha  másként  nem  szerepel,  mint  akármelyik  osz- 
trák tartomány  és  közjogi  helyzetére  készakarva  teljes  homály 
van  borítva. 

Ha  van  parancsoló  ok  arra,  hogy  saját  országunk  dolgait  a 
külföldön  magunk  ismertessük,  akkor  ez  az  ok  az,  hogy  fölös 
legessé,  sőt  lehetetlenné  tegyük  a  Bécsen,  Ausztrián,  az  osztrák 
birodalmon  át  való  ismerteiest. 

És  ha  valaha  imminens  fontosságú  volt  az,  hogy  ennek  a 
közvetítésnek  lehetőségét  jóformán  teljesen  kiküszöböljük,  akkor 
most  állott  be  az  a  kategorikus  imperativus,  amely  kötelessé- 
günkké teszi,  hogy  magunk  gondoskodjunk  a  külföld  irodalmá- 
1  ban,  most  elsősorban  a  Német  birodalomban,  a  magunk  érdeké- 
nek  képviseletéről. 

Mert  amint  a  nemzetek  a  kölcsönös  megismerés  szükségé- 
nek tudatára  ébrednek,  természetesen  ennek  gyümölcseiből  Ausz- 
tria is  ki  tudja  magának  venni  az  őt  megillető  részt,  sőt  ebben  a 
tekintetben  már  igazán  nagyszabású  tevékenység  kezdetét  észlel- 
hetjük. Ebben  a  fokozott  irodalmi  tevékenységben,  amely  az 
«Oesterreich-Ungarn  im  Aufstiegv  jelszóval  indult  meg,  és  amely- 
nek az  osztrák-német  irók  egész  sora  áll  szolgálatában,  még  rosz- 
szabb  elbánásban  fog  részesülni  Magyarország,  mint  aminőben 
eddig  részesült,  mert  hiszen  a  versengés  Ausztria  és  Magyarország 
között  a  jövőben  sem  fog  alábbhagyni,  sőt  a  jelek  szerint  mind 
nagyobb  mérveket  fog  ölteni.  De  amint  mi  sohasem  törekedtünk 
és  nem  is  törekedhetünk  egyébre,  mint  hogy  egy  szabad  Ausztria 
mellett  egy  szabad  és  önálló  Magyarország  álljon  fenn,  ugy  iro- 
dalmi téren  sem  törekedhetünk  másnak,  mint  ennek  a  dualiszti- 
kus alkotmányban  megalapozott  állapotnak  visszatükrözésére, 
mig  ellenben  az  osztrák  irók  e  tényleges  és  a  jogrendszerben  gyö- 
kerező állapottal  szemben  a  külföldre  szánt  Írásaikban  ennek 
mindig  oly  magyarázatát  igyekeztek  adni,  amely  közjogi  helyze- 
tünket elhomályosítani  alkalmas.  Ha  eddigi  helyzetünkben  és  a 
magyar  ember  kishitüségénél  fogva  a  bécsi  retortán  keresztül 
való  nemzetközi  szereplésünkre  eddig  még  beletörődtünk  is, 
a  megújhodott  Magyarország,  a  háború  utáni  Magyarország  ebbe 
nem  nyugodhatik  bele. 

Nekünk  tehát  nemcsak  magunknak  kell  gondoskodnunk 
arról,  hogy  mindazok  az  irodalmi  segédeszközök,  amelyek  min- 
ket a  külvilághoz  közelebb  hoznak,  a  magunk  munkái  legyenek, 
hanem  arról  is,  hogy  a  külföldet,  elsősorban  német  szövetsége- 
seinket meggyőzzük  afelől,  hogy  az  ausztriai  kutforrások  reánk 
vonatkozó  megállapításait,  mint  teljesen  helyteleneket,  el  ne 
fogadják. 

A  mi  szövetségi  hűségünknek  ez  egyik  ára,  mert  hiszen  mi 
nem  lehetünk  többé  áldozatai  azoknak  a  rágalmaknak,  azoknak 
a  koholmányoknak  és  azoknak  a  valótlanságoknak,  amelyeket 

kis  látkörü,  irigy  és  rosszindulata  ellenfeleink  világgá  kürtölnek, 
nem  lehetünk  áldozatai  azoknak  a  megtévesztő  valótlanságok- 
nak, amelyek  sokszor  igazán  kicsinyes  érdekekből  fakadnak. 

A  másik  forrás,  amelyből  a  német  irodalom  és  sajtó  táplál- 
kozik és  amely  már  előttünk  világosabban  fel  van  tárva:  a  német 
nemzetiségi  agitátorok  információi. 

Sajátszerű  dolog,  hogy  az  a  körülmény,  hogy  körünkben 
két  millió  német  lakik,  nem  azt  eredményezi,  hogy  minket  a 
németséghez  közelebb  hozzon,  hanem  ellenkezőleg  ennek  a  kö- 
rülménynek tulajdoníthatjuk  mindazt  a  félreértést,  amely  közöt- 
tünk és  a  németek  között  fennállott  és  fennáll  részben  még  ma  is. 

Messze  vinne,  ha  ezúttal  bővebben  kiterjeszkednénk  arra  az 
aknamunkára,  amelyet  a  németek  elnyomásának  ürügye  alatt 
különösen  a  mult  század  utolsó  évtizedeiben  erdélyi  szász  irók  a 
német  közvélemény  előtt  ellenünk  elkövettek.  Nem  tartozik  e 
tanulmány  keretébe  azoknak  az  irodalmi  hadjáratoknak  bővebb 
ismertetése,  amelyeket  ezek  a  nemzetiségi  irók  kulturmissziójuk 
ürügye  alatt  ellenünk  minden  lehető  alkalommal  újra  meg  újra 
megindítottak  és  amelyeknek  minduntalan  az  volt  a  céljuk,  hogy 
a  németek  Ítéletét  rólunk  hamis  nyomra  vezessék.  Az  egykori 
Schulverein  hírhedt  működésére  kellene  kiterjeszkednünk,  ha  ezt 
a  kérdést  itt  tárgyalni  akarnók,  de  neín  tennénk  vele  szolgálatot 
annak  az  ügynek,  amelynek  érdekében  e  tanulmány  készül.  Amit 
meg  kell  állapítanunk,  az  az,  hogy  az  akkori  agitátoroknak,  az 
akkor  közzétett  számtalan  politikai  röpiratnak  nyoma  a  német 
publicisztikában  még  ma  is  megvan  és  sok  félreértésnek,  sok  bal- 
hiedelemnek ebben  az  akkori  irányzatos  irodalomban  lelhető  fel 
az  alapja.  És  amit  ezenfelül  még  fontosabb  megállapítanunk,  az, 
hogy  a  mi  elhárító  küzdelmünk  ez  ellen  az  agitáció  ellen  nem  volt 
elég  erős,  nem  volt  elég  kiterjedt  és  nem  volt  elég  hatékony;  ha 
az  lett  volna,  ugy  annak  az  agitációnak  hatása  rég  elenyészett 
volna  és  nem  találkoznánk  a  mai  publicisztikában  ugyanazokkal 
az  érvekkel,  ugyanazokkal  a  statisztikai  kimutatásokkal,  ugyan- 
azokkal a  teóriákkal,  amelyeket  akkor  egyenesen  a  magyar  faj 
politikai  szupremáciája  ellen  állítottak  sorompóba. 


Szerb  hadifogságban. 


Naplójegyzetek. 

írta :  Mándi  Andor, 

(Ötödik  közlemény.) 

Nekem  azt  mondták,  hogy  a  Morava  szabályozásánál  fog- 
nak alkalmazni.  Ez  azonban  mindvégig  csak  terv  maradt.  Sok 
huza-vona  között  hónapokig  maradtam  Nisben.  Valahányszor 
megkérdeztem,  mikor  megyek  már  ki  Mramorba,  a  felelet  min- 
dig az  volt:  pár  nap  múlva!  S  aztán  mindig  közbejött  valami. 

Nisben  egész  jól  éreztem  magam,  s  a  főmérnök  is  ugy  fogta 
fel  ottlétemet,  hogy  az  iroda  csak  jogcim,  melynek  alapján  a 
városban  lehetek,  mellékes,  van-e  dolgom,  vagy  nincs.  Néha 
hetekig  semmi  munkát  nem  adtak.  Az  egész,  amit  végeztem,  egy 
nagy  térkép  lemásolása  volt  és  egy  a  városban  építendő  barak- 
szerü  vásárcsarnok  tervezése,  melyet  a  főmérnök  előzetes  magya- 
rázata és  utasításai  alapján  készítettem  el.  Sohasem  terveztem 
még  ilyesmit,  de  főnököm  nagyon  meg  volt  elégedve  művemmel. 

Irodatársaim  nagyon  előzékenyen  bántak  velem.  Nem  tekin- 
tették bennem  a  hadifoglyot,  csak  a  kollegát.  Főmérnököm  a  leg- 
kedvesebb úriember  volt,  akit  csak  képzelni  lehet,  mondhatom, 
az  egyedüli  finom  lelkületű  és  jó  modorú  szerb,  akit  ismertem. 
Volt  egy  gépirókisasszonyunk,  eszéki  születésű  horvát  leány,  ki 
perfektül  beszélt  németül.  Halálos  ellensége  a  szerbeknek  s  igy 
jóba  voltam  vele. 

Társaságomnak  főgyülekező  helye  a  «Glasznik»  (levélhordó) 
cimü  újság  kiadóhivatala  volt.  Az  újság  szerkesztője,  Kolarics 
Iván  horvátországi  származású  ur,  kiadóhivatalában  alkalmazta 

Martalics  Károly  hadifogoly  bécsi  hivatalnokot.  Martalics,  ki 
német  létére  perfektül  megtanult  magyarul,  a  szerb  nyelvet  se- 
hogysem  tudta  elsajátítani  és  egyrészt  komikus  szerb  beszédjével, 
másrészt  mindig  jó  humorával  és  megnyerő  modorával  népszerű 
alakja  lett  a  városnak.  Mindenki  ismerte  Karlót.  Eleinte  csak  cso- 
magokat cipelt  a  postára  s  hasonló  alantas  munkálatokat  végzett, 
később  azonban  mind  többre  vitte,  bizalmi  embere  lett  Kolarics- 
nak  és  mivel  sokban  hozzájárult  az  újság  fellendítéséhez,  mind 
több  fizetést  kapott,  a  végén  már  három  és  fél  dinár  napidijat, 
ezenkívül  lakást  s  az  objaváért  is  főnöke  fizetett.  Mellékjövedelme 
is  akadt. 

Karlóval  mindnyájan  jóban  voltunk  s  mikor  ráértünk,  el- 
mentünk a  kiadóhivatalba,  segítettünk  neki  dolgozni.  A  kiadó- 
hivatal révén  mindenről  jól  voltunk  étesiílve.  A  «Glasznik»  ugyan 
nagyon  megbízhatatlan  újság  volt,  még  a  szerb  lapok  közt  is  a 
leghazugabb,  de  a  szerkesztőségbe  érkeztek  külföldi  neutrális,  sőt 
német  és  osztrák  lapok  is,  melyeket  Martalics  kicsent  főnöke 
fiókjából  s  elhozta  nekünk  olvasni.  Még  Pester  Lloydot  is  olvas- 
tam egyszer-kétszer,  de  francia  nyelven  megjelent  román,  bolgár, 
vagy  görög  újságot  mindennap.  így  aztán  tudva  mindenről,  nem 
ijedtünk  meg,  hiába  volt  tele  a  «Glasznik»  orosz  győzelmekkel. 
Kolarics  horvátországi  származású,  de  fanatikus  szerb  volt.  Egy 
időben  meggyanúsították,  hogy  osztrák  kém  s  azóta,  hogy  magát 
rehabilitálja,  a  legvéresebb  szájú  újságot  indította  meg.  A  lehe- 
tetlen hireken  kivül,  melyek  alá  rendesen  « Saját  tudósítónk  táv- 
irata)) volt  aláírva,  bár  Martalics  elárulta,  hogy  hónapok  óta  nem 
érkezett  távirat  az  újsághoz,  regény  is  volt  benne  «Habsburgovci» 
(A  Habsburgok)  címmel,  mely  szinte  nevetségesen  gyalázatos  rá- 
galmakkal illeti  uralkodó  házunkat.  Mindenféle  családi  intrikán 
kivül  kisüti,  hogy  Ő  Felsége  volt  az,  ki  megölette  Miksa  császári, 
Rudolf  trónörököst,  Erzsébet  királynét  s  végül  Ferencz  Ferdi- 
nándot és  nejét  is.  A  szerb  közönség  körében  a  regény  nagyon 
kedvező  fogadtatásra  talált,  a  lap  előfizetői  a  regény  megindulása 
óta  lényegesen  megszaporodtak. 

Laczfy  és  Kalmár  barátaim  a  kommandó  postájához  kerül- 
lek. Ott  is  kellelt  lakniok,  csak  délben  és  este  6 — 8  közt  mehettek 
a  városba.  Ez  elég  kellemes  elhelyezés  volt,  de  könnyelműséggel 
eljátszották  szerencséjükéi.  Egy  este  ugyanis  jó  kedvünk  volt  S 
azt  mondtam  nekik,  jöjjenek  el  hozzám  kicsit  iddogálni,  aludja- 

nak  nálam  és  korán  reggel  menjenek  be  a  kommandóra.  Ugy  is 
lett;  nálam  aludtak,  de  reggel  nem  mentek  be  elég  korán  s  igy 
feljelentették  őket.  Vémics  őrnagy,  Drága  királynő  gyilkosainak 
egyike,  valóságos  vadember,  ki  már  saját  katonái  közül  is  lelőtt 
néhányat,  nem  sokat  teketóriázott  a  svábákkal,  hanem  elrendelte, 
hogy  mindegyikre  tizenöt  botot  verjenek.  A  két  fiu  azonban  ked- 
vence volt  az  egész  kommandónak  s  annyian  jártak  közben  az 
érdekükben,  kik  nem  akarták  tűrni,  hogy  egy  ügyvédet  és  egy 
tanárt  ilyen  csekély  okból  megbotozzanak,  hogy  megváltoztatták 
a  büntetés  nemét,  pár  napi  elzárás  után  botozás  helyett  elküld- 
ték őket  a  novipazari  fogolytáborba,  hová  ujabban  előszeretettel 
küldték  a  büntetetteket. 

Lendvai  a  nisi  várban  dolgozott,  mint  tölténycsomagoló. 
Sok  fogoly  volt  itt  beosztva.  Némelyik  merész  fiu  kiszórta  a  lő- 
port a  töltényekből  s  igy  csomagolta  be.  Ezek  persze  fejükkel  ját- 
szottak. Volt,  aki  megtagadta  az  engedelmességet,  nem  akart 
saját  testvérei  ellen  töltényt  készíteni.  Büntetésül  egy  évi  börtönt 
kapott.  (Szerencsére  az  ilyen  hosszú  büntetéseket  nem  ülhették 
le  végig.) 

Volt  a  társaságban  egy  Pásztor  nevü  úriember,  ki  hadapród- 
jelöltnek és  okleveles  mérnöknek  adta  ki  magát.  Tényleg  csak 
póttartalékos  és  talán  villanyszerelő  volt.  Ezzel  a  szédelgéssel 
azonban  sikerült  a  szerbeknek  kissé  imponálnia  és  sok  esetben 
jobb  helyet  biztosítania  magának.  Egy  alkalommal  szükség  volt 
mérnökre  és  a  kommandó  őt  szemelte  ki.  Nemsokára  azonban 
visszaküldték  azzal,  hogy  fogalma  sincs  a  dolgokról.  Ekkor  ő  is 
a  várba  került  a  tölténycsomagolókhoz. 

Amióta  rendbe  jött  az  egészségem  és  jó  viszonyok  közt 
éltem,  a  szökés  gondolatával  foglalkoztam.  Meg  kell  szöknöm! 
Hanem  hogyan  történjen  a  dolog?  Martalicscsal  és  Wolffal  együtt 
szőttük  terveinket.  Először  a  legkézenfekvőbbre  gondoltunk:  gya- 
log menni  a  légvonalban  ötven  kilométernyire  fekvő  határig.  Az 
irodában  meg  voltak  egész  Szerbia  részletes  katonai  térképei.  Ki- 
loptam a  bolgár  határkörnyéket  ábrázoló  lapokat  és  otthon  este 
szorgalmasan  kezdtem  másolgatni.  Időközben  megismerkedtünk 
egy  osztrák  származású  mozdonyvezetővel,  ki  a  Nis — Szófia  vo- 
nalon szokott  közlekedni.  Hátha  ez  valahogy  elrejtene  a  mozdo- 
nyon, esetleg  a  szénkocsin  a  szén  közt,  amig  a  határt  elérjük? 
Tettünk  is  célzásokat  az  ügyre,  de  nagyobi)  társaságban  lévén, 

nem  mélyedhettünk  bele.  Végre  is  a  sok  huza-vonának  egyszerre 
vége  szakadt:  el  kellett  mennem  Nisből. 

Egyszer  délben,  amint  lemegyek  ebédelni,  látom,  hogy  a 
vendéglőben  detektív  áll,  a  kapuban  pedig  puskás  őr  vár.  A  dolog 
hidegen  hagyott,  nyugodtan  bementem  étkezni.  Azonban  alighogy 
jnegebédeltem  és  fizettem,  a  detektív  (szintén  hadifogoly)  oda- 
lép hozzám  és  felszólít,  hogy  kövessem  az  Odredhez,  mert  pa- 
rancsa van  engem  bekísérni.  Hiába  tiltakoztam  és  mutattam  obja- 
vámat,  előmutatta  az  elfogatási  parancsot,  mely  hármunkra:  Mar- 
talicsra,  Wolfra  és  reám  vonatkozott.  Itt  már  nem  lehetett  sem- 
mit sem  tenni,  ő  elindult  a  másik  kettő  keresésére,  én  pedig  az 
őrrel  kénytelen  voltam  az  Odredre  menni.  Ott  volt  már  több  be- 
kísért fogoly,  köztük  Wolf  is,  Martalics  elbujt  a  detektív  elől.  A 
kapitány  mindegyiktől  elkérte  az  ob javát  s  mikor  az  enyémet 
látta,  azt  mondta,  én  hazamehetek,  a  többi  utazik  Novipazarba. 
Már  indulni  szándékoztam,  csak  a  közben  kerekedett  jégeső  el- 
álltát vártam.  Egyszerre  a  kapitány  visszahivat,  megint  elkéri 
objavámat  és  azt  mondja:  «I  ti  moras  da  ides!»  (Neked  is  el  kell 
menned!)  Mielőtt  felelhettem  volna  neki,  elment  és  én  benne  vol- 
tam a  bajban. 

Mégegyszer  bemehettünk  a  városba  holminkért,  de  nem 
egyedül;  Wolf  és  én  Nikolics  detektív  (szintén  hadifogoly)  őrize- 
tére voltunk  bizva.  Mindenekelőtt  az  irodába  akartam  elmenni 
hogy  Jovanovicscsal  beszéljek,  ő  az  egyetlen,  aki  most  segíthet. 
Már  útközben  az  iroda  felé  találkoztunk  vele.  Megnyugtatott, 
hogy  nem  lesz  bajom,  majd  ő  közbelép.  így  aztán  meg  voltam 
győződve,  hogy  Nisben  maradok  és  nem  is  tartottam  érdemesnek 
holmimat  magammal  vinni,  csak  a  kenyérzsákot,  kis  fehérneműi, 
de  a  legtöbbet,  így  a  kabátot,  nyári  ruhát  és  levelezéseméi  is  ott 
hagytam. 

Másnap  délelőtt  elvittek  az  Odredhez,  ott  volt  már  Marta- 
lics, továbbá  Schwarz  és  Grosz  is.  Megint  előálltam  tiltakozásom 
mai,  de  ügyet  sem  vetettek  rá.    Jovanovics   közbelépése  is  el- 
maradt s  így  este  felé  el  kellett  mennem  a  többivel  a  vasútra, 
anélkül,  hogy  otthon  maradt  dolgaimért  visszameheilem  volna. 

Most  sem  tudom  az  okát,  hogy  miért  kellett  Nisből  elmen 
nem,  de  legnagyobb  valószínűség  szerint  azért,  meri  a  «Glasznik» 
kiadóhivatalában   tett  gyakori   látogatásaim    gyanúi  keltettek. 
Július  31-én  este  indultam  el  Nisből. 

(Aag.  1. — szept.  12.) 
Természetesen  teherkocsiban  mentünk,  de  tekintve,  hogy  a 
két  őrrel  együtt  csak  tizenöten  voltunk,  kényelmesen  elfértünk. 
Ismerőseim  közül  Martalics,  Wolf,  Kollmann,  Grosz  és  Schwarz 
voltak  velünk.  Hoztunk  magunkkal  az  útra  enni-  és  innivalót, 
főleg  pálinkát,  amitől  aztán  jókedvre  kerekedtünk  s  a  gondok 
eltűntek. 

Mikor  hajnalban  felébredtünk,  Kumanován  állt  a  vonat.  Ki- 
szálltunk és  megnéztük  a  hires  csatateret,  hol  a  balkánháboruban 
a  törökök  döntő  vereséget  szenvedtek  a  szerbektől.  Szkopljén  át 
kell  szállni  a  Szaloniki — Szkoplje — Mitrovica  vonalra  s  aztán 
északnyugat  felé  visz  az  ut  Mitrovicáig.  Tekintve,  hogy  a  követ- 
kező vonat  csak  másnap  reggel  indult  Mitrovica  felé,  egy  napot 
és  egy  éjjel  Szkopljén  kellett  töltenünk. 

Szkoplje  (Üszküb)  nagyobb  és  szebb  város  mint  Nis.  A 
Vardar  fblyó  mindkét  partján  épült,  fekvése  gyönyörű,  impozáns 
benyomást  kelt  a  magaslaton  épült  vár  és  érdekessé  teszi  a  sok 
karcsú  minaret,  melyek  minden  török  városnak  oly  festői  képet 
adnak. 

Másnap  délben  Mitrovicán  voltunk.  Innen  Novipazar  jó 
hatvan  kilométer,  másfél  napos  gyalogút.  Nem  volt  sürgős,  hogy 
i  Novipazart  meglássuk,  tehát  elhatároztuk,  hogy  Mitrovicán  tölt- 
jük a  napot  s  csak  másnap  reggel  indulunk.  A  két  csicsát  (csicsa 
annyi,  mint  bácsi,  öreg  ember,  az  őröket  általában  igy  hitták)  kis 
borravalóval  lekenyereztük,  aztán  bementünk  a  városba.  Körül- 
néztünk a  kis  városban,  melynek  lakossága  csaknem  kizárólag 
török,  és  az  utcán  szóba  álltunk  az  összecsődült  emberekkel.  Meg- 
lepett, milyen  nyíltan  hangoztatják  ezek  a  törökök  szerbellenes 
érzelmüket,  azt  mondták,  imádkoznak,  hogy  jöjjön  már  egyszer 
a  «svába»  és  szabadítsa  fel  őket  a  szerb  járom  alól,  mely  alatt 
három  éve  nyögnek.  Mikor  meghallották,  hogy  Novipazarba  me- 
gyünk, azt  mondták,  örüljünk  neki,  ott  is  törökök  vannak,  biz- 
tosan találunk  olyat,  ki  szívesen  átvezet  a  boszniai  határon. 

Ugy  látszik,  feltűnést  keltettünk  a  városban,  mert  a  mitro- 
vicai  kommandó  elküldött  értünk  egy  csendőrt,  hogy  vigyen  be  a 
kaszárnyába  és  másnap  reggel  indítson  útnak  Novipazar  felé.  Be- 
mentünk hát  a  kaszárnyába  és  ott  aludtunk  szalmazsákokon. 

Kora  reggel  neki  indultunk  a  gyaloglásnak.  Nagy  hőség  volt 
s  ezért  elhatároztuk,  hogy  a  déli  órákban  nem  megyünk,  inkább 

reggel  és  este.  Azonban  az  öregebbik  csicsa  türelmetlenkedett, 
minden  áron  indulni  akart  s  végre  egy  csendőrnek  szólt,  hogy 
nem  akarunk  neki  engedelmeskedni.  A  csendőr  reánk  parancsolt, 
hogy  induljunk,  s  igy  fél  egy  órakor  a  legnagyobb  hőségben  kel- 
lett a  meredeken  emelkedő  útnak  nekivágnunk.  Az  áruló  csicsát 
azonban  elérte  a  büntetése.  Olyan  menetsebességet  vettünk, 
melyet  az  öreg  nem  birt  követni  s  igy  mentünk  egy  jó  óra  hosszat, 
mig  fel  nem  értünk  a  hegyre.  Hiába  kiabált  utánunk,  hogy  vár- 
junk, ne  siessünk,  mert  utánunk  lő,  kinevettük  s  azt  feleltük, 
hogy  ha  sürgős  volt  neki  az  ut,  hát  most  siessen.  A  hegytetőn 
aztán  bevártuk.  Ettől  fogva  nem  mert  velünk  többet  kötekedni. 
Ezek  az  öreg  csicsák  általában  együgyű,  szánalmas  alakok  vol- 
tak, kiket  a  szellemileg  annyira  felettük  álló  hadifoglyok  ujjuk 
köré  csavarhattak,  lépten-nyomon  becsaphattak.  Bárhogyan  okos- 
kodott az  öreg  csicsa,  mégis  ugy  lett,  ahogy  mi  akartuk. 

Másnap  reggel  elértük  a  Raska  folyó  völgyét,  melynek  men- 
tén haladva  dél  felé,  mikor  már  alaposan  el  voltunk  csigázva, 
megláttuk  Novipazart.  Amint  bementünk  a  városba,  a  szük,  teker- 
vényes, piszkos  utcák  ismét  meggyőztek  arról,  hogy  a  török  váro- 
sok csak  messziről  szépek. 

Elmentünk  az  itteni  divízió,  az  «Ibarszka  Divizia»  parancs- 
nokságának épületébe  jelentkezni.  Itt  átvettek  a  csicsáktól  és  fel- 
vezettek a  dombon  lévő  török  kaszárnyába,  melynek  egyik  része 
most  hadifoglyok  tanyája.  Felmentünk  az  emeletre  s  egy  nagy 
üres  szobát  utaltak  ki  részünkre,  hol  aludni  fogunk.  Letettük  hol- 
minkat, aztán  körülnéztünk  a  szobákban,  mig  megtaláltuk  Laczfyt 
és  Kalmárt.  Először  el  voltak  ámulva  jöttünkön,  aztán  nagy  volt 
az  öröm.  Azt  mondták,  hogy  egész  jó  dolgunk  lesz,  nincs  ugyan 
olyan  szabadság,  mint  Nisben,  de  azért  jól  élhetünk,  jó  társaság 
lesz  együtt,  csak  kimenni  bajos.  Megismerkedtem  még  Fenyves 
pesti,  Felsenheim  bécsi  és  Osztrovich  trieszti  önkéntessel  s  még 
több  más  jobbfajta  emberrel.  Elmondták,  hogy  a  foglyok  kom- 
mandánsa  osztrák  ember,  civil,  Nóvák  a  neve  (itt  Szerbiában 
Novakovics),  adjutánsa  pedig  egy  újvidéki  szerb  tanító,  kinek 
nemzetiségi  izgatás  miatt  kellett  onnét  megugrania,  nehogy  fel- 
kössék s  igy  nem  valami  nagy  barátja  a  magyaroknak. 

A  novipazari  kaszárnya  a  szerb  negyedik  gyalogezred  lak- 
lanvája.  A  főleg  törökökből  és  albánokból  álló  ezred  arról  volt 
hires,  hogy  egy  alkalommal  a  rajvonalból  mindenestől  átszökött 

a  mieinkhez  és  megadta  magát.  Az  itthon  levők  hangulata  meg- 
felelő volt.  A  tarka  hadsereg  (egyenruhája  egynek  sem  volt,  szerb 
sapkát  pedig  a  világért  nem  tettek  volna  a  fejükre)  nem  valami 
nagy  kedvvel  gyakorlatozott  a  szerb  altisztek  és  csendőrök  vezény- 
szavára, ők  laktak  a  kaszárnya  egyik  felében,  a  másikban  mi, 
hadifoglyok. 

Második  nap  reggel  jelentkeznünk  kellett  a  kommandáns 
irodájában,  ki  felirta  nevünket  és  személyadatainkat.  Németül  jól 
beszélt,  a  csak  magyarul  tudókat  az  újvidéki  tanító  segítségével 
faggatta.  Mindenkit  megkérdezett,  miért  küldték  Novipazarba.  Én 
részemről  azt  feleltem,  nem  tudom,  nem  vétettem  semmit.  ((Biz- 
tosan nyaralni  küldték  a  jó  levegőre!))  felelte  gúnyosan. 

„Novipazarba  1914  decemberben  150  fogoly  jött,  csaknem 
mind  a  6.  honvéd-népfelkelő  ezredből,  bácskai  magyarok  és  né- 
metek, kiknek  elég  jó  dolguk  volt  a  többihez  képest.  Csak  a  nyá- 
ron kezdték  a  foglyokat  büntetésből  ide  küldeni,  főleg  azért,  mert 
eldugott,  félreeső  hely,  itt  nem  lehetett  sok  vizet  zavarni.  Eich- 
horn  őrmester,  szintén  bácskai,  jómódú  gazdaember  volt  a  szol- 
gálatvezető, ő  osztotta  be  az  embereket,  mikor  munkára  mentek, 
ő  tartozott  mindenért  felelősséggel  a  kommandáns  előtt.  Erélyes, 
igazságos  és  hazafias  gondolkodású  ember,  ki  kényes  feladatát 
nagy  tapintattal  oldotta  meg. 

A  városba  kimennünk  nem  volt  szabad,  csak  annak,  aki 
munkára  ment  oda.  Az  őrség  parancsnoka,  Bozsó  csendőr,  jó  em- 
berünk volt,  szimpatizált  velünk  s  akárhányszor  elnézte,  ha  egy- 
egy  fogoly  kiszökött  a  városba.  Az  őrök  nagy  része  török  vagy 
albán,  velük  szintén  jó  lábon  álltunk,  bár  meg  volt  tiltva  szigo- 
rúan, hogy  velünk  tárgyaljanak. 

Minden  reggel  korán  sorakoztunk  az  udvaron,  hol  Eichhorn 
és  Bozsó  beosztották  az  embereket  munkára.  Eleinte  a  legtöbb 
ember  a  kaszárnya  melletti  barakoknál  dolgozott.  Az  ottani  mun- 
kálatokat, főleg  földmunkálatok,  cseh  mérnök  vezette.  Amig 
kevés  önkéntes  volt,  Eichhorn  nem  küldött  ki  munkára,  de 
később  annyira  felszaporodott  a  számunk,  voltunk  húszon  felül, 
hogy  a  kommandásnak  feltűnt  a  sok  lézengő  ember  és  elrendelte, 
hogy  az  önkéntesek  is  menjenek  dolgozni,  mert,  mondá,  nálunk 
is  dolgoztatják  a  fogoly  önkénteseket.  Erre  Eichhorn  felosztotta 
az  önkénteseket  két  csoportra,  melyek  felváltva  dolgoztak,  ugy 
hogy  minden  második  napunk  szabad  volt.  De  ebből  is  természe- 

tesen,  amennyire  lehetett,  kihúztuk  magunkat,  a  sorakozónál  el- 
bujtunk, ugy  hogy  néha  négy-öt  napig  sem  mentünk  munkára. 
Amikor  kimentünk,  akkor  se  nagyon  erőltettük  meg  magunkat. 
Hiába  nógattak  az  őrök,  hogy  serényebben  dolgozzunk,  mi  csak 
azt  feleltük,  hogy  ilyen  munkához  nem  értünk,  s  akár  ásót,  akár 
taligát  adtak  kezünkbe,  akarattal  oly  ügyetlenül  dolgoztunk,  hogy 
többet  rontottunk,  mint  használtunk  a  többi  fogoly  nagy  derült- 
ségére s  az  őrök  iszonyú  bosszúságára.  Egyszer  annyira  kihoztuk 
őket  a  sodrukból,  hogy  elmentek  a  mérnökhöz  panaszkodni,  de 
a  cseh  mérnök  nem  szólt  semmit.  A  kommandáns  azonban  ragasz- 
kodott hozzá,  hogy  munkára  menjünk,  mi  pedig  továbbra  is  a 
passzív  rezisztencia  politikáját  űztük. 

Az  étkezés  délben  levesből,  ötször  hetenkint  darab  hússal, 
este  levesből  és  naponta  egy  kiló  kenyérből  állt.  A  koszt  tehát 
tűrhető  volt.  Volt  a  kaszárnyában  kantin  is,  melynek  tulajdonosa, 
öreg  szerb  csicsa,  alaposan  kiszipolyozott  bennünket,  mert  tudta, 
hogy  rá  vagyunk  utalva.  A  kaszárnya  előtt  török  gyerekek  gyü- 
mölcsöt és  édességeket  árultak,  ezektől  is  sokat  vásároltunk. 

Ha  nem  voltunk  munkában,  eleinte  rendesen  a  kaszárnya 
előtti  réten  heverésztünk,  de  aztán  azt  betiltották  s  azóta  az  udva- 
ron kivül  a  szobára  voltunk  utalva.  Miután  sok  jó  pajtás  volt 
együtt,  el  tudtuk  tölteni  az  időt. 

Volt  sok  jó  hangú  és  vigkedélyü  magyar  fiu,  ezekkel  ének- 
kart alakítottunk.  Általában  nagyon  kedvező  hangulat  uralkodott 
köztünk.  Ezt  részben  a  jó  kompánia  együttléte  okozta,  részben 
hadseregünk  állandó  győzelmes  előnyomulása  Oroszországban, 
melyről  még  itt  is,  bármennyire  el  voltunk  zárva,  rendesen  érte- 
sültünk; egyrészt  a  szerb  újságok  is  kénytelenek  voltak  lassankint 
szint  vallani,  másrészt  a  városban  lakó  törökök,  kikkel  munkára 
menet  néha  beszélgettünk,  mindent  elmeséltek,  amit  tudtak,  sőt 
még  többet  is  a  valóságnál.  Éreztük,  hogy  Szerbiában  sem  tarthat 
már  sokáig  ez  a  nyugalom,  rá  fog  kerülni  nemsokára  a  sor,  Bul- 
gáriával is  mind  feszültebb  lett  a  viszony.  S  ez  volt  az,  ami  min- 
dig tartotta  bennünk  a  lelket  és  jókedvre  hangolt,  az  az  érzés, 
hogy  nem  tarthat  már  sokáig!  Szorongva  lestük  a  híreket  s  fokoz- 
ták reménykedésünket  a  törökök,  kik  mindig  azt  mondták,  hogy: 
«Ne  féljetek,  svábák,  még  két-három  nap  s  itt  vannak  a  tieitek !» 
Ezt  a  «két-három»  napot  ugyan  nem  kellett  szórói-szóra  venni, 
ez  csak  olyan  szólásmód  a  Balkánon,  azt  jelenti,  hogy  nemsokára, 
(így  ebből  a  két-három  napból  is  két-három  hónap  lett.) 

Ő  Felsége  születése  napját  ünnepélyesen  ültük  meg.  Egyik 
fiúnak  volt  olyan  levelezőlapja,  mely  ő  Felségét  ábrázolta,  nem- 
zeti szinü  szalagunk  volt  még  hazulról,  hát  feltűztük  a  képet  a 
falra,  körülvettük  kokárdákkal,  gyertyákat  gyújtottunk  körülötte, 
mikor  kész  volt,  behívtuk  a  legszorosabb  társaságot  (csak  magya- 
rok és  németek),  beszédeket  mondtunk  és  elénekeltük  a  Himnuszt 
és  a  Gotterhaltet,  mialatt  egy  ember  a  szoba  előtt  strázsált. 

Az  az  előnye  meg  volt  tehát  a  kaszárnyának,  hogy  bár  nem 
igen  mozdulhattunk  ki  belőle,  odabent  tehettünk,  amit  akartunk. 

Érdekes  alakja  volt  a  csetának  az  egész  városban  ismert 
Sperling.  Kis,  gyerekes  kinézésű  galíciai  fiu.  Ügyes  modorával 
befurakodott  az  önkéntesek  közé,  eleinte  a  mi  szobánkban  lakott. 
Mindenkinek  elmesélte,  hogy  neki  háromezer  dinárja*  van  a  diví- 
ziónál, melyet  apjától,  a  gazdag  gyárostól,  kapott,  de  nem  akar- 
ják kifizetni.  Ezzel  az  ürüggyel  megpumpolt  mindenkit,  akit  birt; 
legjobb  médiuma  volt  a  művelt,  gazdag,  jó  családból  való,  de  ta- 
pasztalatlan Felsenheim.  Felsenheim  pénzén  megvesztegette 
Bozsó  csendőrt,  ki  gyakran  kiengedte  őket  a  városba,  hol  ismét 
Felsenheim  pénzén  mulattak.  Aztán  visszazsarolta  Bozsótól  a 
pénzt  azzal  a  fenyegetéssel,  hogy  feljelenti,  mert  megveszteget- 
hető. Lassankint  azonban  Felsenheim  kifogyott  a  pénzből  és  mi- 
kor felszólította  Sperlinget,  hogy  fizessen,  az  kinevette,  hogy  mi- 
ből fizessen,  mikor  nincs  pénze.  Felsenheim,  kinek  már  három- 
száz dinárral  tartozott  s  kinek  már  egy  fillérje  se  volt,  elpana- 
szolta a  dolgot  nekünk,  mire  bíróságot  ültünk  felette  Dr.  Kal- 
már ügyvédjelölt  elnöklete  alatt.  Kisültek  Sperling  viselt  dolgai, 
hogy  hasonló  szélhámoskodások  miatt  került  Novipazarba  s  hogy 
a  városban  is  sok  embert  csapott  be.  Erőszakosan  elvettük  pénz- 
tárcáját és  hetven  dinárt  találtunk  benne.  Lefoglaltuk  ágyát  is  és 
Eichhorn  lecsukatta  az  «apsztba».  Másnap  elmentünk  a  komman- 
dánshoz  kihallgatásra.  Sperlinget  is  elvittük  és  előadtuk  az  esetet. 
Sperling  nyugodtan  végighallgatta  az  egészet,  aztán  a  komman- 
dáns  kérdésére,  hogy  igaz-e  a  dolog,  nagyot  nevetett  s  azt  mondta, 
ez  mind  hazugság  s  csak  azért  fogjuk  rá,  mert  félünk,  hogy  ő  a 
mi  szökési  terveinket  elárulja.  Tényleg  beszéltünk  azelőtt  gyak- 
ran szökésről  ő  vele  is  s  most  a  gazember  ezzel  akart  visszavágni. 
Persze,  ezt  meg  mi  tagadtuk,  viszont  elmondtuk,  hogy  Sperling 
avval  hencegett,  hogy  a  kommandánst  megvesztegette.  A  kom- 
mandáns  viselkedése,  kit  ez  a  kijelentés  egyáltalán  nem  lepett 

meg,  meggyőzött  róla,  hogy  Sperling  ez  esetben  kivételesen  igazai 
mondott.  A  kommandáns  megígérte,  hogy  majd  megvizsgálja  a 
dolgot,  de  nem  tett  semmit. 

Fogoly  tiszt  Novipazarban  nem  volt,  csak  egyet  küldtek  oda 
büntetésből:  Nikolics  főhadnagyot,  mert  ö  Felsége  születése  nap- 
ján Szkolpjén  a  többi  ottani  fogoly  tiszt  előtt  beszédet  mondott 
és  ö  Felségét  éltette.  Első  nap  mi  közöttünk  volt,  aztán  a  várban 
rendeztek  be  neki  szobát,  hol  a  többi  fogollyal  nem  érintkez- 
hetett. Mégis  azok,  kik  a  várba  jártak  dolgozni,  becsempésztek 
neki  újságokat  és  leveleket,  ugy  hogy  titokban  összeköttetésben 
álltunk  vele  és  mindenről  értesítettük. 

A  levelezés  itt  persze  nem  ment  ugy,  mint  Nisből,  innét  iga- 
zán csak  kéthetenkint  lehetett  irni  és  érkezni  is  nehezebben  ér- 
kezett valami  ide  mint  Nisbe.  Az  utolsó  lap,  mit  hazulról  kaptam, 
augusztus  14-iki  keletű  volt,  ettől  kezdve  egész  január  3-ig  semmi 
hirem  sem  volt  hazulról!  S  ez  bizony  nem  hat  jól  az  ember  kedély- 
állapotára. 


Szemle 


Mercure  de  Francé:  A  Vatikán  magatartása  a  háború  alatt.  —  Revue 
hebdomadairc:  A  délszláv  kérdés.  —  Revue  des  Deux  Mondes:  Naplód 
jegyzetek  az  orosz  forradalomból. 

A  Mercure  de  Francé  augusztus  16-iki  számában  Georges  Rivals 
cikke:  U  attitűdé  du  Vatlcan  pendant  la  guerre  azt  a  kérdést  vizsgálja, 
hogy  micsoda  erők  határozták  meg  a  pápának  szerinte  németbarát 
álláspontját. 

Még  sokak  előtt  emlékzetesek  az  1903-as  konklave  eseményei, 
melyeket  akkor  egy  álnevű  iró  a  Revue  des  Deux  Mondes-ban  leplezett 
le.  Ebben  az  álnevű  irőban  mindenki  Mathien  kardinálist  gyanította 
s  az  ő  tanúságát  azóta  más  események  is  valószinüvé  tették.  Beigazoló- 
dott tehát,  hogy  XIII.  Leó  pápa  halála  után  I.  Ferenc  József  vétója 
akadályozta  meg  Rampolla  pápává  választását  és  vele  a  franciabarát 
iránynak  a  pápai  tróntól  való  támogatását.  így  választották  az  egyház 
fejévé  X.  Piust,  akivel  az  eddigi  vatikáni  politika  tengelye  egészen  más 
irányba  sodródott.  Ő  mindkét  hatalmi  csoporttal  barátságos  viszony- 
ban állott,  különösen  azonban  a  schönbrunni  udvarral  s  annak  ősz  urá- 
val, akit  bizalmas  környezetében  csak:  //  nostro  santo  Imperatore  néven 
nevezett.  A  német  bíborosok:  Kopp,  Hartmann,  von  Rettinger  kedvelt- 
jei, a  német  Zentrum-mal  és  Bülow  herceggel  összeköttetésben  áll  és 
viszont  Poroszország  épen  a  barátságos  viszony  hatása  alatt  ekkor 
engedi  meg  a  jezsuiták  letelepülését.  De  ugyanekkor  a  francia  katho- 
likus  törekvések  iránt  is  atyai  barátsággal  viseltetik,  sőt  a  római  Propa- 
ganda-Congregatio  3  millió  lirát  juttat  a  keletázsiai  olasz  célokra  is. 
X.  Pius  előtt  az  igazi  ellenség  a  francia  köztársaság  volt  a  katholiciz- 
mus  elleni  vad  gyűlölete  miatt.  Milyen  másképen  hatott  a  Vatikánra 
I.  Ferenc  József  kérése,  hogy  az  1912-iki  eucharisztikus  kongresszust 
Bécsben  tartsák  meg!  Mégis,  midőn  a  háború  kitört  s  az  osztrák- 
Magyar  Figyelő,  9 

magyar  nagykövet  az  eucharisztikus  kongresszus  cimén  pápai  áldást 
kért,  a  fehér  aggastyán  kijelentette:  //  Papa  benedice  la  pace  sola.  (A 
pápa  csak  a  békét  áldja  meg.) 

1914  augusztus  31-ikén  szolgáltatta  Ferrata  bibornok  az  úgyneve- 
zett Szent-Lélek  miséjét.  Ekkor  a  65  bibornok  közül  57  jelent  meg 
Rómában,  hogy  uj  pápát  válasszon.  Vaszary,  Bauer,  Martinelli,  Prisco, 
Dubillard  bibornokok  betegségük  miatt  maradtak  el;  Gibbons,  Regen 
és  O'Gonnel  messzi  székhelyeikről  még  nem  érkeztek  meg.  A  hármas- 
szövetség hiveinek  papabili-]ei,  pápajelöltjei  Serafini,  Maffi,  de  Lal, 
Agliardi  (volt  bécsi  nuncius)  voltak.  A  francia  irányzat  Ferrata,  Gas- 
parri  bibornokokat  Rampolla  régi  hiveit  tolta  előtérbe.  Ekkor  azután 
megkezdődött  a  titkos  besugások  harca.  Ferrata  bibornok  magánéletére 
vonatkozólag  mindenféle  gyanúsítások  jártak  kézről-kézre.  Maffi  bibor- 
noknak  viszont  csak  34  szavazatot  sikerült  elérnie  30  ellen;  5  szavazat 
hiányzott  még  a  kánoni  választáshoz.  Ilyen  körülmények  kőzött  jutott 
előtérbe  Giacomo  della  Chiesa  márki  jelöltsége.  Gsak  nemrég  óta  bibor- 
nok, élő  szfinx,  mosolygós  áthatolhatatlanság  szökött  elő  aranykeretes 
pápaszeme  mögül.  Genovai  származása,  jogi  tanulmányai,  diplomáciai 
múltja,  arisztokratikus  temperamentuma  szinte  kijelölték  erre  a  nehéz 
állásra.  Azonkívül  mindkét  párt  előtt  egyaránt  kedves  volt.  Rampolla 
bizalmas  környezetébe  tartozott  egykor,  tudták,  hogy  a  spanyol  királyi 
udvarban  nagy  megbecsülésnek  örvend;  végül  a  Quirinál  szemében  a 
márki  egyik  olasz  ellentengernagynak  a  bátyja  volt.  Szerda  este  Gia- 
como della  Ghiesa  márki  38  szavazatot  kapott.  Csütörtökön  az  ellen- 
próba még  két  szavazattal  többet  hozott  s  igy  40  szavazattal  20  ellené- 
ben pápává  választották. 

Ugyanekkor  Franciaországban  megmozdultak  a  lelkek  is.  A  sors- 
döntő csatákkal  kezdetét  vette  egy  vallásos  újjászületés,  a  «réveil  catho- 
lique»  a  frontokon  és  odahaza.  Annál  jobban  elcsüggesztették  a  francia 
katholikusokat  a  Rómából  érkező  hirek.  A  pápának  egy  szava  sem  volt 
Belgium  elpusztítása  miatt,  Mercier  bibornok  szava  nem  jutott  el  a 
Vatikánig.  Ellenben  1915  január  25-ikén,  II.  Vilmos  születésnapján, 
a  Kaisergeburtstag-ot  hivatalos  Te  Deum-mal  ünnepelték  meg. 

Ennek  a  magatartásnak  megértésére  csak  a  római  szalonok  pszi- 
chológiája ad  felvilágosítást.  Ezeket  az  arisztokrata  tanácskozó-helyeket 
von  Mühlberg  dolgozta  meg  és  a  császár  vatikáni  diplomatái.  A  katho- 
likus  bajorság  részéről  Rilter  báró  naponta  látogatást  tett  a  pápánál. 
Kíséretében  voltak  Széchen  gróf  s  később  Schönburg  herceg  a  mon- 
archia részéről. 

A  Vatikán  magatartása  az  entente  iránt  nemcsak  defenzív,  hanem 
offenzív  természetű  volt.  1915  elején  ^Erzberger,  az  ismert  centrum- 
párti  képviselő  beutazta  Itáliát,  hogy  hangulatot  keltsen  a  központi 

hatalmak  érdekében.  Egyúttal  az  olasz  katholikusoknak  kilátásba  he- 
lyezte a  pápa  világi  hatalmának  a  visszaállítását  a  német  győzelem 
esetében.  Ugyanekkor  Bülow  herceg  már  a  legnagyobb  eréllyel  dol- 
gozott. A  fekete  pápa,  a  juzsuiták  feje  1913  óta  a  német  páter  Wernl 
volt  s  általában  az  egyházi  bankok,  valamint  a  kongregációk  is  be- 
folyásuk alatt  álltak. 

A  pápát  magát  bizonyos  vallás-erkölcsi  okokon  kivül  diplomá- 
ciáik is  a  központi  hatalmak  mellé  állították:  1914  december  12-ikén 
jelentette  be  az  Osservatore  Romano,  hogy  a  pápa  egy  karácsonyi 
fegyverszünet  létrejöttét  ambicionálja.  A  pápa  javaslatait  Német- 
ország és  a  monarchia  szívesen  fogadták.  De  az  oroszok  karácsonya 
tizenhárom  nappal  későbbre  esett  —  ez  volt  az  ürügy  —  s  igy  a  tréve 
de  Noel  terve  első  izben  bukott  el. 

Ennek  az  offenzív  németbarátságnak  a  jellemzésére  Georges 
Rivals  a  hírhedt  Gerlach- ügyet  hozza  fel,  amelynek  hiteles  története 
szerinte  a  következő: 

Rövid  időközben  egymásután  történt  a  Benedetto  Brin  és  Lio- 
nardo  da  Vinci  hadihajók  elsülyesztése.  Mindkét  esetben  feltűnt,  hogy 
a  hajók  mechanikusai  épen  a  fatális  napon  a  szárazföldön  maradtak. 
Ezen  a  nyomon  kutattak  tovább  s  egy  napon  a  detektívek  megtudták, 
hogy  közülük  két  matróz  Rómába  utazott,  ahol  egy  bizonyos  Archita 
Valente  nevü  publicistával  volt  találkozójuk.  Ez  az  Archita  Valente  a 
háború  előtt  egy  anti-intervencionista  lapnak:  la  Vittoria-nak  volt  a 
szerkesztője.  Ez  még  gyanúsabbá  tette  a  dolgot.  Tudták,  hogy  ezt  a 
gyanús  lapot  bizonyos  Ambogretti  adja  ki,  aki  viszont  Gerlach  bíboros- 
nak volt  meghitt  embere.  így  vezettek  a  nyomok  a  bajor  bíboroshoz. 
De  egyelőre  még  nem  merték  nyilvánosan  megvádolni  őt;  annál  ke- 
vésbbé,  mert  tudták  róla,  hogy  a  pápa  legbizalmasabb  környezetéhez 
tartozik.  A  matrózokat  természetesen  letartóztatták  és  a  vizsgálat  meg- 
indult ellenük.  Ennek  folyamán  híre  járt,  hogy  diplomáciai  uton  tilta- 
kozást jelentettek  be  a  vizsgálat  ellen:  ez  a  tiltakozás  csak  a  Vatikán 
részéről  jöhetett.  Gerlach  bíboros  közben  Svájcba  menekült.  A  perről 
a  lapok  csak  erősen  cencurázott  részleteket  hozhattak.  A  Giornale 
d'Italia  1917  május  23-iki  számában  azonban  már  azt  jelenthette,  hogy 
az  ügyész  halálbüntetést  javasolt  mind  a  három  fővádlottra,  elsősor- 
ban pedig  Gerlach  bíborosra.  Tényleg  a  római  katonai  törvényszék 
1917  június  23-ikán  elitélte  Valente  Archita  publicistát  életfogytiglan 
tartó  kényszermunkára,  Nicolas  Raspagliesi  matrózt  öt  évi  börtöre  és 
katonai  rangjának  elvesztésére,  Ambrogetti  és  Grácia  vádlottakat  három 
évi  szabadságvesztésre,  végül  —  in  contumaciam  —  Pomarice  vádlottat 
halálbüntetésre  és  Gerlach  bíborost  életfogytig  tartó  kényszermunkára. 

A  Revue  hebdomadaire  júliusi  számában  Gábriel  Július  Jaray  a 

délszláv  kérdésről  ir  Les  slaves  du  sud  et  VAutriche-Hongrie  cimen. 
Ez  a  magyaros  nevü  iró  tömör  összefoglalását  adja  annak  a  magyar- 
ellenes álláspontnak,  amely  a  francia  közvéleményben  a  délszláv  kér- 
désben mindinkább  túlsúlyra  került.  Ezért  ismertetését  fölötte  raeg- 
okoltnak  látjuk. 

Mostanában  jelent  meg  Angliában  Dr.  Bogumil  Vosnyak  zágrábi 
egyetemi  tanár  könyve  a  délszláv  kérdésről,  amely  nemsokára  M.  H. 
Froidevaux  fordításában  francia  nyelven  is  meg  fog  jelenni  (Páris, 
Chapelot).  Vosnyak  könyvének  ez  a  teljes  cime:  Jugoszlávia  —  gát 
Németország  ellen.  Ebből  a  szempontból  fogja  most  Jaray  is  össze 
foglalni  a  délszláv  kérdés  egész  történetét. 

A  szlávok  már  földrajzi  elhelyezkedésüknél  is  hivatva  vannak 
erre  a  világtörténelmi  szerepre:  a  németség  kelet  felé  való  terjesz- 
kedésének meggátlására.  Északon  Csehország  áll  őrt  s  a  cseh  népsziget 
eredetileg  Alsó-Ausztrián,  Stájeren  keresztül  egy  szláv  folyosóval  össze 
volt  kötve  a  délszlávsággal  is,  de  ezt  a  folyosót  az  osztrák-német  ter- 
jeszkedés fölszivta  magába.  Ma  ettől  délebbre  a  szlovének  lakta  föld- 
től kezdődik  a  másik  gát  a  pángermán  törekvések  ellen.  Diakovár 
hires  püspöke,  Strossmayer  irta  1884  március  20-ikán  a  dalmáciai 
szerb-horvát  nemzeti  párt  elnökéhez  irt  levelében:  «A  bécsi  urak  csak 
a  porosz  király  számára  dolgoznak.  Mariboz-tól  (Marburg)  a  tengerig 
Isten  csodával  határos  módon  megőrizte  a  szlávokat,  hogy  a  Trieszt 
és  Isztria  felé  vezető  utat  elzárja  a  porosz  németség  elől.» 

Ez  a  történelmi  hivatás  elsősorban  a  szlovén  népre  vár.  Ez  a  kis 
1,500.000  főnyi  nép  figyelemre  méltó  példája  a  nemzeti  életképesség- 
nek. Nagy  Károly  ideje  óta  idegen  uralom  alatt  éli,  életét.  Területe, 
amely  eredetileg  az  Alpesektől  a  Dunáig  s  az  Isonzótól  Bajoroszágig 
terjedt,  a  német  és  magyar  nyomás  alatt  Karintiára,  Stiriára,  Krajnára 
zsugorodott  össze.  Az  idegen  uralom  alatt  csak  ugy  mentette  meg  ön- 
magát, hogy  hozzáragadt  a  hazai  röghöz.  A  szlovén  nemességet  és 
arisztokráciát  az  osztrák  nemesség  hamar  fölszivta  magába  és  a  nép 
a  német  urak  jobbágya  lett.  Ez  a  szolgaság,  amely  a  reformáció  idején 
egy  horvát-szlovén  parasztlázadásban  lobbant  ki,  csak  a  tizenkilencedik 
századdal  szűnt  meg.  A  szlovén  nemzeti  öntudat  kifejlődése  pedig  vég 
telenül  sokat  köszönhet  az  1809-től  1813-ig  tartó  négy  éves  francia 
uralomnak.  Napóleon  zsenije  ekkor  alkotta  meg  az  «illir  tartományo- 
kat)) s  Ljubljaná  t  (Laibach)  tette  fővárosává.  A  crTerritoire  illyrien- 
hét  uj  tartományával  Napóleon  azt  a  célját  akarta  riosegíteni,  hogy 
igy  Franciaország  számára  mindig  nyitva  tartsa  a  Keletre  vezető  utat 
(«faciliter  á  la  Francé  la  pénétration  vers  rOrient»).  Ezért  kaparta 
elő  Napóleon  a  szlovén  nemzeti  öntudatot,  a  szlovén  nyelvet  jogaiba 
iktatta  s  főiskolát  alapított  Ljubljanában. 

Ezekből  az  emlékekből  táplálkozott  a  40-es  évek  újra  föltámadt 
illir  mozgalma,  amelynek  vezére  Horvátországban  Gaj,  szlovén  földön 
pedig  Vodnik  volt,  az  első  szlovén  újságíró  s  «Föltámadt  Illiria»  cimü 
költemény  hires  szerzője.  Vodnik,  Gaj  és  Présem  voltak  ennek  a  nem- 
zeti mozgalomnak  szervezői.  Ők  alapították  meg  a  Slovenska  Matice-t, 
szlovén  nemzeti  mozgalom  tudományos  otthonát. 

Némileg  más  Horvátországnak,  a  másik  «gát»-nak  a  helyzete. 
Itl  mintegy  két  és  fél  milliónyi  horvát  él,  de  horvátok  élnek  még 
Magyarország  déli  részében,  Isztriában,  Dalmáciában  és  Bosznia-Herce- 
govinában. Horvátország  volt  a  délszlávság  kiválasztott  földje,  amely 
a  maga  autonóm  életét  élhette,  megvoltak  politikai,  társadalmi,  kultu- 
rális hagyományai,  arisztokráciája  és  középosztálya  fölvirágzott.  «Bécs 
támaszt  keresett  náluk  és  tudjuk,  hogy  a  horvátok  a  Habsburgok  segít- 
ségére siettek  a  forradalmár  magyarok  ellen. »  Az  1848-as  agrár-refor- 
mok tönkretették  a  horvát  arisztokráciát  és  ugyanazt  a  szociális  hely- 
zetet idézték  elő,  ami  a  két  másik  délszláv  népnél,  a  szlovénnál  és  a 
szerbnél  már  megvolt:  a  népi  demokráciát.  Szociológiai  szempontból 
már  ez  is  élesen  elkülöníti  Horvátországot  Magyarországtól,  «hol  a 
régi  urak  megtartották  valódi  hatalmukat)). 

Az  illir  mozgalom,  amely  ellen  a  horvát  nemesség  síkra  szállt, 
meghozta  a  maga  gyümölcsét.  Egyrészt  Karadzsics  1849-es  törekvései- 
ben, aki  az  egész  délszlávságot  az  egységes  szerb  kultúra  kifejezésé- 
nek tekintette,  másrészt  Ante  Starcsevics  működésében,  aki  a  délszlávo- 
kat  horvátoknak  fogta  fel.  Azután  különösen  Strossmayer  püspök  nagy 
tevékenységében,  aki  megalapította  a  zágrábi  Délszláv  Akadémiá  i, 
ahol  horvátok  és  szerbek  közös  otthonra  találhattak. 

Bosznia-Hercegovina  annexiója  a  délszláv  egység  érzését  meg- 
erősítette. Ekkor  erősödött  meg  Horvátország  leghatalmasabb  pártja: 
a  horvát-szerb  koalíció.  Az  1908-iki  prágai  kongresszuson  a  horvátok, 
szerbek,  szlovének  már  «jugoszláv»  néven  uj  csoportot  alkottak.  Ennek 
a  jugoszláv  irányzatnak  egyetlen  ellenzői  az  egyes  katholikus  frakciók 
voltak.  Dr.  Sustetcsics  a  szlovéneknél,  Dr.  Frank  a  horvátoknál  és 
Stadlét  püspök  Boszniában.  De  a  jugoszlávok  nagyrésze  különben  sem 
volt  dinasztiaellenes  törekvésű.  Ők  terveiket  a  Habsburg-ház  alatt  akar- 
ták realizálni,  de  Szerbiával  jó  viszonyt  kívántak  fentartani.  De  a 
háború  kitörésekor  a  monarchiában  a  magyar  befolyás  került  túl- 
súlyra —  irja  a  cikkíró.  «A  magyarok,  abban  a  meggyőződésben,  hogy 
a  monarchia  a  délszlávoknak  autonómiát  akar  adni,  azt  hitték,  hogy 
ettől  a  veszélytől  csak  ugy  szabadulhatnak  meg,  ha  Szerbiát  legyűrik. 
Mint  Bismarck  és  Andrássy  idejében,  Berlin  és  Budapest  most  is  töké- 
letesen egyetértenek  és  a  magyar  lelkesedéssel  rohan  a  háborúba. » 
S   még  Károlyi  Mihály  is  kijelentette  a  Népszava   egy  interjújában 

(1917  inárc.  6):  «Az  1867-iki  kiegyezés  értelmében  Ausztriában  a 
németeknek,  Magyarországon  pedig  a  magyaroknak  kell  uralkodniok.» 
Ennek  megfelelőleg  elrendelték,  hogy  a  monarchia  másik  felét,  mely- 
nek neve  1867  óta  a  «Reichsrathban  képviselt  tartományok))  országa 
volt,  egyszerűen  Ausztriának  nevezzék  s  a  németet  tegyék  hivatalos 
nyelvvé. 

A  szerző  ezután  még  a  jugoszlávoknak  az  olasz  aspirációkkal 
való  ellentétét  fejtegeti.  A  francia  cenzúra  azonban  nagy  sok  fehér 
helyével  egészen  rapszodikussá  teszi  Jaray  ur  fejtegetéseit. 

A  Revue  des  Deux  Mondes  júniusi  számában  érdekes  napló- 
jegyzeteket közölt  a  forradalmi  márciusi  hétről  Marylije  Markovics. 
Ezeken  a  naplójegyzeteken  már  rajta  érezzük  a  történetirás  suhanását. 
Egy  év  múlva  olyan  izgató  olvasmány  lesz  belőlük,  mint  a  nagy  forra- 
dalom története.  Van  ezek  között  a  jegyzetek  közt  egy  emlék,  amely 
megragadóan  magán  viseli  a  nagy  történelmi  események  vajúdásának 
emlékét.  Olyan  emberi  és  örök,  annyi  madáchi  kiábrándulás  és  annyi 
francéi  szkepticizmus  rejlik  mögötte  és  annyi  tiltakozás  a  carlylei 
hős-kultusz  ellen,  hogy  ha  nem  lett  volna  is  igaz,  akkor  is  igy  kellett 
volna  történnie!  Február  27-ikén  (az  orosz  naptár  szerint)  értesült  a 
duma  a  feloszlatását  elrendelő  cári  ukázról.  A  duma  két  részre  sza- 
kadt, —  mondja  Marylije  Markovics  — -  az  egyik  engedelmeskedve  el 
akart  távozni,  a  másik  ott  maradt  volna,  hogy  mindent  kockára  tegyen. 
És  Kerenszki  Feodorovics  Sándor  az  elsők  közé  tartozott.  Már  épen 
kalapját  vette,  hogy  távozzék.  «Ebben  a  percben  hallatlan  dolog  tör- 
tént. Egy  nő,  Morozova  Szonja  asszony,  berohant  a  taurisi  palotába 
és  elkiáltja  magát:  Itt  hozom  a  hadsereget!  S  a  Volhinszky-ezred, 
amelyet  a  leghivebbnek  tartottak,  már  föl  is  állt  a  duma  körül,  hogy 
megvédje.  A  dolog  igy  történt.  A  Volhinszky-ezred  fegyvert  ragadott, 
kinyittatta  a  kaszárnya  kapuját  és  céltalanul  bolyongott  az  utcán.  A 
Preobrazsenszky-ezred  egyik  csoportja  is  csatlakozott  hozzá,  anélkül 
*  hogy  sejtették  volna  eljárásuk  célját.  Ekkor  Morozova  Szonja  asszony, 
aki  épen  a  menet  élét  szemlélgette,  elkiáltotta  magát:  a  dumához!  Ez 
volt  a  forradalom  sikere !»  A  katonaság  állásfoglalása  eldöntötte  a 
helyzetet,  Kerenszki  visszatehette  kalapját,  Rodzianko  elfoglalhatta  a/ 
elnöki  széket  és  megismételhették  a  1879-iki  lapdaházi  esküi.  A  forra- 
dalom megkezdődött.  Azon  pedig  el  lehet  bölcselkedni,  hogy  ha  Ke- 
renszki kalapja  elhalasztotta  a  forradalmat,  ki  csinál  la  hát  meg:  i 
Volhinszky-ezred-e,  vagy  Morozova  Szonja  asszony9 

A  napló  folytatásában  —  a  júliusi  számban  —  olvassuk  a  követ- 
kezőket: 

A  forradalom  már  véget  ért.  legalább  annak  akut  stádiuma.  Mos! 
a  nép  és  a  forradalom  mózeshete  következett.  Az  utcán  vitatkozó  töme- 
gek hasonlítják  össze  a  két  forradalmat:  a  franciát  és  az  oroszt. 


A  francia  forradalom?  —  kérdezik  lenéző  taglejtéssel.  Egy  bur- 
zsöa-nemzet  lett  az  eredmény.  Mi  gyorsabban  és  jobban  lógjuk  csi- 
nálni. Mi  másképen  csináltuk!  A  mienk  szinte  vértelen  forradalom  volt! 

S  nem  ritkán  az  utcasarkokon  is  hallani,  amint  egy  nemzeti  büsz- 
keségében megsértett  francia  heves  vitába  száll  orosz  ismerősével. 

Az  üzletekből,  házakból  eltűntek  a  volt  cári  család  képei,  még 
Tatjána  nagyhercegnő  arcképe  —  ő  volt  az  orosz  nép  kedvence  —  sem 
díszeleg  többé  a  kirakatokban. 

Pétervár  mint  valami  külön  világ  el  van  szakítva  Oroszország 
többi  részétől.  És  egy  ügyes  ember  a  Ruszkoje  Szlovo  egy  példányát 
száz  rubelre  verte  föl. 

Lassanként  kialakul  a  kormányforma  is.  A  mérsékelt  szocialisták 
a  trudovikiak  (vagyis  a  munkáspártiak)  a  helyzet  urai.  A  párt  vezérei 
Kerenszki  és  Csejdze  benne  vannak  az  uj  kormányban  s  intézkednek 
a  Szovjetben  is.  A  Szovjet  a  taurisi  palotában  tartja  üléseit.  A  kormány 
és  a  munkástanács  közt  a  viszony  nagyon  kényes  és  feszült  volt;  nem 
egyszer  ellentétes  parancsokat  adtak  ki.  A  helyzetet  Kerenszki  men- 
tette meg. 

Jellemző,  hogy  a  Szovjet  első  dolga  a  militarista  szellem  eltörlése 
volt.  Az  első  prikaz  meghagyta  a  szárazföldi  és  tengerészeti  katonák- 
nak, hogy  tisztjeiknek  csak  abban  az  esetben  engedelmeskedjenek,  ha 
parancsaik  megegyeznek  a  Tanács  elveivel.  Eltörülte  a  tegezést.  A  tisz- 
teket egyszerűen  rangjuk  után  kell  megszólítani.  Kijelentette,  hogy  a 
katonák  is  szabad  polgárok,  ami  a  politizálás  tágas  és  veszedelmes 
útját  nyitotta  meg  a  katonáknak.  «A  Tanács  megölte  a  katonai  fegyel- 
met. A  szabadság  erős  bor,  amit  nem  szabad  egy  hajtásra  kiinni. » 
Ugyanez  a  prikaz  egyébként  a  tiszteket  alárendelte  a  közkatonáknak, 
mert  ezek  megválaszthatták  vagy  elvethették  tisztjeiket.  A  választás  egy 
őrmester  vezetésével  kézfeltevéssel  történt. 

Azután  egy  tolsztoji  képet  kapunk  a  naplóiró  tollából:  a  táncosnő 
palotája  előtt  cimen.  Kecsinszkaja  táncosnőnek,  aki  Miklós  cárnak  még 
nagyherceg  korából  barátnője  volt,  palotájában  most  Lenin  ütötte  fel 
tanyáját  és  a  zimmerwaldisták,  akiket  oroszul  bolse-vikinek,  azaz  maxi- 
malistáknak neveznek.  (Az  elnevezés  arra  vonatkozik,  hogy  a  bolse- 
vikik  a  szocialista-programúi  maximális  megvalósítását  követelik,  mig 
a  mense-vikik,  azaz  minimalisták  hajlandók  a  körülményekkel  alkuba 
lépni.)  Mindennap  összegyűl  a  tömeg  Leninnek  immár  hírhedtté  vált 
erkélye  előtt  s  mindennap  népgyüléseket  tartanak. 

Tavaris-ok  (ez  az  « elvtárs » -aknák  orosz  megfelelője),  én  bolse- 
viki  vagyok!  —  kiáltja  egy  hórihorgas  katona  —  és  ugy  vélem,  min- 
den munkásnak  Leninnel  kell  tartania  és  ugy  gondolkoznia  mint  én! 

Meg  is  okolja  állásfoglalását  s  a  kövezetből  egyre-másra  nőnek 

ki  a  szónokok.  Egyszerre  csend  lesz:  Lenin  megjelenik  az  erkélyen.  A 
fejek  felemelkednek.  Tapsolnak.  Lenin  alacsony,  méltóság  nélküli  em- 
ber. Sápadt,  fekete  franciás  szakállt  visel.  Brilliáns  kézelőgomjai  van- 
nak. Egy  elegáns  forradalmár.  A  felesége  luxus-automobilon  sétál  Péter- 
vár utcáin,  igen  előkelő  Ízléssel  készült  toiletteben,  ami  Párisban  ké- 
szült, vagy  talán  —  teszi  hozzá  a  rosszmájú  naplóiró  —  Berlinben.  S  a 
lebegő  szónoki  emelvényről  Lenin  elkezd  beszélni.  A  háborút  minél 
előbb  be  kell  fejezni  s  a  földfelosztást  még  az  alkotmányozó  gyűlés 
egybehivása  előtt  el  kell  intézni. 

Ahogy  befejezi  szónoklatát,  a  palota  ajtaján  beléphet  egy  pár  ki- 
váltságos. Nyolc  óra  után  a  katonák  szabadon  járhatnak  be  Leninhez, 
polgári  egyének  számára  azonban  egy  engedély  szükséges  a  párttitkár- 
ság részéről.  Egy  katona  megy  fel  épen  most  Leninhez.  Pár  perc  múlva 
visszatér  s  beszámol  a  beszélgetésről. 

Miután  üdvözöltem  Lenint,  —  meséli  a  katona  —  azt  kérdeztem 
meg  tőle,  hogyan  kaphatott  engedélyt  a  Németországon  keresztül  való 
utazásra? 

Aki  tőlem  ilyesmit  kérdez,  —  válaszolt  és  fejezte  be  a  párbeszédet 
nagy  komolyan  a  bolseviki  vezér  —  az  csak  provokátor  lehet! 

A  naplóiró  előtt  nyilván  nem  rokonszenves  Lenin,  akit  egyébként 
« modern  Herosztratesz»-nek  nevez. 


Az  ukrán  problémáról  —  egy  ukrán 
politikus. 


Az  ukrán  mozgalom  egyik  legkiválóbb  alakjával  beszélgettem  az 
ukrán  kérdésről.  Szives  készséggel  ismertette  a  mozgalom  legújabb 
fázisait,  amelyekről  kellő  részletességgel  tudott  beszámolni.  Az  ukrán 
mozgalom  ugyanis  a  legkitűnőbb  organizációt  is  jelenti  s  ez  magyarázza 
meg  azt.  hogy  az  ausztriai  ukránok  vezéremberei  a  legapróbb  részle- 
tekig tájékozva  vannak  arról,  hogy  mi  történik  Oroszországban.  Uk- 
ránia fővárosában:  Kievben.  pedig  az  orosz  határ  elzárása  az  informáló- 
dást nagyon  megnehezíti.  Igaz.  hogy  az  orosz  rabságból  nem  régen 
visszatért  Szepticky  gróf  lembergi  görög  katholikus  metropoiita.  az 
ausztriai  ukránoknak  büszkesége.  Ukránián  át  tette  meg  az  útját  s 
Kievben  alkalma  volt  személyesen  meggyőződést  szerezni  Ukránia  föL-  ' 
támadásáról.  Ukránia  föltámadt  s  ez  egyike  ama  kevés  pozitív  ered- 
ményeknek, melyeket  eddig  az  orosz  forradalom  megérlelt.  Leviekyj 
Jenő  dr..  az  ausztriai  ukránok  egyik  vezérembere,  akit  a  Seidler-kor- 
mány  ukrán  minisztereként  emlegettek,  ezt  igy  fejezte  ki  előttem: 

Oroszország  esetleg  rámegy  a  forradalomra,  mi  ukránok  azon- 
ban a  legtöbbet  köszönhetjük  neki:  országunk  föltámadását,  ősi  füg- 
getlenségünk, szabadságunk*  helyreállítását. 

Beszélgetésünk  folyamán  Leviekyj  dr.  több  érdekes  kijelentést 
leit  előttem  az  ukrán  mozgalomról,  az  egykori  ukrán  birodalomról  s 
fejtegetései  megérdemlik,  hogy  a  magyar  közönség  objektív  tájékozó- 
dást kapjon  a  jövendő  Európa  legfontosabb  problémájának:  az  ukrán 
kérdésnek  jelenlegi  állásáról. 

Arra  a  kérdésre,  hogy  mik  az  ukrán  nép  törekvései  ebben  a  há- 
borúban általánosságban,  ezt  a  választ  adta  Leviekyj  dr.: 

—  Az  ukránok  egy  népnek  érzik,  tudják  magukat  s  arra  törek- 
szenek, hogy  politikai  szabadságuk  eszméjét,  mint  állami-nemzeti  in- 
dividualitást, a  mostani  világháború  végeredményekén!  lehetőleg  meg- 


130 


Az  ukrán  problémáról  —  egy  ukrán  politikus 


valósítsák.  Hogy  mily  határok  között  lehet  majd  ezt  a  nemzeti  pro- 
grammot  megvalósítani,  ez  nem  az  ukrán  néptől  függ  s  korai  volna 
erről  már  most  végleges  Ítéletet  mondani.  Nekünk,  ukránoknak,  elég, 
ha  részünkről  mindent  megteszünk  és  előkészítünk  arra,  hogy  azt,  ami 
adott  körülmények  között  elérhető,  valóban  el  is  érjük. 

És  most  szükségesnek  mutatkozik,  hogy  az  ukrán  nép  múltjára 
visszapillantsunk.  Az  ukrán  nép  hatalmas,  független  nép  volt  Európa 
keletén,  amely  a  IX.  században  alakult  s  a  XIV.  század  közepéig  min- 
den ellenséget,  akár  északról,  akár  nyugatról  tört  az  ellene,  vissza  tu- 
dott verni.  Az  ukrán  birodalom  abban  az  időben  több  fejedelemségből 
állott,  amelyek  élén  a  kievi  nagyherceg  állott  s  határai  a  galíciai  Szan 
folyóig,  keleten  a  Donig  s  délen  a  Fekete-tengerig  terjedtek.  Később 
azonban  az  ázsiai  hordák  —  kunok,  tatárok  stb.  —  betörései  és  ismé- 
telt borzalmas  pusztítások  folytán  szomorú  sorsra  jutott  ez  a  hatalmas 
birodalom.  Az  állami  és  nemzeti  élet  központja  Kievből  Lembergbe  és 
Halicsba  tolódott,  —  mely  városok  földrajzi  fekvésüknél  fogva  több 
védelmet  nyújtottak,  —  a  halicsi  és  lodoméri  fejedelmek  székhelyeire. 
Azonban  a  régi  ukrán  birodalomnak  ez  a  része  is,  amely  nyugat  felé  a 
legjobban  előretolt  végvára  volt  a«  ukrán  függetlenségnek,  elvesztette 
függetlenségét,  amidőn  ez  a  fejedelemség  —  közben  a  pápa  (1256) 
halics-lodoméri  királyságra  emelte  —  az  uralkodó  Romanovics  dinasz- 
tia kihalta  után  gazdátlan  birtokká  vált.  Ekkor,  mint  ismeretes,  az  uk- 
rán fejedelemségek  a  litvániai  nagy  hercegséghez  csatlakoztak, 
hogy  aztán  rövid  relatív  nyugalom  után  a  Keleti-  és  Fekete-tenger 
közötti  területekért  harcoló  szomszédok  —  lengyelek,  moszkoviták, 
törökök  —  állandó  csataterévé  váljon.  Persze  az  említett  népek  között 
való  harcba  egyszer-másszor  az  erdélyi  és  moldvai  fejedelmek  is  be- 
avatkoztak, később  pedig  a  svédek  is.  Minden  oldalról  fenyegetve,  az 
ukránok  a  XVI.  században  ukrán  hetmanok  vezetése  alatt  egy  katonai- 
lag szervezett,  demokrata  kozák  köztársaságot  alapítottak,  mely,  min- 
den oldalon  harcba  állva,  Ukránia  régi  dicsőségének  és  függetlenségé- 
nek helyreállítására  törekedett.  A  XVII.  század  hatalmas  fölkelései 
Ghmelnyckyj  és  Doroszenko  hetmánok  alatt,  majd  pedig  az  utolsó  föl- 
szabadítás! kísérlet  Mazeppa  hetmansága  alatt,  akinek  XII.  Károly 
svéd  király  seregével  egyesült  hadait  I.  Péter  cár  1709-ben  Poltavánál 
megverte,  általánosan  ismert  történeti  adatok.  1667-ben  Ukrániát  Len- 
gyel- és  Oroszország  között  osztották  föl,  Lengyelország  harmadik  föl- 
osztása  után  pedig  egész  Ukrániát  Oroszország  szerezte  meg.  a  galíciai 
királyságot  kivéve,  amelyet  a  magyar  korona  jogai  alapján  az  osztrák 
császárságba  kebeleztek  be. 

Amint  ebbő]  a  históriai  visszapillantásból  kitűnik,  a/  ukránok 
magasztos  nemzeti  múltra  tekintenek  vissza  s  ha  most  mindkét  világ 

részben  a  népek  önrendelkezési  jogának  aiapelvét  proklamálják,  akkor 
csodálkozni  sem  lehet  azon,  ha  az  ukránok  negyvenmilliós  népe  el- 
évüietlen  jogát  nemzeti-politikai  önállóságára  —  eltekintve  az  alaktól, 
amelyben  ez  megvalósítható  —  minden  rendelkezésére  álló  eszközzel 
érvényesíteni  igyekszik. 

Az  orosz  ukránok  a  mostani  forradalom  folyamán  saját  kor- 
mányt alakítottak  az  ország  fővárosában  Kievben,  amelyet  a  pétervári 
ideiglenes  kormány  ép  ugy  elismert,  mint  Ukrániának  valamennyi  ön- 
kormányzati szerve.  Másrészt  a  háború  kitörése  óta  működő  kievi 
ukrán  nemzeti  tanács  ez  utóbbi  időben  ukrán  alkotmányozó  testületté 
alakult  át,  amely  Ukránia  nemzeti  minoritásainak  képviselőit  is  egye- 
síti önmagában.  Ennek  a  testületnek  Ukránia  állami  önkormányzati 
alkotmányának  a  kidolgozása  a  feladata. 

Az  ukrán  kormány  e  pillanatban  már  nemzeti  hadsereggel  is  ren- 
delkezik, egyelőre  csak  hat  nemzeti  ezreddel. 

Világpolitikai  jelentőségben  az  ukrán  probléma  Ukránia  központi 
helyzete  folytán  a  legnagyobb  fontosságú  keleteurópai  kérdés,  miután 
az  ukránságnak,  mint  nemzetközi  tényezőnek  a  szerepe  az.  Európa  ke- 
letén kialakuló  ügyekre  a  legmesszebbmenő  befolyást  gyakorolja.  Az 
ukrán  nép  ugyanis  az  összes  északról  jövő  imperialista  törekvésekkel 
szemben,  amelyek  a  világbékét  fenyegetik,  természetes  gátat  alkot,  a 
lengyelekkel  szemben  ép  ugy,  mint  az  oroszokkal,  s  nem  utolsó  sorban 
politikai  védőfalat  az  összes  Balkán  népek  számára.  A  világgazdasági 
forgalom  szempontjából  az  ukrán  terület  —  megmérhetetlen  talaj - 
kincsei  miatt  már  most  is  Oroszország  éléstárának  nevezik . —  a  leg- 
biztosabb és  legkényelmesebb  összeköttetést  jelenti  Középeurópa  és 
Ázsia  között  s  a  művelődés  szempontjából  nagyjelentőségű  hidat  is  je- 
lent az  európai  kultúrnépek  és  a  Kelet  között. 

Az  aktuális  politikára  térve  át,  a  következő  kérdést  intéztem 
Levickyj  doktorhoz: 

—  Mi  az  ausztriai  ukrán  kérdés  lényege? 
Ezt  a  választ  kaptam: 

—  Ausztriában  három  és  fél  millió  ukrán  él  egy  etnográfiailag 
elhatárolt  területen,  mint  egész  Keletgalicia  és  az  északi  Bukovina 
törzslakossága.  Amint  már  említettem  volt,  az  úgynevezett  Keletgalicia 
történelmi  szempontból  a  tulajdonképeni  Galíciát  jelenti  s  legfőbb 
része  az  egykori  halics-lodoméri  hercegségnek,  amelyhez  a  mostani 
Keletgalicián  (Galícián)  kivül,  a  cholmi  terület  és  Volhyniának  egy 
része  is  hozzátartozott.  Sajnos,  1860 — 61-ben  az  úgynevezett  október- 
diplomával és  a  februári  pátenssel  ezt  a  régi  történelmileg  is  ukrán  te- 
rületet lengyel  területekkel  egy  koronatartományba  egyesítették,  dacára 
az  ukránok  erélyes  tiltakozásának.  Ebben  az  újonnan  formált  ország- 

ban  ilyen  módon  lengyel  többséget  hoztak  össze.  Most  aztán  azt  köve- 
telik az  ukránok,  hogy  amennyiben  az  itt  szóbanforgó  területek  a 
békekötés  után  is  osztrák  fenhatóság  alatt  maradnának,  ez  esetben 
áilíttassék  helyre  a  történelmi  állapot,  az  ukrán  Galicia  (Keletgalicia  a 
Szan  folyótól  keletre)  választassék  e  la  lengyel  Nyugatgaliciától,  abból 
a  Galiciából  pedig,  amely  a  magyar  korona  jogán  került  az  osztrák  csá- 
szársághoz, továbbá  az  északi  Bukovinából  és  esetleg  Cholm  és 
Volhynia  csatlakozó  részeiből  egy  önálló  koronatartomány  alkottassék 
s  ez  az  autonóm  tartomány  egyenesen  az  állam  központi  hatalmának 
rendeltessék  alá. 

A  következő  kérdésein  ez  volt: 

—  Milyen  álláspontot  foglalnak  el  az  ausztriai  ukránok  az 
Ausztriában  tervbe  vett  alkotmányreformmal  szemben? 

Ezt  a  választ  kaptam: 

—  Őszinte  hivei  vagyunk  az  osztrák  alkotmányreformnak,  elő- 
ször már  azért  is,  mert  a  decemberi  alkotmány  immár  tarthatatlanná 
vált  s  magát  az  államot  is  károsan  befolyásolja  belső  fejlődésében  és 
külső  politikájában,  másodszor  pedig,  mert  a  mai  állapotot:  a  lengyel 
közigazgatás  alatt  álló  Galiciát  tovább  elviselni,  eltűrni  nem  tudjuk.  A 
tervbevett  reformnak  az  államtestnek  nemzeti-autonóm  területekre  való 
felosztását  kell  eredményeznie  (az  úgynevezett  területi-nemzeti  auto- 
nómiát) s  ez  a  programm  teljesen  fedi  a  mi  történelmi  jogainkat  Gali- 
cia és  Lodoméria  királyságokra.  A  nemzeti  területeken  levő  más  nem- 
zetiségű kisebbségek  megtalálhatják  fejlődésüket  a  kulturális-nemzeti 
autonómia  biztosítása  révén  s  azt  az  állami  építménynek  igazi  demokra- 
tikus alapon  való  fölépítése  egészen  jól  megvédené.  Az  állami  alkot- 
mány ezen  átalakításának  ugy  az  államnak,  mint  Ausztria  összes  népé- 
nek, amelyek  most  a  tartományi  határok  révén  kivétel  nélkül  ketté 
vannak  választva  s  egy  mesterséges  többségnek  alárendelve,  előnyére 
kell  válnia. 

És  végül  egy  úgynevezett  kényes  kérdés: 

—  Milyen  álláspontot  foglalnak  el  az  ukránok  azokkal  a  köve- 
telésekkel szemben,  amelyek  arra  irányulnak,  hogy  az  újonnan  alakuló 
formációkhoz  a  magyar  királyság  részei  is  hozzácsatoltassanak? 

—  A  magam  részéről  a  hasonló  követeléseket  a  jelenlegi  háborn 
t>ap  nem  tartom  reálisoknak,  mert  azok  megvalósításához  a  központi 
hatalmaknak  az  entenle  részéről  való  összezuzására  volna  szükség,  ami 
minden  valószínűség  szerinl  többé  már  nem  következhet  l>t\  Magyar- 
ország, számolva  a  kor  követelményeivel,  az  államélel  demokratizálá 
sának  útjára  fog  lépni  s  az  ország  belső  politikájának  ilyen  változása 
Magyarország  nemzetiségeinek  is  előnyére  fog  válni.  A  magyar  állam 
jól  felfogott  érdeke,  hogy  népei,  mint    nemzeti    individualitások,  jól 

érezzék  magukat  s  nemzeti-kulturális  szükségleteik  kielégíttessenek, 
anélkül,  hogy  külső  segítség  után  kellene  vágyódniok.  Különösen  a  ma- 
gyar ukránokra  vonatkozik  ez,  akik  minden  tekintetben  el  vannak  ha- 
nyagolva s  akiknek  az  állam  különös  gondoskodására  szükségük  van. 
Mi,  ausztriai  ukránok,  őszinte  örömmel  fogjuk  üdvözölni,  ha  magyar 
testvéreink,  a  Magyarországban  beállott  uj  fordulat  folytán  nemzeti 
jogaikat  elnyerni  fogják. 

Eddig  a  Levickyjjel  folytatott  érdekes  beszélgetésem,  amit  igye- 
keztem szószerint  reprodukálni.  Általa  a  Magyar  Figyelő  olvasói  meg- 
ismerhetik az  ausztriai  ukránok  álláspontját,  amelyet  az  európai  ukrán 
kérdés  megoldásában  elfoglalnak. 

Irinyi  Jenő. 


Följegyzések. 


Történelmi  jegyzetek  a  szabadkőmívesség  jubileumához.  A  sza- 
badkőmívesség  jubilál.  Kétszáz  éve,  hogy  Londonban  négy  szabad- 
kőmíves  páholy  nagypáhollyá  egyesült  és  megválasztotta  az  első  szabad- 
kőmíves  nagymestert.  A  dátum  fordulópontot  jelez  a  szabadkőmíves- 
ség  történetében,  a  jubileumról  azonban  kevés  szó  esik.  A  szabad- 
kőmíveseket  sem  emlegetik  mostanában.  Azt  kell  hinni,  hogy  az 
entente  szabadkőmívességére  a  háborús  agitációból  háramló  ódiu- 
mot, a  szabadkőmíveseknek  mindenen  túlmagasodó  szolidaritása  kö- 
vetkeztében, a  háború  felidézésében  nyilván  ártatlan,  középeurópai 
szabadkőmivesek  is  vállalják  s  ezért  időszerűnek  tartják,  hogy  most 
legalább  is  ne  jubiláljanak  a  nyilvánosság  előtt.  A  szabadkőmívesség 
jövője  és  jelene  sokkal  problematikusabb,  másrészt  a  problémáknak 
csak  érintése  is  sokkal  több  érzékenységet  sérthet,  semhogy  most,  hábo- 
rúban, ezen  a  helyen  időszerűnek  és  célszerűnek  tartanok  a  velük  való 
foglalkozást.  A  kétszázadik  évfordulón  viszont  érdeklődéssel  tekintünk 
vissza  az  elmúlt  kétszáz  esztendő  történetére,  ugy  a  maga  nemében 
páratlan,  sajátos,  rendkívüli  szervezetnek  immár  lezárt  aktáira.  Mi- 
közben azonban  az  akták  között  lapozunk,  hogy  a  történelem  világánál 
kapjunk  felvilágosítást  a  szabadkőmívesség  sokarcú  fogalmáról,  csa- 
lódottan kell  megállapítani,  hogy  ezek  a  lezárt  történelmi  akták  több- 
nyire kérdéssel  zárulnak  le  és  a  szabadkőmívesség  fogalma,  minél  töb- 
bet foglalkozunk  vele,  annál  zavarosabb,  ellenimondásokban  annál 
gazdagabb,  annál  tágabb,  annál  kevésbbé  meghatározható  lesz.  A  leg- 
különbözőbb szekták,  a  legellentétesebb  világnézetek,  a  legkevébbé 
összeegyeztethető  célok,  módok  és  eszközök  békén  szunnyadnak  egymás 
mellett  a  kétszáz  éves  históriában,  amely,  noha  csak  a  tizennyolcadik 
század  elején  kezdődik,  a  dogmákhoz,  a  tekintélyekhez,  a  formákhoz 

való  sokkai  szívósabb  ragaszkodást  mutat  fel,  mint  a  középkori  egy- 
háztörténetem és  a  renegátoknak,  a  reformátoroknak  és  az .  .  .  eret- 
nekeknek aránylag  nem  kisebb  csapatát  vonultatja  fel  szemeink  elötí, 
mint  akármelyik  felekezet.  Ha  nem  tudnók,  hogy  kitűnő  férfiak,  mint 
például  Washington,  Nagy  Frigyes,  Goethe,  Voltaire,  Mozart,  Lessing, 
Herder,  Blücher  generális,  IV.  Frigyes  Vilmos,  igaz,  hogy  többnyire 
csak  rövid  ideig,  de  szabadkőmíveseknek  vallották  magukat,  alapo- 
sabb vizsgálat  nélkül  elfordulnánk  a  kulturkuriózumoknak  ama  gyűj- 
teményétől, amely  a  szabadkőmívesség  történelmének  anyagát  teszi, 
igy  azonban  tekintetünket  ott  felejtjük  ezeken  a  furcsa  okmányokon. 
Valóban!  Van  ok  a  csodálkozásra.  Vessük  fel  a  legegyszerűbb,  alapvető 
kérdések  egyikét  és  ámuljunk  el:  hány  és  hányféle  felelet  érkezik  rá  — 
a  múltból.  Kérdezzük  meg,  hogy  a  szabadkőművesek  kik,  mivel  és 
milyen  célból  foglalkoznak  és  számoljuk  a  válaszokat.  A  szabadkőmí- 
vesek:  lovagok.  A  szabadkőművesek:  a  templáriusok  utódai,  esetleg: 
a  jeruzsálemi  szent  János  lovagrendé.  A  szabadkőmívesség  a  katholi- 
cizmusban  gyökeredzik  (Ramsay).  A  szabadkőmívesség  a  klerikálizmus, 
a  jezsuiták  ellen  irányul  (Illuminatismus).  A  szabadkőmívesek  elve, 
hogy  a  páholyban  nem  politizálnak  (Németország).  A  szabadkőmívesség: 
politikai  párt  (Franciaország,  Olaszország).  A  szabadkőműves  páholy: 
kellemes  és  kényelmes  klub,  ahol  jól  lehet  enni,  inni  és  szórakozni 
(Anglia).  A  szabadkőműves  páholy:  az  erény  temploma,  a  testvérek: 
az  üdv  hadserege.  A  szabadkőmívesség  célja,  hogy  megtanuljunk  ural- 
kodni szenvedélyeinken.  A  szabadkőmívesek:  misztikusok.  A  szabad- 
kőmívesek: alkimisták  és  kabalisták.  A  bölcsek  kövét  keresik.  Aranyat 
akarnak  csinálni.  Az  özvegyek  és  az  árvák,  az  elnyomottak  és  a  gyen- 
gék védői,  uj  keresztény  lovagok  (Freiherr  von  Hund).  A  szabad- 
kőmívesség: művelődési  egyesület,  nagyszerű  önképzőkör,  amelynek  az 
a  célja,  hogy  a  munkamegosztás  révén  egyoldalúan  művelt  emberek- 
ből a  különböző  foglalkozásbeliek  egy  keretbe  foglalása  által,  egyete- 
mes műveltségű,  tehát  tökéletes  embereket  faragjon  (Fichte).  A  szabad- 
kőmívesség nem  közművelődési  egyesület,  hanem  biztosító  társaság, 
amely  ugyan  nem  a  befizetett  összegek  alapján  és  valamely  előre  meg- 
állapított mérték  szerint,  de  feltétlen  kötelezettséggel  segíti  azokat  a 
tagokat,  akik  a  segítségnek  szükségét  látják.  A  szabadkőmívesség  nem 
biztosító  társaság  és  a  segély,  amelyet  nyújt,  inkább:  szellemi.  A  szabad- 
kőművességben minden:  titok  és  jelkép.  A  szabadkőmívességnek  nincse- 
nek titkai  és  a  jelképek,  a  formák,  a  külsőségek  egyáltalán  nem  lénye- 
gesek. Folytassuk?  Idő,  hely  és  emberek  szerint  nem:  módosult,  de 
lényegében  más  alakban  és  lényegében  más,  gyakran  teljesen  ellen- 
tétes, tartalommal  jelennek  meg  a  liberi  muratores  és  még  ugyanabban 
az  időben,  ugyanazon  a  helyen  is  másként  beszélnek  és  másként  csele- 

kednek.  Az  egész  világ  testvériességét  hirdetik  és  ők  szeparálják  ma- 
gukat, zártkörű  társasággá.  A  teljes  demokrácia  jelszavát  irják  a  zász- 
lójukra, a  «testvérek»  megválogatásában  viszont  kaszinói  finyássággal 
járnak  el,  a  felvételt  időnkint  változóan  vagyonhoz,  társadalmi  állás- 
hoz, születéshez  kötik,  volt  idő  például,  amikor  nemesi  alapon  szervez- 
ték a  páholyokat  és  zsidókat  elvből  nem  ismertek  el  testvérnek,  cselé- 
det, s  más  alárendeltebb  helyzetű  egyént  szintén  nem.  A  teljes  egyenlő- 
séget hirdették,  történelmük  viszont  tele  van  hierarchikus  küzdelmek- 
kel és  prestige-kérdésekkel,  a  londoni  nagypáholy  pápább  a  pápánál, 
nem  «ad  engedélyt))  uj  alakulásokra,  a  Dicsőbb  fény  hajnalához  cím- 
zett magyar  páholyról  pedig  fel  van  jegyezve,  hogy  nem  tudott  meg- 
alakulni, mert  a  hamburgi  nagypáholy,  amelytől  ((alkotmányt  kért», 
csak  abban  az  esetben  volt  hajlandó  a  kérés  teljesítésére,  ha  a  magyar 
páholy  hivatalos  nyelve  a  német  lesz.  S  a  szabadkőmívesség  a  rang- 
fokozatoknak olyan  sorát  dolgozta  ki  (a  skót  páholy,  a  francia  pá- 
holyok), amelyek  mellett  a  katonai  sematizmus  szégyenkezhetik.  Biz- 
tos és  világos  feleletet  még  az  intézmény  nevéről  sem  kapunk.  Van 
verzió,  amely  szerint  a  szabadkőmívesek  nevüket  ama  középkori  és 
építéssel  foglalkozó  szervezetektől  (Bencések)  nyerték,  akiket  különös 
jogszabályok  kivettek  a  hatóságok  hatalma  alól  s  akiket  ezért  szabad- 
kőmiveseknek  (liberi  muratores)  neveztek.  Ezzel  szemben  Lessingnél 
is  megtaláljuk  azt  a  felfogást,  hogy  a  szabadkőmíves  megjelölés:  az 
angol  masonry  (kőmíves)  és  masony  szavak  (asztaltárs,  tagtárs)  össze- 
zavarásából,  félreértés  révén  keletkezett,  és  hogy  a  szabadkőmívesek- 
nek  a  kőmívességhez  még  jelképiesen  sincs  közük,  ők  a  középkori 
Tafelrundék  szellemi  utódai.  Az  egymás  mellé  sorakoztatott  rikító 
ellenmondásokban  a  közös,  az  állandó  elemet,  azt,  amelyben  vala- 
mennyi megállapítás  megegyez,  hasztalan  keressük.  E  sok  és  sokféle 
alakulásnak  csak  a  neve  közös  és  még  ennek  a  közös  névnek,  amely 
egyedüli  kapocs  gyanánt  szerepel  az  egymással  gyakran  homlokegye- 
nest ellenkező  szekták  között,  ennek  a  névnek  az  eredete,  értelme  is' 
vitás.  A  szabadkőmívesség  történelme  valóban  nem  ad  felvilágosítást 
azokra  a  kérdésekre,  amelyekkel  hozzá  fordulunk.  A  szabadkőmíves- 
ség ugy  jelentkezik  benne,  mintha  felekezet  lenne,  dogmatikus  viták- 
kal, liturgikus  problémákkal,  eretnekekkel,  kitagadottakkal,  hatalmi 
kérdésekkel  és  harcokkal,  különféle  szektákkal  az  eszmei  tartalomnak 
viszont  olyan  különös,  ellentétekben  való  olyan  gazdag  változatossággal, 
amelyet  az  összes  felekezetekben  együttvéve  sem  találhatunk  meg.  A 
mára  borítsunk  fátyolt.  A  szabadkőmívesség  tinién  el  ének  lapjaira 
viszont,  befejezésül,  irjunk  oda  egy  tanulságát,  amelyre  ;i  világtörté- 
nelem tanított  meg.  A  szabadkőmíves  vallás  «az  :i  vallás»,  amely- 
nek elveiben  minden   ember  egyetért)),  nincs  és  el  sem  képzelhető. 

mint  ahogy  az  egység,  az  egyöntetűség  még  a  szabadkőmíves  pá- 
holyok között  sincs  meg,  sőt,  szeretjük  ugy  képzelni  a  dolgot,  hogy 
példán]  a  középenrópai  és  az  entente  országokbéli  páholyok  között 
a  legnagyobb  antagonizmus  áll  fenn.  Ez  a  szabadkőmívesség  ter- 
mészetéből folyik,  a  szabadkőmívesség  természete  ugyanis  az  ellent- 
mondás. Egységet  hirdetnek  és  ők  maguk,  a  saját  kis  hitközségeik 
is  annyitele  szektára  szakadnak,  ahányan  vannak,  száműzik  a  poli- 
tikát, de  akadnak  páholyok,  amelyek  politizálnak,  békét  hirdetnek 
és  háborút  csinálnak,  keblükre  akarják  ölelni  az  emberiséget  és  exklu- 
zívak, titokzatosak  és  nincsenek  titkaik,  az  állam  és  a  felekezetek  ellen, 
igy  vallják,  nem  irányul  a  munkájuk,  tevékenységük  azonban  nem 
egyszer,  irányában  legalább  is,  nem  egyezik  az  állam  politikájának 
irányával.  Az  elvek  és  a  gyakorlat,  a  szellem  és  a  testületek  kontraszt- 
ját, a  szellem  magasrendűségét  és  a  páholyok  alacsony  szellemét, 
számos  kiváló  szellem,  aki  maga  is  szabadkőmíves  volt,  csalódva  és 
kiábrándultan  állapította  meg. 


A  francia  monstre-botrány.  A  harmadik  köztársaság  már  kiállta 
a  Panama-  és  a  Dreyfus-ügyet  is,  majd  csak  megbirkózik  a  botrányok- 
nak ezzel  az  ujabb  moszatával  is,  ami  ennek  a  gyökerében  romlott 
politikai  iszapban  most  vetődött  fel.  Emlékezünk  rá,  hogy  az  Alme- 
reyda-üggyel  kezdődött,  amelyet  a  Magyar  Figyelő  szeptember  1-i  szá- 
mában már  ismertettünk.  Léon  Daudet,  a  royalisták  nagy  inkvizitora, 
nem  hiába  védte  hát  meg  minden  nap  reggel  8  órakor  az  Action 
Frangaise-ban  Franciaországát  az  árulóktól! 

Nézzük  csak:  Daudet  ur  egy  hónap  leforgása  alatt  mennyi  em- 
bert leplezett  is  le.  Hetenkint  háromszor  ő  irja  a  vezércikket  lapjába  és 
azt  ambicionálta,  hogy  minden  vezércikkben  egy  kémet,  vagy  árulót 
ajándékozzon  Franciaország  börtöneinek.  A  kivégzett  Zell  Maria 
Gertrudon,  vagy  a  brettli-nevén  ismertebb:  Mata  Harin  és  Turmel  kép- 
viselőn kívül  a  következő  fejek  lógnak  ki  Daudet  ur  pókhálójából: 

Az  Almereyda-ügyből  kifolyólag  még  nem  olvastuk,  hogy  a  bör- 
tönben megfojtották  volna:  Duval-i,  a  Bonnet  Rouge  kiadóját;  vala- 
mint Clairet  és  Marion  munkatársait.  Azután  jött  a  Bolo-basa  ügye. 
Magát  a  basát  letartóztatták  és  börtönbe  vetették,  mert  Daudet  meg- 
vádolta, hogy  Abbas  Hilmi  az  egyiptomi  khedive  közvetítésével  német 
pénzt  kapott  a  franciaországi  békepropaganda  erősítésére.  Utána  jártak 
Bolo-basa  pénzügyi  manővereinek  és  ekkor  kiderült,  hogy  másfél  millió 
frankot  adott  Humbert  szenátornak.  Egyszerre  lelepleződött  a  szenátor 

Magyar  Figyelő.  10 

urnák  a  szerepe  is.  A  vizsla  ösztönével  kaparták  elő  életrajzi  adatait: 
hogy  eredetileg  pincér  volt  s  amit  különben  mindenki  tudott  róla:  hogy 
a  Greusot-Sehneider  ágyúgyár  ágense  volt.  Lapjának  homlokáról  a  há- 
ború első  évadjában  minden  nap  leordított  ez  a  vastagbetüs  cim:  Des 
canons,  des  munitions!  De  ugy  látszik  hiába  volt  minden:  a  Greusot- 
Schneider  cég  megszüntette  a  szubvenciót.  A  háborús  nagyüzem  meg- 
indult, most  már  nem  volt  többé  szüksége  a  kikiáltóra.  Ekkor  közve- 
títette Monnier,  a  párisi  semmítőszék  elnöke  Bolo-basát  és  millióit  a 
Journal  megmentésére  Humbert  szenátornak.  Természetesen  már  Mon- 
nier ellen  is  megindult  a  bűnvádi  eljárás.  Állítólag  maga  Poincaré  is 
megbízott  Bolo-basa  hazafiasságában  és  ő  is  ajánlotta  ezt  a  levantei- 
román  borbélylegényből  lett  basát  a  szenátornak.  Ha  egy  kis  ideje  lesz, 
Daudet  biztosan  utána  fog  járni,  vájjon  maga  Poincaré  is  nem  akarta-e 
eladni  a  köztársaságot. 

Hogy  ne  felejtsük  el  közben,  Turmel  képviselő  ügyét  is  sikerült 
nagy  botránnyá  dagasztani.  Ez  a  jámbor  képviselő,  aki  a  francia  par- 
lamentben arról  volt  nevezetes,  hogy  a  legkitartóbb  táv-alvó  volt,  a 
képviselőházi  asztalnál  fiókjában  felejtett  egy  pár  svájci  ezres  bankót. 
A  parlament  szolgája  ezt  átadta  a  titkárságnak,  ahol  szemet  szúrt  a 
helvét  köztársaság  banknótája  és  az,  hogy  a  háború  előtt  szegény  hír- 
ben álló  Turmel  még  csak  nem  is  kereste  a  hiányzó  pénzt.  Hamar  ke 
szen  lett  ellene  a  vád:  a  francia  parlament  titkos  ülésein  végbement  ese- 
ményeket ő  juttatta  a  német  kormány  tudomására  400.000  frankért. 
Miután  közben  az  úgynevezett  Cousin-ügyről,  —  amely  most  vizsgáló- 
bírói döntés  alatt  áll  —  kiderült,  hogy  elválasztható  a  Turmel-ügytől. 
az  Almereyda-ügyből  kifolyólag  letartóztatták  még:  Jaques  Landau 
újságírót,  a  «Je  dis  tout»  munkatársát  és  Jean  Goldsky-t,  aki  a  «Tran- 
chée  Républicaine»-t  adta  ki. 

De  térjünk  vissza  a  Bolo-afférra.  Ott  hagytuk  el,  hogy  Monnier 
közvetítésével  Bolo-basa  utján  voltaképen  német  pénzen  alapították  á 
Le  Journal-t.  Egy  hét  nem  telt  bele  s  a  párisi  lapok  kiderítették,  hogy 
a  Rappel  cimü  lap  is  400.000  frank  támogatást  kapott  a  basától.  Az 
ujabb  verzió  szerint  Bolo  közvetítője  a  párisi  Perrier-bank  volt,  amely 
az  amerikai  Morgan  bank  utján  a  Deutsche  Banktól  kapta  a  pénzt.  A 
Matin  legfrissebb  értesülése  szerint  Bernstorff  gróf  volt  német  nagy- 
követ is  aktive  részt  vett  az  üzlet  lebonyolításában. 

Gsak  sietve  soroltuk  fel  itt  a  kémekel  és  árulókat:  meg  sem  em 
[ékeztünk  egy  Margulius  nevü  milliomosról,  (ezt  az  egy  adatot  Glémcn- 
ceau  szolgáltatta  a  történelemnek)  sem  egykori  hazánkfiáról  Jelűnek- 
MercédésTŐL  Erről  az  utóbbiról  Daudet  már  hetekkel  ezelőtt  megirt 
minden  rosszal;  hogy  eredetileg  csak  Jellineknek  hivták,  hogy  kétszer 
nősült,  nizzai  osztrák-magyar  konzul  volt.  hogy  gyermekeit  alpesi  ru- 

hában  járatta,  á  la  Tyrolienne.  A  cikk  ekkor  azzal  végződött:  Nous 
avons  encore  quelques  notes  sur  Jellinek-Mercédés!  Szegény  Jellinek- 
Mercédés  alig  tudta  magát  valahogy  igazolni  a  vizsgálóbíró  előtt  — 
egyelőre  .... 

E  felkavart  iszap  mélyén  azonban  egészen  más  áramlatok  ör~ 
vény  lenek.  E  bomlott  hajsza,  amely  előbb-utóbb  minden  idegen  ere- 
detű kapitalistához  és  minden  svájci  útlevélhez  elér,  a  távol  állónak 
egészen  zűrzavaros  helyzetet  mutat.  A  Journalról  —  teszem  —  tudva- 
levő, hogy  a  béke  szót  mindig  megvetéssel  sújtotta  hasábjain,  a  Rappel  * 
pedig  egyenesen  a  leguszítóbbak  közé  tartozik  és  Albert  Milhaut,  a 
szerkesztője,  a  legelszántabb  annexionista  és  revancharde,  aki  még  a 
Saar-  és  Rajnavidéket  is  elvenné  Németországtól.  Ezt  a  ravasz  vádlók 
ugy  magyarázzák  meg,  hogy  Németország  épen  ilyen  extrém  cikkek 
Írására  bérelte  fel  őket,  hogy  igy  az  otthoni  háborús  hangulatot  erő- 
sítse! 

Mi  örvénylik  tehát  a  francia  politikában  és  kik  a  láthatatlan 
ellenfelek?  Hiszen  nem  ezekről  a  kapitalistákról  és  képviselőkről  van 
szó;  nem  Leynarresröl,  a  közbiztosság  igazgatójáról  és  nem  Malvyról, 
Caillaux  hívéről,  akit  Daudet  buktatott  meg  az  Almereyda  -af  f  érral  s 
akit  ma  már  azzal  vádolt  meg,  hogy  Németországot  értesítette  a  Che- 
mins  de  Dames  elleni  támadásról.  A  kéz  is  Léon  Daudet  keze,  de  váj- 
jon kié  a  hang?  Ugy  gondoljuk,  hogy  Franciaország  belpolitikája  ezek- 
nek a  botrányoknak  a  kátyújában  elakadt.  A  szent-egység  utolsó  nap- 
jait éli.  Talán  Caillaux  birkózik  már  láthatatlan  karokkal,  vagy  épen 
most  készülődik  egy  francia  Vaterlandspartei:  az  annexionisták,  a 
szükkeblüek,  az  ordítok,  a  royalisták,  a  reakcionáriusok,  a  jusqu'au 
bont-isták  pártja  és  velük  szemben  egyelőre  csak  védekezik  az  ismeret-  - 
len  támadások  ellen:  a  köztársaság  leghívebb  támaszai,  a  jóhiszeműek, 
a  szocialisták  és  a  béke  barátai, 

Gamma. 


A  magyarság  ügye  a  külföldön.  Egy  nagyfontosságú  kérdésről, 
izgató  érdekességü  könyvet  irt  Révai  Mór.  «A  világháború  végcélja»  és 
«A  béke  utja»  után  ez  a  harmadik  publicisztikai  munka,  amelyet 
Révai  Mórtól  a  háború  napjaiban  olvastunk,  s  mindjárt  jelezhetjük, 
hogy  a  másik  kettőnél  a  most  megjelent  könyvét  —  «A  magyarság 
ügye  a  külföldön »  —  jelentőség  dolgában  előbbrevalóbbnak  tart- 
juk. Nemcsak  azeft,  mert  első  szavától  az  utolsóig  elsősorban  ben- 
nünket érint,  hanem  mert  elméleti  értékű  megállapítások  és  javas- 

latok  helyett,  gyakorlati  megoldásokkal  áll  elő.  Cselekvésre,  sőt  rög- 
töni cselekvésre  buzdít,  de  mindjárt  meg  is  mondja,  hogy  ezt  miképen 
gondolja,  s  ami  még  főbb:  amit  gondol,  azt  ugy  meg  is  lehet  csinálni. 

Amiről  a  könyv  szól,  az  senki  előtt  sem  szabad,  hogy  közömbös 
legyen,  mindannyiunk  közös  ügye.  A  magyarság  a  külföld  szemében: 
csakugyan  jóval  több,  mint  érzelmi,  hiúsági  kérdés.  Ekzisztenciánkról 
van  itt  szó,  a  magyar  öncélúság,  a  magyar  érdek  bekapcsolásáról  az 
európai  érdekekbe.  Politikai,  gazdasági,  kulturális  következményekkel 
*  jár,  hogy  külföldön  mennyire  ismernek,  mit  tudnak  rólunk,  mert  egy- 
szersmind ez  határozza  meg,  hogy  mennyire  tartsanak  tőlünk  s  mit 
akarhatnak.  A  még  mindig  nem  csökkenő  lánggal  égő  világ  napjai- 
ban furcsán  hangozhat,  hogy  a  népek  érdeke  egymás  kölcsönös  meg- 
ismerése. Pedig  igy  van:  a  háború  talán  nem  marad  el,  de  másként 
alakul,  ha  a  nemzetek  jobban  ismerik  egymás  tényleges  erőviszonyait, 
ha  egyiknek  a  másikról  való  informáltsága  nem  a  hecc-sajtó  ferdíté- 
seire, a  politikai  ügynökök  manővereire,  a  rosszakaratú  célzatosság 
hálózatára  épül.  Főleg  mi  álltunk  kiszolgáltatva  és  magunkra  hagyva 
a  felénk  röpködő  nyilak  záporában.  Jóllehet  a  külföld-megismerésben 
és  tiszteletben  elmentünk  addig  a  szélső  határig,  ami  már  idegen- 
imádat. Az  idegen,  a  külföld  azonban  —  mai  barát  és  mai  ellenség 
egyaránt.- —  nem  igen  vett  tudomást  arról,  hogy  szintén  létezünk  és 
számítunk  Európában,  vagy  fantasztikusan  lehetetlen  véleményt  táp- 
lált felőlünk,  vagy  pedig  —  s  ez  a  harmadik  kategória  a  veszedelmes 
—  oly  képpel,  oly  fogalmakkal  birt  rólunk,  amelyeket  azok  terjesz- 
tettek,   akiknek    érdekükben    volt,    hogy    mindennek    lássunk,  csak 
annak  nem,  ami  vagyunk.  Ezek  az  információk  a  sajtóban  és  köny- 
vek utján  bécsi  postával  kerültek  a  nemzetközi  közvéleménybe,  vala- 
mint a  nagynémet-ügy  apostolainak  jóvoltából  s  nemzetiségeinknek 
ama  külföldi  kirendeltségei  és  védőügyvédjei  részéről,  akik  röviden 
Scotus  Viatoroknak  nevezhetők.  Annak  azonban,  hogy  minden  akadály 
nélkül  burjánozhatott,  s  hogy  ma  egyre-másra  jelennek  meg  oly  béke- 
propoziciók,  amelyek   «a  nemzetiségek  felszabadítása))  cimén  termé- 
szetesnek tartják  különböző  magyar  vármegyék  eltulajdonítását:  mi 
is  okai  vagyunk,  amiért  ezekre  a  magyarellenes  propagandákra  nem 
feleltünk  jogaink,  erőnk  és  igazunk  tudatában,  magyar-propagandával. 
Magunkat  megnyugtattuk  ugyan  azzal,  hogy  mosolyogtunk  e  meséken, 
vagy  ha  már  túlhangosak  voltak  a  támadásoktól  és  gyalázkodások  lói 
zengő  berkek:  feleltünk  rájuk.  A  felelet  azonban  annyi  volt,  mint  a 
falra  hányt  borsó,  mert  a  külföld  tudvalevőleg  nem  fizet  elő  magyal 
folyóiratokra.  Ha  az  ember  elolvassa  Révai  könyvét,  akkor  látja,  hogy 
amit  ezen  a  téren  tettünk,  oly  félelmetesen  kevés,  hogy  majdnem 
semmi. 

Révai  Mór  demonstráló  módon  mutat  rá.  hogy  az  elmulasztot- 
takat pótolni,  a  magyar  ügyet  külföldön  helyes,  gyümölcsöző  irányba 
terelni,  az  időpont  sohasem  volt  alkalmasabb.  A  semleges,  ellenséges 
és  velünk  szövetséges  államokat  egyként  meglepte  a  magyarság  hábo- 
rús erőkifejtése,  a  «honvéd»  szó  benn  szerepel  a  nemzetközi-  szótár- 
ban, három  év  alatt  többfelől  érdeklődtek  aziránt,  hogy  tulaj  don- 
képen kik  vagyunk,  többet  foglalkoztak  velünk,  mint  azelőtt  nemze- 
dékek leforgása  alatt.  Ezt  az  alaposan  megváltozott  helyzetet,  a  szövet- 
séges külföld  rokonszenvét,  barátkozó  hajlamát,  megismerni  akaró 
kíváncsiságát  ki  kell  használni,  mint  ahogyan  az  okos  kereskedő  él  a 
konjukturák-nyujtotta  előnyökkel.  Ma  és  a  közel  jövőben  könnyen 
lehetjük  azt,  ami  később,  esetleg  nagyon  is  kényszerítő  viszonyok 
közt.  annál  nehezebb.  Eltekintve  ugyanis  a  Korosec  és  Radics-féle 
uraktól,  nem  számítva  most  a  cseh  hóbortosokat  és  délszláv  ábrán- 
dozókat:  azok  az  erők  sem  pihennek,  amelyek  a  háború  előtt  az  osztrák 
összbirodalmi  eszme  s  a  nagynémet  mozgalom  jegyében  működtek 
ellenünk.  Legfeljebb  a  jelszó  uj,  de  a  programm  régi.  Nem  is  vettük 
észre,  hogy  a  háború  alatt  minő  német  irodalom  nőtt,  amely  a  magyar 
nemzeti  élet  teljességével,  kulturális  aspirációinkkal,  politikai  önállá- 
sunkkal  szemben  támadó  irányú,  bár  —  s  ezért  veszedelmesebb  — 
legtöbbször  a  jóakarat,  a  barátság  meze  mögé  rejti  céljait.  Révai  Mór 
az  adatok  egész  sorával  vonultatja  fel  előttünk. 

A  könyvön  egyébként  végig  ez  a  kitűnő  vonás  az  uralkodó: 
Révai  nem  dialektikai  sikerre  pályázik,  amit  mond,  mindig  adatok- 
kal, tárgyi  bizonyítékokkal  támasztja  alá,  Kilenc  fejezetben  bontja 
részeire  azt  a  kérdést,  amelyet  a  könyv  ciméül  irt,  s  ahogyan  elkép- 
zeli a  magyarság  ügyének  külföldi  szolgálatát,  elsősorban  szellemi 
fegyverekkel,  erőteljes  sajtópolitikával,  könyvek,  népszerű  kiadványok 
utján:  ez  annyira  kész,  megfogható  javaslat,  hogy  a  megcsinálásához 
szinte  mindjárt  le  lehet  ülni. 

,  ti>.—) 


A  Hazai  Bank  tőkeemelése,  A  Hazai  Bank  Részvénytársaság  szep- 
tember hó  27-én  báró  Dániel  Ernő  elnökletével  rendkívüli  közgyűlést 
tartott,  amelyen  az  igazgatóság  indítványára  elhatározták,  hogy  az  alap- 
tőkét 70.000  darab  uj,  az  üzlet  eredményében  1918.  évi  január  hó  1-étől 
kezdve  részesedő  részvény  kibocsátásával  50  millió  koronáról  64  millió 
koronára  felemeli.  A  közgyűlés  további  határozata  szerint  az  újonnan 
kibocsátandó  részvényekből  62.500  darab  a  régi  részvényeseknek  fel- 
ajánltatik  és  pedig  ugy,  hogy  minden  4  darab  régi  részvény  jogán  egy 
darab  uj  részvény  vehető  át  375  koronás  árfolyamon  az  igazgatóság 
által  megállapítandó  részletes  módozatok  szerint.  Egyszersmind  fel- 
hatalmazást nyert  az  igazgatóság  arra,  hogy  a  megmaradó  7500  darab 
részvényt  szabad  kézből,  de  csak  375  koronás  árfolyamon  felül  érté- 
kesíthesse. A  felpénz  a  kibocsátás  költségeinek  levonása  után  a  rendes 
tartalékalaphoz  csatoltatik.  Az  alaptőkefelemelés  sima  lebonyolítását  a 
Pesti  Hazai  Első  Takarékpénztár-Egyesület  által  alakított  szindikátus 
biztosítja. 


A  Pesti  Hazai  Első  Takarékpénztár  Egyesület  szept.  27-én  tartott 
rendkívüli  közgyűlése  az  igazgatósági  javaslat  értelmében  elhatározta  az 
alaptőkének  25  millió  koronáról  30  millió  koronára  való  felemelését 
olyképen,  hogy  a  14.000  korona  árfolyamon  kibocsátásra,  kerülő  2500 
darab  uj  részvényre  a  régi  részvényeseknek  biztosíttassék  az  elővételi 
jog.  Egyben  határozatba  ment  az  is,  hogy  e  tőkefelemelésből  befolyó 
35  millió  koronából  5,000.000  koronát  az  alaptőkéhez,  14,993.572  ko- 
rona 53  fillért  a  rendes  tartalékalaphoz  csatolnak,  ennek  40  millió  ko- 
ronára leendő  kiegészítésére,  13,500.000  koronát  a  rendkívüli  tartalék 
alaphoz,  a  fenmaradó  1,506.427  korona  47  fillért  pedig  —  a  tőkeeme- 
léssel kapcsolatos  költségek  levonása  után  —  az  agió-tartalékalaphoz 
irnak.  Ezzel  az  egyesület  saját  vagyona,  a  számottevő  belső  tartalékok- 
tól eltekintve,  közel  140  millió  koronára  fog  rúgni.  E  tranzakció  réven 
a  Pesti  Hazai  Első  Takarékpénztár  olyan  pénzügyi  felkészültséggel 
megy  a  háború  után  reá  váró  feladatok  elé,  mely  mélt  a  feladatok 
nagyságához  s  ahhoz  a  fontos  szerephez,  melyet  az  intézet  az  ország 
gazdasági  életében  betölt. 


Az  Egyesült  Budapesti  Fővárosi  Takarékpénztár  szeptember 
26  án  Harkányi  Frigyes  báró  v.  b.  t.  t.  elnöklete  alatl  rendkívüli  köz- 
gyűlést tartolt,  amely  egyhangúlag  elfogadta  az  igazgatóságnak  a  töke- 
felemelésre  vonatkozó  javaslatait.  Ezek  értelmében  a  takarékpénztár 
15  millió  korona  részvénytőkéjének  21  millió  koronára  leendő  emelése 
és  tartalékalapjainak  szaporítása  céljából  kibocsátásra  kerül  10.000  da 


rab  600  K  névértékű  uj  részvény  darabonként  2000  K  kibocsátási  áron 
s  azokra  a  részvényesek  elővételi  joggal  birnak  oly  módon,  hogy  min- 
den 5  darab  régi  részvényük  után  2  darab  uj  részvényt  vehetnek  át.  Az 
elővételi  jogot  ötnél  kevesebb  részvényre  is  lehet  gyakorolni.  Az  uj 
részvények  1918.  évi  január  hó  1-től  kezdve  az  üzleteredményben  a  régi 
részvényekkel  egyenlően  részesednek.  Az  elővételi  jog  október  hó  1-től 
8-ig  bezárólag  gyakorolható.  A  befizetések  egyszerre,  vagy  három  rész- 
letben teljesíthetők  és  pedig:  600  K  az  elővételi  jog  bejelentésénél, 
700  K  november  8-ig,  700  K  december  8-ig.  A  befizetett  összegeknek  a 
befizetés  napjától  december  végéig  számítandó  5%  kamata  a  befizető- 
nek megtéríttetik.  Az  uj  részvények  után  járó  bélyegilletéket  a  taka- 
rékpénztár sajátjából  fedezi.  E  tőkeemelési  műveilet  keresztülvitele 
után  az  intézet  saját  tőkéi  57  millió  koronára  emelkednek.  Ugyanezen 
közgyűlés  felhatalmazást  adott  az  igazgatóságnak  további  2500  darab 
600  K  névértékű  uj  részvénynek  saját  belátása  szerint  alkalmas  idő- 
pontban való  esetleges  kibocsátására  is. 


A  Magyar  Bank  és  Kereskedelmi  Részvénytársaság  okt.  10  én 
rendkívüli  közgyűlést  tartott,  amely  az  igazgatóság  indítványának  meg 
felelően  elhatározta  a  bank  alaptőkéjének  a  jelenlegi  80  millió  koroná 
ról  100  millió  koronára  való  felemelését  50.000  darab  egyenkint  400  ko- 
rona névértékű,  az  1918.  üzletévvel  kezdődő  szelvénnyel  ellátott  uj  rész- 
vény kibocsátása  utján.  A  kibocsátandó  összes  részvények  az  eddigi 
részvényeseknek  biztosíttatnak  hirdetményszerü  felajánlás  utján  4  :  1 
arányban,  740  korona  kibocsátási  áron,  levonva  ez  összegnek  a  lefizetés 
napjától  december  31-ig  számított  4%-os  kamatját,  viszont  hozzáadva 
a  4  korona  részvénykibocsátási  bélyegilletéket.  Az  ilyképen  megejtendő 
részvénykibocsátás  alkalmából  a  névértéken  felül  befolyó  17  millió  koro- 
nányi  ártöbblet  tekintetében  a  közgyűlés  elhatározta,  hogy  abból  minde- 
nekelőtt 500.000  koronát  a  bank  alkalmazottai  nyugdíjintézetének  ujabb 
megerősítésére  adományoz,  a  fenmaradó  I6V2  millió  korona  pedig  a 
részvénykibocsátás  költségeinek  levonása  után  a  tartalékalap  gyara- 
pítására fordítandó,  miáltal  a  rendes  tartalékalap  4372  millió  koronára, 
az  intézet  kimutatott  saját  tőkéi  pedig  145  millió  koronára  emelkednek. 
Az  elővételi  jog  1917  okt.  10-től  okt.  17-ig  bezárólag  gyakorolható  a  bank 
budapesti  főpénztáránál  és  az  intézet  bécsi  fiókjánál  (L,  Herrengasse 
2— 4|. 


Singer  és  Wolfner  kiadásai  Budapest,  VI.  Andrássy-út  16.  szám. 

Szunyoghy  Miatyánkja. 

Regény.  Második  kiadás.  Irta :  Gárdonyi  Géza. 

Gárdonyi  Géza  az  ő  páratlan  szépségű  tollával  egy  férfi  és  két  asszony 
regényét  irta  meg.  Az  odaadó  hitves,  és  a  könnyelmű  feleség  képében  a  két  nő 
maga  az  egész  női  nem,  arcukon  minden  nő  lelke  tükröződik.  Az  érdeklődést 
mindvégig  lekötő,  nagyfeszültségű  történet  a  „Szunyoghy  Miatyánkja",  de  cselek- 
ményét életbölcseség  tölti  ki,  a  lélek  mélységeinek  nagyszerű  ismerete,  a  szere- 
lem zengő  lirája.  Ara  5  kor# 

Tűz  a  pusztában.  Herczeg  Ferenc. 

A  boszorkánypörök  izgalmasan  érdekes  költészetét  éleszti  föl  Herczeg 
Ferenc  „Tűz  a  pusztában"  cimü  kis  regényében.  Múltba  néző,  biztos  látású  szeme 
a  romantikus  történetben  a  mai  emberek  lelki  miszticizmusát  is  megrajzolja.  — 
A  kötetben  még  néhány,  mesteri  tollal  megirt  elbeszélés  adja  Herczeg  Ferenc 
választékos  művészetének  szine-javát.  Ara  4.50  kór. 


Őszi  utazások 
a  vörös  postakocsin 

Regény.  Irta :  Krúdy  Gyula 


Apró  feljegyzések  a  Szindbád  költő- 
jének ifjúságáról,  Krúdy  prózájának 
elandalító  és  szerelmes  puskini  ze- 
néje, ezek  gyönyörködtetnek  „Az 
őszi  utazások  a  vörös  postakocsin" 
cimü  munkájában  is,  amely  a  tavasz 
egyik  legszebb  ajándékát  hozza.  — 

Ára  5  korona. 

SINGER  ÉS  WOLFNER  KIADÁSA 
BUDAPEST,VI.  ANDRÁSSY-ÚT  16 


HUNQXRM.  KfNYVNYOMDA. 


Rákosi  Jenő. 


Irta :  Sebestyén  Károly. 

Ihr  glücklichen  Augen, 
Was  je  ihr  gesehn, 
Es  sei,  wie  es  wolle, 
Es  war  doch  so  schön! 

(Faust  II.  Lynceus.) 

Lynceus,  a  toronyőr,  fenn  áll  elszigetelt  magaslatán.  Arra 
született,  hogy  lásson;  arra  hivatott  el,  hogy  nézzen.  Hűséges, 
esküdt  lovagja  a  toronynak.  És  ahogy  a  magasságból  körültekint 
s  közelből  látja  a  holdat  és  a  csillagokat,  az  erdőt  és  vadját,  bol- 
dognak dicséri  szemét,  hogy  ezt  a  szép  világot  láthatta. 

Hetvenöt  éves  lett  Rákosi  Jenő.  A  háromnegyed  évszázból 
felet  ő  is  odafenn  a  toronyban  töltött  el:  hivatása  és  hivatottsága 
arra  rendelte,  hogy  nemzete  legfő  erkölcsi,  szellemi,  politikai  ér- 
dekeinek őre  legyen.  Sok  vihart  látott,  sok  rút  dolgot  szemlélt, 
sokat  és  keserűen  megcsalódott  és  ma  mégis,  visszatekintvén  a 
múltra  és  körültekintvén  a  jelenben,  azt  kell  mondania:  bármi- 
ként legyen,  mégis  csak  szép  volt. 

A  volt  azonban  Rákosi  Jenő  esetében  nem  birja  meg  ezt  a 
szigorú  hangsúlyt.  Ez  a  néhány  lap,  amelyet  a  nevezetes  dátum- 
nak szentelünk,  nem  is  illeti  Rákosi  Jenő  múltját,  hanem  jelenét. 
A  mai  Rákosi  Jenőről  szeretnék  elmondani  egyet-mást  annak  a 
magyar  közönségnek,  amely  a  távolból  évtizedek  óta  hallgat  sza- 
rára, amely  nevét  már-már  fogalommá  finomította  át,  de  közel- 
ből nem  ismeri,  emberi  mivoltára  csak  publicisztikai  és  költői 
műveiből  következtet  vissza.  Az  egész  pályafutás  méltatása  eléggé 
súlyos  feladat  lesz  ahhoz,  hogy  az  irodalomtörténet,  a  politikai 
történetírás,  a  magyar  művelődés  története  megosztozzanak,  vagy 
összevesszenek  rajta.  Mi  még  azt  sem  kíséreljük  meg,  hogy 
ennek  a  pályának  keresztmetszetét  adjuk.  Csak  a  mai  Rákosi 

Magyar  Figyelő.  11 

Jenőről  rajzolunk  képet.  Munkának  ez  is  elég  nehéz  munka. 
Rákosi  modelnek  nagyon  is  nyugtalan  és  mozgékony.  Ma,  ami- 
kor szinte  elhihetetlenül  sokoldalú  tevékenységét  már  nagy  mér- 
tékben redukálta,  még  mindig  oly  gazdag  és  termékeny  belső  éle- 
tet él,  mint  akárhány  nagy  ember  virágzása  korában  sem. 
De  vájjon  a  hetvenöt  éves  nincs-e  virágzása  korában? 

I. 

Néhány  hónappal  ezelőtt  mintha  ujjá  született  volna. 
Munkabírása  addig  is  bámulatos  volt.  Megesett,  hogy  hetenkint 
három-négy  vezércikket  irt.  Azóta  mindennap  ir,  néha  kettőt  is. 
A  háború  óta  nem  volt  szabadságon.  A  nagy  politikai  fölfordulás 
óta  nem  hagyta  el  egy  percre  sem  őrhelyét.  Ugy  dolgozik,  mintha 
lázban  égne.  Nincs  olyan  toll,  amely  lépést  tudna  tartani  egy- 
másra torlódó  gondolatai  fergeteges  áramlásával.  Kép  kergeti  a 
képet,  egészen  egyéni  szinezetü,  hallatlanul  merész  vonalú  képek, 
rajtuk  egy-egy  égő  színfolt:  a  szenvedély  vagy  a  guny,  a  páthosz 
vagy  a  humor  szubjektiv  kitörései.  A  rab  oroszlán  kitört  ketrecé- 
ből és  ismét  egész  fenségében  mutatkozik  meg:  nem  ajánlatos 
ezt  az  oroszlánt  ingerelni.  Mert  fanatikusa  mostan  való  szabad- 
ságának, mint  ahogy  fanatikusa  volt  elébbi  rabságának.  Hitt, 
rendületlenül  és  szilajon  politikai  ideáljaiban,  Tisza  István  világ- 
történelmi hivatásában  és  nemzetmegváltó  küldetésében.  Hite 
egész  volt  és  töretlen.  Jaj  volt  annak,  aki  hite  tükrét  csak  egy 
lehellettel  próbálta  elhomályosítani! 

És  hisz  benne  ma  is,  bukásában  is.  Azért  kérlelhetetlen 
ellensége  a  mai  rendszernek.  Ellensége?  Nem,  csak  ellenzéke. 
Rákosi  Jenőt  a  leggaládabb,  legméltatlanabb  rágalmak  egész 
özöne  támadta  és  ostromolja  ma  is.  De  semmi  rá  nem  bírhatta 
arra,  hogy  ellenségei  nemtelen  fegyverével  éljen,  hogy  Laertes- 
ként  mérgezett  és  nem  fenetlen  tőrt  szegezzen  a  vele  szemben 
álló  mellének.  A  harcnak  ezt  a  módját  ötven  évig  el  tudta  ke- 
rülni. Most,  fehér  fővel,  bölccsé,  tehát  elnézővé  és  jóságossá  válva 
az  évtizedek  tapasztalásainak  edző  tüzében,  nem  fog  zajongó 
if  jaktól  és  műveletlen,  a  tollforgatást  beszennyező  dilettánsoktól 
stílust  tanulni. 

De  ha  ütni  kell,  keményen,  egyenesen,  férfiasan:  nem  kér 

előbb  bocsánatot  sem  a  kormány  hatalmasaitól,  sem  az  olcsó 
népszerűség  hőseitől.  Ütni  pedig  kell,  gyakran,  szinte  szüntele- 
nül. Mert  mindig  sokan  voltak,  de  néhány  hónapja  ugyancsak 
megsokasodtak  azok,  akik  az  európai  áramlások  hullámhátán 
kényelmesen  lovagolnak;  akik  a  statisztikát,  ezt  a  mindenre  kész, 
engedelmes  leányzót  szolgáló  cselédjükké  tették;  akik  szövetkez- 
tek még  külső  ellenségeinkkel  is,  csakhogy  az  egyedül  üdvözítő 
hatalom  birtokába  jussanak;  és  a  nagyurak  demokrata  frigyes 
társai,  akik  az  orosz  katona-  és  munkástanács  rosszul  bevált 
módszerével  akarnak  nálunk  guvernementális  politikát  csinálni. 

Valljuk  meg:  ezzel  a  haddal  szemben  egy  szikrázó  elmés- 
ségü,  kritikai  hajlandóságú,  a  gúnyban  félelmetes  publicistának 
nem  is  nehéz  a  dolga.  Vegyük  hozzá  az  első  hónapok  épületes 
jelenségeit:  a  hatalomra  jutottak  mámorát,  az  osztozkodás,  a 
koncon  való  verekedés  gyomorrontó  látványát,  az  atyafiság  dísz- 
ruhás bandériumát,  az  értelemben  és  tudásban  kiskorúak  be- 
vonulását a  vének  gyülekezetébe.  Épen  elegendő  téma  a  közélet 
éber  bírálójának. 

És  valóban,  Rákosi  Jenő  nem  lankadó  éberséggel  figyeli, 
elemzi  és  tárja  föl  ezeket  a  jelenségeket.  Fáradhatatlan  a  gyűj- 
tésben, nagyszerűen  gyors  a  napról-napra  változó  helyzetek  föl- 
ismerésében és  megítélésében,  mindig  készen  áll,  en  garde,  vivó- 
állásba  helyezkedik  és  máris  megkezdi  az  assaut-t  Oly  villám- 
sebesen, annyi  elegánciával  és  szeretetreméltósággal,  a  mozdu- 
latoknak annyi  leleményével  és  bájával,  hogy  a  megsebzett  ellen- 
félnek is  ösztön  szerint  tisztelegnie  kell  előtte,  föltéve,  hogy  hozzá 
méltó  ellenfél  volt. 

Helyzete  azért  még  sem  olyan  könnyű,  mint  a  felszínes 
szemlélet  hiszi.  Ellenzéki  létére  is  nem  ő  a  népszerű,  hanem  meg- 
fordítva, egyelőre  még  népszerűtlen,  mert  egyelőre  még  népszerű 
pozíciókat  kell  ostromolnia.  Bizonyára  el  fog  érkezni  az  idő, 
amikor  ma  kétséggel  fogadott  tételei  elemi  igazságok  lesznek; 
amikor  a  magyarságért,  fenmaradásunkért,  szabad  nemzeti  fej- 
lődésünkért és  gyarapodásunkért,  államfentartó  hegemóniánkért 
vivott  titáni  küzdelmei  eszközeikben  és  céljaikban  tisztán  és  ra- 
gyogón fognak  állani  a  közvélemény  tudatában.  Adja  Isten,  hogy 
ne  fizessünk  túlságos  nagy  árat  a  közvélemény  e  fordulása  fejé- 
ben! Hogy  jóslatai  ne  legyenek  Kasszandra  jövendölései,  ame- 
lyeknek nem  adtak  hitelt  a  balga  trójaiak,  amikor  még  módjuk- 

ban  lett  volna  okulni  és  az  intelmeket  követve  a  balvégzetet  fe- 
jükről elhárítani! 

Rákosi  Jenő  magatartása  a  háború  és  a  béke  kérdésében 
pragmatikus  következménye  egész  politikájának,  ö  mondotta  ki 
először  a  magyar  imperializmus  jelszavát  akkor,  amikor  ennek 
az  eszmének  nem  volt  aggressziv  éle,  csak  testben  és  lélekben 
való,  fokozatos,  céltudatos  gyarapodásunkat  vallotta  programm; 
jának.  Rákosi  ma  sem  hirdeti  a  hódítás,  a  jogfosztás,  a  széjjel- 
darabolás  evangéliumát,  amelynek  harsány,  önmagát  biztató  és 
bátorító  kürtölésében  nem  fárad  ki  az  entente  tüdeje.  De  elhatá- 
rozott, elszánt  ellensége  a  békekunyorálásnak,  a  férfiatlan  meg- 
alázkodásnak,  amely  újságcikkek,  titkos  propaganda,  nemzet- 
közi konferenciák  koldusgunyájában  kopogtat  ellenségeink  ajta- 
ján. Nekünk  jogunk  van  a  békéhez,  de  olyan  békéhez,  amely  tisz- 
teletben tartja  a  magyar  milliók  kiontott  vérét,  és  ha  kárpótlásról 
beszél,  akkor  nemcsak  Belgiumot  és  Szerbiát,  Romániát  és 
Montenegrót  hordja  ajakán,  hanem  Erdélyt  és  a  magyar  Kárpá- 
tokat is  a  szivében  .  .  . 

Ez  sem  népszerű  álláspont.  De  jaj  volna  nekünk  és  ezer- 
szer jaj  utódainknak,  ha  a  béketárgyalások  asztalánál  nem  ez  a 
fölfogás  győzne,  hanem  a  lefelé  licitáló  pacifisták  partnélküli  en- 
gedékenysége! Aki  az  ilyen  béketraktát  aláírná,  annak  nevéből  a 
tenger  árja  sem  mosná  ki  a  gyalázatot.  Mert  az  a  következő  nem- 
zedéket nemcsak  megmérhetetlen  nyomorúságba  döntené,  hanem 
egy  ujabb,  bizonyára  még  véresebb  háború  kényszerűségébe  is 
belehajszolná  .  .  . 

Rákosi  Jenő  nemcsak  publicista,  hanem  költő  is.  Vates, 
mint  ahogy  a  római  nevezte  közös  névvel  a  költőt  és  a  jóst. 
Intuíciója  előre  látja  az  eljövendőt  és  az  eljöhetőt.  És  roppant  fe- 
lelősségének tudatában,  fennállván  őrhelyén,  kénytelen  kiáltani, 
ha  látja  a  ránk  törő  veszedelmet.  Nem  is  volna  igazi  toronyőr,  ha 
magába  tudná  fojtani  a  segítségkiáltást.  Nem  is  volna  igazi  iró, 
ha  el  tudná  hallgatni  aggodalmát,  szorongását,  haragját,  méltat- 
lankodását. A  méltatlankodás  nyomja  kezébe  a  tollat.  Facit  tn- 
dignatio  versum,  mondja  Juvenalis. 

És  igy  támadnak  estéről-estére  a  harcos  sorok,  egy  nagy  és 
szent  háború  katonái.  Önmagának,  a  köznek,  gyermekeinknek,  a 
magyar  jövőnek  kívánja  a  legjobbnt  az,  aki  teljes  diadalt  kivan 
ezeknek  a  harcos  soroknak. 

II. 

Rákosi  Jenő  is  elmondhatja  magáról  Faust  doktorral: 
«Z\vei  Seelen  wohnen,  ach,  in  meinér  Brust.»  Az  ő  keblében  is 
két  lélek  lakozik.  Egy  pesti  meg  egy  budai.  Egy  Rökk  Szilárd- 
utcai, meg  egy  Lisznyay-utcai.  A  szerkesztőségben  a  harc  e  lélek 
lényege.  Otthon  a  béke.  A  csöndes  szemlélődés  a  nagy  mult  em- 
lékein, méla  elborulás  egy  romokba  roskadt  szép  családi  élet  ma- 
radványain, társalkodás  a  világirodalom  halhatatlan  szellemei- 
vel, és  a  napnak  szóló,  a  nap  méhében  fogant  munka  után  a 
játszi,  céltalan,  önmagában  gyönyörködő  alkotás  sub  specie 
aetemi,  az  örökkévalóság  jegyében. 

Amit  a  múltban  alkotott,  megtöltvén  vele  egy  egész  könyv- 
tárat, azt  nyugodtan  rábízhatjuk  az  irodalomtörténetre:  foglal- 
kozzék vele,  lajstromozza,  állapítsa  meg  róla  értékítéletét.  A  mai 
Rákosi  Jenő,  a  hetvenöt  éves,  azonban  tovább  folytatja  a  mun- 
kát, tovább  fonja  a  borostyánkoszorut.  Most  már  eredeti  költői 
művet  nem  ir.  Fordításai  azonban  mesterművei  nemüknek  és  uj 
kincsekkel  fogják  gazdagítani  irodalmunk  kincsesházát.  Néhány 
hét  múlva  hallani  fogjuk  a  Nemzeti  Sziházban  az  Ahogy  tetszik 
uj  fordítását.  Ötven  esztendővel  ezelőtt  keletkezett  a  régi.  Most, 
hogy  a  Kisfaludy-Társaság  Shakespeare-bizottsága  megindította 
uj,  teljes  Shakespeare-kiadását,  Rákosi  átdolgozta  régi  munká- 
ját. Átdolgozta?  Ez  a  szó  helytelen,  mert  téves  fogalmat  ad  arról, 
amit  a  fordító  itt  művelt.  Kő  kövön  nem  maradt  a  régiből.  Egy 
egészen  uj  komédia  pattant  ki  itt,  oly  friss,  mint  az  eredeti,  nyelv- 
ben, stílusban  egészen  modern,  száz  színben  pompázó,  hallat- 
lanul ötletes  és  leleményes  a  szójátékok,  a  társalkodás  merész 
fordulatai  visszaadásában. 

Shakespeare  az  ő  nem  muló  szerelme.  Vele  álmodott  már 
akkor,  amikor  diákkorában  az  érettségi  vizsgálatra  készült  és 
Aesopus  meséit  olvasván  a  frigiai  rabszolga  alakja  testett  öltött 
képzeletében.  Görögös  vígjátékot  irt,  de  Shakespeare  géniuszától 
megihletve:  a  Szent  Iváné ji  álom,  a  Téli  rege,  a  Tévedések  játéka 
voltak  görögös  mintái. 

Ahonnan  indult,  oda  mindig  vissza-visszatért.  íróasztala 
fiókjában  hever  egymáson  Perikies,  IV.  Henrik  (első  és  második 
rész),  Az  athéni  Timon,  A  tévedések  vig játéka,  A  két  veronai  ne- 
mes  úrfi,  A  velencei  kalmár,  V.  Henrik,  Szemért  szemet,  Sok  hűhó 

semmiért  és  VIII.  Henrik  teljes  fordítása.  Mily  dús  hagyaték  a 
magyar  irodalom  számára! 

De  Shakespeare-kultusza  nem  tette  egyoldalúvá.  Az  antik 
is  még  mindig  vonzza,  csábítja,  mint  fél-gyermek  korában, 
amikor  Aristophanesnek  egy  latin-görög  nyelvű  kiadása  jutott 
kezébe  és  belőle  tanulta  a  latin  közvetítésével  Hellas  nyelvét. 
Aristophanest  magát  nem  birta  meghódítani,  csak  jóval  később, 
Arany  János  klasszikus  fordításának  segítségével.  De  a  görög 
komédiairó  megnyitotta  számára  a  kaput  Plautushoz  és  Teren- 
tiushoz,  és  különösen  Plautus  ősi  komikuma,  pompás  leleménye, 
nyers  őszintesége  ragadta  meg  fantáziáját. 

De  nemcsak  a  görög  komédiát  szerette  meg:  a  nagy  görög 
tragikusok  is  foglalkoztatták.  Érdekes,  hogy  hozzájuk  a  chrono- 
lógia  megfordított  sorrendjében  jutott  el.  Euripidésszel,  a  leg- 
későbbivel kezdte  és  Aischylosszal,  a  legöregebbel  és  leghatalma- 
sabbal  lőn  barátsága  tartós  és  nyomot  hagyó.  Lefordította  a  Per- 
zsák és  a  Heten  Thebae  ellen  cimü  tragédiát,  később  Agamem- 
no/i-ját  is.  A  tragikusoknál  való  időzése  érlelte  meg  benne  az  ér- 
deklődést Sokrates  tragikusan  fenséges  alakja  iránt  is.  Évek  óta 
izgatja  az  emberi  gondolkodás  e  dicsőséges  mártírja.  Beleállí- 
iotta  egy  nagy,  elképzelt  dráma  középpontjába,  megjelenítette, 
hussal-vérrel  ruházta  föl;  a  Sokrates-tragédia  eszméjét  ma  is  még 
keblén  melengeti:  vájjon  életbe  fogja-e  hivni? 

Könyvtárszobájában  ülve  megannyiszor  rábízza  magát  a 
pillanat  szeszélyére.  Találomra  kivesz  egy  könyvet,  olvasgatja, 
hol  Dantét,  hol  Ariostot,  hol  Walter  Scott-ot,  hol  Dickenst. 
De  ha  valami  nagyon  megragadja,  nem  állhat  ellen  a  kísértésnek, 
hogy  át  ne  ültesse.  így  fordította  le  Wagner  Nibelungen-jának 
egész  szövegét.  Bármily  elhihetetlennek  hangzik:  lefordította 
Wilde-nak  A  readingi  fegyház  balladája  cimü  remekművét,  és 
öröme  telt  benne,  hogy  birkózhatott  a  verselés  ördöngös  virtuo- 
zitásával, a  mesterségesen  egymásra  torlasztott  nyelvi  nehéz- 
ségekkel. Végre  mégis  lebírta  -a  makacs  ellenfelet  és  diadalmas- 
kodott rajta. 

Hogy  Wilde  is  vonzotta,  azon  nincs  mit  csodálkoznunk.  Rá 
kosi  nemcsak  ismeri,  hanem  szereti  is  a  moderneket.  Azzal  az 
egyetlen,  de  el  nem  engedhető  föltétellel,  hogy  tehetségük  őszinte 
és  igazi  veretű.  A  mesterkedést,  a  hideg  technikázást,  az  üzleti 
számításból  való  termelést  megérti  —  a  nagy  fogyasztás  termé- 

szetessé  tette  a  nagy  termelést  ezen  a  téren  is  —  megérti,  de  nem 
szereti.  Egyikünk  sem  szereti.  Van,  aki  behódol  nekik,  aki  el- 
hallgattatja aggodalmait  és  kifogásait,  mert  attól  tart,  halk  szavát 
elnyomja,  elnyeli  a  siker  és  a  reklám  vásári  lármája.  De  láttunk 
mi  már  példát  arra,  hogy  a  halk  szó  messzebb  elhallatszott,  mint 
egy  egész  derviskórus  üvöltése. 

Akik  üzletszerűen  foglalkoznak  az  irodalommal,  azok  Rá- 
kosi Jenővel  sohasem  fognak  üzletet  kötni. 

III. 

Pedig  hányszor  nem  hallottuk,  hogy  Rákosi  Jenő  kitűnő 
üzletember.  A  kép,  amelyet  róla  megpróbáltunk  rajzolni,  még 
tökéletlenebb,  még  fogyatékosabb  volna,  ha  befejezésül  nem  szól- 
nánk néhány  szót  Rákosi  Jenőről,  az  üzletemberről. 

A  könyveit  nem  vizsgáltuk  át.  Mit  szerzett  ez  a  páratlanul 
agilis,  munkás,  szorgalmas  és  —  ezt  ellenségei  is  el  fogják  is- 
merni —  egészen  kivételes  szellem  hatvan  évi  szakadatlan  dolog- 
levéssel: arról  nincs  tiszta  képünk.  Valószínűen  neki  magának 
sem.  Csak  ugy  elgondoljuk,  hogy  állana  ma  anyagiakban,  ha  te- 
hetségét akár  ipari,  akár  kereskedelmi  téren  érvényesíti. 

Azonban  van  Rákosi  Jenőnek  egy  felette  virágzó  üzlete.  A 
jótékonysági  irodája.  Ez  egy  egész  szervezet,  amely  ugyancsak 
megdolgoztatja  alkalmazottait.  Előszobája  néhanap  különösen 
íarka  képet  mutat.  Lapjának  egy-két  fiatal  munkatársa  kaszinó- 
zik,  tréfál,  titáni  hévvel  ostromolja  a  cudar  világot.  Külső  embe- 
rek ajkukra  fagyott  udvarias  mosolygással  várják  a  döntést  kéz- 
iratuk sorsáról.  A  szerkesztőség  tudós  barátja  égő  kíváncsisággal 
kérdezi  a  legújabb  politikai  híreket.  A  kopott  pamlagon  vagy 
karosszékben  pedig  egy  talpig  gyászba  öltözött  idős  hölgy  némán 
könyezik,  nagyokat  sóhajt  türelmetlenségében:  várnia  kell,  amig 
rákerül  a  sor. 

Mire  kijött  Rákosi  Jenőtől,  a  könye  felszáradt,  a  sóhajtása 
megkönnyebbült.  Odabenn  segítettek  rajta.  Nagyon  szép,  meg- 
nyugtató, jólesőn  meleg  szavakkal,  amelyek  zenéje  hosszan  rezg 
még  a  távozó  lelkében.  És  tettel  is,  a  jóság  és  az  irgalmasság  cse- 
lekedeteivel, amelyek  belső  forrása  kiapadhatatlan,  de  hogy  hon- 
nan kerül  a  pénz  erre  az  alamizsnálkodásra,  az  még  a  benfente- 
sek  előtt  is  misztérium. 

így  él  a  hetvenöt  éves  Rákosi  Jenő;  a  métier  harcai  és  az 
otthon  fegyverszünetei  között,  gyakran  meghurcolva  a  nép- 
szerűtlenség veszedelmes  hullámhegyei  és  völgyei  között,  de  min- 
dig rendületlenül  és  kitartó  hűséggel  istenei  iránt.  Az  övéhez  fog- 
ható öregséget  nem  ismerünk.  A  Gondviselésnek  különös  ke- 
gyeimé  van  éveivel,  amelyek  még  termékeny,  zavartalanul  dol- 
gozó és  alkotó  uj  éveket  Ígérnek.  És  hogy  teljes  legyen  az  ellen- 
mondás, az  egyéni,  a  különös  és  izgató  ebben  az  életben:  mialatt 
megannyiszor  halálra  keresi  a  rágalom,  a  kíméletlen  ellenség 
dühe,  a  tajtékozó  gyűlölet,  Rákosi  Jenő,  mint  gondtalan  gyerek, 
mint  az  ősrégi  királyoktól  származott  Maecenas,  mint  kincsével 
pazar  nagyúr:  özvegyekkel  és  árvákkal,  üldözöttekkel  és  el- 
hagyottakkal gyakorolja  a  szeretet  művét. 


Vallásos  motívumok  a  világháborúban* 


Irta .  Rácz  Lajos. 
L 

Az  angol  önérzet  vallásos  alapjai.1) 

Ma  már  általánosan  elismert  igazság,  hogy  Angolország 
közbelépése  nélkül  nem  tört  volna  ki  a  háború  s  e  háború  hosszú 
elhúzódásának  is  az  angolok  a  főtényezői;  abban  is  nagyrészt 
megegyeznek  a  felfogások,  hogy  az  angolokat  elbizakodottság, 
irigység,  kalmárszellem  indította  a  németek  ellen  való  föllépésre, 
akik  ipari  és  kereskedelmi  előhaladásukkal  az  ő  világkereske- 
delmi és  világhatalmi  érdekeiket  komolyan  veszélyeztették.  De 
hát  ez  a  túltengő  nemzeti  önérzet,  amely  a  más  nemzetek  szabad 
kifejlődési  és  érvényesülési  jogát  nem  hajlandó  elismerni,  hon- 
nan, mely  forrásokból  táplálkozik?  E  kérdésre  a  földrajz,  a 
történelem  és  a  —  vallás  adja  meg  a  feleletet. 

Földrajzilag  Angolország  szigeti  fekvése,  a  tenger  nyúj- 
totta természetes  oltalom  jöhet  tekintetbe,  amely  az  angol  nép- 
nek megengedte,  hogy  1066  óta  idegen  elnyomótól  háborítat- 
lanul, tisztán  a  saját  nemzeti  szelleme  s  jelleme  szerint  fejlőd- 
jék. Ez  a  szabad  fejlődés  egyúttal  hozzászoktatta  az  angolok 
testi  és  lelki  szemeit  a  távolba  tekintéshez,  a  legtávolabbi  tenge- 
rekre kiterjedő  kereskedelmi  s  ezek  védelmére  szolgáló  hadi 
vállalatokhoz.  Szabad  nemzeti  és  politikai  fejlődésük  jele,  hogy 
az  összes  európai  államok  közül  Angolországnak  van  először 
szabad  alkotmánya,  Magna  Chartája  (1215),  amely  a  népszabad- 

J)  Heinrich  Tilemann :  Woher  das  Selbstgeftihl  der  Englánder  ?  —  Artúr 
Titius :  Über  englische  und  deutsche  Morál.  —  Chrisil.  Well>  1915.  35—36. 
szám.  —  Evangel.  Freiheit,  1916.  4.  sz. 

ságot  törvénnyel  biztosítja,  s  az  1649.  és  1689.  év  története  bizo- 
nyítja, hogy  az  angol  népben  az  erő  is  megvolt  ahhoz,  hogy  e 
törvénynek  az  uralkodó  akaratával  szemben  érvényt  szerezzen. 
Hogy  ez  nem  csekély  mértékben  emelhette  az  angol  nép  ön- 
érzetét, könnyen  elképzelhetjük,  ha  a  régi  magyar  nemesnek, 
a  szent  korona  tagjának  büszke  önérzetére  gondolünk. 

Jött  a  reformáció  s  abban  a  Kálvin  szellemétől  átitatott 
puritanizmus.  A  puritán  vallás  tanítása  vallásos  alapot  vetett  az 
angol  egyéni  önérzet,  szabadságvágy  kifejlődésének.  Puritán  föl- 
fogás szerint  az,  aki  egy  ember  iránt,  még  ha  talán  a  király 
volna  is,  emberfölötti  tiszteletet  tanúsít,  az  Isten  felsége  ellen 
vétkezik;  ehhez  járul  a  predesztinációtan,  az  igazak  kiválasztá- 
sáról szóló  tanítás,  amely  az  igazakra  az  önfegyelmezésnek,  az 
Isten  útjaiban  való  járásnak  szigorú  kötelezettségét  rótta.  Ebből 
folyt  aztán  az  élet  komoly  fölfogása,  egész  életünknek  Isten 
parancsai  értelmében  való  irányítása,  az  ész  és  a  lelkiismeret 
uralma.  «Nagy  hiba  volna,  mondja  Tilemann,  ha  félreismer- 
nék, hogy  az  az  óriási  politikai  fejlődés,  amelyen  Angolország 
a  XVII.  századtól  fogva  egyre  nagyobb  mértékben  keresztül- 
ment, részben  az  angol  nép  önfegyelmezésére  vezethető  vissza 
és  ezt  elsősorban  a  puritanizmus  iskolájában  sajátította  el.» 
Mind  a  gazdasági,  mind  a  politikai  élet  szálai  kimutathatóan  a 
puritanizmushoz  vezetik  vissza  a  kutatót,  s  ez  a  földrajzi  és  tör- 
ténelmi tényezők  mellett  az  angol  önérzet  harmadik  főforrása. 
Az  önfegyelem  és  önuralom  mellett  a  puritán  kegyességnek  az 
önbecsülés  is  lényeges  jellemvonásai  közé  tartozik:  a  kiválasz- 
tottak közé  való  fölvétel  gondolata,  még  tiszta  alázatossági  és 
bünösségi  érzés  mellett  is,  alkalmas  volt  arra,  hogy  az  egyesek 
önérzetét  végzetes  magaslatra  emelje.  Tilemann  találóan  hang- 
súlyozza, hogy  «az  a  cselekvés,  amelyet  a  kötelességteljesítés  és 
tudatos  korrektség  jegyében  viszünk  végbe,  igen  könnyen  az  el- 
bizakodottság és  önigazságosság  veszélyébe  sodorhatja  az  em- 
bert.)) Fényes^  bizonyítéka  ennek  Milton  «Areopagitika))  (1644) 
c.  műve,  amely  a  sajtószabadság  érdekében  való  tiszteletreméltó 
sikraszállása  mellett  az  angoloknak,  mint  Isten  választott  népé- 
nek bámulatos  önbecsülését  tárja  elénk.  Milton  ebben  egyenesen 
kimondja,  hogy  Isten  azért  választotta  ki  az  angol  nemzetet, 
«hogy  belőle  hirdettessék  és  hangozzék,  mint  egykor  Sionból, 
a  reformáció  első  újságja  és  harsonája  egész  Európa  számára*. 

Milton  tudja,  hogy  mikor  igy  szól,  csak  ama  gondolatokat  fejezi 
ki,  amelyek  a  lordok  és  közemberek  fejében  élnek.  Az  I.  Károly 
kivégeztetésének  igazolására  irt  másik  művében  (Ikonoklastes) 
az  angol  nép  egyedül  álló  méltóságát  a  kiválasztás  gondolatának 
a  megfelelő  magas  kötelezettséggel  való  szoros  kapcsolata  révén 
igazolja. 

Még  nagyobb  befolyást  gyakorolt  az  angol  nép  szellemére 
Cromwell  Olivér.  Tilemann  ügyesen  mutatja  ki,  miként  lett  ez 
a  hatalmas  ember  az  ő  szubjektive  igaznak  tekintendő  vallásos 
meggyőződésével,  kapcsolatban  az  ő  erős  jellemével,  ama  vég- 
zetes fejlődés  kiindulási  pontja,  amelynek  végpontját  ma  borza- 
lommal szemléljük  és  érezzük.  Isten  közellétéről  való  állandó 
tudata  és  vallásos  szabadságérzése  minden  emberi  tekintéllyel 
szemben,  valóságos  ószövetségi  prófétai  érzést  keltett  benne, 
amely  messze  Anglia  halárain  túl  is  éreztette  befolyását.  Miként 
ő  maga,  népe  is  műszer  tartozik  lenni  Isten  kezében  minden  nép 
számára,  a  népeknek  igazságosságra  és  szabadságra  vezetője. 
Folyton  velejáró  harci  kötelezettsége  Izráel  harcaiból  meríti 
táplálékát,  rajtok  alakul  ki  legyőzhetetlen  erővé  a  kiválasztott 
nép  gondolata.  Isten  rendeléséből  kifolyólag,  az  igaz  vallás, 
vagyis  a  protestantizmus  erősítésére  tiporja  el  a  kath.  Írországot 
kíméletlen  erőszakkal  és  tervez  a  hitök  miatt  üldözött  protes- 
tánsok védelmére  egy  nagy  politikai  szövetséget  az  északeurópai 
országok  közt.  A  vallásnak  és  politikának  ez  az  összekeverése 
nem  messze  állt  attól,  hogy  a  politika  minden  erőszakosságát 
és  önzését  vallásos  motívumokkal  igazolja.  Erre  vonatkozólag 
Gardiner  ezt  mondja:  ((Különösen  sajnálatraméltó  eredmény 
volt,  hogy  Cromwell  jelleme  bizonyos  tekintetben  megromlott 
amaz  állandó  erőfeszítésben,  hogy  önmagát  meggyőzze  afelől, 
hogy  ő  magasabb  indítóokoknak  engedelmeskedik,  amikor  a 
valóságban  anyagi  tekintetek  a  legnagyobb  súllyal  estek  a  mér- 
legben S  tényleg  ebben  rejlik  a  kulcsa  Angolország  egész  hamis™ 
lelkű,  képmutató  politikájának. 

Az  erőteljes  törekvéshez  hozzájárult  a  fölötte  jelentős  siker 
Cromwell  Angolországa  néhány  évtized  alatt  uralkodó  hata- 
lommá lett  az  Óceánon,  s  lassankint  az  eszközök  megválasztásá- 
ban való  kíméletlenséggel  az  egész  földkerekségére  kiterjedő 
igénye  kapcsolódik  össze.  Itt  található  az  angolok  ama  saját- 
ságos önérzetének  kútfeje,  amely  egészen  magától  értetődő  világ- 

uralmi  igénnyé  szélesbült  ki.  Cromwell  ugy  törekvésével,  mint 
sikerével  a  legfontosabb  csomópont  lett  az  angol  önérzet  fejlő- 
déstörténetében. Kitűnően  fejezi  ezt  ki  Tilemann:  «A  puritán 
önérzet  Angolország  politikai  expanziójának  egyik  legerősebb 
emeltyűje  volt;  de  ez  a  tényleges  siker  viszont  a  kiválasztott  nép 
önérzetét  hatalmasan  emelő  tényezővé  vált.»  Ehhez  a  mindmáig 
gyöngitetlen  igényhez  a  siker  tartósan  hű  maradt.  Még  ha  meg 
nem  érdemelt  szerencséről  szabad  is  szólanunk,  az  kétségtelen, 
hogy  a  szorgalomnak,  önellenőrzésnek  és  önfegyelemnek,  a 
kálvinizmus  e  nagyrabecsült  erényeinek  az  angol  nemzet  hatal- 
mas föllendülésében  kiemelkedő  részök  volt.  Persze  a  na"gy  siker, 
bár  a  tevékenységi  ösztönt  és  szorgalmat  jelentékenyen  fokozza, 
a  figyelmet  idővel  az  eredeti  indító  okoktól  mindjobban  eltérítve, 
végül  az  önérzetet  oly  mértékben^ emelte,  amely  semmi  arány- 
ban nem  állt  a  siker  kivívásában  való  tényleges  részvétellel. 

Az  a  gondolat,  hogy  az  angol  nép  Istennek  választott  népe, 
amely  világuralomra  van  hivatva,  ma  is  nem  egyszer  megcsendül 
az  angolok  vallomásaiban,  de  mig  Cromwellnél  vallásos  alapja 
volt,  ma  ellenszenves  izüvé  válik,  ha  egy  Cecil  Rhodes,  a  bur 
háború  lángra  gyújtója,  veszi  ajkaira  és  Isten  akarata  gyanánt 
tünteti  föl,  amit  ez  irányban  cselekedett,  hogy  az  angolszász 
fajt  a  lehető  legnagyobb  virágzásra  és  hatalomra  emelje.  Nem 
maga  a  világuralmi  igény  ellenszenves,  —  ez  érthető,  sőt  ment- 
hető —  hanem  annak  vallásos  kiszinezése,  a  vallásnak  és  az 
erőszak  politikájának  ez  az  összeolvasztása. 

E  partikularisztikus  és  ótestamentomi  vonás  az  angolok- 
nál nagyon  jól  összefér  a  Mammon  nagy  szerelmével.  Senki  nem 
bélyegezte  meg  erősebben,  mint  nagy  gondolkozójuk:  Carlyle  a 
Mammon  ezen  nagy  szerelmét  az  ő  népénél.  De  mi  összefüggés- 
ben áll  a  vallás  és  a  Mammon  egymással?  Az  ótestamentum  az 
fsten  nyújtotta  áldást,  a  földi  áldást  hangsúlyozza,  s  e  réven  tág 
kapu  nyilik  a  kincs,  a  vagyon  mértéktelen  becsülésének,  más- 
szóval a  Mammon  uralmának.  Emerson  ezt  az  ő  English  Traits- 
jében  az  elmésségtől  szikrázó  módon  juttatja  kifejezésre;  szerinte 
nincs  ország,  amelyben  a  gazdagságnak  oly  föltétlenül  hódolná- 
nak, amelyben  a  pénz  argumentumát  mindferi  alkalommal  oly 
döntő  súllyal  vetnék  a  mérlegbe  s  amelyben  a  szegénység  gyalá- 
zatja ezzel  megfelelő  arányban  állana;  az  angol  hisz  a  gondvise- 
lésben, mely  a  font  sterlinget  kellő  számba  veszi  .  .  . 

A  mammonizmus  ezen  erős  térfoglalásának  ad  bölcsészeti 
téren  kifejezést  —  az  utilitarizmus,  de  viszont  aztán  erősítő  be- 
folyást gyakorol  arra  yissza.  Ez  a  hasznosságra,  a  lehető  leg- 
nagyobb boldogságra  irányuló  bölcselet,  amelyet  Bentham  for- 
mulázott klasszikus  alakban  s  amelynek  mind  a  Mill  Stuart, 
mind  a  Spencer  filozófiája  csak  finomított  alakú  kifejezése:  az 
angol  szellem  eredeti  alkotása.  De  ne  feledjük,  hogy  ezt  a  böl- 
cseletet csak  az  ő  óriásilag  kifejlett  ipara  és  kereskedelme  tette 
lehetővé,  ezek  vezették  a  gondolkodást  önkéntelenül  az  egyes 
és  az  összeség  jólétének,  boldogulásának  kérdésére,  e  kérdésnek 
a  szociális  eudémonizmus,  a  lehető  legtöbb  ember  legnagyobb 
boldogsága  értelmében  leendő  megoldására.  De  aztán  Angol- 
ország több  mint  kétszáz  éves  belső  békéje,  nyugodt  fejlődése, 
fokozatos  virágzása  kedvező  talajul  is  szolgált  az  ilyen  boldog- 
sági bölcselet  számára.  Ez  az  utilitarizmus  lassankint  teljesen 
átment  az  angolok  vérébe,  gondolkozásába  s  a  maguk  javának 
kíméletlen  előmozdítása  mellett  a  mások  jogainak  tekintetbe- 
vételét gyakoiiatiatlan  és  hátramaradt  dolog  gyanánt  tüntette 
föl.  Igaza  van  Tilemannak,  mikor  azt  mondja,  hogy  «az,  ami 
most  szemeink  előtt  végbemegy,  történelmileg  tekintve  egy,  az 
angol  népjellemben  leülepedett,  példátlan  sikerek  által  fokozó- 
dott s  az  irigység  által  a  forrpontra  emelkedett  önérzetnek  eddig 
legrettenetesebb  kitörése».  Az  angol  elbizakodottság,  amely 
mintegy  magától  értetődőnek  tekinti  az  ő  kiváltságos  helyezeté- 
nek  örökös  fennállását  s  a  másféle  gondolkozás  és  cselekvés 
jogosultságát  szinte  nem  birja  felfogni:  e  háború  végső  kútfor- 
rása. E  jellemvonások  kifejlődésében  jelentékeny  része  volt  a 
puritán  vallásnak,  vagyis  a  vallás,  amely  máskülönben  népeket 
összekötő  hatalom,  ez  esetben  az  angol  nép  elszigetelésének  és 
más  népek  jogai  mélységes  semmibevevésének  elsőrendű  for- 
rása lett. 

II. 

Vallásos  fanatizmus  a  franciáknál. 

Mig  az  angoloknál  a  vallásos  motívum  csak  mint  mérhetet- 
len önérzetük  egyik  szülőanyja  szerepelt,  a  franciáknál  a  háború 
kitörésekor  teljesen  hiányzó  vallásos  motívum  a  háborús  csapá- 
sok súlya  alatt  lépett  föl  s  lassankint  nemcsak  a  kath.  egyház 

vezető  embereinek,  hanem  a  legvilágiasabb  gondolkozású  irók 
és  politikusok  egy  részének  ajkán  is  általánossá  lett  a  jelszó: 
Veszélyben  a  kath.  egyház,  mert  a  protestáns  németek  a  francia 
és  belga  kath.  egyházat  elpusztítással  fenyegetik!  Vájjon  őszinte 
volt-e  nálok  ez  a  meggyőződés,  —  sem  1813 — 1815-ben,  sem 
1870 — 71-ben  nem  hangzott  föl  ez  a  vád  —  vagy  csak  a  lei- 
kökhöz nőtt  revanche-vágy  meghiúsulta,  diadalmasnak  képzelt 
háborujok  balsikere  fölötti  kétségbeesés  indította  őket  e  téves 
hitre,  vagy  a  kath.  semleges  népek  megnyerése  végett  kapasz- 
kodtak e  szalmaszálba:  innén  a  távolból  nehéz  megitélnünk. 
Az  tény,  hogy  a  klerikálisok,  akik  e  jelszótól  az  egész  nemzet 
vallásos  megújulását  remélték  s  azt  túlzó  nacionalizmussal  kap- 
csolták egybe,  egész  hévvel  vetették  magukat  ez  eszmére  s  nem- 
csak otthon  törekedtek  a  közvéleményt  ez  irányban  megdol- 
gozni, hanem  a  külföldi  kath.  népek  figyelmét  is  riasztó  szóza- 
tokkal hivták  fel  a  francia  katholicizmusnak,  az  egyház  idősebb 
leányának  lételét  fenyegető  veszedelemre. 

Ez  volt  a  célja  a  La  Guerre  Allemande  et  le  Catholicisme 
cimü,  1915  április  havában  megjelent  műnek,  amely  a  legelő- 
kelőbb és  legilletékesebb  francia  körök  munkálata  gyanánt 
tekinthető.  A  párisi  kath.  Institut  igazgatójának:  Baudrillart 
Alfrédnek  szerkesztésében  megjelent  mű  a  «Comité  Catholique 
de  Propagande  Frangaise  á  l'Etranger»  fővédnöksége  alatt  látott 
napvilágot,  amelyhez  két  érsek  és  kilenc  püspök  tartozik,  s  az 
előszót  Amette  párisi  érsek  irta  a  műhöz,  aki  ezáltal  a  munka- 
társak személyeért,  valamint  dolgozataik  tartalmáért  egyaránt 
garanciát  vállalt.  A  mű,  melyhez  kiegészítésül  egy  Album  járul, 
—  amely  Belgiumban  és  Franciaországban  a  németektől  elpusz- 
tított kath.  templomokat,  kereszteket,  megrongált  kórházakat, 
megcsonkított  szobrokat  s  a  német  katonák  szentségtörő  visel- 
kedését ábrázolja  —  azzal  a  váddal  lép  a  világ  elé,  hogy  Német- 
ország ellensége  a  kath.  egyháznak,  sőt  magának  a  keresztény- 
ségnek s  ezek  megsemmisítésére  folytatja  ezt  a  háborút.  A  mű 
a  véres  és  szentségtörő  tények  egész  sorozatát,  amelyeket  a  német 
katonák  állítólag  elkövettek,  következetesen  ugy  tünteti  föl,  mint 
a  németek  keresztényellenes  gondolkozásából,  a  jog  és  erkölcs 
alapelveit  lábbal  tipró  s  a  brutális  önkényt  tisztelő  filozófiájá- 
ból fakadó  hadviselési  módot.  A  Haeckeltől  és  Nietzschétől  be- 
folyásolt német  kullura  nemcsak  ellensége  a  kath.  egyháznak, 

hanem  atheista  és  pogány  jellemű;  igy  aztán  nem  csoda,  ha  a 
legszentebb  szerződéseket  és  esküket  megszegi;  Istennek  segít- 
ségül hívása  az  efféle  kezdeményezéshez  a  császár  szájában  nem 
egyéb  istenkáromlásnál;  Németország  célja  Belgiumban  és  Fran- 
ciaországban a  kath.  intézmények  lerombolása,  a  németek  tüze- 
lésöket  először  mindig  a  templomokra  irányítják  s  még  a  genfi 
kereszttel  jelölt  menhelyeket  sem  kímélik;  a  reimsi  székesegyház 
lövésénél  «a  francia  történelem  szentélyét))  akarták  elpusztítani. 
Németország  diadala  a  protestánsok  világuralmát  fogja  maga 
után  vonni,  mert  a  császár  gyűlöli  a  katholicizmust  s  annak  meg- 
semmisítését tűzte  életfeladatául. 

A  francia  kath.  propaganda  kihívására  még  a  mult  év 
őszén  Pfeüschifter  György  freiburgi  theol.  tanár  szerkesztésé- 
ben, többnyire  a  kath.  egyetemek  és  szemináriumok  tanárainak 
tollából,  egy  alapos  és  mélyreható  válasz  jelent  meg:  Deutsche 
Kultur,  Katholizismus  und  Weltkrieg  (Eine  Abwehr  des  Buches: 
La  guerre  allemande .  .  .  Freiburg,  Herdersche  Verlagsbuch- 
handlung),  amely,  mint  alcíme  is  mutatja,  nem  annyira  ellen- 
támadás, mint  inkább  a  gyanúsítások,  rágalmak  ellen  való  véde- 
lem akar 'lenni  s  egyszersmind  azt  is  meg  akarja  mutatni,  minők 
í\  mai  német  katholikusok  vallásban,  erkölcsben,  műveltségben, 
társadalmi  szervezetben  és  alkotásokban.  A  könyvben  husz  tanul- 
mány foglalkozik,  más-más  szempontból,  részint  az  utóbb  érin- 
tett kérdések  taglalásával,  részint  a  franciák  vádjainak  meg- 
cáfolásával. 

A  tanulmányok  irói  sorra  kimutatják,  hogy  a  francia  tá- 
madás adatai  teljesen  hijjával  vannak  a  kritikának  és  elfogulat- 
lanságnak, sehol  nem  találunk  bennök  kétségtelen  bizonyítékot, 
hanem  csak  egyoldalú  állítást,  fantasztikus  kiszínezést  és  min- 
denütt, a  legegyszerűbb  katonai  rendszabályokban  is,  gonosz 
szándékok  keresését.  Hol  a  bizonyíték  reá,  —  kérdi  Schrörs 
honni  egyetemi  tanár  —  hogy  a  németek  számára  ez' a  háború 
vallásháború?  Sehol  nincs  ilyenféle  diplomáciai  okmány  vagy 
parlamenti  nyilatkozat.  A  francia  mű  három  ujságközleményre 
hivatkozik,  de  egyikben  sincs  szó  a  kath.  vallás  vagy  a  francia 
katholicizmus  elleni  támadásról,  sem  istenkáromlásról,  csupán 
az  egyik  versezet  nevezi  a  reimsi  székesegyházat  a  bálványimá- 
dás házának.  Ennyi  az  összes  bizonyíték  arra,  hogy  a  németek 
a  francia  kath.  egyház  ellen   vallásháborút   folytatnak,  holott 

ellenségeik  közt  a  protestáns  angolok  és  az  orthodox  oroszok 
tekintélyes  helyet  foglalnak  el.  Ügyesen  mutatja  ki,  mily  ellen- 
mondásba esik  Goyau  francia  publicista,  aki  korábbi  műveiben 
nagy  elismeréssel  nyilatkozott  a  német  katholikusok  életéről, 
szervezetéről,  most  pedig  egyre  csak  az  «Evang.  Németország- 
ról)) beszél  s  az  állítja,  hogy  a  német  kultúra  egyjelentésü  a 
protestantizmussal;  mig  korábban  tiltakozott  az  ellen,  hogy  Bis- 
marck politikáját  a  katholicizmus  elleni  gyűlölet  vezette,  most 
ezt  el  akarja  hitetni  olvasóival.  Ami  a  német  katonáktól  állító- 
lag elkövetett  kegyetlenségeket  illeti,  amelyekről  Veuillot  ir, 
sehol  azok  megállapításánál  lelkiismeretes  utánjárással,  a  tör- 
téneti vizsgálat  módszerével  nem  találkozunk;  egyszerűen  hazug- 
ságnak nevezi,  ha  a  németek  katonai  okokra  hivatkoznak  vala- 
mely torony  lelövésénél,  vagy  a  belga  franctireur  lakosság  meg- 
fékezésénél, —  ő  mindenütt  vallásháborút  lát  és  barbárságot,, 
orgyilkosságot  emleget.  Két  tény  hangosan  beszél  a  németek 
kath.  gyűlölete  ellen:  az  országutak  szélén,  olykor  közepén 
található  Mária-szobrok  mind  épen  állanak  Belgiumban,  s  a 
német  csapatok  a  prot.  templomokkal  szemben  épen  ugy  jártak 
el,  ha  kellett,  mint  a  kath.  templomokkal  szemben.  Hozzátehet- 
jük, hogy  a  megszálló  német  seregek  a  francia  falvakban  és 
városokban  Űrnapján  mindenütt  megengedték  a  körmenetek 
tartását,  amit  a  szabadkőműves  érzelmű  elöljáróság  már  évek 
óta  eltiltott,  számos  helyen  a  francia  lakosság  számára  is  isten- 
tiszteleteket tartottak. 

Hosszabb  dolgozatban  mutatja  ki  Sauer  freiburgi  tanár  a 
templomok  és  más  műtárgyak  elpusztításáról  szóló  vád  alap- 
talanságát. Mindenütt  hiteles  adatok  alapján  előadja,  hogy  azok 
ellen  mi  okból  és  mennyiben  jártak  el  a  német  katonai  vezető- 
ségek; részletesen  ismerteti  a  löweni  és  reimsi  székesegyház  löve- 
tésének  felfujt  meséjét.  Mindenütt  katonai  intézkedésről,  nem 
pedig  vallásellenes  cselekedetről  volt  szó;  ha  a  franciák  nem 
vonják  be  ezeket  az  épületeket  katonai  operációik  körébe,  akkor 
megtámadtatásuk  el  lett  volna  kerülhető.  De  hát  maguk  a  fran- 
ciák, angolok  és  belgák  mennyi  templomot  és  zárdát  összelőttek 
—  minden  katonai  ok  nélkül!  Hát  XIV.  Lajos  seregei  mennyi 
pfalzi  és  badeni  templomot  és  várkastélyt  elpusztítottak!  s 
mennyi  templom  és  műemlék  pusztult  el  a  francia  forradalom 
alatt  s  pusztult  el  azóta,  kivált  a  szeparációs  törvény  óta. 

Szorosan  összefügg  a  föntebbi  kérdésekkel  Meis térnek: 
A  háború  és  a  hazugság  és  Switalskinak  A  rémhistóriák  pszicho- 
lógiájához cimü  dolgozata,  amelyekben  a  franciák  hazudozásai- 
nak  és  a  rémhistóriák  keletkezésének  okait  fejtegetik.  Knöpfler 
a  német  és  a  francia  püspökök  pásztorleveleit  hasonlítja  össze: 
az  előbbiek  vallásos,  az  utóbbiak  gyalázkodó  hangúak  és  poli- 
tikai színezetűek,  az  előbbiekben  békeszeretet,  az  utóbbiakban 
sovinizmus  lép  elénk.  Platz  a  francia  és  a  német  kultúrharc  közt 
von  érdekes  párhuzamot;  mig  az  utóbbi  csak  egy  epizód  volt  és 
harci  eszköz,  az  előbbi  egy  hosszú  hadjárat  és  harci  cél,  az 
utóbbi  egy  ember,  az  előbbi  a  szabadkőművesek  műve.  A  többi 
dolgozat,  részben  a  háborúval  kapcsolatban,  a  német  katholiku- 
sok  vallási,  társadalmi,  politikai,  tudományos  és  művészi  tevé- 
kenységét ismerteti. 

Jóleső  érzést  keltett  bennem,  hogy  e  kath.  főpapok  és  theo- 
lógusok  által  rágalmazott  vallásuk  védelmére  irott  könyvben 
sehol  egy  sort  nem  találtam,  mely  az  én  kálvinista  érzésemet 
kellemetlenül  érintette  volna  (talán  csak  a  harminc  éves  háború 
megítélésénél  vettem  észre  a  régi  felekezeti  láng  némi  fellobba- 
nását), ellenben  számos  ponton  a  legteljesebb  megértéssel,  mél- 
tánylással és  felebaráti  szeretettel  szólanak  protestáns  testvéreik 
vallásos  életéről  és  törekvéseiről;  Vilmos  császár  vallásos  felfogá- 
sáról, a  katholikusok  iránti  türelmes,  tisztelő  és  békeszerető  érzü- 
letéről olyan  szép  rajzot  nyújtanak  (Hoeber  kölni  szemináriumi 
igazgató),  hogy  egy  protestáns  iró  sem  írhatna  különbül.  A 
«Katholicizmus  és  protestantizmus))  cimü  dolgozat  egyenesen 
párhuzamosan  tárgyalja  a  két  nagy  vallásfelekezet  életét,  intéz- 
ményeit s  rámutat  arra,  mennyire  helyesebb  megítélés,  nem  egy 
ponton  közös  munkálkodás  uralkodik  ma  közöttük. 


III. 

A  francia  protestánsok  szózata. 

«Pétert  sem  hagyá  nyugodni  a  nagy  ártatlan  igazság  . . .», 
a  francia  protestánsok  sem  maradhattak  el  kath.  honfitársaik 
mögött,  ők  is  kényszerítve  érezték  magukat,  hogy  panaszaikat, 
szenvedéseiket  a  semleges  külföld  előtt  kiöntsék  s  ezzel  annak 
szivét  meglágyítsák,  rokonérzésre  hangolják,  tettre  gerjesszék. 
Már  csak  azért  sem  hallgathattak,  mert  mint  a  császárral  és 

poroszokkal  egy  hiten  levők,  akik  a  német  protestáns  hitélettel 
nem  egy  ponton  összeköttetésben  állottak,  még  abba  a  gyanúba 
keveredhettek  volna  könnyen  fanatizálható  kath.  honfitársaik 
előtt,  hogy  most  is  velők  éreznek.  Ezért  a  francia  protestánsok 
jó  korán  siettek  a  németek  háborús  föllépése  ellen  tiltakozni, 
így  Wilfred  Monod,  a  francia  «Ev.  ref.  Egyházak))  állandó  bizott- 
ságának elnöke,  már  1914  augusztus  5-ikén  kiadott  körlevelé- 
ben, utalva  a  franciák  békés  hajlamaira,  a  német  birodalomra 
hárítja  a  háborúért  a  felelősséget,  «annak  feudális  és  harcias 
törekvései  fenyegetik  a  mi  géniuszunkat)).  Ezt  követte  két  hónap 
múlva  (okt.  3)  a  francia  protestantizmus  képviselőinek  mani- 
fesztuma, melyben  a  német  császárt  és  a  mi  uralkodónkat  meg- 
támadják a  vallásos  beszédmódok  használata,  tehát  Istennek 
mintegy  kizsákmányolása,  a  próféták  és  Jézus  Krisztus  vallásá- 
nak megtagadása  miatt. 

De  itt  sem  álltak  meg,  hanem  1915  őszén  a  «Comité  Pro- 
testant  de  Propagancle  Frangaise  á  FEtranger»,  a  francia  pro- 
testánsok nevében  egy  Körlevelet  intézett  a  semleges  államok 
prot.  lakosaihoz.  E  körlevél  irói  egyfelől  a  németeknek  mint  az 
igaz  evangyéliom,  a  szeretet  vallása  ellenségeinek  föltüntetésével, 
másfelől  az  eltiport  jogra,  igazságra,  a  semlegesek  ideális  lelkü- 
letére és  törekvéseire  való  hivatkozással  igyekeznek  a  semleges 
protestánsok  szivét  megindítani.  A  reformáció  alapelvének  hang- 
súlyozásából indulnak  ki,  amely  minden  prot.  embert  az  igaz- 
ság kutatására  és  szolgálatára  kötelez;  majd  ideális  színekkel 
rajzolják  az  entente-államok  s  közöttük  a  franciák  nemes  törek- 
véseit, s  a  vége  az:  nyújtsák  a  semleges  népek  s  közelebbről 
semleges  protestánsok  e  nemes  harcosok  felé  résztvevő  kezöket, 
mert  minden  egyes  nép,  sőt  az  emberiség  jövője  forog  kockán, 
mivel  a  nemzetek  életét  és  jövőjét  egyedül  a  központi  hatalmaktól 
fenyegetett,  megdönteni  szándékolt  jog  és  igazság  biztosíthatja. 

E  körlevélre  a  f.  év  elején  ügyes,  talpraesett  Választ  irt  s 
adott  ki  egy  önálló  kis  füzetben  Bolliger  Adolf1)  zürichi  lelkész, 
amelyet  a  francia  protestánsok  aligha  tesznek  az  ablakukba.  A 
franciák  azt  kívánják  körlevelükben,  hogy  a  semlegesek  szint 
valljanak  s  az  igaz  ügy  mellett  foglaljanak  állást,  mert  azt  hiszik, 
hogy  Franciaországnak  és  szövetségeseinek  ügye:  igazságos  és 

J)  Tatsachen.  Das  Sendschreiben  der  französischen  Protestanten  an  die 
Protestanten  der  neutralen    Staaten.  Konstanz.  C.  Hirsch  Verlag. 

szent  ügy.  Bolliger  vállalkozik  erre  az  állásfoglalásra  s  legelőször 
ii  körlevél  ama  kérdésére  igyekszik  választ  adni:  ki  okozta  ezt 
a  rettenetes  háborút?  Nyíltan  megfelel  reá:  nem  a  francia,  angol 
vagy  orosz  nép,  hanem  azok  kormányai,  ezek  szövetkezései, 
Németország  bekerítésére  irányzott  cselszövényei,  a  franciák 
revanche-vágya  s  ebből  folyólag  a  szabadság,  felvilágosodás 
fáklyahordozó  országának  azzal  az  állammal  való  szövetkezése, 
amelynek  börtöneiben  a  szabadság  harcosainak  ezrei  sorvadoz- 
nak, az  e  szövetkezés  támogatására  kölcsönadott  milliárdok  és 
Angliának  e  célra  való  megnyerése;  Delcassé  egész  politikája  e 
cél  megvalósításának  volt  szentelve.  Önök  nem  akarták  talán 
most  a  háborút,  mert  még  nem  voltak  egészen  készen  reá,  de 
a  központi  hatalmaknak  —  amelyek  látva  az  önök  revanche- 
vágyát,  a  bekerítési  politika  láncszemeit,  az  ép  oly  okos  mint 
szükséges  defenzív  előkészületet  megtették  —  most  kellett  meg- 
ragadniok  a  kedvező  alkalmat,  mert  két-három  év  múlva  már 
késő  lett  volna.  Németország  bátran  magára  vette  a  hadüzenet 
ódiumát  s  ha  formailag  támadó,  de  lényegében  védelmi  háborút 
indított.  Igen,  Németország  okozta  ezt  a  háborút,  de  nem  er- 
kölcsileg vétkes  módon,  hanem  derékségével,  nagyszerű  politikai 
és  gazdasági  fejlődésével,  azzal,  hogy  nem  maradt  pusztán  a 
költők  és  gondolkozók  nemzete,  hanem  a  világban  el  akarta  fog- 
lalni az  őt  megillető  helyet.  Önök  Elzász-Lotharingiánál  a  hódí- 
tás barbár  jogáról  beszélnek  (1871);  dehát  nem  ugyanily  barbár 
hódítói  jogon  szerezte-e  meg  XIV.  Lajos  e  két  tartományt?  Nem 
természetes  volt-e,  hogy  Németország,  midőn  Franciaországot 
legyőzte,  ez  elveszett  tagjait  is  magához  csatolta?  Önök  messzire 
elvetik  azt  a  gondolatot,  hogy  a  központi  hatalmak  győzhesse- 
nek, —  mi  ezt  küszöbön  állónak  tekintjük;  önök  óva  intik  a 
semlegeseket  a  győztes  Németországtól,  —  mi  tudjuk,  hogy  min- 
den nagyhatalom  csak  akkor  respektálja  a  semlegesek  jogait, 
ha  erővel  kényszerítjük  reá.  Körlevelükből  ugy  látjuk,  hogy 
hazájok  szerencsétlensége  és  a  szenvedély  megzavarta  az  önök 
ítéletét;  adja  Isten,  hogy,  ha  már  a  külső  diadal  megnyerésére 
nem  képesek,  bensőleg  győzzék  le  a  nagy  Ínséget. 

Bolliger  ezen  válaszában  a  franciák  és  a  francia  nyelvű 
svájciak  a  semlegesség  megsértését  látták;  ha  ugyanoly  higgadt, 
tárgyilagos  modorban  mellettök  adta  volna  le  szavazatát,  bizo- 
nyára tapsoltak  volna  neki. 

Három  nap  multával  tünt  föl,  hogy  sehol  sem  látják;  akkor 
vették  észre.  Meghalt. 

És  szánakoztak  rajta. 

* 

Esteledett,  amikor  belépett  a  kapun,  jobban  mondva  a 
nagy,  sokemeletes  bérkaszárnya  gádora  nyelte  el  parányi  alak- 
ját. Fehércsipkés,  barna  ruhát  viselt,  mely  mindenáron  palástolni 
iparkodott  a  hát  ferde  növését,  a  hóna  alatt  temérdek  vadvirág 
bokrétát,  kezében  pedig  sokkal  szerényebb  csomagot  szoronga- 
tott. A  sikátorban  menten  összeolvadt  a  terpeszkedő  szürkület- 
tel és  annyira  eggyévált  az  óriási  téglatömeggel,  hogy  bízvást 
elsurranhatott  volna  a  macska  mellett,  ha  történetesen  nem  vén- 
leánynak,  hanem  egérként  jő  e  világra. 

Mert  Lázár  Józsa  kisasszony,  betühimzőnő,  különös  aján- 
dékot kapott  a  természettől;  tudós  emberek  mimikri  néven  ne- 
vezik. Az  egér  szürke  mint  odva;  a  nyul  rőttes  miként  a  tarló; 
hernyó,  lepke:  levélként,  vagy  galyként  simul  az  ágra.  Gond- 
viselés bölcsesége  a  gyönge  iránt.  Valószínűleg  keresztül  tapos  az 
élet  Lázár  Józsa  kisasszony,  betühimzőnő,  ferde  vállán,  ha  észre- 
veszi, hogy  tőle  kenyeret  kér,  sőt  kalácsot  is  óhajt  olykor  ünnep- 
napon, mint  sok  más  egyenes  vállú,  teli  keblű,  szép  arcú  betűt 
himző  társnője.  Otthon  azonban  ő  házibutor;  az  utcán  senki  meg 
nem  fordul  utána.  Megszokták,  jobban  az  óra  ketyegésénél;  nem 
veszik  észre,  ahogy  árnyékunkat  nem.  Egyáltalán  nem  törődnek 
véle  .  .  .  már  ő  ilyen,  természettől.  És  igy,  és  csakis  igy,  (mint- 

hogy  ő  azok  közé  tartozik,  akiket  csak  akkor  veszünk  észbe, 
amikor  már  odébb  álltak)  Lázár  Józsa  kisasszony,  betühimzőnő, 
ferde  vállal,  de  kenyérrel  a  kezében:  jó  biztonságból  szemlélheti 
a  nagy  taposómalom  csikorgó  fordulását. 

Igénytelen  lényecskéje  a  lemondás  és  az  önmegtagadás 
komor,  ám  ékes  erényének  temploma. 

Bár  színházba  is  eljár  olykor,  amint  hiszi:  —  titokban. 
Lehet,  hogy  csak  mi  tudjuk  Józsa  kisasszony  sorsát  ilyen  el- 
csüggesztően  ékesnek.  Egyszer  látta  a  színházban  az  önfeláldozás 
ama  ((klasszikus »  példányát,  és  ő  akkor  lelkében  megriadt,  mély- 
séges szánalmat,  de  egyszersmind  fagyos  hideget  is  érzett  a  fön- 
séges jellemű  hős  iránt;  didergett  és  Józsa  kisasszony  sietett 
vissza  emberek  közé,  kik  véle,  szerencséjére,  mit  sem  törődünk. 

A  kisasszony  köszönt  a  házmesternek,  első  emeleten  jóestét 
kivánt  a  lámpát  gyújtogató  vicének,  harmadik  emeleten  majdnem 
belébotlott  egy  lesiető,  s  ő  köszöntött  még  többször,  anélkül, 
hogy  feleletre  méltatták  volna,  vagy  csak  ugy  odavetve,  nem 
gorombaságból,  dehogy,  hanem  mert  őt  legtöbbnyire  ebben  az 
ormótlan  nagy  házban  s  egyebütt  is  a  még  nagyobb  világban 
csak  akkor  vették  észre,  amikor  már  odébb  ment. 

((Istenem!))  pihegi,  ((hogy  elfáradtam  most  egyszerre.  A  mai 
sok  járás  ...»  Hirtelen  jött  hideget  érez  halántéka  táján,  de  már 
elmúlt  s  végre  itt  az  ötödik  emelet. 

—  ...  Jó  estét;  hát  nem  volt  idehaza,  Józsa  kisasszony?  — 
pillant  föl  hangjára,  munkája  mellől  a  tizenhat  év  alatt  nem 
tudom  hányadik  szobaasszonya,  ki  örökségképen  kapta  az  ősi 
lakót  és  aligha  itt  nem  feledi  őt  utódja  számára.  Folytatja  már 
is  a  tésztagyurást,  ugy  kérdi:  — Mikor  ment  el?  .  .  .  És  ez  a  szép 
csokor!?  Vadvirág  

—  Már  reggel  hatkor  elmentem  —  kirándulásra  .  .  .  Ünnep- 
nap van!  —  teszi  hozzá  szinte  mentegetőzve.  —  Képzelje  nagy- 
sád! Oh,  azok  a  férfiak  .  .  .  hogy  is  mondjam?  .  .  .  Hát  egy  ur 
meg  akart  engem  szólítani!  Utánam  fordult  és  én  tisztán  leolvas- 
tam az  ajka  mozdulásáról:  «Szép  kisasszony,  adjon  nekem  virá- 
got! .  .  .»  —  tudom,  ezt  suttogta.  Olyan  tolakodók!  —  s  mintha 
csiklandoznák:  idegesen  fölkacagott.  —  De  én  tisztességes  nő 
vagyok  .  .  .  Vegye,  nagysád,  magának  is  szedtem  virágot.  Egy 
kicsit  elfáradtam,  de  az  a  pompás  levegő  ott  künt  a  hegyek 
között!  —  és  őszinte  szívvel  kétfelé  osztotta  a  bokrétát. 

—  Már  megint  kaland!  Ej,  ej,  Józsa  kisasszony  .  .  .  köszö- 
nöm. Ezentúl  majd  jobban  szem  előtt  tartom  magát;  még  kirán- 
dulni is  eszébe  jut.  Megárt  ám  a  sok  járkálás  a  szivinek!  —  csip- 
deste  meg  elnéző  gúnnyal  a  szobaasszony,  bár  egyelőre  jobban 
lefoglalta  az  ünnepnapra  készülő  mákos  esik. 

Józsa  kisasszony  elseroentette  a  gyújtót  s  a  petróleum- 
lámpa szép  sárga  fénnyel  hintette  be  szobáját.  Sarokban  a  sze- 
rény méretű  áílótükrös  almáriom:  sok,  sok  esztendők,  még  több 
tűöltés  és  Józsa  kisasszony  egyik  teljesült  vágya. 

Azt  hiszi:  ő  szép;  s  Józsa  kisasszony  a  púposok  született 
hiúságával,  virággal,  csomaggal,  azpnmód  a  tükör  elé  lép.  Kissé 
elmereng  magán:  a  keskeny,  formátlan  vállán,  melyet  legelő- 
nyösebb tartásba  helyez,  madárka  fején,  melyet  határozottan 
filigránnak  vél,  —  és  igy  tovább  .  .  .  Amint  ezt  a  Gondviselés  jósá- 
gos ámítása  neki  megengedi.  Ám  hirtelen  megfordul,  kiszaba- 
dítja kezét,  összecsapja,  tenyerét  morzsolja: 

«Moly!  .  .  .  megvan!»  sipogja  diadalmasan.  A  kisasszony 
ösztönösen  nem  szenvedheti  a  szoba  fakó  szinü  remetéit. 

«Mire  is  gondoltam?  .  .  .  Igaz!  Elment  mellettem,  akkor 
visszafordult.  .  .  «Szép  kisasszony,  virágot!))  Hangosan  nem  mert 
szólni.  Hogy  is  ne!  .  .  .»  Ide-oda  tipeg  a  szobában.  Gondosan  do- 
bozba zárja  kalapját;  megtisztálkodik,  pongyolát  ölt:  barkett 
pongyola,  lehetetlen  szinü,  amin  fekete  szalag  van  máslira  kötve 
a  derékon.  Józsa  kisasszony  fölnevet.  Dúdolgat.  Egész  délután 
ugyanaz  a  nóta  csengett  a  fülében.  A  városi  ember  mindig  dallal 
tér  meg  a  zöldből.  Most  tartóba  állítja  a  virágot  s  hosszasan 
szagolgatja.  Válla  szinte  füléig  csúszott,  de  hát  ugy  sem  láthatja 
meg  a  tükörben.  Egyszerre  több  levegőt  kiván  s  kitárja  az  ablakot. 
Szemben:  vedlett  tűzfal.  Erre  elszomorodik  és  eszébe  jut  magára 
hagyottsága.  Most  meg  már  egészen  elérzékenyedett.  A  tűzfal 
teszi;  régi  ellensége  az.  Olyan  magas,  mély,  terebélyes,  se  széle, 
se  hossza,  keresztülizzadt  rajta  a  szomszédok  verítéke:  .  .  .  Lázár 
Józsa  kisasszony,  betühimzőnő,  küzdéses,  lemondással  teli,  észre- 
vétlen maradó,  verítékes  élete...  «De  ma  is  észrevettek!))  — 
«Nem  igaz!  nem  igaz!))  kajánkodik  a  szemközt  meredező  rideg 
tűzfal.  A  kisasszony  hirtelen  mozdulattal  lehúzza  a  redőnyt. 

Hogy  megvigasztalja  magát:  kibontogatja  a  csomagol. 
Néhány  nagyszemü  diót  rejt.  Előkerül  a  gyorsforraló,  pár 
perc  s  párolog  a  zamatos  kávé.  Imádságos  áhítattal  szívja  teli- 

tüdőre  a  fölséges  illatot.  Józsa  kisasszony  Ínyenc.  Majszolgatja 
a  diót,  kortyonkint  szürcsöli  hozzá  az  édes  nedűt.  És  dúdolgat 
újból.  Ellentállhatlan  kedve  van  ma  a  dudolgatáshoz.  Bár  fáradt, 
nyomás  a  keble  alatt,  álmos  is  már  egy  kevéssé:  mégis. 

((Dologra!  Legalább  két  betűt  kell  még  ma  meghimeznem!» 
Elébb  azonban  a  négylevelü  lóherét,  mit  keresetlenül  talált:  sze- 
rencséjét akarja  lepréselni.  Kapcsos  könyvet  nyit  föl.  Száz  esz- 
tendős, debreceni  zsoltároskönyvet.  Az  első  lap  belső  oldalába 
belemarta  rozsdáját  a  tinta.  Megsárgult,  öreges  kézvonással: 

„Szélbe  vagy  csendbe,  Ejtve  vagy  reggel 
Eljö  magától  Sorfod  mit  rendel 

Miként  Nyár,  és  Tél .  .  . 
Ernyőt  kerefs  ha  Kéfzül  borulni 
Szenvedj  ha  nem  tudfz  Hová  vonúlni 

Fordulhat  a  fzéL* 

Elolvasván  ez  intést,  melyet  a  hajdani  filozófus  esténkint 
elküld  utána:  Józsa  kisasszony,  Isten  árvája,  szép  csöndesen  a 
könyvbe  csukta  a  négylevelü  lóherét,  amelyet  keresetlen  talált, 
szerencsét  hoz. 

Az  almáriom  tükre  visszavetítette  minden  mozdulatát,  a 
könyvet  és  a  dióhéjat  is.  Két  kis  szürke  egér,  együtt  és  mégis 
egészen  egyedül,  eltemetve  mázsás  téglatömeg  méhében.  Körös- 
körül, meg-megremeg  tőle  az  ablaküveg:  a  nagy  taposómalom 
súlyos  robogása. 

Lázár  Józsa  kisasszony,  betühimzőnő,  a  lámpa  mellett  ül, 
ölében  patyolat.  Megnyálazza  s  biztos  mozdulattal  tűbe  fűzi  a 
selymet...  mint  elindított  gépé:  mozdulata  magától  járó  lett. 
Maga  még  kisebb,  orra  hegyére  pedig  parányi  fényfolt  telepe- 
dett meg  .  .  .  Künt,  a  nagy  taposómalom  morajló  robogása,  ime, 
csak  zúgás,  majd  sistergés,  bágyadó  zizegéssé  csittül:  távo- 
lodik, elhalkul,  kihagyott,  —  siket  csönd ...  A  lámpa  lángja 
mind  fénylőbb,  mind  áthatóbb;  és  a  szoba,  körül  egyre  boron- 
gósabb,  a  sarkok  árnyai  elősompolyognak  s  visszatöltik  a  tüz- 
forrásba  a  szertepermetezett  fénycseppeket:  ezért  olyan  különös 
módon  telített  az  a  lámpaláng  .  .  .  Megállt  az  idő  is,  itt  feled- 
kezett .  .  .  Józsa  kisasszony  előtt  igy  tűnik  ez  föl  munkája  köz- 
ben, bár  nem  eszmél  rá.  És  környezetéből  és  belőle  és  köréje, 
mint  nyilódó  pávafark:  ugy  terül  szét  a  kisasszony  homloka 
alól  a  szabadjára  hagyott,  az  egymásból  csírázó  gondolat. 

És  már  most  az  elhagyott  teremtés  nincsen  egyedül. 
A  tű  gépiesen,  szaporán  öltöget. 

«Ez  a  patyolat,  amire  én  betűt  himezek:  párnahéj  .  .  .  fehér. 
Milyen  fehér ...» 

Ketten  vannak  a  szobában:  Józsa  kisasszony  és  a  Mult. 

A  kisasszony  képet  lát  a  patyolatvászon  helyén.  —  Ugyan 
ilyen  eltemetett  szoba.  Éjszaka  van.  Ő  még  egészen  kisleány  és 
egy  ágyban  fekszik  anyjával,  aki  kétségbeesett  vonzódással  szo- 
rítja őt  meg-megvonagló  keblére.  Holdfény  verődik  a  vetett 
ágyra.  Éles,  tejszinü  fényben  dereng  a  párnahéj.  Ha  kitekintene 
az  ágyból,  de  nem,  nem  mer,  csak  sejti  őt  ott  az  asztal  mellett  s 
hallja  csukló,  öklendező  hortyogását .  .  .  «Kis  púposom  te  .  .  .  ő 
miatta  az  .  .  .  Fifikém  ...»  visszhangzik  közvetlen  közelből  anyja 
forró  lehelettel  kevert  suttogása.  A  varró  Józsa  kisasszony 
füle  körül,  nyakán,  lapockáján,  hátán  mintha  tollal  húznának 
végig,  olyan  hevesen  érzi  az  anya  görcsösen  vigaszt  követelő, 
mohó,  ősi  erővel  előtörő  ölelését.  És  elmúlt  már  a  vihar,  és  az  ő 
testecskéje  oda  vájja  magát,  búvik,  simul  anyja  mellé  jó  közel  a 
meleg  ágyban,  s  olyan  kicsire  zsugorodik,  hogy  szinte  fáj  .  .  .  de 
igy  jó.  Nagyon  jó:  riadt  gyermekszivéből  apránkint  kienged  a  der- 
medett  rémülés,  szeméből  sós  csöppek  ivódnak  át  a  takaróba,  s 
helyet  csinál  apránkint  szive  körül  a  nyájas  zsongulat,  mely  csön- 
desen terjed  szét,  le  az  ujja  hegyéig  .  .  .  «Jó,  be  jó  mami  mellett, 
akit  megvert  papa,  mert  részegen  jött ...»  Csönd  van.  A  párnahéj 
mint  egy  óriási  jégmező.  Azon  jegesmedvék  tanyáznak  .  .  .  Ám 
itt,  mami  karjában  nem  bánthat  senki.  Itt  biztonságos.  Itt  meg- 
nyugvás. Itt  csupán  a  szeretet.  Itt  boldogság  .  .  .  Volt. 

És  a  varró  Józsa  kisasszony  kezében  önfeledten  megállt 

a  tű. 

A  kisasszony  esengve  veti  magát  a  perc  után,  mely  balzsa- 
mot áraszt  tikkadt  lelkére,  próbálná  megállítani,  megrögzíteni  a 
pillanatot,  amely  elmúlt,  el,  régen,  s  megyén  a  múltba  mind  tá- 
volabbra vissza:  és  viszi,  kérlelhetetlen,  a  boldogság  fakult,  el- 
párásodó  emlékét  is,  —  még  messzibbre. 

De  a  sok  rossz  közül  előcsillámló  emlékre  Józsa  kisasszony 
szivében  zsibbadást,  azután  egész  testére  ivódó  üdeséget  érez.  A 
kirándulás  kimerítette  őt,  valószínűleg  ezért  érzi  ma  este  oly  gya- 
korta szivét. 

A  tű  gépiesen,  szaporán  öltöget. 

«Ez  a  patyolat  amire  én  betűt  hímezek:  párnahéj  .  .  .  Sokáig 
feküdtem.  Azt  mondták,  belehalok.  De  nem  .  .  .  mégis  megszüle- 
tett. És  öleltem  én  is,  megszoptattam,  azután  —  ő  halt  meg. 
Szinte  beleőrültem  .  .  .  Esztelen  fiatalság!  ...  A  hitvány!  bár  én 
nem  voltam  csunya  s  akkoriban  talán  szebb  is  mint  most .  .  . 
És  azután  én  nem  bántam:  hát  legyen,  ha  már  megvan  .  .  .  Elő- 
ször is  étvágyamat  veszítettem  el.  Émelygett  a  gyomrom  mind- 
untalan. Azután  .  .  .  hogy  is  volt  csak?  .  .  .  Tudom  már;  ha  men- 
tem, és  ha  megláttam  valamit  a  kirakatban,  hát  az  kellett .  .  . 
kellett!  .  .  .  Egy  fürt  szép  szemű  szőlő  ...  és  sirtam  érte:  aztán 
meg  kiköptem.  Sokat  sirtam.  Az  utcán  visszafordultak  utánam  s 
némelyik  nevetett  állapotomon.  Mind  tűrhetetlenebb  lett ...  és  én 
akkor  megszerettem  őt;  az  én  gyermekemet .  .  .  Fölnevelem. 
Többé  hát  nem  leszek  egyedül .  .  .  Urat  nevelek  gyermekemből, 
dédelgetni  fogom,  és  ő  azt  mondja  majd  nekem:  Mamik  ám!  . . . 
nékem  .  .  .  Mig  kicsi,  együtt  sétálgatunk  a  ligetben  vasárnapon- 
ként. Szép,  bársonyruhát  varrok  rá.  A  bársony  szinét  előre  ki- 
választottam a  kirakatban  .  .  .  Azután  felnő  ...  és  akkorra  majd 
én  leszek  kicsi  és  gyámoltalan  és  majd  ő  vesz  számomra  ruhát  és 
szeretni  fog  .  .  .  Már  rajongtam  érte;  mindenem  lett.  Égető  türel- 
metlenséggel vártam  megérkezését.  Istenem!  kilenc  hónap  olyan 
hosszú  idő  .  .  .  Többé  hát  nem  leszek  egyedül .  .  .  Bántam  is  én 
az  apját,  a  bitangot!  Találkoztam  vele;  ki  akart  kerülni,  de  én 
megfogtam  a  kezét:  «Nem  kívánok  magának  rosszat ...  és  én 
köszönöm  a  gyermekemet!))  Akkor  pénzt  adott  nekem  és  le- 
sütötte fejét .  .  .  Elfogadtam  ...  a  számára  .  .  .  Azután  .  .  .  túl- 
éltem .  .  .  karomba  tették.  Szopni  kért .  .  .  Boldogság!  Te,  bol- 
dogság! ...  és   

És  a  varró  Józsa  kisasszony  kezében  önfeledten  megállt 

a  tű. 

A  kisasszony  tárt  lélekkel  veti  magát  a  messzi  perc  után, 
amikor  gyermekét  karjai  közt  tartotta.  És  kapzsin  facsarja  és 
préseli  és  önfeledtén  lubickol  az  emlék  áldásos  fürdejében.  Ám  a 
perc,  amely  elmúlt,  el,  régen:  megyén  a  múltba  mind  távolabbra 
vissza  és  viszi,  kérlelhetlen,  a  boldogság  fakult,  elpárásodó  emlé- 
két is,  —  még  messzibbre. 

De  a  sok  rossz  közül  előcsillanó  emlékre  Józsa  kisasszony: 
szivében  tompa  lökést  kap,  azután  lényén  elömlő  felmagasztalt- 
ság sugárzik  szét.  Mintha  pávafark  legyező  nyilódott  volna  elibe, 

mely  megigézve  tartja:  olyan  szines  a  köd  s  egyben  ónos,  de 
mégis  puha,  nagyon  puha  érzet  cirógatja  végig.  Nyugalom,  mé- 
lyülő, derű  száll  szivére,  gyökeret  ver  bele,  mind  mélyebbre  Józsa 
kisasszony  szivébe. 

A  tű  gépiesen,  ám  kevésbbé  szaporán  öltöget. 

«Ez  a  patyolat,  amire  én  betűt  hímezek:  párnahéj  ...»  Hir- 
telen eszibe  jut: 

„Szélbe  vagy  csendbe,  Eftve  vagy  Reggel 
Eljő  magától  Sorfod  mit  rendel  .  . 

«Holnap,  vagy  holnaputánra,  Ígérték  » 

És  már  most  hárman  vannak  a  szobában:  Józsa  kisasszony 
és  a  Mult  és  a  Jövendő. 

«...  ígérték  nekem,  hogy  friss  munkát  kapok.  Igen  előkelő 
nép  az.  Dupla  árat  kérek  tőlük  .  .  .  S  ilyen  módon  hamar,  talán 
nagyon  hamar  teljes  lesz  az  ezerötszáz  pengő,  ami  a  trafikhoz 
szükséges...  Vagy  mégis,  inkább  tejcsarnokot  nyissak?  Ahhoz 
nem  kell  akkora  tőke.  Ád  a  város  bolthelyiséget  ingyen  .  .  .  Nem: 
még  sem.  A  trafik  az  előkelőbb,  az  egészen  finom  mesterség  .  .  . 
Ezerszázhuszonkilenc  forint  és  hatvanhárom  krajcárom  van  már 
a  takarékkönyvben.  Ez  kamatozik  is.  Lássam  csak,  mennyit?  .  .  . 
Száz  hajt  négyet,  ezer  negyvenet .  .  .  Negyvenet ...  A  huszon- 
kilenc pedig  ...  a  huszonkilenc?  Igen  ám!  csakhogy  mindez  a 
tavasszal  volt,  s  azóta  a  kamat  is  kamatozott .  .  .  Hogyis  van  hát? 

Eközben  Józsa  kisasszony  lelki  szeme  előtt  ott  lebeg  a  tra- 
fik. Pompásan  berendezkedett  a  kisasszony.  A  pult  mögött  látja 
magát,  befészkelődve  a  szivarosdobozok,  újságok,  a  fordítható 
állványra  szép  rendben  kirakott  levelezőlapok  közé.  ((Nagysád, 
egy  finom  portorikót!  —  Kedves  nagysád,  nekem  tizfilléres  leve- 
lezőlapot ...»  A  kliensek  mind  igen  válogatott,  uri  emberek,  akik 
szívesen  elidőznek  Lázár  Józsa  nagysád  trafikjában.  Ki  tudja?  — 
Talán  még?  —  Egy  gyermek  nyitott  be  az  üzletajtón,  (Józsa  kis- 
asszony még  nem  határozott:  fiu-e,  vagy  leányka)  szép  bársony 
ruhája  van,  hóna  alatt  iskolatáska,  egyenesen  a  földerült  arcú 
Józsa  nagysád  karjai  közé:  ((Mamikám!  megjöttem!  .  .  .» 

«.  .  .  Igen,  ha  jól  megy  az  üzlet  és  ha  másképen  nem,  hát 
örökbe  fogadok  majd  az  árvaházból  egy  jóravaló  kicsit,  aki  sze- 
retni fog  engem,  és  vénségemre  nem  leszek  egyedül  .  .  .  Akkor 
szeretet,  akkor  boldogság...  Lesz.» 

A  kisasszony  fölcsigázott  szive  hallatlan  erőfeszítéssel  sűríti 
a  jövendő  rózsaszínű  ködéit,  hogy  elevenebbé,  földibbé,  elérhe- 
tőbbé tegye  a  közöttük  lakozó  tünde  lényeket,  melyek  mint  az  ég 
felhői,  hágnak  fel,  mind  magasabbra,  el  a  föld  fölötti  azúrba, 
és  viszik  magukkal,  már  elérhetetlen,  a  boldogság  fakuló,  elpárá- 
sodó  lehetőségét,  —  oda,  ahonnét  jött. 

De  a  mindig  derült  jövendőből  előkukkantó  lehetőségre 
Józsa  kisasszony  szive  hevesen  földobog.  A  kisasszony  keblében 
mindig  maradt  tenyérke  napsugár.  Koldulja  a  tegnaptól,  koldulja 
a  holnaptól,  morzsánkint,  erőszakkal  küzdötte  ki  mindannyiszor. 
S  ez  elegendő;  elég  neki,  a  púposnak,  ki  mellett  elmegyünk,  elég 
nekünk  is,  kik  nem  érünk  rá  annyira  kergetni  mint  ő:  elegendő 
a  boldogság  halovány  visszfénye  is,  keblünkben,  és  elbírjuk 
mindnyájan  az  élet  keserű  közönyösségét. 

Ám  Lázár  Józsa  kisasszony,  betühimzőnő,  ő  púpos  is.  A 
Gondviselés  végtelenül  gyöngéd  a  gyöngék  iránt:  a  tenyérke  nap- 
sugár szivében  most  hatalmas  lángkévévé  izmosodott.  A  kisasz- 
szony  kénytelen  letenni  a  tűt  s  kezét  keblére  szorítja: 

((Hogy  dobog  a  szivem.  Jól  mondta  a  nagysád,  nem  kellett 
volna  annyit  járnom.  Meg,  hogy  a  trafikra  és  a  kicsire  gondol- 
tam ...»  Két  kezét  összekulcsolja  s  a  lámpafénybe  bámul.  Rend- 
kívül szelid,  jóságos,  egészen  szokatlan  érzés  keríti  hatalmába, 
A  gyönyör.  És  dúdolgat;  a  délutáni  nótát,  amely  künt  egy  nagy, 
árnyékos  fa  alatt  csendült  föl  először  fülében,  s  mely  azóta  egyre 
üldözi.  «Én  nem  tudom  miért,  hogyan  van?  Mintha  nem  is 
levegőt  szívnék,  keblem  olyan  könnyű  ...  Jó  itt.  Mintha  nem 
volnék  egyedül .  .  .  Jól  esik  dolgozgatnom,  pedig  álmos  vagyok  .  .  , 
fáradt  és  mégis  eleven  .  .  .  Tegnap  mint  volt;  holnap  mi  lesz?  .  .  . 
Rég  nem  voltam  ilyen  megnyugodott.  Most  én  megelégedett  va- 
gyok .  .  .  Mostan.» 

És  most  már  négyen  vannak  a  szobában:  Józsa  kisasszony 
és  a  Mult  és  a  Jövendő  és  a  Jelen.  A  mostani  perc.  Óriás,  renge- 
teg termetű.  Betölti  a  világmindenséget.  Józsa  kisasszony  csöppet 
sem  kell,  hogy  erőlködjön:  az  nem  megy  el,  se  hátra,  se  előre, 
rágondolván,  az  ott  marad  mellette. 

A  kisasszony  öltöget  ismét,  felette  igen  lassan: 

«Akár  mindig  elülnék  igy  .  .  .  igy  dolgozgatva,  ilyen  nyu- 
godt lélekkel,  ilyen  fáradtan  és  mégis  munkás  kedvvel . . .  Meg- 
elégedett vagyok  .  .  .  Mint  ott  künt  a  fa  alatt,  de  most  sokkal  in- 

kább  ...»  —  a  kisasszony  kezében  megpihen  a  tű  .  .  .  «én  most 
boldog,  Istenem!  boldog  vagyok  ...» 

És  már  most  öten  is  vannak  a  szobában.  A  rengeteg  Jelen 
kézenfogvást  hozott  valakit.  Parányi,  áttetsző  bársonyba  öltözött, 
szemérmes  mozdulatú  alakot,  akinek  orcáját  nem  láthatni,  olyan 
ragyogó.  A  Most:  a  Boldogságot.  —  Józsa  kisasszony  mozdulat- 
lanul ül,  a  tűt  is  elejtette.  Szivét  a  föltörő  lángkéve  perzseli, 
elemészti  őt.  Mintegy  elragadtatásban  mormolja:  ((Boldogság 
így  »  Hosszan,  végnélkülit  lélegez  ...  A  szoba  előtte  fény- 
árban úszik.  A  petróleumlámpa  fénye  egészen  meghomályoso- 
dott, kiürült:  talpalatnyi  árnyék  sem  fér  meg  a  sarkokban.  A 
csukott  ablakon  át  erőre  kap,  gyarapodik,  föltör  a  zúgó  robogás, 
Józsa  kisasszony  elkábuló  füle  zengő  himnuszt  hall,  két  kezét 
szivére  vonja  .  .  . 

...  És  már  most  heten  vannak  —  és  hirtelen  senki  sincsen. 
A  szoba  üres,  lélektelen.  Olyan  mint  rendesen.  A  lámpa  szép 
sárga  fényt  hint  szerte:  Lázár  Józsa  kisasszony,  betühimzőnő, 
fejét  előre  horgasztva,  kezét  a  patyolatra  ejtve,  nem  mozdul 
többet. 

Minek  is  élte  volna  túl  a  percet,  amely  mit  a  tegnap  és  a 
holnap  csikarva  sem  akart  neki  megadni  teljesen,  magától,  — 
kérés  nélkül  elébe  tette  a  Most,  amint  a  kisasszony  ráeszmélt  és 
kész  volt  megelégedni  vele  ... 

.  .  .  Három  nap  multával  vették  észre,  hogy  meghalt. 

És  szánakoztak  rajta. 


J 


Barcsai  Ákos  és  Brankovics  Száva* 

(1658-1661.) 
Irta:  Dr.  Lupas  János, 

I. 

II.  Rákóczy  György  fejedelem  1657-iki  szerencsétlen  lengyel  had- 
járata vészterhes  évek  áradatát  zúdította  Erdélyre.  Ez  évek  forgatagá- 
ban fontos  szerep  jutott  Erdély  közéletében  ugy  Barcsai  Ákosnak,  mint 
Brankovics  Szávának.  Az  első  —  ki  román  eredetű  volt,1)  de  vallásilag 
és  műveltségileg  elszakadt  eredete  beleső jétől  —  két  esztendeig  állott 
mint  Erdély  fejedelme  a  közügyek  élén;  a  második,  nemzetiségére 
nézve  ugyan  kétes  eredetű,2)  de  mint  az  erdélyi  románokkal  közös 
vallású,  a  saját  ügyessége  és  kiválósága  által  ezeknek  egyházi  vezető- 
jévé küzdötte  fel  magát,  osztozván  hiveinek  szomorú  és  nehéz  sorsában 
és  igyekezvén  őket  számtalan  viszontagságaikban  vigasztalni  és  meg- 
segíteni. 

Barcsai  Ákos  egy  nagybarcsai  (hunyadmegyei)  román  eredetű 
köznemes  fia  volt.  I.  Rákóczy  György  fejedelem  udvarában  nevelked- 
vén, tapintatos  és  bölcs  viselkedése  által  csakhamar  sikerült  neki  meg- 
nyerni ura  bizalmát  és  jóakaratát.  Már  fiatal  korában  gyakran  vett 
részt  diplomáciai  küldetésekben.  1636  elején,  mikor  Bethlen  István 
mint  trónkövetelő  I.  Rákóczy  György  uralkodását  fenyegette,  Barcsai 
Ákos  Bassa  Tamással  Bukarestbe  ment,  hogy  ura  számára  Basarab 
Máté  segítségét  kérje,  egyszersmind  biztosítván  ezt  az  erdélyi  feje- 
delem barátságáról  és  hűségéről.3)  Ugyancsak  1636  vége  felé  Barcsai 
Moldvában  is  járt  hasonló  küldetésben,  hogy  a  Rákóczy  György  és 

:)  V.  ö.  'Nonnulla  consignata  sup>er  partialis  conventus  regnicolarum  Transilvaniensium 
Albae  Juliae  1657  die  25  octrobis  celebrati  acta.»  (Erd.  orgy.  eml.  XI.  308—9.) 

2)  Thallóczy  Lajos :  *Az  Ál-Brankovicsok»  c.  tanulmányában  (Századok  1888.  693 — 4.  old.) 
szerb  eredetűnek  tartja,  viszont  V.  Mangra  ;  iMitropolitul  Sava  II.  Brancovici»  (Arad  1906. 
34—5.  old.)  román  eredetére  vonatkozó  érveket  sorol  föl. 

3)  V.  ö.  N.  Jorga  :  Studii  si  documente  IV.  Legatarile  principatelor  románc  cu  Ardealul 
del*  1601-1699.  1902.  CLXXXII.  old. 

Lupul  Vazul  közti  barátságos  viszonyt  megszilárdítsa.  Ezen  időtől 
kezdve  Barcsai  Ákos  neve  gyakran  fordul  elő  a  legfontosabb  diplo- 
máciai küldetésekkel  kapcsolatban.  Nagy  jelentőségű  szolgálatainak 
megjutalmazása  céljából  Rákóczy  1644  december  20-ikán  lugosi  és 
karánsebesi  bánnak  nevezi  ki  Barcsait,  négy  évvel  később  pedig  a 
hunyadmegyei  főispáni  állást  és  Déva  városát  adományozza  neki.4) 

Mint  a  kálvinizmus  hive,  lugosi  és  karánsebesi  bán  minőségében, 
Barcsai  közelről  érdeklődött  a  kálvinista  propaganda  iránt,  mely  már 
a  XVI.  század  második  felében  kezdett  hódítani  a  bánáti  románok 
között.  A  lugosi  és  karánsebesi  román  templomokban  a  Fogarasi  Ist- 
ván lugosi  prédikátor  által  a  kálvinizmus  befolyása  alatt  románra  for- 
dított zsoltárokat  énekelték.5)  Ugyancsak  Fogarasi  István  fordított  a 
bánáti  román  iskolák  számára  egy  kálvin  katekizmust,  melyet  1648-ban 
Barcsai  Ákos  a  saját  költségén  adott  ki  a  gyulafehérvári  nyomdában.6) 

A  kálvinizmusnak  a  románok  közt  való  terjesztési  buzgalmát 
illetőleg  Barcsai  egy  uton  haladt  protektorával,  I.  Rákóczy  Györggyel, 
ki  ugyanazt  tette  Erdélyben,  Geleji  Katona  István  szuperintendens 
tanácsára  és  segítségével.  Ez  a  karánsebesi  és  lugosi  román  egyház 
iniciativáját  követendő  példának  tekintette,  mely  megérdemelné,  hogy 
általánossá  váljék  az  erdélyi  románok  között  is.  Bár  alkalma  volt 
személyesen  meggyőződni  arról,  hogy  nem  lehet  olyan  vladikát  találni, 
«aki    religióját  in  fundamentalibus    változtassa)),7)   az  általa  ajánlott 

24  conditio  közé  jónak  látta  fölvenni  ezt  a  pontot  is:  «bogy  a  mi 
oláhra  fordított  énekeinket,  melyekkel  a  Kárán-Sebesiek  és  Lugosiak 

4)  Erdélyi  Alajos:  Barcsai  Ákos  fejedelemsége.  Századok  1906.  412.  s  köv.  old. 

5)  N.  Jorga:  Istoria  literaturii  religioase  a  B,omanilor  pana  la  1688.  1904.  144.  old. 

6)  E  könyv  magyar  címe  a  következő:  Catechismus  azaz:  a  keresztyéni  vallásnak  és  Hütnek 
Rövid  Kérdésekben  és  feleletekben  foglaltatot,  szent  Írásbéli  bizonyságokval  meg-erő-síttetet 
summája  avagy  veleje.  Mellyet  Deák  és  magyar  nyelvből  Olah  nyelvre  fordítót  Fogarasi  István 
Lugosi  már  az  igasságot  rész  szerint  megismert  Olah-Magyar  Eccelesiának  lelki  Pásztora .  .  . 
Fejervarat  nyomtatott.  Brassai  Bajor  Márton  által  1648.  esztendőben.  A  cimlap  hátlapján  kezdődő 
magyar  előszavát  a  káté  fordítója,  Fogarasi  István  Barcsai  Ákosnak  ajánlja,  elmondván  benne, 
hogy  ezt  a  kis  kátét  a  tanuló  ifjak  segítségére  fordította  le,  mert  mig  a  zsidó  gyerekek  már  5—6 
esztendős  korukban  szépen  olvassák  a  szentírást,  nálunk  „a  mi  magyarink  között  20  avagy  némely 

25  esztendős  szakállos  legény  is  alig  forgatott  kezében  életében  bibliát,"  aminek  főleg  ritkasága 
az  oka.  Ezért  fordította  ezt  a  kis  bibliát  is  (miként  a  katekizmust  néhai  Alstedius  fejérvári  tanár 
nevezte)  oláh  nyelvre  a  lugosi  és  karánsebesi  tanulóifjúság  számára,  „hogy  így  megtanulván  az 
ifjúság  az  hütnek  fundamentomát,  maga  saját  nyelvén  áldhassa,  dicsérhesse  az  ő  Teremtőjét"  és 
hálát  mond  a  bánnak,  aki  midőn  ezt  a  szándékát  neki  megjelentette,  készségesen  igérte  támoga- 
tását a  kinyomatásra,  miután  Dávid  zsoltárai  fordítását  is  elkezdte  s  azt  ki  is  akarja  egyebekkel 
együtt  oláh  nyelven  adni.  V.  ö.  Veress  Endre:  Erdélyi  régi  oláh  könyvek  1711-ig.  Erdélyi  Múzeum 
1910.  159 — 160.  old.  és  Bianu -Hódos:  Bibliografie  romaneasca  veche-l.  161 — 163.  oldal. 

7)  1640  szeptember  24-én  I.  Rákóczy  Györgyhöz  intézett  levelében  s^ó  szerint  ezt  írja 
Geleji:  „Nem  lelhettem  meg  olyat,  kegyelmes  uram,  nem  találhatni,  aki  religióját  in  fundamen- 
talibus változtassa;  az  is  (Milovitius)  arra  semmiképpen  nem  mehet,  mert  úgy  őtet  excommuni- 
kálná  a  patriarcha,  a  vladikaságra  fölszenteltetni  nem  engedné,  az  oláhság  is  be  nem  venné, 
sőt  ha  közijek  kimenne,  ki  tudja,  mi  is  esnék  rajta  és  igxj  semmit  sem  efficiálhatna.u  Uj  Magyar  Múzeum 
1859.  I.  kötet  214.  oldal. 

élnek,  leirassa,  kinyomtattassa,  és  minden  helyeken  az  ő  gyülekeze- 
tekben elmondassa)).8) 

Barcsai  annyira  megnyerte  I.  Rákóczy  György  bizalmát,  hogy  ez 
idejekorán  gondoskodott  arról,  hogy  fia  és  utóda,  II.  Rákóczy  György 
számára  is  biztosítsa  egy  olyan  józan  és  fölvilágosult  ember  tanácsait 
és  szolgálatait.  így  felelősségteljes  állásokban  találjuk  Barcsai  Ákost 
II.  Rákóczy  György  idején  is,  gyakran  helyettesítvén  őt  a  törvény- 
széki terminusokon,  vezetvén  az  erdélyi  országgyűlést  és  közreműköd- 
vén az  approbaía  constitutiók  revisiójával  megbízott  1653-iki  com- 
missio  munkálataiban.9) 

Politikai  kalandokra  való  hajlamai  és  nagyravágyó  ambíciói 
mindinkább  elvonták  II.  Rákóczy  György  figyelmét  Erdély  belső  bajai- 
lói  és  más  országok  felé  kezdték  terelni.  Mióta  Báthory  Istvánnak  sike- 
rült magát  1576  május  l  én  lengyel  királynak  megkoronáztatni  Habs- 
burgi  Maximiliannal  szemben,  aki  szintén  «electus  Rex  Poloniae»-nek 
címeztette  magát,10)  —  az  erdélyi  fejedelmeknek  állandó  óhaja  s  törek- 
vése maradt,  hogy  uralmukat  Erdély  határain  túl  is  kiterjesszék.  Külö- 
nösen Lengyelország  királyi  trónja  iránt  érzett  benső  vonzalmat 
II.  Rákóczy  György,  akire  1656  elején  az  elégületlen  lengyelek  pártja 
is  ráirányította  figyelmét.  Sikertelen  maradt  Kázmér  János  lengyel 
király  igyekezete,  hogy  Rákóczyt  megnyugtassa  azon  Ígéretével,  hogy 
fiát  fogja  elismerni  utódául,  tvagy  pedig  át  fogja  engedni  magának 
Rákóczynak  a  lengyel  trónt,  de  csak  azon  föltétel  mellett,  hogy  a 
katholicizmusra  térjen  és  Lengyelországban  tartózkodjék.  1656  folya- 
mán Rákóczy  szövetséget  köt  a  svédekkel  és  a  kozákokkal;  egyszers- 
mind a  havasalföldiek  és  moldvaiak  segítségét  is  biztosítja  magának. 
1656  nyarán  Erdélybe  érkeznek  a  svéd  király  megbízottjai,  egy  kozák 
küldöttség  kíséretében,  hogy  a  szövetség  kötelékeit  még  szorosabbra 
fűzzék.11) 

II. 

Bizonyára  nem  véletlen  dolog,  hogy  épen  a  Lengyelország  ellen 
tervezett  hadjáratra  való  szorgos  előkészületei  közben  találja  Rákóczy 
az  alkalmas  pillanatot  arra,  hogy  az  1653  óta  üresedésben  maradt 
gyulafehérvári  érseki  széket  Brankovics  Száva  kinevezése  által  újból 

8)  U.  o.  216.  old. 

9)  Századok  1906.  416—417.  .  ' 

10)  Dr.  Szádeczky  Lajos  :  Báthory  István  lengyel  Icirálylyá  választása  1574—1576.  Budapest 
1887.  388.  oldal  és  Zsirkő  János:  Báthory  István  lengyel  király  külpolitikája.  Nyitra.  1909.  5.  old. 

n)  „.  .  ,  auch  im  Junio  (1656)  eine  Muskovitische  Legation  mit  den  Schweden  mitkam,  damit 
der  Rákóczi  an  der  Sach  undt  ihrer  Confederation  nicht  zweiffeln  sollt".  Siebenbürgische  Chronik 
des  Schassburger  Stadtschreibers  Georg  Krauss  (1609—1665)  közölve  *Fontes  lierum  Austriacaruni 
Scriptores.»  Wien  1862.  I.  242.  old.  és  Jorga  :  Studii  n  Documente  IV.  CCLXXVIII.  old. 

betöltse.  Az  1656  december  28-ikáii  kiadott  confirmáló  decretum  tartal- 
mából kitűnik,  hogy  Brankovics  Szávát  Gsulai  szuperintendens  aján- 
lotta,12) különös  nyomatékkal,  II.  Rákóczy  Györgynek  s  hogy  ez  figye- 
lembe véve  Brankovics  szerénységét,  erkölcsös  életét  és  képzettségét, 
már  korábban  biztosította  őt,  hogy  a  gyulafehérvári  püspöki  széket 
neki  fogja  juttatni.13)  Nem  lévén  eléggé  tisztázva  az  egyházi  viszonyok, 
melyek  között  Brankovics  főpásztori  székét  elfoglalta,  nem  állapítható 
meg,  mennyi  idő  telt  el,  mióta  Rákóczy  neki  a  püspökséget  megígérte 
egészen  1656  december  28-ikáig,  mikor  abban  meg  is  erősítette.  Eset- 
leges ellenjelöltjének  a  neve  sem  ismeretes.  De  föltehető,  hogy  az  ő 
megerősítését  épen  1656  végén,  Gsulai  ajánlásán  és  Rákóczy  előzetes 
ígéretén  kivül,  bizonyos  külpolitikai  tekintetek  is  szükségessé  tették: 
az  a  törekvés  ugyanis,  hogy  az  Erdély  fejedelemség,  Havasalföld  és 
Moldva  közötti  szövetséges  viszony  ezáltal  még  szilárdabbá  váljék.  Ez 
a  föltevés  azon  a  tényen  alapszik,  hogy  a  Brankovics  Száva  részére 
kiadott  confirmationalis  decretumból  hiányzik  az  I.  Rákóczy  György 
által  1643  október  10-ikén  Brankovics  elődének,  Stefan  Simionnak 
szabott  15  conditio,  melyekről  köztudomású  dolog  volt,  hogy  a  román 
vajdaságokban  ellenszenvet  és  elégületlenséget  fognak  támasztani. 

1656  december  30-ikán  Rákóczy  egy  Kázmér  király  ellen  intézett 
kiáltványt  tesz  közzé  és  Lengyelország  ellen  indul  hadseregével,  mely- 
ben kétezer  havasalföldi  katona  is  volt  Odivoianul  kapitány  vezetése 
alatt  és  ugyanannyi  moldvai,  kiknek  élén  Grigorie  Habarescul  szerdár 
és  Fratita  falciu-beli  kapitány  állott.14)  Rákóczy  hadseregéből  közel 
tízezer  katona  pusztult  el  a  nehéz  utakon,  húszezer  pedig  vezetőjükkel, 
Kemény  Jánossal  együtt  tatár  fogságba  került  1657  július  23-ikán.15) 

Ezen  szerencsétlenség  nyomán  más,  nagyobb  veszélyek  is  hárul 
tak  Erdélyre.  Rákóczy  kalandja  a  török  szultán  haragját  zúdította  az 
erdélyiekre,  kik  azt  a  határozott  parancsot  kapták,  hogy  az  engedet- 
len Rákóczy t  ne  tűrjék  tovább  az  ország  trónján,  hanem  helyettesít- 
sék más  megfelelőbb  fejedelemmel.   Az  1657  október  25-ikén  Gyula- 

12)  Már  Bethlen  idejétől  szokásban  volt,  hogy  a  szuperintendens  ajánljon  a  fejedelemnek 
alkalmas  egyént  görög  keleti  püspöknek.  így  II.  Qenádiust  1628-ban  Keserűi  Dajka  János  szuper- 
intendens ajánlotta  (Uj  Magyar  Múzeum  1859.  I.  220.  old.).  De  Genadius  halála  után  1640-ben 
I.  Rákóczy  György  nem  a  Geleji  által  ajánlott  Milovitiust,  hanem  a  moldvai  Lupul  vajda  áltál 
ajánlott  Jorest  Illést  ültette  a  gyulafehérvári  püspöki  székbe.  (U.  o.  223—224.  old.) 

13)  tsingulari  quadam  intercessione  commendatus  Nobis  fuerit  de  cjus  modestia,  vitaeque 
integritate  ac  eruditione  in  suae  religionis  proj essione ,  eoque  nomine  assecuratione  a  Nobis  de  Kpis- 
copatu  Albensis  Transylvaniae ,  Hunyadiensis,  Zoriniensis,  Bihoriensis,  Zaradiensis,  Krasznensis, 
Szolnok  Mediocris  et  Interioris,  Dobocensis,  Colosiensis,  Thordensis,  de  Küküllő  et  Maramaros 
Comitatuum:  Kővariensis,  Bistriciensis,  Belenyesiensis  districtuum  neenon  universarum  sedium 
Siculicalium  et  Saxonicalium  inter  Graecos,  Rascianos  et  Valachos  sibi  a  Nobis  conferendo, 
consecntus  sit»  stb.  "Magazin  istoric  pentru  Dacia»  1846.  III.  254.  old. 

14)  Jorga:  Stndii  si  documente  IV.  CCLXXXI.  old. 

15)  Századok  1906.  413.  old. 

fehérvárra  egybegyűlt  erdélyi  rendek  tanakodnak,  hogy  kit  válassza- 
nak meg  fejedelemmé  Rákóczy  helyére.  Némelyek  azon  a  véleményen 
voltak,  hogy  a  tatár  fogságban  lévő  Kemény  Jánost  kellene  megválasz- 
tani. De  attól  vájó  féllükben,  hogy  a  tatárok  igen  nagy  váltságdijat 
fognak  követelni  az  ő  szabadon  bocsátásáért,  elejtették  ezt  a  tervet, 
így  csak  két  jelölt  maradt:  Barcsai  Ákos  és  Rhédey  Ferenc. 

Barcsai  hivei  számos  érvet  hozhattak  föl  jelöltjük  megválasztása 
érdekében.  Dicsérték  a  súlyos  időkben  kipróbált  kormányzói  ügyes- 
ségét, széleskörű  ismereteit,  a  töröknél  való  kedveltségét,  országgyűlési 
elnök  minőségében  szerzett  érdemeit,  eredményes  külföldi  követségeit 
és  általános  népszerűségét.  Ellenfelei  azonban  azt  hangoztatták,  hogy 
nagyon  kell  ám  vigyázni,  kire  jut  a  fejedelmi  cim  és  méltóság,  mert 
izeknek  birtokosától  sokat  kell  követeim,  még  pedig:  istenfélelmet, 
bőlcseséget,  értelmet,  nagy  nemzetséget  és  gazdagságot.  Igaz  ugyan, 
hogy  Barcsai  nem  épen  koldus,  de  alacsony  eredetű  és  ((nemzetségére 
nézve  oláh».  kevés  birtoka  van;  azért  megeshetik,  hogy  nem  lesz  elég 
tekintélye  a  nagy  urak  előtt;  a  személyes  tekintély  hiánya  pedig  a 
fejedelmi  méltóságot  is  megcsorbíthatná.  Hibául  rótták  föl  neki  azt  is, 
hogy  nincsenek  gyermekei  s  nem  is  remélheti,  hogy  jövőre  lesznek.16) 

Dacára  annak,  hogy  Barcsai  hiveinek  az  argumentumai  elég  meg- 
győző erejűek  voltak,  egyelőre  mégis  az  ő  ellenfelei  vitték  a  döntő 
szót.  így  az  erdélyi  rendek  1657  november  2-ikán  megválasztották 
Rhédey  Ferencet,  akit  azonban  a  törökök  vonakodtak  elismerni.  A 
következő  év  elején  Medgyesen  tartott  országgyűlés  újból  Rákóczy  felé 

16)  Nonnulla  Consignata  stb.  (Monum  comitialia  regni  Trans.  XI.  308 — 9.  old.)  szerzője 
következőleg  tükrözteti  vissza  az  1657.  november  2-ikán  Gyulafehérvárt  e  tárgyban  lefolyt 
eszmecserét:  ha  Keményt  választanák  meg,  amint  némelyek  óhajtják.  Jtatte  der  Tartar  den 
Braten  in  der  Hand,  wie  hoch  er  ihn  anbringen  wollte,  und  müsste  das  Land  satisfaction  thun, 
wáre  er  alsó  ein  gelcaufter  Fürst,  welches  fürstlicher  authoritát  viel  derogiren  und  Veráchtlich- 
keiten  nebst  andern  absurditeten  gebahren  könnte.  Alii  aliter  :  Der  edle  Herr  Acatius  Bartsai  ist 
műt  schier  ein  sehr  lang  dieses  Landes  Gubernátor  gewesen,  und  sich  zimlich  wohl  qualificirt 
gemacht  in  aller  Hand  vorgefallenen  schweren  casibus,  hat  auch  grosse  Kundschaft  bei  den 
Türkén  und  Gunst,  ist  ein  durchlöcherter  politischer  Herr,  auf  jezige  praktische  Welt  trefflich 
aptiret,  hat  wegen  seine  liberalitas  und  familiárisoké  Conversation  mit  jedermann  auch  bei  ge- 
meinem  Mann  Gunst  und  ist  beliebt,  ist  etliche  Jahre  her  in  denen  Landtagen  Praesident  ge- 
wesen, hat  etliche  Legationes  in  fremden  Lándern  vollbracht,  und  alsó  verdient  gemacht,  dass 
ihm  sein  Stand  durch  diese  vorgefallene  Gelegenheit  gehöchert  werde.  Contra :  Es  ist  dem  zwar 
alsó,  aber  dieses  ist  zu  bedeuten  und  wohl  in  Acht  zu  nehmen,  wem  der  Méltóságos  Nahmen 
Fürst  gégében  werden  solle,  dasz  zuförderst  angesehen  solle  werden:  1.  Gottesfurcht,  Weis- 
faeit  und  Verstand,  Geschlecht,  Reichtum.  Der  gedachte  Edle  Herr  isi  zwar  kein  notorischer 
Bettler  nicht,  gleichwohl  ist  er  von  geringer  Herlcunft  und  zwar  Nation  ein  Wallach,  hat  wenig 
Jószágén  und  würde  durch  seine  allgemeine  Familiaritát  und  Poszenreiszers  fürstl.  authoritát 
sampt  der  Person  in  Verachtung  kommen,  hat  keine  Kinder  auch  keine  Hoffnnng  bei  dieser 
Ehe  ....  Zudeme  würden  diejenigen  so  aus  altér  vornehmen  Geschlechte  sein  und  von  vielen 
Jahren  her  Landesherren  gewesen,  nicht  leichtlich  einen  so  bald  gewachsenen  und  angenom- 
rnenen  Fürsten  veneriren,  sondern  in  Uneinigkeit  und  Misstrauen  lében,  welches  dem  publico 
regni  statui  schádlicher  als  nützlich  sein  würde"  .... 

hajol,  ki  a  törökök  ellen  Lipót  királytól  kér  segítséget,  ele  eredmény- 
telenül. Rákóczy  és  az  erdélyiek  ezen  viselkedése  még  inkább  felbőszí- 
tette a  törököket.  Köprili  Mohamed  nagyvezér,  ki  már  1657  elején 
fenyegette  az  erdélyieket,  hogy  «vérrel-vassal  fog  reájuk  nehezedni 
a  szultán  haragja»,  értesülvén  Rhédey  s  Rákóczy  hiveinek  alkudozá- 
sairól, ugy  nyilatkozott,  hogy  «inkább  fog  az  ég  felé  visszaesni  az  eső, 
semhogy  bocsánatot  nyerjen  az,  ki  a  kapott  parancsok  ellenére  mert 
fegyvert  fogni».17)  Ezen  fenyegetések  nem  hangzottak  el  minden  káros 
következmény  nélkül.  1658  nyarán  Erdélynek  súlyosan  kellett  lakol- 
nia vezetőinek  hibái  s  főleg  Rákóczy  fejedelem  a  hatalomhoz  való 
makacs  ragaszkodása  miatt.  Törökök,  tatárok  és  kozákok  pusztították 
minden  kimélet  nélkül  az  országot;  a  lángok  martaléka  lett  maga  a 
székváros,  Gyulafehérvár  is.  A  nagyvezér  most  az  erdélyi  rendeknek 
parancsolólag  ajánlja,  hogy  Barcsait  válasszák  meg  fejedelemnek  a 
tatár  khántól  támogatott  Kemény  Jánossal  szemben.  Barcsai  csak 
kényszernek  engedve  fogadja  el  a  trónt  azon  jó  hiszemben,  hogy  rög- 
tön visszalép,  mihelyt  Rákóczynak  sikerül  a  törököt  kiengesztelni  és 
azon  dicséretes  szándékkal,  hogy  valami  módon  véget  vethessen  a 
török-tatár  pusztításoknak.  A  török  részéről  eléje  terjesztett  föltételek 
elég  súlyosak:  Jenő,  Lúgos,  Karánsebes  tartományaikkal  együtt  török 
birtokká  legyenek,  Erdély  adója  40.000  arany  legyen,  hadi  sarcul 
fizessen  1000  erszény  pénzt  (500.000  tallért);  fogja  el  Rákóczyt  s 
mindezek  gyors  végrehajtására  három  kezest  adjon  a  maga  és  hármat 
az  ország  nevében.18)  Az  erdélyi  rendek  értették  a  módját,  hogy  ezen 
súlyos  föltételeket  másokkal  is  megtoldják,  melyek  az  előbbi  fejedel- 
meknek szabott  conditiók  közül  hiányoztak,  de  most  nyilván  arra 
voltak  szánva,  hogy  a  fejedelmi  hatalmat  szűkebb  korlátok  közé  szorít- 
sák, így  a  conditiók  9-ik  pontja  következő  diszpozíciót  foglalta  magá- 
ban: «ha  valamely  dolgot  mindaz  három  natio  (nemesek,  székelyek  és 
szászok)  maga  hasznára  valót  itél,  megegyez  és  áll  rajta  s  ő  nagyságát 
requirálja,  tartozzék  confirmálni,  melyet  ha  nem  cselekednék  is,  arti- 
cuiusban  irattassé k  és  ereje  legyen».  Továbbá  attól  való  féltükben, 
hogy  Barcsai  is  a  Rákóczyak  példájára,  jószáglefoglalások  által,  fogja 
megkísérelni  nagyobb  gazdagsághoz  jutni,  a  rendek  kimondják,  hogy 
a  fejedelem  senkinek  perébe  bele  ne  szólhasson  és  ne  igyekezzek, 
(cazféle  perben  függő  jószágoknak  magára,  feleségére  avagy  gyerme- 
kire vala  maradása  felől,  lévén  decretalis  utak  és  módok  a  jószágok- 
nak fiscusra  és  nem  fejedelmekre  való  szállások  felől».19) 

Csak  nagynehezen  tudta  magát  Barcsai  elhatározni  arra.  hogy  a 

17)  Jorga  i.  m.  IV.  CCLXXXII.  és  CCLXXXVI.  old. 
is)  Századok  1906.  434.  old. 
w)  U.  o.  443.  old. 

fejedelmi  méltóságot  elfogadja.  1658  október  10-ikén,  mikor  közölték 
vele,  hogy  az  országgyűlés  megválasztotta  fejedelemnek,  oly  beszédet 
tartott,  mely  világosan  mutatja,  minő  lelki  küzdelmeken  kellett  ke- 
rt-sztútmennie  ezen  nagyravágyást  és  hiúságot  nem  ismerő  embernek, 
kii  nem  annyira  a  saját  akarata,  hanem  inkább  a  kényszerítő  körül- 
mények ösztönöztek  arra,  hogy  az  erdélyi  trónt  elfoglalja.  E  beszéd- 
ben sajnálkozását  fejezte  ki  az  ország  szomorú  sorsa  felett  és  aggo- 
dalmát, hogy  ez  az  ország,  melyet  előbbi  boldog  időkben  hatalmas 
fejedelmek  vezettek,  most  az  ő  csekélységének  uralma  alatt  teljesen 
e\  fogja  veszteni  szabadságát.  De  Istenbe  vetett  hittel  meg  fogja  tenni 
kötelességét.20)  Ámbár  következő  napon  Barcsai  megesküdött,  hogy 
mihelyt  Rákóczynak  sikerül  kiengesztelni  a  törököt,  rögtön  le  fog 
mondani  a  fejedelemségről,  a  Rákóczyak  részéről  mégis  súlyos  vádak 
érték,  mint  a  háládatlanság  monstrumát,  kit  ez  a  család  emelt  fel  a 
porból.**) 

Lojális  és  türelmes  viselkedésével  Barcsai  nagy  mértékben  hozzá- 
járult ahhoz,  hogy  közte  és  Rákóczy  között  1659  elején  egyezség  jöjjön 
létr  \  Rákóczy  elismeri,  hogy  Barcsai  kényszerűségből  foglalta  el  Erdély 
Irón  ját,  lemond  egyelőre  Váradról,  Kővárról  és  a  Partiumról,  de  azon 
föltétellel,  hogy  minden  kedvező  alkalommal  elősegíttessék  és  védel- 
meztessék  az  ő  ügye  a  török  portán.  Szamosujvár  és  Deés  elfoglalása 
és  Rákóczy  kiengesztelése  után  Barcsai  1659  február  26-ikára  össze- 
hívta Besztercére  az  országgyűlést,  mely  az  ő  rövid  fejedelemsége  alatt 
tartott  országgyűlések  között  a  legfontosabb  volt.  A  porta  azon  volt, 
hogy  Erdély,  Moldva  és  Havasalföld  között  szövetség  jöjjön  létre.  A 
vajdák  követei  meg  is  érkeztek  Erdélybe  a  hitlevelekkel.  De  Barcsai 
nem  volt  hajlandó  Mihne  havasalföldi  vajda  szövetségét  a  rendeknek 
megerősítésre  ajánlani,  hanem  csak  Ghika  moldvai  vajdáét. 

2°)  Monitmtnta  comitialia  regni  Trans.  XII.  74.  old.  „Sua  Principális  Celsitudo  offerens 
índefessos  suos  labores  in  quibuscumque  rebus  praestandos,  his  lacrimosis  ac  sanctuosis  verbis 
ordiens  orationem:  Mely  keserves  sorsra  jutott  nyomorú  hazánknak  állapotja,  kinek  fejedelmi 
nagyelméjü,  derék  értékű,  dicséretes  hirrel  névvel  tündökiő  uri  rendből  születettek  voltak 
boldog  időkben,  hát  én  csekély  ágyban  születtetett,  egy  szegény  nemes  ember  gyermeke,  hogy  tudjak 
ilyen  boldogtalan  és  legutolsó  veszedelemre  fordult  nemzetségre  gondot  viselni.  Vaj!  adta  volna 
az  Isten,  hogy  az  anyámnak  méhiben  avagy  soha  nem  is  fogantattam  volna  avagy,  mikor  szü- 
lettettem,  azon  órában  haltam  volna  meg,  hogy  ez  hazának  szabadsága  én  általam  romlik  meg, 
fizethetetlen  adója  én  általam  kezdetődik  etcetera.  Haec  declaratio  multis  verbis  qualificatur, 
tandem  sermo  recurrit  ad  divinam  providentiam,  si  deo  ita  visum  est,  bene  sperandum,  in  deo 
confidendum"  .  .  . 

21)  Ibidem.  V.  ö.  Jorga:  Studii  si  documente.  IV.  CCXCV,  old.  és  Krauss :  Sieben- 
bürgische  Chronik.  I.  365.  old.:  „Hat  demnach  der  Rákóczi,  wie  auch  seine  Mutter,  die  alte 
Fürstin  (Susana  Lorántffi)  den  Petri  Franz  und  seinen  Hofprediger,  einen  Ungarlánder,  lega- 
tionsweis  zum  Fürsten  Barcsai  geschickt  und  ihn  alle  dessen,  so  ihm  von  ihm  und  dem  altén 
Rákóczi  widerfahren  und  w^e  s^e  ^n  aus  einem  Stubenheizer  zu  einem  Herrn  und  zwar  Ban  über 
Isugos  und  Karansebes  gemachi,  erinnern  lassen  dabei  anhaltend,  dass  er  im  Fali  er  gutwillig  vom 
Fürstenthum  abstehen  und  ihm  das  Regiment  gelassen  würde,  sollte  er  in  grossen  Ehren  und 
neben  ihm,  als  ein  anderer  Fürst  gehalten  werden,  im  Falle  nicht  und  er  ihn  zu  Hánden  be- 
kommen  möchte,  wie  er  der  Hoffnung  wáre,  sollte  er  des  allerschmáhlichsten  Todes  sterben." 

III. 

Barcsai  Ákos  fejedelem  és  Brankovics  Száva  között  kezdetben* 
elég  jó  volt  a  viszony.  Ez  kitűnik  az  1659  január  9-iki  dekrétumból, 
mellyel  Barcsai  Ákos  nemcsak  megerősíti  a  Száva  részére  II.  Rákóczy 
György  által  1656  december  28-ikán  kiadott  confirmationális  diplomát, 
hanem  —  hogy  Száva  iránti  különös  jóakaratának  bizonyítékát  szolgál- 
tassa —  szaporítja  az  érseki  jurisdictiója  alá  tartozó  területet,  hozzá 
fűzvén  Fogaras  vidékét  is,  hogy  ezt  is  ugyanazon  tekintéllyel  kormá- 
nyozza, mint  a  többi  vidéket,  mely  1656-ban  az  ő  egyházi  fonható- 
sága  alá  rendeltetett.22)  A  fogarasföldi  román  egyháznak  a  gyula- 
fehérvári érsektől  való  függő  viszonya  nem  birt  az  állandóság  jellegé- 
vel. Mikor  a  gyulafehérvári  érsek  jurisdictióját  ezen  területre  is  ki- 
terjesztették, az  rendesen  a  kálvinista  fejedelmek  részéről  különös 
kegy  és  jóakarat  jele  volt.  Amint  értesülünk  I.  Rákóczy  Györgynek 
egyik  decretumából  (1647  május  21),  Bethlen  Gábor  fejedelem  Brádi 
György  (II.  Gennadius)  érsek  hűségét  és  érdemeit  megjutalmazandó, 
a  fogarasvidéki  templomok,  lelkészek  és  esperesek  fölött  is  fönható- 
sági  jogot  biztosított  neki.  Ugyanonnan  tudjuk,  hogy  Jorest  Illésnek, 
II.  Gennadius  utódjának  is  volt  jurisdictiója  ezen  vidék  egyházai 
fölött. 

De  már  a  Simion  Stefan  részére  1643  október  10-ikén  kiadott 
dekrétum  három  fogarasföldi  espereskerületet  kivon  a  görög-keleti 
érsek  jurisdictiója  alól  és  a  kálvinista  szuperintendens  alá  rendeli. 
Az  említett  1647  május  21-iki  dekrétumával  ugyancsak  I.  Rákóczy 
György  az  összes  fogarasföldi  román  egyházakat  függetleníti  ugy  a 
gyulafehérvári  érsekkel,  mint  a  kálvinista  szuperintendenssel  szem- 
ben, külön  vezetőt  rendelvén  számukra  «a  Berivojon  lakó  István  pap 
főesperes»  személyében,  aki  semmiféle  egyházi  főhatóságtól  nem  függ, 
hanem  kizárólag  a  fejedelemtől,  s  föl  van  ruházva  azon  joggal,  hogy 
a  fogarasföldi  román  lelkészeket,  espereseket,  templomokat  vizitál- 
hassa és  igazságot  szolgáltasson  a  helynek  régi  szokása  és  az  ország- 
nak törvényei  szerint,  de  azon  föltétellel,  hogy  illetlen,  az  Isten  és  az 
ország  törvényeivel  ellenkező  dolgokba  magát  ne  elegyítse,  a  magyar 
papokkal  jól  éljen,  a  katekizmust  és  szentírást  híveinek  román  nyel- 
ven adja  elő  és  a  bűnösöket  megdorgálja.  Ámbár  ez  a  dekrétum  nem 
adja  nevezett  berivoji  Istvánnak  a  püspöki  cimct,  a  neki  biztosítóit 
jurisdictio  sokkal  nagyobb,  mint  egy  közönséges  esperesé.23)  Enink 

22)  «pro  ampliori  erga  eundem  mimificentiae  nostrae  declaratione  Ecclesias  Vallachales  in 
Districtu  etiam  Fogarasiensi  existentes  Episcopatui  et  iurisdictioni  ipsius  (sc.  Sawae)  annectimus 
et  cum  ea  authoritate,  qua  reliquas  superius  specificatas  dirigendas  comisimus  vigore  harum." 
(N.  Dobrescu:  Fragmente  prwitoare  la  isloria  biscricii  romctne.»  Budapest,  1905.  3S.  oldal. 

2r<)  »•  •  •  praeficiáltunk  Berivnjon  lakó  István  papot  feö-esperestejoknek  az  egész  Fogaras-feöldi 
Papoknak,  úgy  hogy  .  .  .  Esperesteket,  Papokat  és  egyéb  rendeket  visitálhasson,  törvényeket  az 
helynek  régi  usussa  és  ez  ország  teörvénye,  Consütutiója  szerint  szolgáltathasson  durante  [bene- 
platio  nostro»  (Liber  Regius) 

alapján  ez  a  berivoji  István  azon  Dániel  püspök  elődjének  tekinthető, 
akit  Apafi  Mihály  1662  április  20-ikán  az  Oltón  túli  román  egyházak 
püspökévé  nevezett  ki.24) 

Hogy  milyen  önkényes  volt  a  kálvinista  fejedelmek  «bene-placi- 
tum»  a  az  egyházi  méltóságok  adományozásában  és  az  ehhez  fűzött 
conditiók  megállapításában,  mutatja  a  minden  egyházi  főhatóságtói 
független  berivoji  István  főesperes  esete,  összehasonlítva  bur dánfalvi 
Ábrahámmal,  kit  ugyanaz  a  Rákóczy  György  nevezett  ki  bihari  püs- 
pökké (1641  szeptember  30),  alárendelvén  őt  nemcsak  a  szuperinten- 
densnek, hanem  a  helybeli  kálvinista  esperesnek  is.25) 

A  besztercei  országgyűlés  idején  Brankovics  Száva  is  e  városba 
jött  Sárpataki  Mártonnal,26)  aki  Barcsai  fejedelem  bizalmas  embere  volt 
s  később  is  fontos  szerepet  játszott.27) 

Valószinüleg  ő  is  közbenjárt  a  fejedelemnél  Brankovics  Száva 
és  a  román  papság  érdekében.  De  föltehető,  hogy  Barcsai  Ákos  minden 
más  közbenjárás  nélkül  is  hajlandó  volt  meghallgatni  Brankovics 
Száva  kéréseit  és  bizonyos  intézkedéseket  tenni  a  román  papok  javára, 
kiknek  nehéz  sorsa  annyira  elviselhetetlenné  vált.  Mint  a  román  nép 
kebeléből  fölemelkedett  ember,  Barcsai  Ákos  fejedelem  1659  elején 
kibocsátott  néhány  dekrétumával  bizonyítja,  hogy  nem  felejtette  el 
teljesen  népe  szenvedéseit,  hanem  különböző  alkalmakkor  igyekezett 
az  elnyomottak  nehéz  sorsán  könnyíteni. 

A  Besztercén  1659  március  15-ikén  kiadott  dekrétumával  Bar- 
csai fölmenti  az  egész  román  papságot  a  tized  és  kilenced  fizetése  alól. 
Ezen  intézkedését  következő  módon  indokolja:  «cum  nos  statum  pas- 
torum  Valachicorum  regni  nostri  Transylvaniae  et  partium  Hungáriáé 
eidem  adnexarum,  eo  quo  tenemur  officio,  revidere  in  animum  indu- 
ceremus,  eosque  ob  varia  impedimenta  eorum  experiremur  vix  voca- 
tioni  suae  sufficere,  praesertim  cum  a  primis  principum  regni  hujus 
nostri  Tranniae  praedecessorum  videlicet  nostrorum  temporibus  deci- 
marum,  nonarum,  aliarumqae  rerum  similium  pensionibus  et  exac- 
tionibus  per  officiales  ad  id  or dinari  consuetos,  procul  dubio  ipsis 
insciis,  propriae  saltem  studentes  utilitati,  detestanda  coecitate  preman- 
tur,  quae  non  minus  legi  divinae.  quam  etiam  vocationi  ipsorum  eccle- 
siasficae  contrariari  dum  manifestum  sit,  eos  ex  innata,  qua  semper 
polJemus  clementia,  gratiosum  etiam  habentes  respectum  reverendi 
Szavae  Brankovics,  universarum  in  ditione  nostra  ecclesiarum  Vala- 

„.  .  .  in  Episcopum  scu  Supcrintendentem  Generalem  Ecclesiarum  Yalachalium  in  hoc 
regno  nostro  Transsylvaniáé  ultra  fluvium  Olt  existentium  nuncupamus"  Dr.  A.  Bunea:  Vechitt 
■episropii  romanesti  1902.  114.  old. 

»)  N.  Dóbrecu  i.  m.  36.  old. 

*)  N.  Jorga  :  Documcntcle  romanesti  du  arhivele  Bis'rite.i  1900.  H.       0/-  °id- 
v)  1662  áprilisában  a  portán  járt  követségben  Szombatfalvi  Istvánnal  és  Tattarlaki  István- 
nal (Fontes  Rerum  Austr.  II.  Krauss.  265.  old). 

ehiarum  Episcopi,  Seniorumque  singularis  pro  ipsis  factae  intercessio- 
nis,  ab  omnl  decimarum,  nonarum,  puta  tritici,  siliginis,  hordei,  ave- 
nae,  milii,  lentis,  pisorum,  fabae,  bladorum,  canabis,  lini,  apum,  item 
agnorum  et  agnellorum  ac  aliorum  pecorum  et  pecudum  decimari 
solitorum,  fisco  nostro  quotannis  provenire  debentium  pensione  clc- 
menter  in  perpetuum  eximendos  et  supportandos  duximus,  prout  exi- 
mlmus  et  supportamus  praesentlum  per  vigorem.»28) 

Ezen  privilégium  ugy  hangzik  tehát,  mint  egy  vád  azon  tiszt- 
viselők ellen,  kik  már  a  legrégibb  időkből  hozzászoktak,  hogy  elité- 
lendő vaksággal  (detestanda  coecitate)  sanyargassák  az  erdélyi  román 
papokat  az  ország  fejedelmeinek  tudta  nélkül,  csak  a  maguk  használ 
keresvén  (ipsis  insciis,  propriae  saltem  studentes  utilitati).  Azonkivül 
említést  tesz  Brankovics  Szávának  és  az  espereseknek  a  papság  érdeké- 
ben tett  közbenjárásáról,  valamint  Barcsai  Ákos  különös  könyörületes- 
ségéről, mely  őt  arra  indította,  hogy  az  erdélyi  román  papság  sorsán 
könnyítsen,  amiként  egykoron  ugyanazon  könyörületesség  érzete  és 
a  vérkötelék,  mely  «vizzé  nem  válik »,  hozzájárult  a  Mátyás  király 
által  1479-ben  a  máramarosi  román  papok  részére  kiadott  privilégium 
létre  jöveteléhez  is. 

öt  nappal  később  ugyancsak  Besztercén  adott  ki  Barcsai  egy 
külön  privilégiumot  a  fogarasföldi  papok  részére,  fölmentvén  őket 
mindennemű  igaztalan  adók  fizetése  alól,  kivéve  a  régi  szokás  szerint 
a  földesuraknak  adandó  ajándékokat  s  az  országgyűlés  által  a  szük- 
séghez képest  reájok  kivetendő  pótadókat.  Itt  újból  hangsúlyozza  Bar- 
csai, hogy  a  fogarasföldi  papok,  valamint  Erdély  és  a  kapcsolt  részek 
összes  román  papjai,  az  erdélyi  román  püspök  (tehát  Brankovics)  fél- 
ügyelete és  vezetése  alá  tartoznak.29) 

IV. 

Ha  a  nagyravágyó  II.  Rákóczy  György  belenyugodhatott  volna  sor- 
Sába  s  állhatatlanságával  nem  hozta  volna  Erdélyre  a  pusztítás  és 
marcangolás  napjait,  a  Barcsai  Ákos  és  Brankovics  Száva  közti  viszo- 
nyok ugyanazon  békés,  kedvező  irányban  fejlődtek  volna  tovább, 
amelyben  az  1659-iki  év  elején  kialakulni  láttuk. 

De  Barcsainak  Gyulafehérvárba  való  bevonulása  után  (1059  ju 

m)  V.  ö.  Documente  istorice  bisericesti,  Cipariu:  Archivu  pentru  filologie  si  istorie  1869.  29. 
szám  571—2.  old. 

w)  „Ecclesiarum  Valachicarum  Districtus  Fogarasiensis  Pastores,  quam  etiam  universis 
eiusdem  ordinis  in  quibuslibet  regni  nostri  Transylvaniae  partibusque  eidem  annexis  siti  ac  com- 
morantes  a  talibus  iniquis  exactionibus  quorumlibet  a  modo  in  perpetuum  successivis  semper  tem- 
porxbus  ut  immunét  sint,  inspectionique  ac  directioni  Episcopi  Ecclesiarum  Valachicarum  Travsyh  a- 
niensi  subjaceant,  praestare  saltem  teneantur  honoraria  dominis  terrestribus  hactenus  per  ipsos  ex 
debito  soluta,  ac  si  quae  tributa  in  generalibus  Statuum  Comitiis  juxta  necessitates  regni  ipsis 
imposita  fuerint."  N.  Dobrcscn  i.  m.  39.  old. 

nius  16)  Rákóczy  nemsokára  háborúra  készül  ellene.  Kemény  unszo- 
lására az  erdélyi  rendek  újból  elismerik  Rákóczyt  fejedelemnek  s  ez 
1659  szeptember  végén  diadalmasan  bevonul  Marosvásárhelyre.  De  a 
törökök  most  sem  akarják  öt  elismerni;  segítséget  Ígérnek  Barcsai- 
nak, aki  1659  decemberében  Nagyszebenbe  volt  kénytelen  vissza- 
vonulni, ahol  Rákóczy  seregei  ostrom  alá  vették.  A  szász  krónikás 
azt  irja,  hogy  Rákóczy  lett  volna  ezekben  a  szomorú  években  minden 
Erdélyre  zúdult  szerencsétlenségnek  okozója.  Az  ö  hadai  pusztították 
Erdélyt  ősszel  és  télen;  tavasszal  pedig,  mikor  a  törökök  közeledtek, 
visszavonultak  Magyarországba,  a  szegény  erdélyiek  pedig  a  török 
zsákmányolásnak  maradtak  kitéve.  Ezért  az  ő  pártállásuk  is  az  idő 
szerint  változott:  meleg  időben,  nyáron  Barcsaival  tartottak,  hideg 
időben  pedig,  ősszel  és  télen  Rákóczy  pártjához  csatlakoztak,  kétszínű 
hizelgésekkel  árulkodván  Barcsai  ellen.30) 

Nagyszeben  ostroma  1659  decemberétől  egészen  a  következő  év 
májusáig  tartott.  Ez  idő  alatt  a  nagyszebenieknek  sokat  kellett  szenved- 
niök  az  élelmiszerek  drágulása,  a  takarmány  hiánya  és  a  különféle  jár- 
ványos betegségek  miatt,  melyeket  az  utcákon  heverő  hullák  okoztak. 
Nagyszeben  lakosai  közül  kétezerhétszázharminchárman  haltak  el  kole- 
rában, ez  idő  alatt.31)  Naponta  tiz-tizenöt  embert  temettek  el,  április 
1 4-íkén  pedig  már  harminchármat.32)  A  románok  közül  is  igen  sokan 
haltak  meg  s  nagy  károkat  szenvedtek,  mivel  marháikat  a  várost 
ostromló  ellenség  miatt  nem  hajthatták  ki  legelőre.33) 

3°)  „Das  thet  alles  des  Rakotzi  ehrgeiz  und  Ambition,  dass  er  mit  seinen  Ungerlendischen 
Krigsgurgeln  und  teuffelskinder  (dannenher  sie  Oerdeghlelkii  genanndt  worden)  so  vil  einfall  ins 
land  thet,  dass  jedermann  seines  berufs  vergasse  und  alles  administrirung  eingestellet  wurde,  da- 
raus  denn  die  Port  solches  Verzuchs  wegen  nur  zum  Zorn  beweget  worden,  waren  aber  dabei  nur 
winíergást,  da  sie  niemanden  fürchten;  wenn  der  Sommer  herbei  kam,  nahmen  sie  die  Flucht, 
führeten  ihren  Raub  in  Ungerlandt  und  liessen  uns  den  Feiden  zu  theill  und  mustén  dergestallt 
illetveil  unsere  mántel  nach  dem  wind  hangén,  baldt  halt  und  Rakoczisch,  baldt  ivarm  und  Barcsisch 
sein,  mit  wahrheit  aber  so  zu  sagen,  ist  doch  das  Land  meisste  theill  alleweil  mehr  Rakoczisch, 
denn  Barzisch  gewesen  ...  die  heuchler,  schmeichler  undt  allerhandt  Verráter  so  der  Fürst  Barcsai 
voraus  umb  sich  gehabt,  zur  Zeit  der  Gnaden  ihm  favorisiret  undt  indem  ein  kalter  Windt  kom- 
men,  von  ihm  abgefallen  undt  ihn  auf  allén  Seiten  verrathen,  ja  auch  in  der  Zeit,  als  sie  in  sei- 
ner  Gunst  gewesen,  wie  oft  gesagt,  alle  heimligkeit  dem  Rákóczi  zugeschrieben,  dass  mir  mit 
dem  Hieronimo  recht  sagen  kennen:  Plus  noeet  lingua  adulationis,  quam  gladius  persecutoris."  Krauss: 
Siebenbürgische  Chronik  i.  h.  II.  7—8.  old. 

31)  Johann  Grojius :  Siebenbürgische  Ruin  kiadva  Keménynél:  « Deutsche  Fundgruben  für 
Geschichte  Sibenbürgens*  II.  230.  old. 

32)  Demeter  Kereszturi's  Tagebuch  über  die  Belagerung  Herrnannstadts  dvrch  Georg  Rákóczi 
II.  bearbeitet  von  Carl  Albrich.  Hermannstadt  1884.  166.  old. 

^  ....  und  Wallachen  sind  aussermassen  viel  gestorben,  denn  als  der  Rákóczi  die  Stadt 
anfing  zu  belagern,  hat  er  straks  der  Stadt  die  fliessende  Wasser  benommen,  dass  nichts  in  die 
Stadt  ist  kommen  und  nachdem  es  tréfli ch  trucken  Wetter  bevoraus  in  Martio,  Aprili,  Majo  ge- 
tresen  und  kein  einziges  mahl  geregnet,  vie  auch  den  ganzen  Winter  kein  Schnee  gehabt,  auch 
in  diesen  3  Monaten  eine  trefliche  Hitze  war,  so  hatten  die  Bauern  auch  viel  Vieh  in  der  Stadt, 
welche  nicht  Futter  gehabt,  auch  nicht  können  ausgetrieben  werden  wegen  des  Feindes  vor  der 
Stadt,  alsó  ist  viel  Vieh  gestorben,  auch  sonsten  aller  Unflath  beyde  von  Menschen  und  Viehe." 
Kemény  i.  h.  íí.  213. 

A  szelidlelkü  Barcsai  viselkedése  az  ostrom  idején  nem  volt  elég 
erélyes  és  következetes.  Igaz,  hogy  családi  állapota  is  nagy  nyugtalan- 
ságra adott  okot:  felesége,  Szalánczy  Erzsébet  betegen  feküdt  Déván, 
ahol, el  is  hunyt  1660  márciusában.  Másrészt  ez  a  mindig  békés  haj- 
lamú, szerény  és  érzelgős  fejedelem  minden  pillanatban  késznek 
mutatkozott  kibékülni  Rákóczy val  s  lemondani  a  trónról;  testvérét 
Andrást  Rákóczynak  Sellenberk  melletti  táborába  küldötte  azon  Ígé- 
rettel, hogy  át  fogja  neki  engedni  a  trónt,  Déva  várát  és  Nagyszeben 
városát,  megelégedvén  az  örményesi  jószággal.  De  azért  nem  szűnt 
meg  a  török  részéről  is  segítséget  sürgetni.34)  De  Barcsai  hivei  meg- 
akadályozták őt  a  Rákóczyval  tervezett  egyezség  megkötésében,  hang- 
súlyozván, hogy  mégis  nagyobb  ereje  van  a  töröknek,  aki  ugy  sem 
fogja  többé  Rákóczyt  Erdély  trónján  tűrni.  Lehetséges,  hogy  ezen 
tárgyalásokat  Barcsai  bizonyos  diplomáciai  érzékből  kezdeményezte 
s  folytatta,  hogy  a  döntő  pillanatot  tavaszra  halogathassa,  amikor  a 
törökök  részéről  is  tekintélyesebb  segítség  érkezhetett. 

«llyen  körülmények  között,  mikor  Erdélyben  két  fejedelem  volt- 
kik  között  a  szerencsének  és  a  töröknek  kellett  döntenie,  egy  átlagos 
román  vladika  észrevétlenül  maradhatott  volna,  anélkül  hogy  valaki 
őt  megkérdezze,  kivel  tart.  De  Brankovics  Száva  egy  külföldi  kikülde- 
tésekre alkalmas  politikai  egyéniség,  egy  ügyes  követ  (Brankovics 
György)  lestvére  s  egy  olyan  ember,  kinek  hire  Erdély  határain  túl 
terjedt.  Neki  szint  kellett  vallania  hasonló  értelemben,  mint  az  ő  népé- 
nek is.»35)  Ő  Rákóczy  pártján  maradt  s  ezáltal  szükségkép  ellenkezésbe 
jutott  Barcsaival.  így  könnyen  érthető  dolog,  hogy  1659  júliusában. 
miután  Barcsai  Gyulafehérvárba  vonult,  Szávát  már  nem  találjuk  az 
ottani  érseki  széken,36)  hanem  az  ő  helyében  említtetik  egy  Genadius. 
aki  ((Gyulafehérvár,  Máramaros  s  egész  Erdélyország  érsekének » 
címezi  magát.37)  Ehhez  a  Genadius  páterhez  jött  1659-ben  két  brassói 
papjelölt  fölszentelés  végett.  De  ((látván  ő  szentsége,  hogy  fiatalok  és 
tudatlanok,  nagyon  megdorgálta  őket  s  nem  akarla  fölszentelni,  hanem 
hazaküldte  fölszentelés  nélkül)).38) 

34)  „Quamvis  enim  subsidium  Imperatoris  Turcarum  indesinenter  per  literas  imploraret, 
dictus  princeps  (Barcsai)  fratre  tamen  suo  germano,  sub  praetextu  aliarum  rerum  ad  principem 
Rakocium  (in  oppidum  Seiimberk)  misso,  arcis  Devae,  civitatisque  Cibiniensis  (quae  solae  in 
fidelitate  ipsius  perstiterant)  deditionem  renunciationemque  principatus  concludit.  Cáriam  qnan- 
dam  Oermenyes  dictam,  cum  bonis  ad  eam  pertinentibus,  pro  his  omnibus  optans".  /.  Bcthto) 
Rerum  Transilvanicarum  libri  quatuor.  1664.  129.  old. 

N.  Jorga:  Sate  si  preoti  diu  Ardeal  1902.  65.  old. 

M)  Dr.  Radonics  sl  Gróf  Brankovics  György  és  kora  című  munkájában  (1911)  azt  állitja, 
hogy  Brankovrcs  Száva  1659  közepe  táján  határozta  el  magát  arra,  hogy  Rákóczy  politikáját  fcft- 
vesse.  (Telegraful  Boman  1912.  53.  szám.) 

,37)  Jorga:  Documente  rom.  diu  arhivete  Bistri'ei.  0.  old. 

Sterie  Stinghe:  lstoria  blserecei  Schcilor  Brasovnlui.  Brassó  1899.  10.  old. 

De  1659  vége  felé,  miután  Barcsai  az  ő  híveivel  Nagyszebenbe 
szőrűit  vissza,  Brankovics  Szávát  megint  gyulafehérvári  székhelyén 
találjuk,  ahonnan  1659  decemberében  a  beszterceieknek  ir,  megemlé- 
kezvén Sárpataky  Mártonról  is,  akivel  együtt  járt  e  városban  az  év 
elején  «mikor  ott  volt  Barcie  Á A*o.s».39) 

Miképen  tehát  ezekben  a  szerencsétlen  esztendőkben  két  fejede- 
lem volt  Erdélyben,  ép  ugy  két  érsek  is  volt  az  ő  román  alattvalóik 
számára:  Genadius  Barcsai  Ákos  alattvalói  és  Brankovics  Száva  Rá- 
kóczy párthivei  számára,  akik  túlsúlyban  voltak.  Ezek  közül  az  egy- 
korú források  ismételten  kiemelik  csürülyei  (Tordaaranyos  megye) 
György  papi0)  vitézségeit,  akinek  hatszáz  legényből  álló  csapata  volt 
s  hiveit  mindig  készen  tartotta  arra,  hogy  a  kereszténység  közös  ellen- 
hegével  harcra  keljen.41) 

Ugy  látszik  Rákóczy,  hogy  a  román  papokat  s  ezeknek  számos 
hiveit  a  maga  ügyének  megnyerje,  avval  is  agitált  Barcsai  ellen,  hogy 
ez  a  pogány  töröknek,  tehát  a  kereszténység  közös  ellenségének  a 
támogatását  veszi  igénybe.  Egyéb  indokokon  kivül  ez  a  körülmény  is 
hozzájárult  ahhoz,  hogy  határozottan  Barcsai  és  pártja  ellen  lépjen 
fel  Brankovics  Száva,  akiről  tudjuk,  hogy  későbben  is,  1668-iki  orosz- 
országi utazása  alkalmával,  kifejezte  azon  óhaját,  hogy  általános 
támadást  kellene  kezdeni  a  «procleta  agarenusok»  ellen.  A  Moszkvá- 
ban 1668  június  l  én  kelt  levelében  bármely  a  török  ellen  indítandó 
küzdelemre  késznek  nyilatkozik,  mert  «  ezekben  a  részekben  —  úgy- 
mond —  az  igazhitű  keresztényeknek  nagy  sokasága  van:  szerbek, 
bolgárok,  románok,  ezek  mind  várják,  hogy  valahonnan  meginduljon 
a  keresztények  támadása  az  átkozott  török  ellen,  mert  nagy  szüköl- 
ködésben,  szenvedésben  és  sanyargatásban  vannak;  ha  Isten  akarná, 
ezek  mindnyájan  haddal  készen  volnának)).42)  Az  a  régebbi  föltevés, 
hogy  Brankovics  Száva  1659-ben  vagy  1660-ban  is  járt  volna  Orosz- 
országban, most  már  tarthatatlan,  mert  az  oroszországi  levéltárakban 
fenmaradt  s  utóbbi  időben  közzétett  iratokból  kiviláglik,  hogy  ő  csak 
egyszer  járt  Oroszországban,  1668-ban.43) 

^  Jorga  i.  h. 

*°)  Krauss:  Siebenbürgische  Chronik  II.  68.  és  1.  Bethlen  i.  m.  152.  oldal. 

41 )  „. . .  sexcentos  ex  iis  (Valachis)  secum  habebat,  universis  praeterea  rustics,  ut  eontr* 
eomrmmem  Cristianitatis  hostem  praesto  essent"  (Bethlen.  145.  old.)  A  Gyalu  és  Fenes  közti  ütközet- 
ben, ahol  Rákóczy  halálosan  megsebesült,  ez  a  csürülyei  György  pap  vitézül  megtámadta  a  tő" 
rököket  („Sacrificulus  Csürüllyei  cum  suis  praedonibus  viriliter  'lurcas  aggressus  universis,  vix 
cum  paucis  evasit"  Bethlen  i.  m.  152—3.)  György  pap  vitézségének  szomorú  kimenetele  volt.  E 
harcokból  a  török  kerülvén  ki  győztesnek,  őt  testvérével  együtt  elfogta  s  Fogarasba  vitte,  ahol 
nagy  kínzások  után  mindkettőt  karóra  húzták  („nachdem  beidé  zwo  unterschiedlige  Marter  erlit- 
ten,  sein  sie  in  Spiess  gezogen  worden"  Krauss  II.  288.) 

42)  S.  Dragomir:  Relatiile  bisericii  romanesti  en  Rusia  in  veacul  XVJ1.  a  román  akadémia 
évkönyveiben  1912.  XXXVI.  k.  1185.  old. 

*)  Idem,  u.  o.  1101.  old. 

A  Rákóczy  és  Barcsai,  majd  Barcsai  és  Kemény  János  közti 
küzdelmek  viharos  éveit  tehát  Brankovics  Száva  is  Erdélyben  töl- 
tötte, hol  bizonyos  ideig  vetélytársa  akadt  az  említett  Genadius  érsek 
személyében,  aki  a  gyulafehérvári  érsekek  sorában  III.  Genadius  néven 
szerepel. 

V. 

Lássuk  most,  ki  volt  ez  a  Genadius  és  hogyan  került  ő  Erdély 
érseki  székére?  Egy  régebbi  föltevés  szerint  «mármarosi  román  püs- 
pök)) lett  volna.44)  Abból  a  körülményből,  hogy  1659  júliusából  fen- 
maradt  egyik  iratában  ez  a  Genadius  ugy  beszél  «Száva  vladikárói», 
mint  elődjéről,  nem  következik  okvetlenül,  hogy  ezen  «Száva  vladika» 
alatt  Brankovics  Száva  értendő.  Mert  1650  április  12-ikén  Rákóczy 
egy  Száva  nevü  papot  nevezett  ki  máramarosi  és  szatmári  püspök- 
nek.45) Tehát  Genadius,  ha  máramarosi  püspök  lett  volna,  erre  a  Száva 
vladikára  hivatkozhatott  mint  elődjére,  nem  pedig  Brankovics  Száva 
érsekre.  De  azon  körülményen  kivül,  hogy  Genadiushoz  1659-ben 
brassai  papjelöltek  érkeztek  fölszentelés  végett,  van  még  egy  fontos 
történeti  okmány,  amely  bizonyítja,  hogy  ez  a  Genadius  tényleg  a 
Barcsai  által  Brankovics  ellenében  megválasztott  s  megerősített  erdélyi 
érsek.  Ez  az  okmány  pedig  nem  egyéb,  mint  a  Barcsai  Ákos  fejedelem 
által  Nagyszebenben  1660  február  15-ikén  Georgius  Putivlensis  Mosco- 
vita  püspök  részére  kiadott  megerősítési  dekrétum.  Kétségtelen,  hogy 
ez  a  Georgius  Putivlensis  és  az  1659-ben  említett  Genadius  egy  és 
ugyanaz  a  személy.  A  két  különböző  név  magyarázata  az,  hogy  a 
dekrétum  keresztnevén:  Georgi «.s-nak,  a  másik  két  történeti  forrás 
pedig  szerzetesi  nevén:  Genadi «s-nak  nevezi.  Tehát  ugyanaz  az  eset, 
mint  Brádi  György  püspöknél  (1628—1640),  akinek  szerzetesi  neve 
szintén  Genadius  volt.  De  a  Barcsai  dekrétumában  jelölt  neve  mutatja 
egyszersmind  az  eredetét  is  ennek  a  vladikának,  aki  Brankovics  Száva 
vetélytársa  volt.  Ő  ugyanis  moszkovita  volt  s  Putivliából,  egy  Orosz- 
ország délnyugati  határán  fekvő  helységből  származott.  Mikor  jött 
onnan  Erdélybe,  nem  lehet  megállapítani.  De  két  föltevés  lehetséges: 
vagy  mint  fiatal  ember  jött  1629-ben,  mikor  a  prislopi  kolostor  három 
szerzetese  tartózkodott  hosszabb  ideig  Putivliában  s  onnan  visszatért 
Erdélybe,46)  vagy  pedig  később  jött  mint  valamely  moszkovita  küldött 
ségnek  a  tagja,  aminő  volt  az  1656  júniusában  Erdélybe  érkezett  kül 
döttség,  melynek  célja  a  lengyelországi  hadjárat  előkészítése.47) 

M)  Jorfca:  Doc.  Bislritii  II.  előszó  XXII.  oh!. 
4~)  N.  Dobrcscu  i.  m.  31 --2.  old. 
™)  Dr.  S.  Dragomir  i.  h.  1063.  old. 
«)  Kráuss  i.  h.  I.  242. 

A  dekrétum  szerint  mielőtt  a  püspöki  székre  került  volna,  ez  a 
putivliai  György  néhány  évig  mint  román  pap  működött  Gyulafehér- 
várt («pastorc  annis  ut  perhibetur  superioribus  Albensi  valachico»» 
Ha  mint  fiatal  ember  jött  1629-ben,  az  emiitett  prislopi  szerzetesekkel, 
valószinü,  hogy  szerzetesi  tanoncéveit  a  prislopi  kolostorban  töltötte. 
Innen  később  mint  a  szorgalmasabb  és  kiválóbb  szerzetesek  egyike  a 
gyulafehérvári  kolostorba  kerülhetett.  Az  is  lehetséges,  hogy  ő  már 
1656-ban  is  mint  Brankövics  Száva  vetélytársa  szerepelt  a  püspök  - 
választás  alkalmával.  Ez  esetben  a  kettő  közti  viszony  Száva  megerősí- 
tése után  azonos  lehetett,  mint  az  1640-iki  választás  után  Simion  Stefan 
s  Ilié  Jorest  között  fönnállott  viszony,  mikor  tudvalevőleg  I.  Rákóczy 
György  Lupul  Vazul  moldvai  fejedelemnek  akaratát  teljesítendő,  az 
utóbbit  nevezte  ki  s  erősítette  meg  erdélyi  vladikának. 

Barcsainak  1660  február  15-iki  dekrétuma  avval  vádolja  Bran- 
kövics Szávát,  hogy  nem  teljesítette  volna  hivatásának  kötelességeit, 
nem  tartotta  tiszteletben  az  ahhoz  kötött  föltételeket,  hanem  a  feje 
delem  iránti  hűséget  is  figyelmen  kivül  hagyva,  a  különféle  szeren- 
csétlenségek következtében  kimerített  ország  vesztére  oly  dolgokba 
elegyedett,  melyek  nemcsak  a  fejedelem,  hanem  ennek  az  édes  hazá- 
nak végső  veszedelmét  siettetik  («in  ruinam  Regni  hujus  nostri  coni- 
pluribus  pro  nunc  exhausti  calamitatibus  eiusmodi  se  immiscuissé 
negotiis,  quae  non  minus  Nobis,  quam  Patriae  etiam  huic  dulcissimae 
ultimam  accelerare  perniciem  censeantur»).  Nehogy  a  román  egyházak 
pásztor  nélkül,  mint  egy  tévelygő  nyáj  veszélyeztessenek  («instar 
gregis  errabundi  periclitentur»),  vagy  Száva  vezetése  alatt  maradván, 
még  nagyobb  bajba  jussanak,  Barcsai  szükségesnek  tartotta  ezeknek 
élére  mint  vezetőt,  a  régi  ritus  és  szokás  szerint,  egy  tanult,  jámbor 
és  jóérdemü  püspököt  állítani  («juxta  ritum  et  consuetudinem  olim 
ab  ipsis  receptam  moderatorem  seniorum,  pastorum  universorum  ac 
aliorum  etiam,  quorum  videlicet  intererit,  doctum  scilicet,  pium  et 
benemerítum  Episcopum  praeficiendum  duximus»).  Tanácsosainak 
ajánlatára,  figyelembe  véve  némely  román  esperesnek  ezirányban  tett 
alázatos  közbenjárását  is  f«attentis  etiam  clementer  et  consideratLs 
memoratorum  iam  honorabilium  quorundam  seniorum  Valachalium 
humili  pariter  pro  eodem  intercessione»),  ismervén  egyszersmind 
Putivliai  Moscovita  Györgynek  jó  erkölcseit,  jámborságát  s  elegendő 
tudását,  —  Barcsai  megválasztja  s  kinevezi  őt  az  uralma  alatti  román, 
szerb  és  görög  egyházak  püspökévé  («Ecclesiarum  Valachalium,  Rascia- 
narum  et  Graecarum  ubivis  in  ditione  nostra  Transilvanica  parti 
busque  Hungáriáé  eidem  annexis  existentium  universarum)  a  követ- 
kező föltételek  mellett: 

I.  Isten  igéjét  a  templomokban  ne  merje  idegen  nyelven  prédi 

Jkálni  s  másoknak  se  engedje  meg  ezt  megkísérelni;  csakis  a  hivők 
anyanyelvén,  tisztán  románul  ( «nativa  soía  lingua  pure  Valachica») 
prédikáljon  s  prédikáltasson. 

II.  A  náluk  ezelőtt  szokásban  volt  superstiliók  sokaságát  el  fogja 
hagyni  s  másokat  is  rá  fog  venni,  hogy  elhagyják.  A  szent  misteriu- 
mokat  nem  fogja  másképen  administrálni  és  administráltatni,  mint 
ahogy  a  szentírásban  irva  vagyon,  tehát  a  szent  áldozást  tiszta  kenyér- 
jel  és  borral,  a  keresztelést  tiszta  vízzel,  semmiféle  superstitiót  sem 
engedvén  meg  többé.  A  szent  képek  és  a  kereszt  megcsókolását  lehető- 
ség szerint  ki  fogja  irtani  («pro  posse  eradicabit»).  A  magyar  ortodox 
püspök  és  a  román  esperesek  tudta  és  beleegyezése  nélkül  házasság- 
felbontási  perekben  nem  fog  ítéletet  hozni. 

III.  Ugy  maga,  mint  az  ő  papjai  csak  a  szentírásból  fogják  hívei- 
ket lanítani  («solam  Scripturam  Sacram  auditores  docebit»). 

IV.  Papoknak  csak  tanult,  érdemes  és  ezen  szent  hivatásnak  meg- 
felelő egyéneket  fog  fölszentelni,  de  ezeket  is  csak  a  magyar  püspök 
és  a  román  esperesek  beleegyezése  és  helybenhagyása  mellett. 

V.  Gondja  lesz  rá,  hogy  a  román,  szerb  és  görög  egyházak  espe- 
resei és  lelkészei  az  Uj  Testamentumot  a  nekik  szabott  föltételekhez 
mígfelelőleg  olvassák  a  templomban;  hasonlóképen  szorgalmasan 
tanítsák  a  gyulafehérvári  nyomdában  néhány  évvel  előbb  román  nyel- 
ven megjelent  katekizmust. 

VI.  A  román  templomoktól,  esperesektől  és  papoktól,  szokásos 
•fizetésén  kívül,  nem  fog  többet  követelni.  A  bűnösöket  sem  fogja  nehe- 
zebb büntetésekkel  sújtani. 

VII.  Az  espereseket  és  papokat  az  eléjök  szabott  conditiók  szerint 
fogja  vizitálni.48) 

VIII.  Az  egyházaknak  adományozandó,  vagy  azelőtt  adományo- 
zott birtokokat  nem  fogja  más  célra  használni,  mint  kizárólag  román 
iskolák  és  templomok  építésére  («illa  in  Scholarum  saltem  Valachalium 
Templorumque  aedificia  convertendo»). 

IX.  Köteles  lesz  mindenben  az  orthodox  püspöktől  függni  és  vele 
jó  egyetértésben  élni. 

X.  Erdélyország,  vagy  ennek  fejedelme  ellen  irányított  dolgokba 
nem  fog  elegyedni.  Idegen  szerzeteseket,  vagy  bárminemű  másfajta 
embereket  a  fejedelem  és  a  magyar  püspök  tudta  és  beleegyezése  nél- 
kül nem  fog  maga  mellé  hozatni,  sem  közelében  megtűrni. 

XI.  Sem  a  kolostorba,  sem  más  helyekre  nem  fog  beengedni 
gonosztevőket,  kik  az  ország  törvényei  ellen  dolgoznak. 

XII.  A  controversiák,  vagy  más  hivatalának  körébe  eső  nebéz- 

**)  II.  Rákóczy  György  idejéből  fenmaradt  ilyen  conditiókat  közölt  Pokoly  József  a  Ma§y*r 
.Protestáns  Egijháztörlnicti  adattár-bán.  Budapest  1910.  110—112.  old. 


Barcsai  Ákos  és  Brankovics  Száva 


ségek  elintézésében  mindig  törvényes  módon,  az  esperesek  beleegye- 
zésével fog  eljárni. 

XIII.  Az  orthodox  magyar  püspöknek  intézkedési  joga  a  román 
egyház  ügyeiben  jövőre  is  érvényben  maradjon.49) 

Ezen  dekrétumban  tehát  említés  tétetik  néhány  esperesről,  kik 
putivliai  György  püspöksége  érdekében  közbenjártak  Barcsai  feje 
delemnél.  Valószínű,  hogy  ezek  Nagyszebenben  gyűlést  tartottak,  amely- 
ben megválasztották  ezt  az  uj  püspököt.  Csak  ezután  következett  az  ő 
kinevezése  és  megerősítése  a  fejedelem  részéről.  A  Barcsai  dekrétumá- 
ban fölsorolt  tizenhárom  föltétel  lényegileg  azonos  a  Rákóczy  György 
által  1643  október  10-ikén  Simion  Stefan  kinevezése  alkalmával  szabott 
tizenöt  föltétellel;  csak  formailag  valamivel  egyszerűbbek  és  enyhéb- 
bek, amennyiben  Barcsai  a  második  pontban  hangsúlyozza,  hogy  a 
nép  bizonyos  régi  szokásait  és  superstitióit,  mint  pl.  a  szent  képek 
és  a  kereszt  megcsókolását  stb.,  csak  lehetőség  szerint  (pro  posse) 
fogja  a  vladika  kiirtani;  tehát  nem  kötelezi  őt  erre  kategorikus  módon, 

Ezen  György-Genadius  tevékenységéről  fönmaradt  még  egy  em- 
lítés Keresztúri  naplójában,  aki  legrészletesebben  ir  Nagyszebennek 
ostrom  alatti  (1659  november — 1660  május)  sorsáról.50)  Keresztúri 
közli,  hogy  az  ostrom  folyamán,  1660  április  24-ikén,  Barcsai  embereá 
közül  néhányan  megsebesültek  egy  ütközetben.  Ezek  között  volt 
szamostelki  Balmocz  Péter  nemes  ember  is,  ki  ugyanaznap  bele  is 
halt  sebében.51)  Másnap  eltemették  ezt  a  nemes  embert.  («Dominus 
Balmocz  Péter  tumulatur,  qui  quia  Valachorum  confesslonem  fűit 
secutus,  cum  exequiis  valachicis  funeratur  taliter:  in  suo  hospitio 
ardentibus  cereis  candelis  celebratur  ipsa  concio  per  idioma  valachi- 
cum,  mediante  episcopo  parenthiarum  Transylvaniensium  hic  Cibinii 
electo,  expost  ducitur  cantu  valachico  et  inflato  tubarum  sonitu  ad 
coemeterium  monasterii  beatae  Elizabethae  intra  muros  civitatis 
quondam  situati,  sed  tamen  observandum,  quod  in  coemeterio  nulla 
pompa  valachica  aliave  exercetur,  verum  quo  citius  ipsum  corpus 
tumulatur.52) 

49)  Ezen  dekrétum  latin  eredetije  a  nagyszebeni  szász  levéltárban  őriztetik  889/1660.  szána 
alatt.  V.  ö.  HurumzaM  XV.  k.  II.  rész  1291—3.  oldalait  is. 

5°)  Keresztúri  naplójának  a  cime:  «Acta  díerum,  sub  quibus  illustres  principes  Georgius 
Rákóczi  et  Achatius  BarczoÁ  una  cum  suis  adhaerentibus  intra  et  extra  civitatem  Szeben  super  regi" 
mine  regni  Transilvaniae-contendunt  anno  Domini  1660,  per  Pemetrtum  Keresztúri  de  Dobofalva 
observata  et  conscripta.*  —  Közölte  Carl  Albrich  az  « Archív  des  Vereins  für  siebenbürgische  Landes- 
kunde»  1884-iki  évfolyamában  s  külön  lenyomatban:  <  Demeter  Eereszturis  Tagebuch  über  die  Be- 
láger ung  Hermannstadts»  cím  alatt. 

51)  „Dominus  Balmocz  Péter  nobilis  de  Somostelke  lethaliter  accipit  vulnus  ab  ense  et 
moritur  eodem  die"  ibidem  170.  old. 

52)  Ibidem  170—171.  old.  a  mi  a  szokatlan  parenthiarum  alakot  illeti,  Albrich  kiadónak 
az  a  véleménye,  hogy  ez  a  román  parinte  (páter)  latinos  alakja;  mások  pedig:  partium  Transyl- 
waniensium-ot  akarnak  e  helyen  olvasni. 

Ámbár  a  Balmocz  Pétert  eltemető  püspöknek  a  nevét  nem  említi 
Keresztúri,  azon  kitételéből,  hogy  ez  a  püspök  itt  Nagyszebenben 
választatott  meg  («hic  Ciblnii  electo»),  joggal  lehet  következtetni,  hogy 
ez  nem  volt  más,  mint  az  esperesek  által  megválasztott  s  Barcsai  által 
1660  február  15-ikén  megerősített  putivliai  Gyórgy-Genadius.  Az  ő 
püspöksége  nagyon  rövid  tartamú  lehetett.  Valószinüleg  meghalt  1660 
nyarán,  mikor  a  kolera  kezdte  NagyszebenNakosai  közül  szedegetni 
áldozatait. 

Barcsai  Ákos  vetélytársának,  a  törökökkel  Gyalu  mellett  vivott 
csatában  megsebesült  II.  Rákóczy  Györgynek  Nagyváradon  1660  jú- 
nius 5-ikén  történt  elhunyta  után  sem  látott  jobb  napokat.  Mert  Rá- 
kóczy híveinek  élére  állott  Kemény  János,  akit  1661  elején  az  erdélyi 
rendek  megválasztottak  fejedelmöknek  Barcsai  helyébe.  A  török  csak- 
hamar parancsot  küldött  az  erdélyieknek,  hogy  megmaradjanak  a 
Barcsai  iránti  engedelmességükben  s  hűségükben  és  boszuló  had- 
járatra készült  Kemény  ellen.  Ez  a  török  veszély  közeledtének  hirére 
küldöttségbe  meneszti  Bécsbe  Bánffy  Dénest  és  Kászonyit.  Lipót  csak- 
ugyan igér  is  segítséget  néhány  erdélyi  vár  átadása  fejében.  A  beszter- 
cei országgyűlés  1661  áprilisában  elhatározza,  hogy  a  németekkel 
szövetségre  lép  a  törökök  és  ezeknek  pártfogoltja,  Barcsai  ellen. 

1661  májusában  Kemény  magához  hivatja  vadászatra  Barcsai 
Ákost  és  ennek  testvérét,  Andrást,  s  elfogatja  mind  a  kettőt.  Andrási 
Fogarasba  küldi,  hol  tiz  nap  múlva  fölakasztatja.  Ákost  pedig  azon 
ürügy  alatt,  hogy  biztosabb  menedéket  akar  nyújtani  számára,  Kővár 
felé  küldi,  ugy  intézvén  a  dolgokat,  hogy  útközben  orgyilkosok  meg- 
támadták és  legyilkolták  1661  július  elején  Kozmateleknél.53) 

De  Keményt  is  nemsokára  utóiérte  gonosztettének  megérdemelt 
jutalma.  Még  ugyanazoVi  év  nyarán  a  törökök  betörtek  Erdélybe. 
Kemény  pedig,  a  Lipót  részéről  igért  segítség  elmaradván,  kénytelen 
volt  visszavonulni.  A  török  hadak  vezére,  Ali  basa  ajánlatára,  az  er- 
délyi rendek  1661  szeptember  14-ikén  Apafi  Mihályt  ismerik  el  feje- 
delmüknek. Miután  a  török  kivonult  Erdélyből,  Kemény  megkísérelte 
1662  elején  elűzni  Apafit,  de  a  török  hirtelen  ennek  segítségére  jött 
és  Nagyszőllős  mellett  Kemény  minden  harci  dicsőség  nélkül  kimúlt, 
saját  huszárjainak  lovaitól  agyontiportatva. 

1662  április  23-ikán  Brankovics  Szávát  újból  megerősíti  Apafi 
fejedelem  a  gyulafehérvári  érseki  székben.  A  megerősítési  dekrétum- 
ban nincs  semmiféle  említés  az  időközben  Nagyszebenben  megválasz- 
tott s  Barcsai  által  megerősített  putivliai  Györgyről  (III.  Genadiusról) , 


W)  Erdélyi  i.  h.  545.  old. 

hanem  szó  van  egy  az  idők  viszontagságai  által  okozott  sedisvacantia- 
ról  («verum  hoc  tempore  propter  vicissitudinem  temporum  et  reruni 
vaeaverit»).  Említés  történik  továbbá  arról,  hogy  a  román  papok  nem- 
rég nagy  zsinatra  gyűltek  össze  Gyulafehérvárra,  ahol  egyhangúlag  s 
közös  értelemmel  újból  megválasztották  Brankovics  Szávát  püspökük- 
nek («.  .  .  denuo  .  .  .  a  Pastoribus  ejusdem  confessionis,  in  generáli 
eorum  congregatione  noviter  Albae  Juliae  celebrata,  unanimi  voto  et 
consensu  in  Episcopum  suum  electus  fuerit»).54)  Ezen  választás  meg- 
íörténte  után  Apafi  megerősíti  Brankovicsot  ugyanazon  széleskörű  és 
kiterjedt  jurisdictiót  hagyván  meg  neki,  kivéve  Fogaras  vidékét  («ex- 
cepta  parte  ultra  fluvium  Olt  sita»),  ahol  már  1660  április  20-ikán 
tanácsosának,  kisbuni  Bethlen  János  kancellár  ajánlatára  Dánielt  erő- 
sí  lette  meg  román  püspöknek  vagy  szuperintendensnek.55) 

Brankovics  Száva  azonban  ezen  uj  megerősítése  előtt  is  gyako- 
rolta főpásztori  jogait.  1661  április  18-ikáról  fönmaradt  egy  rendelete, 
melyben  megparancsolja  «bongárdi  Mije  Mihálynak,  hogy  jelenjék 
meg  az  ő  egyházi  törvényszéke  előtt  leányával,  aki  korábban  Péter 
papnak  a  felesége  volt».56) 

Ebből  látszik,  hogy  az  1662-iki  uj  választás  és  megerősítés  nem 
volt  egyéb  formális  aktusnál.  Ezt  azonban  Brankovics  Száva  fontos- 
nak tartotta  s  teljesíttetni  akarta  Apafi  fejedelemmel  szemben,  mert 
tudta,  hogy  sok  dolga  lesz  még  e  fejedelemmel,,  mig  sikerülni  fog  neki 
általa  is  elismertetni  s  megerősíttetni  a  Barcsai  által  1659  március 
15-ikén  adott  privilégiumokat.  Apafi  ezen  privilégiumokat  meg  is 
erősítette  1663  szeptember  1-én  és  ismételten  1673  december  20-ikán.57) 
De  hogy  ezen  ismételt  intézkedéseinek  nem  igen  volt  foganatja,  mu- 
tatja ugyancsak  Apafinak  Gilányi  Gergelyhez  és  Udvarhelyi  György- 
höz 1676  augusztus  12-ikén  intézett  rendelete,  melyben  komolyan  inti 
őket,  hogy  a  román  papoknak  adott  privilégiumokat  tiszteletben  tart- 
sák.58) De  a  segesvári  országgyűlésen  1680-ban  ezen  privilégiumokat 
hatályon  kivül  helyezték. , 

Ami  pedig  a  Barcsai  Ákos  fejedelem  által  engedélyezett  privilé- 

54)  Dr.  A.  Bunea:  Vechile  episcopii  121.  old. 
M)  Idem,  ibidem  114.  old. 

56)  Jorga:  Documentele  Bistritii  II.  k.  10.  old. 

57)  Cipariu :  Archivu  pentru  filologíe  n  istorie  574.  old. 

58)  U.  o.  „In  ditione  nostra  existentetes  Popae  Valachici  per  humiles  suas  praeces  signi- 
ficarunt:  quod  in  prioribus  eorum  privilegiis,  et  erga  eos  exhibita  nostra  clementia,  conservare 
aut  conservari  facere  fidelitates  vestrae  nolint,  quinimmo  turbánt  et  ad  decimarum  praestationem 
eos  adigunt.  Proinde  clementer  et  serio  omnibus  cuiuscunque  ordinis  praeinsertis  fidelibus  nost- 
ris  mandamus,  ut  in  prioribus  solitis  eorum  privilegiis,  et  erga  eosdem  demonstrata  nostra  cle- 
mentia et  immunitate  conservent  et  defendant,  ad  decimarumque  praestationem  eos  ne  adigant. 
Quoniam  nec  in  hodieruum  usque  privilegia  eorum  regni  Status  violarunt,  verum  conservarunt 
et  conservent  eos  in  illis." 

giumokat  illeti,  ezek  az  1684-iki  országgyűlésnek  XVII.  cikkelyévei 
érvény teleníttettek,  az  említett  fejedelemtől  származó  összes  adomá- 
nyozásokkal s  privilégiumokkal  egyetemben  («Barcsai  Ákos  néhai 
illegitimus  fejedelemnek  mindennemű  collatióit,  donatióit  és  privile- 
giumit  vigore  praesentis  articuli  in  perpetuum  cassáljuk,  tolláljuk  és 
in validáljuk.»  Erd.  orgy.  e.  XVIII.  218.  old.). 

Egymással  összehasonlítván  a  szerencsétlen  Barcsai  Ákos  feje- 
delmet és  Brankovics  Száva  érseket,  kétségtelen,  hogy  az  annyira  viha- 
ros évekből  fenmaradt,  reájuk  vonatkozó  történeti  források  és  emlékek 
az  elsőt  határozott  kulturális  felsőbbségben  tüntetik  fel  a  másodikkal 
szemben.  Mint  olyan  ember,  aki  alacsony  eredete  dacára  saját  erejé- 
vel és  tehetségével  küzdötte  fel  magát  a  legmagasabb  polcra,  melyet 
Erdély  fejedelemsége  csak  legkiválóbb  polgárainak  juttathatott,  nem- 
csak korának  kulturális  színvonalán  állott,  hanem  sok  tekintetben 
fölülmulta  kortársait.  De  bármilyen  művelt  és  fölvilágosodott  volt,  a 
körülmények  oly  mostohán  alakultak  vele  szemben,  hogy  mihelyt 
pályájának  tetőpontjára  jutott,  vetélytársainak  fékevesztett  szenve- 
délyei nemsokára  a  megsemmisülés  örvényébe  sodorták.  JAz  ő  bölcse- 
sége,  jósága  és  engedékenysége  nem  fegyverezhették  föl  kellőleg,  hogy 
Erdélyországot  ilyen  viharos  körülmények  közül  és  a  zabolátlan  szen- 
vedélyek akkora  forgatagából  kiránthassa  és  az  1658 — 1661  közti  idő- 
szaknál békésebb  és  nyugodtabb  körülmények  között  kormányozhassa 

Politikai  és  diplomáciai  tekintetben  az  elsőség  Brankovics  Szávát 
illeti,  ki  még  oly  nehéz  s  veszélyes  körülmények  között  is,  bár  mint  a 
keresztény  párt  hive  a  török  által  támogatott  Barcsaival  ellenkezésbe 
került,  mégis  elég  ügyességgel  birt  arra,  hogy  nemcsak  a  maga,  hanem 
egyháza  részére  is  hasznot  húzhasson  az  oly  sűrűn  beálló  viharos  vál- 
tozásokbői, melyek  az  akkori  Erdély  közéletében  aktiv  szerepet  játszó 
férfiak  közül  oly  sok  áldozatot  követeltek.  Mint  a  tettek  embere,  mint 
előrelátó  főpásztor  és  ügyes  diplomata,  Brankovics  Száva  képes  volt 
elkerülni  azokat  a  fenyegető  veszélyeket,  melyek  Barcsainak  idő  előtti 
vesztét  okozták,  vetélytársának,  Kemény  Jánosnak  szörnyű  kérlelhetet- 
lensége  folytán.  Igaz,  hogy  Brankovics  Száva  élete  is,  majdnem  negyed 
századi  egyházi  fővezérlet  után,  elég  szomorúan  végződött:  ugyanaz  az 
Apafi  fejedelem  és  ugyanaz  a  nagy  zsinat,  mely  1662-ben  elismervén 
az  ő  kiváló  tulajdonságait,  egyhangúlag  választotta  meg  újból  érsek 
nek,  kapva-kaptak  az  alkalmon,  hogy  1680-ban  ugyancsak  egyhangú 
lag  («nemine  excepto)))™)  elítéljék,  püspöki  és  papi  méltóságától  meg- 
fosszák  és  szégyenletes   módon   bántalmazzák,   egyszersmind  ürügyet 


M)  Hangra  i.  m.  172.  old. 

keresvén,  hogy  ezen  kiáltó  igazságtalanságnak  a  törvényesség  bizonyos 
látszatát  kölcsönözzék.  Ez  az  eset  is  mutatja,  hogy  nincs  félelmetesebb 
zsarnokság  annál,  melyet  a  törvények  árnyékában  az  igazságosság  némi 
látszatának  a  megőrzésével  gyakorolnak.  Az  egykorú  Cserei  Mihály, 
aki  ugy  beszél  Brankovics  Száva  érsekről,  mint  egy  «tanult  és  expertus 
ember»-TÖ\,  azt  irja,  hogy  az  ő  elűzése  az  érseki  székből  és  azon  bánás- 
mód, melyben  később  részesítették,  nem  egyéb,  mint  «hallatlan  po- 
gányi  kegyetlenség*. 60) 

*°)  Nagyajtai  derei  Mihály  históriája  kiadta  Kazinczy  Gábor.  Pest  1852.  293—4.  old. 

Mercure  de  Francé:  Baudelaire  és  a  dandyzmus  hitvallása. 

Baudelaire  emlékünnepe  alkalmából  a  Mercure  de  Francé  1917 
augusztus  11-iki  számában  uj  megfigyelésektől  dagadó,  értékes  cikkben 
áldozott  a  francia  irodalom  nagy  halottjának.  A  kitűnő  cikket  Ernest 
Raynaud  irta  s  a  cime:  Baudelaire  et  la  religion  du  Dandy sme.  Baude- 
lairet  mint  a  korabeli  szellemi  divat,  a  dandyzmus  vezérét  állítja  ugyan 
be,  de  Baudelaire  egész  költészetének  problémája  vizsgálat  alá  kerül. 

Honnan  van  Baudelairenek  olyan  veszett  hire?  Mi  magyarázza 
meg  azt  a  két  ellentétes  felfogást,  hogy  mig  Maeterlinck  az  uj  nemze- 
dék szellemi  fejének  nevezi,  addig  Brunetiére  megvádolta,  hogy  a  tob- 
zódásnak és  erkölcstelenségnek  emelt  templomot.  Hiveinek  álláspontját 
Auguste  Vitu  ebben  foglalta  össze:  Baudelaire  a  próbakő,  aki  hígvelejű, 
az  biztosan  megbotránkozik  rajta.  (Baudelaire  est  une  pierre  de  touche, 
il  déplaít  invariablement  aux  imbéciles.)  De  tény,  hogy  az  irodalmi  köz- 
vélemény nagy  részét  ezek  a  higvelejüek  tették  és  Verlaine  fölhábo- 
rodva említhette  meg,  hogy  Baudelaire  költészete  csak  botrányaival 
maradt  meg  a  nyárspolgár  tudatában,  mint  a  Charogne  költője: 

Baudelaire,  attendez  donc!  . .  . 

Ah!  oui,  celui  qui  a  chanté  la  Charogne. 

Baudelaire  Párisban  született  1821  április  11-én.  Ugyanebben  az 
évben  halt  meg  Napóleon  és  Lamartine  ekkor  adta  ki  névtelenül  Pre- 
mieres Meditations-jait.  Jómódú  családból  származott.  Apja  egyetemi 
tanár  volt  s  1827-ben  meghalt.  A  kis  Károly  6  éves  volt.  Anyja  újra  férj- 
hez ment  Aupick  tábornokhoz,  Franciaország  későbbi  konstantinápolyi, 
londoni  és  madridi  nagykövetéhez.  A  gyermek  végigutazta  mostohaapja 
állomáshelyét,  azután  Lyonban  és  Párisban  megkezdte  és  folytatta  kö- 
zépiskolai tanulmányait.  Jó  tanuló  volt,  de  18  éves  korában  az  inter- 

uátusi  hálószobák  botránya  miatt  el  kellett  hagynia  az  intézetet.  Baude- 
laire ekkor  kóstolta  meg  a  párisi  bohémek  életét.  Egy  uj,  megaranyozott 
Páris  emelkedett  ekkor  szinte  a  szeme  láttára  a  régi  romjaiból.  Ekkor 
készül  ujjá  a  Pont  de  la  Cité,  ekkor  restaurálják  az  Hotel  de  Ville-t  és 
az  Hotel  du  Quai  d'Orsay-t,  a  quartier  Saint-Georges  ekkor  születik 
meg,  utcákat  vágnak  át,  tereket  metszenek  ki:  Egy  város  képe  gyor- 
sabban változik,  mint  a  halandók  szive  —  énekli  a  költő: 

La  forme  d'une  ville 

Change  pius  vite,  hélas!  que  le  coeur  des  mortels. 

A  vasúthálózat  kibővítése  minden  aranyat  Párisba  ömlesztett.  Az 
^kkor  divatba  jött  üzletkirakatok  fénye,  a  gázvilágítás  pompája,  az  uj 
makadám-kövezet  és  a  most  született  járdák  mozgalmassága,  a  boule- 
vardok  éjjeli  élete,  minden  megváltoztatta  az  eddigi  életet  és  az  erköl- 
csöket. A  luxus  láza,  az  élvezetek  kábultsága  kerekedett  felül;  egyetlen 
addigi  civilizáció  sem  ismerte  ezt  az  őrült  rohanást. 

Baudelaire  rövid  távollét  után,  farsang  évadján  tért  vissza  Pá- 
risába,  az  álarcos  bálok  divatján.  Viszontlátta  a  körutak  mozgalmas- 
ságát, amelyet  a  divatos  anglománia  még  hevesebben  forgatott.  Viszont- 
láthatta a  quartier  latin  t,  amelynek  szenzációja  a  kitűnő  Magny-féle 
étterem  megnyitása  volt.  Viszontláthatta  barátait:  Gautier-t,  Banville-t 
és  Gérard  de  Nerval-t. 

Baudelaire  első  dolga  volt,  hogy  a  nyűgnek  érzett  családi  kötelé- 
kektől megszabadítsa  magát.  Édesanyja  angol  nevelése,  amely  prűd 
vallásosságból  s  a  tekintély  tiszteletéből  állt,  a  cant  és  a  respectability 
mint  legfőbb  nevelési  elvek  —  katona  és  diplomata  mostohaatyjának 
rend-  és  fegyelemszeretete  elviselhetetlenné  tették  számára  a  családi 
tűzhelyt.  Baudelairet  természete  önkéntes  számkivetésbe  küldte  ebből 
a  körből.  Nagykorú  volt  s  az  árvaszék  kiadta  75.000  franknyi  apai 
örökségét. 

Az  ifjúság  minden  illúziójával  telten  s  amint  hitte:  menten  az 
anyagi  gondoktól,  ugy  gondolta,  hogy  most  már  a  Szépségnek  élhet  s 
megvalósíthatja  a  dandyzmusról  szőtt  álmait.  Beköltözik  a  hires  Pimo- 
dan  szállóba,  a  bohémek  fejedelmeinek  kedvelt  tartózkodási  helyébe. 
Ez  a  gazdag  bohémek  la  bohémé  dorée  kora  volt:  a  Gautier-k,  Hous- 
saye-k,  a  Gerard  de  Nerval,  a  Nestor  Roqueplan  korszaka.  Mellettük  a 
Mürger,  a  Champfleury,  a  Nadar  szegény  bohémsége  is  ott  virágzott. 
S  bár  a  két  osztály  találkozott  közös  éttermeikben,  Philippe-nél,  vagy 
a  café  Procope-ban,  amely  au  Divan  le  Peletier  cimet  viselte  - —  Bau- 
delaire őszintén  megvetette  ezt  a  társaságot,  amelynek  levegője  elvisel- 
hetetlen volt  számára. 

A  Pimodan-ban  pompás,  Ízléssel  berendezett  szállást  teremtett 

magának.  A  látogatók  megbámulták  egy  szőnyegének  szokatlan  szép- 
ségét s  nagyszerű  benyomásokkal  távoztak  a  pézsma  parfümös  szobá- 
ból, amelyben  mint  valami  ifjú  isten  pár  órára  fogadta  őket  túlzott 
eleganciával,  en  Hon  ultra-fashionable,  öltözködő  barátjuk. 

Közben  verseket  irogatott.  De  irtózott  a  hivatásszerű  költéstől.  Az 
ő  számára  a  versirás  csak  egy  mód  volt  dandyzmusának  tökéletesítésé- 
hez. A  megkülönböztetésen,  fensőbbségének  érzésén  kivül  ebben  élte  ki 
dandyzmusát.  Ez  mintegy  eleganciájának  a  fokozása  volt,  virág  a  ka- 
bátja gomblyukában.  Legnagyobb  ambiciója,  hogy  éltének  idejét  az 
elmélkedéssel  való  kifinomulásra,  szenzibilitásnak  ápolására  használja 
fel,  hogy  bensőleg  gazdag  lelki  aratást  leljen.  Épen  ezért  nem  szabad 
Baudelaire  dandyzmusában  valami  frivol  világnézetet  látni,  amelynek 
egyetlen  gondja  a  toilette-tel  való  törődés,  a  különösség  átfutó  kísérletei, 
Dandynek  lenni  az  ő  szótára  szerint  annyit  tesz:  mint  magasra  töre- 
kedni: aspirer  au  sublime.  Ez  a  szó:  dandy  —  irja  —  a  jellemnek 
quintessence-ét  foglalja  magában  s  a  világ  erkölcsi  mechanizmusának 
magasabb  rendű  felfogását.  Ez  az  elmélet  egészen  elvont,  spiritualisla. 
A  követelményből  valóságot  csinál.  Arra  tanít,  hogy  a  bölcsészetben  ne 
higyjünk  a  józan  észben,  a  művészetben  kételkedjünk  az  ihletben,  a 
szerelemben  kételkedjünk  az  ösztönben  és  mindig  az  érzelemben.  A 
Szép  egyetlen  törvénye.  Ez  az  elmélet  bizonyos  tekintetben  rokon  a 
stoicizmussal,  mert  híveitől  megkívánja,  hogy  az  érzéketlenségig  fej- 
lődjenek. Visszafordulást  nem  tür,  de  csalódásnak  sem  teszi  ki  adep- 
tusait.  A  dandy  legyen  mindig  hősi  és  sohasem  szabad  a  világ  szeme 
előtt  valami  gyenge  vagy  hamis  gesztussal  levetnie  a  hideg  közönyös- 
ség maszkját.  Szenvtelennek  kell  lennie,  aki  fájdalmában  is  mosolyog, 
mint  .  a  lakedemoniai  a  róka  harapása  alatt.  De  ezt  az  impassibilitást 
önönmagunkért  kell  művelnünk.  Nagy  és  szent  emberré  kell  fejlőd- 
nünk —  il  faut  devenir  un  grand  homme  et  un  saint  pour  soi-méme. 
Azok  a  külső  feltételek,  amiknek  a  dandy  aláveti  magát:  az  éjjel- 
nappal kifogástalan  toilette-től  kezdve  a  sport  legveszedelmesebb  fajtá- 
jáig, mind  csak  gimnasztika  az  akarat  erősítésére  s  a  lélek  fegyelme- 
zésére. A  dandy  így  mindenben  tudatos  erőfeszítésre:  a  mesterkéltre 
törekszik.  A  mesterkélt  azonban  nem  a  hazugot  jelenti,  hanem  a  szel- 
lemnek azt  a  törekvését,  hogy  a  természet  tökéletlensége,  az  ösztön  vad- 
sága  fölé  kerüljön.  Ezért  vallja  Baudelaire,  hogy  minden,  ami  termé- 
szetes, utálatos.  Nincs  ebben  az  elméletben  semmi  felforgató.  Baude- 
laire szerint  ugyanez  a  gondolat  rejlik  az  eredendő  bűnről  szóló  taní- 
tásban is.  Vagyis  szerinte  «az  igazi  civilizáció  nem  a  gázban,  vagy  a 
gőzben  rejlik,  hanem  az  eredendő  bűn  nyomainak  eltüntetésében*. 
Ezért  ne  csodálkozzunk,  hogy  Baudelaire  olyan  nagy  fontosságót  tulaj- 
donit a  ruházkodásnak:  ez  nála  erkölcsi  kérdés.  Legfőbb  gondja  a  szí- 

nek  harmóniája.  Courbet  képe  a  Musée  de  Montpellier-ben  abban  a 
ruhában  mutatja,  amelynek  különcsége  annyira  megdöbbentette  barát- 
ját. Nadar-t  egy  szép  napsütéses  délután  a  Luxembourg  kertben. 

Nemsokára  azonban  anyagi  gondjai  lehetetlenné  teszik  a  szem- 
lélődő életnek  folytatását.  Két  év  alatt  vagyonának  nagyobbik  felét  el- 
pusztította, amire  szülei  gondnokság  alá  helyezik.  Ekkor  —  fájdalmas 
megpróbáltatás  —  az  irodalomtól  kellett  megélhetésének  módját  várni. 
Művészi  lelkiismerete,  a  tökéletesre  való  törekvése  csak  megnehezítik 
számára  ezt  a  lépést.  Eredetieskedése  elidegenítik  tőle  a  kiadókat;  a 
Fleurs  du  mal-érl  250  frankot  kap.  1845  június  30-án  öngyilkosságot 
kisérel  meg,  «a  dandyzmus  hitvallásának  egyetlen  szentségét)).  A  Bün 
virágait  még  megírja,  de  azután  hiába  próbálkozik  a  prózával,  felolva- 
sásokkal. Innen  kezdve  pályája  egészen  terméketlen.  1867  augusz- 
tus 31 -én  meghalt.  Ha  nem  akarunk  átkot  zúdítani  magunkra,  sajnál- 
juk meg  e  tragikus  pálya  héroszát: 

Plains  moi,  sinon  je  te  maudis! 

■  1  * 

Baudelaire  gyermekkora  az  abszolutizmus  idejére  esik.  Gyermek- 
képzeletét, amely  úgyis  hajlamos  volt  a  miszticizmusra,  a  Restauráció 
vallásos  processzói  és  liturgiái  pompája  erősen  befolyásolták.  A  har- 
cias katholicizmus  jellemzi  ezt  a  korszakot.  A  szentségtörésről  törvényt 
hoz  s  a  vallást  a  csendőrök  és  a  hóhér  pártfogása  alá  helyezi.  A  diva- 
tos regények  és  Walter  Scott  hatása  alatt  telve  vannak  a  lovagkor  és  a 
keresztesháboruk  hithű  rejtélyességével.  Polgárokból  lesznek  az  inkvizí- 
torok, világiak  átkoznak  ki  hitetleneket.  Mire  pedig  költőnk  felserdült, 
egészen  más  korszak  állt  előtte.  Lajos-Fülöp,  a  polgárkirály  kora.  Ennek 
az  uralomnak  a  legjobban  hiányzik:  a  tekintélye.  Ez  a  tekintély  nél- 
küli papucs-király  szimbolizálja  a  korabeli  társadalmat.  A  közönséges- 
ség  korát  éljük  —  mondta  Baudelaire.  Ez  a  bárgyú  jókedv  és  a  kereset- 
len egyszerűség  korszaka.  A  körte  és  az  esernyő  beszédes  cimere.  A  ha- 
szon a  többség  ambíciója  s  a  mindennapi  ideált  Guizot  fejezi  ki  legjob- 
ban: Gazdagodjatok:  vagy  Saint-Marc  de  Girardin:  Legyünk  közép- 
szerűek! 

Amig  őfensége  fukarkodik  és  az  udvar  elpolgáriaskodik,  a  har- 
madik rend  kincseket  halmoz.  Javíthatatlan  jókedve  az  uj  divatos 
táncban:  a  cancanban  jut  kifejezésre.  Minden  elsekélyesedik.  Ekkor 
jelenik  meg  az  újságokban  a  tárca  s  a  boulevardeokon  a  zenés  kávé- 
ház. Az  uj  gazdagok  mohósága  s  a  parvenük  tolakodása  kihívja  a  sza- 
tírát. A  nevetséges  egészen  elterpeszkedik.  Daumier,  Gavarine,  Traviés 
nyomukban  vannak:  ez  a  karikatúra  aranykora.  Sus  au  bourgeois  — 
neki  a  polgárnak!  ez  lesz  a  jelszó!  Théophile  Gautier  ugy  lebegteti  tuli- 

piros  mellényét,  mint  valami  bikaijesztőt.  Baudelaire  vad  kedvvel  veti 
magát  erre  a  játékra.  Nemcsak  az  ideált  akarja  megvédeni  és  leálcázni 
az  álszenteskedést.  Személyes  ügyét  akarja  elintézni.  Baudelaire  beteg, 
gondok  ráncolják  homlokát  s  körötte  ez  a  sok  polgári  arc  kicsattan  a 
jókedvtől.  E  boldog  lelkek  gondtalansága  fölháborítja.  Különc  ruháza 
tot  eszel  ki,  hogy  megdöbbentse  őket.  Egy  napon  zöld  parókában  ment 
sétájára.  S  valahányszor  találkozott  velük,  ilyesféleképen  kezdte  a  tár- 
salgást: 

Múltkoriban,  mikor  rühös  voltam .  .  .  Én,  aki  papnak  vagyok  a 
fia .  .  .  Azon  a  napon,  amidőn  kedvesemet  kihajítottam  az  ablakon  .  .  . 
Nem  gondolja,  hogy  a  csecsemők  agy  velejének  olyan  utóize  van,  mint 
a  mogyorónak? 

Mi  természetesen  tudjuk,  hogy  mindez  egészen  ártatlan  dolog  & 
valójában  olyan  fájdalomcsillapítószer  féle.  De  a  kortársak  képzeleiét 
erősen  foglalkoztatta  s  megfélemlítette.  Baudelaire  azonkívül  nem  riadt 
vissza  az  átkozódástól  sem,  az  embereknek  pedig  még  nagyon  is  em- 
lékezetünkben volt  a  szentségtörésről  hozott  törvény.  A  költő  leg- 
nagyobb öröme  volt,  ha  ezt  hallhatta  maga  felől:  Nézd,  a  különc!  és 
még  tovább  ment:  «Meg  akarom  reszkettetni  a  természetet  és  a  hala- 
dás műkedvelőit!))  Csakhogy  a  természet  nem  reszketett  meg  s  mind- 
ennek egyetlen  következményekép  a  költő  szkepticizmusa  még  maga- 
sabb fokra  hágott.  Eleve  meg  volt  győződve,  hogy  az  emberiség  tevé- 
kenysége teljesen  meddő  s  a  haladásba  vetett  hit:  csalás. 

A  korszak  fattyú  jellege  mindenben  kiütközött.  A  művészetben  á 
St.-Sulpice  szeminárium  épülete  a  legszebb  példa  rá.  Ami  a  bútort  illeti, 
mindnyájan  tudjuk,  hogy  az  ódondász  milyen  lenézéssel  jelenti  ki:  Ez 
Louis  Philippe-beli!  Ma  sem  értjük,  miért  kellett  minden  bútordarab- 
hoz nagy  hasat  szerkeszteni;  még  az  ingaórához  is.  Az  irodalomban  az 
a  hamis  felfogás  uralkodik,  hogy  az  ihlet  mindent  pótol.  Ihlet  és  lelke 
sültség  van  is,  de  nincs  ítélet  és  módszer.  Ezért  minden  visszás.  A  próza 
Ghateaubriand-nal  lírává  lesz.  A  vers  Sainte  Beuve-vel  prózává  széle 
sedik.  A  korszaknak  ez  a  hatása  meglátszik  Baudelaire  költői  stílusán 
is,  melyet  a  cikkíró  Anatole  Francé,  Remy  de  Gourmont  és  másoknak 
szinte  dogmává  erősbödött  véleményével  szemben  korántsem  lát  oly 
tökéletesnek.  Hivatkozik  Gautier  Ítéletére,  aki  szerint  Baudelaire  se 
lyem-  és  aranyszálakat  kever  a  kender  durva  de  erős  szálaival.  A  se- 
lyem- és  aranyszálakat  költői  zsenije  csente  keze  alá,  a  kendert  kora 
adta  neki.  Még  ő  sem  élhetett  büntetlenül  ebben  a  levegőben. 

Alapjában  Baudelaire  sem  szkeptikus,  sem  istentelen  nem  volt, 
hanem  szenvedő  ember.  Kínosan  kereste  egyéniségének  titkát  s 
magát  egy  aggastyán  apa  s  egy  fiatal  nő  ellentétes  termékének  tartotta: 
produit  contradictoire.  ősei  közt  őrülteket  s  niániakusokat  keresett  és- 

tényleg  talált  is.  A  köliő  is  örökölhette  tőlük  idegbetegségét.  Akarat- 
nélküliségét,  tehetetlenségét  maga  elégtétellel  emlegeti:  az  élettől  való 
iszonyodást  és  az  életben  való  kielégítést.  De  a  költő  igazi  ősei:  René, 
Lara,  Manfréd  és  Werther.  Ezeknek  betegsége,  ezeknek  kétségbeesése, 
lázadása  s  ezeknek  öröksége  csendül  ki  egyik  verséből,  amely  szerint 
egyetlen  gondja,  hogy  elmélyíthesse  azt  a  kinos  titkot,  ami  beteggé 
teszi. 

Baudelaire  zsenijének  jellemző  sajátsága,  hogy  minden  izében 
modern.  Szerinte  egy  Vautrin,  egy  Rastignac  (Balzac  ismert  alakjai) 
íölérnek  az  Iliász  héroszaival  és  hogy  nincs  szerinte  megkapóbb  olvas- 
mány a  világon,  mint  a  napi  sajtó  egy-egy  orgánuma.  A  párisi  élet  — 
mondja  —  termékeny  csodálatos  és  költői  anyagban.  A  csodálatos  be- 
takar és  körülvesz  bennünket  mint  az  atmoszféra,  csak  nem  vesszük 
észre.  Megérezte  Páris  lelkét,  a  külvárosok  keserű  költészetét  és  meg- 
mutatta, —  amint  Anatole  Francé  mondja  —  hogy  mi  a  nemes  még 
egy  ittas  rongyszedőben  is. 

Szemére .  vetették  lelki  kietlenségének  igazolásául,  hogy  a  termé- 
szet szeretete  idegen  tőle.  Ez  azonban  csak  dandyzmusának  következ- 
ménye, amely  öntudatosan  fölibe  akar  kerülni  a  természetben  meg- 
nyilvánuló esetlegességnek.  Baudelaire  egyébként  vigasztalan,  hogy  nem 
tudta  egész  élete  végéig  a  dandy  hősi  szerepét  megtartani.  Ezért  fél 
lelkiismeretének  átvizsgálásától,  mert  csak  keserű  elégedetlenséget  talál 
föl  benne.  A  fájdalom  ilyenkor  jól  esik  neki,  Istentől  kéri  a  bánat  aján- 
dékát, mint  lelki  megtisztulást. 

Soyez  béni,  mon  Dieu  qui  donnez  la  souffrance, 
Gomme  un  divin  remedé  á  nos  impuretés. 

Ezekben  a  sorokban  jelentkezik  a  vergődő  költő  igazi  lelke  s  nem 
midőn  az  elkárhozottnak  gesztusát  ölti  fel  magára.  Ehhez  a  gesztushoz 
fűzi  a  hagyomány  az  ő  egész  legendás  Baudelaireét:  egy  züllött  és  rom- 
lott költő  alakját.  A  szerző  most  Baudelaire  szerelmi  életét  veszi  vizs- 
gálat alá,  hogy  a  hagyományt  elválassza  az  igazságtól.  Két  intim  barát- 
jának: Ropsnak  és  Nadarnak  feljegyzései  alapján  és  költészetének  lé- 
lektani tanulságának  segítségével  egészen  uj  és  tökéletesen  meggyőző 
eredményre  jut.  Sabatier  özvegyével  való  viszonyát  finom  elemzéssel 
fejti  ki  előttünk  a  szerző.  Mme  Sabatierhez  a  költő  névtelen  levelekben 
küldi  költeményeit.  A  szellemes  és  szép  özvegy,  aki  bár  ismerte  Baude- 
laire-t,  eddig  nem  méltatta  figyelmére,  midőn  a  költemények  megjelen- 
tek s  midőn  egyszerre  egy  kis  kör  érdeklődése  kettejük  felé  fordult, 
maga  keresett  közeledést  a  költőhöz.  Erre  a  fordulatra  Baudelaire  hát- 
rálni kezdett  s  egy  méltatlan,  hazug  játék  indult  meg  kettejük  között. 
Végre  a  költő  erőt  vett  magán,  szakított.  Baudelaire  csak  álmodozni 

akart  a  szerelemről,  tflyan  költő  volt,  akinek  lángja  rimek  művészeté- 
ben lángolt  el.  Hasonló  eredményhez  jut  a  szerző  Baudelaire  másik 
ideáljához  a  néger  Jeanne  Duval-hoz  való  viszonyának  fejtegetésénél. 
Nem  követjük  itt  a  szerzőt  egyébként  nagyon  tanulságos  érveléseinek 
részleteibe.  Bizonyosnak  tekinthetjük  azonban  megállapítását:  A  f ekeié 
Vénusz,  akinek  haja  illatoktól  szagos  erdőbe  varázsolta  a  költőt,  amely- 
nek mélyén  a  bágyadt  Ázsia  és  az  égő  Afrika  aludtak,  a  fekete  Vénusz, 
aki  a  költőt,  amig  csak  tehette,  csúnyán  megzsarolta,  Baudelairet  testi 
gerjedelmekre  nem  gyullasztotta.  A  dandyzmus  felfogása  szerint  a  sze- 
relem csak  égető  vagy  álmodozó'  szeszély:  un  caprice  brülant  et  révem. 
Költészetében  csakugyan  mindenütt  megtaláljuk  a  szerelemtől  való  ir- 
tózást. (L.  például  a  Fleurs  du  Mai  GIV.  szonettjét.)  Irtózik,  meri 
először  is  különben  elvesztené  az  önönmaga  feletti  uralmat  és  mert  má- 
sodszor a  szerelemben  a  vadállati,  szörnyű  hatalmat  látja,  amelyet  ana- 
téma alá  vet. 

Amour!  fléau  du  monde,  exécrable  folie! 

A  bün  iránti  érdeklődés  Baudelairenál  csak  a  szemlélődés  egyik 
módja,  hogy  ennek  segítségével  nagy  igazságokat  varázsolhasson  elő: 
de  ez  szerezte  meg  neki  egyszersmind  a  romlottság  hirét  is.  Pedig  egé- 
szen szépen  meg  lehet  figyelni,  hogy  miképen  oldódik  fel  életében  min- 
den a  katholikus  dogma  szerint.  Ezért  mondja  Ernest  Raynaud,  ennek 
az  érdekes  tanulmánynak  irója,  hogy  alapjában  véve  Baudelaire  katho- 
likus költő.  Voilá  la  vérité!  Baudelaire  est  un  poéte  catholique  .  .  . 

A  magyar-német  szövetség.  Nemrégiben  egyik  napilapunk,  mely 
a  nemzetközi  szólamok  ellenében  nem  lankadó  erővel  védi  a  nemzeti 
hagyományokat,  megragadó  hazafigonddal,  egyúttal  megdönthetetlen 
logikával  mutatta  ki  Károlyi  Mihály  gróf  politikájának  beszámíthatal- 
lanságát.  Még  pedig  mind  belügyi,  mind  külügyi  tekintetben.  Végre 
találkozott  számottevő  magyar  lap,  mely  a  tények  végső  konzek- 
venciáit is  himezés  nélkül  vonja  le  és  világos,  félreérthetetlen  ma- 
gyar szóval  megmondja,  mit  jelent  ránk  nézve  a  német  szövetség. 
Jelenti,  amit  a  multak  minden  visszavonása  és  küzdelme  ellenére  min- 
dig jelentett:  a  mi  létünket! 

«Aki  haszonnal  tanulta  —  mondja  az  említett  lap  —  a  magyar 
históriát,  még  az  Árpádházit  is,  az  tudja,  hogy  természetes  szövetség 
számunkra  csak  egy  van  kerek  e  világon:  a  német  föld  és  a  német  nép.» 
És  tovább:  «Mig  Erdély  és  a  Délvidék  külpolitikai  súlypontját  nagy- 
román és  nagy-szerb  ábrándok  szilaj  lendülete  délfelé  rázogatja,  addig 
viszont  egy  rögöcske  sincs  hazánk  földjén,  melyet  a  német  tőlünk  el- 
kivánna.»  Végül:  «Hogy  egy  letört  német  birodalom  után  a  mi  testünket 
taposnák  széjjel  a  történelem  kerekei,  az  nyilvánvaló;  hogy  a  gyengébb 
fél  mi  vagyunk  és  hogy  a  német  szövetségben  miénk  a  nyereség  nagyobb 
fele  tehát,  szintén  nyilvánvaló!)) 

Ezt  nyiltan  hirdetnünk  kell  és  határozottan  vallanunk,  minden 
nemzeti  kényeskedés  és  önámító  hiúság  nélkül.  A  helyzetének  teljes 
tudatával  biró  férfiú  szilárdságával  és  eltökéltségével  kell  a  rideg  való- 
ságnak, a  megmásíthatatlan  kényszerűségnek  szemébe  néznünk.  És  e 
szemből  kiolvashatjuk:  állami  és  nemzeti  fönmaradásunknak  —  ön- 
erőnkön kivül  — -  két  alapfeltétele  van:  a  monarchia  és  a  német  szö- 
vetség. 

Ez  olyan  kérlelhetetlen  igazság,  amely  ellen  hiába  toporzékolunk. 
Ez  sors,  végzet,  fátum;  falnak  ronthatunk  és  összezúzódhatunk,  de  a 
lényt  meg  nem  változtathatjuk.  Ez  a  mi  örökségünk,  a  mi  velünk  szü- 
letett szegénységünk,  melyet  el  nem  tüntethetünk  avval,  hogy  álszemé- 
reiiibői  szégyeljük,  vagy  hogy  rövidlátó  elbizakodottsággal  a  gazdagot 
játsszuk.  Ez  a  magyar  újkor  két  legnagyobb,  mert  legeredményesebb 

államférfia,  Deák  és  Andrássy  politikájának  egyúttal  alapgondolata, 
Nemzetünk  léte  szempontjából  oly  mély  és  oly  elemi  alapgondolat,  mely 
a  maga  grandiozitásában  nem  alábbvaló  mint  Bismarck  bármely  világ- 
történeti koncepciója. 

A  néniét  birodalom  —  Ausztriával  és  Magyarországgal  szövetség- 
ben —  a  szó  szoros  értelmében  vett  egész  világgal  szemben  meg  tud  állni. 
Győzelmesen  tud  megállni  most,  mikor  az  elkövetkezendők  jelenlegi 
méreteit  alig  sejtettük,  és  meg  tud  állni  —  az  első  világháború  tanul- 
ságai és  tapasztalatai  után  —  mindörökre.  Feltéve,  hogy  a  három  or- 
szág és  szövetségük  megmarad  mostani  szervezetében!  Ezt  a  szerveze- 
tet, mint  a  politikai  fejlemények  mutatják,  csakis  az  osztrák  és  magyar 
monarchia  részéről  fenyegetheti  veszedelem:  Ausztriában,  ha  a  dinasz- 
tiával és  az  osztrák  németséggel  szemben  a  szlávság  ragadja  magához 
a  vezető  hatalmat;  nálunk,  ha  a  Deák-  és  Andrássy -ellenes  irány  (mert 
hiába,  Andrássyt  igazában  nem  követheti  az,  aki  Deákot  nem  követi!) 
kerül  túlsúlyra.  (Persze,  ha  ez  az  irány  a  hatalommal  szemben  is  komo- 
lyan veszi  programmját  és  nem  kezdi  újra  az  általános  bizonytalan- 
ságot és  bizalmatlanságot  keltő  be-  és  kikapcsolási  játékot!) 

x\kármelyik  eshetőség  következik  el,  a  monarchia  szét  fog  bo- 
molni: mi  elkülönülni,  Ausztria  feldarabolódni.  Mit  fog  akkor  Német- 
ország kezdeni?  Magában,  még  ha  Ausztria  német  tartományait  be  is 
kebelezné,  meg  nem  állhat  és  mi,  Magyarország,  a  monarchiát,  mint 
nagyhatalmat,  az  ő  érdekei  szempontjából  nem  pótolhatjuk.  Egy  másik 
nagyhatalom  után  kell  néznie  és  mindenki  tudhatja,  hogy  ezt  nyugaton, 
sem  a  franciáknál,  sem  az  angoloknál,  meg  nem  találhatja  és  nem  is 
fogja  keresni.  Ezeknek  a  népeknek  gyűlölete,  a  franciáké  a  németek 
ellen  és  a  németeké  az  angolok  ellen,  feneketlen  és  a  ma  élő  generációk 
időszámítása  szempontjából  kiengesztelhetetlen.  Hogy  pedig  az  ilyen 
gyűlölet  a  demokrácia  korszakában  mit  jelent,  mutatja  a  szerencsétlen 
francia  nemzet  vak  örvénybe-rohanása:  a  dinasztiák  hajdanta  meg- 
alkudtak, összeházasodtak  és  végül  is  megbékültek,  a  demokráciák 
soha! 

Németország  tehát  nagyhatalmi  szövetségesét  nem  találhatja  azok 
közt  a  nemzetek  közt,  melyeknek  a  mi  magyar  létünk  nem  ütközik  ér- 
dekükbe: nem  találhatja  meg  a  nyugaton.  Kelethez  kell  fordulniat  kelet 
pedig  annyit  jelent,  mint  Oroszország.  Az  Oroszországgal  való  szoros, 
kizárólagos  szövetségtől  már  Bismarck  óva  intette  a  németséget  és 
utána  minden  komoly  német  államférfiú.  De  ha  a  magyar-osztrák 
monarchia  megszűnt  nagyhatalom  lenni,  nincs  számára  más  választás: 
a  világhelyzet  kényszere  parancsolja  majd  neki,  hogy  Ororszország  ba- 
rátságát és  szövetségét  keresse,  még  áldozatok,  a  legnagyobb  áldozatok 
árán  is. 

Belemehetnénk-e  Németországgal  ebbe  a  szövetségbe?  Mi  igen,  — 
de  vájjon  Oroszország,  nemcsak  papiroson,  hanem  minden  eshetőséggel 
szemben,  befogadna-e  bennünket  ugy,  ahogy  vagyunk,  országunk  ma- 
gyar jellegével,  területének  épségével?  Soha!  Délibábot  kergetnek  azok, 
akik  azt  hiszik,  hogy  az  orosz  forradalom  a  pánszlávizmus  alkonyát 
jelenti.  Bármily  államformát  szüljön  az  orosz  vajúdás,  akár  abszolút 
monarchiát,  akár  szocialista  köztársaságot,  pánszlávizmus  addig  lesz  a 
világon,  amig  szlávok  vannak.  A  nemzeti  és  faji  érzés  —  hisz  enszivünk 
és  enlelkünk  mondja!  —  nem  elmélet,  nem  okoskodás,  nem  ruha,  me- 
lyet levethetünk  és  kifordítva  megint  felvehetünk,  hanem  diszpozíció, 
ösztön,  énünk  egyik  elemi  alkatrésze.  Vannak,  akikből  ez  hiányzik,  mint 
vannak  szemek,  melyek  bizonyos  szinek  iránt  vakok;  de  nemcsak  a  szo- 
cialista táborokban  vannak  ilyenek,  hanem  lehetnek  a  miniszteri  szé- 
kekben is.  Azonban  mindenütt  kisebbségben  vannak!  Csúfold  meg,  akár 
francia  anarchisták  lebujójában,  a  francia  nemzetet! 

Tehát  pánszlávizmus  volt,  van  és  lesz.  Földrajzi  helyzetünknél 
és  országunk  népfaji  összetettségénél  fogva  azonban  magyarság  és 
szlávság  olyan,  mint  a  tüz  és  viz:  elemi  ellentét,  örök  ellenség! 

De  vájjon  ez  a  mi  viszonyunk  a  szlávsághoz  akadályozni  fogja-e 
Németországot  abban,  hogy  Oroszországgal  megkösse  a  szövetséget? 
Semmi  esetre,  sőt  ha  létérdeke  feltétlenül  megköveteli,  akár  áldozatul 
fog  bennünket  odadobni,  ahogy  mi  is  megtennők  vele,  ha  a  mi  létérde- 
künk követelné.  Ez  természetes  és  egészen  más  valami,  mint  a  sacro 
egoismo  becstelen  rablásvágya.  És  vájjon  akkor  ki  védene,  ki  védhetne 
meg  bennünket?  Talán  a  francia  vagy  az  angol?  Történetünk  folyamán, 
fájdalom,  sokszor  kellett  nekik  felkínálkoznunk,  de  vájjon  megmen- 
tettek-e csak  egyetlenegyszer  is  a  katasztrófától,  vagy  akartak-e  csak 
egyetlenegyszer  is  komolyan  megmenteni?  De  ha  a  körülmények  ugy 
fordulnának,  hogy  őszintén  és  minden  erejükből  akarnának,  vájjon 
tudnának -e?  Elég  rámutatnunk  Szerbia,  Montenegró,  Románia  rettentő 
sorsára,  pedig  ezeket  nemcsak  a  távoli  francia  és  angol,  hanem  a  szom- 
széd Oroszország  és  Olaszország  is  védte!  Minket  azonban  hogyan  és 
hol  közelíthetnének  meg  nyugati  szövetségeseink,  hogy  rajtunk  segít- 
senek? Azzal,  hogy  esetleg  ellenségünk  hátát  döngetik,  még  nem  nyitják 
meg  annak  vasmarkát,  mely  egy  szorítással  agyonfojthat!  Egyik-másik 
politikusunk  vaksága  ne  tegyen  még  kevéllyé  is:  Hochmut  kommt  vor 
dem  Fali!  Ismét  lásd  Szerbiát,  Romániát! 

Országunk  sorsa,  nemzeti  létünk  esélyei  a  monarchiához  mint 
nagyhatalomhoz  vannak  kötve.  Világpolitikai  szempontból  ez  a  mi  erőnk 
és  értékünk  egyúttal!  Benne  és  vele  állhatunk  meg  egyenrangú  tényező- 
ként szövetségeseink  mellett  és  benne  és  vele  védhetjük  győzelmesen 
exisztenciánkat  ellenségeinkkel  szemben.  A  szálakat,  melyek  Ausztríá- 

hoz  fűznek,  nem  lazítnunk  kell,  hanem  szorosabbra  kötnünk.  A  törté- 
neti lehetőségek  ugy  alakultak,  hogy  ezt  a  magyar  felsőbbség  jegyében 
tehetjük:  a  múltban  a  dinasztia  és  az  osztrák  németség  a  maga  f elsőbb- 
ségét kiterjesztette  Magyarországra,  hogy  a  monarchia  nagyhatalmi  állá- 
sát erősítse:  nekünk  ezt  most  viszont  kell  tennünk:  a  dinasztiát  és  az 
osztrák  németséget  magyar  erővel  támogatnunk,  ugyancsak  a  nagy- 
hatalmi állás  érdekében. 

A  Habsburgok  osztrák  hatalmára  és  az  osztrák  németek  helyze- 
tére kevés  gondunk  lehetne,  ha  az  ő  gondjuk  nem  volna  a  mi  gondunk 
ís.  A  monarchiára  nekik  is.  nekünk  is  szükségünk  van.  Nekünk,  ha  ugy 
tetszik  —  mert  ez  lehet  érzés  és  izlés  dolga  —  nem  a  monarchia  ked- 
véért, de  mindenképen  a  német  szövetség  kedvéért.  Nem  azért,  hogy  a 
német  birodalom  vazallusai  legyünk,  hanem  hogy  mint  nagyhatalom 
védjük  az  ő,  és  ő  védje  a  mi  létérdekeinket.  A  monarchia  nélkül  a  né- 
metség jövője  bizonytalan,  a  magyar  jövő  azonban:  földindulás,  ég- 
szakadás.  Bleyer  Jakab. 


Hadikenyerek  háborúja.  Asquith  a  legutóbbi  liverpooli  gyűlésen 
leplezetlenül  elmondta  aggodalmait  az  entente  élelmiszerhiányairól.  Az 
okait  is  nyiltan  felfedte.  A  francia  gabonatermelés  tetemesen  csökkent; 
ugyanez  a  helyzet  Olaszországban  is.  A  földmíveléssel  foglalkozó  lakos- 
ság nagy  része  a  fronton  van,  *  Franciaországnak  és  Olaszországnak 
tehát  a  világpiacon  nagymennyiségű  gabonát  kell  vásárolnia.  Ausztrá- 
liából a  nagy  távolság  miatt  pótlást  alig  lehet  beszerezni  ...  És  Orosz- 
országról nem  is  beszélt. 

Anglia  egy  sajátságos  háborús  szervet  is  létesített:  Az  élelmiszer- 
rel való  takarékoskodás  szervezetét.  Ennek  elnöke:  Kennedy  Jones 
szeptemberben  lemondott  azzal  az  ürüggyel,  hogy  lord  Rhondda-nak 
közélelmezési  miniszterré  való  kinevezése  folytán  az  ő  missziója  ugy 
is  beteljesedett.  Egy  hónapra  rá  lord  Rhondda  kinevezte  Sir  Arthur 
Yapp-oi  az  Y.  M.  C.  A.  (Young  Men's  Christian  Association)  titkárát 
Kennedy  Jones  helyébe.  Angliának  még  jobban  kell  takarékoskodnia. 

Olaszországról  nem  is  kell  sokat  beszélnünk.  Az  olasz  élelmiszer 
válság  egy  parlamenti  krízisben  és  a  turini  forradalomban  élesedett  ki. 
A  kettő  szorosan  egybefügg.  Canepa,  az  olasz  közélelmezési  miniszter 
nem  tudott  a  nehézségekkel  megküzdeni.  Élelmezési  komisszáriusokkal 
kísérletezett.  Azután  azt  találta  ki,  hogy  nem  zaklatja  az  egyes  embe- 
reket mindenféle  kenyér  jegyekkel,  hanem  az  egész  országot  élelmezési 
kerületekre  osztja  fel  s  mindegyiknek  en  bloc  határozza  meg  élelmi 
szükségleteit.  Azután  az  u.  n.  «családi  bon » -okkal  kísérletezett.  S  mind- 
ezeknek a  kísérleteknek  eredményé:  a  milanói  és  turini  forradalom 

lett.  A  forradalomról  —  mint  minden  forradalomról  —  kiderült,  hogy 
elsősorban  kenyérkérdés.  S  Orlando  belügyminiszter,  midőn  a  parla- 
mentben mint  az  élelmezési  kérdésekben  kiküldött  miniszteri  bizottság 
elnökét  a  legszenvedélyesebben  megtámadlak,  Canepa-ra  hárított  min- 
dent. Canepa  védekezett  s  mivel  védekezett,  támadta  Orlandot.  A  Fatti 
di  Torino-ést  az  olasz  sajtó  Orlando  fejét  követelte  s  a  belügyminiszter 
csak  ugy  menekülhetett  meg,  hogy  feláldozta  két  hivét,  Coradiniri  ka- 
binetfőnököt és  Vigliáni  rendőrfőnököt.  A  turini  halottakon  kivül  még 
e/t  az  emberáldozatot  is  megkövetelte  az  olasz  kenyér. 

És  a  francia?  «Mi  nagy  nyomás  alatt  állunk,  de  ez  a  nyomás; 
amely  a  francia  mezőgazdaságra  nehezedik,  még  nagyobb))  —  jelentette 
ki.  Asquith.  Léon  Bailby  pedig  az  «Intransigeant»-ben  kiszámította,  hogy 
Franciaországnak  még  csak  6  vagy  7  hónapra  van  elegendő  kenyere. 
Segítséget  csak  Amerikától  várhatnak.  De  már  most  a  40  millió  fran- 
ciát a  minimális  kenyérfogyasztásra  kell  szorítani. 

Az  Intransigeant  után  az  Echo  de  Paris  kezdi  ki  a  köztársaság 
kenyerét.  Milyen  kárörvendő  gúnnyal  szedték  el  kezdetben  a  német 
foglyoktól  a  kemény,  germán  K-Brotot.  A  szimbólumát  látták  benne, 
hogy  a  háború  a  németek  kiéheztetésével  nemsokára  véget  ér.  És  most 
az  Echo  haraggal  telik  el  a  francia  Violette-kenyér  ellen.  Hogy  csupa 
bele  nem  való  dolgokkal  van  telve,  nagyobbrészt  korpával  —  ami  már 
valami  —  de  egyáltalán  mindennel,  ami  a  malomban  csak  akad:  min- 
denféle giz-gazzal,  sőt  patkány  ...  Az  Echo  ugyancsak  elveszi  olvasói- 
nak étvágyát!  Nyilván  —  mint  egykor  nálunk  —  most  majd  a  Mont- 
martre  kabaréiban  fogják  énekelni  a  dalt  a  maszatos,  moszatos,  raga- 
csos kenyérről.  Igaz,  hogy  a  franciák  még  nem  kóstolták  meg  a  kuko- 
rica-kenyér izét.  (Mit  fog  akkor  irni  az  Echo?)  De  a  kávéházakban-  ok- 
tóber 15-ikétől  kezdve  csak  sacharinnal  édesíthetik  kávéjukat  a  fran- 
ciák és  Long  miniszter  már  a  csokoládéfogyasztást  restringálja.  Igaz, 
hogy  nekünk  sem  szabad  megokolatlan  reménykedéseket  fűznünk  az 
entente  kenyérinségéhez.  Amint  mi  úrrá  lettünk  ezeken  a  nehézsége- 
ken, talán  nekik  is  sikerül  legyűrni  őket,  ha  miniszteri  bukásokkal  és 
helyi  forradalmakkal  is.  Mégis  bizonyosnak  látszik,  hogy  a  hadikenye- 
rek háborújában  a  francia  pain  Violette  (igy  nevezik  a  francia  kenyeret 
Violette  volt  élelmezési  miniszterről)  lassankint  visszavonulásra  kény- 
szerül a  magyar  Hadik-kenyér  elől. 

A  béke-egycsülctek  múltja.  A  szent  szövetség  alakulása  bizonyíté- 
kot szolgáltat  arra,  hogy  az  államhatalmak  nem  számítottak  többé  na- 
gyobb, egész  Európát  behálózó  konfliktusra,  legföljebb  csak  az  egyes 
államok  beléletét  veszélyeztető  háborúkra.  Dr.  Eduárd  Burchhard 
«Stiftung  der  heil.  Allianz»  c.  négykötetes  munkájában  bizonyítja,  hogy 

a  napóleoni  háborúk  leveretése  után  még  mindig  igen  sok  európai  kér- 
dés maradt  függőben,  ezek  közül  itt  csak  néhányat  említünk  meg:  az 
osztrák-porosz  kérdés,  az  orosz-osztrák  kérdés,  az  egységes  olasz  állam 
felé  való  törekvések,  a  holland-belga  kérdés,  a  görög-török  kérdés  stb. 
A  szent  szövetség  ahelyett,  hogy  ezeket  a  kérdéseket  megoldotta  volna, 
—  s  ebben  van  Metternich  hibája  —  egész  energiáját  a  konstitúciók  ért 
való  harcok  letörésére  fordította.  Azt  hivén,  hogy  Európa  békéjét  csu- 
pán ez  veszélyezteti,  megoldatlanul  hagyta  ezeket  a  problémákat,  me- 
lyek tulaj  donképen  a  mult  század  forradalmi  mozgalmainak  voltak 
indító  okai,  s  részben  a  mai  háborúnak  csirái  is  voltak. 

A  nemzeti  kultúra  iránti  érzék  modern  formája  a  napóleoni  há- 
ború alatt  keletkezett.  A  tudatos  nemzeti  érzék  akkor  született  meg  és 
megmaradt,  fejlődött  a  Napóleon  bukását  követő  időben  is.  így  példá- 
nak okából  1815-ben  megszületett  az  egységes  olasz  állam,  az  egységes 
Németország  eszméje  s  a  szabad  Görögországért  való  harc.  Ezen  esz- 
mék zászlóvivői  legtöbbnyire  szabadgondolkodók  voltak,  s  velük  szem- 
ben állt  a  Metternich  szent  szövetsége,  mely  azért  igyekezett  a  szét- 
szakadt kis  nemzetek  integritását  fentartani,  hogy  az  egyes  hatalmak- 
kal szemben  gyengén  álljanak.  Ellenük  voltak  még  a  különböző  vallá- 
sos csoportok,  melyek  minden  háborús,  forradalmi  mozgalommal  ellen- 
tétben voltak,  jóllehet  a  szent  szövetség  uralma  alatt  épen  ugy  szenved- 
tek, mint  a  háborús  forradalmárok,  de  ők  fektették  le  a  béke-egyesüle- 
tek első  alapját. 

Poroszországban  1815-ben  «Tugendbund»  név  alatt  alakult  egy 
egyesület,  mely  a  béke  fentartását  és  kiépítését  tűzte  ki  céljául.  Ezen 
egyesületnek  —  melyet  az  első  béke-egyesületnek  nevezhetünk  —  veze- 
tői York,  Gneisenau,  Arndt,  Humboldt  és  Fichte  voltak. 

Az  egyesület  arra  törekedett,  hogy  a  német  államok  az  egymás 
közti  sérelmeket  közös  megegyezéssel  intézzék  el,  nem  ugy  mint  a 
szent  szövetség,  mely  állandóan  szította  a  háborús  viszályokat.  A  po- 
rosz állam  azonban  nem  tűrte  az  egyesületet,  vezetőit,  —  jóllehet  ezek 
már  tanúságot  tettek  hazafiasságukról  —  börtönbe  vetette  és  az  egye- 
sületet feloszlatta.  A  modern  tudomány  haladásával  mind  egyre  széle- 
sebb hullámokat  vetett  fel  a  békeegyesület  alakításának  gondolata  és 
előbbre  vitte  az  eszmét,  hogy  nem  csupán  vallásos  és  hazafias,  idealisták 
kezdték  az  alapítást  propagálni,  hanem  elsősorban  neves  tudósok. 

Egyik  megalakítója  a  béke-egyesületnek  az  angol  Hodgson  Pratt 
volt,  a  franciáknál  Frederic  Passy,  Marquis  Pandolfi  pedig  az  olasz 
béke-egyesületek  egyik  alapítója  volt.  A  béke-egyesületek  első  alakulá- 
sában Türr  tábornoknak  is  aktiv  szerep  jutott.  25  évvel  ezelőtt  alapí- 
totta Suttner  Berta  bárónő  a  bécsi  akadémiai  béke-egyesületet,  mely- 
nek tagjai  leginkább  diákok  voltak.  De  részt  vett  ebben  Krafft  Ebing  a 

hírneves  professzor  és  pszichiáter  is.  Az  akadémiai  ifjúságból  agilitá- 
sával leginkább  az  azóta  hiressé  vált  Roda-Roda  tünt  ki.  A  békemozga- 
lom agitátorai  azonban  nem  érték  be  azzal,  hogy  intellektuális  béke- 
egyesületeket alakítsanak,  hanem  megkísérelték  a  békegondolatot  mint 
speciális  tudományt  belevinni  a  köztudatba. 

Fried  A.  H.  1905-ben  kezdte  először  egy  füzetbe  összegyűjteni  a 
nemzetközi  élet  megnyilvánulásait,  1905,  1906,  1907-ben  a  Nemzetközi 
Békeintézet  kiadta  ezeket  a  közleményeket,  de  már  1908-ban  mások 
hozzáj árulását  is  igénybe  kellett  venni  ehhez  a  nemzetközi  munkához 
s  igy  a  kiadvány  terjedelme  lényegesen  nagyobb  lett  s  ezt  már  a  Nem- 
zetközi intézmények  központi  irodája  adta  ki.  Ezen  intézményben  ott 
találjuk  Fried  mellett  a  nagy  békebarátnak  és  a  berni  nemzetközi  iroda 
elnökének,  Lafontaine  szenátornak  a  nevét  is,  aki  Frieddel  és  Ötlettel 
együtt  végezte  ezen  rendkívüli  értékes  és  évről-évre  terjedelmesebb  kö- 
tetnek a  szerkesztését.  A  béke-egyesületek  propagandájának  köszön- 
hetjük, hogy  ezt  a  munkát  a  hágai  békebiróság  is  komolyan  vette.  A 
hágai  döntőbíróság  intézményének  térfoglalásához  a  francia  kamara 
is  hozzájárult,  amit  az  is  bizonyít,  hogy  az  Anglia  és  Amerikai  Egyesült 
Államok  közt  az  ujfoundlandi  halászati  jogra  vonatkozó,  évszázadok 
óta  fennálló  és  1909-ben  különösen  kiéleződött  kérdést  eldöntötte. 
Ugyancsak  a  hágai  bíróság  tett  igazságot  az  Egyesült  Államok  és  Vene- 
zuela közt  az  Orinoco  hajózás  kérdésében.  Élénken  elősegítették  a  nem- 
zetek közeledését  a  nemzetközi  intézmények  is,  ilyen  volt  pl.  a  Broda 
tanár  által  Párisban  1909-ben  alapított  «Nemzetköiz  Intézet  Haladó 
Gondolatok  Kicserélésére))  s  hogy  a  nemzetközi  csoportosulások  meny- 
nyire fejlődtek,  azt  a  legjobban  bizonyítja  a  nemzetközi  társulatok 
1909-ben  Brüsszelben  lefolyt  világkongresszusa.  A  pacifista  törekvések 
szükségességét  mind  szélesebb  körökben  hangsúlyozták  s  már  a  leg- 
mérvadóbb helyeken  is  kezdték  elismerni.  így  Vilmos  császár  London- 
ban Pichon  francia  külügyminiszter  előtt  kifejezést  adott  az  európai 
államok  tömörülésének  szükségességéről  való  meggyőződésének,  Roose- 
velt Krisztiániában  tartott  Nobel  beszédjében  a  nagyhatalmak  béke- 
ligáját, a  hágai  mű  kiépítését,  s  a  hadi-tengerészet  felszerelésének  kér- 
désében való  megegyezést  sürgeti. 

A  parlamentekben  is  mindig  gyakrabban  hangzottak  el  olyan 
felszólalások,  melyek  a  fegyverkezést  ellenezték.  így  Zahle  dán  minisz- 
terelnök 1910-ben,  Asquith  lord  pedig  Guildhalban  tartott  beszédében 
kel  ki  a  fegyverkezések  ellen,  a  bajor  országgyűlésen  pedig  Cuide  tanár 
kívánta  a  kormánynak  a  döntőbíróság  érdekében  való  közreműködé- 
sét, az  amerikai  képviselőház  határozatilag  felhatalmazta  az  elnököt 
egy  öttagú  bizottságnak  a  kinevezésére,  mely  bizottság  hivatva  lett 
volna  az  idegen  hatalmakkal  a  világbéke  biztosítása  és  a  fegyverkezé- 

sek  korlátozása  érdekében  tárgyalásokat  folytatni.  A  német  birodalmi 
gyűlés  egyhangú  határozatot  hozott  az  Interparlamentáris  Uniónak  éven- 
kint  való  anyagi  támogatása  ügyében.  Természetes,  hogy  a  magyarok  is 
részt  vettek  a  béke  propagálásában.  A  millennium  évében  Magyarország 
kulturális  újjáébredését  mutatta  be  a  világ  művelt  népeinek,  ezen  ünnep- 
ségek keretében  alapították  meg  a  ((Magyarországi  Békeegyesület»-et. 
Az  alakuló  gyűlésen  Jókai  Mór  elnökölt,  aki  kifejtette,  hógy  itthon  is 
közvéleményt  kell  teremteni  a  népek  kölcsönös  megértése  érdekében, 
s  mivel  nemzetközi  érintkezésnél  elkerülhetetlen  az  érdekellentétek  fel- 
merülése, szükséges,  hogy  a  nemzetközi  biráskodás  eszméjének  terjesz- 
tésével az  érdekellentétek  mint  pörös  ügyek,  vérontás  és  fegyveres  erő- 
szak nélkül  kiegyenlíthetők. 

Az  újonnan  megalakult  béke-egyesület  a  millennáris  évben  ven- 
dégül láthatta  a  béke-egyesületek  VII.  világkongresszusát.  Suttner 
bárónő  emlékirataiban  nagy  melegséggel  ir  erről,  valamint  a  kapcsola- 
tos interparlamentáris  konferenciáról.  Nem  szenved  kétséget,  hogy  ez 
a  konferencia  és  ez  a  kongresszus  tette  sokak  előtt  világjelentőségüvé 
a  mi  millenniumunkat.  Ekkor  ismerte  meg  a  külföld  Magyarország  és 
fővárosa  szépségét,  a  magyar  kultúra  haladottságát.  Nemzetünk  és  fő- 
városunk akkor  szivvel-lélekkel  a  pacifista  eszmék  mellett  állt.  Az  el- 
nöki emelvényen  a  belügyminiszter  és  a  főpolgármester  közt  Türr  tá- 
bornok foglalt  helyett,  aki  katonás  rövidséggel  s  határozottsággal  nyitja 
meg  az  ülést.  «Nem  is  olyan  régen  —  szólt  —  kisebb  fejedelmek  s  ne- 
mesek harcoltak  egymás  ellen,  s  jobbágyaik  felett  korlátlanul  rendel- 
keztek. Ha  ekkor  valaki  azt  mondta  volna  nekik,  hogy  eljő  a  nap, 
melyen  viszályaikat  független  biróság  elé  kell  vinniök,  akkor  azt  mint 
utópistát  kinevették  volna,  s  ime  a  hihetetlennek  vélt  álom  valósággá 
vált.  Nem  történhetnék-e  ilyen  változás  a  hatalmak  vonatkozásaiban  is?» 

A  magyar  béke-egyesület  kezdettől  fogva  tudományos  alapon  mű- 
velte a  pacifista  törekvéseket,  megünnepelte  százados  évfordulóján  Kant 
emlékét,  s  Spencernek,  a  nagynevű  szociológusnak  halála  alkalmából 
gyászolt,  mert  az  evolúció  nagymestere  az  emberi  fejlődés  irányzatául 
a  pacifizmus  elveit  állította  óda. 

Szittya  Emil. 


Hadorn  Vilmos:  Férfiak  és  hősök.  (A  svájci  reformáció  és  annak 
áldásai.)  Hadorn  Vilmos  berni  egyetemi  tanárnak  a  svájci  reformáció 
ról,  az  úgynevezett  zürichi  vagy  Zwingli-féle  és  a  genfi  vagy  Kálvin-féle 
reformációról  való  előadásait,  a  reformáció  ünnepének  négyszázadik 
évfordulója  alkalmából  magyarra  fordította  és  megjegyzésekkel  el- 
látva kiadta  Jánosi  Zoltán  debreceni  református  lelkész.  A  mű  vallás- 

történelmi  tanulmány,  a  szerző  a  svájci  hitélet  eseményeinek  felderí- 
tését tekintette  céljául  s  a  reformáció  világtörténelmi  jelentőségével 
csak  felszínesen  foglalkozik.  A  református  vallástörténet  hagyományai 
szerint  ugy  tünteti  föl,  mintha  valóban  az  egyház  bűnbocsánat-rend- 
szerének  megtorlásaként  indult  volna  meg  a  reformáció  mozgalma 
egyes  emberek  müve  gyanánt  s  1517  október  31-ike,  a  95  tantételnek 
a  wittenbergi  székesegyház  kapujára  való  kiszegeztetésének  napja, 
ennek  a  mozgalomnak  kiinduló  pontja  lett  volna.  Tudjuk,  hogy  októ- 
ber 31-ikét  a  szászországi  evangélikus  főegyház-tanács  avatta  a  refor- 
máció emlékünnepévé,  a  wittenbergi  proklamáció  megjelenésének 
százötvenedik  évfordulóján  és  azt  is  tudjuk,  hogy  a  reformáló  mozgal- 
mak megindulásában  és  általános  nagy  sikerében,  közvetve,  sokkal 
nagyobb  része  volt .  .  .  Guttenbergnek,  azzal,  hogy  feltalálta  a  könyv- 
nyomtatást, Kolumbusnak,  azzal,  hogy  felfedezte  Amerikát  és  a  re- 
naissance  természettudósainak,  mint  néhai  Tetzel  János  dominikánus 
szerzetes  és  bünbocsánatlevél-kereskedőnek.  Mi  a  reformációban  nem- 
csak felekezeti  mozgalmat  látunk  és  világtörténelmi  perspektívája  is 
sokkal  nagyobb,  semhogy  a  reformációnak  a  vallástörténet  fejezete- 
ként való  tárgyalását  kielégítőnek  találnók.  Kétségtelen  azonban,  hogy 
Hadorn  a  teológiai  eredetű  érdeklődésre  a  modern  vallástörténelem 
színvonalán  álló  feleletet  ad  ebben  a  munkájában.  Különösen  az  ada- 
tok pontossága  és  gazdagsága  és  az  előadás  lendületessége,  szónoki 
ereje  tarthat  számot  a  megbecsülésre,  hangja  néha  szinte  pátétikus. 
Érdekes  adatokat  olvasunk  a  svájci  reformációt  megelőző  időkről. 
Wattenwyl  Miklós  tizenhat  esztendős  korában  lett  berni  kanonok.  A 
pápa  genfi  püspöknek  a  nyolc  esztendős  savoyai  herceget  nevezte  ki. 
Általánosan  szokásban  volt  az  egyházi  méltóságok  és  javadalmak  hal- 
mozása. Stör  Burkard  berni  dékán-kanonok  minden  jövedelmező  állást 
maga  töltött  be,  mégis  ugy  el  volt  adósodva,  amikor  meghalt,  hogy  mint 
halottat  egyházi  átok  alá  vették,  a  székesegyházból,  ahol  el  volt  te- 
metve, hitelezői  kiásatták  és  addig  el  nem  temették,  mig  a  város  ki 
nem  fizette  az  adósságait.  A  konstanzi  püspök  évenkint  büntetés- 
pénzekből egyszázhatvanezer  frankot  vett  be.  Bernben  700  ház  állott 
és  12  kolostor,  de  a  tartományban  még  32  kolostor  sulyosodott  a 
népre.  Egy  Jetzer  nevü  szélhámos  szabólegény  Szűz  Mária-ként  jelent 
meg  a  berni  dominikánus  kolostorban  és  sokáig  nem  vesztett  rajta  a 
népbolondításon,  s  amikor  leleplezték,  akkor  is  eltusolták  az  ügyet. 
A  berni  kormányzat  Lyonból  küldöttséggel  hozatta  el  Szent  Anna 
koponyáját,  melyről  kiderült,  hogy  férfikoponya.  Az  emberek  a  bűn- 
bocsánat-leveleket  ugy  tekintették,  mint  jogosítványokat  a  bűnre  és 
a  gazságra.  Sanson  Bernát  bűnbocsánat-kufár  mutogatta  a  levegőben, 
hogy  hogyan  repülnek  sírjaikból  a  halottaknak  bűnbocsánat-pénzek- 

kel  megváltott  lelkei  a  menyországba.  Ilyen  viszonyok  között  lépett 
íel  Zwingli  Ulrik,  az  einsiedeni  lelkész.  Fegyvere  kezdetben  a  prédi- 
káció volt.  Mindent  a  szószékre  vitt,  ami  az  utcákon,  az  ivószobák- 
ban, a  kolostorokban  és  más  egyházi  helységekben  történt,  ugy,  hogy 
hallgatói  közül  némelyek  személyesen  találva  érezték  magukat.  Hit- 
vitákon védte  az  igazát  és  gyökeret  vert  Zürichben.  Ellenségeinél 
azonban  szinte  veszélyesebbek  voltak  túlzó  követői,  a  rajongók,  akik 
teljes  testvéri  vagyonközösséget  kivántak,  s  akik  között  akadtak  olya- 
nok, akik  a  földre  ültek  le  játékszerekkel  játszani,  mert  a  bibliában 
ezt  olvasták:  legyetek  olyanok,  mint  a  kisgyermekek.  Ezekkel  a 
rajongókkal,  ujrakeresztelőkkel,  képrombolókkal  szemben  nem  lehe- 
tett másként  eljárni,  csak  ugyanúgy,  ahogy  az  egyház  járt  el  az  eret- 
nekekkel szemben.  A  hitvitákon  a  hit  kérdéseiben  a  jelenvoltak .  .  . 
szavazással  döntöttek  s  BaMenben  például  a  reformáció,  az  egyház 
90  szavazatával  szemben,  11  szavazattal  kisebbségben  maradt.  A  szó- 
harcot  persze  a  fegyverek  döntése  követte.  Hiába  hangoztatta  Mánuel 
Miklós,  a  svájci  reformációnak  ez  a  kiválóan  rokonszenves  alakja, 
művész,  költő,  drámairó  és  követ,  hogy  a  hitet  nem  lehet  kopjákkal 
és  dárdákkal  ütlegelni  és  az  Isten  igéje  nem  tanít  mást,  csak  béke* 
séget  és  egyességet,  Zwingli  erélyes  sürgetésére  Zürich  háborúra  készült 
és  ha  háborúra  készülnek,  abból  csak  ritkán  lesz  béke*  Az  első  kap- 
peli  háborút  a  második  követte,  amelyben,  mint  tudjuk,  a  zürichi 
elővéd  parancsnoka  Göldli,  elárulta  az  ügyet,  az  óhitűek  győztek  és 
Zwingli,  aki  tábori  pap  korában  Itáliában  megtanult  szembenézni  a 
halállal,  Zwingli  is  elesett,  de  a  reformáció  ügye  nem  hanyatlott  alá. 
Zwingli  helyébe  Bullinger  Henrik  lépett  és  uj  hősei  támadtak  a  refor- 
mációnak Farel  Vilmosban  és  Viret  Péterben.  A  reformáció  mozgalma 
már  befejeződött,  Hadorn  előadása  szerint,  amikor  a  francia  Kálvin 
János  1536-ban  Genfben  fellépett.  Ez  a  kemény  és  hajthatatlan,  kímé- 
letlen és  zord  puritán:  fanatikus  politikus  volt  s  eszménye:  a  theo- 
krácia.  Megszervezte  és  megalapozta  a  reformáció  jövőjét.  Keresztény 
mintaállamot  formált  Svájcból,  a  könnyelmű  és  vidám  Genfet  kálvi- 
nista Rómává  varázsolta  és  megalapította  a  humanista  iskolát,  amely 
a  reformáció  harcosainak  ^kifogyhatatlan  és  nagyszerű  sorát  nevelte. 
Hadorn  a  svájci  reformáció  jellemét  és  jelentőségét  vizsgálja  befeje- 
zésül és  sikeresen  állítja  szembe  egymással  Zwinglit  és  Luthert,  akik 
az  életben  nem  tudták  egymást  megérteni.  Luther  alföldi  német  volt, 
Zwingli  a  hegyek  gyermeke,  Luther  egy  bányász  és  városi  lakos  fia 
volt,  Zwingli  parasztfiú  s  falun  nevelődött,  Luther  fejedelmi  alattvaló 
volt,  Zwingli  a  nép  fia,  Luther  konzervatív  volt,  Zwingli  radikális.  A 
svájci  reformáció  jobban  megfelelt  a  svájci  népjellemnek,  mint  az 
augsburgi  hitújítás  s  szinte  nemzetközi  jellege  van  a  lutheránus  hit 

sajátos  német  karakterével  szemben.  A  könyv  utolsó  fejezete  nagy 
általánosságban  a  reformáció  áldásairól  szól,  s  megvédi  a  mozgalmat 
azok  ellen  a  vádak  ellen,  amelyeket  általában  ellene  emelnek.  A  refor- 
mátorok, ha  megbontották  az  egyház  egységét,  a  hitélet  érdekében 
bontották  meg  és  ha  nem  sikerült  is  egyszeribe  tökéletes  rendet  és 
tisztaságot  teremteniök,  de  sokat  javítottak  az  erkölcsökön.  A  mű- 
vészetekkel mostohán  bántak,  ez  igaz,  de  azért  bánlak  mostohán,  m@.rt 
az  egyház  a  XVI.  században  visszaélt  velők.  Ezzel  szemben  azonban 
megajándékozták  a  népet  a  bibliával,  az  egyházi  énekkel,  megtaní- 
tották imádkozni  a  saját  anyanyelvén,  a  tudományos  kutatás  szabad- 
ságának elvvé  emelésével  egyengették  az  utat  az  igazság  megismerésé- 
hez, megbecsüléshez  juttatták  a  laikus,  polgári  munkát  és  a  házasság 
intézményét,  demokratikus  népvallást  teremtettek  meg  s  tiszta  er- 
kölcsi életet. 

Jánosi  Zoltán  fordítása  magyaros,  sőt:  magyar.  Megjegyzései, 
amelyekkel  a  történelmi  adatokat  igyekszik  a  mához  kapcsolni  s  idő- 
szerűvé tenni  a  reformáció  gondolatkörének  eszméit,  tiszta  és  világos 
magyar  ész  magvas  gondolatai  s  ezek  a  gondolatok  a  reformátoroké- 
hoz abban  is  hasonlók,  hogy  türelmetlenek.  Ami  viszont  a  XX.  század- 
ban nem  számít  föltétlenül  érdemnek. 


Irodalmi  problémák.  (Babits  Mihály  könyve.)  Az  az  angol  költő 
kritikus,  akire  Babits  sokszor  és  látható  szeretettel  hivatkozik,  Matthew 
Arnold,  egyik  kis  könyvében  az  emberi  kultúrát  hatalmas  és  nagyszerű 
erőfeszítésnek  tekinti  az  emberi  tökéleteskedésre,  elsősorban  nem  eszté- 
tikai, hanem  erkölcsi  és  szociális  tökéletességre  gondolva.  (L.  Matthew 
Arnold:  Culture  and  anarchy  —  Culture  is  a  study  of  perfection.) 
Ebben  a  szempontban  benne  van  az  angol  kritika  minden  jellege.  A 
magyar  kritikus  mindeddig  nem  engedhette  meg  magának,  hogy  ilyen 
hatalmas  szemléletig  emelkedjék  fel.  Az  ő  elemző  munkájának  közép- 
ponti problémája  alapjában  szociológiai  volt.  Egy  szociológiai  egység- 
nek: a  magyarságnak  lelki  képletét  fürkészte,  megmérte,  kivonta,  össze- 
hasonlította a  körülötte  lebegő,  káprázó,  reáboruló  nyugateurópai  ég 
nagyszerű  boltozata  alatt.  Ez  volt  Kölcsey  problémája  és  Kölcseytől 
Beöthy  Zsoltig  mindenkinek.  Ezzel  kezdi  Babits  Mihály  is  a  könyvét. 

Babits  nagyon  jól  ismeri  a  kérdésnek  egész  eddigi  irodalmát  s 
ezért  —  bár  nem  mondja  —  tabula  rasa-t  csinál  magának  s  a  probléma 
legmélyebb  mélyén  keresgél.  Nyugati-e  egyáltalán  a  magyar  lélek  s 
mikor  lett  nyugativá?  Babits  szerint  —  ismert  irodalomtörténeti  tételek 
ezek,  amik  most  ujjá  fognak  foganni  elmélkedésének  tüzében  —  a  ma- 
gyar lélek  immár  gyökerestül,  intenzive  nyugati  lélek  és  még  a  leg- 

hagyományosabb  magyarság  sem  üt  ki  az  európai  tartalomból.  De 
adott-e  valamit  maga  is  hozzá  ehhez  az  európai  tartalomhoz,  a  világ- 
irodalomhoz? Mi  a  világirodalom  és  mi  a  világirodalmi  érték?  Milyen 
lehet  a  magyar  irodalom  kivülről  tekintve?  Milyen  a  magyar  képzet- 
világ? vetődnek  fel  egymásután  a  magyar  irodalomtörténetirás  hamleti 
kérdései.  Babits  szerint  a  magyar  szemléletet  a  benyomások  gazdagsága, 
konkrétizálódása,  valami  objektiv  józanság  jellemzi.  Ezzel  függ  össze 
irodalmunk  feltűnő  realizmusa  s  viszont  az  érzelmi  mélység  hiánya.  Ez 
a  legfőbb  formai  különbség  a  két:  a  magyar  és  az  európai  képzetvilág 
közt.  Tartalmi,  szinbeli,  majd  faji  gyökereiben  elemezve  ezt  a  képzet- 
világot ugyanerre  az  eredményre  juttatja.  Ez  az  egységes  nemzeti  szin 
és  jelleg  azonban  épen  hátrányává  lesz  a  világirodalmi  érvényesülés- 
nek. A  magyar  irodalom  mindenképen  nagy  erőértékeivel  arányban 
nem  álló  szerephez  jutna  a  világirodalomban.  Bár  azért  titkon  mindig 
megvolt  a  kölcsönhatás.  A  két  lélek  mindig  leadta  egymásnak  név- 
jegyét. Csak  a  magyarét  nem  egyszer  —  plagizálták.  A  magyar  iroda 
lom  világirodalmi  számláján  tehát  csak  nagyon  kevés  aktivát  mutat  fel. 
De  «multjában  sok  nehéz  küzdelem,  jelenében  megedzett  erők,  jövőjé- 
ben végtelen  kilátások))  vannak.  Ezzel  a  forró  vallomással  végződik  az 
első  tanulmány. 

A  könyv  legszebb  része  Vörösmartyról  szól.  Vörösmarty  mind- 
nyájunk örökös  meglepetése.  Ezt  a  meglepett  örömöt  Babits  most  ze- 
nélő húrokra  bontja.  Vörösmarty  stilusának  finom  szerkezetét,  lelkének 
végtelenbe  sóhajtó,  lázadozó,  hatalmas  képzettömegét  egy  kongeniális 
szellem  szinte  a  foganás  titkos  pillanatáig  fejti  fel  előttünk.  Elgondol- 
kozhatunk rajta,  hogyan  száll  át  a  nyéki  költősarj  egy-egy  képzet- 
hangulata sziveken,  könyveken  keresztül,  vagy  sikkad  el  szigorú  kriti- 
kusok kezén  s  tovasuhan  névtelen  olvasó-miriádok  füle  mögött,  mig 
elér  egy  másik  költői  szellemhez  ugyanolyan  finom  felfogó  készülékkel 
és  kibontja  előttünk  ez  elvarázsolt  titkokat.  Babits  azt  mondja:  ((Egé- 
szen sajátságos  lélektani  tünet,  hogy  a  képzetfüzés  hangulata  mennyire 
külön  életet  élhet  elszakadva  maguktól  a  gondolatoktól,  a  képzetektől, 
a  képzethangulattól,  mindentől.  Ez  maga  a  gondolathangulat,  a  viszony- 
hangulat, megkülönböztetve  a  képzethangulattól. »  Aki  ezt  a  megfigye- 
lést tette,  az  maga  is  csak  költő  lehet.  Csak  egy  végtelenül  elfinomnlt 
művészi  érzékenység  tudja  nekünk  megmagyarázni  egy-egy  képnek, 
mint  az  (állattal  viselős  ibolyák  »-nak  képzethangulatát,  hogy  ugy  mond- 
jam: jó  szagát.  Vörösmarty  egész  képzeletvilága  mini  valami  húrokra 
borított  finom  lepel  hangot  ad  előttünk.  Egy  tömör  jelző,  egy  ünnepi  me- 
taphora  s  mindaz  a  lélek  küszöb  alatti  terméke,  ami  a  költői  foganás  és 
kifejezés  közt  felég,  most  itt  mind  zenévé,  érzékelhető  valósággá  lesz. 
Nem  olvasztó  láng-e  a  zene?  —  kérdi  Babits  és  valóban  ő  mindent  meg- 

hall,  amit  mi  meg  sem  tudunk  különböztetni.  Babits  a  kritikus  nagyon 
sokat  köszönhet  Babitsnak,  a  költőnek. 

Ez  a  Vörösmarty  tanulmány  megérdemelné,  hogy  még  sokat  be- 
széljünk róla.  Az  iró  látható  kedvvel  járja  Vörösmarty  «képzelminek 
édes  tartományát)).  Vörösmarty  lelki  problémáit  Gyulai  után  is  meg- 
szerzi egy  alapvető  uj  problémával.  Az  egész  tanulmány  épen  ennek  a 
kérdésnek  —  a  Vén  cigány  költője  küzdelmének  a  végtelenbe  lendülő 
fantázia  és  a  művészi  öntudat  közt  —  bravúros,  de  meggyőző  megfejtése. 

Bár  a  szerző  tiltakozik  ellene,  mi  még  sem  tudtuk  elválasztani 
könyvében  a  költőt  a  kritikustól.  Sőt  —  bevalljuk  —  ennek  a  szem- 
pontnak szemmeltartásával  kisértük  végig  az  egész  könyvet.  És  ugy 
hisszük  ezzel  lehet  magyarázni,  hogy  Babits  Petőfi  értékét  az  irodalmi 
kurzusnál  jóval  alacsonyabban  jegyzi.  «Petőfi  nyárspolgár  a  zseni  ál- 
arcában, Arany  zseni  a  nyárspolgár  álarcában)).  A  nyárspolgárnak  és  a 
zseninek  ezt  a  szembeállítását  Petőfi  költői  egyéniségére  igazságtalannak 
érezzük.  (Ha  jól  vettük  észre,  későbbi  tanulmányaiban  —  ezt  1910-ben 
irta  —  Babits  maga  sem  állítaná  ezt  ilyen  határozottsággal.)  Miután  az 
irodalomtörténetirók  a  forradalmár  Petőfi  alakjában  kiéldelték  magu- 
kat, most  divatba  jött  a  nyárspolgár  Petőfi.  De  mért,  milyen  értelem- 
ben volt  nyárspolgár  Petőfi?  Életrajzi  adatai  telve  vannak  a  filiszteriz- 
mus  elleni  harccal,  az  «épater  les  bourgeois»-féle  cselekedetekkel. 
(L.  a  Petőfi  napjai  c.  könyvet.)  Hogy  forradalmi  szereplésére  csak  lá- 
zas véralkatú  neje  ösztönözte  —  ezt  sem  mérnők  ilyen  apodiktikusan 
állítani.  Hogy  Petőfi  nem  arisztokrata  lélek,  hogy  naiv,  egészséges  ke- 
dély, hogy  jó  családapa  és  szerető  férj  (Notabene:  lásd  Hatvány  Lajos 
érdekes  tanulmányát!)  s  hogy  főleg  Arannyal  szemben  nem  oly  deka- 
dens temperamentum,  azt  készséggel  elismerjük.  De  ha  Petőfi  nyárs- 
polgár, akkor  az  volt  Hugó  is  (Goethéről  nem  is  szólva)  vagy  mondjuk  — 
Kossuth  Lajos.  Petőfi  nem  nyárspolgár,  csak  alapvetően  más,  mint 
Arany.  Arany  költészetét  azután  annál  pompásabban  értékeli  a  szerző. 
De  ez  az  Arany  János,  ahogy  itt  megjelenik,  egy  kissé  maga  Babits,  vagy 
legalább  is  a  Babits  költői  ideálja:  az  arisztokrata,  a  finom,  szenzibilis 
lírikus,  a  túlérző  fájvirág  s  befelé  mégis  objektív  fölény,  a  magyar  nyelv 
mesteri  muzsikusa,  az  öntudatos  nagy  művész.  Ez  a  művészi  beleérzés 
teszi  képessé  Babitsot  egy-egy  irodalomtörténeti  kérdésnek  lendületes, 
invenciózus  megoldására.  (Például  a  Csongor  és  Tünde  szimbolizmusá- 
nak megmagyarázása.)  Ezt  talán  nem  fogadnók  el,  ha  a  kritikus  szilárd 
példákkal  igyekeznék  megmagyarázni,  de  elfogadjuk,  ha  intuíciód 

A  költő  másképen  is  hatással  volt  a  kritikusra.  Babits  a  költői 
értékelés  centrális  problémájává  a  költő  nyelvművészetét  teszi.  Csak- 
hogy —  és  ő  az  első,  aki  ezt  a  magyar  kritikában  kimondja  —  szerinte 
ez  a  nyelvművészet  nem  valami  idegen  a  költői  munka  lényegétől,  nem 

ruha,  nem  külső  cicoma,  amit  el  lehet  választani,  hanem  maga  ez  a 
költőiség  lehelete,  a  fantázia  lelke,  a  költői  képzetek  tárháza:  egyszóval 
a  költő  egész  világa.  Az  irodalom  halottai  c.  tanulmány  kivételével,  hol 
Babits  Komjáthyban,  Péterfyben  és  Dömötörben  szellemesen,  az  intel- 
lektuális, az  esztétikai  és  a  morális  zárkozottságot  elemzi  —  mindig  a 
nyelvi  szempontból  indul  ki.  Ennek  a  szempontnak  pompás  alkalmazá- 
sát látjuk  a  Vörösmartyról  szóló  tanulmányában.  Ennek  a  szempont- 
nak felvetésében  látjuk  egyúttal  Babits  kritikai  munkásságának  leg- 
nagyobb és  —  amint  hisszük  —  jótékony  hatását. 

A  költő  még  egy  vallomással  tartozott  a  kritikusnak.  Ezt  a  vallo- 
mást az  első  tanulmányban  irta  meg.  A  magyar  költő  áldoz  itt  a  magyar 
irodalom  szellemének.  Vannak  himnusz  szerű  lendületei  ennek  a  vallo- 
másnak: ott,  ahol  a  magyar  irodalom  legnemesebb  hagyományairól,  e 
szent  Vesta-tüznek  továbbőrzéséről,  a  magyar  föld  és  faj  titkos  illeté- 
séről  a  művész  lelkére  s  a  magyar  jövőbe  vetett  bizalomról  beszél. 

Aki  ezentúl  Babitsról,  a  költőről  beszél,  az  olvassa  el  előbb  ezt  a 
tanulmányt.  Ezért  nem  lehet  igaza  Babitsnak,  amikor  azzal  kezdi  köny- 
vét, hogy  tanulmányai  nem  irodalom  is  egyszersmind. 

Gesztesi  Gyula, 


A  Magyar  Leszámítoló  és  Pénzváltó  Bank  részvényeseinek  Mada- 
rassy-Beck  Miksa  báró  elnöklésével  okt.  12-én  tartott  rendkivüli  köz- 
gyűlése elhatározta,  hogy  az  intézet  alaptőkéjét  62.500  darab  egyenként 
400  korona  névértékű,  az  1918.  üzletév  hasznában  részesedő  részvény 
kibocsátása  utján  25  millió  koronával  90  millió  koronára  emeli  föl.  A 
kibocsátásra  kerülő  részvényekből  58.500  darabra  a  régi  részvényesek- 
nek elővételi  jog  biztosíttatik  oly  módon,  hogy  minden  25  darab  régi 
részvény  alapján  9  darab  uj  részvény  vehető  át  darabonként  620  korona 
kibocsátási  árfolyamon,  minden  kamatelszámolás  nélkül;  a  4  koronát 
kitevő  részvénybélyeg  a  részvényest  terheli.  A  részvények  elhelyezését 
az  intézet  üzletbarátaiból  alakult  konzorcium  garantálja,  mely  egyúttal 
átveszi  a  kibocsátásra  kerülő  62.500  darab  részvényből  a  részvényesek 
nek  elővételre  föl  nem  ajánlott  4000  darab  részvényt  is. 


I 

A  Budapesti  takarékpénztár  és  országos  zálogkölcsön  r.-t.  októ- 
•  ber  12-én  Tolnay  Lajos  dr.  v.  b.  t.  t.  elnöklésével  rendkívüli  közgyűlést 
tartott,  amelyen  elhatározták,  hogy  a  társaság  cégét  Magyar  Országos 
Bank  Részvénytársaságra  változtatják  át.  Az  igazgatóságba  uj  tagokként 
egyhangúan  Castiglioni  Kamiilót  és  Goldstein  Pált  választották  be.  A 
közgyűlés  elhatározta,  hogy  az  intézet  alaptőkéjét  a  jelenlegi  20  millió 
koronáról,  50.000  darab  egyenként  400  korona  névértékű,  az  1918.  üz- 
letévvel kezdődő  szelvénnyel  ellátott,  uj  részvény  kibocsátásával  40  mil- 
lió koronára  emeli  föl.  25.000  darab  részvényre  az  elővételi  jog  az  ed- 
digi részvényeseknek  olyképen  biztosíttatik,  hogy  2  régi  részvény  tulaj- 
donosa egy  uj  részvénynek  470  korona  kibocsátási  árfolyamon  való  át- 
vételére jogosít.  Az  ezenfelül  kibocsátandó  25.000  darab  részvénynek 
szabadkézből  való  értékesítésére  az  igazgatóság  felhatalmazást  kapott 
és  azok  elhelyezése  az  erre  a  célra  alakult  szindikátus  által  biztosítva 
van.  A  részvénykibocsátásból  befolyó  felpénzt  a  tartalékalap  javára  for- 
dítják. Kemény  Miklós  dr.  részvényes  kérdésére  az  elnök  kinyilatkoz- 
tatja, hogy  a  folyó  év  üzleteredménye  kedvezően  alakul  és  a  tavalyinál 
nagyobb  osztalék  fizetését  fogja  lehetővé  tenni.  Az  alapszabályok  java- 
solt megváltoztatását  is  elfogadták. 


A  Rimamurány— Salgótarjáni  Vasmű  r.-t.  október  23-án  tartotta 
Lánczy  Leó  v.  b.  t.  t,  elnöklésével  rendes  évi  közgyűlését,  amelyen 
méltó  keretben  elevenítették  meg  hámori  Biró  Ármin  emlékezetét  s 
nem  csupán  a  társaság,  hanem  az  egész  magyar  vasipar  fejlesztése 
körül  szerzett  hervadhatatlan  érdemeit.  A  társaság  évi  jelentésében 
külön  emléklap  örökíti  meg  Biró  Ármin  emlékezetét  s  itt  valóban 
helytálló  az  a  megállapítás,  hogy  neve  a  Rimamurány — Salgótarjáni 
Vasmű  r.-t.  fejlődésével  örökre  egybe  lesz  forrva.  A  közgyűlés  le- 
folyását és  az  évi. jelentés  legfontosabb  adatait  a  következőkben  kö- 
zöljük: 

A  napirend  előtt  az  elnök  kegyeletes  hangon  emlékezett  meg 
arról  a  pótohatatlan  veszteségről,  mely  a  társulatot  nagyérdemű  vezér- 
igazgatójának, hámori  Biró  Árminnak  elhunytával  érte.  Az  igazgatóság 
nevében  Hegedűs  Lóránt  dr.  országgyűlési  képviselő  gyönyörű  emlék- 
beszédben méltatta  az  elhunyt  vezérigazgató  érdemeit.  A  részvényesek 
nevében  Heinrich  Dezső  dr.  tolmácsolta  megkapó  szavakkal  a  részvé- 
nyesek szeretetét,  háláját  és  elismerését  a  megboldogult  iránt.  A  köz- 
gyűlés az  elhunyt  emlékét  jegyzőkönyvileg  megörökítette  és  elhatá- 
rozta, hogy  500.000  koronával  egy  hámori  Biró  Ármin-alapot  létesít, 
melynek  kamatai  rendkívüli  támogatásra  szoruló  társulati  alkalmazot- 
tak javára  fognak  fordíttatni. 


A  közgyűlés  elé  terjesztett  évi  jelentés  kiemeli,  hogy  az  üzem- 
vitel a  mindinkább  érezhetővé  váló  munkás-,  valamint  nyers-,  külö- 
nösen pedig  tüzelőanyag-hiány  következtében,  régebben  alig  elképzel- 
hető nehézségekbe  ütközött,  melyek  annál  nagyobbak  voltak,  mert  a 
háborús  gazdasági  szervezetek  az  ipar  mozgási  szabadságát  mind- 
nagyobb  mértékben  korlátozták.  Mindezek  dacára  a  szénbányák  ki- 
vételével nagyobb  termelés  volt  elérhető  és  a  forgalom  a  békeévekkel 
szemben  jelentékenyen  emelkedett.  A  vasérctermelés  3,585.867  q,  a 
saját  használatra  termelt  barnaszén  3,124.908  q  volt,  a  kohók 
1,760.764  q  nyersvasat  szolgáltattak  (276.485  q-val  többet,  mint  a  mult 
üzemévben),  az  acélöntvény-termelés  pedig  2,343.096  q-ra  rúgott, 
93.129  q-val  többre,  mint  az  előző  üzletévben.  A  tiszti  nyugdíjintézet 
vagyona  mult  év  december  végén  5,560.043.25  K  volt,  a  munkástárs- 
ládáké 3,196.760.25  K-ra  emelkedett.  Hadi  és  általános  jótékonysági 
célokra,  hadbavonult  munkások  családjainak  támogatására  és  tiszt- 
viselői és  munkásai  drágasági  pótlékára  a  lefolyt  üzletévben  a  társa- 
ság 4,660.662.65  K-t  fordított.  —  A  testvérvállalatok  kielégítően  fej- 
lődtek. 

A  közgyűlés  az  igazgatóságnak  a  nyereség  felosztására  vonatkozó 
javaslatait  elfogadta,  a  jelentést  tudomásul  vette,  s  a  felmentvényt 
egyhangúlag  megadta.  Eszerint  az  1916/17.  üzletév  17,689.116.94  K 
nyereségéből  az  értékcsökkenési  alap  javadalmazására  2,000.000. —  K, 
rendes  és  hadinyereség  adótartalékra  2,500.000. —  K  fordíttatik,  az 
alapszabályszerü  jutalékok  levonása  után  a  tartalékalap  javára 
527.564.68  K  esik.  A  részvényeseknek  a  40,000.000.—  K  részvény- 
tőke után  21%-os  osztalékul  részvényenként  42  korona,  összesen 
8,400.000.—  K  fizettetik  ki,  a  külön  tartalékalapra  600.000.—  K,  a 
tisztviselők  nyugdijalapjára  500.000. —  K,  a  társládáknak  500.000. —  K, 
a  hámori  Biró  Ármin-alapra,  rendkívüli  támogatásra  szoruló  társu- 
lati alkalmazottak  javára  500.000. —  K,  a  hadialapra  munkás  hadi- 
rokkantaknak, hadiözvegyek  és  hadiárvák  segélyezésére  2,000.000. —  K, 
ujabb  hadijótékonysági  és  közművelődési  célokra  300.000. —  K  jut  és 
a  fenmaradó  2,700.486.75  K  a  jövő  üzletév  számlájára  vezettetik  át. 
Az  esedékes  szelvény  f.  évi  november  hó  1-től  kezdve  42  koronával 
váltatik  be. 

Biró  Pál  dr.  vezérigazgató  az  igazgatóságba,  Gergely  Emil  a  fel- 
ügyelő-bizottságba választatott  be.  A  közgyűlést  követő  igazgatósági 
ülésen  Pálmai  Andor  cégvezető  igazgató-helyettessé.  Földiák  István 
főhivatalnok  pedig  cégvezetővé  neveztetett  ki. 


HUNGÁRIA  KÖNYVNYOMDA  BUOAPCBT 


A  koalíció  statisztikája. 

Irta:  Réz  Mihály. 


Valahányszor  a  választói  jog  kiterjesztése  érdekében  mon- 
dott beszédeket  olvassuk,  mindig  várjuk,  hogy  végre  komoly 
érveket  halljunk  és  ne  álokoskodásokat,  frázisokat  és  vádakat. 
Mindeddig  a  napig  mindhiába  várjuk. 

Hiába  várjuk,  hogy  végre  mondják  meg  mi  változott  nem- 
zetiségi tekintetben  azóta,  hogy  az  általános  választói  jogot  ők 
maguk  «nemzeti  veszedelemének  hirdették  még  csak  nemrégen 
is.  Hiába  várjuk,  hogy  végre  mondják  meg  mi  változott  a  poli- 
tikai érettség  kérdése  szempontjából  Már  nincsenek  nemzeti- 
ségek Magyarországon?  Vagy  már  nincs  szükség  politikai  érett- 
ségre? 

Bizonyára,  ha  valaki  olvasta  a  Károlyi  polgártárs  külpoli- 
tikai fejtegetéseit,  s  az  ezen  állásponttal  kapcsolatos  cikkeket, 
annak  el  kell  ismerni,  hogy  ha  ez  politika,  akkor  a  politikához 
tényleg  mindenki  érthet  s  akkor  mindenkinek  meg  lehet  adni  a 
szavazati  jogot.  Az  elmúlt  két  évtized  alatt  ugy  leszállott  a  köz- 
élet színvonala,  hogy  egészen  érthető  és  természetes,  ha  a  közön- 
ség egy  részének  a  politikai  kérdések  végtelen  szövevényességé- 
ről sejtelme  sem  lehet  s  a  naivabb  lelkek  igazán  azt  hiszik,  hogy 
a  rágalmazás:  politika,  a  személyeskedés:  politika,  a  törtetés: 
politika.  És  természetes,  hogy  azt  gondolják;  hiszen  ezt  bárki 
meg  tudja  tenni  —  ha  ráadja  magát. 

(Tudjuk,  hogy  vezető  férfiaik  nem  igy  nézik  a  dolgokat. 
Láttak  ők  más  közéletet  Magyarországon  s  ismerik  más  orszá- 
gok közéletét.  És  a  mi  mostani  közéletünkről  is  nagyon  jól 
tudják,  hogy  minél  sekélyebb  az,  annál  bizonyosabb,  hogy  a  nagy 

Magyar  Figyelő,  16 

politikát  azalatt  mások  és  másutt  csinálják  a  fejünk  felett.  Tud- 
ják, mert  tapasztalták.  Megkérdezhetik  a  híveik  .  .  .) 

Azért  azt  szeretnénk  tudni  és  a  választói  jog  hiveitől  hal- 
lani, hogy  miért  lettek  egyszerre  másokká  a  politikai  érettség 
feltételei  Magyarországon?  Szeretnénk  hallani,  hogy  vájjon 
olyan  igen  magas  nívóra  emelkedett  egyszerre  a  tömeg  politikai 
érettsége,  —  mert  erről  van  szó  —  hogy  —  ami  tegnap  bűn  volt 
s  ma  a  nemzet  egyetlen  üdve  —  a  radikalizmus  immár  halaszt- 
hatatlan? Avagy  Magyarország  helyzetei,  jövendő  problémái  let- 
tek egyszerre  olyan  egyszerűek,  —  kül-  és  belpolitikában  — 
hogy  amennyi  politikai  érettség  tegnap  elégtelen  volt,  az  ma 
már  bőven  elég? 

Azt  mondják  meg  nekünk,  hogy  miért  hagyták  cserben 
a  régi  nemzeti  álláspontot  s  miért  pártoltak  át  a  nemzetköziek 
programm  j  ához  ? 

Mondják  meg  legalább,  hogy  mi  győzte  meg  őket  máról 
holnapra  arról,  hogy  a  tömegek  politikailag  már  megértek? 
Vagy  ha  ez  nem  szempont,  miből  hiszik,  hogy  a  mai  világhely- 
zétben  a  politikai  érettség  immár  nélkülözhető? 

És  mi  győzte  meg  őket  arról,  hoígy  a  nemzetiségek  már 
nem  veszedelmesek?  Talán  az  oláh  betörés?  Talán  amit  akkor 
tapasztaltak,  az  erdélyi  oláhok  magatartása:  talán  ez  győzte 
meg  őket,  hogy  a  nemzetiségektől  jövőre  nem  kell  az  országot 
ugy  félteni,  mint  féltették  addig  ők  maguk  is? 

Most  hogy  meggyőződtünk  a  megbizhatlanságukról:  most 
—  ezért  —  jutalmazzuk  meg  őket? 

Ez  az  álláspont  nem  lehet  jóhiszemű.  Nem  is  országos 
szempontokból  változott  az  igy,  hanem  pártérdekből  és  párt- 
szenvedélyből. 

Hivatkoznak  a  statisztikára.  Hát  tegnap  nem  volt  sta- 
tisztika? A  számok  változtak  meg,  vagy  a  szemük  káprázott, 
amidőn  tegnap  olvasták  a  statisztika  adatait?  A  statisztika 
ugyanazt  mondja  ma  is.  Csak  a  rabulisztika  mond  egyebet. 
Hova  tették  a  tegnapi  statisztikájukat?  Hova  tették  a  tegnapi 
lelkiismeretüket? 

Megkétszereződött  azóta  a  magyarság?  Vagy  a,z  oláhság 
pusztult  ki  egészen?  Talán  az  analfabéták  száma  csökkent  felé- 
nyire a  népben?  Vagy  a  képviselői  között  nőtt  meg  a  kétszere- 
sére? 

Mert  ennek  okának  kell  lenni,  frázisokkal,  vádakkal  erre 
felelni  nem  lehet. 

A  világhelyzet  százszor  komplikáltabbá  tette  külpolitikai 
helyzetünket,  mint  azelőtt.  Ausztria  belső  válsága  százszor  vesze- 
delmesebbé változott.  A  háború  ezer  sebet  ütött;  közgazdasági 
életünket  súlyos  problémák  elé  állította.  A  jövendő  szociális 
harcokkal  terhes  mindenütt. 

Ezek  a  változások  azok,  amelyek  meggyőzték  a  radika- 
lizmus ujabb  hiveit,  hogy  a  politikai  érettség  kérdése  már  nem 
oly  fontos,  feltételei  már  nem  olyan  szigorúak? 

Az  óriási  jelentőségű  problémák  egész  sora  mered  reánk. 
Életkérdések,  melyektől  a  nemzet  egész  jövendője  függ.  Egy  el- 
hibázott lépés  és  jövendő  generációk  sorsát  elj átszőttük.  Világ- 
hatalmak jövendő  versengésének  központjában  állunk,  egy 
romlott  társadalom  romlott  erkölcseinek  gyönge  ellenálló  ere- 
jére támaszkodva  csupán.  Idegen  cél,  idegen  arany,  idegen  aka- 
rat sorsunkba  próbál  majd  belenyúlni.  Benn  viszály,  pártos- 
kodás,  fajok  harca,  osztályok  küzdelme.  Szemben  velünk  egy 
gyűlölködő  Ausztriának  a  monarchia  egész  struktúráját  átala- 
kítni  akaró  törekvése.  Egy  forrongó,  kavargó  világ,  melynek 
khaosza  henyéléssel  fenyegeti  a  magyarságot. 

Ezt  az  időszakof  találják  a  legalkalmasabbnak  arra,  hogy 
a  politikailag  éretlen  elemek  számára  tárt  kaput  nyissanak? 

Ezt  arra,  hogy  Magyarország  nemzeti  egységét  meg- 
bontsák? 

Hivatkoznak  a  statisztikára.  De  a  statisztika  magában 
nem  biztos  iránytű.  Hogy  mennyire  nem  biztos,  azt  legvilágo- 
sabban az  mutatja,  hogy  ugyanazon  számokból  ugyanazon  poli- 
tikusok ilyen  ellenmondó  következtetéseket  vonhattak. 

Mit  mutathat  meg  a  statisztika?  Megmutathatja  a  magyar- 
ság és  a  nemzetiségek  közötti  arányt  s  a  magyarság  éis  a  nem- 
zetiségek mikénti  eloszlását. 

De  azt  már  nem  mutatja,  hogy  pl.  a  szásznak,  noha  ((nem- 
zetiség)), ma  ugyanaz  az  érdeke,  ami  a  magyarságnak,  s  hogy 
—  amint  azt  minden  józan  eszű  erdélyi  magyar  tudja  —  ha  az 
uj  reformmal  a  szászok  veszítnek  az  oláhság  előnyére,  ezzel 
indirekté  a  magyar  szupremácia  veszít. 

Hol  van  ez  meg  a  statisztikában? 

Azt  sem  mondhatja  meg  a  koalíció  statisztikája,  hogy  a 


220 


Réz  Mihály 


polgári  radikális  és  szocialista  eszmény  a  nemzetiségek  fel- 
szabadítását követeli  s  hogy  ekép  nemzetiségi  szempontból  a 
szocialista  és  polgári  radikális  ((magyar))  képviselő  ép  annyit 
fog  csak  érni,  mint  a  pánszláv  vagy  a  dákoromán. 

Hol  van  ez  meg  a  statisztikájukban?  Abban  a  csodás 
statisztikában,  amelyből  minden  évben  az  következik,  amit  a 
pártérdek  akkor  épen  kiván. 

Hol  van  meg  az  ebben  a  kaméleon-statisztikában,  hogy 
ha  a  ma  még  nagyrészt  jóérzelmü  tótok  nagy  tömegei  jogok- 
hoz jutnak  és  élnek  is  vele:  mi  magunk  teremtjük  meg  a  tói 
aktivitást. 

Kezdetben  csak  a  felekezetieskedők  kezdik  szervezni  őket 
s  felkavarni  a  szenvedélyeket.  Nyomukban  rendre  jönni  fog  — 
s  ki  fogja  szorítni  őket,  jelszavaikat  is  kisajátítván  —  a  pán- 
szláv agitátor. 

Akkora  tömegek  nagy  politikai  befolyás  lehetőségét  nyújt- 
ják egyeseknek.  Az  egyszerű  tót  ügyvéd  észreveszi,  hogy  a  szen- 
vedélyek felkavarásával  ő  is  egyszerre  hatalommá  lehet.  Csak 
pánszlávvá  kell  lennie  s  egyszerre  —  oly  tömegek  állanak  mö- 
götte —  számolni  kell  vele.  Az  agitáció  attól  fogva  kész  hatalom. 
Elébb  a  megyében  biztosít x  befolyást,  állásokat,  azután  az  orszá- 
gos politikában.  Természetes,  hogy  lesz,  aki  élni  fog  vele. 

Meg  van-e  ez  a  koalíció  statisztikájában?  (Pártpolitikai 
praxisában  meg.) 

Azt  mondják,  hogy  véget  akarnak  vetni  a  munkapárt 
uralmának.  És  azt  mondják,  hogy  a  munkapárt  a  nemzetiségi 
kerületekből  toborozta  hiveit.  Hát  jobb  lett  volna,  ha  azok  a 
kerületek  dákorománokat  küldtek  volna  vagy  pánszlávokat? 
Hát  azt  hiszik,  hogy  a  pártkassza  az  ő  zászlójuktól  vonta  el  e 
tömegeket?  Azt  hiszik,  hogy  ha  még  nagyobb  tömegek  jutnak 
be  e  kerületekbe,  akkor  az  oláhok  és  tótok  egyszerre  mind  negy- 
vennyolcasok lesznek?  Van-e  valaki  annyira  .  .  .  Károlyi-párti, 
hogy  ezt  elhihesse? 

Eddig  le  lehetett  fogni  ezeket  a  tömegeket;  de  minél  na- 
gyobbak lesznek,  minél  nagyobb  hatalmat  biztosít  számukra  a 
reform:  annál  bizonyosabban  ébresztjük  fel  bennük  a  ma  még 
alvó  nemzeti  törekvéseket.  Ez  —  ugy-e?  —  nincs  benn  a  statisz- 
tikában. Az  sincs  meg  benne,  hogy  hiába  szaporítják  az  alföldön 
ennyivel  vagy  annyival  a  magyar  választókat;  azokat  el  nem 

hozhatjuk  Alsófehérbe,  sem  Marostordába.  Ott  azért  ép  olyan 
rossz  marad  az  arány. 

De  hiszen  nem  is  a  képviselők  száma  a  lényeges.  Nem 
az  a  fontos,  —  amit  Vázsonyi  mond  —  hogy  hány  oláh  kép- 
viselővel jön  több  be  a  parlamentbe.  Az  obstrukció  meghalt, 
azt  többé  fel  nem  támaszthatják.  Nem  a  képviselők  száma  a 
fontos,  hanem  a  kerületeké. 

Ahány  kerületben  nemzetiségi  vagy  szocialista  képviselő 
lesz,  annyi  kerületben  lesz  állandó  az  izgatás.  Külön  egy  kép- 
viselőt tartunk  e  célra.  Külön  fizetjük  érte.  És  érdeke  lesz,  hogy 
izgasson,  különben  túllicitálják.  Nem  a  képviselői  szám  fontos, 
hanem  az  ország  azon  nagy  része,  amely  igy  állandó  izgatás 
helye  lesz. 

És  az  a^  fontos,  hogy  ez  a  reform  átalakítja  a  vármegyét. 
Mond-e  erre  is  valamit  a  statisztika? 

Idegen  kézre  adjuk  a  vármegyét.  Hagyjuk  eloláhosodni. 
Milyen  pompásan  fogja  az  Béccsel  szemben  «az  alkotmány  bás- 
tyáját)) játszani!  Hogy  meg  fogja  védeni  a  magyarság  érdekeit. 
Hogy  fogja  az  segíteni  minden  nemzetiségi  mozgalom  elnyomá- 
sában. . 

Ilyen  védelem  alatt  a  magyarság  nyugodtan  alhatik.  Érde- 
mes volt  a  régi  Magyarországot  lerontani.  Ilyen  megyével  lehet 
megteremteni  a  nemzeti  államot. 

Oláh  közigazgatással.  Ez  a  legbiztosabb. 

De  hiszen  mindez  nagyon  is  világos.  Mindezt  nemrég  még 
ugyanígy  hirdették  a  koaliciós  politikusok  is. 

A  statisztika  nem  változott,  csak  a  rabulisztika.  A  nemzeti 
érdek  sem  változott,  csak  a  párt  érdeke. 

A  Károlyi-pártnak  igaza  van,  Neki  érdeke,  hogy  a  politi- 
kailag éretlen  tömegek  hatalmat  nyerjenek.  Ő  csak  nyerhet 
vele. 

De  azt  csodáljuk,  hogy  a  mérsékelt  pártok,  midőn  látják, 
hogy  vannak  túlzók  s  hiszik,  hogy  a  radikalizmus  hatalom: 
segítik  agitációjukkal  a  túlzókat  s  maguk  növelik  meg  annak 
az  áradatnak  az  erejét,  amellyel  ép  nekik  kell  holnap  majd 
szembeállniok. 


A  Nagy-Románia. 

A  jogot  és  az  igazságot,  a  civilizációt  és  a  humanitást 
nemzet  annyiszor  ajakára  nem  vette,  mint  a  szomszéd  román 
és  azoknak  nevében  senki  annyit  nem  vétkezett,  mint  ő.  Nép 
még  annyira  nem  élt  vissza  —  békeidőben  —  a  nemzetközi  jog 
tételeivel  s  a  külvilág  korlátoltságát  és  jóhiszeműségét  a  maga 
céljaira  annyira  még  fel  nem  használta  senki,  mint  ez  az  állam. 
Amikor  a  jogról  és  az  igazságról  beszélt  s  a  tulajdonjog  szent- 
ségéről prédikált,  minden  jogot  és  igazságát  lábbal  tiporva  rabló- 
vágyainak kielégítésére  terveket  szőtt;  mikor  a  civilizációról  és 
civilizátori  hivatottságáról,  keleti  szerepéről  beszélt,  saját  népét 
jobbágyi  állapotban,  valóságos  rabnak  (rob)  tartotta,  akire  nem 
érdemes  időt  és  munkát  prédálni,  hogy  alacsony  helyzetéből  ki- 
emelkedjék; s  amikor  a  szabadság  áldásairól,  a  polgári  jogok 
fenségéről  és  az  elnyomatás  vadságairól  értekezett,  otthon  a 
saját  népétől  megtagadta  a  polgári  szabadságot,  a  kiterjedtebb 
választási  jogot;  Dobrudzsa  népeit  kirekesztette  az  alkotmányos- 
ság jótéteményeiből  s  a  zsidókkal  még  azt  a  tréfát  is  megcsele- 
kedte, hogy  az  1878-iki  berlini  szerződés  világos  rendelkezései 
ellenére  sem  emancipálta;  túltette  magát  Európa  világos  és  nyilt 
akaratán  is  és  igy  tovább. 

A  román  állam  néhány  évtized  óta,  amióta  t.  i.  egy  nyugat- 
európai műveltségű  becsületes  Hohenzollern  került  a  fejedelmi 
székbe,  akinek  fenköltlelkü  neje,  Carmen  Sylva,  népét  annyi 
meleg  szeretettel  ölelte  magához,  hogy  még  hibáiban  is  mind 
csak  erényeket  látott,  s  Európa  művelt  közönsége  előtt  a  világ 

legnemesebb  és  legjobb  népének  mutatta  be,  —  mondom,  az 
állam  s  a  nemzet  állandóan  oldotta  magát  a  karótól  s  mindig 
tiltakozott  az  ellen,  hogy  őt  még  mindig  balkáni  államnak  és 
népnek  tekintsék. 

Hiszen  a  nép  maga  jó  is,  a  valódi  román  népelem  lelki- 
világa szelid  és  becsületes,  de  romlott  s  egészen  elkorcsosodott 
értelmisége,  az  a  görög,  orosz,  bolgár,  albán,  olasz  s  más  keve- 
rékből összeforrt  és  kialakult  intelligencia  sohasem  érzett  a  nép- 
pel, amelynek  felszínén  mozgott,  ezt  az  intelligenciát  a  nép  baja 
és  szenvedése  sohasem  érdekelte,  csak  zsarolt  és  rabolt,  —  csak 
dolgoztatott  és  uralkodott;  a  paraszt  elől  lerágott  minden  zöld 
rügyet,  hogy  a  nép  ezt  a  fajt  nagyon  találóan  nevezte  el  hernyó- 
nak  (omide). 

Ez  az  intelligencia  —  bojárság  —  pártokra  oszolva  kezdet- 
től fogva  családi  érdekek  szerint  igazodott  el.  A  bojárság  egymás 
között  pártoskodva,  fondorkodva  mindig  a  vajdai  szék  körül 
dulakodott,  miglen  (egy-egy  erélyesebb,  vagy  kegyetlen  hajlamú 
vajda  nem  rendezett  egy-egy  kis  vérfürdőt  az  atyafiak  között, 
hogy  bárd  alá  terelt,  akasztófára  és  karóba  húzatott  sokakat, 
amig  csak  a  rend  közöttük  helyre  nem  állott.  Mert  a  bojáron 
csak  egy  eszközzel  lehetett  erőt  venni,  és  ez  a  bárd  volt.1)  Ilyen 
züllött  hazai  állapotok  között  a  bojárság  egy  része  mindig 
menekülőben  volt,  száműzetésben  élt  s  ha  ez  a  rész  változott 
körülmények  után  hazakerült,  elmenekült  a  másik.  Konstanti- 
nápolyban tömték  pénzzel  a  nagyvezér  és  a  befolyásosabb  basák 
erszényeit,  hogy  a  vajda,  vagy  a  vetélytársak  letiprásában  nekik 
segédkezet  nyújtsanak.  A  török  főváros  tele  volt  hivataluktól 
felmentett  (mazili)  vajdákkal,  azok  családtagjaival,  trónkövetelő 
alakokkal,  felfogadott  közbenjáró  ügynökökkel,  lesben  álló 
pénzelő  bojárokkal,  akik  együttvéve  egymással  össze-vissza 
gabalyodva  csinálták  s  megteremtették  a  dicsőséges  román  his- 
tóriát. Cselszövés,  fondorkodás,  hűtlenség,  álnokság,  jellem- 
telenség,  alakoskodás  volt  a  multak  hagyatéka  a  mai  nemze- 
dékre és  a  jelen  bojárivadék  dicséretére  legyen  mondva,  a  régi 

Az  elfogott  bojárokat  vasra  verve,  nyakukon  lakattal,  vitték  a  vajda 
elébe.  Neculcea  román  krónikás  említi,  hogy  Brancován  Konstantin  Stoika 
pohárnokot  vasra  veretve  hurcoltatta  maga  elé,  nyakán  akkora  lakattal,  mint 
egy  bojárkalap  (slic); —  igy  hordozták  sokáig  Bukarest  utcáin,  aztán  felakasztot- 
ták. (Cogalnicean :  Cronicele  Romániei  II.  K.  243  1.) 

hagyományokat  hiven  meg  is  tartotta  s  eszerint  nem  esett 
messze  a  fától,  amelyről  leszakadt.  Ilyen  körülmények  között  a 
nép  mindig  alól  maradt,  mindig  szenvedett,  neki  ebben  a  küzde- 
lemben csak  egy  kötelessége  volt:  véres  verejtékével  biztosítani 
a  vajda  és  a  bojárok  megélhetését  és  kényelmét,  előteremteni  a 
kakasviadalhoz  szükséges  költségeket,  meg  ha  a  sors  ugy  hozta 
magával,  egyik-másik  részen  fegyvert  is  kellett  fogjon  és  el  is 
vérezzen,  meg  is  haljon,  anélkül  hogy  tuná,  hogy  ez  az  áldozat 
voltaképen  mire  jó. 

És  ennek  a  romlott  bojárságnak  kereste  kegyeit  egy 
nyugateurópai  Hohenzollern;  és  egy  fenkölt  lelkű  királyné  ennek 
a  bojárságnak  az  erényeit  volt  kénytelen  kiemelni  Európaszerte 
s  dicsérni,  —  szarvait  megnövelni,  üres  gőgjét  még  jobban  fo- 
kozni, hogy  az  immár  felfuvalkodásában  a  legnagyobb  dolgokra 
is  magát  elhivatottnak  tekintette. 

Ebben  a  nagy  felfuvalkodottságában  a  román  bojárság 
Romániát  már  Kelet  Belgiumának  szerette  hirdetni.  Amiféle 
kultúrát  a  belga  nép  sok  századnak  véres  verejtékével  meg  tudott 
teremteni,  a  román  szédelgők  egy  pár  európai  dicsérő  szólam 
s  egynehány  évi  felületesen  könnyű  munka  után  azt  a  román 
államban  mind  meglevőnek  bele  képzelték.  De  csakhamar  ki- 
tűnt, hogy  Romániának  minden  belga  kultúrája,  nemzeti  nagy 
izomereje,  civilizációja  a  képzelet  világába  tartozik.  Kelet- 
Belgiumról  kitűnt,  hogy  az  voltaképen  egy  kis  rész  Congóból,  a 
belga  király  birtokából,  amelynek  Bukaresten  kivül  semmi 
fénye,  semmi  csillogása  nincs;  hogy  benne  hazugságon  épült 
fel  minden  és  igy  mindennek  össze  kellett  omolnia  A  keleti  Bel- 
gium nem  volt  más,  mint  egy  festett  kétes  hirü  dáma  párisi 
rongyokban,  cseh  gyémántokkal,  hamis  fogsorral  és  hajjal, 
benne  csak  a  lélek  volt  valódi,  eredeti,  az  a  balkáni  őstermészet, 
erkölcs  és  hagyomány,  a  «nulla  fides»  átöröklött  mindenféle 
kinövéseivel  és  hitbeli  tételeivel. 

Balkáni  hit  és  felfogás  szerint  a  politikában  nincs  morál:  a 
golyó,  a  méreg,  a  gyilok  és  a  dinamit  a  leghathatósabb  eszközök; 
gyilkossággal  trónokat  döntenek  és  dinasztiákat  lehet  alapítani. 
A  jog  és  a  tisztesség,  a  becsület  és  a  keresztény  felebaráti  szere- 
tet abban  ismeretlen  fogalmak.  Hűtlenség,  árulás,  ármány  és 
csielszövény,  alakoskodás,  kétszinüsködés,  tőrbeejtő  rászedő 
törekvések,  Isten  és  ember  előtt  megengedett  fogások,  amelyek- 

kel  célt  lehet  érni.  «A  cél  szentesíti  az  eszközt»  —  nem  jezsuita, 
hanem  ősi  balkáni  tétel.  A  román  politikai  szédelgésnek  a  nem- 
zeti ideállal  ez  volt  a  kiindulási  pontja.  Machiavelli  tételében 
ami  kis  morál  megmaradt,  azt  a  bukaresti  politika  kitörölte  a 
politikai  kódexből  és  el  is  jutott  a  debreceni  dinamitig.  De  a 
morálnak  teljes  hiánya  ebben  a  politikában  büntetlenül  nem 
maradhatott,  a  politikai  immoralitás  ezt  a  keleti  Belgiumot 
épen  a  sarkaiból  emelte  ki,  hogy  aztán  minden  hamis  kultúrá- 
jával összetörje.  A  bojár  árulás  nem  első  izben  tette  immár 
tönkre  igy  az  országot. 

Oszlopos  reklámok,  vakmerő  hazudozások  és  rágalmak 
révén  a  kis  állam  szédelgőinek  sikerült  Európát  félrevezetni  és 
benne  azt  a  hitet  táplálni,  hogy  a  román  fajnak  Keleten,  ősi 
tradícióinál  fogva  nagy  kulturküldetése  van.  El  is  hitték  róla, 
hogy  Keleten  az  egyedüli  nép,  amely  a  csak  tőle  hirdetett  nyugati 
nagy  kultúrájánál  fogva  hivatva  van  a  keleti  barbárságot  meg- 
törni és  közte  a  világosságot  terjeszteni,  —  tehát  érdemes  arra 
is,  hogy  őt  Európa  politikai  nagy  terveinek  megvalósításában,  a 
keleti  román  nagyhatalom  kiépítésében  megsegítse.  A  kis  állam- 
nak ezen  törekvéseiben  útjában  állott  Magyarország,  az  ezer 
éves  magyar  kultúra,  mely  szintén  igényt  tartott  a  civilizátori 
szerepre  és  a  művelt  világ  támogatására  ebben  szintén  számított. 
Magyarországot,  a  magyar  nemzetet,  kellett  tehát  kikezdeni,  a 
világ  előtt  hitelvesztetté  tenni,  abban  a  rendet  felforgatni  és  ha 
lehet,  őt  egészen  eltüntetni  a  föld  színéről;  birtokait  szétosz- 
tani, hogy  Keleten  a  román  faj  annál  sikeresebben  terjeszt- 
hesse az  európai  kultúrát,  a  jog  és  a  szabadság  tiszteletét.  Min- 
den törekvése  abban  központosult,  hogy  kimutassa  és  bebizo- 
nyítsa, miszerint  Keleten  régi  hagyományainál  fogva  csak  a 
román  faj  birhat  kulturhivatással. 

És  megtörtént  a  világ  csodája,  hogy* a  csak  tegnap  kialakult 
nemzet  alaposan  megtépázta  az  ezer  éves  kultúrával  biró  Magyar- 
országot. A  magyar  nemzetről  ferdítések  és  rágalmak  révén  el- 
hitették a  világgal,  hogy  Kelet  kapujánál  középkori  intézményei- 
vel a  magyar  rabigában  kinoz  népeket,  hogy  ez  a  vad,  ázsiai 
horda  ázsiai  hajlamainál  fogva  útjában  áll  minden  műveltség- 
nek és  haladásnak.  Sőt  mi  több,  hamisított  históriával  a  kezök- 
ben  a  magyar  birtokokhoz  való  tulajdonjogukat  is  valószínűvé 
tették,  úgyannyira,  hogy  Európában  immár  nagyon  sokan  es- 

küdni  voltak  készek  azokra  az  igazságokra,  amelyeket  Bukarest- 
ből fizetett  ügynökök  és  megvesztegetett  orgánumok  hirdettek. 

Voltak  bölcs  román  államférfiak  is,  akik  felismerték  a 
veszedelmet  és  küzdöttek  az  áramlat  ellen.  Maiorescu  Titus 
egyetemi  tanár,  többversen  miniszter,  nagynevű  román  állam- 
férfiú, szemébe  vágta  a  nemzetnek,  hogy  mindene  hamis  és 
hazugság,  hogy  tévutakon  jár,  amelyek  végveszedelembe  döntik 
az  országot,  mert  kultúra  nélkül  még  ellehett  egy  nemzet,  de  a 
hazugságokon  felépített  intézménynek  pusztulnia  kell.1)  Cogal- 
nicean  Mihály  nagy  szónok,  többveTsen  miniszter,  amikor  még 
helyt  volt  a  szive  és  az  esze,  a  román  túlhajtott  nacionalizmus- 
ról, a  római  eredetüségről  ezeket  hirdette: 

«Maior  Péternek  jutott  a  szerencsétlenség,  hogy  megala- 
pítson egy  népes,  az  uj-románok  iskoláját,  akik  ahelyett  hogy 
tényekkel  igazolnák  állításaikat,  ugy  képzelik,  hogy  a  világ  bá- 
mulatát keltik  fel  magjik  iránt  azzal,  ha  a  világ  legelső  népé- 
től, a  rómaiaktól  való  származásukat  hirdetik.  Ez  a  mánia  már 
odáig  fajult,  hogy  az  ős  rómaiak,  Romulus  és  Remus,  azután 
Augustus  császár  tényeit  már  a  mai  románság  történetének  állít- 
ják. Aristia  elkapatva  a  római  származás  dicsőségétől,  oláhnak 
állítja  Longinus  római  századost,  aki  a  keresztfán  függő  Krisztus 
oldalbordájába  döfött,  s  nem  titkolja  örömét  afelett  is,  hogy  a 
legelső  keresztény  is  román  volt.»  A  nagyzás  ezen  hóbortját 
Cogalnicean  a  következő  szavakkal  óhajtja  mérsékelni:  ((Őriz- 
kedjünk, uraim,  ettől  a  mániától,  amely  minket  nevetségesekké 
tesz  az  idegenek  előtt.  Első  kötelességünk  s  legfőbb  erényünk 
a  szerénység  legyen,  ellenkező  esetben  ránk  talál  Eliade  mon- 
dása, hogy  csak  tönkrement,  züllött  népek  hivatkoznak  ma  már 
dicső  ősökre,  előkelő  származásra.  Mert  származzunk  bár  Her- 
kulestől, ha  hitványok  vagyunk,  a  világ  csak  hitványoknak  fog 
tartani,  —  ellenkezőleg  száműzvén  magunk  közül  az  elerkölcs- 
telenedést,  a 'széthúzó  pártoskodást,  amely  nekünk  előbb-utóbb 
vesztünket  fogja  okozni,  s  keresvén  és  ápolván  a  testvéries  érzést 
és  hazaszeretetet  s  egészséges,  nem  felületes  kultúrára  tevén 
szert,  —  akkor  Európa  még  akkor  is  megbecsül  és  tiszteletben 
részesít,  ha  épen  Dzsingis-chan  hordáitól  is  származnánk.))2) 

*)  Critice.  327.  1. 

2)  Cronicclt  Romaniei.  I.  k.  XXXVIII  -  XXXIX.  1.  Cuvént  introductiv 
la  cursul  de  istoria  nationala.  Rostit  in  24  noemvrie  1843.  in  Acad.  Mihaileana. 

De  ezek  s  az  ezekhez  hasonló  komoly  figyelmezetetések, 
nem  tudták  már  az  áradatot  megállítani,  amely  mindent  fel- 
kavarva, magával  sodort  el  mindent,  hogy  aztán  mindent: 
országot,  nemzetet  a  sziklához  vágjon,  hogy  azon  aztán  össze- 
törjön. A  forró  láz  mindenkit  elfogott  s  maga  Károly  király  is, 
ahelyett,  hogy  eréllyel  tompított  volna  a  nacionalizmus  ezen 
hallatlan  dühöngésein,  maga  is  a  viz  sodrába  került  és  akarva 
nem  akarva  úszott,  de  csak  lefelé,  a  nemzet  tapsai  között.  Hogy 
ez  a  láz  mily  magas  fokot  ért,  mutatja  a  román  tud.  Akadémiá- 
nak a  világ  tudományos  intézeteihez  intézett  emlékirata,  amely- 
ben a  magyar  nemzetet  intézményeivel  együtt,  a  föld  sarában 
hurcolja,  a  keleti  románságot  pedig  dicső  múltjánál  és  kultú- 
rájánál fogva  a  legműveltebb  népekkei  hasonlítja  össze.  S  ami- 
kor ez  a  tudományos  testület  Istvánt,  a  nagyot  és  Mihályt,  a 
vitézt,  mint  hadvezéreket  Július  Caesar  és  Napóleon  mellé 
helyezi,  gondolom,  letehetünk  a  gondolatról,  hogy  valaki  ilyen 
tudományos  testülettel  komolyan  és  tárgyilagosan  vitába  eresz- 
kedhessék. 

A  tudományos  világ  egyetlen  népnek  származásával  sem 
foglalkozott  annyit,  mint  a  románokéval,  de  egyetlen  nép  ere- 
detüségével  sem  történt  annyi  szédelgés,  mint  ezzel.  A  népek 
eredetüsége  felett  a  tudományos  világ  hamar  napirendre  tér,  — 
megállapít  egy-két  nézetet  s  az  ügyet  befejezettnek  tekinti.  De 
a  román  kérdést  mesterségesen  napirenden  tartották,  hogy  a 
románsággal  a  világ  minél  többet,  lehetőleg  állandóan  foglalkoz- 
hassék.  Pedig  ez  a  kérdés  rég  megérett  arra,  hogy  lomtárba  ke- 
rüljön. A  keleti  románságnak  dáciai  eredetüsége,  dáciai  birtok- 
lása, kontinuitása  ma  már  a  mese  országába  van  utalva,  erről 
a  tudományos  világban  komolyan  senki  sem  vitatkozhatik 
többé.  Politikai  téren  szónokolhatunk  kétezer  éves  birtoklás- 
ról és  egyebekről,  amelyek  a  magyarok  boszantására  s  nem 
létező  jogok  bizonyítására  a  szélből,  mende-mondákból,  hamis 
Hurul-iéle  krónikákból  összekapkodunk,  de  történeti  alapon 
ilyen  kérdésekkel  komoly  ember  nem  foglalkozhatik  többé. 

A  hazai  román  nyelv  és  nép  alakulása  kérdésében  min- 
den nyom  a  Balkánba  vezet.  A  történelmi  tanúságok,  a  nyelv- 
emlékek, a  hitvilág  s  egyáltalában  a  néprajz,  a  román  fejede- 
lemségek törvénykezése  (basilikák),  udvari  berendezkedése, 
egész  belső  szervezkedése,  egyházi  görögsége,  Ochridától  való 

függése  és  egész  kultúrája,  amelyekben  semmiféle  dáciai  elem 
nincs,  mind-mind  oda  utalnak.  A  népnek  különösen  a  pásztori 
foglalkozása  az,  ami  döntőleg  hat  a  hazai  románság  balkáni 
eredetüsége  mellett.  E  nép  egész  lelkivilágát  és  jellemét  a  vlach 
pásztor  lelkivilágával  és  jellemével  tudjuk  csak  megmagyarázni, 
tehát  akkor,  ha  a  balkáni  vlach  pásztori  életet  jól  ismerjük 
már.  Ez  az  ismeret  elvezet  minket  az  apuliai  (Dél-Olaszország) 
és  az  otrantói  szoroson  át,  az  epirusi  és  a  thessaliai  pásztorok- 
hoz, akik  Terentius  Varró  előtt  már  jóval  önálló  szervezettel 
birtak  külön  alapon  kifejlődött  rusztikus  nyelvvel,  amelyet 
Rómában  meg  sem  értettek,  úgyannyira,  hogy  a  hatóságok 
kénytelenek  voltak  a  pásztorokkal  való  érintkezésben  tolmácso- 
kat használni. 

Róma  alapításában  az  itáliai  pásztorok  mellett  a  tengeren- 
túli (transmarini)  pásztorok  is  résztvettek.  Ezek  alatt  csak  bal- 
káni pásztorokat  lehet  érteni,  amiből  az  állapítható  meg,  hogy 
a  Balkánfélsziget  nyugati  és  Itália  keleti  részei,  különösen  az 
alsóbb  vidékeken,  egy  pásztori  területet  és  egy  pásztori  társa- 
dalmat alkottak  azokkal  az  erkölcsökkel  és  szokásokkal,  ame- 
lyekről Terentius  Varró  és  a  gazdasági  dolgokkal  foglalkozó 
többi  latin  iró  is  megemlékezik.  (V.  ö.  Thallóczy  Lajos:  Tanul- 
mányok a  Balkánfélsziget  telepítési  története  köréből,  Budapest, 
1901.)  Helyes  uton  jár  tehát  az,  aki  a  mai  románok  őseit  a 
latin  pásztorvilág  elemeiben  keresi.  Szerintem  ez  a  kialakulás 
Epirusban,  Thessaliában  s  Albánia  déli  részeiben  ment  végbe 
és  a  románság  felfelé  való  vándorlása  is  onnan  indult  ki. 

A  magyarországi  románság  megalakulásához  nem  volt 
szükség,  hogy  az  Appenninek  valamely  pásztornépe  felszedje  a 
sátorfáját  és  Friaulon  át  az  illyr  hegyekbe  jusson  (Réthy  L. 
nézete),  hogy  ott  aztán  szláv  és  illyr  hatások  alatt  a  VI.  és  VII. 
században  életre  keltse  a  mai  román  népet;  arra  sem,  hogy 
Traján  római  kolonusokkal  rakja  meg  Dáciát  (107  Kr.  u.),  de 
még  arra  sem  volt  szükség,  hogy  Aurelian  császár  ezeket  a 
kolonusokat  a  balkáni  részekbe  kivándoroltassa  (270  Kr.  u.), 
mert  azokban  az  időkben  Epirus,  Thessalia,  Illyrikum  és  Mace- 
dónia havasai  és  havasaljai  tömve  voltak  itáliai  pásztorelemek- 
kel, amelyek  immár  külön  pásztori  szervezettel,  külön  nyelvvel 
külön  társadalmat  alkottak  maguknak,  Itáliától  elszakadva  saját 
erkölcseik  és  szokásaik  szerint  külön  fejlődésnek  indultak. 

Erre  a  pásztori  világra  Dácia  elfoglalása  és  az  ottani  római 
élet  semmiféle  befolyással  nem  volt,  valaminthogy  a  román 
nyelvben  és  hitvilágban  semmiféle  dáciai  dák,  latin,  góth  vagy 
hún  hagyománnyal  nem  találkozunk.  Ez  a  havasi  pásztorvilág, 
társadalom  és  nyelv  meg  volt  már  alapozva  mindezektől  füg- 
getlenül és  fejlődött  tovább  és  tovább,  amig  különböző  hatások 
alatt  a  keleti  román  (vlach)  fajban  és  nyelvben  önállóságra 
vergődött. 

Véleményem  röviden  tehát  az,  hogy  a  Balkánban  meg- 
alakult ezen  románság  nem  más,  mint  az  az  itáliai  pásztorelem, 
amely  időnként  a  juhokban  rendkívül  gazdag  Apuliából  az 
otrantói  szoroson  átvándorolt  Epirusba,  Thessaliába  és  Albá- 
niába, ahonnan  aztán  a  nyájak  igényei  szerint  haladt  tovább  és 
tovább  a  havasok  tetőin,  mit  sem  törődvén  többé  az  országok 
politikai  mozgalmaival  és  közigazgatási  tekinteteivel.1)  A  havas 
a  juhnyájak  kitelelésére  nem  alkalmas.  A  nyájakat  őszkor  vé- 
dettebb helyre  terelték  be,  a  havasaljakra,  ahol  a  pásztorcsalá- 
doknak szállása,  cdíü/i-ja  volt.  Ugy  volt  ez  mindig  és  ugy  van 
ez  jelenleg  is.  Ezekből  a  cátun-okból  alakultak  ki  a  havasalji 
községek,  amelyekből  aztán  szaporodás  folytán  a  román  rajok 
a  lapályokra  kijebb  és  kijebb  terjeszkedtek,  a  földmívelésre 
adták  magukat;  vagy  a  városokba  húzódtak  meg  és  ott  ipart 
vagy  kereskedelmet  űztek.  A  szállásokról  az  időnkénti  kirajzás 
egyenként  vagy  csoportonként  történt,  hogy  t.  i.  a  családfő 
(kneaz,  knez)  felszedte  sátorfáját,  hozzátartozóit  és  elvitte  népét 
mezei  munkákra,  vagy  másféle  szolgálmányokra  szegődtetve, 
oda,  ahol  a  munkaerőre  szükség  volt.  Magával  vitte  intézményeit 
is,  a  családfői  és  az  adózási  rendszerét  (quinquagesima).  Ennek 
a  kirajzásnak  időnként  be  kellett  következnie,  mert  a  szaporodó 
családtagokat  nyájaknál  foglalkoztatni  nem  lehetett,  a  havasalji 
vidék  pedig  a  megélhetést  számukra  nem  biztosíthatta.  Sokan 
meg  is  gazdagodván,  az  állattenyésztéssel  felhagytak  és  mint 
befolyásos  emberek  a  közdolgokba  elegyedtek  és  a  közpályán 
tekintélyre,  sőt  hatalomra  tettek  szert.  Ugy  hogy  a  mai  román- 
ságról bátran  állíthatjuk,  hogy  maga  magát  teremtette  meg. 

*)  Ezt  a  nézetemet  bővebben  fejtettem  ki  egyetemi  rektori  székfoglaló 
beszédemben.  Lásd:  Acta  Universitatis  Litterarum  Regiae  Hungaricae  Fran- 
cisco-Josephinae  Kolozsvariensis.  Anni  MCMVI— VII.  145—159.1.  V.  ö.  Moldo- 
ván  G.,  Magyarországi  románok.  (Szabó  Oreszt:  Nemzetiségi  könyvtár,  Buda- 
pest 1913.  32—  51.  I.) 

A  balkáni  pásztorvilágból  kialakult  mai  románságnak  a 
rómaiak  dáciai  foglalásához,  a  római  sasokhoz  és  dicsőséghez, 
a  római  műveltséghez,  dáciai  kultúrintézményeihez  tehát  semmi 
köze,  a  dáciai  római  világ  haladt  a  maga  utjain,  a  pásztorság 
magába  felszíván  és  beolvasztván  különféle  pásztornépelemeket, 
szintén  szűkös  látókörében  szegényes  viszonyai  között  járt-kelt 
a  maga  havasain,  nem  birván  még  tudomással  sem  arról,  ami 
körülötte  a  nagyvilágban  történik. 

A  román  nyelv  latinságát  eltagadni  nem  lehet,  de  ki  kell 
zárni, azt  a  feltevést,  hogy  ez  a  latinság  dáciai  eredetű  volna, 
mert  a  Dáciára  emlékeztető  nyelvi  vagy  hitbeli  latinság  sem  a 
mai  román  nyelvben,  sem  a  nép  intézményeiben,  sem  hitvilágá- 
ban nincs.  A  mai  román  nyelv  nem  ismeri  a  legio,  a  légioná- 
rius, a  miles,  a  belliim,  a  diix,  a  foederatus,  a  uictoria,  a  trium- 
phus,  az  impérium,  a  patria,  a  família,  az  urbs,  a  rus-ból  való 
képzések  fogalmát.  Lehetséges  volna-e,  hogy  a  legionáriusok,  vagy 
a  római  colonus-ok  ivadékai  fenn  ne  tartsanak  valamit  abból  a 
mesterségből,  ami  az  ősöknek  sajátja  volt?  Feltehető-e,  hogy 
egy  nép  eléljen  egy  földterületen,  mondjuk  Dáciában,  107  év 
óta  Kr.  u.  ugy,  hogy  annak  nyelvében,  erkölcseiben,  hitvilágában, 
katonai  és  polgári  intézményeiben  ne  történjék  valamely  le- 
rakódás elsősorban  a  latinságból,  de  másodsorban  azoknak  a 
népeknek  (dák,  góth,  hún)  a  nyelvéből,  erkölcseiből,  hitvilágá- 
ból, intézményeiből,  amelyekkel  a  magyarok  bejöveteléig  együtt 
élt?  Vagy  ha  elfogadjuk  Anonymus  Gelu  oláh  fejedelemre  vo- 
natkozó meséjét,  ha  a  magyarok  bejövetelekor  Esküilőnél  a 
románok  a  magyarokkal  frigyet  kötöttek  volna,  a  századokon 
át  való  barátságos  együttélés  ne  hagyott  volna  akár  a  magyar- 
ban, akár  a  románban  olyan  emlékeket  nyelvben,  vagy  hitvilág- 
ban, amik  ezt  az  együttélést  abból  az  időből  bizonyíthatnák? 
A  kontinuitás  kérdését  tekintve  Aurelián  óta  (270  év  Kr.  u.)  mit 
csinálhatott  a  románság  itt  ezen  a  földön  a  XII.  századig,  tehát 
majdnem  ezer  éven  át,  hogy  bár  egy  útszéli  kődarab  ne  bizo- 
nyítsa, hogy  ez  a  nép  itt  valóban  élt  s  szellemi,  fizikai  tevékeny- 
séget fejtett  s  e  téren  bármily  csekély  alkotás  nyomát  mutatná 
legalább  annak,  hogy  valóban  élt  s  hogy  ennek  a  földnek  ura, 
vagy  csak  bár  lakója  volt?  Mert  ha  Aureliánig,  amellett,  hogy 
ez  a  föld  (107-től  270-ig)  római  uralom  alatt  volt,  számtalan 
bizonyíték  maradt  fenn,  akkor  legalább  egy  feljegyzésnek,  egy 

kődarabnak,  valamely  emléknek,  vagy  bizonyítéknak  lennie  kel- 
lene arról  is,  hogy  a  rómaiak  után  a  magyarok  bejöveteléig 
sok-sok  századon  át  ezt  a  földet  a  vlachok,  vagy  a  rumének 
birták  s  hogy  azon  valamelyes  kultúrát  fejtettek  ki. 

Magyar  földön  tehát  valamelyes  vlach  kultúráról  szó  sem 
lehet,  arról  semmiféle  emlék,  bizonyíték  nem  szól.  Ellenkezőleg 
az  erdélyi  törvények  a  bevándorolt  románságot  állandóan  ala- 
csony állapotú  népnek  mondják,  amelynek  balkáni  fogalma  a 
tulajdonjogról  több  kivételes  rendszabályra  kényszeríti  a  ható- 
ságokat, s  bár  egész  itteni  ténykedése  a  kihágásokban  merül 
ki,  mégis  közérdekből  megtűrik,  mert  a  földesurak  jobbágyi 
szolgálatára  a  népnek  rászorultak.  A  krónikások,  különösen 
Anonymus  a  hazai  vlachságot  a  föld  leghitványabb  népének 
hirdeti  (viliores  homines  esse  totius  mundi),  ami  lehetséges  nem 
volna,  ha  a  hazai  románság  ezen  a  területen  autochton  lakos 
lett  volna  s  a  régi  dáciai  latin  világnak,  kultúrának  a  legcseké- 
lyebb részét  megőrizte  volna  a  maga  számára.  Abban  a  véle- 
ményben vagyok,  ha  a  magyarok  bejövetelekor  a  vlachság  az 
erdélyi  részekben  ur  lett  volna  s  mint  római  örökös  itt  Gelu 
alatt  államot  alkotott  volna,  ez  a  nép  Töhötöm  embereire  kultú- 
rájánál fogva  a  további  együttélésben  kétségtelenül  valamelyes 
hatással  lett  volna,  de  ez  után  a  hatás  után  hiába  kutatunk. 

A  legelső  erdélyi  román  püspökről,  Niceforról,  csak  a 
XIV.  század  utolsó  felében  tesznek  említést  a  román  egyházi 
irók;  az  oláh  vladika  (püspök)  rendes  székhellyel  még  a  XVII. 
században  sem  birt.  A  sizmátikus  erdélyi  oláhok  egyházi  viszo- 
nyait voltaképen  csak  az  1579-iki  tordai  országgyűlésen  kezdik 
rendezni.  Az  a  körülmény  is,  hogy  hazai  törvényeink  a  görög- 
keleti felekezetet  a  négy  vallásfelekezet  közé  fel  nem  vette,  amel- 
lett bizonyít,  hogy  megelőzőleg  ez  a  felekezet  itt  semmiféle 
jogokkal  nem  birt,  hogy  hivei  időnkénti  bevándorlók  voltak, 
akik  megelégedtek  azzal,  hogy  az  uj  földön  egyáltalában  meg- 
tűrték. A  felekezet  vagyontalan  és  szervezetlen  volt,  szinoduso- 
kat,  vagy  valamelyes  egyházi  gyűléseket  századokon  át  nem 
tartott,  a  pópáknak  sem  rendes  fizetésük,  sem  rendes  lakásuk 
nem  volt;  a  templomok  kicsinyek,  szűkek,  fából  épített  kis  bó- 
dék, amelyek  kezdetben  egy  pár  hívőnek  a  befogadására  szol- 
gáltak. Valamelyes  egyházi  alkotásuk,  szép  kőtemplomuk,  zár- 
dájuk a  vallási   uniót  megelőző  időből  (1700)  nincs.  Lehet-e 

ekkora  szegénységet,  szerencsétlenséget,  műveletlenséget  feltéte- 
lezni a  hazai  vlachságról,  ha  ez  a  nép  ezen  a  földön  a  III.  század- 
tól itt  élt  volna,  ha  az  övé  lett  volna  ez  a  föld  s  rajta  a  hatalom? 
És  feltehető-e,  hogy  ez  a  «szakadár»  nép  egy  katholikus  állam- 
ban megmaradjon  a  maga  görög-keleti  felekezetében,  hogy  az 
erdélyi  katholikus  püspök  ne  igyekezett  volna  a  románokat 
megtéríteni,  valamint  hogy  meg  is  térítette  őket,  a  protestáns 
felekezetek  minden  ellenkezése  dacára,  mihelyest  az  alkalom 
neki  arra  adva  volt? 

A  honfoglaló  magyarok  idejéből  Gelu  nevén  kivül  sem 
előtte,  sem  utána  nem  említ  fel  a  hagyomány  semmiféle  román 
tulajdonnevet.  Gelu  fejedelemnek,  vagy  elődeinek  is,  utódainak 
is,  ha  lettek  volna,  valamelyes  román  nemzeti  kultúrával  kellett 
birniok.  A  fejedelmi  udvar,  az  udvartartáshoz  tartozó  előkelő 
államférfiak,  bizonyos  intelligens  osztálynak  a  létezését  tételezi 
fel;  valamelyes  állam-  és  kormány  formát,  közigazgatási,  egy- 
házi intézményeket,  szokásokat  és  erkölcsöket,  hová  lettek  mind- 
ezek? Abból  az  időből  egyetlen  szó  sem  tartotta  fenn  emléküket, 
egy  román  szó,  tulajdonnév  nem  szívódott  fel  a  magyarba.  A 
XII.  századig  a  honfoglalástól  egyetlen  román  családnevet  sem 
őriztek  meg  a  királyi  oklevelek,  amit  lehetetlenségnek  tartunk, 
hogy  az  akkori  oláhságból  valamely  körülménynél  fogva  egyik 
vagy  másik  román  valamelyes  tényével  ne  -tünt  volna  fel  ugy, 
hogy  neve  egyik-másik  adománylevélben  elő  ne  forduljon.  A 
vlach  községalapítások  csak  a  XII.  század  után  kezdődnek,  az- 
előtt román  községnevekről,  községekről  szó  sincs;  román  város 
pedig  magyar  területen  még  máig  sem  alakult  ki. 

Hát  akkor  a  hirdetett  dáciai  kontinuitásban  hol,  hogyan 
élt  és  mit  dolgozott  ez  a  románság  az  erdélyi  részekben?  Lehet- 
séges volna,  hogy  a  III.  századtól  a  XII.  századig  ugy  eltűnjék, 
ugy  elrejtőzzék  ez  a  nép,  hogy  róla  egyetlen  szó  említés  téve  ne 
legyen?  Rosszul  mondom,  ittlétéről  egy  pár  mese  igen  is  van, 
de  história,  nyelvemlék,  bizonyíték  nincs. 

Ezekből  a  hevenyészett  sorokból  a  kegyes  olvasó  megtud- 
hatja, hogy  miként  fest  a  románság  dáciai  kontinuitása,  latin 
kultúrája,  keleti  nagy  kultur-missziója  és  különösen  politikai 
morálja  és  érettsége,  amelyre  annyi  előszeretettel  hivatkozik.  A 
román  állambölcseség  a  XVIII.  század  óta  erre  építette  fel  nagy 
nemzeti    ideálját,    a    Nagy-Romániát    (Románia    maré),  ilyen 

jogokra,  ilyen  «kétezer»  éves  birtoklásra  hivatkozik,  hogy  tulaj- 
donjogát megállapítván  Erdélyt  visszakövetelje  a  magyaroktól 
a  Tiszáig.  Előttem  fekszik  a  térkép1)  is,  amely  erről  a  nagy- 
birodalomról szól.  Hogy  ezen  a  térképen  oly  földterületek  is 
fordulnak  elő,  amelyek  a  régi  Pannoniához  tartoztak,  az  egy 
cseppet  sem  feszélyezi  a  román  politika  lelkiismeretét  és  morál- 
ját, így  a  térkép  a  Tiszáig  Debrecennel,  a  felső  vármegyékkel 
egészen  a  Kárpátok  csúcsáig  Bukovinával,  egy  gyönyörűen  ki- 
kerekített állam  lenne,  amelynek  Európában  párja  nem  volna. 
Csak  azon  csodálkozom,  hogy  a  román  cirkálom  a  Pruthnál 
megállott  és  Besszarábia  a  Nagy-Romániából  kiesett.  Ez  árulás, 
a  román  nemzeti  ideálnak  az  elárulása.  Ez  gyávaság  is  és  nagy- 
fokú erkölcstelenség,  ami  csak  a  román  politikától  telhetik  ki. 
Mert  amig  egyfelől  kétezer  esztendős  jogokra  hivatkozva  a 
román  állambölcseség  követeli  a  fél  Magyarországot,  addig  nem 
kiván  visszafoglalni  olyan  földterületet,  ami  1878  előtt  a  sajátja 
volt,  Besszarábiát,  amelyet  az  orosz  kapzsiság  a  román  állam- 
testből hasított  ki.  Sőt  mi  több,  egy  időben  a  rumán  határ  a 
Niszter  volt,  —  a  román  költők  is  ugy  énekelnek: 

«De  la  Nistru  pán'  la  Tisa ...» 
(A  Nisztertől  a  Tiszáig  . . .) 

Hogy  volt  lehetséges,  hogy  a  román  államférfiak  elárulja- 
nak két  millió  románt  s  ne  követeljenek  vissza  két  millió  lelket 
s  a  Niszterig  való  egész  területet,  amiről  bebizonyítható,  hogy 
az  a  földterület  kétségtelen  román  birtok  volt? 

A  rablótársakra  való  tekintetből  ez  a  kérdés  azonban  nem 
volt  aktuális.  Maradjon  —  gondolták  magukban  —  valami  a 
jövőre  is.  Egy  következő  bonyodalommal  Ferdinánd  és  Bra- 
tianu  majd  kibogozzák  ezt  a  göcsöt  is.  Addig  Besszarábiát  a 
románvilág  a  szivébe  rejti  el.  Először  a  nehezebb  dolgon  akar- 
tak átesni  a  bukaresti  cselszövők.  A  területkihasításért  most 
foly  a  nagy  küzdelem.  És  elég  szerencsétlenül,  mert  Románia, 
ahelyett  hogy  megnagyobbodnék,  egyre  apad,  annyira,  hogy  a 
volt  Romániának  csak  egy  kis  csücske  maradt  meg  román  bir- 
toknak Jasszi  körül,  de  lehet,  hogy  ez  is  elesik.  Ferdinánd  román 
királynak  és  kormányának  nem  marad  a  Nagy-Romániából  más 


*)  Harta  nafiunei  románé  intocmita  de  Joan  Bratila,  Golesti  (Rimnic- 
Sarat)  Románia. 

Magyar  Figyelő.  17 

a  kezében,  mind  az  a  néhány  centiméteres  térkép,  amelyet  a 
golesti  román  néptanító  annyi  sok  szép  reménységgel  állított 
össze.  A  román  államférfiak  markában  ez  lesz  az  összeülendő 
kongresszuson  a  legértékesebb  okmány-bizonyíték  a  Nagy- 
Romániát  illetőleg  Erdély  kétezer  éves  birtoklása  kérdésében. 

A  román  államférfiak,  hogy  a  román  politikai  züllöttség- 
ről  senkit  kétségben  ne  hagyjanak,  Jassziból  és  Párisból  hir- 
detik s  még  ennek  a  hóbortjuknak  is  hívőket  tudnak  szerezni, 
hogy  ők  nem  akarnak  annektálni,  nekik  idegen  birtok  nem  kell. 
Az  szerintük  t.  i.  nem  annexió,  ha  ők  kétezer  éves  joguk  alap- 
ján a  magyar  földet  a  Tiszáig  birtokba  veszik.  Nekik  ez  kijár, 
mert  ez  a  föld  a  rómaiaké  volt.  Ha  a  román  állambölcseség  a 
politikai  világban  Besszarábiáról  hirdetne  ilyen  téteket,  amely 
ország  tegnap  még  tényleg  román  birtok  volt,  rajta  senki  meg- 
ütődni nem  tudna,  de  már  kétezer  éves  állítólagos  jogokon  ma 
földrészeket  követelni,  amik  sohasem  volt  az  övék,  oly  politikai 
hóbort,  amely  csak  egy  balkáni  agyban  tudhat  megfogamzani. 


A  fanfaré. 


Elbeszélés. 
Irta:  Surányi  Miklós. 

Gayer  János  alacsöny,  zömök  emberke  volt,  vöröses  haja 
csapzott  fürtökben  lógott  szüntelenül  izzadó  homlokára  s  kicsiny 
kecskeszakáiiát  villogó  fehér  fogaival  örökösen  rágcsálta.  Vasár- 
nap reggel,  misére  menet,  szépen,  kiöltözködött,  magas  gallérját 
fekete  selyemkendővel  duplán  körülcsavarta  és  sárga  mellényé- 
ben, sötétzöld  császárkabátjában,  pepitakockás  bő  nadrágjában 
s  máslis  félcipőjében  oly  komolyan  és  tekintélyesen  lépegetett, 
mint  egy  városi  tanácsos.  Bolyhos,  terebélyes  szélű,  csillogó  cilin- 
dere tiszteletet  és  jámbor  csodálkozást  keltett  a  Gyöngytyúk- 
utcában  s  az  emberek,  akik  vele  együtt,  kilenckor  reggel,  kivétel 
nélkül  mind  a  Barátok-templomába  siettek,  halkan  és  gyengéden 
köszöntötték  őt: 

—  Jó  reggelt,  Herr  Gayer! 

Gayer  példás  életű  férfiú  volt  és  sokszor  lehetett  látni  a 
Kemnitzer-kávéházban  egy  kis  sarokasztalnál,  ahol  Ridley- 
Kohne  hangversenymester,  Reinel  Albin  klarinétos,  Kőszeghy 
Károly  színész,  Gönczy  Samu  és  Nóvák  György  iró  urak  társa- 
ságában átnézte  a  lapokat,  megivott  két-három  feketekávét  és 
csendesen  eldominózott  délután  kettőtől  ötig.  Aztán  ment  a  dol- 
gára s  komoly  kötelességtudással  kereste  kenyerét  a  maga,  fele- 
sége és  két  gyermeke  számára. 

Gayer  János  lelke  halk,  egykedvű,  megelégedett  és  igény- 
telen volt,  mint  egy  gyermeké.  Kövér  kis  ujjai,  rövid  lába,  áb- 

rándos,  derült  és  szaporán  pislogó  kék  szeme  is  hasonlatossá 
tette  őt  a  gyermekekhez,  akik  a  Gyöngytyúk-utcában  bizalmasan 
körülvették  őt,  bő  pantallonban  tipegő,  megszakállasodott,  öre- 
gedő cimborájukat. 

Nyájas  családi  érzések  telepedtek  Gayer  ur  lelkébe  ezelőtt 
tizennégy  esztendővel,  amikor  Hártel  Ottó  könyvkereskedő  és 
zeneműkiadó  leányát  oltárhoz  vezette  s  azóta,  mint  meleg  pillék- 
kel kipárnázott  kis  fészekben,  boldogan  pihentek  férfiúi  szen- 
vedélyei feleségének  lágy  és  szemérmes  szerelmében  .  .  .  Nem 
zavarta  őt  meg  a  színház  érzéki  légköre,  a  vendégdivák  szédítő 
varázsa,  az  esti  diadalok  tomboló  extázisa  sem,  amelyben,  körü- 
lötte, szinte  tébolyodott  dühvel  tombolt  a  pesti  publikum.  Nem 
vette  észre  a  táncosnők  karcsú  bokáját,  a  fel  és  alá  hullámzó 
asszonyi  kebel  szépsége  sem  csiklandozta  a  fantáziáját,  neki 
hiába  csattogott  Rabatinszky  Mária,  Hollósy  Kornélia,  Les- 
niewska  kisasszony,  vagy  akár  Lagrange  asszony  édes  kolora- 
túrája.  Gayer  ur  közömbös,  hideg  és  pontos  ember  volt,  mint 
valami  jó  hivatalnok  vagy  okos  kereskedő,  pedig  első  trombi- 
tása volt  az  Erkel  Ferenc  igazgatása  alatt  álló  pesti  magyar 
színháznak  és  a  zenekarban  Ridley-Kohne,  Huber  Károly,  Kirch- 
lehner  Ferenc  és  Nikolits  Sándor  azt  mondták  róla,  hogy  dere- 
kasan érti  a  mesterségét. 

Ilyen  ember  volt  Gayer  János,  és  ha  nyári  szünet  alatt  el- 
mehetett Balatonfüredre  nyaralni,  egy  kupa  bor  mellett  gyak- 
ran emlegette,  hogy  nemsokára  visszavonul  a  színháztól,  vesz 
egy  kis  gazdaságot  Dunántúl  és  uj  cséplőgépekkel  tesz  kísér- 
letet, aminőket  Felső-Ausztriában  látott.  Egyik  fiát  papnak 
szánta,  a  másikat  gyógyszerésznek,  ha  az  Isten  egészséget  és 
tehetséget  ad  hozzá  .  .  . 

Csendesen  teltek  a  napok  s  a  hatvanas  évek  elején  elhatá- 
rozta Gayer,  hogy  még  öt  évig  dolgozik  a  zenekarban  s  aztán 
egy  kis  bérlettel  kezdi  meg  régi  álmai  megvalósítását.  Addig 
azonban  néhány  nagyobbszabásu  vendégszereplésen  kellett  át- 
esnie a  trombitásnak,  aki  némi  bosszankodással  hallotta,  hogy 
az  idén,  1863-ban  a  nyári  szünet  ugyancsak  későn  kezdődik, 
mert  Wagner  ur,  a  Bécs  mellett  lakó  penzingi  remete,  a  hires 
komponista,  a  sokat  magasztalt  és  gúnyolt  zenereformátor  ju- 
nius  elején  hangversenyezni  jön  Pestre. 

—  Az  embert  megöli  ez  a  Radnötfáy,  —  panaszkodott 

Gayer  az  intendánsra  és  sóvárogva  gondolt  a  balatonfüredi 
nyaralóra,  amelyben  fiatal  kacsát  szeretne  vacsorázni  feleségé- 
vel és  gyermekeivel. 

Halkan  zúgolódva,  de  lelkiismeretesen  járt  a  próbákra, 
amelyeken  Tannháuser,  Lohengrin,  Tristan  és  Isolda  néhány 
részletét  tanulgatták.  Mindenki  idegesen  várta  július  23-ikát, 
amikor  a  száz  zenészből  álló  orkeszter,  Stéger,  a  nagy  tenorista, 
és  Wagner,  a  titokzatos,  a  félelmetes,  a  csodálatos  költő  meg- 
jelenik a  pódiumon.  Csak  Gayer  unta  magát  e  lázas  készülődés 
közepette,  amely  több  izben  megzavarta  délutáni  dominózása, 
újságolvasása  és  feketézése  komoly  és  ütemes  rendjét. 

Az  első  próbát,  amelyen  Wagner  ur  is  jelen  volt,  a  Nemzeti 
Szinház  első  emeleti  termében  tartották.  Néhány  atlaszcipős, 
csipkeruhás  és  selyemharisnyás  Wagner-imádó,  álmodozó  szemű, 
suttogva  beszélő  illatos  dáma  állott  sorfalat  a  belépő  mesternek, 
aki  ugy  nézett  erre  a  puha,  bánatos  és  exaltált  lelkű  testőrségre, 
mint  a  bajadérokra.  Gayer  csodálkozva  látta  az  asszonyi  szép- 
ség, az  előkelő  és  finoman  elromlott  kedély,  az  érzéki  vívódás- 
ban fuldokló  zárkózottság  e  sáppadt  virágait,  akik  sehogy  sem 
hasonlítottak  a  színpadok  levetkezett  testű  és  mezítelen  lelkű 
heteráihoz,  de  a  maguk  állig  begombolt,  selyembe  burkolt 
félénkségével  és  tartózkodást  parancsoló  gőgjével  ezerszer  bujáb- 
baknak, kinálkozóbbaknak  és  mezítelenebbeknek  tűntek  fel, 
mint  a  ballet-szerelem  rövid  szoknyás  kis  papnői.  És  ámulva 
látta,  hogy  Wagner  velük  szemben  fáradt,  leereszkedő  és  unott 
s  az  előkelő  dámák  félénkek  és  zavartak,  mint  a  bajadérok. 

Mikor  belépett  a  mester,  Gayer  János,  a  serény  és  lelkes 
mesterember  tisztességtudásával  F-trombitán  C-durban  három- 
szoros fanfare-t  fujt.  A  hangok  magasztosán  és  elemi  erővel 
zengtek  a  mester  felé,  szárnyaltak,  mint  ahogy  a  budai  hegyek 
felett  végigsuhan  az  odatévedt  sasmadár.  Viharosan,  lelkendezve 
és  győzedelmesen  harsant  a  hang  Gayer  erős,  zömök,  dombom 
mellének  kilélegzésére  és  Wagner  meglepődve  felkapta  fejét, 
mint  a  hirtelen  kicsattanó  égzengésre.  A  felülmúlhatatlan  nagy 
és  büszke  mester  odarohant  a  csapzott  hajú,  kipirult  arcú  és 
szelid  nézésű  művészhez  és  megragadta  a  kezét: 

—  Köszönöm  .  .  .  nagyszerű  volt .  .  .  csodálatos  volt ...  — 
kiáltott  és  megölelte  a  kis  trombitást  Wagner  Richárd,  aki  az 
ajtóban  félénken  gubbasztó,  szerelemtől  és  enthuziazmustól  sáp- 

padt  csodálatos  paradicsommadarakat  észre  sem  vette.  Aztán 
elkérte  a  trombitás  kótáját  és  beleirta: 

—  A  legcsodálatosabb  trombitásnak,  akit  valaha  életem- 
ben hallottam  . . . 

Ez  történt  Gayer  Jánossal  1863  július  23-ikán  Pesten,  a 
Nemzeti  Szinház  első  emeleti  próbatermében. 

Gayer  'János  ugy  érezte,  mintha  megnyílott  volna  előtte 
a  föld  és  ő  édes  szédülettel  ismeretlen  mélységekbe  zuhanna. 
És  zuhantában  valami  megszakadt  a  szivében.  Elszakadt  egy 
hur,  amely  őt  eddigi  élete  szép  és  banális  rendjéhez  hozzáfűzte. 
Ránézett  a  sarokban  sápadozó  hölgyekre  és  észrevette,  hogy  a 
szemükben  egy  soha  nem  sejtett  titokzatos  másvilág  fénye 
ragyog  feléje. 

—  Művész  vagyok,  —  érezte  Gayer  János  és  szeretett  volna 
ujjongani  a  testén  és  lelkén  végig  ömlő  isteni  büszkeség  kéjében. 

—  Nagy  művész,  csodálatos  muzsikus  vagyok,  akihez 
hasonlót  még  Wagner  sem  hallott  sohasem.  Nagyszerű  és  bol- 
dog ember  vagyok  és  méltó  arra,  hogy  azok  az  asszonyok  a 
sarokban,  vagy  egyéb,  a  drezdai,  lipcsei,  brüsszeli,  vagy  párisi 
koncerttermekben  pompázó  zenenimfák  kinyújtsák  értem  ra- 
gyogó, fehér,  meztelen  karjukat .  .  .  Nem  vagyok  a  Gyöngytyuk- 
utca  szegény,  vasárnap  templombajáró,  gyermekekkel  pajtás- 
kodó, falusi  nyaralásról  és  ujrendszerü  cséplőgépekről  álmo- 
dozó nyárspolgára . .  .  hohó,  barátom,  emeld  fel  a  fejedet  és 
nézz  bele  a  napba  .  .  .  bele,  bele  a  nagyság,  a  dicsőség,  a  gazdag- 
ság, a  halhatatlanság  aranyos  napjába! 

Ezt  súgta  fülébe  egy  suttogó,  zümmögő,  aranyosan  ra- 
gyogó gyönyörű  kis  szörnyeteg,  és  Gayer  János  ugy  fújta  a 
trombitát,  hogy  Ridley-Kohne  első  hegedűsnek,  Reinel  Albin 
klarinétosnak,  Erkel  Sándornak  és  Rabatinszky  Máriának  szive 
reszketett  a  gyönyörűségtől. 

A  trombitás  dicsőségben  és  elragadtatásban  fuldokolva  ért 
haza  lakására.  Nyakába  omlott  feleségének  és  két  gyermekének 
és  csaknem  agyoncsókolta  őket  könnyes  ellágyulásában.  És  az- 
nap éjjel  a  Gyöngytyuk-utca  3.  szám  alatt  négy  izgatott  és  csap- 
kodó lelkű  ember  nem  tudott  aludni  a  boldogságtól. 

A  Wagner-ünnepélyek  nagyszerűek  voltak.  Coronini  gróf 
estélyt  adott  a  költő  tiszteletére  és  a  császárfürdői  bálon,  Wag- 
ner környezetében,  bársonyhajtókás  frakkban,  gyönyörűen  fel- 

sütött  hajjal,  hófehér  keztyüben  ott  tipegett  a  kis  trombitás  és 
boldogan  fogadta  az  emberek  irigykedését  és  bámulatát.  Egy- 
előre természetesnek  találta,  hogy  a  mágnásasszonyok  Wagner 
hódító  egyéniségével  voltak  tele  és  őt  alig  vették  észre  a  hul- 
lámzó tömegben.  De  égő  szemmel  bámulták  és  tisztelettel  üdvö- 
zölték őt  a  Nemzeti  Színház  és  a  német  Stadttheater  tagjai  s 
melegen  szorongatták  kezét  szép  és  fiatal  hölgyek,  akiknek  hó- 
fehér válla  most  először  tünt  fel  kívánatosnak  és  simogatásra 
csábítónak  Gayer  János  szemében. 

A  muzsikus  boldogan  és  büszkén  fürdött  a  bókokban  s 
kissé  többet  ivott  a  Wagner  tiszteletére  bontott  pezsgőkből,  mint 
amennyit  egy  tiszta  és  mérsékletes  életű  polgárnak  illik.  Reggel 
felé,  amikor  az  erős  borok,  a  kaotikus  zaj,  a  vígan  röpködő 
táncosnők  erős  illata,  a  ragyogó  környezet  bódító  hangulata  el- 
ernyesztette és  érzékennyé  tette  idegeit,  fáradtan  és  tűnődve 
roskadt  egy  székbe. 

—  Hej,  ha  én  ezt  előbb  tudtam  volna,  —  gondolta  izga- 
tottan és  szomorúan. 

Eszébe  jutott  sivár  és  unalmas  ifjúsága,  a  zenekari  élet 
sok  kicsinyes  és  együgyű  gondja,  a  mindennapi  korrepetálás  és 
próba  robotja,  a  kisvárosi  élet  üres  és  ernyesztő  unalma  és  sóvá- 
rogva gondolt  a  nagy,  szabad  világjáró  művészek  szenzációs 
életörömeire. 

—  Istenem,  ha  én  ezekből  az  ostoba  és  gyáva  hétköznapok- 
ból kiszakíthatnám  magamat!  Ha  felhasználnám  —  talán  még 
nem  késő?  —  azt  a  rendkívüli  erőt,  amellyel  rendelkezem,  ha 
volna  bátorságom  nekilódulni  a  világnak  .  .  .  Páris,  London, 
Amerika  ...  ha  egyszer  kezembe  vehetném  a  saját  sorsomat .  .  . 
ha  egy  kis  önzést,  egy  kis  művészi  lelkiismeretlenséget  tudnék 
kicsiholni  az  én  családi  kötelékekben  vergődő,  szegény,  félénk, 
puha  lelkemből!  .  .  . 

Körülötte  frissítőket  és  virágokat  árultak  rövid  szoknyás, 
fehérharisnyás,  fehércipős  budai  cukrászlányok  és  egy  fekete- 
szemű, széparcú  táncosnő  —  balletleány  a  Stadttheaterből,  — 
aki  kalandot  keresett  a  nyüzsgő  tömegben,  kacérul  rámosolygott 
a  trombitásra.  Gayer  megragadta  a  leányt,  magához  szorította 
és  kivonszolta  a  sötét  folyosóra.  Ott  megsúgta  neki,  hogy  épen 
őt  várta,  hogy  már  régóta  vágyik  reá,  hogy  kimondhatatlanul 

szereti  és  szinte  hörögve  könyörgött,  hogy  menjen  el  vele  csóna- 
kázni. A  leány  kacagott,  de  engedte,  hogy  Gayer  magához  ölelje. 

Az  egyik  sarokban  a  Lohengriből  játszottak,  a  másikban 
Rózsavölgyi  csárdását  húzta  a  cigány.  Egy  hirtelen  csendessé 
vált,  forró,  tombolásra  kész  és  őrült  extázissal  fenyegető  pilla- 
natban kihallatszott  a  szomszéd  teremből  a  mester  pohár- 
köszöntőjének utolsó  felkiáltása: 

—  Es  lebe  die  göttliche  Tonkunst! 

—  Éljen  az  egyetlen,  a  mindenható  és  isteni  művészet!  — 
kiáltotta  magánkívül  a  trombitás  és  otthagyta  a  leányt,  ahol  az 
emberek  vad  ölelkezésben  járták  a  táncot,  nagy  és  fényes  vilá- 
gosságú nyilvánossággal  palástolva  el  azt  a  titkos  bizalmas- 
kodást, amiben  a  végre-valahára  egymásra  talált,  vagy  a  szent 
és  hatalmas  véletlen  által  egymásba  sodort,  szemérem  és  gyáva- 
ság alól  felszabadult  párok  kéjelegtek. 

—  Es  lebe  die  göttliche  Tonkunst!  —  hebegte  künn  a 
Dunaparton  a  trombitás  és  szinte  futva  rohant  haza,  mert  félt, 
hogy  lelke  túlfeszült  áradásában  idegrohamot  kap  és  bele  kell 
magát  vetnie  a  lomhán,  közönyösen,  hidegen  folydogáló  vizbe. 

És  Gayer  János  izzadtságtól,  fáradtságtól  és  lelkiháborgás- 
tól ájultan  roskadt  felesége  és  két  gyermeke  ágya  elé  és  némán 
reszkető  szája  hozzájuk  imádkozott,  hogy  segítsék  meg  őt  a 
szirének  énekeivel,  a  Walkürök  vad,  ellenállhatatlan  csábításai- 
val szemben. 

A  következő  hetek  a  nagy  kijózanodás,  a  testi-lelki  csömör, 
a  bánat  és  a  jóra  való  fogadkozás  napjai  voltak.  De  amikor  el- 
jött a  szünidő  s  a  család  csomagolni  kezdett  a  balatonfüredi 
nyaralásra,  Gayer  kijelentette: 

—  Az  idén  magatok  mentek  nyaralni.  Én  kissé  szétnézek 
Bécsben,  vagy  Németországban,  szerződést  keresni. 

Felesége  meghökkent  és  szorongva  kérte,  hogy  ne  bontsa 
meg  tizennégy  esztendő  kellemes,  megszokott  rendjét.  Gayer 
hajthatatlan  maradt. 

—  Az  embernek  kötelességei  vannak  önmaga  iránt.  Nem 
áldozhatjuk  fel  jövőnket  a  polgári  kényelem  és  henyélés  együgyű 
örömeinek  .  .  .  Amit  teszek,  ne  feledd  el,  Anny,  azt  nemcsak 
magamért,  hanem  értetek  is  teszem. 

Az  asszony  sirva  fakadt  és  kis  lelke  borzadva  gondolt  az 

ismeretlen  veszélyekre,  amelyek  a  családot  fenyegetik.  Gayer 
azonban  fölemelte  ujját  és  a  magasba  mutatott: 

—  Lelkem,  Anny,  te  megfeledkezel  arról,  hogy  én  művész 
vagyok. 

Művész!  Ezt  a  szót  most  hallották  Gayer  családjában 
először. 

—  Művész!  : —  suttogta  utána  öntudatlanul  Gayerné,  a 
könyvkereskedő  leánya  és  bánatosan  lehajtotta  a  fejét.  Ezt  a 
szót  használják  a  színháznál  az  erkölcstelen  énekesnők  és  a  léha 
s  hűtelen  férjek. 

Az  asszony  reszkető  lélekkel,  félénken  szepegve  ment  el 
Balatonfüredre,  Gayer  János  pedig  Bécsbe  utazott  és  próbára 
jelentkezett  az  udvari  színháznál.  A  C-dur-fanfaret  fújta  el  az 
F-trombitán  s  a  hatás  szinte  félelmetes  és  példátlanul  lenyűgöző 
volt.  Nagy  fizetéssel  szerződtették.  Ősszel  belépett  a  zenekarba 
és  családját  is  Bécsbe  vitette.  Ott  éltek  egy  esztendeig.  Gayert 
szinte  széttépték  a  színházak,  a  hangversenyrendező-irodák,  a 
filharmonikusok  társasága,  és  egy  alkalommal,  amikor  a  Burg 
kapujában  magát  a  császárt  üdvözölte  a  bécsi  zeneszövetség  élén, 
a  soha  nem  hallott,  utánozhatatlan,  túlvilági  erejű  fanfare-ral, 
egy  exaltált  lelkű  udvarhölgy  találkára  hivta  meg  őt  a  Práterbe. 

Gayer  két  hónapig  sütkérezett  az  udvarhölgy  kegyeiben, 
akkor  elhívták  őt  Münchenbe  a  Lohengrin  bemutatójára.  Mün- 
chenben a  fiatal  művészbarát  király  rendjellel  tüntette  ki  Gayert, 
Wagner  Richárd  barátjának  szólította  őt,  fényképét  adta  neki 
és  bemutatta  előkelő  kíséretének,  a  zene  és  színpad  tündérei- 
nek, a  páholyok  sápadt  és  buja  nézésű  szfinxeinek,  a  sötét  szem- 
pillájú, keskenyajku  és  hófehér  arcú  mágnásasszonyoknak,  akik 
ott  álltak  a  pesti  színház  első  emeleti  próbatermében  és  észre  sem 
vették  őt,  mielőtt  a  háromszoros  fanfaré  felharsant. 

A  Neue  Berliner  Musikalische  Zeitung  cikket  irt  róla,  arc- 
képét fametszetben  hozta  a  lipcsei  színházi  újság  és  Gayer  egy 
ragyogó  téli  estén  a  Tannháuser  előadása  után  megszökött  fele- 
ségétől, Annytől,  Hártel  Ottó  pesti  könyvárus  leányától. 

Az  asszony  nem  is  csodálkozott.  Csendesen  összecsomagolt 
és  visszament  Pestre,  ahol  két  fia  már  két  esztendő  óta  apátlan- 
anyátlan  kallódott  nagyapjuk  háztartásában.  Azon  sem  csodál- 
kozott, hogy  a  fiuk  nem  jártak  iskolába,  éjjel  kiszöktek  a  ház- 

ból,  rosszhírű  korcsmákban  udvaroltak  züllött  táncosnőknek, 
facér  színészekkel  kártyáztak  és  reggel  felé,  borosan,  apjukkal 
dicsekedtek. 

Gayer  János  szabad  volt  és  egy  illatos,  selymes,  fehér  mellű 
asszonnyal,  a  gazdag  és  kalandos  Errard  Jennyvel  kóborolt 
London  utcáin.  Errard  Jenny  -egész  életét  művészek  és  költők 
között  töltötte  és  barátját  egy  ragyogó  és  romlott,  de  szédítően 
és  szenzációsan  szép  környezet  közepébe  állította  be.  Lóverseny- 
szezon után  aztán  egy-egy  hangversenyre  elszerződött  Gayer 
valamelyik  színházhoz.  A  Haendel-ünnepeken  tenger  pénzzel 
fizették.  A  Drurylane-ben  kezébe  adták  a  karmesteri  pálcát  és 
ő  vezette  Beethoven  Fidelio-jának  betanítását. 

Gayer  ugy  érezte,  hogy  mindent  elért,  amiről  valaha  a 
császárfürdői  bálon  álmodozott,  amikor  egy  fiatal  énekes,  aki- 
nek harminc  esztendős  sugár  és  izmos  termete  London  összes 
zenekedvelő  hölgyeit  elbájolta,  elrabolta  tőle  Errard  Jenny 
szivét. 

A  trombitás  meggyülölte  Londont  és  Párisba  vándorolt. 
Most  vette  észre,  hogy  nagyszabású  és  ragyogó  barátnője  meny- 
nyire betöltötte  az  ő  tágranyilt,  szomjas  lelkét.  Betegnek  és  élet- 
untnak képzelte  magát  s  talán  ez  volt  oka,  hogy  Párisban  nem 
ért  el  olyan  sikereket,  mint  egyébütt.  A  Conservatoire  zene- 
karában majdnem  egészen  elveszett.  A  szenzitív  és  romantikus 
francia-olasz  zenében  nem  is  érvényesült  annyira  ércesen  szár- 
nyaló kürtje,  mint  a  heroikus  és  titáni  Wagner-muzsikában. 
Ekkor  kezdte  fájlalni,  hogy  hangszere  nem  arra  való,  amivel 
nagy  egyéni  sikereket  lehetne  elérni.  Az  Errard-szalon  intim  és 
puha  akusztikájában  majdnem  semmi  keresnivalója  sem  volt. 
A  francia  karmesterek  hidegen  és  kicsinylően  kezelték,  sőt  bizo- 
nyos helyről  egyenesen  inzultusok  érték,  mint  Wagner  Richárd 
barátját.  Milyen  más  volna,  ha  az  ő  technikai  virtuozitása  zon- 
gorán vaigy  hegedűn  érvényesülhetne!  Rubinstein,  Leschetitzky, 
Döhler  lehetne,  Sarasate  vagy  Joachim  dicsősége  volna  az  övé, 
ha  véletlenül  nem  ezen  a  szerencsétlen  rézkürtön  fejlődött  volna 
ki  a  zsenialitása! 

Ez  a  gondolat  mindjobban  keserítette.  Tudta,  hogy  aki  a 
zenekari  titkok  mélyében  járatos,  még  mindig  nagy  művésznek 
tartja  őt,  de  amióta  nem  él  Wagner  környezetében  és  nem  kiséri 
egy  gazdag  és  ragyogó  asszony  szőke  feje,  azóta  olyan  zenekari 

tagnak  tekintik,  mint  a  többit,  akit  jól  megfizetnek  és  ezzel  el  is 
intéznek. 

Gayer  egyik  színháztól  a  másikba,  egyik  koncertterem- 
ből" a  másikba  menekült.  Keresett  valami  rendkívüli  alkalmat, 
egyet,  amely  a  Wagnerrel  való  megismerkedéshez  volna  hasonló, 
hogy  újra  magára  vonja  a  felfedeztetés,  a  bámulat,  az  elragad- 
tatás édes,  kéjes,  részeg  szenzációját. 

Párisban  egy  dalcsarnok  bizarr  temperamentumu  excen- 
trique-jébe  botlott.  A  kicsi,  zömök  és  erősen  kopaszodó  trom- 
bitás csak  roppant  pénzáldozattal  férkőzhetett  az  énekesnő  köze- 
lébe, aki  fekete  szemével,  barna  bőrével,  karcsú  és  kígyózó  testé- 
vel, esztelen  és  beteg  szeszélyeivel  valósággal  hipnotizálta  Gayert. 
A  muzsikus  fuldoklott  az  örömben,  részegségben  és  szenvedés- 
ben. Szakadatlanul  dolgozott,  hogy  pénzelhesse  és  magához  lán- 
colhassa az  asszonyt,  aki  valahonnan  a  marokkói  gyarmatok- 
ból légionárius  apának  és  keverék  benszülött  anyának  volt  az 
ivadéka.  Ez  az  élet  teljesen  megőrölte  és  elsorvasztotta  a  fizi- 
kumát és  Gayer  másfél  esztendő  alatt  tiz  évet  öregedett.  Ópium 
és  abszint  tartották  benne  az  energiát  s  erősen  asztmásodó,  huru- 
tos  tüdejéből  dehogy  tudta  volna  már,  akárcsak  egyetlenegyszer 
is,  elfújni  azt  a  C-dur  Fanfare-t,  amely  egykor  Wagnert  is  el- 
ragadtatásba ejtette.  Pedig  próbák  közben,  előadások  után  azt 
a  tragikusan  szép  hármas  hangzatot  minduntalan  megpróbálta, 
vájjon  ki  tudná-e  még  csalogatni  a  trombitából.  A  Rue  de  Romé 
egyik  lapos  tetejű  háza  fedelén  gyakran  látták  őt,  amint  néhány  * 
barátja  társaságában  szorgalmasan  ürítgette  karcsú  poharát  és 
lelkendezve  mesélte  nekik  a  C-dur  Fanfare-ral  aratott  régi  dia- 
dalait. Ilyenkor  lázasan  Ígérgette,  hogy  a  csodálatos  trombita- 
frázist —  várjanak  egy  cseppet  —  mindjárt  beleharsogja  a 
párisi  éjszakába  és  —  Isten  a  tanuja  —  a  Boulevard  des  Italiens 
legvégéről  is  riadtan  tekintenek  majd  az  égre  az  éj  kóbor  hajó- 
töröttjei s  a  Montmartre  ablakai  kinyiinak  a  mennyei  harso- 
nára. Tüdeje  csaknem  szétpattant,  agyára  tolult  a  vér,  pupillái 
ijesztően  kitágultak  ilyenkor,  de  az  elkeseredett  és  eszeveszett 
erőlködésnek  alig  volt  más  eredménye,  mint  a  régi  nagyszerű 
bravúrnak  valami  gyenge  és  csúfolódó  paródiája.  Gayer  ököllel 
verte  a  tüdejét  s  könnyei  ugy  potyogtak,  mint  a  gyermeké,  aki 
sötétben  ismeretlen  veszedelmek  félelmében  édesapja  után 
kiáltoz. 

Barátai  megszánták  vagy  kikacagták  s  mikor  Gayer  ma- 
gára maradt,  borzongva  és  félősen  behunyta  a  szemét,  mintha 
ezzel  el  tudna  felejteni  mindent,  ami  vele  néhány  esztendő  alatt 
történt.  Behunyta  szemét,  hogy  visszaálmodja  magát  a  Gyöngy- 
tyuk-uteába,  Hártel  Ottó  könyvárus  leánya  mellé,  moll-függö- 
nyös,  szunyoghálós,  fehérre  meszelt  kis  szobájába,  ahová  a 
másik  fülkéből  áthallatszik  a  gyerekek  egyenletes  ütemű,  csen- 
des, boldog  pihegése.  Mily  jó  lett  volna  most  a  Kemnitzer-kávé- 
házban  Ridley-Kohne,  Reiner  Albin  és  Gönczy  Samu  urak  társa- 
ságában újságot  olvasni  és  pipázgatni,  mialatt  a  szomszédban 
német  katonatisztek  billiárdoznak  és  a  városatyák  a  magyar 
színház  repertoirját  ócsárolják.  Most  Szent-Endrén  vagy  Nagy- 
kátán  kis  pusztája  volna  s  a  rekkenő  meleg  elől  elbújva,  füg- 
gönyös  filegloriettában  fogadná  a  parasztokat,  akik  egymásután 
és  egymásra  licitálva  kérik  az  újfajta  cséplőgépet .  .  .  Oh  Anny, 
drága,  egyszerű,  sovány  és  lesimított  hajú  kis  Hártel  Anny,  aki 
két  szép  gyermekkel  ajándékoztál  meg,  bizonyára  még  mindig 
szemérmes  vagy  és  hófehér,  mint  egy  bárány,  mint  egy  jó,  édes 
és  tiszta  kis  feleség,  a  hosszú  vászoningedben  és  sok  fodros  háló- 
köntösödben, hacsak  egyetlen  egyszer  megcsókolhatnám  göm- 
bölyű, piruló,  párnás  kis  nyakadat,  ott,  ahol  kebled  lágyan  eső 
vonala  elkezdődik  ...  te  bizonyára  még  mindig  szép  és  gyengéd 
és  üde  vagy  és  én  megroskadtam,  kiszáradtam,  megöregedtem 
és  rongy,  beteg,  förtelmes  szenvedélyű,  vén  kéjenc  lettem. 

Gayer  János  kisirta  magát  és  ment,  hogy  a  Muzeum-utca 
környékén,  valahol  egy  barlangban  felkeresse  a  démont,  aki  el- 
altatja a  lekiösmeretét.  A  démont  azonban  nem  találta,  s  csak- 
hamar nem  találta  a  másodikat  sem  és  keservesen  összetrom- 
bitált pénzén  mindig  uj  és  uj  szerelmekre  kellett  alkudoznia. 

Lassankint  mindenről  lemondott.  Ragyogás,  dicsőség,  hir, 
gazdagság  gondolata  —  mint  hűtlen,  gőgös  szerető  —  egymás- 
után a  mult  ködös  emlékei,  régi  kusza  vágyak,  sutba  dobott 
illúziók  lim-lomja  közé  került.  Gayer  mindennap  elgondolta, 
hogy  most,  most,  talán  még  nem  volna  késő  visszafordulni,  itt- 
hagyni mindent,  Pestre  sietni,  a  Barátok-templomában  meg- 
gyónni és  könnyekben  és  jószándékban  megfürödve,  odaborulni 
Anny  áldott,  sovány  kis  térdeihez. 

—  Holnap!  —  fogadta  Gayer  elérzékenyülve.  —  Holnap! 
—  mondogatta  hangosan  és  kopasz  homlokát,  amelyről  vöröses 

haját  lassan  lemarta  a  gond,  a  gyönyör,  a  szenvedés,  az  idő, 
örvendezve  és  megnyugodva  törülgette. 

—  De  csak  ugy  megyek,  ha  .  .  . 

Nagyot  villant  a  szeme  és  erősét  kurjantott. 

—  Igen ...  a  C-dur  Fanfare-ral  fogok  beállítani.  Igen, 
igen,  meg  kell  mutatnom,  hogy  a  régi  virtuóz  Gayer  János 
vagyok. 

A  trombitás  elővette  hangszerét,  azzal  a  diadalmas  hittel 
és  meggyőződéssel,  hogy  a  Fanfare-t  most,  e  nagyszerű  lelki 
megrendülésében,  újra  meg  tudja  szólaltatni.  Fohászkodott  egyet, 
szemét  égre  emelte,  megrázta  és  magasra  tartotta  a  hangszert 
és  egész  égő,  viharzó,  szárnyaló  lelkét  összegyűjtve,  belefujt.  A 
kürt  felharsant  és  —  Istenem,  mintha  az  ég  megnyílt  volna  és 
tüzes  szekerek  robognának  a  felhők  között  és  a  szekereken 
angyalok  fújnák  a  világébresztő  riadót  —  a  Fanfaré  harsogva, 
zengve  allelujázva  ömlött  a  trombita  szájából. 

Gayer  mennyei  örömet  érzett  a  lelkében. 

—  Ez  egy!  ...  —  kiáltotta.  —  Még  egyet! 

—  Ez  kettő.  —  fuldoklóit  a  trombitás.  —  No  most  a  har- 
madik. 

Gayer  agya  ködbe  borult,  ahogy  belefujt  a  trombitába. 
Egyszerre  elvesztette  szeme  elől  a  világot,  mellében  valami  édes, 
meleg  láz  szétömlését  érezte,  keze  elejtette  a  trombitát  és  orrán, 
száján  kibuggyant  a  vére. 

Öt  percig  hörgött,  vonaglott,  aztán  elfehéredett,  elterült  és 
lassan  kinyújtózkodott  a  padlón. 


Szerb  hadifogságban. 


Naplój  egy  zet  ek . 

Irta :  Mándi  Andor, 

(Hatodik  közlemény.) 

Egy  este  egyik  barátom  kihí  a  folyosóra  s  azt  mondja: 
((Akarsz  szökni?  Mi  öten  ma  este  szökünk!))  S  elmondja,  hogy 
a  többi  négy  már  vár  a  kaszárnya  alatti  mezőn.  Mivel  azonban 
se  vezető,  se  térkép,  se  elegendő  pénz  és  élelem  nem  volt,  le- 
beszéltem őket  a  nagyon  kalandos  kísérletről,  mely  sikerrel  egy- 
általán nem  kecsegtetett  s  a  türelmetlenkedőket  rábeszéltem,  vár- 
janak még  egy  ideig,  azalatt  jobban  kidolgozzuk  a  tervet. 

Máskor  Csont  volt  a  kezdeményező.  Megismerkedett  egy 
fiatal  szerbbel,  ki  hosszabb  ideig  élt  Boszniában  és  nagyon  jól 
tudja  a  határon  átvezető  titkos  utakat.  Szeretne  megszökni  a 
katonáskodás  elől  Boszniába  és  átvezetne  minket  is.  Nyugodtan 
rábízhatjuk  magunkat,  hiszen  ő  a  fejével  játszik.  Nekem  nem 
tünt  fel  a  barátunk  nagyon  megbízhatónak,  de  mivel  a  többiek 
feltétlen  el  voltak  határozva,  s  én  az  első  szökésben  benne  akar- 
tam lenni,  szintén  rászántam  magamat.  Voltunk  valami  tizen, 
észrevétlenül  kihoztuk  holminkat  a  szobából  és  a  sötét  kaszárnya- 
udvaron lefeküdtünk  és  vártunk.  Ugy  beszéltük  meg,  hogy 
vezetőnk,  ki  a  kaszárnyába  bejáratos  volt,  elintézi  a  dolgot 
egyik  őrrel.  Kapott  tőlünk  husz  dinárt  is  különböző  dolgok  be- 
vásárlására. Izgatottan  meglapulva  vártunk  rá  —  de  a  vezető 
nem  jött!  Megtartotta  az  előleget  és  nem  jelentkezett  többet. 
Tehát  ez  a  terv  is  füstbe  ment. 

Szeptember  12-ikén  este  Gáborral  sétálgatok  a  folyosón. 
«Meg  akarsz  szökni?)),  kérdezte.  ((Feltétlenül!))  « Akkor  gyere 
még  ma  este,  Laczfy  és  én  el  vagyunk  határozva,  hogy  egy 

órán  belül  indulunk.))  Tekintve,  hogy  mind  a  ketten  nagyon 
jó  barátaim  voltak,  örömmel  egyeztem  a  dologba,  csak  arra 
kértem  őket,  egy  napig  várjanak  még,  hogy  felkészüljünk. 

Beszereztünk  ennivalót  négy  napra.  Albánia  felé  akartunk 
menni;  vezető  bár  nem  volt,  de  Gábornak  volt  jó  térképe.  Azt  is 
tudtuk,  hogy  az  útba  eső  vidéken  szerb  nem  lakik.  Pénzünk 
volt  összesen  hat  arany  (körülbelül  százötven  dinár  értékben)  és 
száz  dinár  szerb  pénz.  A  kaszárnyából  való  kijutásra  vonatkozó- 
lag Gábor  már  megbeszélte  a  nyolc  óra  felé  a  hátsó  kapunál 
őrt  álló  csicsával,  hogy  kis  borravalóért  kienged  «a  városba 
mulatni)).  Beavattuk  a  dologba  Martalicsot  és  Eichhornt  is,  kik 
ugyan  mint  családos  emberek  a  kockázatos  vállalkozásba  nem 
mentek  bele,  de  megigérték,  hogy  ameddig  lehet,  leplezni  fog- 
ják a  dolgot.  Más  nem  tudott  tervünkről. 

Nyolc  órakor  útra  keltünk,  egy  bankát  adtunk  az  őrnek, 
aki  figyelmeztetett,  hogy  ne  soká  maradjunk,  mert  lejár  az 
ideje:  és  kisiettünk  a  kaszárnyából. 

Koromsötétség  volt,  ami  jó  is  volt,  mert  semki  meg  nem 
láthatott,  de  viszont  a  tájékozódást  nehézzé  tette.  Kikerültük  a 
barakkok  mellett  álló  őrt,  beértünk  a  völgybe,  átgázoltunk  a 
patakon  s  azután  annak  mentén  felfelé  haladtunk  a  lejtőn. 
A  közelben  hangok  hallatszottak.  Lekuporodtunk  és  vártunk, 
hogy  a  csillagok  feljöjjenek,  mert  igy  eltéveszthetjük  az  irányt. 
A  csillagok  azonban  nem  jöttek,  az  ég  borult  maradt  s  igy  kény- 
telenek voltunk  a  vak  sötétben  folytatni  utunkat.  Sikerült  fel- 
jutnunk egy  hegyhátra,  honnét  már  nem  lelhetett  messze  a  vár- 
rom, amelyet  tájékoztató  pontnak  vettünk.  Ekkor  közelünkben 
juhbégetés,  kutyaugatás  és  egy  pásztor  kiáltozása  törte  meg  a 
csöndet.  Ismét  lefeküdtünk  és  hallgatództunk.  Mind  nagyobb 
köd  ereszkedett  le  a  hegyekre,  ugy  hogy  tiz  lépésnyire  sem 
lehetett  látni.  Beláttuk,  hogy  be  kell  várnunk  a  hajnalt. 

Pár  órát  szundikáltunk.  Mikor  világosodni  kezdett,  tovább 
indultunk  az  eddigi  irányban  s  nemsokára  elértük  a  romot. 
Nyájak  legelésztek  körülöttünk,  de  embert  nem  láttunk.  A  cser- 
jést, mely  a  hegyet  borította,  egyszerre  kocsiút  keresztezte. 
Utána  le  a  meredek  völgybe  és  a  sürü  cserjésben  fel  a  szemben 
lévő  hegyoldalba. 

Az  utakon  nem  mehettünk,  tehát  toronyiránt  átvágtunk  a 
sürü  erdővel  borított  hegyeken  fel-le.  Igy  vezetett  utunk  egész 

délig.  Déli  egy  óra  felé  végre  kibontakozva  a  sűrűből,  lábunk 
előtt  hevert  a  völgy  a  folyóval  és  az  országúttal,  mögötte  a 
magas,  rideg,  fekete  hegylánc,  melyre  sóvárogva  tekintettünk, 
hisz  az  fog  továbbra  a  szabadulás  felé  vezetni! 

Leültünk  egy  kis  tisztásra.  Szemléltük  a  vidéket,  kerestünk 
egy  pontot,  hol  az  átkelést  megkísérelhetjük. 

Lépteket  hallottunk  közelegni,  felugrottunk,  de)  már  későn 
volt,  a  felénk  tartó  szerb  paraszt  meglátott  és  köszöntött.  Kissé 
meghökkentünk,  de  aztán  kezet  fogtunk  vele,  megkináltuk  ciga- 
rettával és  elkezdtünk  diskurálni.  Elhitettük  vele,  hogy  Novi- 
pazárból  jöttünk  kirándulni  és  oda  igyekszünk  vissza.  Azt  mond- 
tuk, hogy  Gábor  francia  tengerész  (neki  ugyanis  tengerészsap- 
kája és  esőköpenye  volt),  mi  pedig  csehek  vagyunk,  szintén 
szlávok,  olyan  keresztények,  mint  ő.  «Hát  nem  svábák  vagy- 
tok?)) ((Dehogyb)  «Akkor  jó,  azt  hittem,  hogy  svábák  vagytok!)) 
Annyira  becsaptuk  szegényt,  hogy  elmagyarázta  nekünk  az  egész 
terepet,  hol  vagyunk,  merre  van  Novipazár,  merre  Ó-Szerbia, 
merre  Montenegró.  Kiderült,  hogy  rossz  irányban  mentünk,  a 
nyugati  irányból  az  északnyugatiba  tértünk  át,  az  előttünk 
fekvő  falu  Kovacsevo,  az  országút  nem  a  Bosznia  felé  vezető, 
ha  átlépünk  rajta,  Ó-Szerbiába  jutunk,  az  a  nagy  hegy  is  már 
Ó-Szerbiában  van!  Elbúcsúztunk  tőle,  aztán  mindjárt  elindul- 
tunk az  uj  irányban. 

Memtünk  estig  az  uj  irányban,  végre  egy  falu  mellett  meg- 
álltunk. Nem  akartunk  megint  éjjel  menni,  nehogy  újra  elveszít- 
sük az  irányt,  tehát  lepihentünk  és  felváltva  aludtunk  hajnalig. 
Ekkor  felkeltünk  és  erős  tempóban  folytattuk  utunkat.  A  hegy 
mindjobban  lefelé  lejtett,  majd  vége  szakadt  a  hegyláncnak  s 
kénytelenek  voltunk  leszállni  a  völgybe  és  szinte  tojástáncot 
járni  az  apró  falvak  közt.  Egyik  faluhoz  olyan  közel  kellett 
mennünk,  hogy  a  falu  szélén  dolgozó  parasztok  megláttak. 
Köszöntünk  egymásnak  és  tovább  mentünk.  Egyik  szembe  jött 
velünk,  ezt  pro  forma  megkérdeztük,  jól  megyünk-e  az  országnt 
felé  s  feleletéből  azt  láttuk,  hogy  megint  nem  jó  az  irányunk. 
Ekkor  már  egészen  össze  voltunk  zavarodva.  Mentünk  még 
tovább,  hogy  a  falut  elhagyjuk,  de  láttuk  már,  hogy  baj  van. 
Nem  tudtuk  tisztán,  hol  vagyunk,  merre  menjünk.  (Pedig,  mint 
utólag  kisült,  most  jó  volt  az  irány!)  Az  idő  múlott  és  élelmiszer- 
készletünk  fogyott. 

Nem  marad  más  hátra,  be  kell  mennünk  egy  házba  a 
következő  kis(  falu  szélén,  hol  csendőr  semmiesetre  sincs  és 
megtudni  az  utat.  Egy  faluszéli  házikó  épen  alkalmasnak  lát- 
szott. Öreges  asszony  ült  előtte  két  kis  lánnyal,  megkérdeztük, 
van-e  valami  ennivalója,  szívesen  fizetünk  érte.  Hozott  tejet  és 
kenyeret,  aztán  megkérdezte,  mi  járatban  vagyunk.  A  következő 
mesét  adtuk  elő  neki:  Hadifoglyok  vagyunk  Novipazárban,  kéz- 
művesek, tizenhármán  elindultunk  két  őrrel  Szjenica  felé,  hol 
házépítésen  fogunk  dolgozni.  Mi  hárman  lemaradtunk  a  csapat- 
tól és  most  utói  szeretnők  érni,  de  eltévedtünk,  nem  tudjuk  hol 
az  országút.  Az  asszony  elhitte  a  mesét,  de  aztán  egy  fiu  jött 
oda,  kit  már  előbb  is  láttunk,  s  ki  Novipazárba  is  szokott  be- 
járni, ennek  gyanús  volt  a  dolog.  Utóbb  egy  férfi  is  odajött, 
nagyon  barátságosan  üdvözölt,  sőt  Gábort  meg  is  csókolta.  Ugy 
látszott,  elhitte  a  mesét  és  megígérte,  hogy  megmutatja  az  utat. 
Az  asszony  jó  utat  kivánt  és  a  tejért  semmi  áron  nem  akart 
pénzt  elfogadni.  A  férfi  vezetett  s  mi,  hogy  gyanút  ne  keltsünk, 
követtük. 

Addig  vezetett,  —  mig  egy  csendőrjárőr  karjaiba  nem  ve- 
zetett! A  szembe  jövő  csendőr,  kinek  kíséretében  több  fegyveres 
albán  volt,  megkérdezte,  hová  megyünk?  Neki  sem  mondhat- 
tunk mást,  mint  az  előbbi  mesét.  Meghallgatta,  s  azt  felelte, 
jöjjünk  vele. 

Tehát  veszve  volt  minden!  Lehangoltan  mentünk  az  őrök 
előtt  és  csakhamar  beértünk  a  községházára. 

Ott  kedélyes  képű,  szemüveges  öreg  ült  az  asztalnál,  a 
község  bírája.  Megkérdezte  nevünket  és  foglalkozásunkat,  bele- 
nézett az  előtte  fekvő  iratba  és  azt  mondta,  jól  van,  rendben 
van!  Hohó,  itt  már  vártak!  Nincs  tehát  értelme  a  meséknek, 
úgyis  tudják  az  igazságot.  Egyet  azonban  megfogadtunk,  hogy 
utunk  irányát  nem  fogjuk  bevallani.  A  bíró  megkérdezte  még  a 
csendőrtől,  hol  fogtak  el,  s  igy  megtudtuk,  hogy  Gosevónak 
hívják  a  kellemetlen  emlékű  falut,  a  községháza  pedig  Stitárhoz 
tartozik. 

Következett  a  motozás.  A  csendőr  kikutatta  zsebeinket  és 
kenyérzsákjainkat.  Csodálkozva  vizsgálták  a  mindenféle  nyelvű 
grammatikákat  és  beszélgetéseket,  melyeket  Laczfy,  a  filológus, 
magával  vitt.  Találtak  nálunk  néhány  aranynak  látszó  tollat, 
ezek  a  bíró  urnák  különösen  megtetszettek,  felajánlottuk  neki 

s  ő  köszönettel  elfogadta.  Pénzt  mindössze  harminchat  dinárt 
találtak  nálunk,  s  ezen  roppantul  csodálkoztak.  Persze  a  zseb- 
kendőmet, hová  aranyaimat  rejtettem,  nem  nézték  meg  s  azt 
sem  sejthették,  hogy  Gábor  sapkája  bélésében  három  tiz  dináros 
bankó  van.  Szerencsés  véletlen  volt  továbbá,  hogy  a  csendőr  el- 
felejtette zubbonyomnak  ép  azt  a  zsebét  kikutatni,  melyben  a 
térkép  és  a  naplómat  tartalmazó  notesz  volt.  A  harminchat 
dinárt  különben  visszaadták. 

Felvették  a  jegyzőkönyvet,  s  miután  a  biróval  barátságos 
kézszorítást  váltottunk,  lementünk  az  országútra.  A  községháza 
előtt  több  török  és  albán  állt,  kik  sajnálattal  és  részvéttel  néztek 
bennünket.  Mért  is  nem  találkoztunk  útközben  ilyenekkel! 

A  csendőr  különben  derék  fiu  volt.  Azt  mondta,  a  mi 
helyünkben  ő  sem  tenne  máskép.  Azt  is  megengedte,  hogy  egy 
útszéli  kafanába  betérjünk  valamit  harapni,  ami  nagyon  jól 
esett,  mert  két  napja  nem  sokat  ettünk.  Azt  mondta,  őt  Novi- 
pazárból  egyenesen  a  mi  keresésünkre  küldték  ki  reggel,  mert 
csak  akkor  vették  észre  a  szökést.  Nemsokára  lovastiszt  jött 
velünk  szemben  több  lovascsendőrrel.  Ezek  is  a  mi  keresé- 
sünkre jöttek!  Később  még  egy  rendőrtisztviselő  jött  szembe 
kocsin,  ez  is  kikérdezett;  különben  minden  incidens  nélkül  folyt 
le  az  ut  Novipazárig,  hová  már  este  nyolckor  beértünk.  (Tehát 
légvonalban  csak  alig  huszonöt-harminc  kilométernyire  lehet- 
tünk a  várostól!) 

Alig  jövünk  be  a  városba,  találkozunk  az  ezredessel,  egy 
őrnaggyal  s  még  több  tiszttel,  mindegyik  kérdezte,  melyik  közü- 
lünk a  tanár,  melyik  a  mérnök,  melyik  a  hotelier?  Azt  mondták, 
szégyeljük  magunkat,  hogy  művelt  ember  létünkre  ilyen  buta- 
ságot csináltunk!  A  tiszti  étkező  mellett  elhaladva,  onnét  is  ki- 
szóltak a  tisztek.  Láttuk,  hogy  szökésünk  nagy  port  vert  fel  Novi- 
pazárban. 

Bevittek  a  kerületi  kapitányság  épületébe,  hol  azzal  a 
rendőrtiszttel  találkoztunk,  kit  már  útközben  láttunk.  Leszidott, 
s  azt  mondta,  ha  ő  a  csendőr  helyében  lett  volna,  azonnal  agyon- 
lőtt volna  minket.  Parancsára  levittek  a  börtönnek  használt 
pincébe.  Egy  csendőr  (már  gorombább,  mint  az  előbbi)  alaposan 
megmotozott.  Volt  annyi  eszem,  hogy  még  útközben  fehér- 
neműm alá  csúsztattam  a  térképet,  a  noteszt  és  az  aranyakat, 
s  bár  a  csendőr  végigtapogatott,  ezeket  nem  találta  meg,  ugy- 

szintén  a  Gábor  harminc  dinárját  sem.  A  harminchat  dinárt,  mi 
pénztárcánkban  volt,  elszedték,  de  még  a  fésűt,  szappant,  fog- 
kefét is  elkobozták  mint  bűnjelet!  Csak  a  dohányt  és  maradék 
ennivalót  hagyták  meg.  Aztán  ránk  zárták  az  ajtót.  A  penészes 
pince  nem  volt  valami  ideális  hálószoba,  de  a  fáradalmak  után 
jól  aludtunk. 

A  történendők  nem  nagyon  aggasztottak,  a  büntetéstől  nem 
féltünk,  akármi  legyen  is,  el  vagyunk  készülve,  halál  nem  lesz 
ugy  sem. 

(Szept.  16—qit.  29.) 

Reggel  felvittek  egy  irodahelyiségbe  és  megkezdődött  az 
első  vallatás,  melyet  egy  németül  meglepően  jól  beszélő  kapi- 
tány vezetett.  Bátran  álltunk  elébe,  keményen  tisztelegtünk. 

Első  kérdése  volt:  « Mi  ért  akartatok  megszökni?))  «Mert 
minden  fogságba  esett  katonának  kötelessége,  ha  akalma  van, 
a  fogságból  megszökni.  Ezt  a  mi  szolgálati  szabályzatunk  elő- 
írja.)) «Mit?  A  ti  szolgálati  szabályzatotok?  Avval  nekem  ne 
gyertek,  azt  én  jobban  ismerem,  mint  akármelyiktek,  hiszen 
tizenkét  évig  voltam  aktiv  tiszt  az  osztrák-magyar  hadseregben! 
Az  a  cikkely  csak  tisztekre  és  tisztjelöltekre  vonatkozik,  de  ti 
még  tisztjelöltek  sem  vagytok.)) 

Az  a  tudat,  hogy  hazaárulóval  állunk  szemben,  csak  fo- 
kozta bennünk  a  dacot.  Ő  most  a  mi  biránk,  mert  gazember; 
mi  pedig  vádlottak  vagyunk,  mert  kötelességünket  teljesítettük. 

Azt  feleltem  neki:  «Mi  idővel  tartalékos  tisztek  leszünk  s 
igy  a  tisztek  erkölcsi  kötelezettségei  minket  is  kötnek.  De  tiszt 
vagy  nem  tiszt:  minden  hadifogolynak  hazafiúi  kötelessége  a 
szökést  megkísérelni.))  «Ha  olyan  nagy  hazafiak  vagytok,  mért 
adtátok  meg  magatokat  annak  idején?))  «Nem  önként  adtuk 
meg  magunkat.  Mi  nem  csehek,  hanem  magyarok  vagyunk! 
Aki  közülünk  fogságba  esett,  vagy  sebesülésének,  vagy  más 
kényszerítő  körülménynek  áldozata,  de  azért  a  fogságban  is 
magyar  katonák  maradunk!))  ((Csodálom,  hogy  mint  intelligens 
emberek,  ilyen  esztelen  dolgokat  csináltok.)) 

Továbbá  kikérdezte  a  szökés  módozatait.  Azt  füllentettük, 
hogy  este  kimásztunk  a  kaszárnya  alacsonyabb  falán,  anélkül, 
hogy  az  őr  észrevett  volna,  s  aztán  elindultunk  Bosznia  irányá- 
ban. «Na  és  nem  féltetek,  hogy  ha  el  is  éritek  a  határt,  a  meg- 

szálló  sereg  őrszemei  lepuffantanak?))  «Ettől  nem  féltünk,  ez 
katonához  méltó  halál!  Inkább  igy  pusztuljunk  el,  mint  itt  a 
fogságban  a  tetvektől  és  tifuszbacillusoktól.» 

Azt  mondta:  «Ihr  seid  niedertráchtige  Leute!  Abtreten!» 

A  divízió  épületébe  vittek.  A  folyosón  kellett  állnunk  két 
őr  között  órák  hosszat,  valami  iratokra  vártunk.  Közben,  aki 
arra  járt,  mind  odajött  hozzánk,  hogy  leszidjon  minket.  Leg- 
tovább foglalkozott  velünk  egy  nagyon  együgyű  képű  lovas- 
tiszt, ki  azt  mondta,  hogy  most  agyon  fognak  bennünket  lőni, 
a  mérnök  megtervezheti  a  sirt,  a  filológus  megírhatja  a  nekro- 
lógust,  a  «kafedzsia)>  pedig  (kávés,  igy  nevezte  Gábort,  ennek 
nagy  bosszúságára)  a  bort  fogja  felszolgálni  a  halotti  torhoz. 
Jóizüt  nevetett  saját  élcén  és  minden  arramenőnek  újból  el- 
mondta. Az  egyetlen,  aki  egy  szót  sem  szólt,  hanem  udvariasan 
fogadva  köszöntésünket,  elment  mellettünk,  az  ezredorvos  volt. 
Már  előbb  ismertük  őt  mint  finom  érzésű,  Európát  látott  embert. 
Végre  dél  felé  elindultunk  a  kaszárnya  felé.  Velünk  jött  az  új- 
vidéki tanító  is.  Az  uton  folyton  faggatott,  főleg  arra  vonatkozó- 
lag, hová  dugtuk  el  a  pénzünket,  mert  lehetetlen,  hogy  csak 
harminchat  dinárral  indultunk  volna  útnak. 

A  kaszárnya  bejáratánál  álltak  társaink.  Amikor  meglát- 
tak, ijedten  összecsapták  kezüket.  Azt  hitték,  mi  már  biztos 
helyen  vagyunk.  Ezernyi  kérdést  intéztek  hozzánk,  de  a  tanító 
az  őrökkel  elzavartatta  őket.  Bevezettek  jövendő  börtönünkbe: 
épen  az  előbbi  szobánk  alatt  volt,  a  földszinten,  aránylag  egész 
rendes  szoba,  csak  az  ablakai  voltak  elrácsolva.  Láttuk,  hogy 
egyik  barátunk  kint  ólálkodik  ablakunknál,  annak  sietve  ki- 
adtuk a  térképet  és  az  aranyakat.  Most  már  jöhetnek  kutatni! 

Bejött  aztán  az  öreg  kapitány,  a  kaszárnyaparancsnok, 
aranyos  lelkű  öreg  ur,  a  foglyok  igaz  jó  barátja,  ki  mindig  védte 
érdekeinket.  (Obrenovics-párti!)  Egész  elérzékenyülten  beszélt 
velünk,  ő  belátja,  mondta,  hogy  szeretnénk  haza  menni,  neki 
is  van  ilyen  korú  fia,  kit  egy  éve  nem  látott.  De  nagyon  kér, 
legyünk  türelemmel  és  ne  csináljunk  még  egyszer  ilyesmit,  mert 
fél,  hogy  nagy  bajunk  lenne  belőle.  Igy  nem  lesz  súlyos  a  bün- 
tetésünk, ő  majd  megmondja  barátainknak,  hogy  hozzanak  le 
nekünk  mindent,  az  ágyunkat,  fehérnemünket,  továbbá  minden- 
nap annyi  ennivalót,  amennyit  csak  be  bírnak  szerezni,  olvasni 
valót  is,  hogy  ne  unatkozzunk.  Továbbá  átadott  nekünk  egy  szép 

fehér  kenyeret,  az  ő  saját  porcióját.  Meghatottan  hálálkodti  ík 
a  derék  öreg  urnák,  ki,  mint  később  társaink  mesélték,  felment 
hozzájuk  és  kérve-kérte  őket,  hogy  gondoskodjanak  arról  a 
szegény  három  emberről  odalenn. 

Mikor  az  öreg  kapitány  kiment,  bejött  Bozsó  és  megkért, 
valljuk  be  őszintén,  van-e  pénz  nálunk,  különben  kénytelen  lesz 
kikutatni.  Nyiltan  megmondtuk  neki,  hogy  egy  félórával  ezelőtt 
még  volt.  Rendben  van,  mondta,  de  ahhoz  neki  semmi  köze,  ő 
csak  azt  fogja  jelenteni,  hogy  ő  nem  talált  nálunk  pénzt. 

Sokszor  mentünk  kihallgatásra,  és  pedig  főleg  a  kaszár- 
nyából való  kijutás  körülményeinek  tisztázása  végett.  Egy  izben 
egyenkint  kihozattak  a  börtönből,  hogy  mutassuk  meg,  melyik 
helyen  és  hogyan  másztunk  ki.  Ezt  persze  már  jó  előre  meg- 
beszéltük egymás  közt,  ugy  hogy  mind  a  hárman  külön-külön 
Í5  ugyanazt  a  helyet  jelöltük  meg  és  parancsra  be  is  mutattuk 
sikerrel,  hogyan  lehet  a  falra  felmászni. 

A  próbát  kiálltuk,  de  az  újvidéki  tanító,  aki  jelen  volt,  azt 
mondta:  «Csak  hazudjanak,  csak  hazudjanak  továbbra  is!» 
Hamarosan  megtudtuk,  miért  mondja  ezt:  elolvasta  Laczfy  és 
Gábor  naplóját,  melybe  ők  már  útközben  beleírták  a  szökés 
elejét  s  ebből  tudta  az  igazságot. 

Most  arról  volt  szó,  melyik  csicsát  vesztegettük  meg?  Be- 
hozták mind  a  három  öreget,  kik  az  este  őrt  álltak,  de  mi  persze 
nem  emlékeztünk,  melyik  volt.  Pedig  az  egyik  öregnek  reszke- 
tése és  ijedt  viselkedése  útba  igazíthatta  volna  a  szerb  igazság- 
szolgáltatást, ha  élesebb  lett  volna  a  szeme. 

Mint  jellemző  adatot  említem,  amiről  jóval  később  értesül- 
tünk, hogy  az  újvidéki  tanító,  ki  mindig  jó  barátunknak  vallotta 
magát,  és  egyre  ígérte,  hogy  mindent  meg  fog  tenni  érdekünk- 
ben, akkoriban  szakadatlanul  biztatta  az  ezredest,  hogy  legalább 
egyet  közülünk  lövessen  főbe,  nehogy  mégegyszer  valakinek 
kedve  legyen  a  szökést  megkísérelnie. 

Szeptember  23-ikán  volt  a  születésnapom.  Nagykorúságo- 
mat a  börtönben  kezdtem  meg.  A  fiuk  este  spárgán  leeresztettek 
az  ablakból  egy  üveg  snapszot,  melyet  a  két  cigarettával  le- 
kenyerezett őr  átvett  és  benyújtott  nekünk  az  ablakon.  Fent  is 
ittak  az  egészségemre.  / 

Újságot  majdnem  minden  nap  kaptunk  s  igy  az  október 
6-ikán   megkezdődött   uj    offenzíváról  is  azonnal  értesültünk. 

Ettől  kezdve  nem  volt  nyugtunk,  éreztük,  hogy  nagy  dolgok 
előtt  állunk. 

Ha  újságot  nem  is  olvastunk  volna,  észre  kellett  volna 
vennünk  a  változást,  amely  itt  Novipazárban  beállott:  napról- 
napra ezerszámra  vonultak  be  az  ideiglenesen  szabadsáfgolt  kato- 
nák s  megkapva  felszerelésüket,  mentek  tovább. 

Október  19-ikén  eljött  a  kaszárnyába  a  novipazári  odred 
parancsnoka,  egy  sánta  kapitány  és  végignézte  az  összes  helyi- 
ségeket. Bejött  mihozzánk  is  és  azt  mondta,  ez  nem  börtön, 
hanem  szoba,  az  ágyakat  ki  kell  vitetni!  Ki  is  vitték  a  szalma- 
zsákokat, csak  a  faállványt  s  a  takarókat  hagyták  meg.  Ettől 
kezdve  fekhelyünk  sokkal  kényelmetlenebb  és  hűvösebb  lett,  de 
nem  igen  törődtünk  vele,  mert  tudtuk,  hogy  miért  van  ez:  ez  a 
tehetetlen  bosszú,  melyet  mi  rajtunk  akarnak  kitölteni.  Hadd 
tombolják  ki  magukat,  ugy  sem  tarhat  már  sokáig. 

Lassankint  egyebekben  is  megéreztük  a  változott  időket: 
a  napi  élelemadag  csökkent.  Kenyeret  csak  egy  felet  kaptunk, 
hus  nem  volt,  ellenben  gríz  és  kukoricaliszt  keverékéből  főztek 
valami  Ízetlen  pépformáju  ételt,  ezt  kaptuk  délben  is,  este  is. 
S  evvel  be  kellett  érnünk.  Dohányban  is  nagy  inség  volt,  napokig 
nem  volt  mit  színi,  pedig  ezt  abban  a  magányban  nagyon  nélkü- 
löztük. Gábornak  volt  még  a  sapkájában  egy  tíz  dináros  bankója, 
ezt  át  is  adta  Fonyónak,  de  akkor  már  a  szerb  papírpénzt  nagyon 
nem  szívesen  fogadták  el,  különösen  a  törökök.  Ugyanilyenek 
voltak  az  állapotok  1914  december  elején,  első  offenzivánk  ide- 
jén, a  papírpénz  akkor  is  elvesztette  értékét. 

Nemcsak  mi  nélkülöztünk  azonban,  hanem  az  a  három- 
ezer újonc  is,  kik  28-ikán  megérkeztek,  ők  is  csak  fél  kenyeret 
kaptak,  sőt  az  első  napokban  más  semmit,  meleg  ételt  egyálta- 
lán nem,  amíg  fel  nem  állították  a  konyhákat.  Szegény  gyerekek, 
tizenöt-tizennyolc  évesek,  igazán  sajnálni  valók  voltak.  Egész 
nap  gyakorlatoztak  az  udvaron  s  koplaltak  ép  abban  a  korban, 
melyben  a  szervezet  legjobban  megkívánja  a  jó  táplálkozást. 
Mit  lehet  majd  egy  ilyen  sereggel  kezdeni? 

Az  offenzíva  ezalatt  gyors  léptekkel  haladt  előre  s  mi 
mindenről  elég  pontosan  értesültünk.  21-ikén  elesett  Kumanovo 
és  Velez,  23-ikán  Szkoplje,  s  mi  ezt  már  25-ikén  tudtuk.  Val- 
jevo  elestéről  is  értesültünk  és  hogy  a  Drinán  átkeltek  csapa- 
taink. Mind  szűkebb  lett  a  gyürü,  mely  Novipazár  köré  fonódott, 

rövid  idő  kell  és  ez  a  város  is  eléri  végre  hő  vágyát:  ide  is  bejön 
a  svába!  De  ennek  mi,  sajnos,  nem  lehetünk  már  szemtanúi, 
minket  addigra  elvisznek  máshová. 

Megtudtuk,  mikor  indulunk:  október  30-ikán  reggel,  s 
utunk  legközelebbi  célja  Dibra  (Debar),  tőlünk  délre  az  albán 
határ  mentén.  Tehát  parallel  fogunk  menni  a  bolgár  rajvonallal, 
mely  a  tizenkét  napra  tervezett  utazás  alatt  feltétlenül  még  köze- 
ledni fog  hozzánk.  Hátha  utói  is  ér? 

Csak  volna  pénzünk,  mindjárt  könnyebben  beszélnénk! 
De  bizony  ezt  a  kommandó  egyáltalán  nem  volt  hajlandó  ki- 
fizetni. Összesen  háromszázkilencven  dinár  követelésünk  volt 
hármunknak,  erre  a  pénzre  vagy  Bogdanovics  kapitánynak,  ki 
a  foglyok  pénzét  kezelte,  vagy  a  kommandánsnak  lehetett  szük- 
sége. 

30-ikán  reggel  útra  készen  álltunk.  Nem  az  egész  cseta, 
csak  az  ujabb  generáció,  a  veszedelmesek.  Odamentem  még- 
egyszer  a  kommandánshoz  és  követeltem  a  pénzt,  mire  azt 
felelte,  majd  utánunk  küldi  postán  Dibrába.  Bele  kellett  nyugod- 
nunk, hogy  pénzünket  már  nem  kapjuk  meg  soha. 

Hármunkat  is  beosztottak  a  többi  közé,  most  már  nem 
őrizhettek  külön  s  ezzel  büntetésünk  is  megszűnt,  mielőtt  még 
elitéltek  volna. 


Szemle. 


Preuszische  Jahrbücher:  A  reformáció  és  a  német  szellem.  —  La  Grandé 
Revue:  Megváltoztak-e  a  háború  elvei?  —  Chroniques  Italiennes:  Fiume 
és  németellenes  hivatása.  —  Review  of  Reviews:  Az  orosz  probléma 
megoldása  az  amerikai  segítség  utján.  —  Nineteenth  Century:  A  jövő 

forradalma. 

A  reformáció  négyszázados  emlékünnepén  a  német  frei-konzer- 
vativok  és  protestánsok  kitűnő  folyóirata:  a  Preuszische  Jahrbücher 
októberi  számába  Die  Reformation  und  der  deutsche  Geist  cimen  Íratott 
cikket  Dr.  Heinrich  Scholtz  úrral,  aki  magántanár  a  berlini  egyetemen. 

-  Goethéről  mondják,  hogy  működésének  olyan  nagy  hatása  volt  a 
német  szellemi  életre,  mint  valami  kozmikus  változásnak  a  földgömb 
egész  temperaturájára.  Ugyanez  áll  Lutherre  is.  A  legfontosabb  köny- 
vet, a  bibliát  ma  is  az  ő  általa  teremtett  német  nyelven  olvassák.  Nagy 
hatással  volt  az  egész  világra,  mert  nagy  ember  volt.  De  ember,  szélső- 
ségeivel és  korlátaival  s  ebben  a  tekintetben  maga  volt  a  német  nép. 
Ezért  érti  őt  meg  legjobban  maga  ez  a  német  nép;  a  nyugati  nemzetek 
protestantizmusa  inkább  a  kálvinizmust  fogadta  el.  Luthernek,  mint 
embernek  a  korlátai  közé  tartozik,  hogy  nem  tudta  az  egész  német 
népet  magával  ragadni  s  a  németségnek  ez  a  kettőssége  ma  is  szórnom. 
Bár  a  német  katolicizmus  is  nagyon  sokat  köszönhet  Luthernek,  hiszen 
nagyrészt  az  ellene  való  küzdelemből  erősödött  meg.  De  Scholtz  nem 
«Luther,  der  deutsche  Mann» -ról  akar  beszélni,  nem  a  németek  prófé- 
tájáról, akinek  az  1530-iki  ágostai  krízis  után  és  a  aWarnung  an  meine 
lieben  Deutschen» -ben  büszkén  nevezte  magát;  a  cikkiró  azt  a  kérdést 
vizsgálja,  hogy  a  reformáció  a  német  szellem  milyen  ősi,  jellegzetes 
sajátságait  viseli  magán? 

Fichte,  ez  a  másik  legnémetebb  ember  Luther  után,  kétféle  keres/ 
ténységet  különböztet  meg:  a  paulinizmust  és  a  johanneizmust.  A  pauli- 
nizmus  hőse  Szent  Pál,  aki  keresztény  lett,  de  mindig  szem  előtt  tar- 

totta,  hogy  azelőtt  zsidó  volt;  mindkét  rendszert  (kereszténységet  és 
zsidóságot)  egyesíteni  igyekezett  magában.  Nos,  Luther  ezt  a  pauliniz- 
must  fogadta  el.  Ő  is,  mint  Szent  Pál,  az  embert  nyomorult  bűnössé 
teszi,  kinek  örökké  reszketni  kellene  az  Ur  haragjától,  ha  az  Isten 
egyetlen  fiát  nem  áldozta  volna  fel  a  bűnösökért.  Ez  a  kiengesztelési 
áldozat,  az  ő  szerződésszerű  felfogásával  az  örök  szeretet  gondolatát 
elpusztítja,  mert  —  legalább  a  német  szellem  —  a  valóban  fönségest  és 
istenit  a  legönzetlenebb  lemondásban  tudja  csak  elképzelni.  Ez  a  szerző- 
désszerűség és  ez  a  dialektika,  amivel  az  áldozatot  «felszámítolják»  a 
bűnösök  javára  —  ez  zsidó  és  németellenes  felfogás.  A  német  idealiz- 
mus szellemét  a  johanneizmus  képviseli,  amelynek  hőse  Szent  János 
és  amelynek  felfogása  szerint  Jézus  nem  akar  mintegy  hasznot  hozni 
saját  vérének  a  feláldozásával  a  bűnös  emberiségre.  Ez  a  tiszta  német 
idealizmus  álláspontja. 

Luther  azonban  paulinista  volt.  S  ezzel  függ  össze  Luther  szelle- 
mének a  német  szellemtől  elütő  egyik-másik  tulajdonsága  is:  sajátságos 
vallási  pozitivizmusa.  Luther  a  vallást  a  biblia  talapzatára  állította,  tör- 
ténelmivé tette,  a  biblikus  betűkhöz  és  mondatokhoz  fűzte  és  ezzel  el- 
zárta a  spiritualizmus  útját,  a  német  szellem  kedves  útját.  Végül  a  val- 
lásos spekulációt,  a  német  szellem  legszebb  virágját  letaposta,  mint 
valami  mérges  növényt.  Azonkívül  Luther  nem  tudta  a  kereszténységet 
egyház,  azaz  a  szabadságot  korlátozó  intézmény  (der  Freiheit  schád- 
liche  Institution)  nélkül  elképzelni.  Bizonyos,  hogy  Luther  ebből  a 
szempontból  tekintve  pozitivista  volt.  1538-ban  egyik  prédikációjában 
mondja  Krisztus  megjelenéséről:  «Es  ist  nicht  alléin  ein  alt  Liedlein 
von  einer  Geschicht,  so  sich  vor  1500  Jahren  hat  zugetragen;  es  ist 
etwas  mehr  denn  ein  Geschicht,  so  einmal  geschehen  ist,  námlich  auch 
ein  Geschenke  und  Gabe,  so  ewiglich  bleibet.»  Ezek  a  szavak  mutatják, 
hogy  Luther  pozitivizmusa  mellett  meg  volt  a  gyökere  vallási  idealiz- 
musának is.  Csak  az  a  kár,  hogy  hamarosan  megmerevítette  hitelveit, 
a  gondolatot  összetévesztette  a  betűvel  és  a  korabeli  spiritualistákat  a 
Schlaraffenland-ba.  utasította. 

Fichtenek  a  reformáció  szigorú  kritikájában  nincs  teljesen  igaza, 
midőn  azt  mondja,  hogy  egyszerűen  a  tekintély  egyik  formáját  egy 
másikkal  váltotta  fel;  még  pedig  egy  sokkal  merevebb  formával.  De 
Luther  vissza  akarta  vezetni  a  lelkeket  Istenhez  és  a  függőség,  a  tekin- 
tély érzetét  csak  jobban  emelni.  Hogy  pedig  Luther  a  spiritualistákat 
Schlaraffenlandba  küldte,  annak  oka,  hogy  csak  nagyon  kicsinyes  szel- 
lemek voltak;  demagógok,  akik  a  néppel  kokettáltak  és  akiknek  lelki 
szükséglet  volt  a  népet  felizgatni,  «toll  und  töricht  machen».  Ezért 
érzett  Luther  minden  spiritualizmust  felforgató  és  lelkiismeretlen  radi- 
kalizmusnak. 

De  ha  igaz,  hogy  a  vallási  spekulativ  szellem  német  hagyomány  — 
pedig  Schelling-nek  ezt  állítván  igaza  van,  —  akkor  Luther  tényleg  nem 
a  német  géniusz  hatása  alatt  állott.  Hitét  pozitivista  alaphoz  kötötte 
s  az  értelmet  odaláncolta  a  betűhöz.  1535-ből  való  ez  a  jellemző  Galata- 
kommentár:  «Die  frommen  Menschen  erwürgen  die  Vernunft  (wie 
Ábrahám,  als  er  die  göttliche  Verheiszung  empfing)  und  sagen:  Hörest 
Du  wohl,  Vernunft?  Eine  tolle  blinde  Nárrin  bist  Du,  verstehest  von 
Gottes  Sachen  kein  Meitlein  nicht;  drum  mache  mir  nicht  viel  Possen 
mit  Deinem  Widerbellen,  sondern  halté  Dein  Mául  und  schweig;  unter- 
stehe  Dich  nicht,  über  Gottes  Wort  Rich térin  zu  sein,  sondern  setze 
Dich,  höre,  was  Dir  dasselbe  sage,  und  glaube  ihm.  Alsó  würgen  die 
Gláubigen  diese  Bestie,  welche  sonst  die  ganze  Welt  nicht  erwürgen 
kann,  und  tun  damit  unserem  Herrgott  das  allerangenehmste  Opfer 
und  Gottesdienst,  so  ihm  immermehr  geschehen  mag.» 

Természetesen,  a  német  idealisták  bezzeg  másképen  beszéltek. 
Hegel  lelkesen  emlegette  a  megismerés  szárnyaló  erejét  és  a  spekuláció 
lajtorjáját,  amellyel  «az  isteni  fennseg  magasságához))  lehet  felkúszni. 
Ez  a  spekulációtól  való  irtózás  tehát  nem  német  vonás,  sőt  azzal  ellen- 
tétes, ép  ugy  mint  a  lutheri  egyház  szigorú  megkötöttsége.  De  hát  akkor, 
miben  áll  a  lutheranizmusnak  rokonsága  a  német  szellemmel,  amit 
pedig  olyan  Ösztönszerűleg  érezünk? 

Semmiben  másban,  hanem  a  reformáció  komor  akaratában  — 
feleli  rá  a  szerző.  Csak  egy  német  lélekben  gyökerező  szellem  tudta  ugy 
akarni  feltalálni  az  igazságot,  mint  Luther: 

Ich  will  Dich  kennen,  Unbekannter, 

Du  tief  in  meine  Seele  Greifender, 

Mein  Lében  wie  ein  Sturm  Durchschweifender, 

Du  Unfaszbarer,  mir  Verwandter! 

Ich  will  Dich  kennen,  selbst  Dir  dienen. 

Ez  a  Luther-féle  idealizmus  a  német  konzervatívok,  Bismarck 
kereszténysége.   Látszólagos  korlátaiban  is  teljesen  német. 

* 

A  Grandé  Revue  júniusi  száma  Percin  tábornok  tollából  tanulsá- 
gos és  feltűnést  érdemlő  cikket  közöl:  Les  principes  de  la  querre  ont- 
ils  changé?  cimen.  Erre  a  kérdésre  a  neves  francia  tábornok  nem  mel 
felel.  A  jelenlegi  háború  tanulságai  semmiképen  sem  hazudtolták  meg 
a  hivatásos  sztratégákat.  «Az  hogy  a  mozgóháboru  helyett  a  lövészárok  - 
harc  dúl  már  negyedik  éve  a  nyugati  fronton,  ennek  oka: 

hogy  a  marne-i  csata  után  a  hadakozó  felek  közül  egyiknek  som 

,    volt  olyan  számbeli  fölénye,  hogy  a  másikat  megakadályozhatta  volna 
abban,  hogy  szilárdan  megvesse  a  lábát; 

hogy  a  két  ellenfél  mindegyike  ellenkezőleg  nagyon  is  szilárdan 
beáshatta  magát  ahhoz,  hogysem  a  másik  egykönnyen  kiverhette  volna 
onnan; 

hogy  a  katonai  anyag  megerősítése  mindkét  részről  kölcsönösen 
és  egyszerre  történt; 

hogy  lassan-lassan  kiterjeszkedve  a  front  két  véglete  a  tenger  és 
egy  semleges  állam  határai  közt  helyezkedett  el;  vagyis  két  oly  határ 
között,  amely  áttörhetetlen  s  amely  minden  további  terjeszkedést  kizár. 

Mukdennél,  ahol  az  oroszok  árkokba  vetették  magukat,  amely 
megtörte  az  ellenfél  minden  további  frontális  támadását,  ez  a  helyzet 
nem  állandósult,  mert  semmiféle  olyan  természeti  akadály  nem  állott 
útjában,  mint  a  Mariiénál;  csakugyan  a  japánok  megkerülve  felgön- 
gyölítették a  jobb  szárnyat. 

Ha  ekkor  a  Marnenál  500.000  emberrel  többünk  lett  volna  —  és 
ez  lehetett  volna,  mert  a  kaszárnyáinkban  ott  voltak  —  az  ellenség  nem 
rendezkedhetett  volna  be  az  Aisnenél.  Akkor  átkergethettük  volna  őket 
belga  területre.  És  talán  sohasem  ösmertük  volna  meg  a  lövészárok- 
■  háborút. 

Sőt,  feltéve,  hogy  ez  az  500.000  ember  nem  állott  volna  rendelke- 
zésünkre, amint  pedig  állott  és  az  ellenfél  már  berendezkedett  az  Aisne- 
nél, akkor  is  föl  lehetett  volna  göngyölíteni  a  jobb  szárnyát.  Az  Yser 
melletti  defenzíva  igy  valószínűleg  győzelmes  offenzívává  vált  volna. 

«Háborut  vezetni  —  mondta  von  der  Goltz  —  annyi  mint  támadni. 

A  lövészárokharc  kizárólagos  alkalmazása  —  öngyilkosság;  két 
hadsereg,  amely  a  közelharcban  nem  akarta  megtámadni  egymást,  most 
már  nem  is  képes  rd.» 

Ez  a  vallomás  mindenesetre  nagyon  érdekesnek  hangzik  olyan  ki- 
váló sztratéga  tollából,  mint  Percin.  Csakhogy  ezt  az  öngyilkosságot  a 
franciára  a  német  hadsereg  diktálja  rá,  amely  ott,  ahol  jónak  látja 
hamar  átmegy  a  legmerészebb  offenzívába,  az  offensive  brusquée-be  is. 
Csak  még  a  következő  észrevételeire  térünk  ki  a  tábornok  urnák: 

((1917  január  31  én,  Péret  Raoul  tudósítása  szerint  (1.  a  Temps 
1917  március  15-iki  számát),  a  háború  már  80  milliárdunkba  került .  .  . 
Kiszámították  azt  is,  hogy  átlag  160.000  frankba  került  egy  németnek 
a  megölése. 

1870— 1871-ben  csak  28.600  halott  volt;  de  a  tulaj donképeni  há- 
borús költségek  2  milliárdra  emelkedtek;  vagyis  egy  német  megölésére 
elég  volt  70.000  frank  Tekintetbe  véve  azonban  a  munició-árak  roha- 
mos emelkedését,  a  különbség  nem  is  olyan  nagy.  Azonkívül  1870-ben 
ritkák  voltak  az  állandó  harcok.  A  katonák  pénzbe  kerültek,  de  nem 

pusztították  egymást.   Mig  1914-ben  a  csaták  szinte  szünet  nélkül  tar-  , 
tanak  és  az  emberek  halomra  ölik  egymást.  Az  éjjel-nappali  gyilkolás 
nagyon  megnövesztette  az  elesettek  számát. » 

Még  más  érdekes  statisztikai  adatra  is  rámutat  a  generális.  így 
arra,  hogy  a  németekre  nézve  ez  a  háború  eddig  hétszerte  pusztítóbb 
volt,  mint  1870-ben. 

De  vájjon  a  franciákra? 

Percin  tábornok  maga  is  csak  kipontozott  sorokban  mer  felelni 
erre  az  eléje  meredő  kérdésre! 

A  Genfben  megjelenő  Chroniques  Italiennes  cimü  hetilapban  (1917 
szeptember  22)  olvassuk  az  alábbi  cikket  Fiume  németellenes  hivatá- 
sáról Fiume  italienne  et  sa  fonction  anti-germanique  cimén.  Fiumének 
rendkivüli  fontossága  van  az  adriai  kérdés  jövő  rendezésénél  —  irja 
a  cikk  szerzője,  aki  az  O.  P.  betűk  mögé  menekül.  Elengedhetetlen,  hogy 
azé  az  államé,  amelyé  Trieszt  lesz  —  azaz  Olaszországé  —  azé  legyen 
Fiume  is.  Fiumének  fontosságával  az  entente  szempontjából  foglalkozik 
Armando  Hodweg  volt  városi  tanácsos  egy  mostanában  megjelent  ta- 
nulmányában. Ebben  a  két  részre  osztott  tanulmányban  a  szerző 
nagyon  érdekes  következtetésekre  jut.  Az  első  részben  Fiume  olasz- 
ságát  igazolja  történelmi  és  statisztikai  adatokkal,  a  másodikban  azt 
bizonyítja,  hogyha  Fiume  megmarad  Magyarország  kezén,  sokkal  na- 
gyobb fontosságra  fog  szert  tenni  a  háború  után  az  olasz  kereskedelem 
s  általában  az  ententenek  a  központi  hatalmak  ellen  tervezett  gazda- 
sági háborújának  rovására. 

Fiúméról  az  első  történeti  adatok  a  XIII.  századból  valók.  De  a 
Corso  egyik  házának  lerombolása  alkalmával  1914-ben  talált  nyomok 
arra  mutatnak,  hogy  Fiume  és  Tarsatica,  amelyet  800-ban  Nagy  Károly 
pusztított  el,  ugyanegy  város.  Később  a  régi  oppidumot  a  San  Vito  al 
Fiume  (Szent  Vitus  a  folyónál)  néven  találjuk  említve,  amelyet  azután 
egyszerűen  Fiume-ra  rövidítenek  s  ezért  fordították  le  nevét  a  szlávok 
is  folyóra,  Rieka-r&.  Urai  eleinte  a  frankok  voltak,  majd  a  pedenai 
(Isztria)  püspök,  a  polai  érsek,  Duino  urainak,  a  Habsburgoknak,  Wal- 
see  urának  s  végül  újra  a  Habsburgoknak  fenhatósága  alá  került.  177fi- 
ban  Mária  Terézia  —  a  lakosság  tiltakozása  mellett  (?)  —  Magyarország 
hoz  csatolta.  1848-ban  Jelasich  bán  Horvátországhoz  csatolta  s  a  kiegye- 
zéssel újra  visszakerült  Magyarországhoz.  Azóta  természetesen  a  magyar 
Kultur  (la  Kultur  magyaré)  igyekszik  hódítani  s  csakugyan  mig  1880- 
ban  csak  369  magyar  találtatott  Fiúméban,  1910-ben  már  6400-ra  rúgott 
a  számuk. 

De  nemzetiségi  szemponton  túl,  elsősorban  gazdasági  tekintetből 
életkérdés  Fiume  Olaszországra  nézve.  Fiume  elvesztésével  Olaszország 

elvesztené  a  Balkán  és  főleg  a  Levante  felé  irányuló  kereskedelem  veze- 
tését, amely  az  osztrák-németek  kezébe  jutna.  És  ezen  a  ponton  a 
probléma  az  egész  entente  problémájává  lesz.  Hiszen  tudvalevő  — 
mondja  O.  P.,  —  hogy  Trieszt  és  Fiume  voltakép  Hamburg  és  Bréma 
fiókjai.  És  hiába  zárná  el  az  entente  Németországot  Bagdadtól  és  Szalo- 
nikitől,  ha  Fiume  felől  nyitva  felejti  az  utat  a  Földközi  Tenger  felé  való 
terjeszkedésre.  Mert  nem  elég  Triesztet  megkapnia  Olaszországnak.  Az 
uj  vasúti  összeköttetéseknek:  Laibach — Rudolfswerth — Károlyváros, 
Laibach — Gottschee — Delnice  máris  az  a  céljuk,  hogy  szükség  esetén 
az  eddig  Trieszt  felé  irányuló  forgalmat  Fiumének  továbbítsák.  Mittel- 
europát  vissza  kell  szorítani  az  északi  tengeri  kikötőkre  és  Marseille, 
Genova,  Velence,  Trieszt,  Fiume  mint  erős  láncolat  fognak  feltartóztatni 
minden  német  terjeszkedést. 

* 

F.  R.  Scatchend  Az  orosz  probléma  megoldása  az  amerikai  segít- 
ség utján  cimen  a  Review  of  Reviews  1917  júniusi  számában  irja  a 
következőket:  Ha  Oroszországra  gondolunk,  önkénytelenül  is  Moszkva 
jut  eszünkbe,  mint  természetes  középpont.  A  nagy  moszkovita  főváros 
az  ország  ipari  tengelye.  Sokkal  inkább,  mint  Pétervár,  Moszkva  a 
nemzeti  szellemet  jelenti,  amely  minden  idegen  befolyástól  távol  tudta 
magát  tartani.  Péter  vár  a  német  intrikák  középpontja  volt,  aminek 
nem  kis  része  volt  a  cári  autokrácia  uralmában.  A  német  tőke  habozás 
nélkül  belevetette  magát  minden  üzletbe.  Hatalmába  kerítette  a  keres- 
kedelmet és  az  ipart,  kizsákmányolta  az  orosz  proletárságot  s  gondja 
volt  rá,  hogy  az  tudatlanságában  megmaradjon.  Ezért  segítette  elő  tőle 
telhetőleg  az  alkoholizmus  elterjedését. 

Az  orosz  arisztokrácia  szívesen  kitárta  kapuit  a  teuton  befolyás 
előtt  s  a  pétervári  «society»  szalonjai  telve  voltak  német  elemekkel.  Azt 
az  elméletet  igyekeztek  elterjeszteni,  hogy  a  cárizmus  szerves  összefüg- 
gésben van  a  «Kaiserismus»-sal  s  az  egyikkel  való  szakítás  a  másikkal 
valót  7s  maga  után  vonja.  A  forradalom  ellenes  elemek,  a  Proto- 
popovok,  Stürmerek  ennek  az  elméletnek  voltak  az  akolitjai. 

A  forradalmi  Oroszország  most  szervezkedni  kezd  s  itt  elsősorban 
Amerika  hathatós  segítségére  számít.  Vladivosztok  kikötőjének  s  a  trans- 
szibériai  kettős  vágányu  vasútnak  segítségével  a  hadiszállítás  problé- 
máját meg  lehet  oldani.  A  cikkíró  csodálkozással  állapítja  meg  ezekről 
szólva,  hogy  az  1914  óta  szállított  hadianyagok  ezen  a  vonalon  nem 
érték  el  az  orosz-japán  háború  alatti  hadiszállítás  egytized  részét  sem, 
holott  akkor  a  vonal  csak  egy  vágányu  volt.  Ennek  kétségtelenül  a  szer- 
vezetlenség a  legfőbb  oka.  A  praktikus  amerikaiaknak  kellene  itt  a  re- 
organizációt kezdeményezniök,  nem  pár  ezer  segédcsapat  elküldésével, 
hanem  ezer  és  ezer  gyakorlott  kezű  munkás  és  mérnök  átengedésével. 

Ez  a  tevékenység  kedvező  lelki  hatással  lenne  az  orosz  népre  is,  amely- 
nek szüksége  van  az  ilyen  ösztönzésekre.  Ez  az  egyetlen  módja  a  köz- 
lekedés égető  problémáinak  megoldására.  Az  az  előnye  egészen  kétség- 
telen, hogy  hatásosabb  volna,  mint  az  a  sok  szóbeszéd,  amit  felőle  a  szö- 
vetségesek ontanak. 

* 

Az  angol  politika  áramlataiba  vet  bepillantást  Dr.  Arthur  Shadwell 
cikke  a  Nineteenth  Century  júliusi  számában:  The  coming  revolution 
cimen.  A  szerző  számításba  veszi,  hogy  az  orosz  forradalom  hőhullá- 
mai áthatolva  egész  Európán  elérnek  Anglia  partjaira  is.  Ebből  a  szem- 
pontból vizsgálja  az  angol  munkásság  magatartását  a  háború  alatt. 
Shadwell  aggasztó  jelenségekre  hivja  fel  a  figyelmet,  melyek  közül  leg- 
fontosabbnak tartja,  hogy  a  bányászok,  vasutasok  és  a  közlekedési  vál- 
lalatok alkalmazottai  1915-ben  egy  szövetségbe  egyesültek.  A  munkás- 
ságnak ezek  a  föderatív  törekvései  azóta  az  egész  királyságban  nagy 
erővel  jelentkeztek  s  általában  a  munkásság  öntudata  és  lehet  mondani: 
támadó  kedve  az  orosz  forradalom  óta  nagyon  megerősödött.  Már 
1911-ben  és  1913-ban  is  a  nagy  sztrájkok  (bányász-,  vasutas-,  dokk- 
munkások sztrájkja)  rázkódtatta  meg  az  országot;  mindez  azonban 
csak  preludiuma  annak  a  hatalmas  szimfóniának,  ami  végig  fog  zúgni 
a  brit  királyság  területén.  Shadwell  reményli,  hogy  Anglia  meg  fog 
majd  küzdeni  ezzel  a  szindikalista  vizözönnel,  bár  elég  szkeptikus 
ahhoz,  hogy  ennek  az  áramlatnak  az  erejét  helyesen  lássa.  így  fölteszi, 
hogy  a  munkásság  nemcsak  a  gazdasági,  hanem  a  politikai  téren  is 
vezérszerepre  jut;  sőt  számít  azzal  is,  hogy  magát  az  állami  kormány- 
zatot is  a  munkásság  kapja  kezébe,  de  a  pesszimisták  szokásos  opti- 
mizmusával bizik  az  angol  munkásság  hazafias  és  politikai  érzékében. 
Majd  újra  telve  aggodalommal  szemléli  a  munkásság  szervezkedési  tö- 
rekvéseit. Elsősorban  «direkt  akciók»-ra  (sztrájkokra)  számíthatunk 
olyan  megdöbbentő  mértékben,  aminek  eredménye  az  ipar  megbénu- 
lása, a  munkanélküliség,  a  tömegnyomor,  az  élelmezési  lázongások,  erő- 
szakoskodások lesznek  s  amik  össze-vissza  felérnek  egy  polgárháború 
zivataraival.  A  kormányzat  ezt  az  áramlatot  meg  sem  akadályozhatja, 
legfeljebb  ha  igazgatja,  igazgatja  olyan  intézkedésekkel,  amik  már  ön- 
magukban is  forradalmiak.  Akár  igy  lesz,  akár  nem,  előre  látható,  hogy 
a  direkt  akciót  a  munkáspárt  a  politikai  akcióval  fogja  kiegészíteni  és 
az  alsóházban  hamarosan  többségre  jut.  Ennek  persze  beláthatatlan 
következményei  lennének.  Gondoljunk  csak  el  egy  munkás-mini szteriu- 
mot  s  könnyen  elképzelhetjük  annak  a  programmjál  is:  a  lordok  házá- 
nak megszüntetése,  a  bányák,  vasutak,  csatornák  és  lehetőleg  a  föld 
és  az  ingatlan  államosítása,  a  nevelésügy,  az  adózás  megváltoztatása. 
«a  kapitalista  herék»  elnyomása  —  egy  szóval:  a  forradalom! 

Cadorna.  Olaszországnak  nem  volt  és  nincs  szerencséje  a  hadvezé- 
reivel. A  Lamaraiora,  Cialdini,  Ganeva  kudarcai  után  most  már  két  és 
fél  esztendeje  Cadorna  súlyos,  végzetes  kudarcait  gyászolják  az  olasz 
anyák  százezrei  és  Cadorna  nevéhez  kapcsolódik  az  a  páratlan  méretű 
nemzeti  katasztrófa  is,  amely  most  sujt  le  Olaszországra. 

Luigi  Cadorna  gróf  kétségkivül  a  világháború  egyik  legsajátsá- 
gosabb hadvezéri  egyénisége  és  csak  az  olasz  hadseregben  fejlődhetett 
ki  az  a  tipus,  amelyet  ő  képvisel.  Ő  a  meddő,  sikertelen  hadviselésnek 
reprezentánsa.  Ebben  az  irtózatos  tusakodásban,  amely  Európa  és  a 
világ  nemzeteit  szembeállította  egymással,  minden  nemzetnek  és  minden 
nemzet  hadseregének  volt  már  kisebb-nagyobb  katonai  sikere.  Az  orosz, 
a  szerb,  a  francia,  angol  hadseregek  legalább  egy-egy  sikeres  epizódra 
tudnak  rámutatni.  Egy-egy  offenziv  vállalkozásra,  amelynek  némi  ered- 
ménye volt,  a  defenzívában  való  helytállásra,  amely  keresztezte  vagy 
hosszabb-rövidebb  időre  meggátolta  a  mi  hadvezetőségünk  terveit.  A 
négy  esztendős  háború  változó  esélyei  és  eseményei  között  legalább 
napok,  hetek  voltak,  amelyek  fénnyel,  sikerrel  aranyozták  be  egy-egy 
ellenséges  hadvezér  nevét.  Nikolajevics  Nikolaj  Lemberg  és  Przemysl 
meghódításával  dicsekedhetett,  French  Flandriában  sikerrel  védekezett 
az  yperni  német  offenzíva  ellen,  Putnik  visszaszerezte  Belgrádot  ,Potio- 
rektől,  Joffre  a  Marne  mellett  sikerrel  vezetett  egy  offenziv  csatát, 
Petain  és  Nivelle  Verdun  védelmében  szereztek  maguknak  nemzetük 
előtt  érdemeket.  S  még  folytatni  lehetne  ezt  a  felsorolást  és  a  felsoro- 
lásból az  derülne  ki,  hogy  az  irtózatos  kiterjedésű  front  egy-egy  pont- 
ján a  több  mint  három  éve  húzódó  mérkőzés  alatt  volt  egy-egy  pillanat, 
amelyet  a  saját  sikere  gyanánt  jegyezhetett  fel.  Csak  Cadorna  kímélte 
meg  hazáját  a  győzelmek  izgalmaitól.  A  Monté  Santo,  Col  di  Lana, 
a  Kuk  elfoglalása  csak  az  olasz  fantáziákban  volt  komoly,  nagy  ka- 

tonai  győzelem,  de  a  világháború  egyéb  katonai  eredményeihez  mérten 
jelentéktelen  helyi  sikerek  voltak  csupán.  Görz  elfoglalását  is  a  helyi 
sikerek  közé  kell  Írnunk  és  még  ezt  a  helyi  sikert  is  csak  Brussilow 
offenzivája  tette  lehetővé.  Az  olasz  közvélemény  diadalmas  katonai 
sétát  várt,  az  olasz  tisztek  lakkcsizmákban  indultak  el  Laibach,  Grác, 
Bécs  felé  és  több  mint  két  esztendő  alatt  képtelen  volt  az  olasz  had- 
vezetőség Triesztbe  és  Trientbe  eljuttatni  a  savoyai  lobogót.  A  had- 
vezéri meddőség  és  impotencia,  amely  Gadorna  működését  jellemzi, 
még  sajátságosabb  megvilágításban  áll  előttünk,  ha  meggondoljuk, 
hogy  a  végzetes  kudarcok  hosszú  sorozata  sem  tudta  elpusztítani  azt 
a  tekintélyt  és  presztízst,  amely  Gadorna  tábornokot  honfitársai  szemé- 
ben övezte.  Meg  a  tolmeini  katasztrófa,  a  tagliamentoi  visszavonulás, 
az  Isonzó  vidék,  a  megszállott  tiroli  területek  elveszítése,  nagy  olasz 
területek  megszállása  után  is  Gadorna  kezében  hagyták  a  fővezéri  hatal- 
mat és  tőle  várták  az  olasz  hadjárat  uj,  szerencsésebb  fordulatát.  Ha 
meggondoljuk,  hogy  még  a  legkonszolidáltabb  katonai  helyzetű  álla- 
mokban is  történtek  változások  a  legfőbb  hadvezetőségben,  ugy  bizo- 
nyára kétszeresen  meglepő,  hogy  Itália  még  a  kudarcok,  katasztrófák 
sorozata  után  is  vak  és  korlátlan  bizalommal  viseltetett  Gadorna  gene- 
ralisszimusz iránt  a  legutóbbi  napokig. 

Ezt  a  sok  és  korlátlan  bizalmat,  amely  a  szerencsétlen  fővezért 
voltaképen  minden  kritika  fölé  helyezte,  megmagyarázza  az  a  lelki- 
állapot, amellyel  Olaszország  ebbe  a  háborúba  elindult.  Az  olasz  nép 
lelkében  évtizedek  óta  csak  egy  háborúnak  a  lehetősége  élt:  az  osztrák- 
magyar monarchia  ellen  viselendő  háború  lehetősége.  Ezt  a  háborút 
az  olasz  nép  közvéleménye,  az  olasz  hadsereg  vezérkara  és  minden 
számottevő  katonai  szakemberük,  mint  defenzív  háborút  képzeltek  el. 
Közvélemény  és  a  hadsereg  vezetősége  évtizedeken  át  abban  a  gon- 
dolatkörben nevelődtek,  hogy  a  mi  monarchiánk  lesz  a  támadó  és  az 
olasz  hadsereg  a  védekező  fél.  Mint  bizonyossággal  számoltak  azzal  a 
körülménnyel  is,  hogy  egy  magyar  és  osztrák  támadás  esetén  Észak- 
Olaszországot  ki  kell  üríteni  és  az  olasz  hadsereg  csak  a  Pó-vonalnál 
a  Pó-vonal  erődítéseire  támaszkodva  veheti  fel  a  siker  kilátásával  a 
harcot  a  mi  offenzív  hadoszlopainkkal.  Ez  a  feltevés  a  dogma  erejével 
élt  az  olasz  köztudatban  és  Cadorna  hivatali  elődje  Pollio  tábornok, 
az  olasz  vezérkar  főnöke  még  ezen  az  alapon  szervezte  az  ország  vé- 
delmét és  hadseregét.  Cadorna  volt  az  első  katonai  szakember,  aki  való- 
sággal forradalmi  újítás  gyanánt  azt  az  álláspontot  képviselte  az  olasz 
haditudományban,  hogy  egy  osztrák-magyar  támadást  már  az  ország 
határán  is  ki  lehet  védeni,  ha  a  hadsereget  megfelelően  kifejlesztik, 
átszervezik  és  a  határ  megerősítéséről  gondoskodnak.  Mint  a  milanói, 
majd  a  turini  katonai  akadémia  tanára  az  olasz  vezérkari  tisztek  és 

tábornokok  között  egészen  szokatlan  és  meglepő  tudással,  alaposság- 
gal hirdette  a  maga  reforaiprogrammját,  amely  egyre  szélesebb  körök- 
ben hódított  híveket  Gadornának.  Erre  az  időre  esik  az  olasz  nacio- 
nalista és  imperialista  irány  megerősödése,  az  irridenta-mozgalom 
erőre  kapása  és  ennek  az  iránynak  természetesen  kedvezett,  hogy  az 
alaposság  és  tudományosság  látszatával  bizonyítja  egy  nagytekintélyű 
katona,  hogy  Itália  magára  hagyatva  is  helyt  tud  állani  a  monarchia 
támadásával  szemben.  A  hadsereg  létszámának  szaporítása,  átszerve- 
zése már  Gadorna  útmutatásai  alapján  történik.  A  bersaglieri  és  alpini- 
formációkat  az  ő  elvei  alapján  képezik  ki  hegyi  háborúra  és  rend- 
szeresítik a  hegyes  terepen  való  hadgyakorlatokat.  Gadorna  reform- 
jainak következménye  az  is,  hogy  a  várak  és  záróerődítések  kettős 
övezetét  építik  meg  az  ország  északi  határán  azzal  a  kimondott  célzat- 
tal, hogy  egy  esetleges  olasz-osztrák  és  magyar  háború  esetén  az  olasz 
hadsereg  ezekre  a  várakra,  erődítésekre  támaszkodva  már  a  határon 
felvehesse  a  küzdelmet  a  támadókkal  szemben  és  megakadályozhassa 
az  Észak-Olaszországba  való  inváziót. 

Pollio  halála  után  az  olasz  kormány,  közvélemény,  tisztikar 
egyetértettek  abban,  hogy  utódja  a  vezérkar  főnökének  méltóságában 
csak  Cadorna  lehet.  Az  aránylag  fiatal  altábornagy  most  már  felelős 
állásból  valósíthatta  meg  azokat  a  reformokat,  amelyeknek,  mint  a 
legfőbb  olasz  katonai  iskola  tanára,  megnyerte  már  a  tisztikart  és  köz- 
véleményt. Nagy  buzgalommal  és  alapossággal  látott  hozzá  tervei  meg- 
valósításának és  az  ő  működése  alatt  kezdődött  az  a  fegyverkezési  és 
erődítési  verseny  a  tiroli  határon,  amely  már  a  háború  előtt  is  több 
mint  gyanús  megvilágításba  helyezte  az  olasz  szövetség  értékét.  Ez  a 
száraz,  fantáziátlan,  de  a  haditechnikában  és  hadtörténelemben  az  una- 
lomig járatos  olasz  tábornok,  aki  már  családi  tradícióinál  fogva  is 
ellensége  volt  a  monarchiának,  abban  látta  életcélját  és  életprogramm- 
ját,  hogy  hazáját  egy  defenzív-háborúra  készítse  elő  a  monarchia  táma- 
dása ellen.  Nem  tudta  elhinni,  nem  tudta  elképzelni,  hogy  a  mon- 
archiának nincsenek  támadó  szándékai  Itália  ellen. 

Az  olasz  hadüzenet  után,  amelynek  elhangzásában  oly  nagy  sze- 
repe volt,  neki  kellett  a  támadó  szerepét  átvenni.  És  Cadorna,  aki 
tudásban,  beidegzettségben  a  defenzívára  készült,  aki  erre  nevelte  had- 
seregét is,  megbukott  abban  a  pillanatban,  amidőn  offenzivnek  kellett 
lennie.  Annyira  félt  a  mi  támadásunktól,  hogy  a  végletekig  óvatosan, 
tapogatózva  parancsolta  előre  az  ő  támadó  hadoszlopait.  Amikor  a 
negyven  kilométeres  Isonzo-fronton  tizennégy  zászlóalj  népfelkelő 
állott,  ő  ép  olyan  módszeresen  készítette  elő  az  első  Isonzo-csatát,  mint 
a  tizenegyediket,  A  módszeres  előkészítés  alatt  aztán  megérkezett  há- 
rom hadtestünk,  amelyek  összezúzták  Cadorna  összes  számításait  és 

hadtesteit  is.  Számításaiban,  tervezéseiben  minden  volt,  csak  tempera- 
mentum nem,  és  legfőbb  érdemének  azt  tudta  be  két  éven  át,  hogy  az 
olasz  hadsereg  az  Isonzónál  támad  és  nem  a  Pónál  védekezik.  Az 
Isonzónál  tizenegyszer,  Tirolban  négyszer  parancsolt  offenzivát,  de 
minden  alkalommal  attól  rettegett,  hogy  a  mi  támadásunk  fog  bekövet- 
kezni. Minden  igyekezete  arra  irányult,  hogy  poroszos  fegyelmet  hono- 
sítson meg  ezredeiben  és  az  olasz  altisztikar  a  legszivósabban  fegyel- 
metlen volt.  Nem  élt  illúziókban  a  vezetésére  bizott  hadsereg  harci 
értékét  illetőleg  és  ugy  látszik  igaza  is  volt,  mikor  nem  becsülte  sokra 
az  olasz  hadsereget.  Mikor  az  entente  segítőcsapatokat  kért  tőle,  min- 
dig arra  hivatkozott,  hogy  Itáliának  szüksége  van  minden  emberére,  és 
az  események  igazolták,  hogy  Cadornának  tényleg  nem  volt  nélkülöz- 
hető hadosztálya. 


A  Biblia  a  világháborúban.  Először  esik  róla  szó.  A  Times  jelenti, 
hogy  Amerikában  nem  lehet  bibliához  jutni.  Kifogyott.  A  háború  okozta 
első  nélkülözése  az  uj  világnak,  az  első  árucikk,  amelyet  nem  lehet 
azonnal  megvásárolni,  az  első  zavar  a  szükségletkielégítés  terén.  Nincs 
Biblia.  A  hadüzenet  hirére  szétkapkodták  a  készletet.  Akinek  netalán 
nem  volt,  sietve  vett  magának.  A  bibliák  elfogytak.  Az  utánpótlás  nem 
elégíti  ki  a  szükségleteket.  A  bibliaterjesztő  társaságok  nyomdái  na- 
ponta tizennyolc  órát  dolgoznak,  de  még  mindig  kevés,  amit  termelnek. 
Pedig  a  termelésük  a  rendes  munkaidő  mellett  sem  lehetett  csekély,  ha 
meggondoljuk,  hogy  az  amerikai  bibliaterjesztő  társaság,  amely  az 
idén  lett  százesztendős,  működése  alatt  egy  milliárdnál  több  bibliával 
árasztotta  el  a  világot  és  a  milliárd  nagyobb  része  az  utolsó  husz  év 
alatt  került  forgalomba.  Amerikában  mégis:  kevés  a  biblia.  Nincs  elég 
biblia  ahhoz,  hogy  az  amerikaiak  elbújhassanak  mögéjük  a  háború 
réme  elől.  Nincs  elég  biblia  ahhoz,  hogy  elrejtőzhessenek  mögéjük  a 
saját  embertelenségük  tudata  elől.  A  milliárd  biblia  sem  tudja 
elcsitítani  a  lelkiismeret  szavát,  a  milliárd  biblia  is  gyönge  narko- 
tikumnak bizonyul.  Pedig  ha  valahol:  Amerikában  a  biblia  szug- 
gesztív erejű.  Az  amerikai  rajta  tanul  meg  olvasni.  Bibliai  ne- 
vekre kereszteli  a  gyermekeit.  Vasárnapokon  a  bibliával  foglalkozik. 
A  képzelem  a  biblia  történetével  telik  meg.  Az  emlékezek  mindent  el- 
felejthet, de  a  biblia  igéit  a  sirig  az  őrületben  is  megőrzi..  A  kortes- 
beszédek  a  bibliát  citálják.  A  reklám  bibliai  versekkel  igyekszik  kap- 
csolatba kerülni.  A  humoristák  műveiből  sem  hiányoznak  a  biblikus 
vonatkozások.  A  színpadon  ha  csak  valahogyan  is  szóba  kerül:  a  hatás 
leírhatatlan.  A  zsidónő  egyik  jelenetében  például,  a  zsidó  húsvét  elő- 
estéjének szertartását  látjuk.  Ezt  a  jelenetet  amerikai  színpadokon  nem 

egyszer  meg  kellett  ismételni.  Kienzl  Bibliás  embere  a  legnépszerűbb 
operahősök  egyike  az  újvilágban,  népszerűségét  azonban  nagyrészt  an- 
nak köszönheti,  hogy  egy  zsoltárt  énekel.  Az  oratóriumok  amerikai  kö- 
zönsége milliókra  rug.  S  amikor  Amerika  operát  rendelt  Puccininál, 
nem  mulasztotta  el  utasításban  adni,  hogy  a  bibliát  valahogy  ki  ne  fe- 
lejtse Klondyke  rekvizitumai  közül.  Az  isteni  Jakab  nem  is  felejtette 
ki  s  A  Nyugat  lányának  első  felvonásában  könyezve  kell  látnunk,  hogy 
a  kérgeslelkü  vad  aranyásókat  miként  tanítja  az  evangéliumra  a  kac- 
kiás korcsmárosné.  Amerikában  még  nagyban  divik  a  középkor  hagyo- 
mánya: a  biblia- jóslás,  a  jövendőmondásnak,  tanácsadásnak  az  a  faj- 
tája, amely  szerint  a  jós  találomra  kinyitja  a  bibliát  s  a  fellapozott  oldal 
legelső  verséből  igyekszik  kiolvasni  a  feleletet  a  feltett  kérdésre.  Vájjon 
milyen  feleletet  olvas  ki  Amerika,  amikor  a  bibliától  a  háború  jövendő- 
jét tudakolja?  A  felelet,  amelyet  kiolvas,  bizonyára  megfelel  a  kérdésre. 
A  biblia  ugyanis  minden  kérdésre  megfelel.  Ha  a  magyarázatát  keres- 
sük a  biblia  hasonlíthatatlan  népszerűségének,  amely  mellett  jelenték- 
telen a  homéroszi  költemények  és  az  Aeneas,  de  a  Hamlet  és  a  Faust 
népszerűsége  is,  a  válasz  ez:  a  bibliában  minden  ember  megtalálja,  amit 
keres.  A  bibliában  minden  benne  van.  A  Biblia,  különösen  az  ó  testa- 
mentum: kannibáli  történeteket  is  tartalmaz,  amelyekben,  a  nagy  iro- 
dalomtörténetiró  Scherr  szavai  szerint:  a  hottentották  is  gyönyörköd- 
hetnek, de  a  legmagasabb  rendű  életfelfogás  és  világnézlet  is,  hasonlít- 
hatatlan szépségben,  megnyilatkozik  a  bibliában.  A  militarista  a  biblia 
szavaival  igazolhatja  az  örök  háborút  s  a  pacifista  sehol  sem  talál  ne- 
mesebb és  választékosabb  igéket  az  örök  béke  mellett,  mintha  a  köny- 
vek könyvéhez  fordul.  A  rutén  parasztot  is  elbájolják  csodálatosan  szép 
példázatai,  de  Anatole  Francé  számára  is  kiapadhatatlan  forrása  a  szép- 
nek. Minden  benne  van  és  mindennek  az  ellenkezője  is.  Az  van  benne, 
amit  akarok,  azt  olvashatom  ki  belőle,  ami  jól  esik.  Ezért:  a  legtökéle- 
tesebb könyv.  Ezért:  a  könyvek  könyve.  Minden  szavának  százféle  az 
értelme  és  minden  magyarázat  margójára  még  száz  glossza  irható.  Az 
ó  testamentumot  évszázadokon  át,  héber  és  arameus  nyelven,  magán- 
hangzók és  Írásjelek  nélkül  másolták  a  tudósok.  Aszerint,  hogy  milyen 
magánhangzókat  és  milyen  Írásjeleket  iktatott  áz  ember  a  szövegbe:  az 
értelmi  változatok  végtelen  sora  jött  létre.  Ezek  a  változatok  még  ma  is 
megvannak  és  lehetségesek,  noha,  nemzedékeknek  évszázados  munká- 
jával ma  már  minden  szó  «authentikus»  értelmét  megállapították,  sőt, 
hogy  ne  tehessenek  hozzá  a  szöveghez  és  ne  vehessenek  el  belőle,  egyet- 
len jottát  sem,  megszámolták  a  szakaszokat,  a  verseket,  sőt  az  összes 
betűket  is,  azt  is,  hogy  melyik  betűből  hány  fordul  elő  a  bibliában.  Az 
eként  megállapított  «hivatalos»  szöveg  azonban  még  igy  sem  szűnt  meg 
többértelmü  lenni.  És  jó,  hogy  nem  szűnt  meg,  hiszen,  a  többértelmü- 

ség  legfőbb  erénye.  Igazat  kell  adni  a  tridenti,  toulousei,  veziéresi, 
saragossai  zsinatoknak,  amelyek  eltiltották  a  hiveket,  a  laikusokat  a 
bibliaolvasástól.  A  bibliaolvasás,  az  önálló  kutatás  lehetősége  megöli  a 
centrális  tekintélyt,  gyilkosa  a  dogmának,  a  biblia  jogosulttá  teszi  a 
kételyt,  hiszen  ellentmondásokkal  van  teli,  a  bibliaolvasás  eloszlatja  a 
gondolaítalan  együgyűséget,  amely  állítólag  a  tökéletes  boldogság  álla- 
pota. Nagy  Gergelynek  és  III.  Incének,  sőt  az  Unigenitus-bullának  is 
igaza  volt  tehát,  de  igazuk  volt  a  laikusok  millióinak  is,  akik  négyszáz 
esztendő  óta,  sőt  régebb  idő  óta  is,  mert  hiszen  a  csehek  már  1080-ban 
fordítottak  anyanyelvükre  a  bibliából,  életük  feláldozásával  is  ragaszkod- 
tak ehhez  a  hasonlíthatatlan  könyvhöz,  amely  mindenki  számára,  min- 
den helyzet,  minden  ember  számára  mond  valamit.  Ez  a  szentté  avatott 
remekmű  mindenki  számára  hoz  vigasztalást,  mert  a  legbünösebb  em- 
ber is  azt  olvashatja  ki  belőle,  ami  neki  kedves,  a  feloldást,  a  bocsá- 
natot. A  reformáció  legnagyobb  vívmányainak  egyike,  hogy  megaján- 
dékozta a  laikusok  milliárdjait  ezzel  a  könyvvel  és  a  legjelentősebb  cse- 
lekedetek közé  kell  iktatnunk  Gaustein  Hildebrand  báró,  még  inkább 
azonban  Charles  Tamás  methodista  prédikátor  agitálását,  akik  az  első 
biblia  terjesztő  társaságok  alapjait  vetették  meg.  A  biblia  az  emberi 
kultúra  heroldja,  az  emberi  szellem  utjának  történetét  őrzi  a  legala- 
csonyabb rendű  bestialitástól  a  tiszta  átszellemültségig,  a  világtörténe- 
lem csak  ismétlése  annak,  ami  a  bibliában  előfordul.  A  mi  életünkben, 
a  kontinensen,  azonban  nem  olyan  döntő  tényező,  legalább  is  olyan 
mértékben  nem  döntő,  mint  az  angolok,  az  amerikaiak,  a  svédek,  a 
norvégek  életében.  Ott  a  biblia:  iránytű.  Nélküle  nem  hogy  tájékozódni, 
de  eltévedni  sem  lehet.  Amerikából  igazi  panaszként  hangzik  a  kiáltás, 
hogy:  nincs  biblia.  A  mi  szavunk,  amellyel  az  élelmiszerek  rossz  elosz- 
tását panaszoljuk,  nem  olyan  hangos,  mint  az  övék,  amikor  azt  pana- 
szolják, hogy  a  misszió  társaságok  nyomdái  napi  18  óra  munkaidő 
mellett  sem  tudják  kielégíteni  a  bibliaszükségleteket. 


A  béke  gondolata  a  történelemben.  A  béke  gondolata  nagyon  régi 
keletű,  egyidős  az  emberiséggel.  Mindig  kedvenc  problémája  volt  az 
emberiség  kiváló  elméinek.  Már  Plátó  az  ideális  államban  foglalkozik 
a  háborúval,  s  az  örök  béke  gondolatával.  Nem  szabad  megengedni, 
—  mondja,  —  hogy  az  ártatlan  a  bűnössel  együtt  bűnhődjék,  hogy  a 
háborúban  a  védteleneket  kirabolják,  a  lakhelyüket  felégessék.  Hasonló 
véleménnyel  van  Lao  Tse  kinai  bölcsész,  ki  a  háborút  a  boldogtalan- 
ság fegyverének  tartja.  Az  ó-testamentum  ugyan  sok  helyütt  ir  a 
háborúról,  de  már  Izsaiás  és  Nikiás  próféták  egy  szép  jövőről  beszélnek, 
melyben  az  emberek  kardjaiból    szántóvasat    fognak  csinálni.  Szép 

gondolatnak  a  szimbolizálása  ez,  mert  a  földmivelés  a  távoliak  utáni 
vágyat  erősíti  meg  s  a  röghöz  kötöttséget  szeretteti  meg  az  embe- 
rekkel, de  még  tovább  szövi  a  gondolatot  a  két  próféta  amikor  azt 
mondja,  hogy  ki-ki  a  saját  szőlőjét  fogja  művelni,  és  a  saját  fügefája 
alatt  fog  ülni  s  nem  lesz,  aki  háborgassa.  Konstantin  ugyan  a  háború 
által  tért  a  keresztény  hitre,  de  megtérése  a  béke  utáni  vágyat  szimboli- 
zálja. Alfilasz  a  gótok  hittérítője  és  első  püspöke  gót  nyelvre  fordí- 
totta a  bibliát,  de  kihagyta  belőle  a  ((Királyok  könyvét»,  mert  nem 
tartotta  tanácsosnak,  hogy  a  harcias  gótoknak  olyan  könyvet  adjon 
a  kezébe,  mely  harci  kedvüket  még  fokozhatja.  Saint  Pierre  abbé  a 
XVII.  században  könyvet  irt,  melyről  ugyan  azt  állítja,  hogy  kertjében 
elásva  találta,  s  ebben  olyan  eszméket  vet  fel,  hogy  hogyan  lehetne  a 
nemzeteknek  egymás  közt  olyan  szerződéseket  kötni,  melyek  lehetet- 
lenné tennék  a  háborút.  Jákob  Abbadie  protestáns  pap  a  XVII.  század- 
ban «Traite  de  la  verite  de  la  religion  Chretienne»  cimű  tanulmányá- 
ban szemrehányást  tesz  a  katholikus  egyháznak,  amiért  fegyveres  kézzel 
igyekezett  a  hitet  terjeszteni,  ahelyett,  hogy  általános  szeretetet  propa- 
gált volna.  Jens  Péter  Baggesen  dán  költő  1764-ben  közzétett  kiált- 
ványában a  következőképen  szólt:  ((Németek!  Franciák!  Angolok! 
Hollandusok!  Dánok!  Norvégek  és  Svédek!  Lengyelek!  Magyarok! 
Olaszok!  Spanyolok!  Portugálok!  Nem  vagytok  mindannyian  emberek?! 
Ki  mérte  meg  közületek,  hogy  egy  másik  nemzetnek  az  értéke,  ha  a 
ti  birtokotokban  lenne,  többet  érne?!  Ki  kíváncsi  a  nemzetek  közti 
gyűlölet  szomorujátékára?!  Használt-e  egy  nemzetnek,  melynek  érdé-  * 
kében  állítólag  történt?!  Ez  a  negatív  patriotizmus  az  örök  kisértet 
az  emberiség  boldogságában.  Oh!  Humanizmus!  Te  nap,  küldd  sugarai- 
dat a  szeretett  Európára,  hogy  testvér  testvért,  nemzet  nemzetet 
átöleljen,  s  csak  az  örök  szeretet  uralkodjon  az  érzések  felett. »  Még 
érdekesebb  Nagy  Frigyes  hírhedt  mondása:  «Ha  katonáim  gondolkodni 
tudnának,  egyik  sem  maradna  a  glédában.»  Tudta,  hogy  az  ő  idejé- 
ben a  háború  csak  szükséges  rossz  s  ezért  azt  szokta  mondani:  «A  kato- 
nákon kivül  senkinek  sem  szabad  az  országban  tudnia,  hogy  háború 
van!»  Kant  véleménye  a  háborúról  eléggé  ismert,  s  különösen  fontosak 
ma  a  következő  szavai:  «Nem  volna  szabad  az  államoknak  a  háború 
alatt  olyasmit  csinálni,  ami  megnehezíti  a  békekötést.)) 

A  harmincéves  háború  után  érdekes  német  füzet  jelent  meg 
1649-ben:  «A  békelakoma))  cimmel,  verses  formában.  Ebben  a  következő- 
ket találjuk:  «Nagy  potentátok,  az  Istenért,  kérlek  benneteket,  tegyétek 
vissza  hüvelyébe  kardotok,  hogy  a  tengerre  és  földekre  ismét  csend 
boruljon,  hogy  megtisztuljon  az  országút,  s  a  kereskedelem  feléledjen, 
a  háború  alatt,  ebben  a  háromszor  tiz  esztendőben,  milyen  gyilkolás 
folyt,   milyen  sok  ezer   ember   pusztult   el    a  szárazon  és  vizeken?! 

Mennyi  ezer  ember  fagyott  meg,  hányan  égtek  el,  hány  ezer  embert 
őrölt  fel  az  éhség,  és  hányat  ragadott  el  a  pestis ?!»  Ugyanebben  a 
könyvben  a  következő  beszélgetést  találjuk  Mars  és  Irén  közt: 

«Mars:  Én  vagyok,  aki  a  hatalom  magas  polcán  állok,  messzi 
tengereken  és  földeken  van  az  én  uralmam. 

Irén:  Az  ekék  elrozsdásodtak,  a  föld  vért  kóstolt.  Ezt  te  csinál- 
tad, háború,  de  hogy  az  ekék  végig  szántsák  a  rögöt  s  terménydús  föl- 
deket öleljen  a  látás,  ezt  én  csináltam,  a  Béke. 

Mars:  Oh!  Isten!  Akard,  hogy  az  embereknek  mindenütt  háborus- 
kodniok  kelljen! 

Irén:  Oh  Isten!  Akard,  hogy  ne  tudják  sehol,  hogy  mi  a  háború. 
Egy  csillag  sincs  távol,  hol  béke  uralkodik.  Ahol  háború  van,  minden 
háború  elpusztult,  s  csak  nyomor  uralkodik.)) 

Ezek  a  naiv  versek  eléggé  jellemzik,  hogy  gondolkoztak  régeb- 
ben is  már  a  háborúról.  Érdekes  a  napóleoni  idők  véleménye  a  béke 
gondolatairól.  Carnot,  a  forradalom  nagy  vezére  «Exposé  de  la  con- 
duit  de  Carnot»-ban  azt  irja:  «Én  állandó  ellensége  voltam  a  hódító 
hadjáratnak.  A  legnagyobb  győzelmünk  tetőpontján  sem  akartam, 
hogy  határainkat  a  Rajnáig  terjesszük  ki.»  1815-ben  Nassauban  Wil- 
helm  Schultztól  megjelent  egy  kis  füzet:  «Frage-  und  Antwort-Büchlein 
über  allerlei,  was  im  deutschen  Vaterlande  besonders  Not  tut.»  Ebben 
a  150  oldalas  füzetben  rámutatnak  arra,  hogy  a  Napóleon  elleni  hábo- 
rúk Németországra  a  legkevésbbé  sem  végződtek  sikeresen.  A  németek 
ebből  levonhatják  azt  a  tanulságot,  hogy  részükre  csupán  a  béke  nyújt- 
hat alapot  arra,  hogy  gazdaságilag  erős  nemzetté  fejlődhessenek.  Végül 
az  annyiszor  támadott  szent  szövetség  programmjává  tette,  hogy  a  béke 
felett  őrködni  fog. 

Menjünk  azonban  egy  lépéssel  tovább.  Minden  kornak  voltak 
államférfiai,  kik  tevékenységükkel  az  örök  békét  igyekeztek  propa- 
gálni. Emilio  Gastellar,  a  hires  spanyol  államférfi  1869-ben  a  Corte- 
ben  «A  századok  eszméi»  cimü  hires  beszédében  azt  mondta:  «A  XIX. 
század  van  hivatva  az  európai  államuniót  megcsinálni,  s  ezzel  az  em- 
beri civilizációt  a  jövő  részére  megkoronázni.))  A  háború  borzalmainak 
festésével  is  a  békegondolatot  propagálták  a  festők,  mint  pl.  Veres 
csagin,  aki  Napóleont  nem  dicsősége  tetőpontján  festette,  hanem 
akkor,  midőn  csillaga  már  hanyatlani  kezdett,  s  ebben  nagy  lélektani 
mélység  van,  mikor  a  nagy  hadvezért  vert  serege  élén  megtörten  áhrá- 
zolja.  A  békeapostolok  sorában  Wilde,  a  nagy  esztéta  is  helyet  foglal. 
«A  kritikus  mint  művész»  cimü  tanulmányában  következőket  talál- 
juk: «Csak  a  szellemi  kritika  nevelésével  fogunk  a  konvencionális 
hazafiság  fölé  emelkedni.  Ha  egy  más  nemzet  ellen  folytatunk  háborút, 
akkor  elfeledkezünk  arról,  hogy  sok  olyan  kulturalkotás  ellen  har- 


Följegyzések 


271 


colunk,  melyet  a  másik  nemzetnek  köszönhetünk.  Arra  keil  töreked- 
nünk, hogy  a  háborút,  mint  valami  közönségeset  tekintsük,  akkor 
veszíteni  fog  népszerűségéből.)) 

Bellamy  ((Visszapillantás))  cimü  könyvében  a  háborút  a  jövő 
társadalomban  lehetetlennek  tartja. 

A  mi  korunkban  a  béke  gondolata  már  sokkal  pozitivebb  formát 
öltött,  mint  a  múltban,  a  békeegyesületek  tevékenysége  folytán  már 
tudományos  alapot  nyert.  Menger  azt  irja  a  háborúról,  hogy  abban  a 
hős  szerepét  csak  azok  játszák,  kiket  a  hatalmon  lévő  osztály  had- 
vezérnek nevezett  ki,  a  nagy  tömeg  közkatona  csak  eszköz  a  hadvezér 
kezében.  Ha  győznek,  akkor  a  hadvezér  félistenhez  hasonló  mithosz- 
ban  részesül,  ha  elvesztik  a  háborút,  akkor  a  nép  adja  meg  az  árát. 
Giesswein  Schallmayert  citálja:  «A  háború  ma  a  legéletrevalóbbakat 
veszélyezteti,  mig  a  gyengébbek  meg  vannak  mentve  a  harc  veszélyei- 
től. Alig  lehet  abban  kételkedni,  hogy  a  francia  nép  dekadenciája  a 
napóleoni  háborúkra  vezethető  vissza.  K.  Lamprecht  azt  irja: 

«A  jövő  történetirója  ki  fogja  mutatni,  hogy  a  háborúk  leg- 
jobban a  kis  nemzetek  megsemmisítését  célozták.  A  békegondolat 
tudományos  bázisra  való  fektetésével  egyetemben  megszűnt  egyes  ki- 
válóak privilégiuma  lenni,  hanem  propagandisztikus  formát  öltött  és 
a  békeapostolok  ma  már  felhasználják  tudományos  kutatásaik  ered- 
ményét a  béke  érdekében  való  agitációra.»  —  Giesswein  irja  Nobelról, 
hogy  azért  dolgozott  a  robbanószer  feltalálásán,  mert  ezzel  egész  had- 
seregeket lehet  tönkre  tenni,  s  ezáltal  lehetetlenné  van  téve  a  háború. 
Az  utóbbi  években  különösen  sokat  dolgoztak  a  békeagitátorok,  hogy 
a  francia-német  háborút  megakadályozzák,  sőt  már  a  leszerelésről  is 
beszélt  Paasche  tanár,  a  német  birodalmi  gyűlés  alelnöke  és  Flaisiéres 
francia  szenátor  1910-ben.  Mozgalmuk  már  szinte  eredményesnek  is 
látszott. 

1910  márciusban  az  angol  király  a  Buckingham-palotában 
beszédett  tartott  a  canterburyi  és  yorki  érsekekhez,  melyben  azt 
mondja,  hogy  a  békétől  függ  a  nemzetek  egészsége,  boldogsága  és 
haladása,  s  ezért  a  király  mindennap  azért  imádkozik,  hogy  az  ország 
megóvassék  a  háború  veszedelmétől,  nyomorától,  mert  napjainkban 
a  háború  milliók  romlását  jelenti. 

Azonban,  fájdalom,  a  háború  mégis  elkövetkezett. 

Szittya  Emil. 

Háborús  propaganda  a  francia  iskolákban*  A  boszut  habzsoló 
francia  revancheardok  negyven  évig  mételyezték  Franciaország  zsen- 
géit, amig  oly  nemzedéket  nevelhettek  fel,  hogy  megcsinálhatták  a 
világháborút.  S  mintha  a  francia  pedagógia  máris  ujabb  háborúra  ké- 
szülne, serényen  folyik  a  köztársaság  apró  polgárainak  lelki  kiképzése. 
Egy  közönséges  irka  fekszik  előttünk,  amikben  egyenes  vonalak  gyen- 
géden fogják  vezetni  a  kicsiny  kezeket.  Amolyan  zöld  füzetek,  mint  a 
mi  diktandóink,  amiknek  fedelére  Rigler  terebélyes  fákat,  lankás  halmot 
s  a  tóban  zöld  sást  préselt  bele.  Ezek  a  francia  diktandók  —  Gollection 
Gharier  —  szelid  dombok  helyett  vassisakos  bocheokat  ábrázolnak,  vér- 
ben forgó  szemekkel,  amint  ártatlan  szűzeket,  csecsemőket  és  védtelen 
aggokat  öldösnek  rakásra.  «Tous  droits  réservés*  —  az  utánzás  tilos, 
védi  találmányát  a  cég.  Miután  tehát  ezen  a  téren  már  kevés  siker  csá- 
bíthatta, Théodoric  Legrand  párisi  főtanító  ur  nyilt  levelet  intézett  az 
ügyben  Páris  város  polgármesteréhez,  Mithouard  úrhoz.  A  francia  lapok 
közlik  most  ezt  a  megdöbbentő  iratot,  amelyben  a  tanító  ur  a  városi 
képviselőtestület  egy  határozatára  hivatkozva,  tudomásra  hozza,  hogy 
1917  októberétől  kezdve  minden  párisi  elemista  el  van  látva  L.  M ir- 
mán, G.  Simon  és  G.  Keller  urak  «kitünő  brosúrájával »,  amelynek  a 
cime:  Leurs  Crimes  (A  bűneik).  Nem  ismerjük  a  három  kitűnő  szerző 
munkáját,  de  elképzeljük,  hogy  milyen  kannibáli  képekkel  termékenyí- 
tették meg  Páris  gyermekeinek  ártatlan  fantáziáját.  Nem  tudunk  ennél 
veszedelmesebb  háborús  izgatást  elképzelni! 

De  Théodoric  Legrand  ur  még  tovább  megy.  Ugyanebben  a  nyilt 
levélben  indítványozza,  hogy  «a  nagyobb  tanulókat  vezessék  csopor- 
tokban a  németek  által  kiürített  területekre,  hogy  saját  szemükkel  lát- 
hassák a  bocheok  kegyetlenkedését)).  Hogy  a*  gyűlöletre  nevelésnek  ezt 
a  sötét  tervét  végrehajtják-e,  hamarosan  el  fog  válni,  mert  Legrand  ur 
nagyon  erélyesen  hivja  fel  a  polgármester  figyelmét  a  terv  nagy 
«erkölcsi  hatására». 

Nem  tudjuk,  de  nem  lehetetlen,  hogy  a  harmadik  köztársaság 
pedagógiája  ezt  a  tervet  is  megvalósítja.  Az  elnök  ur  maga  is,  aki 
lotharingiai  származás,  egy  határszéli  kis  iskolában  szivta  magába  a 
revanche  minden  hatásos  narkotikumát.  Poincaré  saját  magán  tapasz- 
talhatja, hogy  milyen  derék  munkát  végzett  a  lotharingiai  mester.  A  ki* 
«primus  omnium))-bő\  (igy  hivják  a  francia  elemiben  a  legjobb  diákot) 
Franciaország  elnöke  lett  és  csinált  olyan  történelmet  és  olyan  világ 
háborút  a  revanche-ért,  hogy  a  szegény  tanító  legnyugtalanabb  álmá- 
ban sem  álmodhatta  volna.  Hadd  álmodozzanak  tovább  is  a  francia 
pedagógusok  és  hadd  csináljanak  háborút  a  tanítványok! 

A  gyűlölet  költészetéből.  Á  világháború  sodra  vetette  fölszinre 
ezeket  a  költeményeket  a  francia  lélekből.  Történelmi  dokumentumok 
ezek  s  most  meg  akarjuk  rögzíteni  őket  a  háború  jövendő  történet- 
irój ának. 

Francia  katonák  hadiuj Ságjaiban  jelentek  meg  az  alábbi  költe- 
mények. Egy  katona  levele  a  szemben  levő  lövészárok  boche-ához: 

Depuis  que  dans  tes  trous,  avec  tes  abatis 
Tu  croupis, 

Dis-moi  donc  quels  pensers  roulent  dans  ta  caboche 
Hé  l'Alboche  .  .  . 

Ez  a  gyűlölködő,  kérges  hang  a  legdurvább  Ízléstelenségig  foko- 
zódik. Ronsard  leheletfinom  hires  költeményét  travesztálja  ez  a  másik: 

A  l'abeille.  la  fleur, 

A  la  rose,  la  douce  odeur, 

A  nos  soldats,  la  victoire, 

A  nos  alliés,  la  gloire. 

Et  pour  que  rien  ne  se  perde, 

Aux  Allemands  la  .  .  . 

(Mindkettő  a  Tous  les  journaux  du  Front  c.  «anthologiá»-ból.) 

Erre  a  brutális  hangra  talán  csak  egy  mentség  van:  kegyetlen, 
mint  minden,  amin  a  háború  kezdetének  őrjöngős  hangulata  van  és 
porban,  piszokban,  lövészárokban  született. 

Ha  mentséget  irtunk,  csak  azért  tehettük,  mert  azokra  a  költemé- 
nyekre gondoltunk,  amit  a  modern  Franciaország  nagy  költői,  soron- 
kint  fizetett  versekben,  az  egész  világ  nagy  francia  olvasóközönségé- 
nek jóvoltából  vásárolt  kényelmes  karosszékekben,  luxussal  berendezett 
villák,  vagy  raffinált  francia  parkok  enyhe  árnyában  irták.  Nincs 
lealázóbb,  mintha  a  borostyánnal  koszorúzott  lant  hever  a  pocsolyában. 

Paul  Fort,  akit  a  franciák  Balladáinak  megjelenése  után  a  költők 
fejedelmének  kiáltottak  ki,  háborús  verskötetében  —  Poémes  de 
Francé  —  a  német  Feldgrauen-eket  vassisakos  piszkos  gnómoknak  ne- 
vezi s  balladikus  verve-e  egyszarvú  ördögöket  lát  bennük.  Végül  meg- 
vesztegető gőggel  kiáltja  feléjük:  Előbb  meg  kell  tanulnotok  megérteni 
Racine-t!  (Kuriózum  kedvéért:  Tisztelet,  becsület  Racine-nek,  de  Victor 
Hugó  csak  fűzfapoétának  tekintete  és  «polisson»-nak  nevezte.) 

És  hiába  minden:  Stockholm  és  a  Vatikán  hiába  fognak  össze, 
ha  a  francia  középosztály  legolvasottabb  költői  hintik  a  gyűlöletet. 

Pericard  hadnagy  egy  nemes  szólást  hagy  maga  után  a  francia  tör- 
ténelemre. Mikor  legényeit  egy  őrületes  pergőtüz  után  harcra  akarta 
szólítani,  kétségbeesetten  látta,  hogy  egész  századából  csak  holtak  ma- 

radtak  körülötte.  A  század  le  volt  kaszálva  körülötte  s  e  rettenetes  lelki 
feszültség  nagyszerű  heroikus  szavakban  tört  ki  belőle:  Debout,  les 
morts!  — keljetek  fel,  halottak!  Ezzel  a  kifejezéssel  tényleg  sikerült  pár 
emberébe  erőt  önteni  s  a  németek  támadását  visszavernie.  Pericard  had- 
nagy hős  volt  és  nagyszerű  szavait  a  francia  nemzet  szivébe  fogja  zárni. 

De  Pericard  hadnagy  —  aki  egyébként  maga  is  költő  —  ezzel  al- 
kalmat adott  Jean  Richepin-nek,  hogy  egy  közönséges,  gyűlölködő  s 
bocsánat  a  kifejezésért:  kiállhatatlan  verset  irjon,  amely  csak  ugy  csepeg 
az  álhazafiasságtól  s  a  hazug  pátosztól.  A  vers  cime:  Debout,  les  morts. 
Ünnepli  a  hősöket,  akik  a  hadnagy  szavára  most  mind  fel  fognak  tá- 
madni Attila  («aki  a  régi  húnok  Kaisere  volt»)  s  minden  ellenség  ellen 
Jean  d'Arc,  Condé,  Napóleon  («a  császárok  Caesarja»)  vezetésével, 
hogy  újra  testté  válva  újra  meghalhassanak  a  népek  paradicsomáért: 

O  paradis  futur,  oü  pourra  l'Homme  enfin 
Manger  en  liberté  la  paix  dont  il  a  faim. 

Ezzel  végződik  a  nagy  költemény.  íródott  pedig  1917  márc.  17-én. 

És  itt  van  végül  —  hogy  többet  ne  idézzünk  —  az  artisztikus  és 
finom  Henri  de  Régnier-nek  egy  átkozódó  verse:  Le  Serment.  Meg- 
esküszik a  gyűlöletre,  vérének  utolsó  cseppére,  orcáinak  ráncára,  hogy 
sohasem  bocsát  meg.  A  gyűlölettől  és  haragtól  felizgatott  képzelete  előtt 
megjelenik  Reims  égő  tornya,  az  az  eget  perzselő  szörnyű  fáklya  mint 
esküjének  örök  tanuja.  Ez  a  költemény  már  sokkal  művészibb  a 
Richepin-énél,  de  annál  szomorúbb  ránk  nézve,  hogy  benne  a  gyűlölet 
őszintén  s  még  intenzivebben  szólal  meg.  A  Lissauerek  akkor  sem 
szimpatikusabbak,  ha  Henry  de  Regnier  is  a  nevük.  Közöljük  a  költe- 
mény elejét  és  végét: 

Je  jure  de  garder  dans  mon  coeur  cetté  haine 

Jusqu'  á  son  dernier  battement, 
Que  son  venin  sacré  se  méle  de  ma  veine 

A  chaque  goutte  de  mon  sang! 

Que  l'on  voit  á  jamais  sur  mon  sombre  visage 

Sa  rude  ride  sans  pardon 
Se  creuser  dans  ma  chair  pour  y  dire  l'outrage 

Dont  elle  marque  le  sillon! 


Et  ce  double  serment  de  colére  et  de  haine 

En  face  du  Ciel,  je  le  fais, 
Devant  les  saintes,  ceux  de  la  Marne  et  de  l'Aisne 

Rouges  encore  du  sang  fran^ais. 

Tandis  qu'  —  éblouissante  et  sacrilége  torche  — 

Je  regarde,  avec  un  frisson, 
Reims,  ta  sublime  nef,  du  chevet  jusqu'  au  porche, 

Qui  brűle  et  croule  á  Fhorizon! 

G. 


Többnejűség.  A  háború  folyamán  több  izben  került  szóba,  mint 
az  elnéptelenedés  ellenszere  és  a  férfiakban  való  nagy  veszteség  miatt 
a  szerelmi  életben  beállott  válság  megoldása.  Most  ismét  felbukkan  a 
francia  sajtóban  és  pedig  nem,  mint  móka  vagy  időszerű  csevegés  tárgya, 
hanem  statisztikai  értekezések  kiinduló  pontja,  esetleg  eredményeként. 
Nem  könnyű  tollú  ujságirók,  de  akadémikusok  foglalkoznak  a  több- 
nejüséggel,  mint  intézménnyel,  helyeslik  és  ajánlják.  A  harmincéves 
háború  Németországjára  hivatkoznak,  amelyben  nemcsak  a  császár, 
de  az  egyház  is,  nemcsak  tűrte,  de  megengedte,  sőt  pártolta  a  többnejü- 
séget  és  ugy  látszik  Franciaországban  a  francia  helyzetet  hasonlónak 
találják  ahhoz,  amelyben  Németország  sinylett  harminc  hijján  három- 
száz éve.  Meg  lehet  állapítani  azonban,  hogy  a  westfáliai  béke  óta  a 
polygámia  helyesléssel  sehol  sem  találkozott,  sőt  bűncselekménynek 
tekintették.  Ezt  a  bűncselekményt  most  a  francia  újságok  a  nemzeti 
élet  fejlesztőit  megillető  babérral  koszorúzzák  meg.  Mit  érdemel? 
Babért-e  vagy  fegyházat?  El  kell-e  tiltani  vagy  intézménnyé  tökélete- 
síteni? Azt  hisszük:  az  eltiltás  nem  járna,  mint  ahogy  eddig  sem  járt 
soha  és  sehol  sem  sikerrel,  intézménnyé  viszont  szintén  nem  sikerülne 
szervezni  ezt  a  jelenséget,  amely  legfeljebb  állapot  lehet,  magasabbrendü 
életforma  azonban  egészen  bizonyosan:  nem.  Az  ideális  megoldás  ma 
is  az  egynejüség  és  pedig  nemcsak  valláserkölcsi,  hanem  természettudo- 
mányi szempontból  is.  Ezt  az  ideált  a  valóságban  eddig  csak  távolról 
sikerült  megközelíteni.  A  többnejüséget  viszont  minden  korban,  min- 
den nemzetnél,  minden  társadalmi  osztálynál  megtaláljuk  és  pedig 
nemcsak  abban  a  formájában  találjuk  meg,  hogy  egy  életben  egymás 
után,  hanem  abban  az  alakban  is,  hogy  egyszerre  több  nő  szerepel.  A 
többnejűség  előbbi  formáját  egyébként  ma  már  mindenütt  recipiál- 
ták.  A  válás  lehetőségével  állam  és  társadalom  elismerték  a  több 
(egymás  után  való)  házasság  kötéséhez  való  jogot.  Ezzel  az  úgy- 
nevezett időszaki  vagy  határidőre  kötött  házasságoknak,  amelyeket 
bizonyos  körök  a  háború  alatt  ismét  hevesen  propagáltak,  elvi  aka- 
dálya már  régen  megszűntnek  tekinthető,  egy  férfi  élete  folyamán  eset- 
leg hét  nővel  is  házasságra  léphet,  anélkül,  hogy  emiatt,  miként  egykor 
a  Kékszakálunak,  rossz  hirét  költenék.  Ha  az  időszaki  házasság  való- 
ban olyan  kitűnő  megoldása  lenne  a  szerelmi  élet  társadalmi  forma- 

problémájának,  mint  ahogy  propagálói  hirdetik,  az  emberiség,  a  pol- 
gári házasság  kitalálása  óta,  nyakra-főre  változtatta  volna  élete  párjait. 
Ez  azonban  nem  történt  meg.  A  válások  ma  is  kivételek,  ami  egymagá- 
ban is  amellett  látszik  tanúskodni,  hogy  a  házasság,  mai,  tökéletlen 
formájában  is,  aránylag  megfelelő  megoldás.  Ami  viszont  a  többnejű- 
ség másik  formáját  illeti:  egyidejűleg  több  házasság  kötését,  arról  sem 
valószinü,  hogy  —  amennyiben  a  jogrend  megengedné  —  felváltaná  az 
egynejüséget.  Nem  valószinü,  annak  ellenére,  hogy  az  ember,  külö- 
nösen a  férfi,  anthropológiai  szempontból,  polygam  lény,  az  egynejü- 
ség,  ugyancsak  az  anthropológia  szempontjából:  abszurdum  és  a  való- 
ságban, teljes  tisztaságában  alig  fordul  elő,  holott  a  többnejüségnek  ez  a 
második  formája  igenis  előfordul  mindenütt.  Megtaláljuk  az  ó-testa- 
mentum patriarchális  családjaiban,  a  vad  népek  házasságaiban  és 
nőközösségében,  a  rómaiak  majdnem  tökéletes  concubinatusában.  a 
mohamedán  háremben  és  ma,  különösen  a  proletariátus  alsóbb  rétegei- 
ben. A  formátlan  szerelmi  viszonyoknak  azonban  abban  az  esetben 
is  csak  nagyon  kevés  százalékából  lenne  házasság,  ha  erre  a  jogrend 
adna  módot.  A  házasság  nem  jogi,  hanem  anyagi  kérdés,  mert  minden 
körülmény  között  a  felek  anyagi  megterhelését  jelenti.  A  házasságok 
anyagi  terheit  viszont,  mint  a  statisztika  megállapítja,  évről-évre  keve- 
sebben tudják  elviselni,  még  az  egynejüség  rendszere  mellett  is.  Nem 
valószinü,  hogy  a  többnejűség  a  teherbiróképesség  fokozását  idézné  elő. 
Ha  meg  is  engednék  a  többnejüséget,  nem  tennék  könnyebbé  a  házas- 
ságok kötését,  mert,  mint  a  gazdaság-történelemből  tudjuk,  a  házassá- 
gok kötésének  nem  jogi  intézkedések,  hanem  jó  gazdasági  konjunk- 
túrák kedveznek,  lévén  a  házasságok  és  a  születések  száma  a  gazdasági 
viszonyok  függvényei.  Ami  a  kérdés  lélektani  oldalát  illeti,  nem  hihető, 
hogy  az  emberek  többsége  olyan  lelki  berendezésű,  hogy  egyidejűleg 
több  egyénnel  képes  teljes  lelki  közösségben  élni,  ami  azonban,  a 
lelki  közösség  tudniillik,  a  szerencsés  házasság  fogalmának  legfon- 
tosabb eleme.  A  házasélet  harmóniáját  már  két,  esetleg  különböző 
irányú  életfelfogás  is  veszélyeztetheti,  kettőnél  több  külön  világnéz- 
let  összehangolódásának  lehetősége  elé  természetszerűleg  még  több 
kétellyel  kell  tekinteni.  Ezek  a  többnejűség  hátrányai.  Előnyei  azon- 
ban nem  ilyen  szembetünőek.  Azzal,  hogy  valaki  egyszerre  több 
nővel  köt  házasságot,  csak  rosszabbá  teszi  egyrészt  anyagi  hely- 
zetét, lévén  a  házasságok  túlnyomó  részénél  a  hozomány  kamatai, 
illetve  a  nő  keresete  nem  elégségesek  a  nő  teljes  eltartásához,  más- 
részt rontja  jó  közérzését,  tekintve,  hogy  a  többnejűség  az  együttélés 
harmóniáját  csak  kedvezőtlenül  befolyásolja.  A  többnejű  férfi  tehát 
csak  veszít,  viszont  nem  nyer  semmit,  amit  ne  nyerhetne  meg  több- 
nejűség   nélkül    is.     Minthogy   pedig   az    áldozatok    a    várható  elő- 

nyökkel  arányban  egyáltalán  nem  állanak,  alig  képzelhető,  hogy 
törekedni  fog  a  íöbbnejüségre.  Milyen  célra  volna  mégis  megfelelő 
a  többnejűség  legitim  formája?  Arra,  hogy  megvédje  a  nőt  a  pletyka, 
a  megszólás  ellen,  s  hogy  a  törvénytelen  viszonyból  származó  gyerme- 
ket ne  tekintsék  többé  «szégyennek».  De  Stendhal  egy  középkori  sze- 
relmi biróság  paragrafusait  citálva  azt  irja,  hogy  nem  illő  olyan  nővel 
szerelmi  viszonyt  folytatni,  akit,  ha  rá  kerülne  a  sor,  bármely  percben 
ne  vennénk  el  feleségül;  az  emberiség  azonban  ősidők  óta  vét  ez  ellen 
az  illemszabály  ellen.  Az  sem  valószínű,  hogy  egy  enyhébb  erkölcsi 
felfogás  meghonosodása  hozzá  járulhatna  a  születések  számának  eme- 
léséhez. A  laza  erkölcsű  társadalmak  ugyanis  minden  időben  nagy 
gyermekhalandósággal  tűntek  ki.  Feltéve  azonban,  hogy  a  morálkodex 
átértékelődése  javítaná  is  a  születési  statisztikát,  kétséges;  hogy  a  töme- 
gek erkölcsi  fogalmait  törvényhozási  uton  lehetne-e  eredményes  revizió 
alá  venni?  A  morális  felfogást  nem  lehet  tételes  intézkedésekkel  sza- 
bályozni, sőt  ellenkezőleg:  a  tételes  intézkedések,  intézmények  a  már 
megváltozott  morális  felfogás  következményeiként  szoktak  jelentkezni. 
Ami  viszont  a  morális  felfogás  megváltozását  illeti,  arról  megállapít- 
ható, hogy  külső  befolyások  nélkül,  a  tények  kényszerítő  erejének  be- 
hatása alatt  az  már  lassú,  de  gyökeres  megváltozáson  megy  keresztül. 
Ezt  a  változást,  amely  természetes,  tehát  leginkább  megfelelő  megoldása 
a  családi  élet  ama  krízisének,  amelynek  megszüntetésére  némelyek  a 
többnejűség  intézmény  szerű  behozatalát  javasolják,  ezt  a  változást, 
amely  egyben  a  probléma  megoldását  is  tartalmazza,  Lecky  William 
Edward  Hartpole,  a  hires  konzervatív  angol  erkölcstörténetiró  ekként 
jellemezte  a  mult  század  közepén:  «elég  okunk  van  annak  az  állítá- 
sára, hogy  a  nemi  élet  normális  és  uralkodó  típusát  egy  férfinek  egy 
nővel  élethossziglan  való  összeköttetésében  jelöljük  meg.  Bebizonyít- 
hatjuk, hogy  a  boldogság  és  az  erkölcs  szempontjából  egyformán  ez  a 
legsikerültebb  megoldás.  Abból  azonban,  hogy  a  fent  megjelölt  forma 
legyen  az  uralkodó  tipus,  nem  következik,  hogy  az  egyetlen  lé- 
tező forma  legyen  s  a  társadalomnak  nem  érdeke,  hogy  min- 
den viszony  ebbe  a  formába  kényszeríttessék  bele.  A  tartós  há- 
zasságok mellett  minden  időben  léteztek  bevallottan  rövid  időre, 
esetleg  esztendőkre  megkötött  viszonyok.  Idővel,  ha  a  közvéle- 
mény nem  ütközik  meg  többé  ezeken  a  viszonyokon  s  mert  nem 
ütközik  meg,  sem  az  egyik,  sem  pedig  mind  a  két  félt  nem  itéli  kár- 
hozatra, tehát  egyik  fél  sem  érzi  magát,  a  viszony  miatt  bűnösnek  s 
életét  erkölcstelennek  és  lealacsonyítónak,  ha  továbbá  a  várható  gyer- 
mekekről is  megtörténik  a  szükséges  gondoskodás,  ha,  mondom  egy- 
kor mindez  bekövetkezik,  a  tiszta,  józan  ész  világánál  nem  lesz  többé 
lehetséges  bebizonyítani,  hogy  ezek  a  viszonyok  valóban  kárhozatosak.» 

Valóban  nem  lesz  lehetséges  bebizonyítani,  sőt  nem  lehetséges  bebizo- 
nyítani már  ma  sem.  Az  állami  intézkedések  sorát  látjuk  a  háborúban, 
amelyek  mind  azt  célozzák,  hogy  a  törvénytelen  viszonyok  megbélyegző 
jellegét  enyhítsék,  illetve  teljesen  megszüntessék  s  ezeket  az  intézke- 
déseket nemcsak  a  születési  statisztika  javítása  céljából  tette  meg  az 
állam,  hanem  megtette  a  közvélemény  nyomásának  hatása  alatt,  mint 
kifejezését  egy  uj,  liberálisabb  erkölcsi  felfogásnak.  A  társadalom  tu- 
domásul veszi,  hogy  a  gazdasági  viszonyok  nem  kedveznek  a  tűzhely- 
alapításnak  és  nem  kedveznek  a  házasságkötéseknek  sem  és  meg- 
bocsátja, ha  az  emberek  szerelmi  életüket  társadalmilag  eddig  el  nem 
ismert,  anyagilag  kevésbé  pretenciózus  formák  között  folytatják.  A  tár- 
sadalom tudomásul  fogja  venni  azt  a  tényt  is,  hogy  sokkal  több  a  nő, 
mint  a  férfi  és  meg  fogja  adni  a  feloldást  azok  számára,  akik  a  csa- 
ládi élet  réve  felé  irányuló  versenyben  lemaradtak.  A  mai  nő  család- 
jától anyagilag  mind  kevésbbé  függ,  létfentartásáról  sok  esetben  önállóan 
tud  gondoskodni.  Ez  a  tény  a  család  régi  formáját  már  ezelőtt  is  meg- 
bontotta. Sok  nő,  aki  eddig  vénlányságra  lett  volna  kárhoztatva,  anyagi 
és  ennek  következtében  erkölcsi  függetlenségének  jogán,  tudatában 
annak,  hogy  magáról  anyagilag  gondoskodni  képes  s  igy  eltartásra  nem 
szorul,  a  férjhezmenés  reménye  nélkül  is  keres  és  talál  társadalmi  és 
gazdasági  helyzetének  megfelelő  formát  szerelmi  életére.  A  munka  azon- 
ban más,  ellentétes  irányban  is  hat  a  nőre.  Abszorbeálja  idejét,  erejét, 
fantáziáját,  uj  működési  és  érvényesülési  lehetőségeket  nyit  meg  előtte 
s  nem  kényszeríti  arra,  hogy  érvényesülését  kizárólag  a  családi  és  a 
szerelmi  életben  keresse,  amit  már  a  múltban  is  igen  sok  nő  csak  a 
körülmények  kényszerítő  hatása  alatt  cselekedett.  A  problémákat, 
amelyeket  az  élet  állított,  az  élet  meg  is  oldja.  Addig,  amig  a  többnejű- 
ség nem  állapot,  általános  szokás,  általános  vágya  az  emberiségnek, 
nem  látszik  ajánlatosnak  elősegíteni,  hogy  intézménnyé  váljék.  Csak 
az  a  forma  alkalmas  és  életrevaló,  amely  a  viszonyok  kikristályoso- 
dásából, elrendeződéséből  keletkezett.  Minden  más  forma  viszont, 
amelyet  még  nem  létező  alakulatok  számára  állítanak  fel,  az  attikai 
Prokruszteszről  elnevezett  ágy  fajtáit  szaporítja. 


Jugoszlávia.  Orosz  kovácsról  álmodoztak  a  kisebb  szláv  népek 
egykori  vezérei,  a  Kollárok,  Saf arikok,  aki  üllőjén  eggyé  kovácsolja 
Európa  minden  szláv  népét,  legyen  bár  az  a  római  anyaszentegyház 
hive,  avagy  Bizáncz  vallására  esküvő.  Ez  az  álmodozás  azonban  már 
nagyon  régen  kilépett  medréből  és  az  álom,  mint  a  szláv  tett  propa- 
gandájának gyakorlati  tanítása  beleivódott  minden  szlávok  lelkébe. 
Még  a  világháború  előtt  nagyon  röviddel  Prága  és  Zágráb,  Laibach  és 

Zára,  Trieszt  szlovénje  és  a  szerajevói  szerb,  hogy  Hartwig  Belgrádjá- 
ról ne  is  beszéljünk,  a  moszkovita  fővárosra  tekintett.  Innen  várta  min- 
den szláv  az  egység  lobogójának  árbocra  szökkenését. 

Akik  azt  hitték,  hogy  Oroszország  katonai  összeomlása,  társadal- 
mának forradalmi  ziláltsága,  a  nagy  orosz  débacle  Európa  többi  szláv- 
ját  csendességre,  szerénységre,  történelmi  céljainak  ideiglenes  elrak- 
tározására birta,  nagyot  tévedett.  A  prágai  és  zágrábi,  laibachi  és  zárai 
szláv  berkek  hangosabbak,  mint  valaha  s  akik  azt  hitték,  hogy  Orosz- 
ország agyonütésével  agyon  van  ütve  a  szláv  kérdés  is,  most  meg- 
lepetve látják,  hogy  feltevésüknek  épen  az  ellenkezője  következett  be, 
a  cseh,  az  illir,  a  szlovén,  a  jugoszláv  törekvések  jobban  élnek,  mint 
valaha,  az  osztrák  Reichsrath,  a  krajnai  és  dalmáciai  tartomány- 
gyűlés,  a  zágrábi  országgyűlés  programmjának  alfája  és  ómegája:  az 
uj  szláv  államok,  fent  Csehország,  —  a  mi  tót  vármegyéinkkel  — ,  lent 
Jugoszlávia,  a  délszláv  nyelvi,  kulturális,  politikai  és  nemzetgazdasági 
egység. 

Nekünk  magyaroknak  jó  eleve  készülnünk  kell  ezekre  a  problé- 
mákra, mert  csak  akkor  találjuk  meg  a  mi  utunkat,  ha  jóeleve  meg- 
látjuk, merre,  mely  utakon  rakták  le  ők  a  maguk  mértföldköveit.  A 
cseh  mértföldköveket  már  világosan  látjuk,  ezek  szemérmetlenül,  frivol 
nyíltsággal  követelnek  helyet  felvidéki  országút jainkon.  A  délszláv  tö- 
rekvések vakmerőség  tekintetében  nem  kisebbek. 

Mi  magyarok  ritkán  szoktunk  Horvátországgal  foglalkozni,  még 
ritkábban  Ausztriának  azokkal  a  területeivel,  melyek  a  szlovénség 
ágyai.  Dél-Stájerország,  Krajna,  Karinthia  egy  része,  Isztria,  Görz,  Dal- 
mácia, azután  Bosznia,  feljebb  Horvátország,  mint  délszlávok  lakta  te- 
rületek évek  hosszú  sora  óta  alá  vannak  az  lllir  eszméktől  aknázva. 
Trializmusról  hallunk  beszélni  s  csak  a  minap  vállalkozott  egy  dél- 
szláv nagyság  annak  a  megmagyarázására,  hogy  ők  mindezekből  a  te- 
rületekből egy  egységes  délszláv  birodalmat  akarnak  összekovácsolni, 
most  már  akár  orosz  segítség  nélkül  is,  önerejükből. 

Aki  sokáig  élt  Ausztria  déli  és  délkeleti  részeiben  és  Horvát- 
országban, az  a  szervezkedésnek  még  csöndesebb,  még  öntudatosabb 
módját  tapasztalta  itt,  mint  akár  Csehországban,  mely  utóbbi  céljai 
megvalósítása  érdekében  már  a  legradikálisabb  ütőkártyát,  a  nép  min- 
den rétegére  kiterjedő  hazaárulást  is  kivágta.  A  zágrábi  és  szerajevói 
hazaárulási  perek  pár  esztendeje  megdöbbentő  világosságot  vetettek  a 
mi  szerbjeink  üzelmeire.  Akkor  még  Belgrád  volt  a  cél.  Ma  már  — 
Zágráb. 

Ausztria  délszlávjainak  szellemi  fókusaiban,  Marburgban,  Grác- 
ban,  Laibachban,  Ciliiben,  Zárában  földalatti  munka  folyik  évek  óta:  a 
szlovén  elem  ki  akarja  vetni  ősi  szállásából  az  osztráknémetet.  A  két 

gladiátor  vérbenforgó  szemmel  néz  egymásra.  A  délszlávság  ott  min- 
denfajta fegyverrel,  a  néplélektan  minden  fegyverével  dolgozik  a  né- 
metség ellen.  Vess  egy  szempillantást  egy  szláv-német  ausztriai  város- 
kára s  az  egy  után  ötvenre  és  mindenütt  a  következő  tipikus  esetet  lá- 
tod. Ahol  a  szlovénség  kisebbségben  van,  ott  vad  harcot  folytat  a  német 
szupremácia  ellen.  Betolakszik  a  városházára,  szláv  jelöltjeit  vezetőállá- 
sokba igyekszik  juttatni,  nem  vásárol  a  német  boltban,  nem  jár  a  német 
fürdőbe,  külön  szlovén  kaszinót  csinál,  ahova  moszkvai  és  prágai  hecc- 
lapok  jártak  s  járnak,  a  Deutsches  Haus-zal  szemben  felépíti  a  maga 
Narodni  Dómját,  szláv  színházat,  mozit  emel,  gyermekét  nem  adja 
német  iskolába,  nem  jár  német  templomba,  nem  köszön  a  németnek, 
ha  eladó  a  német  földje,  megveszi  a  szlovén,  ha  a  császár  születésnap- 
ján kitűzi  a  zászlót,  ez  mindig  csak  a  szlovén  zászló.  Leányai  medaillon 
gyanánt  Horvátország  nyestes  cimerét  használják,  fiai  nyáron  elnéznek 
pár  napra  —  ihletre  —  Zágrábba,  könyvkereskedései  kirakatában 
egyéb  sincs,  mint  délszláv  politikai  röpirat,  a  szerb  és  horvát  irodalom 
termékei  s  ha  valahol  egy  kis  zugban  meglátod  Homéroszt  «Homeriada 
Ilijava»  cimmel,  ez  csak  maszlag,  ezeknek  nem  a  világkultúra  kell, 
csak  a  délszláv  irodalom,  politika,  társadalmi  és  gazdasági  problémák, 
res  illiricae.  A  háború  előtt  rengeteg  rubel  perdült  ide.  Nemcsak  Galí- 
ciában nőttek  égig  Moszkva  pénzén  karcsú  templomtornyok,  hanem  itt 
lenn,  a  délszláv  dzsungelben  is.  Moszkva  látta  el  őket  pénzzel,  Zágráb 
pedig,  meg  Prága  ihlettel.  A  prágai  cseh  egyetem  és  műegyetem,  a  zág- 
rábi egyetem  messze  világító  fáklyái  ezeknek  a  törekvéseknek.  Ausztria 
szlávjai  s  ami  minket  most  érdekel,  délszlávjai,  vad  erővel  feszegetik 
a  németség  várát.  Műsoruk  első  száma,  melyből  már  nem  egy  próbát 
s  diadalmas  főpróbát  tartottak,  az  osztrák-németség  kulturális  felsőbb- 
ségének  s  közigazgatási  hatalmának  megtörése.  Ennek  a  programm- 
pontnak  él  ma  minden  szlovén.  Ahol  számbeli  túlsúlyban  van,  például 
Laibachban,  ott  offenzívája  kihivó,  gőgös,  vad  rohamokban  gazdag, 
minden  német  vetést  legázoló.  Ahol  kisebbségben  van,  ott  segít  a  dzsiu- 
dzsicuval,  pénzzel,  fortélyossággal,  földalatti  aknák  készítésével  és 
robbantásával. 

Isztria  és  Krajna,  Dalmácia  és  Stájerország  szlávjai  ma  egyaránt 
buzgón  pillantanak  Zágráb  felé.  Belgrád,  mint  délszláv  fókus,  lekerült 
az  álmok  napirendjéről  s  mindezek  a  szlávlakta  területek  a  délszláv 
birodalom  fővárosa,  Zágráb  felé  mekkai  áhítattal  tekintenek.  Ne  dug- 
juk fejünket  a  homokba  és  valljuk  be,  Zágráb,  a  délszláv  szépasszony, 
ezt  az  egyetemes  hódolatot  megérti  s  az  imádók  felé  kacér  pillantásokat 
küld.  De  a  kacérkodáson  felül  Zágráb  komolyan  is  nekilátott  a  maga 
missziója  teljesítéséhez.  A  szép,  forgalmas  Zágráb,  a  délszláv  politika  és 
kultúra  középpontja,  a  maga  egyetemével,  országgyűlésével,  akadémiá- 

jávai,  hódító  utcáival,  a  Váci-utca  fényes  kirakataival  versenyző  üzle- 
teivel, Magyarország  felé  suhintó  Jellacsich  szobrával  és  vad  soviniz- 
musával igazi  apostola  lett  a  délszláv  birodalom  gondolatának  s  a  meg- 
teremtés pálcáját,  mely  kiesett  Moszkva  kezéből,  egy  ügyes  mozdulat- 
tal felvette  —  és  kormányoz  vele.  Ha  a  mi  államférfiaink  tanulni  akar- 
nak, ne  szégyeljenek  Zágrábra  nézni.  A  horvát  tölgy  büszkén  áll  ott  s 
lombjai  már-már  Krajnára,  Dalmáciára,  Boszniára  vetik  árnyékukat. 

Az   1868  :  LXVIIL   t.-c,  mely    odaajándékozta  Horvátországnak 
három  ősi  drávántúli  vármegyénket,  Pozsegát,  Szerémet  és  Verőcét, 
amely  oda  soha  nem  tartozott   s  régi  históriánkban  mint  «a  Dráván  túl 
való   circulusban   comprehendált   nemes  három  vármegye»  szerepelt, 
amelyet  az  1715.  évi  92.  törvénycikktől  kezdve  az  1848.  évi  V.  törvény- 
cikkig számtalan  magyar  törvény  visszacsatolni  kér  az  anyaországhoz, 
világosan  körvonalazza  —  régibb  törvényektől  eltekintve  —  Dalmácia 
közjogi  helyzetét  is  és  azt  az  Ígéretet  tartalmazza,  hogy  Magyarország 
mindent  el  fog  követni,  hogy  Dalmácia  Horvát-  és  Szlavoriországokhoz 
kapcsolva,  visszacsatoltassék  a  szentkoronához.  Tudjuk  ez  a  törvényi 
igéret  nemrég  a  miniszterelnök  szájából  megismétlést  nyert,  amire  az 
osztrák  miniszterelnök  viszont  sietett  Ausztriának  Dalmáciára  vonat- 
kozó, a  tényleges  uralom  jogcimén  felépülő  jogát  hangsúlyozni.  A  dél- 
szláv törekvések  homlokterébe  került  ime  Dalmácia  kérdése.  A  hatvan- 
nyolcas törvényhozás,  a  nagylelkű  és  csupasziv  Deák,  azt  hitte,  hogy  a 
telhetetlenségig  jóllakatott  Horvátország  finom,  kedves  testvér,  kezes 
bárány  lesz,  aki  Magyarország  karján  fog  történelme  további  fejezetei- 
ben haladni  s  nem  gondolt  arra,  hogy  Horvátországban  folyton  nőni  fog 
az  a  tábor,  mely  a  trializmus,  egy  külön  délszláv  birodalom  jelszavát 
értékesebb  és  kiadósabb  programúinak  tekinti,  mint  a  «szentkorona 
társországai))  cimü  szerényebb  államjogi  berendezkedést.  Bármily  tör- 
vényes alapja  van  annak  a  horvát  törekvésnek,  hogy  Dalmácia  hozzá- 
juk kapcsoltassék,  kérdés,  a  magyar  szentkoronának  ma,  a  változott 
világhelyzetben,  a  szlávság  nagy  aknamunkája  idején,  a  délszláv  egy- 
séges birodalom  gondolatainak  gomolygásában  érdeke-e  még,  hogy  Hor 
vátország  erejét   megsokszorozza,    hogy    testének    megnövelésével  az 
ellenséges  törekvések  dimenzióját  szabadon,  korlátlanul  nőni  engedje 
s  területi  öregbítéssel  közelebb  hozza  Horvátországot  ahhoz  a  már  ele- 
venen lobogó  célhoz,  hogy  Zágrábban  feltegye  a  koronát   a  délszláv 
birodalom  királyának  fejére?  Dalmácia  visszacsatolása  ebből  a  szem- 
szögből nézve  mi  reánk,  küzdő,  egyedül  álló  magyarokra  nem  sok  jót 
jelent. 

Jugoszlávia,  ez  Korosecék  és  millió  társuk  szemében  annyit 
jelent,  mint  Délszláv  Birodalom,  vagyis  Horvátország,  Bosznia,  Dal- 
mácia, Krajna,  Dél-Stájerország,  esetleg  Szerbia  és  Montenegró,  Zág- 

ráb  székhellyel.  A  mi  szemünkben  azonban  nem  ilyen  egyszerű  a 
probléma.  Horvát-Szlavonországok  a  szentkorona  országai.  Ezeket  mi 
semmiféle  szláv  vizióért  oda  nem  adjuk.  Ezek  az  országok  a  magyar 
király  országai  s  tegyük  hozzá:  boldog  országai.  Vájjon  elnyomott 
országok  fővárosa  ugy  fest,  mint  Zágráb?  Nyolcszáz  éve  tartozik  hoz- 
zánk Horvátország,  de  nem  a  mai,  mert  mai  területe  a  honfoglalás 
óta  legnagyobb  részében  Magyarországhoz  tartozott,  lévén  Magyar- 
ország határa  mindig  ott,  ahol  vármegyéinek  határa  volt,  a  Kulpánál. 
Ezt  az  ősi  földet  mi  oda  nem  adjuk  s  elzászi  kérdést  sem  enged- 
hetünk belőle  csinálni.  Viszont  azonban  nem  érdekünk  az  sem,  hogy 
egy  titkos  ellenségünk  túlságosan  nagyra  nőjjön.  Sem  trializmus,  sem 
délszláv  birodalom  cime  alatt  nem  engedhetünk  közelünkbe  egy  olyan 
uj  nagyhatalmat,  melynek  első  dolga  volna  minket  felfalni.  Vigasz- 
taló, hogy  ez  érdekünk  egyezik  a  nagy  Németország  világérdekeivel 
is,  mely  nem  tűrheti,  hogy  az  Adria  trieszti  kapujánál  egy  uj  szláv 
komondor  elugassa  a  tengerre  jutástól. 

Bizonyos  azonban,  hogy  a  délszlávok  társadalmi  aknamunká- 
jára nekünk  is,  az  osztráknémetségnek  is  jobban  kell  ügyelnünk. 
Történelemnélküli  népek  akarnak  most  alsó  határainkon  történelmei, 
térképet  csinálni.  A  Duna  torkolatánál  az  orosz  hódítás  felhője  ter- 
peszkedett száz  év  óta.  A  legfrissebb  szláv  felhő  Trieszt  és  Fiume  felett 
terpeszkedik.  Egy  délszláv  birodalom  tengeri  törekvéseinknek  ép  ugy 
temetője  volna,  mint  amily  mértékben  megnövelné  nem  kevés  ellen- 
ségünk számát.  Mert  csak  ellenségünk  lehet  az,  aki  a  szentkorona 
területéből  csak  egy  négyszögölre,  lakosságából  csak  egy  gyermekre 
is  vágyik.  A  valóságban  azonban  itt  többről,  végtelen  sokról  van  szó. 
S  azt  a  fényűzést,  hogy  határain  egy  hatalmas  ellenséges  birodalom 
létesüljön,  még  százmilliós  világbirodalom  sem  engedheti  meg  magá- 
nak, annál  kevésbbé  a  világ  self  made  man  árvája,  az  elhagyatott  kis 
Magyarország. 

(K—ll) 


Hauser  ur  és  Hanslik  ur.  Hauser  ur  könyvet  irt  a  germánok  világ- 
históriai szerepéről,  Hanslik  ur  pedig,  aki  a  bécsi  egyetemnek  magán- 
tanára, egy  másik  könyvben  megmagyarázta  a  világnak  a  háborúból 
kikerült  Ausztria  jövő  hivatását.  Az  egyik  könyv  Drezdában  jelent  meg, 
a  másikat  Bécsben  adta  ki  egy  elaggott  kegyelmes  urakból  és  stréber 
tanárokból  álló  egyesület,  amely  a  kultúra  kutatásának  hangzatos  jel- 
szavát irta  zászlajára.  Ok  és  okozati  összefüggés  nincs  e  két  könyv 
között,  Hauser  ur  és  Hanslik  ur  talán  nem  is  ismerik  egymást,  más-más 

malomban  is  őrölnek,  mégis  kár  volna  őket  elválasztani  egymástól, 
mert  ketten  teszik  azt  a  bizonyos  párt,  amelyről  a  közmondás  is  beszél. 

Idő  és  tér  tekintetében  Hauser  ur  könyve  van  szélesebb  alapokra 
fektetve.  Szárnyas  töltőtolla  végigszáguld  az  emberiségnek  egész  tör- 
ténelmén és  az  egész  földkerekségnek  minden  emberlakta  részein. 
Kendszere  rövid  és  velős  és  kétségtelen  érdeme,  bogy  minden  nagy  dol- 
got, amelyet  valaba  emberek  véghezvittek,  egy  nagyon  egyszerű  for- 
mulára tud  visszavezetni.  Ha  valaki  valami  nagy  dolgot  csinált,  kétség- 
telenül azért  történt,  mert  germán  volt  és  ba  valami  nagy  dolog  történt, 
kétségtelenül  germán  volt,  aki  csinálta.  Ez  a  kétoldalú  igazság  önmagát 
támogatja,  ehhez  még  a  fajteoria  ábrándozóinak  közvetett  bizonyítékai 
se  szükségesek.  Elég  annyit  tudni,  hogy  aki  szőke  és  világos  bőrű,  az 
germán,  de  germán  lehet  az  is,  akinek  nincs  szőke  haja  és  világos  bőre, 
ha  megvan  benne  a  szellem  és  az  intelligencia,  amely  germán  voltát 
elárulja. 

Aki  eddig  nem  tudta,  vegye  Hauser  ur  könyvéből  tudomásul,  hogy 
a  biblia  ősi  népei  mind  germánok  voltak.  A  szumir-babiloni  feliratok- 
ban előforduló  guti  név  csakis  a  gótok  lehettek,  a  cheta  törzs,  amelyet 
a  Ramses  királyok  győztek  le,  mi  más  is  lehettek,  mint  a  géták,  sőt  ger- 
mánok voltak  még  a  zsidók  is.  Biblikus  nevük  jhudim,  feltűnő  hason- 
latosságot mutat  a  juttok,  jüttök  nevével.  Absolon,  mikor  pártot  ütött 
Dávid  király  ellen,  hosszú,  rőt  hajánál  fogva  maradt  a  fán.  A  szabály- 
szerű sémitának  kötelessége,  hogy  rövid,  gyapjas  és  fekete  haja  legyen. 
Absolonnak  nem  ilyen  volt  a  tollkoronája,  tehát  őseivel  együtt  csakis 
germán  lehetett.  Később  a  zsidók  keveredvén  más  népekkel,  elvesztet- 
ték ugyan  germán  tipusukat,  de  ami  jelentőségre  szert  tudtak  tenni,  azt 
eredetileg  germán  vérüknek  köszönhetik.  Szegény  oroszok,  sokkal  sze- 
rencsétlenebbek, ők  csak  három  vezért,  Rurikot,  Sineust  és  Truvort 
kapták  ajándékba,  kiséretükkel  együtt  a  germán  világtól.  A  bennük 
rejlő  germán  szervező  tehetséggel  ezek  meg  is  csinálták  a  világ  leg- 
nagyobb birodalmát.  És  ha  ezt  a  boldogtalan  országot  minden  nagy- 
sága mellett  is  állandóan  a  belső  anarchia  emészti,  annak  csak  az  lehet 
a  magyarázata,  hogy  germánjai  kevesen  vannak  ahhoz,  hogy^  az 
anarchiát  megfékezzék,  viszont  sokan  ahhoz,  hogy  a  rend  megterem- 
tésének meg-megujuló  kísérletéről  lemondjanak.  Akármi  történik  hát 
Oroszországban,  megvan  a  «tudományos»  magyarázata. 

Germánok  azonban  a  délszlávok,  akik  csak  elsajátították  a  meg- 
hódítottak nyelvét.  A  Kraljevics  Markó  éposza  «őseredeti  germán  köl- 
temény, melynél  lényegtelen,  hogy  milyen  nyelven  van  irva».  Épen 
annyira  germán,  mint  a  Cid  hőskölteménye,  amely  a  latinba  oltott  gót 
vérnek  és  szellemnek  sugárzó  terméke.  Dante  germán  voltáról  vitázni 
nem  érdemes,  már  Hauser  úrhoz  hasonló  tudósok  régebben  bebizonyí 

tották,  hogy  olyan  koponyaboltozata,  mint  neki  volt,  csak  germánnak 
lehetett.  Napóleon  egyszerűen  a  «korzikai  germán»,  aki  azért  gyűrte 
maga  alá  egész  Európát,  mert  a  latinokban  szunnyadó  germán  erőket 
is  étetre  tudta  kelteni.  Hogy  a  germánok  vitték  győzelemre  lobogóit, 
annak  vájjon  nem  döntő  bizonyítéka-e,  hogy  Ney  huszárjai  majdnem 
mind  szőkék  voltak  és  még  a  Waterlooi  halálrohamot  is  ezek  a  szőke 
germánok  rendezték?  Végezetül  még  az  a  Joffre  is,  aki  a  világháború- 
ban a  marnei  csatát  megrendezte,  lehetett-e  más,  mint  véreitől  elszaka- 
dott és  elszármazott  germán.  A  neve  nem  más,  mint  az  ősgermán  Godo- 
fréd  eltorzult  formája.  Hiába,  kiválóságát  a  germán  még  az  ellenség  tá- 
borában is  megtartja. 

Némi  nehézsége  a  kiváló  szerzőnek  csak  a  hunnoknál,  avaroknál, 
magyaroknál  és  más  történelmi  időkben  megjelent  középázsiai  népek- 
nél akad,  amelyeket  se  nyelvük,  se  külső  formájuk  nem  enged  rövid 
uton  a  germánok  közé  skatulyázni.  Minthogy  azonban  némi  zajt  ezek 
a  jövevények  is  csaptak  a  világhistóriában,  legalább  is  vezetőik  voltak 
germánok.  Nem  vicc  ugyanis,  hanem  vészesen  komoly  történelmi  igaz- 
ság, hogy  első  fejedelmünknek  Aalmosch  volt  neve,  a  második  pedig 
Árpád  volt,  ami  a  germán  Heribaldnak  erőszakkal  megmagyarosított 
formája.  Ezek  a  javíthatatlan  magyarok  már  ezer  esztendeje  űzik  a  né- 
met nevek  megmagyarosítását!  .  .  .  Szeretnők  azonban  megkérdezni 
Hauser  urat,  hogy  hova  sorozza  azt  a  Heribald  nevü  barátot,  akit  a 
kolostorbeliek  Sanct  Gallenben  a  magyarok  közeledtére  visszahagytak. 
Mert  hát  a  germánok  sorában  csak  nem  akadhatnak  —  félkegyelműek? 

Elköszönvén  Hauser  úrtól,  Hanslik  úrral  már  rövidebben  végez- 
hetünk. Az  ő  iskoláját  már  sokkal  jobban  ismerjük.  Abból  a  javíthatat- 
lan fajtából  való,  amely  bennünket  hol  erőszakkal,  hol  szép  szóval,  hol 
tudományos  tanításokkal  be  akar  tessékelni  abba  a  gyönyörű  Ausz- 
triába, «amely  az  emberiség  és  a  föld  közötti  kiegyenlítődés  eredménye)), 
ő  csak  abban  különbözik  a  többiektől,  hogy  az  étvágya  nagyobb. 
Ausztria  szerinte  a  jövő  állama,  a  nagy  testben  és  az  osztrák  kultur- 
közönségben  felolvadó  tiz  milliós  népek  hazája,  a  háború  által  igazolt 
soknyelvű  országok,  a  dióhéjba  szorított  Európa  mintaképe.  Mindaz, 
ami  a  Danzig,  Trieszt,  Valona,  Konstantinápoly  és  Odessza  közötti  öt 
szögön  belül  fekszik,  alkotórésze  a  jövő  nagy  Ausztriájának,  csak  a 
halmazállapota  még  nem  egyforma.  A  régi  Ausztria  már  kikristályo- 
sodott, Magyarország  ma  van  hozzákristályosodóbnn,  a  többi  pedig  még 
nélkülözi  a  szilárd  kémiai  összeköttetést.  Ezt  a  történelmileg  szükség- 
szerű folyamatot  a  magyarok,  akik  örökös  berzenkedésükkel  is  csak 
az  ellentétek  lesurlódását  és  a  mindeneket  magába  foglaló  Ausztria 
céljait  szolgálják,  meg  nem  akaszthatják.  Túlzásokra  hajló  fantáziájuk 
elhiteti  velük,  hogy  Budapest  az  övék,  pedig  csak  az  osztrák  szellemek 

magyar  mellékizü  produktuma.  De  a  világháború  már  őket  is  észre 
térítette  és  a  legjobb  uton  vannak,  hogy  nemzeti  túlzásaikat  elhagyo- 
gatva, feláldozzák  mindenüket  a  nagy,  őket  is  magába  foglaló 
Ausztriáért. 

Mindezeket  Hanslik  ur  talán  el  is  hiszi.  Annyira  hiszi,  hogy  nem- 
csak könyvet  ir  róla,  de  elmegy  előadást  is  tartani  Ausztria  jövendője 
ügyében  végzett  «kultur-kutatásairól»  Stockholmba,  ahol  még  meg  is 
veregeti  a  háborúban  tanúsított  jó  magaviseletünkért  a  vállunkat.  Aki 
pedig  megneheztel  ezért  rája  és  az  « osztrák »  tudomány  hasonszőrű 
képviselőire,  nem  jól  teszi.  Kultúrájuk  fája  a  határon  kivül  nőtt, 
nekik  csak  csenevész  hajtások  jutottak,  történelmük  egy  más  ország 
történelmének  nyúlványa,  országuk  elvont  fogalom,  melynek  még  geo- 
gráfiai egysége  sincs.  Kétségbeesett  küzdelmet  folytatnak  a  sors  ellen, 
hogy  megkonstruáljanak  valami  hivatást,  jövőt,  amellyel  ezeket  a  nagy 
hiányosságokat  pótolhatnák.  És  ha  bennünket  megesznek,  csak  kény- 
telenségből teszik,  mert  Magyarország  nélkül  elképzelni  még  a  mai 
Ausztriát  sem  lehet,  mert  országuknak  a  súlypontja  is  itt  fekszik 
Magyarországon,  egy  másik  országban.  A  levegő  ugyan  nem  tartaná 
össze  Csernovicot  Béccsel  és  Trieszttel. 


Délen.  Berzeviczy  Albert  ezzel  a  cimmel  adta  ki  egy  testes  kötet- 
ben útirajzait  és  tanulmányait.  A  sok  érdeklődéssel  fogadott  «Itália» 
után  ez  a  második  könyv,  amely  az  olasz  és  görög  föld  művészi  emlé- 
keinek kultuszából  táplálkozik  s  Berzeviczyt  nemcsak  ugy  állítja 
elénk,  mint  a  távoli  világ  rajongóját,  hanem  mint  tökéletes  ismerőjét. 
Főképen  az  olasz  renaissance  igazi  conaisseur-je  Berzeviczy,  a  világ- 
felfogását  is  a  humanista  szellem  alapozta  meg. 

Hogy  ily  könyv  jelenhet  meg  ma  itáliai  dolgokról:  ez  kétségtelen, 
sőt  ékes  bizonyítéka  annak,  hogy  nálunk  a  legvéresebb  eszközökkel 
folytatott  politika  —  a  háború  —  nem  tudott  gyűlöletet  plántálni  a 
szivekbe  az  olaszokkal  és  más  ellenségekkel  szemben.  Igaz,  hogy  annak 
az  Olaszországnak,  amelyet  a  renaissance-fejlődés  lezár,  s  amelyben 
Berzeviczy  áhítatosan  járkál,  kezében  a  kincskereső  bányászok  lámpá- 
sával: ennek  az  emberiség  számára  egyetemes  jelentőségű  Itáliának 
nincs  köze  Sonnino  birodalmához.  De  azért  egészen  valószínűtlen, 
hogy  a  mai  napokban  olaszul,  franciául  vagy  angolul  hasonló  szel- 
lemű könyv  jelenhetne  meg,  amely  például  a  Mátyás  király  Magyar- 
országát tárgyalná,  a  románokról  és  a  szerb  vojvodák  népéről  nem  is 
szólva, 

A  könyv  két  fejezete,  a  «Gapella  sistina»  és  «A  Heliodorról  neve- 
zett szoba »  cimü,  kifejezetten  tanulmány.  A  többi  útirajz  városokról 
és  vidékekről  szól,  de  ezek  is  tanulmánnyá  mélyülnek.  Berzeviczy 
egységesen  látja  mindazt,  ami  egy-egy  város  vagy  vidéknél  felmerül 
mint  természeti  szépség,  históriai  mult,  kulturális  és  erkölcsi  jellem- 
vonás. Ezzel  természetesen  összefügg,  hogy  amikor  kikötött  a  görög 
partokon  s  megszállt  az  olasz  városokban,  amikor  szemtől-szembe 
került*  mindazzal,  amiről  ir:  már  előzőleg  az  idevonatkozó  tudományos, 
irodalmi  ismeretek  teljes  fegyvertárát  vitte  magával.  Valaminthogy 
nem  átutazóként  töltötte  napjait  Bologna,  Urbino,  Modena,  Pesaro, 
Róma  utcáin,  a  velencei  lagunákon,  a  Parthenon  csodálatos  romjain, 
Arcolis,  Eleusis  és  Delphi  földjén,  a  sziciliai  ég  alatt,  hanem  hossza- 
sabban időzött  s  többször  megfordult.  Nem  a  kiránduló  munkája  a 
«Délen »,  nem  a  kéjutazóé,  hanem  oly  emberé,  akire  ezek  a  vándor- 
lások az  élmény  erejével  hatottak,  aki  mielőtt  látta  volna  Itáliát,  ál- 
modott róla,  s  amikor  közvetlenül  megismerte,  újra  és  újra  visszatért 
hozzá.  Berzeviczyt  személyes  kapcsok  is  fűzték  az  olasz  szellemi  élet 
egy-egy  kiváló  emberéhez,  s  ép  ezért  érthető  az  a  mélabús  hang, 
amellyel  könyve  előszavában  búcsúzik  Olaszországtól:  azok  után,  amik 
a  háború  alatt  történtek,  lehetetlennek  tartja  e  kapcsolatok  .  fölují- 
tását.  A  szükséges  lelki  harmónia  is  hiányzik,  hogy  ismét  foglalkozzon 
mindazzal,  aminek  pedig  annyi  szépséget,  emlékezetes  időket  köszön, 
s  arra  koránál  fogva  már  nem  építhet,  amit  a  távoli  jövőben  a  viszo- 
nyok, a  világ  gyökeres  megváltozása  jelentene.  Azt  talán  mondanunk 
sem  kell,  hogy  a  könyv  háború  előtti  irások  gyűjteménye,  a  legrégeb- 
bieket tizenkét  év  választja  el  tőlünk.  Hangja  nyugodt  és  tárgyilagos, 
előadását  bizonyos  szigorú  tartózkodás  jellemzi,  mint  Berzeviczy  egyéb 
Írásait.  A  könyv  kiállítása,  papir,  nyomás,  reprodukció  tekintetében 
kifogástalan.  A  mai  elkényszeredett,  háborús  nyomdaviszonyok  mellett 
ez  külön  említésre  méltó. 


Mikszáth-Almanach  az  1918.  évre.  A  külföldi  novellákkal  már 
régóta  fölveheti  a  versenyt  a  magyar  elbeszélő-irodalom  és  a  magyar 
novella  már  jómárkáju  exportcikk  esztendők  óta.  Invenció,  emberábrá- 
zolás és  meseszövés  dolgában  mintha  mi  még  az  őstalajból  bányász 
hatnánk:  a  mi  elbeszéléseink  frissebbek,  erőteljesebbek  és  fordulato- 
sabbak, mint  a  külföldi,  sokszor  világhírű  mesterek  alkotásai.  A  ma- 
gyar novellát  ma  már  megbecsülik  a  külföldön  is  és  hogy  ez  a  sikerünk 
megérdemelt  siker,  azt  akkor  érezzük  csak  igazán,  amikor  egy  olyan 
novellagyűjteményt  olvasunk  végig,  mint  aminő  a  Mikszáth-Almanach 


Följegyzések 


287 


A  magyar  iróvilágnak  majdnem  minden  jónevü  tagja  szerepel  ebben 
hz  idei  kötetben  és  főként  fiatalabb  iróink  vannak  itt  erősen  kép- 
viselve. De  a  fiatalság  itt  nem  a  vad,  túlfeszített  és  erején  felül  való 
akarást  jelenti,  hanem  a  tehetséget,  amely  az  irodalomban  föltétlenül 
érvényesül.  Husz  igazi  elbeszélés  van  e  kötetben  —  Surányi  Miklós 
«A  fanfare»  ciinü  novelláját  mi  is  közöljük  mutatóba,  —  amely  mintegy 
keresztmetszetben  az  egész  mai  magyar  elbeszélő-irodalmat  mutatja  be. 


A  hetedik  magyar  hadikölcsön. 

A  hadviselés  költségeinek  fedezésére  a  pénzügyminiszter  ezúttal  6%-kal 
kartiatazó  adómentes  járadékkölcsön  kötvényeket,  valamint  5l/2°/o-kal 
kamatozó  adómentes  járadékkölcsön  kötvényeket  bocsát  nyilvános  alá- 
írásra. A  pénzügyminiszter  tehát  ez  alkalommal  is  közvetlenül  fordul  a  kö- 
zönséghez. 

Az  aláírás  tartama  és  az  aláírási  helyek. 

Az  aláírás  időtartama  1917.  november  15-től  december  14-ig  bezárólag 
terjed.  Aláírási  helyektil  fognak  szerepelni  az  összes  állami  pénztárak  és 
adóhivatalok,  a  postatakarékpénztár  és  annak  közvetítőhelyeiül  szolgáló  összes 
postahivatalok,  valamint  az  összes  számottevő  hazai  pénzintézetek. 

Az  aláirási  ár. 

A  6%-kal  kamatozó  járadékkölcsön  kötvény  aláirási  ára  minden 
100  korona  névértékért  a  következő  összegekben  van  megállapítva: 

1.  arra  az  esetre,  ha  az  aláíráskor  az  aláirt  összeg  egész  ellenértéke 
befizettetik: 

aj  az  1917.  évi  november  15-től  december  l-ig  bezárólag  történő  alá- 
írás esetén  96  K  10  f.; 

b)  az  1917.  évi  december  l^ét  követő  időben  1917.  évi  december  14-éig 
bezárólag  történő  aláírás  esetén  96  korona  32  f.; 

2.  ha  pedig  az  alább  ismertetendő  kedvezményes  (részletekben  történő) 
fizetési  módozat  vétetik  igénybe,  az  aláirási  határidő  egész  tartamára  szóló- 
lag  97  K  20  f. 

Az  572°/o-os  járadékkölcsön  kötvény  kibocsátási  ára  1917.  december 
1-én  91  K  25  f.  Ehhez  képest 

1.  arra  az  esetre,  ha  az  aláíráskor  az  aláirt  összeg  egész  ellenértéke 
befizettetik  : 

a)  az  1917.  évi  november  15-től  december  l-ig  bezárólag  történő  alá- 
írás esetén  91  K  25  f.; 

b)  az  1917.  évi  december  1-ét  követő  időben  1917.  évi  december  14-éig 
bezárólag  történő  aláírás  esetén  91  K  45  í.; 

2.  ha  pedig  a  kedvezményes,  részletekben  történő  fizetési  módozat  vé- 
tetik igénybe,  az  aláirási  idő  egész  tartamára  92  K  25  f. 

Kamat-esedékesség. 

A  hetedik  hadikölcsön  6°/a-os  járadékkötvényei  minden  év  február  és 
augusztus  1-én  lejáró  félévi  utólagos  részletekben  évi  6%-kal  kamatoznak, 
az  első  szelvény  1918.  évi  augusztus  1-én  esedékes.  Az  aláírástól  1918.  január 
31-ig  járó  kamatok  az  aláriási  árba  vannak  beszámítva. 

Az  5V2°/o-os  járadékkötvények  1917.  december  1-től  kezdődően  évi 
5V2°/o-kal  kamatoznak.  Az  első  szelvény  1918.  június  1-én  esedékes  s  a  kama- 
tok minden  év  június  1-én  és  december  1-én  lejáró  félévi  utólagos  részle- 
tekben fizettetnek.  Mivel  az  aláirási  határidő  második  szakasza  az  1917.  de- 
cember 1-ét  követő  időre  esik,  az  aláirási  árnak  a  határidő  második  szakaszára 
való  megállapításánál  az  első  szelvény  ellenértékének  az  aláirási  határidő 
befejezéséig  terjedő  időre  eső  része  már  számításba  vétetett. 

Különleges  kedvezmény  a  hetedik  hadikölcsönnél. 

A  kibocsátásra  kerülő  6°/o-os,  valamint  5V2%-os  járadékkölcsön  köt- 
vények felhasználhatók  lesznek  a  törvényhozás  részéről  előreláthatólag  már  a 
közel  jövőben  teendő  intézkedések  alapján  kivetendő  hadinyereségadó  fize- 
tésére. 


HUNGÁRIA  KÖNYVNYOMDA  BUDAPEST. 


Az  osztrák  támadások. 


Irta:  Magyar  Lajos. 


A  Reichsrathban  ugyancsak  viharzik  ellenünk.  A  szerb 
szkupstinábah  nem  beszéltek  élesebben  Magyarország  ellen  és 
a  Szamouprava,  Pravda,  Piemont  nem  tudtak  élesebb  jelzőket 
kitalálni  ellenünk,  mint  Stanek,  Korosec  és  Onciul  urak  újságjai. 
Az  olaszok,  oroszok,  románok  ellen,  akik  a  monarchia  egy-egy 
darabját  akarták  letépni,  soha  olyan  kemény  s  bátor  kirohaná- 
sok nem  hangzottak  el,  mint  most  a  magyarság  ellen,  és  az 
osztrák  parlament,  amely  semmilyen  kérdésben  sem  tud  egyet- 
értő, egyakaratu  lenni,  szinte  meghatóan  egyetért  abban,  hogy 
Magyarországot  fel  kell  darabolni.  A  csehek  már  a  térképet  is 
megrajzoltatták  és  némi  meglepetéssel  értesültünk  arról,  hogy 
a  cseh  álláspont  szerint  Kassának  a  jövendő  cseh  királysághoz 
kell  tartoznia.  Korosec  ur  viszont  nem  rejti  véka  alá  azt  az  állás- 
pontját, hogy  a  délszláv  államalakulás  Bosznián,  Dalmácián 
kivül  Fiumét,  Horvát-  és  Szlavonországokat,  a  Muraközt  és  ha 
jól  megy,  a  Bácskát  igényli.  Onciul,  Isopescu-Grecul  és  Petruse- 
vics  urak  viszont  azt  tartják  kétségtelennek,  hogy  Bukovina  és 
Erdély  románjait  egy  államalakulásban  kell  egyesíteni  a  román 
királysággal.  A  ruthének  most  defenzívában  vannak,  de  három 
magyar  megyére  már  ők  is  bejelentették  a  jogigényüket.  Ha  meg- 
rajzolnék azt  a  térképet,  amelyet  az  osztrák  Reichsrath  egyes 
pártjai  szeretnének  elérni,  ugy  ez  a  térkép  alig  különböznék 
attól,  amelyet  a  legvadabb  fantáziájú  entente-imperialisták  raj- 
zoltattak rólunk.  A  különbség  csak  az,  hogy  az  oroszok,  romá- 
nok, szerbek  a  maguk  országai  számára  akartak  megamputálni 
bennünket,  mig  osztrák  testvéreink  kegyesen  meghagyják  a  le- 
Magyar  Figyelő.  21 

amputált  testrészeket  a  Habsburg-birodalom  keretében.  «Im 
Rahmen  der  Monarchie»,  a  monarchia  keretén  belül  akarnak 
felosztani  bennünket,  miután  nem  sikerült  szétzúzni,  feldara- 
bolni a  monarchiát. 

Vegyük-e  komolyan  ezeket  a  terveket?  Szálljunk-e  ko- 
molyan szembe  ezekkel  a  képtelen  ábrándokkal?  A  kérdések 
magukban  hordják  a  választ  is  és  Magyarország  presztízsének, 
a  magyarság  tekintélyének  épen  ugy  árt  az,  aki  ezeknek  a  jelen- 
ségeknek fontosságát,  veszedelmességét  túlozza,  mint  az,  aki 
egyáltalában  nem  akar  tudomást  venni  róluk.  Az  a  tény,  hogy 
ezek  a  támadások  pontos  rendszerességgel  megismétlődnek,  az 
a  tény,  hogy  egyre  hevesebbek,  súlyosabbak,  mutatja,  hogy  itt 
nem  egyesek  eltévelyedéséről  van  szó,  hogy  nem  néhány  fan- 
taszta demagóg  jelszavaival  állunk  szemben,  hanem  olyan  irány- 
zatokkal, áramlatokkal,  amelyek  Ausztria  közvéleményében 
széles  rétegekre  támaszkodnak.  És  nem  szabad  megtévesztet- 
nünk magunkat  olyan  külsőségek  által,  hogy  ezeknek  a  táma- 
dásoknak megkezdése  egybeesik  a  Reichsrath  egybehivásával  és 
a  Magyarországon  bekövetkezett  belpolitikai  rendszerváltozással. 
Azok  az  irányok,  amelyek  Ausztriában  a  Magyarország  ellen 
való  izgatásból  táplálkoztak,  nem  mai  keletűek,  nem  a  háború 
alatt  születtek  meg  és  nem  először  nyilatkoznak  meg  a 
Reichsrathban.  Ezeknek  az  áramlatoknak  történelmi  múltjuk 
van  és  már  a  háború  előtt  is  komponensei  voltak  az  osztrák 
politikának.  A  cseh  közjogi  programm  nem  tegnap  született,  a 
trialista  agitáció  régi  ismerősünk  és  a  cseh-tót  testvériséget  több- 
kevesebb határozottsággal  évtizedek  óta  hirdetik  Prágában. 
Magyarország  föderalizálásának  számos  híve  volt  Ausztriában 
a  háború  előtt  és  a  galíciai  ruthének  nem  most  először  mutat- 
nak át  a  Kárpátokon,  amint  hogy  a  bukovinai  románok  érdek- 
lődése Erdély  iránt  sem  mai  keletű.  Ezek  az  irányok  különböző 
jelszavakba  elrejtve,  különböző  programmokba  beburkolva  éltek, 
működtek  már  a  háború  előtt  is  és  a  háború  csak  kifejlesztette, 
a  Reichsrath  tárgyalásai  csak  napfényre  hozták  őket.  Hogy 
helyes-e,  hasznos-e,  hogy  ezeket  a  dolgojkat  akkor  kell  meg- 
vitatni, mikor  körülöttünk  ég  a  világ,  ezen  lehet  vitázni,  de  a 
,  helyzet  ma  az,  hogy  a  megvitatás  elől  nem  térhetünk  ki. 

A  háborús  neurózis,  amely  többé-kevésbbé  minden  nem- 
zetet elfogott,  természetszerűleg  felszínre  vetetle  a  szélső  és  leg- 

szélsőbb  nemzeti  és  nemzetiségi  programmokat.  A  háború  fel- 
tépte Európa  összes  beheggedt  sebeit  és  történelmi  kényszerű- 
séggé tette  azok  megoldását.  Hogy  a  nemzeti  és  nemzetiségi 
kérdések  e  vajúdása  és  örvénylése  felkorbácsolta  Ausztria  összes 
problémáit  is,  az  nem  túlságosan  meglepő.  Abban  a  rettenetes 
tűzben,  amely  most  égeti  Európát,  csak  a  legtisztább,  legtüz- 
állóbb  államszerkezetek  maradnak  épségben  és  amikor  nemzeti 
és  szociális  téren  minden  erjed  és  forr,  akkor  kiszámítható  és 
előrelátható  volt,  hogy  Ausztriában  is  jelentkezni  fognak  azok 
a  lappangó  programmok,  elburkolt  törekvések,  amelyek  uj  for- 
mát, uj  szerkezetet  akarnak  adni  a  monarchiának.  Még  az  sem 
meglepő,  hogy. a  legszélsőségesebb,  legradikálisabb  programmok 
kerültek  az  agitáció  élére.  Ez  minden  átalakulásnál  igy  volt  és 
sokáig  alkalmasint  igy  is  lesz.  Az  élet,  a  fejlődés,  az  egymásra 
ható  erők  egyensúlyi  törekvése  aztán  kialakít  egy  középrefor- 
mot, amely  ép  oly  távol  áll  a  szélsőségektől  jobbra,  mint  balra. 

Ausztriában  a  nemzetiségi  kérdéseket  olyan  időben  élezte 
ki  a  háború,  amikor  az  állam  különben  is  a  maga  alkotmányá- 
nak megreformálására  készült.  A  háború  az  alkotmányreform 
kérdésének  felvetése  nélkül  is  fogékonnyá  tette  volna  a  lelkeket 
a  szélső  jelszavak  befogadására.  Az  alkotmányreform  kérdése 
viszont  háború  nélkül  önmagában  véve  is  elegendő  lett  volna 
ahhoz,  hogy  magas  hullámokra  korbácsolja  a  szenvedélyeket. 
Minden  nemzetiség  természetszerűleg  megfeszíti  erőit,  hogy  az 
alkotmány  reformálása  az  ő  törekvéseinek  'szellemében  történjék 
és  most  ezt  az  erőfeszítést  a  háború  izgatott,  ideges  lelkiálla- 
potában fejtik  ki.  Ehhez  járul  még  az  a  körülmény  is,  hogy  a 
háború  bizonyos  eltolódásokat  okozott  a  szociális  erőviszonyok- 
ban is,  amelyek  az  alkotmányreform  keretében  szintén  kiegyen- 
lítést, egyensulyozódást  keresnek. 

Három  ok  játszott  tehát  közre  az  osztrák  belpolitikai  élet 
viharainak  felkorbácsolásában:  a  háborús  neurózis,  az  alkot- 
mányreform körül  megindult  küzdelem  és  a  társadalmi,  poli- 
tikai erőviszonyokban  bekövetkezett  eltolódások.  Amig  azonban 
csak  ezek  a  tényezők  érvényesítették  hatásaikat,  addig  még  a 
legviharzóbb  nemzetiségi  törekvések  is  elfértek  az  osztrák  állam 
határai  között,  vagy  legalább  is  óvakodtak  attól,  hogy  nyiltan, 
leplezetlenül  jelentkezzenek,  mint  Magyarország  állami  egysége 
ellen  irányuló  programmok. 

A  hordó  fenekét  aztán  végképen  kiütötte  az  orosz  forra- 
dalom. Az  orosz  események  mindenütt  váltottak  ki  bizonyos 
hatásokat  és  ezek  a  hatások  Ausztria  szláv  nemzetiségeinél  érvé- 
nyesültek legnagyobb  erővel  és  hevességgel.  Egyes  cseh  és  dél- 
szláv pártok  magatartása  már  békében  is  az  orosz  politika  vál- 
tozó irányai  szerint  orientálódott  és  a  szláv  világ  érzelmi  közös- 
ségéről hangoztatott  szólamoknak  a  gyakorlati  politikában  is 
megvolt  a  maguk  kisugárzása.  Prágában  kivilágítást  rendeztek, 
amikor  a  Balkán-háboruban  Nikita  csapatai  a  monarchia  tilta- 
kozása ellenére  bevonultak  Szkutariba  és  Spalatóban  tüntető 
menetek  ünnepelték  a  szerb  győzelmeket.  A  cseh  pártok  offen- 
zivek  és  követelők  voltak  a  Balkán-szövetség  sikereinek  hirére 
és  lényegesen  mérsékelték  magatartásukat,  mikor  a  szerb-bolgár 
hadüzenet  kimutatta  ennek  a  szövetségnek  tarthatatlanságát, 
mikor  a  hivatalos  orosz  politika  arra  az  álláspontra  helyez- 
kedett, hogy  balkáni  szláv  álmokért  nem  szabad  orosz  vérnek 
ömölnie.  Abban  az  arányban,  ahogy  a  pánszláv  irányzat  erős- 
bödött vagy  gyengült  a  Néva  partján,  erősbödtek  vagy  gyengül- 
tek egyes  cseh  pártok,  délszláv  törekvések  is.  Az  orosz  agrár- 
reform kétségtelenül  nagy  hatással  volt  Galícia  belső  politikai 
viszonyaira  is  és  az  agrárreformot  nem  minden  célzatosság 
nélkül  hajtotta  végre  a  cári  kormányzat  elsősorban  a  lengyel 
és  ukrainai  vidékeken.  Keletgalicia  ruthén  parasztjai  között  a 
háború  kitörésekor  az  orosz  ügynökök  azzal  izgattak  az  állam- 
hűség ellen,  hogy  a  «biala  tzar»,  a  fehér  cár  a  földosztás 
programmjával  küldi  seregeit  Vörös  Oroszországba  és  a  bevo- 
nuló orosz  seregekkel  nem  egy  helyre  érkezett  meg  a  kastély, 
a  nagybirtok  ellen  való  revoltálás  is,  amely  gyujtogatásban, 
fosztogatásban  nyilatkozott  meg.  «Mi  szláv  és  orthodox  nagy- 
hatalom vagyunk))  —  hirdette  Kokovczew  a  miniszterelnöki 
székből  és  a  cári  kormány  elvitathatatlan  ügyességgel  használta 
a  legcinikusabban  machiavellisztikus  eszközöket,  hogy  rokon- 
szenvet támasszon  a  maga  törekvései,  a  maga  imperialisztikus 
szándékai  számára  mindenütt,  ahol  szlávok  és  orthodoxok  élnek. 
Szerbia  és  Montenegró  ennek  a  politikának  áldozatai,  ez  a  poli- 
tika elsugárzott  Görögországba  és  —  sajnos!  —  gyökeret  tudott 
verni  Ausztria  szláv  nemzetiségeinek  bizonyos  rétegeiben  is. 
Ilyen  történelmi  és  lélektani  előzmények  után  az  orosz  forra- 
dalom mély  hatást  válthatott  ki  az  egyes  osztrák  nemzetiségek 

belső  politikai  magatartásában  is  és  a  csehek,  délszlávok  között 
a  pétervári  események  hatalomgyarapodáshoz,  erősbödéshez 
segítették  a  legszélsőségesebb  irányzatokat.  Az  a  magatartás, 
amelyet  a  forradalom  a  népek  önrendelkezési  jogának  jelszava 
alatt  legalább  az  első  hetekben  az  oroszországi  nemzetiségek  — 
finnek,  lettek,  ukrainaiak  —  elszakadási  és  autonóm  törekvései- 
vel szemben  tanúsított,  lovat  adott  az  ausztriai  csehek,  dél- 
szlávok, ruthének,  románok  legtúlzóbb  irányzatai  alá.  És  el- 
vitathatatlan időbeli  kongruencia  van  a  pétervári  politikai  kur- 
zus egyes  változásai  és  a  Reichsrathban  elhangzó  támadások 
között.  Ha  Pétervárott  a  túlzó  törekvések  érvényesülnek  a  kor- 
mányzatban, akkor  következetes  pontossággal  elhangzanak  a 
Magyarország  ellen  való  támadások  és  ha  Kerenski  erőhatalmi 
intézkedéseket  tesz  a  finn  vagy  ukrain  szeparáció  ellen,  akkor 
a  Reichsrathban  is  csendesebben  ülnek  Stanekék.  A  bolseviki 
forradalom  után  két  nap  sem  mult  el  és  a  Reichsrathban  kórus- 
ban zengett  fel  Stanek — Korosec — Petrusevics — Onciul  koncen- 
trikus támadása  a  dualizmus,  Magyarország,  a  magyarság  és  a 
magyar  állam  integritása,  területi  egysége  ellen.  Lenin  elméleti 
programmja  a  legszélsőbb  irányban  érvényesíti  a  népek  ön- 
rendelkezési jogának,  a  legtúlzóbb  értelemben  viszi  keresztül  a 
nemzetiségi  autonómiák  elvét.  Nem  tudjuk,  hogy  ez  az  elméleti 
programm  hogyan  fog  érvényesülni  a  gyakorlatban  és  Lenin 
tényleg  a  lettekre,  georgiaiakra,  turkománokra,  mandsukra,  fin- 
nekre, ukránokra,  románokra  bizza-e  a  döntést  afölött,  hogy 
meg  akarnak-e  maradni  az  orosz  állam  keretei  között.  Ezt  ma 
még  a  Reichsrathbeli  urak  sem  tudhatják,  mert  alkalmasint 
Lenin  és  Troczki  maguk  sem  látják  még,  hogy  az  események, 
társadalmi  és  nemzeti  erőviszonyok,  a  harcterek  és  külpolitika 
eseményei  milyen  irányba  sodorják  az  orosz  államhajót.  Arra 
azonban  túlságosan  is  elegendő  volt  a  Stanek  és  Korosec  táborá- 
nak a  szélső  radikalizmus  pétervári  fellángolása,  hogy  a  maguk 
levesét  forralják  a  tüz  mellett,  amelyet  Lenin  gyújtott.  A  szeiz- 
mográf pontosságával  mutatják  a  Reichsrath  eseményei  a  péter- 
vári földrengéseket.  És  épen  ezért  nem  kell  túlságos  jelentő- 
séget tulajdonítani  azoknak  a  támadásoknak,  amelyeket  a  Laj- 
tán túlról  ellenünk  intéznek.  A  támadásokat  a  háborús  neurózis, 
az  alkotmányreform  kérdéseinek  felvetődése  nyomán  támadt 
izgalmak  és  az  orosz  forradalom  kisugárzásai  sugallják.  Ezek 

múlékony  hatások,  tünő  erőforrások  és  amint  a  háború  befeje- 
ződik, amint  az  osztrák  alkotmányreform  tető  alá  kerül,  amint 
az  orosz  viszonyok  konszolidálódnak,  elcsittulnak  azok  a  hul- 
lámok is,  amelyek  most  a  Reichsrathban  tajtékoznak  ellenünk. 
Nem,  a  világért  sem  számítunk  arra,  hogy  Stanek,  Korosec  vagy 
Klofac  urak  barátaink  lesznek.  A  világért  sem  számítunk  arra, 
hogy  ezek  a  politikusok  több  tisztelettel,  megértéssel  néznek 
majd  az  ezeréves  magyar  állam  felé.  Erre  nem  számítunk,  ezt 
nem  igényeljük  és  —  bevalljuk  —  kissé  kétes  értékűnek  érez- 
nők  azt  a  szerencsét,  ha  ezeket  az  urakat  megnyernők  barátokul. 
Nem  is  lényeges,  hogy  Klofac,  Kramarz,  Isopescu  Grecul  és  a 
többien  tisztelői,  támogatói  legyenek  a  magyar  állameszmének. 
A  lényeges  az,  hogy  a  háborús  izgalmak  elcsittulása,  az  osztrák 
alkotmányreform  megvalósulása,  az  orosz  állapotok  konszoli- 
dálása után  ezek  a  politikusok,  akik  a  maximális  programmo- 
kat  képviselik,  elvesztik  befolyásukat,  kisiklanak  kezükből  azok 
a  tömegek,  amelyek  most  —  ugy  látszik  —  mögöttük  állanak. 
A  csehek,  délszlávok,  ruthének,  románok  vezetése  Ausztriában 
újból  a  mérsékeltebb,  józanabb,  reálisabb  törekvésű  elemek 
kezébe  kerül,  akik  a  nemzetiségi  vágyakat  össze  tudják  egyez- 
tetni Ausztria  és  a  monarchia  jól  felfogott  érdekeivel.  És  ennek 
a  reális  politikának  épen  cseh,  délszláv,  román,  ruthén  szem- 
pontból is  szüksége  van  egy  erős,  akcióképes  monarchiára  és 
erős,  akcióképes  monarchia  csak  erős,  egységes  Magyarországra 
támaszkodva  képzelhető.  Ha  magyar  részről  félreértést  nem 
tűrő  határozottsággal  adják  tudtára  a  mostani  szóvivőknek,  hogy 
az  ő  törekvéseik  csak  Magyarország  megsemmisülése  után  len- 
nének megvalósíthatók,  ha  teljes  erővel  és  egységgel  utasítja 
vissza  a  magyar  közvélemény  a  Stanek — Korosec-féle  program- 
mokkal  való  megbékülésnek  még  a  gondolatát  is,  akkor  épen  a 
reálisabb,  józanabb,  belátóbb  politika  érvényesülésének  útját 
egyengeti  Prágában,  Laibachban,  Czernovicban  is.  Végül  az 
osztrák  nemzetiségek  józanabb  elemei  is  be  fogják  látni,  hogy 
mostani  vezetőik  elérhetetlen  ábrándokat  csillogtatnak  előttük 
és  ennek  a  belátásnak  következménye  a  mérsékeltebb,  reálisabb 
politika  érvényesülése  lesz  a  csehek,  délszlávok,  ruthének,  romá- 
nok részéről  is. 

Ezt  a  kijózanodási  folyamatot,  amelynek  gyorsítása  inkább 
osztrák,  mint  magyar  érdek,   de   legelsősorban   a  monarchia 

érdeke,  két  tényező  gyorsíthatná:  az  osztrák  kormány  és  az 
osztrák  németség  magatartása. 

A  cseh,  délszláv  és  román  túlzó  programmok  hirdetői  épen 
azzal  tudnak  híveket  szerezni  a  maguk  túlzó  törekvései  számára 
polgártársaik  között,  hogy  képtelen  és  megvalósíthatatlan  cél- 
jaikat mint  könnyen  elérhető,  valószínű  alakulásokat  állítják  a 
hiszékeny  tömegek  elé.  Épen  Ausztriában  és  épen  a  szláv  töme- 
gek hajlamosak  egy  olyan  politikára,  amelynek  alapja  a  legenda, 
ügyesen  elhelyezett  suttogások,  jól-rosszul  leplezett  titkos  inté- 
sek, a  ((beavatottak))  jólértesültséget  jelentő  szemhunyorításai. 
Épen  Ausztriában  szokásos  és  lehetséges  programmokat  építeni 
arra,  hogy  az  udvarnál  a  ((beavatottak))  értesülése  szerint  rokon- 
szenves bizonyos  politikai  irány,  épen  a  fenekéig  megmérgezett 
és  hazug  osztrák  politikai  életben  gyakori  az  a  jelenség,  hogy 
az  udvarnak,  koronának,  trónörökösnek,  a  hadsereg  vezetőségé- 
nek, a  vezérkar  főnökének,  magas  udvari  és  politikai  méltó- 
ságoknak imputálnak  bizonyos  törekvéseket,  bizonyos  irányok- 
kal való  közösséget.  Egész  sorát  az  ilyen  politikai  legendáknak 
ismeri  a  közelmúlt  története  is.  Emlékezetesek  azok  a  politikai 
rémmesék,  amelyek  néhány  évvel  ezelőtt  még  a  Belvedere  nevé- 
hez kapcsolódtak.  «A  Belvedere  a  trializmust  akarja  ...  a  Belve- 
dere a  cseh  törekvésekkel  rokonszenvez  ...  a  Belvedere  a  szlá- 
vokkal  akar  kormányozni ...  a  Belvedere  a  magyarországi 
nemzetiségekre  akar  támaszkodni ...  a  Belvedere  centralista  .  .  . 
a  Belvedere  föderalista .  .  .  a  Belvedere  ukrán  királyságot  akar 
létesíteni  Habsburg-secundogeniturával.»  Semmi  pozitív  jele  nem 
volt  annak,  hogy  ezekből  a  politikai  ponyvatörténetekből  egyet- 
len szó  is  igaz  lenne,  de  a  bécsi,  sőt  budapesti  augurok  is  a 
komolyság  és  jólértesültség  igényével  beszéltek  ezekről  a  dol- 
gokról és  ha  a  valóság,  a  tények  arra  mutattak,  hogy  ezek  a  fel- 
tevések teljesen  alaptalanok,  fölényes  mosollyal  hunyorgattak 
egymásra,  mintha  a  tévedés,  rosszul  értesültség  lehetősége  is  a 
képtelenségek  birodalmába  tartoznék.  Prágában,  Laibachban, 
Czernovicban  most  is  ilyen  mesék  vannak  forgalomban  és  a 
háború,  amely  a  politikai  fantáziáknak  talaját  különben  is  meg- 
termékenyíti, még  fogékonyabbá  teszi  a  lelkeket  az  ilyen  mesék 
befogadására.  A  cseh  és  délszláv  álmok  apostolai  azzal  áltatják 
hívőiket,  hogy  csak  ki  kell  tartani  a  szélső,  túlzó  programmok 
mellett  és  a  többit  majd  elvégzik  azok  a  befolyásos  udvari  körök, 

amelyeknek  döntő  szerepük  van  Ausztria  és  Magyarország  sorsá- 
nak irányításában.  A  Stanek — Stransky — Koroseoféle  álmokban 
épen  az  a  veszélyes,  hogy  a  jóhiszemű  és  hiszékeny  tömegek 
előtt  nem  mint  álmok,  hanem  mint  komoly,  reális  lehetőségek 
szerepelnek.  És  a  jóhiszemű  és  hiszékeny  tömegeket  épen  azzal 
lehetne  elfordítani  ezektől  a  programmoktól,  ha  meggyőzik  őket 
arról,  hogy  az  a  politika,  amely  ilyen  célokat  követ,  irreális,  kép- 
telen, veszélyes  öncsalás.  Az  osztrák  kormány,  amidőn  kényelmes 
passzivitásban  és  ellentmondás  nélkül  türi  a  Korosecek,  Stanekek 
agitációját,  önkénytelenül  is  szövetségesévé  lesz  azoknak  a  poli- 
tikusoknak, akik  képtelen  és  lehetetlen  törekvéseket  mint  reá- 
lisakat és  elérhetőket  állítanak  oda  a  tömegek  elé.  Az  osztrák 
kormányok  gyakran  alkalmazták  az  «austoben  lassen»  taktiká- 
ját és  az  osztrák  belpolitikai  viszonyok  mellett  gyakran  érthető 
volt  az  a  taktika,  amely  szabad  folyást  engedett  a  szenvedélyek 
tombolásának.  Ha  a  ruthéneknek  kedvük  kerekedett  néhány 
galíciai  sérelemért  elszámolást  kezdeni  a  lengyelekkel,  ha  a 
délszlávok  és  olaszok,  ha  a  csehek  és  német  radikálisok  össze 
akarták  rúgni  a  sarkukat,  hát  akkor  érthető  volt,  ha  a  kor- 
mány semleges  passzivitásban  nézte  végig  a  szenvedélyek  tom- 
bolását. Ezt  a  taktikát  azonban  nagy  és  fontos  közérdekek  ve- 
szélyeztetése nélkül  nem  lehet  a  mostani  helyzetben  alkalmazni. 
Ha  az  osztrák  kormány  tiltakozás  nélkül  hallgatja  végig,  hogy 
egyes  osztrák  pártok  magyar  területeket  akarnak  annektálni, 
ugy  azt  a  hitet  erősíti  meg  a  cseh,  szlovén,  román  tömegekben, 
hogy  a  hivatalos  osztrák  politika  is  helyesli  ezeket  a  törekvése- 
ket és  ezzel  elősegíti  azoknak  a  politikusoknak  agitációját,  akik 
minden  erővel  igyekeznek  azt  a  hitet  felkelteni  és  ébrentartani 
a  tömegekben,  hogy  túlzó  és  képtelen  céljaik  elérésében  az 
osztrák  kormány  és  más  befolyásos  osztrák  körök  támogatá- 
sára is  számíthatnak.  Ezzel  a  kijózanítás  folyamatát  lassítják 
meg,  holott  a  cseh,  délszláv  és  román  tömegek  visszavezetése  a 
reális  politika  útjára  a  legnagyobb  és  legfontosabb  osztrák  érdek 
lenne.  Ezen  a  téren  súlyos  mulasztások  terhelik  a  jelenlegi 
osztrák  kormányt.  Nemcsak  a  szövetséges  Magyarországgal  szem- 
ben kötelező  lojalitást,  nemcsak  a  nemzetközi  udvariasság  leg- 
elemibb szabályai  sérti  meg  passzív  magatartása,  hanem  a  leg- 
nagyobb osztrák  érdekeket  is. 

A  csehek,  délszlávok  és  románok  támadásaival  és  törek- 

veséivel  szemben  teljes  passzivitást  tanúsít  az  osztrák  német- 
ség, az  osztrák  német  pártok  is.  A  magyar  közvélemény  számára 
a  legnagyobb  mértékben  érthetetlen  és  kínosan  meglepő  ez  a 
magatartás.  Azok  a  törekvések,  amelyek  a  magyar  állam  integri- 
tása ellen  irányulnak,  elsősorban  az  ausztriai  németség  ellen 
irányulnak.  Amikor  például  a  csehek  a  cseh-tót  királyság 
programmját  teszik  politikai  törekvéseik  alapjává,  akkor  a 
népek  önrendelkezési  joga  és  az  elnyomott  nemzetiségek  fel- 
szabadításának jelszava  alatt  négy  millió  osztrák  németet  akar- 
nak elnyomni.  A  délszláv  programm,  abban  a  formában  és  értel- 
mezésben, ahogy  Korosec  ur  hirdeti,  egyértelmű  lenne  a  Krajná- 
ban,  Délstájerben,  Isztriában  lakó  németség  politikai  elnyoma- 
tásával. És  az  osztrák  németek  mégis  némán  és  tiltakozás  nélkül 
tűrik  a  csehek  és  délszlávok  koncentrikus  támadását  Magyar- 
ország ellen,  sőt  ők  maguk  is  odaállnak  a  támadók  közé.  Köz- 
élelmezési kérdésekben  épen  a  németek  részéről  hangzottak  el  a 
legkíméletlenebb  támadások  Magyarország  ellen.  Egy  ízben  már 
rámutattunk  arra,  hogy  ezek  a  támadások  mennyire  alaptalanok 
és  indokolatlanok.  A  magyar  kormányok  közélelmezési  politi- 
kája felett  majd  csak  akkor  lehet  végleges  Ítéletet  fogalmazni, 
amikor  rendelkezésünkre  állanak  az  összes  adatok.  Addig  a 
felületesség  és  könnyelműség  alapos  gyanúja  nélkül  nem  mond- 
hat senki  bírálatot  arról,  hogy  Magyarország  tényleg  és  teljes 
mértékben  eleget  tesz-e  szövetségesi  kötelezettségének  Ausztria 
ellátása  terén.  Ezt  az  egyedül  helyes  és  korrekt  álláspontot  mi 
annyira  messzemenően  érvényesíthetjük,  hogy  nem  akarunk 
véleményt  mondani  arról  sem,  hogy  vájjon  Ausztria  teljesíti-e 
szövetségesi  kötelezettségeit  Magyarországgal  szemben  az  ipar- 
cikkekkel való  ellátás,  a  szén-,  benzin-,  spiritusz-,  papiros-ellátás 
terén.  Erről  is  csak  akkor  lehet  majd  érvényes  és  alapos  véle- 
ményt mondani,  ha  rendelkezésünkre  állanak  a  megfelelő  ada- 
tok, amelyeket  ugy  látszik  súlyos  közérdekek  veszélyeztetése 
nélkül  ma  még  nem  lehet  nyilvánosságra  hozni.  Egészen  érthe- 
tetlen és  egyenesen  rosszhiszemű  eljárás  tehát,  ha  egyes  osztrák 
pártok,  politikusok  a  dolgok  alapos  ismerete  nélkül  Magyar- 
ország ellen  való  agitációra  akarják  kihasználni  azt  az  elégedet- 
lenséget, amelyet  a  háborús  közellátás  természetes  nehézségei  és 
zavarai  a  tömegekben  támasztottak.  Épen  az  osztrák  németség 
legfontosabb  politikai  érdekeit  kockáztatja  az,  aki  ilyen  dema- 

gógiával  akar  ellentéteket  támasztani,  gyűlöletet  szítani  magya- 
rok és  németek  között. 

Szomorú  világot  vet  az  osztrák  németség  politkai  érett- 
ségére,  hogy  a  közélelmezés  terén  mesterségesen  szított  izgalma- 
kat ennyire  engedte  fejlődni,  hogy  ma  az  összes  német  pártok 
tiltakozás  nélkül  tűrik  a  dualizmus  és  magyarság  ellen  elhangzó 
legélesebb  támadásokat  is.  Ez  a  magatartás  csak  megerősíti  azt 
a  hitet  az  ausztriai  cseh,  délszláv  és  román  tömegekben,  hogy 
a  túlzó  törekvések  nagyobb  ellenállás  nélkül  érvényesülhetnek. 
Az  osztrák  kormány  és  az  osztrák  németség  magatartása  azt  a 
látszatot  kelti,  mintha  a  dualizmus  és  paritás  csak  magyar  érdek 
lenne,  mintha  a  monarchia  és  Magyarország  föderalizálásának 
csak  a  magyarság  lenne  egyetlen  akadálya.  Ez  a  magatartás  ter- 
mészetszerűleg felbátorítja  a  csehek,  délszlávok  és  románok 
között  a  legtúlzóbb  irányokat  és  meglassítja  azt  a  kijózanodási 
folyamatot,  amely  újból  a  mérsékeltebb,  reálisabb  politika  útjára 
vezetné  vissza  azokat  a  tömegeket,  amelyekkel  elhitették,  hogy 
a  maximális  programmokat  is  lehet  érvényesíteni.  Előttünk, 
magyarok  előtt  kétségtelen,  hogy  ezek  a  maximális  programmok 
kába  és  képtelen  álmok,  amelyeket  megvalósítani  nem  lehet. 
De  Ausztriának  legfontosabb  érdeke  az,  hogy  ez  a  belátás  a  cseh, 
délszláv,  ruthén  és  román  tömegekben  is  felülkerekedjék  és 
lehetővé  tegye  azt,  hogy  az  osztrák  belpolitika,  az  osztrák  alkot- 
mányreform is  reális,  megvalósítható  programmok  alapján 
legyen  megvitatás  tárgya.  Az  osztrák  alkotmányreform  addig 
nem  juthat  tető  alá,  amig  a  csehek  a  cseh-tót  királyság  és  Kassa 
annektálása,  a  délszlávok  a  Muraköz,  Zagreb,  Újvidék  és  Fiume 
annektálása  alapján  akarják  letárgyalni.  Amig  ilyen  törekvések 
széles  rétegek  előtt  mint  komoly  lehetőségek  szerepelnek,  addig 
Ausztria  belpolitikai  élete  nem  konszolidálódhatik.  Ép  ezért  az 
osztrák  kormány  és  az  osztrák  németség  legelemibb  feladata 
lenne  a  magyarsággal  és  magyar  kormánnyal  egyetértésben  tel- 
jes határozottsággal  rámutatni  arra,  hogy  ezek  az  irányok  soha 
nem  érvényesülhetnek. 

Ezt  az  állásfoglalást  megkönnyíti  az  is,  hogy  a  korona  két- 
séget nem  tűrő  határozottsággal  áll  a  dualizmus,  Magyarország 
paritásos  helyzete  alapján. 

Mi  nyugodtan  várhatunk  arra  az  időre,  mig  ez  a  belátás 
az  osztrák  kormányban  és  az  osztrák  németségben  érvényesül. 

Az  ezeréves  magyar  állam  látott  különb  viharokat  is,  mint 
amilyenek  most  a  Reichsrathban  tombolnak  és  Korosec,  Stanek 
és  Onciul  uraknál  különb  ellenségek  koncentrikus  támadását  is 
diadallal  vertük  vissza.  Igazán  nincs  szükség  arra,  hogy  az  ő 
támadásaik  miatt  már  a  pragmatica  sanctio  és  a  hatvanhetes 
kiegyezés  felbontásáról  beszéljünk.  Erőink  tudatában  hidegen, 
nyugodtan  utasítjuk  vissza  a  támadásokat  és  várunk  arra,  hogy 
a  támadók  mögött  elfogyjanak  azok  a  hiszékeny  tömegek, 
amelyek  ma  még  azt  hiszik,  hogy  az  annexió  és  hadikárpótlás 
nélkül  való  béke  jelszava  csak  Magyarországra  nem  vonatkozik. 
Ezek  a  tömegek  hamarosan  be  fogják  látni,  hogy  Magyarország 
rovására  nem  tudott  annektálni  Szerbia,  Románia,  Oroszország 
és  nem  tudnak  annektálni  Ausztria  cseh,  délszláv,  román  politi- 
kusai sem. 


Az  ausztriai  ház  udvara.1) 

Irta:  Marczali  Henrik. 


Ausztriában  élénk,  jelentékeny  és  értékes  munka  folyik  a 
történetírás  mezején.  Azon  a  csapáson  indulva,  melyet  Bidermann 
«Geschichte  der  Gesamtstaatsidee»  cimü  munkájával  vágott, 
Beidtel  megírta  az  osztrák  állami  közigazgatás  történetét,  Fellner 
és  Kretschmayr  megírták  az  osztrák  központi  kormány  törté- 
netét, Beér  Adolf  az  osztrák  pénzügy  történetét  világította  meg. 
Mencik  az  udvari  hatóságokról  közölt  érdekes  adalékokat,  Mayer 
Theodor  az  udvari  kamarának  a  magyar  kamarához  való  viszo- 
nyát fejtegette,  jelen  könyv  írója  a  kiegyezést  magyarázta,  ujab- 
ban pedig  Túrba  a  Pragmatica  Sanctióra  vonatkozó  okiratokat 
és  adatokat  állította  össze.  Természetesnek  tartjuk,  hogy  az  oly 
nagy  multu  központi  szervezet  áll  mindig  előtérben.  Ennek  ép 
oly  természetes  következése  pedig  az,  hogy  ennek  az  egész  iro- 
dalomnak centralisztikus,  osztrák,  a  dualizmust  és  Magyarország 
törvényes  függetlenségét  minden  oldalról  megtámadó  az  irány- 
zata. 

Örömmel  nézzük  az  osztrák  történeti  irodalomnak  ezt  a 
fellendülését.  Elismerésünket  még  az  az  irányzatosság  sem  csök- 
kentheti, mely  a  történeti  munkába  mind  több  —  és  lehetőleg 
nekünk  nem  kedvező  —  közjogi  elemet  vegyít.  Mert  valóban 
komoly  történeti  műnél  a  tendencia  nem  határoz.  Lényegében 
mégis  az  anyag  a  döntő:  az  meg  nem  semmisíthető,  meg  nem 
vesztegethető  és  utoljára  is,  a  vélemények  csatáján  át  tiszta  is- 
merethez, az  igazság  kiderítéséhez  vezet. 

J)  Der  Hofstaat  des  Hauses  Österreich  von  Dr.  Ivan  von  Zolger. 
Wien  und  Leipzig,  1917.  422.  1. 

De  nem  tagadhatjuk,  hogy  az  örömbe  és  elismerésbe  az 
irigység  egy  csöppje  vegyül.  Eddig  történetírásunk  nemcsak 
egyenlő  értékű  volt  az  osztrákkal,  hanem  azt  sokban  fel  is  multa. 
Most  ez  a  felsősége  megszűnt.  Mig  ott  valóban  komoly  felada- 
tok megoldásán  fáradnak,  nálunk  visszaesés,  hanyatlás  érezhető. 
Szinte  a  középkorba  sülyedünk  vissza.  A  genealógiai  és  címer- 
tani értekezések  —  oly  kérdések  fölött,  melyeket  már  az  öreg 
Lafontaine  gyerekeseknek  itélt  —  túlságos  teret  foglalnak  eL 
A  kútfői  kritika,  mindennek  alapja,  megszűnt.  Roppant  anyag 
kiadása,  kellő  feldolgozás  nélkül,  van  napirenden.  A  történeti 
tudomány  nálunk  mindinkább  oly  ismeretek  közlésévé  fajul, 
melyeket  nem  érdemes  tudni.  Mindenben  könnyebb  végét  fog- 
juk a  dolognak.  A  két  történetírás  közti  viszonyt  legjobban  fel- 
tünteti az,  hogy  Ausztriában,  hol  a  mult  nagysága  a  birodalmi 
igazgatásban  áll,  annak  annyi  és  oly  sokoldalú  feldolgozása 
akad,  nálunk  pedig,  hol  az  alkotmány  fejlődése  lenne  a  fő,  az 
országgyűlési  emlékek  nagy  és  szépen  indult  vállalatában  egye- 
dül a  derék  Károlyi  Árpád  tartja  a  lelket. 

Zolger  ur  műve  a  lehetőleg  legközpontibb,  az  uralkodó- 
hoz és  dinasztiához  legközelebb  álló  intézménnyel  foglalkozik. 
Minden  izében  tudományos,  mélyre  ható  munka,  mely  kellő 
tekintettel  van  más  államok  megfelelő  alkotásaira  is.  Szerző  a 
magyar  nyelven  megjelent  irodalmat  is  teljesen  ismeri.  Ered- 
ményeit sokban  elfogadhatjuk  és  ha  némiben  ellenmondunk, 
az  nem  a  személynek,  hanem  a  szempont  egyoldalúságának  és 
az  ítélet  ebből  következő  hiányosságának  szól. 

Az  udvari  élet  frank  és  német  alapjain  kezdi.  Eleinte 
udvari  és  állami  szolgálat  közt  nincs  különbség.  Idővel  azon- 
ban a  német  birodalomban  az  udvari  tisztségek  örökösökké  és 
bizonyos  területekhez  kötöttekké  válnak.  E  tisztségek  betöltőire 
szállott  a  királyválasztás  joga.  Helyükbe  a  királyi  udvarnál 
helyettesek  lépnek,  kik  szintén  örökösségre  törekszenek  és  azt 
el  is  érik.  Az  egyes  területek  egyházi  vagy  világi  fejedelmeit  is 
örökös  jogú  udvari  méltóságok  veszik  körül.  Ebben  a  magyar 
fejlődés  nagyon  eltér  a  némettől.  Nálunk  a  kinevezés  mindig 
személyre  szóló,  nem  családra  és  az  egyes  udvari  tiszt  érdemei- 
hez, vagy  a  királyi  kegyhez  képest  előléphet  egész  a  legfelső 
udvari  és  egyúttal  állami  tisztségnek,  a  nádorinak  elnyeréséig. 

Ilyen  német  udvaruk  volt  a  régi  osztrák  hercegeknek  is. 

Szerző  ezeket,  helyesen,  Habsburgoknak  nevezi.  Felmerül  a  kér- 
dés, mért  nevezi  ugy  azokat,  kik  csak  Ausztriát  birják,  holott 
utódaikat,  kik  más  nagy  birodalmak  felett  is  uralkodtak,  melyek- 
hez képest  elenyésző  volt  a  főhercegséggé  emelkedett  Ausztria, 
mint  a  könyv  cime  is  mutatja,  ausztriaiaknak  kereszteli.  Erről 
máskor  tán  bővebben.  A  Habsburg  hercegek  már  hivatalnokok- 
kal veszik  magukat  körül.  Az  udvar  élére  ők  állítják  az  udvar- 
mestert, kinek  kezdetben  tisztán  gazdasági  volt  a  teendője. 

Igazi  nagy  udvart  először  I.  Miksa  császár  állít  fel  1500 
körül.  Ez  udvar  fentartására  évi  100.000  forintnyi  «stat»-ot  ren- 
del mindennemű  bevételeiből.  Megkezdődik  egyúttal  a  kormány- 
székek elválasztása  az  udvartól.  A  rendek  külön  összegeket  sza- 
vaznak meg  a  «Hofstaat»  részére,  mely  elnevezés  ekkor  fordul 
elő  először.  Nálunk  ez  a  szó  ismeretlen  és  fordítatlan  maradt; 
mi  megelégedtünk  az  udvar  és  udvartartás  fogalmával. 

Miksa  rendelkezéseiben,  melyekre  kétségtelen  hatással  volt 
a  francia  és  olasz  példa,  két  értelemben  is  fordul  elő  a  «stat»  szó. 
Először  mint  az  előirányzott  kiadás  összege,  amint  hogy  mai 
napig  is  «état»-nak  nevezik  a  költségvetést  Poroszországban. 
Másodszor  mint  állása,  méltósága  jelölője:  «unser  person  und 
stat  zu  sicherheit,  ehren  und  gutem»,  azaz  személyünk  és  statu- 
sunk biztonságára,  tiszteletére  és  javára,  hozza  be  a  tőle  elren- 
delt reformokat. 

A  történeti  műveltség  jelentékeny  része  a  nagyjelentőségű  és 
tartalmas  szavaknak  nemcsak  eredetét,  hanem  fejlődését  és  egész 
hátterét  is  ismerni.  Minthogy  a  tudós  szerző  ezt  ebben  az  esetben 
elmulasztotta,  legyünk  segítségére.  A  «status»  szó,  mint  a  mai  ál- 
lami fogalom  megjelölője,  a  középkor  vége  felé  tűnik  fel  először. 
Ily  értelemben  nem  ismerte  sem  Róma,  sem  a  feudális  korszak. 
Azok,  kik  egy  olasz  fejedelem  vagy  tyrannus  pártjához  tartoz- 
tak, kik  őt  szolgálták  és  az  ellenpárt  ellen  fentartották,  képezték 
«stato»-ját.  Érdekes,  hogy  igy  a  status  kezdetben  csaknem  egy 
az  udvarral.  De  tán  még  érdekesebb  és  Zolger  ur  figyelmére  is 
méltó  az,  hogy  a  mai  állam  megjelölésére,  pártkülönbség  nélkül, 
valószínűleg  Magyarországon  alkalmazzák  először.  III.  Endre 
1297-ben  «statusa»  javára  törli  el  a  törvénytelen  vámokat,  az 
1330-iki  ítéletben  pedig,  mely  Zách  Feliciánt  sújtja,  a  birák 
távolabbi  rokonságát  megkímélik,  mert  különben  a  «status»  fel- 
forgatásától  kellene  tartani.  Az  első  oklevélben  tehát  az  országot, 

a  másodikban  a  társadalmat  jelöli  az  a  szó,  mely  másutt  akkor 
még  csak  rendeket  (statusok),  uralkodó  pártot,  vagy  egyszerűen 
állapotot  jelentett. 

Az  udvar,  Miksa  alatt,  a  fejedelem  személyes  cselédsége, 
mely  köteles  őt  mindenüvé  elkísérni  és  mindenütt  szolgálatára 
lenni.  Függésük  tehát  egyforma,  de  rangjuk  nem  és  fizetésük 
is  módosul  származásuk  szerint  is.  Az  udvari  tanácsos,  ha  gróf 
hét,  ha  ur  hat,  ha  prépost  öt,  ha  lovag  négy,  ha  doktor  (római 
jog)  vagy  nemes  három  lovat  tart  és  minden  lóra  kap  évenkint 
100  forint  fizetést  és  50  forint  zsoldot.  A  lószám,  hogy  ugy  mond- 
juk, csak  az  ideális  fizetési  alap,  mert  még  a  főmosónénak  is  két  ló 
után  jár  a  fizetése.  Az  udvari  tanácsosok  pedig  «kedves  dolgot 
cselekszenek,  ha  készen  tartják  lovaikat,  de  nem  tartoznak  vele». 

Meglátszik  tehát  már  az  átmenet  a  vándortól  az  állandó 
udvartartáshoz.  Ezt  I.  Ferdinánd  alkotta  meg,  kinek  1527  január 
1-én  kiadott  udvari  rendje  az  igazi  alapja  a  mai  bécsi  udvari 
szervezetnek  is.  Ferdinánd,  ki  spanyol  születésű  volt  és  még 
alig  tudott  németül,  amellett  már  Magyarország  és  Csehország 
királya,  mégis  német  udvart  alkot.  Az  egész  udvartartás  négy 
karra  (Stáb)  van  osztva  és  Miksáétól  főképen  abban  különbözik, 
hogy  a  nemességet  kizárólagosabban  juttatja  érvényre.  Az  udvari 
igazgatás  összes  magasabb  hivatalai  és  a  fejedelem  személye 
körüli  tiszti  szolgálat  mind  a  nemességnek  van  kizárólag  fen- 
tartva.  Nem-nemes  is  tartozhatik  az  udvarhoz,  de  csak  mint  tiszt- 
viselő vagy  szolga.  Megkezdődik  tehát  a  végzetes  megkülönböz- 
tetés azok  közt,  kik  dolgoznak  és  ezért  lenézést  aratnak  és  azok 
közt,  kik  csak  pompáznak  és  feszítenek  és  e  nagy  érdemeikért 
kizárólagosan  élvezik  az  uralkodó  bizalmát  és  háláját. 

Igaz,  hogy  a  kormány  még  nincs  elválasztva  az  udvartól. 
A  fő  udvari  méltóságok  még  tagjai  a  titkos  tanácsnak.  Ily  módon 
jutott  az  ausztriai  nemesség,  a  magyar  király  bizalma  által,  a 
döntő  befolyás  birtokába.  Mig  a  spanyol  Salamanca  volt  Ferdi- 
nánd udvarának  főembere,  áskálódtak  ellene  és  alkotmányosak 
voltak.  Most,  hogy  Salamanca  helyébe  ők  léphettek,  gazdagod- 
hattak és  erőszakoskodhattak,  ők  lettek  a  fejedelmi  önkény  leg- 
szilárdabb eszközei.  Századokon  át  ugyanazon  családokat  talá- 
lunk a  bécsi  udvartartás  élén:  ugyanaz  nemcsak  a  név,  hanem 
a  szellem,  sőt  —  az  érdem  is. 

Az  udvarnak  ez  a  spanyolos  irányzata  még  élesebben  ala- 


304 


Marczali  Henrik 


kul  ki  a  Ferdinándok  korában  és  a  tetőpontját  éri  el  Leopold- 
nak  és  fiainak  uralma  alatt.  Az  udvarnak  már  csak  neve  némely 
lelke:  a  ceremónia,  spanyol.  Mióta  pedig  a  Rabsurg-ház  — 
engedje  Zolger  ur,  hogy  igy  nevezzük  —  az  ellenreformáció  poli- 
tikai vezetője,  az  udvar  gyülőhelye  lett  a  nemzetközi  katholikus 
arisztokráciának.  Már  Ferdinánd  korában  cseh,  morva,  sziléziai 
és  magyar  tanácsosokat  is  vonnak  be  az  udvari  tanácsba  és  az 
alsó-  és  felsőausztriai  és  spanyol  titkárok  mellett  cseheket  és 
magyarokat  is  alkalmaznak  a  kancelláriában.  Később,  a  császár- 
ság univerzális  jelentőségéhez  képest,  olasz,  francia,  spanyol, 
birodalmi  német  is  segíti  kitölteni  az  udvarnak  egyre  szélesedő 
kereteit.  Csak  a  protestánst  tartják  lehetőleg  távol.  Ugy  látszik, 
hogy  a  valóságos  belső  titkos  tanácsosság,  mi  mai  napig  is  udvari 
rang,  annak  köszöni  létét,  hogy  e  cim  birtokosait  megkülönböz- 
tesse a  titkos  tanácsosoktól,  kiknek  sorából,  tekintettel  Magyar- 
országra és  Sziléziára,  de  1620-ig  Csehországra  is,  a  protestánsok 
még  sem  voltak  kiküszöbölhetők.  Azt  hiszem  épen  az  alkotó 
elemek  sokfélesége  tette  szükségessé  a  szent  rendet  és  a  szertar- 
tásos kormányzat  végletét.  Ezért,  mihelyt  a  császárság  elveszti 
egyetemes  jellegét,  Mária  Terézia  alatt,  szabadabb  lesz  az  udvari 
élet.  A  spanyol  ruhát  felváltja  a  francia,  sőt  II.  József,  a  nagy 
reformátor,  Khevenhillerék  és  más  udvari  emberek  szörnyű 
boszuságára  és  csudájára,  udvarképessé  avatja  az  uniformist  is. 

Kétségtelen,  hogy  ez  az  udvar  megfelelt  fő  feladatának:  az 
uralkodó  személyének  diszét  emelni  és  őt  a  nem-udvari  embe- 
rektől távol  tartani,  de  egyéb  jelentősége  alig  volt.  Nem  volt 
nemzeti,  tehát  mit  sem  tett  a  műveltségért.  Ebben  a  tekintetben 
nem  is  említhető  a  francia,  a  spanyol,  vagy  a  florencivel  egy 
sorban.  Igaz,  hogy  viszont  hiányzott  belőle  a  maitresse-uralom 
is.  Feltűnő,  hogy  Zolger  ur  az  udvar  női  tagjait  nem  is  említi. 
Bocsássa  meg  tudatlanságomnak:  azt  hittem,  az  udvari  és  palota- 
dámák  is  az  udvarhoz  tartoznak,  de  egy  árva  szót  sem  vesztegel 
reájuk,  holott  kamarásokkal  és  asztalnokokkal,  sőt  még  az 
udvari  szállítókról  is  ir. 

Bárminő  nagyszerű  és  imponáló  volt  az  udvar  a  XVII. 
században  és  a  XVIII.  elején,  jelentősége  már  nem  volt  a  régi. 
Az  állami  szolgálat  mindjobban  külön  vált  az  udvaritól,  noha  — 
az  uralkodó  személyes  bizalma  lévén  minden  hivatalos  állás 
alapja  —  az  udvar  főemberei,  különösen  a  főudvarmester  a 

kormányügyekben  is  elsőrangú  szerepet  vitt.  Valóban  csak  Mária 
Terézia  idejében,  midőn  a  régi  tespedtséget  lehetetlenné  tette  az 
állami  szükség,  volt  ezen  a  téren  gyökeres  átalakulás.  Savoyai 
Eugén  az  udvar  ellenére  jutott  az  ügyek  élére,  de  Kaunitz  óta 
a  főminiszternek  már  nem  kellett  épen  udvari  embernek  lennie. 

Fokonként  ment  végbe  az  állami  szolgálat  elválasztása  az 
udvaritól,  vagyis  a  személyes  szolgálattól  és  még  ma  sem  mond- 
ható teljesen  befejezettnek.  Az  udvari  személyzet  még  kizárólag 
nemes  —  csak  a  valóságos  b.  t.  tanácsosoknál  tesznek  kivételt. 
Manapság  a  legfőbb  udvari  tisztségek:  a  legfőbb  udvarmesteri, 
a  legfőbb  marsaili,  a  legfőbb  kamarási  és  a  legfőbb  lovász- 
mesteri. A  legfőbb  udvarmester  most  is  első  embere  az  udvari 
személyzetnek.  Az  udvar  belső  igazgatása,  asztal,  konyha,  pince 
és  ezüst,  alája  tartozik,  ép  ugy  a  világítás  is.  Régi  időben,  körül- 
belül 1715-ig  az  udvari  személyzetet  az  udvar  táplálta:  külön 
asztalok  voltak  udvari  tanácsosok,  kamarások,  asztalnokok,  tit- 
károk, udvari  papok,  komornyikok,  tisztek,  gárda  és  kisasszo- 
nyok részére.  Mai  napig  a  főudvarmester  nevezi  ki  az  udvari 
szállítókat.  Csak  1890  óta  nevezi  ki  közülök  a  magyarországia- 
kat a  magyar  kir.  kereskedelmi  miniszter,  de  csak  a  főudvar- 
mesterrel való  megegyezés  után.  Alája  tartozik  a  vadászat,  az 
udvari  könyvtár,  az  udvari  épületek  és  bútorzatuk,  az  udvari 
színházak,  melyek  részére  külön  cs.  k.  főintendantura  áll  fenn 
a  főudvarmesterség  keblében.  A  főudvarmester  intézkedik  to- 
vábbá az  udvari  szertartások,  az  utazások  és  az  egyenruhák  dol- 
gában is.  Mivel  hatásköréhez  tartoznak  az  összes  testőrségek,  a 
magyarok  is,  ezekben  is  van  szava.  Az  1890-ben  kinevezett 
m.  kir.  udvari  marsall  nem  más,  mint  az  első  főudvarmester- 
nek Budapesten  elhelyezett  képviselője  és  szertartási  végrehajtó 
közege.  Köréhez  tartoznak  még  az  udvari  papok,  a  kápolna  és 
ennek  folytán  a  zene  is.  Magyar  polgárok  1895  óta  a  magyar 
vallás  és  közoktatásügyi  miniszter  előterjesztésére  nyerhetik  el 
az  udvari  kápláni  címet,  de  az  minden  egyes  esetben  bejelenti 
a  kinevezést  a  főudvarmesternek. 

A  legfőbb  udvari  marsall,  mint  neve  mutatja  (mare- 
schalk  =  lószolga,  lovász),  eredetileg  lovászmester.  Később  ő  az 
udvar  birája,  ki  az  udvari  rendőri  szolgálatot  is  vezeti.  Mostaná- 
ban főként  birói  a  hatósága.  Bíráskodik  azok  fölött,  kik,  noha 
a  monarchiában  élnek,  a  területenkivüliek  kiváltságát  élvezik, 

A  dualizmusnak  volt  természetes  következménye,  hogy  a  Ma- 
gyarországban előfordulható  ilyen  esetekre  1909-ben  Budapesten 
külön  magyar  udv.  főmarsall-törvényszéket  állítottak  fel  (mint 
a  szerző  egész  különösen  mondja:  magyar-horvát  XVI.  törvény- 
cikk). Ez  a  törvényszék  nincs  teljesen  beillesztve  az  állami  szer- 
vezetbe és  eljárása  csak  Magyarországon  alapul  állami  törvé- 
nyen, mig  Ausztriában  reá  nézve  most  is  a  külön  udvari  jog 
mértékadó. 

A  főkamarás,  mint  neve  is  mutatja,  eredetileg  a  főkomor- 
nyik, ki  mindig  jelen  van  a  fejedelem  lefekvésénél  és  felkelésé- 
nél. Később  keze  alá  jutottak  a  családi  kincsek  is  és  ezért  tar- 
toznak most  is  a  cs.  kir.  gyűjtemények  az  ő  hivatala  alá. 

A  főlovászmester  alá  tartoznak  az  istállók,  lovászok,  kocsi- 
sok, a  takarmányraktárak  és  a  ménesek.  Régebben  a  nemes 
apródok  is  hatásköréhez  tartoztak,  mert  kötelesek  voltak  az 
uralkodót  útjában  elkísérni. 

Mind  ez  a  sok  ur  és  szolga,  gyűjtemény  és  épület  egy  célra 
van  rendelve:  arra,  hogy  az  uralkodónak  és  családjának  életét 
minél  biztosabbá  és  szebbé  tegye.  Ezen  főfeladatától,  mig  mon- 
archia lesz,  nem  térhet  el.  Igen  sok  változás  érte,  kezdődött 
mint  a  magyar  és  cseh  király  német  udvara,  lett  római  királyi 
és  császári,  majd  osztrák  császári  udvar,  1867  óta  pedig  Ausztria 
császárának  és  Magyarország  királyának  udvara.  Kezdődött  mint 
a  kis  osztrák  főhercegség  nemességének  gyűjtőhelye,  lett  belőle 
elsőrangú,  nemzetközi  pompa  kifejtője,  hogy  aztán  ismét  osztrák 
legyen,  de  nemzetköziségéről  teljesen  sohasem  mondjon  le.  De 
mint  feladata,  ugy  alkotó  elemeinek  szelleme  sem  változott  és 
nem  változhatott  lényegesen.  Már  I.  Ferdinánd  1537-iki  utasítá- 
sában megvan,  hogy  az  eretnekeket  távolítsák  el  környezetéből. 
A  környezet  megválasztása  az  uralkodó  bizalmától  függ,  és 
minthogy  annyi  politikai  változás  közt  nem  alakult  át  lényege- 
sen az  osztrák  ház  politikája,  épen  mert  dinasztikus  és  nem 
nemzeti,  környezetük,  bizalmas  szolgáik  személyzete  sem  vál- 
tozhatott lényegesen. 

De  igenis  változott  annyi  századon  át  a  dinasztia  közjogi 
helyzete  és  változott  viszonya  egyes  országaihoz.  Eredetileg  a 
Habsburgok,  ugy  mint  az  Árpádok  családi  tulajdon  gyanánt 
birták  országukat  és  abban  része  volt  minden  a  dinasztiához 
tartozó  férfinak.    Ebből  elosztások,  külön  udvartartások  szár- 

máztak.  I.  Ferdinánd  fiai  közül  az  egyik  Stájerben,  a  másik 
Tirolban  tartott  udvart  és  bár  a  családfőnek,  a  császárnak  első- 
ségét elismerték,  ugyancsak  külön  politikát  követtek.  Ez  az  ellen- 
tét Rudolf  császár  és  öccse  Mátyás  közt  testvérháboruvá  fokozó- 
dott, melynek  eredménye  gyanánt  Mátyás,  a  magyar  király  Bécs- 
ben tartott  udvart,  a  császár  Prágában,  unokaöccsük  Ferdinánd 
pedig  Grácban.  Mellesleg:  különösnek  tartjuk,  hogy  Zolger  ur 
Rudolf  udvaráról  egy  szóval  sem  emlékezik  meg.  Talán  csak 
nem  azért,  mert  nem  Bécs  volt  székhelye,  vagy  mert  erősebben 
ápolták  ott  a  tudományt  és  művészetet,  mint  ahogy  ez  Bécsben 
szokott  volt. 

Ezeknek  a  felosztásoknak  és  a  belőlük  folyó  egyenetlen- 
ségnek volt  következése,  hogy  a  komoly,  vallásos,  minden  izében 
katholikus  II.  Ferdinánd,  a  nagy  vallásháború  elején,  1621-ben, 
elrendelte  örökös  birodalmai  oszthatatlanságát  «a  kereszténység 
javára».  Szavai  szerint  majoratus-sá  és  fideicommissum-má  vál- 
toztatta, spanyol  mintára,  az  addig  német  vagy  magyar  jog- 
felfogás szerint  a  jogosultak  közt  felosztandó  családi  birtokot. 
Ez  az  intézkedés  helyes  volt  —  de  nem  követték.  Tirolnak  még 
később  is  volt  főhercege,  sőt  még  az  1703-iki  ((kölcsönös  örökö- 
södési szerződésiben  I.  József  magyar  király  és  öccse  III.  Károly 
spanyol  király  közt  is  ki  volt  kötve,  hogy  Tirol  Károlyra  száll, 
ha  Spanyolországot  nem  birná  megtartani.  Ezt  a  paktumot  már 
nem  a  ((kereszténység  javára»,  hanem  «az  európai  egyensúly, 
fentartására»  kötötték.  Kezdetét  jelöli  a  politikai  érdek  túlsúlyá- 
nak az  egyházi  fölött.  Csudálatos,  hogy  a  tudós  szerző  a  II.  Fer- 
dinánd intézkedését  követő  felosztásokról  egy  szót  sem  mond. 
Pedig  világos,  hogy  az  oszthatatlanság  irott  malaszt  maradt  és 
csak  a  Pragmatica  Sanctio  által  válhatott  testté,  mert  nem  volt 
más  főherceg,  mint  az  uralkodó.  Csak  azóta  valóban  állami  és 
családfő  a  fejedelem.  Mindamellett  teljesen  igaza  van  a  szerző- 
nek abban,  hogy  a  dinasztia  többi  tagja  nem  kegydijat  huz  a 
családfőtől,  hanem  önálló  joga  van  a  fejedelmi  eltartáshoz. 
Inkább  vitatható  az  a  tétele,  mely  szerint  a  dinasztia  mint  tes- 
tület birja  az  uralkodás  jogát.  Igaz  ugyan,  hogy  ugy  az  1722 — 
23-ik  örökösödési  törvényben  az  osztrák  házról  van  szó  és  igaz, 
hogy  kiegyezési  törvényünk  ezt  alapszerződésnek  nevezi.  De 
nem  kevésbbé  igaz  az  is,  hogy  mindig  csak  a  törvényes  uralkodó 
jogáról  van  szó,  nem  pedig  családja  egyéb  tagjairól  is.  Ezért 

mindaz,  mit  Túrba  és  utána  szerző  is  a  gyámság  és  regensség 
jogáról  mondanak,  törvényes  alap  nélkül  való.  Csak  az  bizo- 
nyos, hogy  az  öröklés  sorrendjének  pontos  megállapítása  kizárja 
az  interregnumot.  A  fejedelem  a  család  egyetlen  feje,  uralkodója 
és  a  család  többi  tagja  legfeljebb  mint  tanácsos  vehet  részt  a 
család  kormányában.  Szembetűnő,  mire  Zolger  ur  nehezen  gon- 
dolt, hogy  ez  az  egyeduralom  egyúttal  legerősebb  biztosítása  az 
alkotmányosságnak,  mert  kizár  minden  nem-felelős  befolyást. 

A  fejedelem  az  államé,  de  családjáé  is;  ezért  kellett  az 
államiság  megerősödésével  mindinkább  elválasztani  a  fejedelmi 
magánvagyont  az  addig  legalább  Ausztriában  vele  nagyon  is 
összevegyített  államvagyontól.  Ez  az  elválasztás  Ausztriában 
csak  1848-ban  vált  teljessé.  Ugyanakkor,  az  alkotmányosság 
megkezdésével  behozták  a  civillistát  is  és  eredetileg  még  az 
uralkodóház  tagjairól  is  a  birodalmi  gyűlés  által  megszavazandó 
apanageokat  akartak  megállapítani,  mitől  azonban  később  el- 
állottak.  Magyarországon  is  1848-ban  szavazták  meg  először  a 
civillistát,  azaz  az  udvar  költségét,  még  pedig  Kossuth  Lajos 
indítványára,  Magyarországon  az  országgyűlés  sohasem  foglal- 
kozott az  udvartartás  költségeinek  részleteivel,  Ausztriában  ellen- 
ben Schmerling  korában  igen  is  megtette  azt  a  birodalmi  gyűlés. 
Azt  a  különbséget  is  kiemeli  szerző,  hogy  Ausztriában  meg- 
szavazzák a  civillistát,  nálunk  pedig  felajánlják,  mi  szerinte  is 
jobban  megfelel  a  fejedelmi  méltóságnak. 

Azt  hiszem  Zolger  ur  igen  egyoldalú,  midőn  a  parlamentek 
jogát,  hogy  az  udvartartás  ügyeibe  beleszóljanak,  csakis  abból 
magyarázza,  hogy  a  költségeket  megszavazzák.  Hiszen  ő  maga 
mondja,  hogy  az  uralkodónak  joga  van  a  civillistához,  tehát  a 
parlament  őt  nem  kötheti. 

Nem  meríthetjük  ki  a  nagyon  komoly  és  érdekes  könyv 
egész  tartalmát.  Sokban  egyetértünk  vele,  még  abban  is,  hogy 
egy  uralkodónak,  akárhány  az  országa,  csak  egy  lehet  az  udvara 
(Hofstaat-ja).  Annál  inkább  egyetérthetünk,  mert  az  egy  udvar 
nem  zárja  ki  a  két  udvartartást.  Két  állítása  ellen  azonban  hatá- 
rozottan tiltakoznunk  kell,  nemcsak  magyar  szempontból,  ha- 
nem a  tudományos  igazság  védelmére  is.  Azt  állítja  és  fejtegeti 
lapokon  át,  hogy  «az  udvar  nem  az  államhoz,  hanem  az  ural- 
kodóházhoz és  az  elsőszülötthöz  tartozó  patrimoniális  jog  szerint 
kormányzott,  nyilvános  költségen  fentartott  intézmény)). 

Szó  fér  már  ahhoz  is,  hogy  az  udvar  elsősorban  az  ural- 
kodóházé. Ha  a  primogenitus  csakugyan  egyetlen  feje  és  ural- 
kodója családjának,  ugy  hogy  a  többi  még  a  család  ügyeiben  is 
feljebb  tanácsadója  lehet,  világos,  hogy  az  udvar  is  elsősorban 
az  övé,  ép  ugy  mint  a  civillista  és  a  családi  vagyon.  De  még  sok- 
kal hibásabb  az  az  állítása,  hogy  az  udvaron  patrimoniális  jogon 
uralkodik.  Ez  még  Ausztriára  nézve  sem  áll  teljesen,  Magyar- 
országra pedig  épen  nem.  Magyarországon  sok  törvény  kizárta 
az  idegeneket  az  udvarból.  Már  1298-ban,  tehát  még  az  Árpádok 
alatt  az  országgyűlés  szabályozza  az  udvart,  és  pedig  nemcsak 
a  királyét,  hanem  a  királynéját  is.  Már  pedig  akkor  ennek  a  be- 
avatkozásnak nem  lehetett  financiális  az  oka.  Minthogy  az  ud- 
var, a  király  közvetlen  környezete  közintézmény,  nem  lehet  szel- 
leme ellentétben  az  államéval,  sőt  alkotmányos  országban  még 
az  uralkodó  pártéval  sem.  Zolger  urnák  igaza  van,  midőn  azt 
mondja,  hogy  az  udvar  ügyeibe  nem  lehet  a  király  akarata  nél- 
kül avatkozni.  Hát  lehet  törvényt  hozni  a  király  nélkül?  De  az 
alkotmányos  király  még  személyes  hajlandóságát  is  feláldozza 
állama  javának.  Nem  kellett-e  már  I.  Ferdinándnak  megválnia 
kegyencétől,  Salamancától?  Hisz  a  csehek  is  csak  azon  feltétel 
alatt  választották  meg  őt  királynak,  ha  a  spanyolt  elbocsátja. 
Nem  kellett-e  Viktória  királynőnek,  nagyon  is  akarata  ellenére 
elbocsátania  whig  családokból  való  udvarhölgyeit  (affair  of  the 
pettycoats),  mikor  a  toryk  jutottak  kormányra?  Egyszóval  az 
állam  igenis  beavatkozhatik  és  mindig  beavatkozott  az  udvar 
ügyeibe,  még  abszolút  országokban  is,  nemhogy  alkotmányosok- 
ban ne  tehetné.  Tette  ezt  pedig,  és  itt  a  kérdés  lényegéhez  érünk, 
nem  pénzügyi,  hanem  politikai  okokból. 

«Az  udvar  státus  a  státusban.))  Igaz-e  Zolger  urnák  ez  az 
állítása  és  mennyiben  az? 

Igaz,  hogy  az  uralkodó  is  ember  és  ép  ugy  a  maga  sze- 
mélyes akarata  és  izlése  szerint  válogathatja  meg  azokat,  kik 
körüle  személyi  szolgálatot  végeznek.  Minden  beavatkozás  ebbe 
a  jogába  állami  részről  nemcsak  bűn,  hanem  hiba  volna  és 
nemcsak  a  fejedelmet  sértené,  hanem  ellene  volna  a  személyes 
'  szabadságnak  is. 

Csakhogy  az  uralkodó  nemcsak  magánember.  Magánélete 
nyilvános  működésétől  és  magasztos  hivatása  kötelességeitől  el 
nem  választható.  Ha  az  udvar,  mely  nem  felelős,  ha  az  a  kör- 

nyezet,  mely  minden  pillanatban  körüle  van  és  személyes  érint- 
kezés utján  hathat  reá,  befolyást  nyer  ezen  érintkezés  által  állami 
ügyekre  is;  ha  továbbá  ezt  a  befolyást  önző,  vagy  pártcélokra 
aknázza  ki:  veszedelemben  forog  az  állam  rendje. 

Ez  oly  országokra  is  áll,  melyekben  a  dinasztia  egy  a  nem- 
zettel. A  Stuartokat  sohasem  kergették  volna  ki  Angliából  és 
I.  Károly  nem  halt  volna  meg  vérpadon,  ha  az  ő  udvara  és  az- 
tán fiaié  nem  lett  volna  olyan,  mint  aminő  volt.  XIV.  és  XV. 
Lajos  udvarának  bűnei  nélkül  sohasem  következett  volna  a 
francia  forradalom,  mely  ősei  vétkeiért  XVI.  Lajost  vonta  fele- 
lősségre. 

Még  sokkalta  kényesebb  a  helyzet  monarchiánkban,  hol 
nemcsak  sok  nemzet,  hanem  két  nagy  állam  él  egy  uralom  alatt. 
Láttuk,  hogy  az  ausztriai  ház  udvara  eleinte  csakugyan  osztrák 
volt,  aztán  nemzetközi,  katholikus  lett  és  csak  Mária  Terézia  alatt 
kezdett  ismét  belföldiekre  szorítkozni.  A  nagy  királyné  uralko- 
dása első  éveit  ugy  jellemezte,  hogy  «a  németek  és  csehek  foly- 
tonos háborúban  állottak  egymással  és  csak  abban  értettek  egyet, 
hogy  a  magyarokat  kizárják)).  Ez  az  ő  bölcs  kormánya  alatt 
nem  sikerült,  de  gyöngébb  utódai  alatt  igenis  felülkerekedett  az 
az  irány,  mely  Magyarország  minden  jogában  és  szabadságá- 
ban bűnt  látott  a  dinasztia  ellen.  A  camarilla  spanyol  szó,  de 
Bécsben  is  megvolt.  «Regis  ad  exemplum  totus  componitur 
orbis.»  Ez  igaz,  de  csak  akkor,  ha  az  uralkodó  valóban  király, 
ha  akarata  uralkodik  környezetén.  Mária  Terézia  alatt  konzerva- 
tívnak kellett  lenni  az  udvarnak,  II.  József  és  II.  Leopold  idejé- 
ben liberálisnak  és  felvilágosodottnak.  Az  uralkodó  is  ember,  és 
mint  Zolger  ur  mondja,  lehet  gyenge,  lehet  erős,  lehet  beteg  vagy 
egészséges.  Igen,  de  az  államot  nem  lehet  kitenni  annak  az 
eshetőségnek,  hogy  mint  annyiszor  megtörtént,  komornyikok, 
gyóntatok  vagy  asszonyok  intézkedjenek  legfontosabb  ügyeiben. 

Mivel  pedig  a  magyar  állam  1867  óta  mint  elismert, 
egyenrangú  tényező  lépett  az  osztrák  császárság  mellé,  vilá- 
gos, hogy  ennek  a  nagy  ténynek  hatással  kellett  lennie  az  udvar 
szervezetére,  sőt  szellemére  is.  Egyszóval  másban  is,  mint  abban, 
hogy  az  udvarnak  már  nem  császári,  hanem  császári  és  királyi 
a  neve. 

Ezért  természetes  és  helyes,  hogy  a  szerző  oly  nagy  súlyt 
helyez  az  udvar  viszonyán)  a  dualizmushoz.  Ezt  igen  behatóan 

tárgyalja  könyve  leghosszabb  fejezetében.  Nem  mindig  érthetünk 
egyet  fejtegetéseivel,  még  adataival  sem.  De  részletekről  itt  nem 
vitázunk.  Meddőnek  és  sivár  szóharcnak  tekintünk  minden  birá- 
latot,  mely  a  fenforgó  kérdésben  nem  jut  pozitív  eredményhez. 
Az  a  kérdés:  mennyiben  avatkozhatik  az  állam  az  udvar  ügyeibe? 
és  még  szabatosabban:  mit  követel  ez  irányban  Magyarország 
államisága? 

Nincs  magyar,  ki  csökkenteni  akarná  az  uralkodónak  és 
családjának  jogát  szép  életre,  senki  sem  akarja  megrendíteni 
a  monarchikus  hatalom  méltóságát  és  annak  külső  kifejezését. 
^Öröknek  akarjuk  a  nemzetet  és  öröknek  a  dinasztiát)),  voltak 
Kossuth  Lajos  szavai. 

Magyarország  eljárását  történeti  és  közjogi  szempontból 
két  cél  magyarázza. 

Az  első  a  dualizmus  logikus  következése.  A  magyar  király 
Ausztria  császárának,  kivel  egy  személy,  melléje,  nem  alája  van 
rendelve.  Ezért  járul  Magyarország,  noha  Lónyay  Menyhért 
Gorove  Istvánnak  ily  értelmű  indítványa  ellen  pénzügyi  aggo- 
dalmakat hozott  fel,  ugyanannyival  a  civillistához,  mint  Ausztria. 
Ezért  állott  el  Deák  Ferenc  eredeti,  1865-iki  programmjában 
kifejezett  nézetétől,  hogy  az  udvar  közös  ügy.  Ő  szövegezte  az 
1867  :  XIÍ.  t.-c.  7.  §-át,  mely  szerint:  «a  magyar  király  feje- 
delmi magas  tekintélyével  sokkal  inkább  megegyezik,  hogy  a 
magyar  országgyűlés  szavazza  meg  a  magyar  király  udvartar- 
tása költségeit)).  Efelől  jogászok  és  politikusok  gondolkozhat- 
nak és  írhatnak  ahogy  akarnak,  nálunk  is,  Bécsben  is,  de  his- 
torikus abból  a  szövegből  sohasem  olvashatja  ki,  hogy  az  osztrák 
császári  udvar  részére  történik  a  felajánlás. 

Ugyanazon  gondolatkörből  származik  nagyszámú  törvé- 
nyünk a  király  tartózkodásáról  a  hazában.  Már  1523-ban,  bizal- 
mas családi  tanácskozásban  azt  követelték  a  magyarok,  hogy 
amint  Budán  Mária  királyné  mellett  vannak  németek,  ugy  Bécs- 
ben is,  Anna  magyar  királyleány,  Ferdinánd  főherceg  nejének 
udvarán  legyenek  magyarok.  Ferdinánd,  ki  már  mint  magyar 
király  megalapítója  lett  a  német  «Hofstaat»-nak,  akkor  nagyon 
is  megvitathatónak  tartotta  ezt  a  paritásos  javaslatot,  «mert 
igen  nagy  az  érdeke  a  jó  viszony  fentartásában  Magyarország 
és  Ausztria  között)).  Törvényeink  e  pontról  esedező  hangon  szól- 
nak, de  mivel  a  király  hozzájárulása  nélkül  nincs  törvény,  ez 


312 


Marczali  Henrik 


azért  kötelező  reá  nézve  is.  Volt  azonban  kurucosan  pattogó 
javaslat  is,  minő  az  1790-iki  országgyűlés  első  hitlevéltervezete. 

Az  első  cél  tehát  személyes:  a  magyar  királynak  egyenlő- 
sége a  császárral.  A  második  tárgyi:  megakadályozni,  hogy  az 
uralkodó  környezetében  magyarellenes  befolyások  érvényesülje- 
nek. Bizonyára  szerző  ur  is  tudja,  mit  jelentett  a  camarilla.  A 
bécsi  udvar  százados  története  kényszerítette  Magyarországot 
erre  az  útra.  Tudjuk,  hogyan  gondolkozott  Mária  Terézia  e  kér- 
dés felől  és  hogyan  cselekedett,  de  nem  minden  utóda  követte 
példáját. 

Mivel  az  uralkodó  más  birodalomnak  is  fejedelme,  az 
ilyen  befolyásokat  bajos  kiküszöbölni.  Államellenes  befolyások 
megszüntetése  az  uralkodó  környezetében  nemcsak  joga,  hanem 
kötelessége  az  államnak:  Ausztriának  csak  ugy  mint  Magyar- 
országnak. Itt  találjuk  tehát  az  udvar  autonómiájának  határát. 
Mint  magánszolgálat  lehet  az  udvar  «status  in  statu»,  politikai- 
lag nem  lehet.  Politikába,  mióta  felelős  a  kormány,  nem  avat- 
kozhatik. 

Két  lehetőség  előtt  állunk.  Vagy  a  lehető  paritás,  ugy,  hogy 
a  magyar  érdekek  kellő  képviseletre  találjanak  a  közös  udvar- 
ban, —  vagy  kettéválás.  Törvénykönyvünk  ugy  is  csak  az  udvar- 
tartás kifejezést  ismeri,  a  «Hofstaat»-ot  nem.  Egy  udvarral  pedig 
lehetséges  két  udvartartás  is.  A  jövő  titka  és  a  fejedelem  aka- 
ratától is  függő,  melyik  uton  megy  végbe  a  fejlődés. 

Ez  a  fejlődés  egyike  a  Magyarország  és  Ausztria  közötti 
jó  viszony  előfeltételeinek.  Ez  a  jó  viszony  pedig  k^ll,  hogy  ép 
ugy  szivén  feküdjék  az  uralkodóháznak,  mint  ennekelőtte  négy- 
száz évvel. 


Csehek-e  a  tótok! 


Irta :  Podhraűszky  György. 


Az  a  szívós  és  következetes  munka,  amelyet  a  csehek  évtizedek 
óta  folytattak,  megtermetté  a  maga  gyümölcsét.  Nem  hiába  hintették 
el  a  konkolyt  hosszú  időkön  keresztül,  nem  hiába  hirdették  célzatos 
politikából  áligazságaikat  népük  között;  ma  az  egész  cseh  nemzet  azon 
az  állásponton  áll,  hogy  a  cseh-tót  faji  egység  kérdése  meg  nem  vitat- 
ható, mert  való,  igaz  tényeken  alapul  s  megvolt  a  legrégibb  időktől 
kezdve  egészen  a  mai  napig.  Nehéz  a  csehekkel  vitázni,  mert  ők  e 
problémában  szubjektive  gondolkoznak  mindvégig  s  az  igy  gondolkozó- 
kat meggyőzni  lehetetlen  dolog.  Mig  azonban  az  ilyen  felfogás  gyakran 
tiszteletreméltó  is  lehet,  az  ő  szubjektivizmusuk  a  lehető  legnemtele- 
nebb,  mert  azt  —  hijján  minden  igazságnak  —  a  legönzőbb  politikai 
célok  szolgálatába  állították. 

A  pártatlan  tudomány  plénuma  előtt  a  csehek  nem  tudták  be- 
bizonyítani a  cseh  és  tót  etnikum  egyező  voltát;  e  föltevésüket  konok 
következetességgel  erőszakolták  rá  mesterséges  uton-módon  arra  a 
közvéleményre,  amely  —  pánszlávisztikus  tendenciáktól  megfertőzve  — 
nekik  a  legszívesebben  adott  hitelt.  A  cseh  politikai,  közgazdasági  és 
irodalmi  világ  s  az  ezzel  rokonszenvező,  vele  összeköttetésben  álló,  ma- 
gyarellenes, tót  korifeusok  egy  kisebb  frakciója  egyszerűen  nem  vette 
tudomásul  mindazt,  ami  a  csehek  és  a  tótok  etnikuma  közé  éles  határ- 
vonalat húzott.  Ebben  a  tekintetben  ugy  jártak  el,  mint  a  furfangos 
ügyvéd,  aki  még  a  súlyosbító  körülményekből  is  enyhítő  momentumo- 
kat tudott  kihozni  védettje  javára.  A  cseh  túlzók  rabulisztikával  élve 
vagy  félremagyarázták  azt  a  sok  bizonyítékot,  reális  adottságot,  amit 
az  irányzatos  elfogultságtól  távol  álló  tudomány  szórt  eléjük  e  két, 
szláv  nép  külön  mivoltára  nézve,  vagy  pedig  egyszerűen  napirendre  tér- 
tek fölötte.  A  legkényelmesebb  módon  jártak  el:  tagadom,  hogy  ez  a  fal 
fehér,  mikor  fekete;  bizonyítsák  be  nekem  az  ellenkezőjét,  ha  egyszer 
nem  akarom  elhinni. 

Igaz,  hogy  e  probléma  megfejtése  nem  könnyű  s  véglegesen  ma 
még  nem  tisztázható.  Emellett  azonban  oly  sok  adalékot  tudunk  fel- 
hozni a  külön,  tót  etnikum  igazolására,  hogy  azon  elindulva,  intenziv 
munkával  a  jövőben  teljes  fényt  vethetünk  az  igazságra,  vagyis  ellent- 
mondást nem  tűrően  bizonyíthatjuk  be  a  csehek  és  tótok  külön,  népi 
karakterét.  Ez  annál  valószínűbb,  mert  a  csehek  mindezzel  szemben 
a  mai  napig  sem  tudtak  meggyőző,  igaz  érveket  fölsorakoztatni  faji 
elméletük  megvédelmezésére. 

Ha  arra  a  kérdésre  kellene  válaszolnunk,  hogy  a  tótok  tulaj  don- 
képen miképv  határolódnak  el  faj  testvéreiktől  azok  tengerében,  talán 
némileg  zavarba  is  jönnénk.  Valóban  csodálatos  dolog,  hogy  bár  az 
Árpádok  óta  élünk  velük  egy  födél  alatt,  mégis  oly  kevés  sulvt  helyez- 
tünk igazi  megismerésükre.  Ezzel  a  kérdéssel  csak  Czambel  Samu  dr. 
foglalkozott  pár  évtizeden  keresztül  (a  nyolcvanas  évektől  kezdve  egé- 
szen 1909-ben  bekövetkezett  haláláig)  sajnos  anélkül,  hogy  rendkívül 
figyelemreméltó  kutatásai  s  az  ezekből  leszürődött  eredmények  széle- 
sebb körben  váltak  volna  köztudomásúvá.  Czambel  a  tótokat  délszláv 
eredetüeknek  állította  nyelvészeti  s  némileg  történeti  bizonyítékok  alap— 
ján  s  bár  ehhez  ma  még  talán  szó  férhet,  negatíve  mindenesetre  be- 
bizonyította már  is  azt  a  hatalmas,  összehordott  anyag  kapcsán,  hogy 
a  tótoknak  a  csehektől  elütő  nyelve,  grammatikája  s  fajisága  van. 
Akadt  a  csehek  közt  is  akkortájban  oly  elfogulatlan  tudós,  aki  Czambel 
nagy  munkája  megjelenésekor  (Slovenská  rec  a  jej  miesto  v  rodine  slo- 
vanskych  jazykov.  I.  rész.  624.  o.  Turócszentmárton,  1906.  A  tót  nyelv 
s  helye  a  szláv  nyelvcsaládban)  sietett  üdvözölni  a  szerzőt,  mint  aki 
segít  fellebbentem  azt  a  fátyolt,  amely  eddig  a  tótok  eredete,  nyelve, 
származása  köré  fonódott.  Ez  Polivka  professzor  volt,  aki  a  prágai 
filológiai  lapokban1)  a  következőképen  nyilatkozott:  ((Részletesebben 
(22 — 42.  o.)  tárgyaltuk  ezt  a  művet,  mint  ahogy  az  szokás;  teljesen  ér- 
tékeltük jelentőségét,  tudatában  tudományos  értékének.  Nincs  hőbb 
kívánságunk,  minthogy  a  tudományos  irodalom  e  hivatott  munkása 
folytassa  csüggedetlenül  ezt  a  munkát  s  a  jövőben  a  szlavisztikát  ismét 
oly  gazdag  adalékokkal  lássa  el  a  tudományos  szempontból  eddig  jó- 
formán fel  sem  kutatott  tót  vidékekről. »  íme  akadt  ember  Prágában  is, 
aki  be  merte  vallani,  hogy  a  tótság  etnikuma  még  eléggé  meg  nem 
világított  dolog  s  aki  oly  könyvet  mert  megdicsérni,  mely  a  tótokat 
teljesen  kikapcsolta  a  nyugati  szlávok  csoportjából.  Vakmerőség  volt 
ez  annál  inkább  is,  mert  Czambel  nemcsak  jó,  magyar  hazafi,  de  ma- 
gyar államtisztviselő  is  volt,  aki  erős  szálka  volt  mindig  a  cseh  és  tót 
túlzók  szemében.  így  történt,  hogy  Polivka  professzor  egyedül  maradt 

*)  Filologické  Listy.  Prahn,  1907.  I.  42. 

fönt  idézett  véleményével  Csehországban.  Gzambel  munkássága  külön- 
ben, mint  említettük,  nem  vált  közismertté,  nem  gyakorolhatott  na- 
gyobb hatást,  mert  úgyszólván  kizárólag  tót  nyelven  dolgozott.  Azon- 
kivül  magára  maradt,  elődje  nem  volt,  utódja  eddig  nem  akadt;  egy 
ember  pedig  képtelen  arra,  hogy  ekkora  munkával  teljesen  és  tökélete- 
sen megbirkózzék.  Nyelvészeti  tekintetben  tehát  kizárólag  reá  és  megint 
csak  adalékokra  leszünk  utalva,  amiket  majd  egyik  alapvető  munkájá- 
ból vett  idézetekkel  fogunk  sűrűbben  bemutatni. 

Ép  ily  hézagosan  van  fölkutatva  a  többi  probléma  is.  Az  első  tör- 
téneti nyomokat  homály  takarja,  amelyet  talán  sohasem  tudunk  majd 
végkép  eloszlatni.  Annál  fontosabbak  és  meggyőzőbb  erejűek  lesznek  a 
nyelvészeti,  kultúrtörténeti,  antropogeográfiai,  antropológiai,  néprajzi 
s  folklorisztikus  adatok,  amelyeket  bőségesen  feltárhatunk  s  amelyek 
a  tótok  helyét  biztosan  kijelölik  a  szláv  népcsaládban.  Mai  tudásunk 
mellett  azonban  már  is  összehordhatjuk  azt  az  anyagot,  (bár  sem  cél- 
tudatosan, sem  rendszeresen  nem  gyűjtötték)  amelyekből  főbb  vond- 
sokban  megállapíthatjuk  azt,  hogy  a  tótok  nem  csehek,  hanem  saját- 
szerű, önálló  népi  egyéniséget  alkotnak.  Annyi  bizonyos,  hogy  erősen 
keverék  faj,  de  cseh  sohasem  volt,  aminthogy  alaprétege  sem  az.  Ami 
pedig  azt  illeti,  hogy  a  csehekkel  vagy  más  szláv  fajjal  állanak-e  köze- 
lebbi, rokoni  viszonyban,  azt  a  mai  napig  —  az  elégtelen  bizonyítékok 
folytán  —  eldöntetlen  s  nyitvahagyott  kérdésnek  minősíthetjük 
csupán. 

Nézzünk  körül  mindenekelőtt  a  mai  napság  a  tótok  között  a  Fel- 
vidéken. Nézzük  főleg  a  társadalmi  életet,  figyeljük  meg  különböző 
megnyilvánulásában,  találunk-e  benne  valami  nyomot,  amelyből  a  cseh- 
tót  nyelvi  s  népi  egységre  következtethetnénk.  Olvasnak-e  vájjon  pél- 
dául cseh  könyveket  a  tótok  között,  leszámítva  persze  a  képzett  s  más 
szláv  nyelvekben  is  jártas  nemzetiségi  vezetőket?  Erre  csakis  határo- 
zott nemmel  felelhetünk.  A  cseh  nyelv  és  irodalom  graeca  sunt,  non 
leguntur.  A  nép  meg  nem  érti.  Sőt  a  csehesített  tót  irodalmi  nyelvtől  is 
elfordul.  A  cseh,  sőt  orosz  szavakkal  kevert  irodalmi  nyelvről  maga 
Skultéty  is  azt  mondta2):  «Ki  érti  meg  jól  az  irodalmi  nyelvet?  Az,  aki 
olvas,  sokat  olvas. » 

A  csehek  mindig  idegen  fajnak  tűntek  föl  a  tótok  szemében,  amire 
különösen  a  Bach-korszakból  maradt  föl  számos  példánk.  A  tótok  át- 
kozták, szidták  ezeket  a  modern  zsebrákokat,  akik  nyomták  és  kiuzso- 
rázták őket  s  gyűlöletüknek  gyakran  nyilt  ellenségeskedés  volt  a  kö- 
vetkezménye. Az  abszolutizmus  cseh  beamtereire  vonatkozólag  egész 
csomó  gunydal  és  vers  keletkezett,  sőt  elkeseredésükben  a  legocsmá- 


2)  Národnie  Noviny.  Turócszentmárton,  1837.  4ö. 

nyabb  s  legtrágárabb  dolgokkal  hozták  őket  kapcsolatba  a  tótok.  Árva- 
megyében máig  a  nép  ajkán  élnek  azok  a  versikék  és  anekdoták,  ame- 
lyek a  cseh  önzést,  komiszságot,  nagyétüséget  és  minden  privát  dologba 
való  beavatkozást  csúfolják  ki. 

A  figyelmes  szemlélő  előtt  ismert  dolog  az  is,  hogy  az  iskolákat 
járt  tót  gyerek  felnőtt  korában  legnagyobbrészt  a  magyar  társadalom 
tagjává  lesz  s  kisebb  részben  megmarad  tótnak,  illetőleg  tót  nacionalis- 
tának csap  föl,  de  cseh  (pláne  magyarországi  cseh)  sohasem  lesz.  Nem 
is  lehet,  hiszen  a  Felvidéken  nincsenek  csehek.  Azok  azonban,  akik  a 
csehek  pénzén  Cseh-  vagy  Morvaországban  jártak  iskolába,  miután  ki- 
forgatták őket  anyanyelvükből,  janicsárokként  a  cseh-tót  nemzetegység 
eszméjének  hivei  és  propagálói  lesznek,  mert  érdekük  ezt  parancsolja 
nekik. 

A  tótok  eredetére,  bejövetelére  nézve  több  elmélet  áll  fönn,  ame- 
lyek több  tekintetben  ellentmondanak  egymásnak.  Annyi  bizónyos, 
hogy  a  csehekkel  sohasem  képezhettek  egy  nemzetegységet,  mert  a  leg- 
régibb cseh  nyelvemlékek  már  körülbelül  ugyanazt  a  különbséget  tün- 
tetik föl  a  cseh  és  tót  nyelv  között,  mint  a  mai  cseh  litteratura.  Persze, 
régi  tót  Írásbeli  emlékünk  nincs,  amely  korban  megközelítené  amazokét, 
de  hát  elképzelhetjük-e,  hogy  a  régi  csehből  Magyarországon  a  mai  tót 
nyelv  fejlődött  volna  ki?  Ez  nyelvészetileg  lehetetlen  dolog,  következő- 
kép pl.  a  VIII — XII.  században  is  két  különböző  fajnak  kellett  lennie 
a  csehnek  és  a  tótnak.  És  igy  meg  kell  hogy  inogjon  az  a  föltevés  is, 
hogy  a  csehek  és  tótok,  mint  egy  nép,  egyszerre  foglalták  volna  el  mai 
lakóhelyeiket.  Ezt  a  hipotézist  megtaláljuk  Bonkálónál,3)  aki  különben 
egyike  a  legjelesebb  modern  magyar  szlávistáknak,  de  akinél  a  tótok 
etnikumára  vonatkozólag  úgyszólván  semmi  bizonyosat  nem  találunk. 
Szerinte  a  tótok  a  Kárpátokon  és  Morvaországon  keresztül  vándorolva 
különböző  időkben,  kisebb-nagyobb  csoportokban  szállták  meg  hazánk 
északi  és  északnyugati  részét.  A  mai  Felvidéknek  bizonyos  helyeit  sze- 
rinte már  a  IV — VII.  század  alatt  betelepítették.  Niederle  szerint  a 
szlávság  bölcsője  a  Visztula  és  a  Dnyeper  forrásai  között,  erdős  vidé- 
deták  és  Kárpátok  lejtős,  halmos  területét.  Karácsonyi4)  szerint  a  szlo- 
vák-tótok csak  a  XII  századtól  kezdve  szivárogtak  be  lassan-lassan  mai 
hazájukba  s  a  Morva  és  az  Odera  folyók  felső  völgyében  lakó  fehér- 
horvátok ivadékainak  tekinthetők.  Karácsonyi  érdekes  okfejtéseiből 
mindenesetre  egyike  a  legszembetűnőbbeknek  az,  amely  a  «g»  és  «h» 
betű  közti  eltérést  említi  föl  a  nyelvhasználatban.  Ehelyt  rá  kell  mutat- 
nunk arra,  amit  ő  nem  említ  fel;  hogy  t.  i.  Nógrád  (a  tótoknál  Novo- 

3)  A  szlávok.  Bp.  1915.  101.  110.  s  köv. 

4)  A  magyar  nemzet  történeti  joga.  Nagyvárad,  1916.  23.  s  köv. 

hrad),  Visegrád  (Vysehrad),  Esztergom  (Ostríhom),  Vág  (Váh),  Galgóc, 
Manyiga,  Bagonya  stb.  valószínűleg  etnikai  határt  is  jelentenek,  amed- 
dig egy  bizonyos  fajta  szláv  (délszláv?)  nép  fölhuzódott.  Ezt  megerő- 
sítenék a  mélyebben  fekvő  (pl.  Csongrád)  helynevek  is.  Ha  ennél  a 
ténynél  egy  pillanatra  megállunk,  két  ösvény  vezethet  minket  tovább 
a  tudományos  kutatások  útvesztőjében.  Az  egyiken  odajuthatnánk  el, 
hogy  a  «g»  betűs  helynevektől  északra  más  szláv  fajta  lakott,  amely 
azonban  identikus  a  csehhel  a  fent  említett  oknál  fogva  nem  lehetett^ 
a  másikon  azt  állíthatnók,  hogy  ez  a  délszláv  nép  szórványosan  észa- 
kabbra is  fölhuzódott,  azonban  később  más  etnikummal  keveredve, 
nyelvében,  a  helyneveket  is  beszámítva,  átalakult.  A  «g»  betűs  hatá- 
rokig a  magyarság  sűrűbben  telepedett  le,  az  ottani  délszláv  elemet 
magába  olvasztotta  s  igy  a  helyneveket  is  eredetiben  vehette  át.  Mert 
Karácsonyival  szemben  is  fönn  kell  tartanunk  azt  az  igazságot,  hogy 
abszolúte  lakatlan  terület  antropogeografiailag  sohasem  volt  és  nincsen. 
Ha  a  markomannok  ellakhattak  az  erdőkkel  beborított  Felvidéken, 
akkor  utánuk  a  szlávok  is  megtehették  ugyanazt.  Gzambel  szerint5)  a 
tótok  a  szlovénekkel  alkottak  egy  testvérnépet  a  honfoglalás  idejében  s 
tőlük  a  közéjük  ékelődött  magyarság  és  németség  által  elszakadva,  jó- 
részt mai  lakóhelyeikre  szorultak,  ahol,  idegen  szláv  behatások  érvén 
őket,  nyelvük .  csakhamar  elváltozott,  elkülönült.  Nagy-Morvaország 
nyelve  ez  a  szlovén-tót  lett  volna. 

Amint  látható  tehát,  ezen  a  téren  meglehetősen  bizonytalanul 
állunk.  Valószínű,  hogy  a  XII — XIII.  században  nagy  szláv  telepítések 
történtek  a  Felvidéken,  de  hogy  ezek  a  szlávok  a  mai  tótok  nyelvét 
hozták-e  magukkal,  vagy  itt  alakult  az  ki  az  autochton  lakosságéval 
keveredve,  eldöntetlen  kérdés  marad.  Lehet,  hogy  a  lengyel  etnikum  is 
behúzódott  hazánk  északi  felére,  viszont  a  bolgár-szlávok  messze 
északra  és  északkeletre  húzódhattak,  ám  ezeket  a  magyarság  nyom 
nélkül  magába  olvasztotta.  Viszont  a  Morva  mellékén  kellett  maradnia 
valamely  szláv  elemnek,  hiszen  a  XII.  század  végéről  van  tudomásunk 
olyan  szláv  nevü  várj  obb  ágy  okról,  akiket  II.  András  és  IV.  Béla  kirá- 
lyunk azután  nemesi  rendre  emelt.  Szembetűnő  még  a  mai  tótság  hely- 
zete Morvaország  délkeleti  részében,  ahol,  bár  erősen  csehesítik,  még 
mai  nap  is  élesen  elkülöníthető  népi  kultúrájában,  nyelvében  a  morva 
csehektől.  Hogy  ez  a  törzs  egy  volna  a  cseh-morvával,  az  közönséges 
porhintés;  sőt  tudvalevő,  hogy  a  tótság  egykoron  majdnem  Morva- 
ország közepéig  terjedett  volt.  A  népek  t.  i.  keletről,  északkeletről  ren- 
desen nyugat  felé  vándorolnak,  amit  e  kérdés  taglalásánál  sem  szabad 
szem  elől  tévesztenünk.  Végül  bizonyos,  hogy  a  tót  nép  nyelvében  ren- 


5)  Siováci  a  ích  reő.  Bp.  1903. 

geteg  délszláv  elem  mutatható  ki.  Ezzel  kapcsolatban  Czambel  Samu 
érdekesebb  fejtegetéseit  a  következőkben  adjuk: 

Czambel  szerint,  mint  már  említettük,  a  tótok  a  IX.  században 
egy  népet  alkottak  a  dunántúli  szlovénekkel6)  s  ezt  a  nézetét  Jagic, 
Dümmler,  Miklosich  és  Maretic  dolgozataival  támasztja  alá.  Ez  a  nyelv 
azután  az  500  éves,  cseh  kulturbefolyás  hatása  alatt  némileg  elválto- 
zott. A  cseh  és  tót  nyelv  között  azonban  igen  nagy  különbség  van;  ezt 
bizonyítja  például  a  Rózsahegyen,  1896-ban  kiadott  cseh-tót  szótár  is, 
amelyben  214  oldalra  volt  szükség  a  különböző  kifejezések  és  szavak 
megmagyarázására.  Vagy  vegyük  figyelembe  Záturecky  hires  tót  •köz- 
mondás-gyűjteményét, amelyet  Prágában  adtak  ki  s  amelyhez  függelék- 
kép szótárt  kellett  csatolni  a  cseh  olvasóközönség  használatára.  «Ahogy 
nyugaton  elcsehesedtek  a  tótok  a  magasabb,  cseh  kultúra  hatása  alatt, 
ugy  tótosodtak  el  keleten  a  rutének  a  magasabb,  tót  kultúra  befolyása 
következtében.  Egész  sor  eltótosodott  rutén  községben  van  meg  a  nyelvi 
átmenet  a  tótokéból  a  ruténekébe.  Ki  merné  azonban  ezen  az  alapon 
állítani  azt,  hogy  a  tótok  és  a  rutének  egy  és  ugyanazon  nemzet,  mert  a 
tót  nyelvjárásokból  észrevétlenül  juthatunk  el  a  rutén  nyelvjárások 
közé?»7) 

Figyelembe  kell  még  vennünk  azt  is,  hogy  a  szláv  nyelvek  között 
távolról  sincs  akkora  különbség,  mint  az  egyes  germán,  vagy  román 
idiómák  között8)  s  ennek  dacára  mégis  teljesen  külön  nemzetekre  tago- 
lódtak. Örökös  viszály  között  élvén,  egymás  nyelvének  létjogosultságát 
szívesen  letagadták  s  ahol  csak  lehetett,  iparkodtak  a  szomszédosnak, 
még  inkább  a  hatalmukba  kerülőnek  beolvasztására.  így  szerettek  volna 
a  tótokkal  is  csinálni  a  csehek,  de  «a  tót  etnográfiai  egységhez  tartozók, 
akár  a  Morva  mellékén  (mindkét  partján),  akár  Alsó-Ausztriában,  akár 
a  magyar  Felvidéken  laknak,  egyformán  tótoknak  (szlovákoknak)  ne- 
vezik magukat  és  sohasem  cseheknek)).9)  Pastrnek,  cseh  egyetemi  ta- 
nár, egyidőben  teljesen  fel  akarta  dolgozni  a  töt  nyelvet  tudományos 
szempontból,  ám  rövid  idő  múlva  fölhagyott  munkájával,  mert  «ez  a 
szisztematikus  munka  teljesen  igénybe  veszi  minden  erőmet:  hogy  min- 
dent magam  gyűjtsek  össze,  az  lehetetlen  dolog,  ahhoz  hosszú  éveken 
keresztül  kellene  a  nép  között  élnem,  sőt  azt  mondanám:  szükséges 
hozzá,  hogy  az  ember  ebben  a  nyelvjárásban  nőj  jön  föl  vagy  éljen  kora 
ifjúságától  kezdve».10)  A  cseh  tudós  tehát  kénytelen-kelletlen  bevallotta, 
hogy  nehézségeket  gördít  az  elé  ez  a  munka,  kinek  nem  tót  az  anyn- 

e)  Lásd  i.  m.  61—83.  o. 

7)  I.  m.  73-74.  o. 

8)  Bonkáló:  A  szlávok.  7. 
»)  Czambel:  i.  m.  80. 

10)  Pastrnek  nyilatkozata  a  Slovenské  Pohladyban.  1S93.  369. 

nyelve.  A  csehek  voltak  is  oly  óvatosak,  hogy  Pastrnek  után  nem  törőd- 
tek többet  a  tót  nyelv  lingvisztikai  meghatározásával. 

A  tótot  a  cseh  nyelvjárásának  veszik  Safárik,  Schleicher,  Miklo- 
sich,  Niederle  és  természetesen  Csehország  egész  közvéleménye,  külön 
nyelvnek  Dobrovsky,  Sneznevskij,  Florinskij,  Jagic,  Asbóth  és  Maretic. 

A  tótok,  mint  már  említettük,  élesen  elhatárolódva  Morvaország 
délkeleti  részét  is  lakják,  sőt  Alsó-Ausztriában  is  vannak  telepeik  s 
számuk  itt  több  mint  200.000-re  rug.  Ha  tehát  mi  a  tótság  etnográfiailag 
összefüggő  területét  egészen  a  Magyar  Birodalom  határai  közé  szeretnők 
beszorítani,  akkor  a  külön  álló  nyelv  alapján  s  mint  a  tótság  érdekei- 
nek egyedül  jogos  reprezentánsai,  inkább  mi  követelhetnők  —  bizo- 
nyára több  joggal  —  Morvaország  említett  területét.  Ez  a  terület  Nyitra- 
és  Trencsén-megyékre  támaszkodik  és  lakossága  is  a  két  megyéével 
egyező  nyelvjárást  beszél.  Lakói  szlovákoknak  vallják  magukat  s  éle- 
sen megkülönböztethetők  ugy  nyelvileg,  mint  etnográfiai  sajátságaikban 
nyugaton  a  morva  hanákoktól.  Rövid  ideig  honfoglaló  őseink  kezében 
is  volt  ez  a  terület,  aminthogy  kisebb  városkáinak  neve,  u.  m.  Magyar- 
Hradis,  M.-  Ostra,  M.-Brod  stb.  ma  is  a  magyar  jelzőhöz  kapcsolódik. 
Azután  le  kell  szögeznünk  azt,  hogy  e  vidék  bámulatos  magas  fokon 
álló  népművészete  az,  amely  cseh  cégér  alatt  diadallal  járta  be  a  vilá- 
got, holott  ez  mindig  és  kizárólagosan  tót  volt  és  tót  marad  és  szintén 
egy  a  pozony-,  trencsén-,  de  főleg  a  nyitramegyeiek  népművészetével. 
Az  itt  mondottakat  több  bizonyító  adalékkal  támogathatjuk.  Jegyezzük 
még  meg,  hogy  a  morvaországi  tótokat  —  bár  erősen  csehesítik  őket  — 
mindig  felfrissítik  az  állandó,  magyar-tót  betelepülések.  A  XVII.  és 
XVIII.  században  például  18  községet  népesítettek  be  trencsén-  és 
nyitramegyei  telepesek.  Ám  a  tótság  itt  régi,  autochton  lakosság,  amely 
határait  egykor  jóval  messzebb,  talán  Morvaország  közepéig  terjesztette 
9  még  ma  is  körülbelül  300  kisebb-nagyobb  községet  mondhat  a  ma- 
gáénak. Nyugaton  a  cseh-morva  hanákok,  északon  és  északkeleten  a 
valószínűleg  szintén  tót  eredetű  valachok  határolják.  A  cseh  etnográfusok 
és  nyelvészek  közül  Pastrnek11)  ezt  mondja:  ((Délkeleten,  a  morva- 
magyar  határon  emberemlékezet  óta  tótok  laknak  ép  ugy  mint  a  ma- 
gyar nyugati  vármegyékben.  Mert  a  «slovensky»  szó  nemcsak  azokat  a 
morvákat  jelenti,  akik  magukat  máig  is  szlovákoknak  hívják,  hanem 
azokat  is,  akik  valachoknak  (a.  m.  pásztor),  továbbá  azokat,  akik 
dolszky-knak  (a.  m.  alvidéki,  a  Morva  alsó  folyása  felé  lakó  tótok)  ne- 
vezik magukat.»  Hogy  a  tényleges  állapotokat,  legalább  maguk  közt, 
a  csehek  nem  ismerték  félre,  bizonyítja  még  Ottó  cseh  olvasókönyvéből 
vett  következő  idézet:  «Az  eredetileg  is  egy  és  ugyanazon  tót  törzsnek 


n)  Slovensko.  56. 

(a  morvaországinak  t.  i.)  egységét,  bár  néhány  sajátsága  szerint  a  táj- 
beszédben  és  viseletben  három  főbb  csoportra  választható,  amelyek 
saját  elnevezésük  szerint  a  valachok,  dolákok  s  a  szűkebben  vett  tótok: 
a  jelentéktelen  különbségek  egyáltalában  nem  érintik. » 

A  tótok  lelki  sajátságai,  karaktere,  egyszóval  fajisága  egészen 
más,  mint  a  cseheké.  Tipikus  pl.  a  tót  vándorösztön.  Európaszerte  is- 
mert a  drótos,  üveges,  a  sárosi  kosaras,  az  árvái,  turóci  és  zólyomi 
gyolcsos  tót  tipusa.  Régebben  a  turóci  olej károk,  sefranyikok  járták  be 
a  világot.  Vannak  községeink,  ahol  a  rongyszedést  is  kivették  a  zsidók 
kezéből.  Vannak  közöttük  kocsikenőcs-,  szurok-árusok  (Árva,  Liptó), 
vándor  kőmivesek.  A  tutajozás  széles  rétegeket  foglalkoztat.  A  morva- 
országi tótok  e  karakterére  szintén  a  csehek  mutattak  rá.  «Erre  a  jel- 
lemre vall  vándorösztönük  is,  amellyel  azért  nagyon  jól  megfér  s  újra 
meg  újra  visszavezérli  őket  hónukba  szülőföldjük  szeretete.))12)  A 
morvaországi  tótokról  egyik  legalaposabb  ismerőjük,  Frantisek  Kretz, 
többek  között  a  következőket  mondja:  «Az  otthoni  nevelés,  amely  át- 
öröklődött sajátságokon  alapul,  nagyobb  és  mélyebb  hatást  gyakorol  az 
uj  nemzedékre,  mint  akármilyen  iskolai  nevelés.))13)  Ez  a  cseh,  nyel- 
vetrabló iskolametódus  csődjének  a  bevallása.  A  valachok  törzsét  a  leg- 
több iró  szintén  a  tótokhoz  sorolja.  «A  tótok  ugy  nyelvben,  mint  vise- 
letben és  szokásokban  erős  hasonlatosságot  mutatnak  a  valachokkal.»14) 
Valamivel  lejebb  meg  arról  panaszkodik  a  cseh  szerző,  hogy  «a  nemzeti 
öntudat  és  a  politikai  műveltség  még  nagyon  alacsony  fokon  áll  a  va- 
lachoknál  és  sok  időbe  kerül,  mig  sikerül  azt  a  gondolatot  meggyöke- 
reztetni a  népnél,  hogy  szervesen  hozzátartozik  a  cseh  nemzetiséghez ». 
A  valachok  pásztorkodása  teljesen  egy  és  ugyanaz,  ugy  nyelvét,  mint 
szerszámkészségét,  legeltetési-  és  településmódját  tekintve,  a  felvidéki 
tót  juhászatéval.  Ezt  L.  von  Sawicki  értekezése15)  kétségtelenül  bebizo- 
nyította. Nyelvük  azonban  némileg  eltérő,  mig  a  tótoké  a  Morván  innen 
és  túl  —  leszámítva  az  erősebb  cseh  befolyást  —  egy  és  ugyanaz.  A 
csehek  szintén  megengednek  annyit,  hogy:  «A  tótoktól  északkeletre, 
Walachisch-Klobuk,  Vsetin  és  Karlovitz,  aztán  Roznau  és  Walachisch- 
Meseritsch  hegyes  környékén  lakik  az  u.  n.  oláhok16)  (Valasi)  pásztor- 
népe. Mind  a  két  néptörzs  legközelebbi  rokona  a  velük  tőszomszédos 
magyarországi  tótságnak. »17) 

12)  Dúbraví  Kusy  Emánuel:  Morvaország  lakosságának  testalkata.  Az  O.-M.  monarchia 
írásban  és  képben.  XIV.  120. 

13)  Ráz  kmenu  moravskych.  8.  Kuttenberg,  1912.  (A  morva  törzsek  jellemvonásai.) 
")  U.  o.  12. 

<*)  Almenwiríschaft  und  Hirtenleben  in  der  Máhrischen  VCalachei.  Ztsehrft.  f.  öst.  Volks- 
kunde,  XXI.  1915-16.  1—3. 

16)  Hibás  fordítás  az  eredetiben.  A  valach,  vlach,  laeh  stb.  szavak  foglalkozást  (pásztor- 
kodó népet)  jelentettek,  nem  etnikumot.  Ép  igy  polovec,  nem  mezei,  hanem  vadászó  népet 
jelent.  Erre  a  meggyőződésre  az  etnográfia  mint  kulturtörténelem  vezeti  rá  a  kutatót. 

17)  Bartos  F. :  A  morvaorsz.  szláv  nép  élete.  Az  O.-M.  mon.  írásban  és  képben.  XIV.  178. 

Antropológiailag  a  magyarországi  tótság  felkutatva  nincsen.  A 
csehek  és  a  morva-tótok  igen.  Az  eddigi  eredmények  csak  azt  bizo- 
nyítják, hogy  kettőjük  között  embertanilag  is  lényeges  különbség  van. 
Ám  az  antropológiai  adatokkal  csinján  kell  bánnunk,  mert  közöttük 
gyakori  az  ellentmondás.  Ez  annak  a  következménye,  hogy  az  ember- 
tan még  távolról  sem  befejezett  tudomány.  Dubravi  Kusy  Emánuel  már 
idézett  tanulmányában  azt  mondja,  hogy  Morvaország  nyugati  részének 
a  cseh  törzzsel  rokon  szláv  lakossága  magas  termetű  (átlag  1*66  méter), 
domború,  széles  mellkasu  (átlag  0'838,  ami  a  testmagasság  50*4  száza- 
léka); mig  a  tótok  átlag  alacsonyabbak  (1*647  m.),  közepes  mellkasuak 
(0*824  m.).  Majd  igy  folytatja:  «A  testi  fejlődésnek  a  méreteivel  azon- 
ban nem  mindig  arányos  annak  az  erőssége,  legalább  a  cseh-morva 
fajnál  nem  mindig  van  igy  (18  százalék  alkalmas),  mig  a  tótok  közepes 
méretek  mellett  is  kitűnő  szervezetüek  (24  százalék  válik  be),  a  néme- 
tek pedig  e  részben  is  közép  helyet  foglalnak  el  (21  százalék  válik  be) 
a  csehek  és  tótok  közt.»18)  A  124 — 125-ik  lapon  a  következőképen  vá- 
zolja a  két  etnikum  közötti  különbséget:  «Mig  a  cseheknél  a  nyakszirt 
magas  és  lapos,  addig  a  tótoké  nagyon  domború.  Mig  a  tótok  arca  ki- 
csiny, alacsony,  alul  igen  széles,  szemüregük  kicsiny  és  alacsony,  addig 
a  csehek  arca  közepes  nagyságú,  alul  keskeny,  szemüregük  nagy  és 
magas.  A  tótok  járomcsontjai  hosszúságuk  és  görbületük  miatt  előre 
állóbbak,  mint  a  csehekéi.  A  felső  állkapocs  mindkettőnél  kissé  előre 
álló,  az  alsó  mindkettőnél  erős,  csakhogy  a  tótoknál  rövid,  kicsiny,  a 
cseheknél  meg  nagy  s  mindkettőnél  hajlottak  az  ágai.»  Ily  embertani 
különbséget  kénytelen  megállapítani  Matiegka,  egy  modern,  cseh  antro- 
pológus is,  aki  kizárólag  magasságméréseket  vett  figyelembe.19)  Ez  az 
ur  azonban  vakmerően  a  magyarországi  felvidéket  is  a  «cseh  földek» 
közé  sorolta;  a  dolgozatához  mellékelt  térképen  egy  nemzetiségűnek 
tüntetve  föl  e  területek  lakosságát.  S  milyen  eredményhez  jutott?  Tér- 
képén a  tótok  sötét,  a  csehek  világos  színezést  kaptak,  a  közöttük  fenn- 
álló magasságkülönbség  szerint.  Eredményeihez  különben  sok  szó  fér- 
het. Mindenekelőtt  és  kizárólagosan  csak  az  1889 — 1894-iki  adatokra 
támaszkodott  s  ezek  szerint  a  tótokat  alacsonyabbaknak,  a  cseheket  vi- 
szont magasabbaknak  tüntette  föl.  Csakhogy  a  tótok  antropológiai  képe 
valószínűleg  egyáltalában  nem  egységes.  Mig  a  sárosi,  szepesi,  trencséni 
tótok  pékiául  alacsonyak,  lapos  s  pisze  orruak,  ruták,  addig  a  zólyom-, 
vagy  pozsonymegyeiek  feltűnő  szép  s  magas  termetükkel  tűnnek  ki;  a 
liptó-turócmegyeiek  hosszúlábú,  sovány,  magas  termetűek,    a  gömör- 

18)  I.  m.  122. 

19)  J.  Matiegka:  Telesná  vyska  obyvatelstva  v  zemích  ceskych  dle  vysledku  merení  pri 
odvodech.  (A  lakosság  testmagassága  cseh  földeken  a  sorozási  mérések  eredménye  szerint.) 
Národopisny  Vestník  Ceskoslovansky.  XI.  4.  Prága,  1916. 

nógrád-hont-barsmegyeiek  főleg  a  magyar  nyelvhatáron  élők,  zömö- 
kebbek, igen  erősek,  domború  mellkasuak,  hízásra  hajlók.  Árvamegyé- 
ben magában  három  tipus  él  s  a  keletiek  végül  a  legcsenevészebbek,  a 
legszűkebb  viszonyok  között  élők. 

A  szellemi  hagyományok,  a  népkultúra,  folklórénál  is  rendkívül 
érdekes  jelenségeket  tapasztalunk.  Vegyük  csak  hamarosan  a  muzsikát, 
a  dalt,  a  táncot.  Egy  dalgyűjtemény  bevezető  részében  (Slovanstvo  ve 
svych  zpevech  =  A  szlávok  dalaikban)  L.  Kuba  a  következőképen  nyi- 
latkozik: «Ha  összevetjük  a  tipikus  cseh  és  tót  dalokat,  úgyszólván 
semmi  közös  vonást  sem  találunk  bennük.  Mintha  itt  két,  teljesen  ide- 
gen nemzettel  volna  dolgunk.))  Ez  az  éles  különbség  még  a  morva  haná- 
kok  és  tótok  között  is  fennáll.  «Az  igazi  hanák  el  nem  tudna  énekelni 
egy  tót  dalt  s  a  tót  táncra  sehogy  sem  illeszkednék  a  lába;  viszont  a  tót 
sem  igen  tud  a  hanák  dalban  és  táncban  gyönyörködni.))20)  Joza  Gernik 
egyik  legutóbbi  dolgozatában21)  szerfölött  magasra  taksálja  a  morva- 
országi tótok  zenekultúráját,  amelyet  annyira  sajátszerűnek  és  igy 
egyéninek  tart,  hogy  az  más  népével  —  pl.  a  csehével  —  össze  sem  vet- 
hető. «Sem  a  cseh,  sem  más  szláv  nemzetek  törzse  nem  oly  gazdag 
népművészeti  emlékekben  s  az  otthoni  művészet  fejlettségében,  mint  a 
morva-  és  magyar-tótok »,  mondja  Gernik.  Ezzel  kapcsolatban  később 
emigy  szólja  el  magát:  «A  tót  törzsek  zenei  kultúrájáról  ekkép  beszél- 
hetünk. Vannak  Magyarországon,  a  Felvidéken  (na  Slovensku)  tótok. 
Számuk  csak  ott  két  és  fél  millió.  Nagy  nemzet  vagyunk  tehát  mi 
- —  csehek.  Hatalmas  a  mi  népi  művészetünk.))  A  tótokat  tehát  egy- 
kettőre kisajátítják,  —  legalább  papiroson  —  ha  a  csehekre  tudnak 
vele  valami  szépet  mondani.  Ez  az  iró  fölemlíti  a  morva-tótok  között 
divó  csárdást  is,  de  tagadja  magyar  eredetét.  Ragadjuk  ki  még  ezt:  «A 
tótok  dalos  mivolta  akár  a  csehétől  is  különbözik.  Tehát  ma  már  a 
detailokat  tanulmányozzuk.  Ép  azért  a  kiállítások  is  specializálódnak 
a  hanák-valachok,  de  főleg  a  tótok  szerint. »  íme  mindenütt  ott  látjuk 
a  cseh  és  tót  etnikum  közti  különbséget,  amit  a  cseh  Íróknak  —  akarva, 
nem  akarva  —  észre  kell  venniök;  de  ahelyett,  hogy  ebből  az  igazságot 
leszűrve  azt  maguk  előtt  is  bevallanák,  erőszakosan  s  egyoldalúan  ma- 
gyarázzák a  maguk  szája  ize  szerint  a  félre  nem  érthető  tárgyi  bizo- 
nyítékokat. Joza  Cernik  dolgozata  befejező  részében  a  következőket 
szögezi  le:  «Ujból  keresni  kell  azokat  az  utakat,  amelyeken  a  szláv  nép- 
kultúra általában  egyesülne.22)  A  tót  népkultúra  ezen  a  téren  irányadó. 
A  legerősebb,  nemzeti  individualitásában  a  leghatalmasabb.)) 

,2°)  Rartos  F.:  A  morvaorsz.  szláv  nép  élete.  Az  O.-M.  mon.  Írásban  és  képben.  XIV.  180. 

21)  J.  Cernik:  O  hudební  kulture  slovácké  a  lidové  vubec.  (A  tót  népi  zenei  kultúra.) 
Národ.  Vestník  Ceskosl.  XI.  4.  Prága,  1916. 

22)  Ez  a  neoszlavizmusból  is  folynék. 

A  folklóré  más  ágazata  a  meseköltés.  Ezzel  a  kérdéssel  Cseh- 
országban a  tudós  és  kiváló  Tille  foglalkozik.  Mégis  mikor  összehason- 
lító tanulmányát  a  cseh  mesékről  a  Národopisny  Sbornikban  kiadta, 
kénytelen  volt  megjegyezni  azt,  hogy  «a  tót  mesék  fölvéve  nincsenek, 
mivel  azok  a  csehek  és  morvákéitól,  ugy  szerkezetileg,  mint  vázukat 
tekintve,  lényegesen  különböznek.))  (Vessük  közbe,  hogy  inkább  a 
hiányzó  tipusokra  a  lokális  elemekre  s  az  egyező  formulákra  kel- 
lett volna  tekintettel  lennie.)  A  morvaországi  tótok  és  a  magyar- 
országiak között  e  téren  is  találunk  egyező  vonásokat.  Jánosik,  az  idea- 
lizált rablóvezér  alakja,  a  Morva  mindkét  partján  felbukkan  a  nép 
meseköltésében.  Már  a  mitológiába  visz  minket  a  Gernoknaznik  (gara- 
bonciás diák,  a  fekete  pap)  bűbájos  személye,  amely  a  valachoknál, 
tótoknál  egyformán  ismeretes.  Egy  régibb  etnográfus23),  Tille  megelő- 
zője, még  vélt  rokonvonásokat  találni  a  cseh-morva  és  tót  mesék  kö- 
zött, de  már  ő  is  kénytelen  volt  leszögezni,  hogy:  «az  ország  keleti  ré- 
szének lakosságánál24)  a  sajátszerüen  magyarországi  tót  mesék  rész- 
leteinek erősebb  drámai  szinezetével  egyező  vonásokat  is  találunk)).  A 
modern  mesekutatás  pedig  azóta  még  jobban  igazolta  ezeket  a  fönnálló 
különbségeket. 

A  lakóház  és  berendezésénél  ugyancsak  megtaláljuk  az  egyöntetű- 
séget az  összes  tótokra  nézve.  A  két-  vagy  háromosztatu  frank  vagy  fel- 
német ház  egyformán  uralkodó  tipus.25)  A  ház  részeinek,  belsejének 
terminológiája  nagyrészt  ugyanaz.  Izba,  komora,  ohnisko,  polica, 
sypka,  izbétka,  svetlica,  pitvor,  stodola,  záhumno,  studna  stb.  (szoba- 
elnevezések, magtár,  pajta,  kut  stb.)  a  tótság  etnográfiai  határáig  (ré- 
szint azontúl  is)  el  vannak  terjedve.  Már  a  morváknál  pitvor  helyett 
zudr-t,  sin-t,  polica  helyett  listvá-t  mondanak,  az  izbétkát,  svetlicát  nem 
ismerik,  az  izbából  jizba,  sypkából  meg  sépka  lett. 

Chotek26)  volt  az,  aki  leszögezte,  hogy  Észak-Magyarország  hatá- 
rán két  különböző  háztipus  határvonala  is  szalad.  Szerinte  többek 
között  a  morva-  és  magyar-tótok  háza  teljesen  elüt  a  valachokétól.  Ez 
az  utóbbi  volna  az  u.  n.  kárpáti  ház.  A  kopanicár-tótok  háztípusát  a 
monarchiát  leiró  vállalat  Morvaország  c.  kötetében  találjuk  meg. 
(XIV.  250.) 

Ezután  térjünk  át  a  tótok  ruhaviseletére,  szövés-fonás  módjára, 
Egyszóval  az  őket  legkiválóbban  jellemző  népi   művészetre.  Ruháza- 

M)  Houdek  V.  A  szlávok  helységei,  házai,  mondái  és  meséi.  Az  O.-M.  monarchia  stb. 
XIV.  259 

M)  T.  i.  a  morvaországi  tótoknál. 

M)  V.  ö.  L.  Niederle:  Stary  selsky  dum  na  moravském  Slovensku.  (A  régi  parasztház  a 
morvái  tótságon.)  Národopisny  Vestník  Ceskoslovansky.  VII.  97.  Prága,  1912. 

26)  K.  Chotek:  Staré  typy  valasského  domu.  (A  valach  ház  régi  típusai.)  U.  o.  XI.  133. 
Prága,  1916. 

tuk  sül-  és  formagazdagsága,  a  ragyogó,  buján  pompázó  szinek  szere- 
tete, gazdag  ornamentikájuk,  melyben  az  őket  körülvevő  természet  tük- 
röződik, rég  világhirüvé  avatta  ezt  a  csodálatos,  etnográfiai  viselet- 
szigetet. Ez  az,  amit  nem  ismernek  be  a  csehek  részéről,  hogy  ez  kizáró- 
lag tót  faji  tulajdon  és  birtok  lenne;  sőt  akadtak  magyarok  is,  akik 
—  bár  jóhiszeműen  —  azt  a  csehek  és  morvák  művészetének  minősí- 
tették. Ez  a  sajátos  népi  viselet,  melyhez  foghatót  káprázatos  cifrasá- 
gát tekintve,  nem  igen  találunk  Európában,  csaknem  kizárólag  a  nyitra- 
(pozsony-,  trencsén-)  megyei  s  morvaországi  tótok  tulajdona.  Ezt  az 
ornamentikából,  a  szinek  és  formák  egyöntetűségéből,  a  himzett  és  szőtt 
cikkek  feldolgozási  módjából  és  motivumaiból,  a  ruházat  nomenklatú- 
rájából és  természetesen  az  őket  környező  más  etnikumú  nép  elütő 
viseletéből  állapíthatjuk  meg.  E  viseletről  a  morva  etnográfusok 
doyenje27)  azt  mondja:  «Az  alsó  Morva-völgyben  (a  tótok  közt)  a  gaz- 
dag és  diszes,  kivált  művészi  hímzésekkel  pompázó  és  változatos  színe- 
zetű ünneplő  ruhák  legkülönfélébb  szabásaiban  gyönyörködhetünk, 
aminőkhöz  foghatót  alig  találni  még  egyebütt  Ausztriában.))  Majd  to- 
vább (228):  «a  tótok  viseletének  van  valami  közös  jellemvonásai.  Ez 
a  jellemvonás  pedig  egy  és  ugyanaz  körülbelül  a  jelzett  magyarországié- 
val. Aki  összeveti  a  két  viseletet,  rábukkan  közös  eredetére.  A  magyar- 
tótokéról irt  Sochán  Pál  s  a  terminus  technikusok  egyek  a  morvákéi- 
val. A  nyitramegyei  pompás  aranyhimzések  motívumait  a  morva-tótok 
főkötőin28)  találjuk  meg,  melyek  jellegzetes  csillag-alakzatait  viszont  a 
trencsén-,  pozsony-,  sőt  hontmegyei  szőttesek29)  tárják  elénk.  Kretz  a 
gyönyörű  műmellékletek  elé  kisebb  tanulmányt  is  irt,  amelyből  a  kö- 
vetkezőket emeljük  ki:  «A  tótok  faji  sajátságaikat  minden  tekintetben 
megőrizték  és  a  mai  napig  fönmaradt  műemlékeik  őseredeti  voltuk  bi- 
zonyítékai. A  tótok  himzőművészete  rangban  a  legelső.  Gyűjteményem 
a  tót  asszonyok  és  lányok  befejezett  művészi  készségének  bizonyítéka. 
A  tót  szőtt  holmikon  rokon  ornamenseket  találunk  és  közeli  a  föltevés, 
hogy  a  női  viselet  harmonikusan  elkülönödött  művészi  egészet  képe- 
zett. Az  itt  bemutatott  főkötők  nemcsak  a  régi  viselet  dokumentumai, 
hanem  az  őseredeti  tót  ornamensek  tanulmányozásához  forrásokul  is 
szolgálhatnak.))  Kretz  jó  cseh  patrióta  volt,  de  a  tudományban  objektív 
maradt;  a  tót  népművészetet  sehol  sem  sajátította  ki  a  csehek  javára. 

Ugyancsak  a  tót  hímzésekkel  foglalkozott  Havelka  Vlasta.80)  női 
etnográfus,  aki  a  morva  hanákok  és  a  tótok  közé  éles  határvonalat  hu- 

27)  Klvana  József:  A  morvaországi  szlávok  népviselete.  Az  O.-M.  mon.  i.  és  k.  XIV.  220 

28)  Fr.  Kretz:  Maehrisch-slovakische  Hauben.  (Uprka  gyönyörű  kosztümtanulmányaival.) 
Wien,  1902. 

29)  P.  B.  Sochán:  Vzory  slovenského  národního  vysívání.  (A  tót  népi  himzések  mintái.) 
Prága,  1890. 

w)  V.  Havelková:  Vysíváni  Hdu  moravského.  (A  morva  nép  1  imzése.)  Olmüc,  1889. 

zott  e  tekintetben.31)  Az  avatási  kendő  (uvodnica),  amely  a  meny  asz  - 
szonyi  kelengyéhez  tartozik,  roppant  gazdag  himzésekben  s  a  tótság 
kulturkincstárának  nevezetes  tartozéka.  A  szebbnél-szebb  csipkék  ké- 
szítése, verése  a  morva-  és  magyar-tótok  másik  specifikuma.  Az  u.  n. 
holbeini  technika  régesrég  ismeretes  a  tótok  között. 

A  motivumoknál  azonban  sokkal  fontosabb  bizonyíték  az  azonos 
ruhadarabok  viselése  a  morva-  és  magyar-tótok  etnográfiai  egységére 
vonatkozólag,  valamint  az  egyező  mesterszavak.  Ezek  mások,  mint  a 
csehek  és  morvákéi.  A  férfiak  munkaközben  bő  vászonnadrágot 
(gate),  ünnepnap  szűk,  elől  zsinórzott  posztónadrágot  (nohavice) 
viselnek,  mely  fehér,  kék  vagy  cinóbervörös  szinü.  Himzés,  még  pedig 
a  legényeknél  majdnem  általában  tarka  himzés  díszíti  az  ing  mellét, 
gallérját  és  kézelőjét.  Mellényük  a  kordula,  meg  a  prucel,  mig  a  lajbik 
fehér  flanell  kabátot  jelent.  A  halena  a  szűrnek  a  neve.  Télen  bárány- 
bőr-bekecset  (kozuch)  viselnek.  A  női  viselet  egyike  a  legváltozatosab- 
baknak.  A  szoknyát  a  fiertuch,  meg  a  sorec  (kötény)  helyettesíti,  az 
ingnek  duzzadtak  az  ujjai,  amelyeket  a  könyöknél  kötnek  meg  (ople- 
cok)  s  eleje,  gallérja  a  leggyönyörűbb  hímzéssel  van  díszítve.  A  fertu- 
sek-et  s  a  kordulkát  gazdagon  kihányják  ezüst  rojtozattal;  a  kötényt 
még  csipkével  szegik  és  tarkára  hímezik  ki.  Ünnepnapon  Lundenburg- 
ban  a  suba  nevü  hosszú  szűrt  viselik,  melynek  kék  posztója  zsinórzat- 
tal  van  ékesítve.  Ilyen  vasárnapi  szűröket  (mentyk  —  mente)  régebben 
a  férfiak  és  nők  egyaránt  viseltek  az  egész  tótságon.32) 

Ettől  az  öltözködéstől  lényegesen  különbözik  a  cseheké,  amit 
iróik  is  elismernek;  csakhogy  e  részbizonyíték  meg  a  többi  mellett 
sem  hajlandók  eltérni  a  cseh-tót  egység  hangoztatásától.  Ők  azt  vallják, 
hogy  a  csehek,  morvák  és  tótok  egyidőben  költöztek  be  mai  hazájukba, 
tehát  egy  népnek  kellett  lenniök;  s  bár  minden  téren  jól  látják  a  két 
etnosz  közötti  különbséget,  nézetükhöz  szilárdan  ragaszkodnak  és  ra- 
gaszkodni is  fognak  mindvégig  politikai  számításból  és  indokokból.33) 
A  figyelmes  szemlélő  pedig,  azt  hiszem,  meggyőződhetett  arról,  hogy  e 
nézet  helytelen  s  igy  elvetendő,  sőt  a  tótság  egész  területén  erős 
magyar  befolyás  mutatható  ki.  Ha  tehát  ma  arra  a  kérdésre  kell  vá- 
laszt adnunk,  hogy  csehek-e  a  tótok,  határozottan  kimondhatjuk,  hogy 
nem;  hogy  milyen  nép  tehát,  illetőleg  hová  skatulyázandó  be,  arra  a 
felelet  ma  még  kevésbbé  lehetne  preciz.  Annyi  bizonyos,  hogy  a  csehek- 
nek semmi  joguk  sincs  ahhoz,  hogy  a  tótokat  elköveteljék;  aminthogy 
fáradságuk  ép  az  etnikai  különbség  miatt,  mind  a  mai  napig  hiábavaló 
is  maradt.  «A  tótoknál  megpróbálkoztak  azzal  a  cseh-tót  egység  hirde- 

31)  I.  m.  8. 

^  V.  ö.  Klvana  József:  A  morvaországi  szlávok  népviselete.  I.  h. 

33  Bőven  kifejtettem  ezt  a  Cseh-tót  összeköttetések  cimű  dolgozatomban. 

tői,  hogy  őket  a  magyar  medencétől  mesterségesen  elzárják,  terjeszteni 
kezdték  a  Bohemia  irredenta  eszméit,  de  a  népben  nem  találtak  vissz- 
hangra, csupán  néhány  álmodozó,  a  reális  életet  nem  ismerő  naiv  lélek 
vagy  külföldi  pénzzel  megvásárolt  kalandor  hirdette  s  hirdeti  még  ma 
is.  A  cseh-tót  nemzetiségi  mozgalomnak  nincs  és  nem  is  lehet  jö- 
vője.))34) 

A  magyar  haza  mindig  keblére  ölelte  a  tótokat,  mint  igazi  testvér- 
népet s  minden  lehetőt  megtett  eddig  is  anyagi  és  szellemi  érdekeik  fel- 
karolására s  kielégítésére.  A  jövőben  még  fokozottabban  kell  figyel- 
münket feléjük  fordítanunk,  hiszen  a  Felvidék  valóságos  kincsesháza 
országunknak  ugy  kulturális,  mint  egyéb  tekintetben,  csak  hozzá  kell 
férkőznünk,  fel  kell  tárnunk  mindazt,  amit  a  föld  méhe  és  felszíne  ma- 
gában rejteget.  Népe  pedig,  bár  tót  anyanyelvű,  magyar  érzelmű  s  a 
haza  iránt  érzett  hűségében  tántoríthatatlan,  aminthogy  az  is  volt  min- 
dig s  lesz  a  jövőben  is. 

34)  Bonkáló:  I.  m.  119. 

Naplójegyzetek. 

Irta :  Mándi  Andor. 

(Hetedik  közlemény.) 
(Okt.  30—nov.  9.) 

Azzal  az  érzéssel  indultunk  el,  hogy  utunk  sok  szenvedéssel 
fog  járni,  de  jól  fog  végződni,  mert  hová  is  vigyenek  minket  a 
szerbek?  Mind  kisebb  és  kisebb  területre  fognak  összeszorulni, 
mig  egyszer  kénytelenek  lesznek  megadni  magukat  s  mi  szaba- 
dok leszünk.  Mert  azt  sem  az  albánok,  sem  a  görögök  nem 
engedhetik  meg  a  szerbeknek,  —  gondoltuk  akkor  —  hogy  az 
ö  területükön  át  szövetségeseikkel 4 egyesüljenek  s  minket  maguk- 
kal vigyenek.  Tehát,  ha  kerülő  uton  is,  de  hazafelé  megyünk. 

Ruházatunk,  cipőnk  tűrhető  állapotban  volt,  mikor  el- 
indultunk. Gábor  bankóját  sikerült  felváltani,  vettünk  rajta  kis 
túrót,  hagymát  és  dohányt,  még  maradt  is  pár  dinár.  Kenyeret 
egyet-egyet  kaptunk,  megmondták,  hogy  ezt  két  napra  kell  be- 
osztani, mostantól  kezdve  ez  lesz  a  napi  adag:  fél  kiló  kukorica- 
kenyér.  Más  ételre,  pláne  melegre,  nem  számíthatunk. 

Az  utat,  mely  csakhamar  meredeken  kezdett  vezetni, 
eleinte  nehezen  birtuk,  de  aztán  belejöttünk.  Velünk  jött  Niko- 
lics  főhadnagy  is,  lovat  kapott  és  mint  egyetlen  tisztünk,  ő  tar- 
tozott köztünk  rendet  tartani.  Őrizetünket  négy  lovas  csendőr 
és  egy  csomó  öreg  csicsa  szolgáltatta. 

Útközben  sok  sebesült  szerb  katonával  találkoztunk,  kik 
Szkopljéből  jöttek,  persze  ezen  a  darabon  szintén  gyalog.  Kérde- 
zősködéseinkre  nem  szívesen  feleltek,  látszott,  hogy  nincs  mivel 
dicsekedniök. 

A  novipazár — mitrovicai  utat  már  egyszer  megjártam,  az 
azóta  nem  változott,  csak  az  időjárás  volt  most  nyirkosabb.  Sürü 
felhőkben  haladtunk  a  hegytetőkön,  majd  eleredt  az  eső  és  alig 
állt  el  egész  nap.  Az  ut  sáros  volt  s  mi  alaposan  átfáztunk. 

Késő  este  tartottunk  pihenőt.  Nagy  istállóban  kaptunk 
helyet,  hideg  nem  volt  odabent,  csak  a  társaság  volt  vegyes: 
hadifoglyok,  csendőrök,  törökök,  lovak,  ökrök.  Főleg  a  két  utóbbi 
fajzat  zavart  az  alvásban.  Elkezdtek  sétálni  s  arra  nekünk  kel- 
lett vigyáznunk,  hogy  ránk  ne  lépjenek.  Minduntalan  védekez- 
nünk kellett  az  állatok  bizalmaskodása  ellen,  —  viselkedésük 
nem  volt  szalonképes  —  ami  nagy  derültséget  keltett  az  egész 
istállóban. 

Banjszkát,  mely  tele  volt  szánalmas  külsejű  szerb  újoncok- 
kal, már  reggel  elhagytuk.  Tovább  menet  folyton  találkoztunk 
kocsin  és  lovon  haladó  menekültekkel.  Mitrovica,  a  különben 
csendes  kis  török  város,  most  zsúfoltan  tele  volt  emberekkel. 
Az  utcán  nyüzsgött  a  nép  s  minden  ablakból  egy-két  fej  kandi- 
kált ki.  Ezek  nem  mitrovicai  törökök,  hanem  jómódú  szerbek, 
az  ország  minden  tájékáról  való  földönfutók,  kik  itt,  a  vasút 
végállomásán,  csődültek  össze.  Hogy  innét  hová  akarnak  menni, 
azt  csak  ők  tudják.  Talán  Montenegróba?  Nisi  ismerős  arcot  is 
láttam  nem  egyet. 

Nem  időztünk  a  városban,  hanem  mindjárt  kimentünk  az 
állomásra.  Ugy  volt,  hogy  egy  darabot  vasúton  megyünk.  Azon- 
ban pár  órai  ácsorgás  után  megindult  a  menet  gyalog  a  vasúti 
sinek  mentén.  Pedig  olyan  uton,  mint  amilyenen  ma  és  tegnap 
mentünk,  hegymászással,  vizgázolással,  de  kevés  élelemmel 
fűszerezve,  elég  lett  volna  hatvan  kilométer  két  napra!  Már  sötét 
is  volt,  mire  elindultunk,  de  azért  még  tizenkét  kilométert  meg 
kellett  tennünk  az  este,  mig  Vucsitribe  értünk. 

Másnap  délután  mind  a  százötven  embert  két  nyitott  teher- 
kocsira ültették  és  a  vonat  elindult  velünk  Szkoplje  irányában. 
Csak  jó  messze  vinne,  annál  közelebb  jutunk  a  bolgárokhoz, 
kik  már  Szkopljén  jóval  innen,  Kacsaniknál  állanak.  Hátha 
valami  hirtelen  áttörés,  valami  zavar  lesz,  mit  lehet  tudni? 

Ferizovicsnál,  husz  kilométernyire  Kacsanik  előtt  állottunk 
meg.  Ez  volt  mostanában  a  vasul  végállomása,  a  következő  állo- 
más már  ágyútűz  alatt  állott.  Itt  volt  a  szerbeknek  egy  had- 
osztályparancsnokságuk; a  vezérkar  vasúti  kocsikban  elhelyezve, 

hogy  váratlan  támadás  esetén  gyorsan  menekülhessen.  Szigorú 
rend  és  fegyelem  volt  a  városban,  melynek  lakossága  nagyrészt 
itt  maradt,  egyik  őrjárat  a  másikat  érte,  látszott,  hogy  nem 
messze  vagyunk  a  rajvonaltól. 

Nagy  üres  épületben  kaptunk  helyet,  melynek  ablakai  ki 
voltak  emelve  s  igy  elég  hűvös  lakhely  volt.  Másnap  délelőtt 
nagy  adás-vevés  indult  meg.  A  csendőrök  nyerészkedni  akartak 
mirajtunk  s  ezért  megtiltották,  hogy  kimenjünk  a  városba, 
hanem  ők  vásároltak  be  s  aztán  dupla  áron  adták  nekünk  a 
portékát.  Nikolics  főhadnagy  azonban,  ki  atyailag  gondoskodott 
rólunk,  eltiltotta,  hogy  tőlük  valamit  vegyünk.  Horvát  létére 
kellőképen  tudott  beszélni  a  csendőrökkel,  imponált  is  nekik, 
s  igy  nem  akadályozhatták  meg,  hogy  ő  maga4  kenyeret  és 
dohányt  ne  vásároljon  a  számunkra. 

Délben  sorakozó  volt:  megyünk  tovább,  és  pedig  a  hetven 
kilométernyire  fekvő  Prizrenbe,  sajnos,  el  a  bolgároktól,  Albá- 
nia felé.  Indulás  előtt  a  főhadnagy  még  egy  üdvös  intézkedést 
tett:  mivel  többen  mezítláb  voltak,  némelyeknek  viszont  volt  két 
pár  cipőjük  is,  elrendelte,  hogy  a  feles  bakancsokat  adják  köl- 
csön a  mezítlábasoknak.  Ennek  az  okos  intézkedésnek  sokan 
nem  akartak  eleget  tenni,  de  a  főhadnagy  erélyesen  keresztül- 
vitte akaratát. 

Készen  lettünk  volna  már  az  indulásra,  de  várnunk  kellett. 
Azt  mondták  az  őrök,  hogy  háromszáz  bolgár  fogoly  is  velünk 
fog  jönni.  Ugy  látszott  azonban,  hogy  azt  a  háromszáz  bolgárt 
előbb  el  kell  fogni,  mert  csak  nem  jöttek.  Végre  megérkeztek, 
de  nagy  örömünkre  nem  háromszázan,  csak  hárman.  Ezek  közül 
is  kettő  bulgáriai  görög.  Sötétbarna  egyenruhájukban,  melytől 
arcuk  szine  nem  nagyon  ütött  el,  meglehetősen  vad  benyomást 
tettek,  de  képzelhető,  hogy  a  lehető  legnagyobb  szeretettel  fogad- 
tuk őket.  Elmesélték,  hogy  a  szerbek  mindenökből  kifosztották, 
csizmájukat  is  elvették  és  rossz  bocskort  adtak  helyébe.  Őrjárat- 
ban voltak  és  eltévedtek,  igy  estek  fogságba.  Adtunk  szegényeknek 
mindenfélét,  egyik  koldus  segítette  a  másikat. 

Elindultunk  végre  az  országúton  Prizren  felé.  Egy  órát 
sem  mentünk,  mikor  a  város  irányából  erős  puskaropogás  hal- 
latszott. Megálltunk,  füleltünk,  izgatottan  lestük,  mi  lesz.  A 
csendőrök  azonban  ütlegelni  kezdtek,  és  mi  kénytelen-kelletlen 
mentünk  tovább. 

A  puskatüzelés  csakhamar  megszűnt,  csak  távoli  ágyú- 
dörgés remegtette  meg  a  földet.  Hogy  a  fegyeverzaj  csak  albán 
komitácsiktól  eredt-e,  vagy  a  bolgár  előőrsöktől,  azt  nem  tudom, 
de  később  értesültünk,  hogy  Ferizovics  két  napra  rá  elesett. 

Jó  országúton  mentünk  tovább,  azonban  szerencsétlen- 
ségünkre eleredt  az  eső,  még  pedig  oly  erősen,  mintha  el  akarná 
önteni  az  egész  vidéket.  Estig  zuhogott,  mi  pedig  bőrig  áztunk 
és  gyors  tempóban  gázoltunk  a  sártengerben,  mig  elértük  a 
tizenöt  kilométernyire  fekvő  Stimljét,  hol  egy  félórai  ácsorgás, 
sorakozás  és  összeszámlálás  után  végre  teljesen  átázva-fázva 
fedél  alá  kerültünk. 

Éjjeli  menhelyünk  nagy  üres  istálló  volt.  Uri  hely,  rende- 
sen kitakarítva,  elegendő  szalmával.  Ennek  megvolt  az  oka: 
előtte  való  nap  tisztjeink,  kik  Nisből  elindulva,  ugyanazt  az  utat 
voltak  kénytelenek  megtenni,  erre  utaztak  keresztül,  az  ő  szá- 
mukra hozták  rendbe  az  istállót. 

Török  időkben  készült  jó  országúton  vándoroltunk  más- 
nap tovább  és  ujabb  harmincöt  kilométert  megtéve,  délután  el- 
értük Szunarjékát.  Itt  szabad  ég  alatt  aludtunk,  de  az  idő  jó 
maradt  s  igy  nem  lehetett  kifogásunk  a  szállás  ellen,  annál 
inkább  nem,  mivel  volt  szalma  és  tüzelőfa  bőven.  Csak  valami 
meleg  étel  lenne!  Erről  is  gondoskodtak:  egy  vállalkozó  szellemű 
horvát  szakaszvezető  vett  több  kiló  babot,  bablevest  főzött  egy 
nagy  kondérban  és  elárusította  porcióját  negyven  fillérjével. 
Volt  is  kelendősége.  Mi  négyen  is  sóvárogva  néztük.  De  honnét 
vegyünk  annyi  pénzt? 

Ekkor  különös  dolog  történt.  Mig  több  uri  barátunk,  aki- 
vel fél  éve  csaknem  állandóan  együtt  voltunk,  most  hidegen 
nézte  ínségünket,  noha  lett  volna  módjukban  sorsunkon  enyhí- 
teni: egy  egyszerű  ember,  kit  alig  ismertünk,  kéretlenül  pénzt 
ajánlott  nekünk,  pedig  ilyen  időkben  nem  is  gondolhatott  arra, 
hogy  valaha  visszatérül  belőle  valami.  Burakovics  cipészmester 
a  nyáron  Szkopljében  dolgozott  a  Lady  Padget-féle  angol  kór- 
házban, ahol  Gábor  barátom  bizalmi  állást  töltött  be  s  mint 
ilyen  fogolytársaival  nagyon  sok  jót  tett.  A  jólelkű  cipész  nem 
tudta  nézni,  hogyan  éhezik  mostan  Gábor  barátaival  együtt  és 
kérte,  fogadjon  el  tőle  tiz  dinárt  ((kölcsön ».  Hogy  a  váratlanul 
jött  pénzt  hálatelt  szivvel  fogadluk,  az  természetes. 

Alig  aludtunk  el,  mikor  megeredt  az  eső  és  mi  kiontott 

ürgékként  menekültünk  be  a  faluba,  melynek  ajtai  azonban 
számunkra  zárva  voltak.  Egy  korcsma  eresze  alatt  húzódtunk 
meg,  ahányan  bírtunk,  mig  végre  a  korcsmáros  másfélórai  kö- 
nyörgésünk  után  beeresztett.  A  túlzsúfolt  korcsmában  álltunk 
reggelig,  leülésre  nem  volt  hely,  de  legalább  száraz  ruhában 
folytathattuk  utunkat. 

A  prizreni  ut  utolsó  szakaszát  sárban  és  vizben  gázolva 
tettük  meg.  A  város  tövében  gyászos  menettel  találkoztunk:  husz 
megkötözött  emberrel,  akit  csendőrök  kisértek.  Macedón  bol- 
gárok voltak,  kik  a  szerb  hadseregben  nem  akarván  szolgálni, 
Albániába  szöktek.  Itt  Esszad  pasa  emberei  elfogták  őket  és  ki- 
szolgáltatták a  szerbeknek.  Tehát  igaz  volt,  amit  gyakran  hal- 
lottunk, de  elhinni  sohasem  akartunk:  Esszad  pasa,  ki  egész 
Albániát  hatalmában  tartja,  a  szerbek  szövetségese.  Ennek  pedig 
ránk  vonatkozó  szomorú  következménye  az,  hogy  ő  a  szerbeket 
beereszti  országába  s  igy  minket  is  bevihetnek  Albániába  s  onnét 
a  tengeren  át  Olaszországba.  Az  Albániába  való  szökés  terve 
tehát  füstbe  ment! 

Prizrenben  sok  beteg,  nyöszörgő  és  sántító  hadifoglyot 
láttunk,  előttünk  vonuló  transzportok  lemaradottjai,  kiket  hátra- 
hagytak, anélkül,  hogy  gondoskodtak  volna  róluk.  Koldulásból 
éltek.  Szép  kilátások  a  jövőre! 

Minket  nagy  török  mecsetbe  kvártélyoztak.  Előbb  azon- 
ban bucsut  kellett  mondanunk  Nikolics  főhadnagynak.  Tiszt- 
jeink ugyanis  itt  voltak  most  a  prizreni  kaszárnyában  s  neki  is 
hozzájuk  kellett  csatlakoznia.  Fájó  szívvel  váltunk  el  derék 
parancsnokunktól. 

Enni  ma  nem  kaptunk,  szerencsére  volt  még  kis  maradék- 
kenyerünk és  hagymánk.  Másnap  megkaptuk  a  fél  kenyeret. 

Másfél  napot  töltöttünk  Prizrenben  s  ezt  arra  használtuk, 
hogy  a  mecset  előtt  zugó  hegyi  patakban  kimossuk  ruháinkat. 
A  városba  kimennünk  tilos  volt,  de  azért  mégis  kiszöktünk. 
Egyenest  egy  török  kafanába  tartottunk,  hol  több  turbános 
török  és  fehér  sapkás  albán  kávézott.  Beszédbe  elegyedtünk 
velük,  majd  bizalmasabb  mederbe  terelve  a  szót,  végül  kiruk- 
koltunk vele,  hogy  mindenáron  szeretnénk  a  szerbektől  meg- 
szabadulni. A  derék  emberek  azt  mondták,  hogy  Albániába  nem 
szökhetünk,  az  ellenséges  terület,  tehát  csak  Görögországról 
lehet  szó,  mivel  pedig  további  utunk  úgyis  arrafelé  vezet,  men- 

jünk  csak  tovább  Debarig,  onnét  majd  találunk  alkalmat  a 
szökésre. 

Lett  volna  csak  pénzünk,  máskép  beszéltek  volna  a  törö- 
kök! De  hát  itt  keleten,  ép  ugy,  mint  nyugaton:  pénz  beszél, 
kutya  ugat. 

Este  ismét  a  mecsetben  feküdtünk.  Csont  Józsi,  a  fogoly- 
csapat humoristája,  felment  a  mecset  szószékére  és  kabaréelő- 
adást tartott,  utána  még  késő  estig  magyar  nótákat  daloltunk. 

Másfél  napi  pihenés  után  megint  útra  keltünk.  Közben 
érdekes  találkozásunk  volt:  egy  csapat  francia  tüzérrel.  Beszédbe 
elegyedtünk  velük  és  megtudtuk,  hogy  Belgrádból  jönnek.  Ott 
álltak  egy  éven  keresztül  hajóágyuikkal  s  most,  hogy  Belgrád 
rövid  harc  után  elesett,  otthagyva  beásott  ütegeiket,  munícióju- 
kat, menekülnek  haza,  Franciaországba,  egyelőre  ugyanarra, 
mint  mi,  Dibra  felé!  Rég  nem  hallottam  annyi  szitkot  mondani 
Szerbiára,  mint  ezektől  a  franciáktól! 

A  Fehér-Drim  mentén  vadregényes  ut  vezet  tovább.  Két 
oldalt  hatalmas  sziklafalak,  közöttük  a  sebesen  rohanó,  széles 
folyó,  mellette  kanyarodik  az  ut,  melynek  karbantartásán  török 
és  albán  munkások  dolgoznak.  Beszélgettünk  velük,  illetőleg 
csak  Laczfy,  a  nyelvész,  ki  tudott  törökül  is,  mert  a  szerb  nyelv- 
vel ezen  a  vidéken  már  nem  sokra  lehetett  menni. 

Csakhamar  átléptük  Albánia  határát  s  tovább  haladva,  dél- 
után elértük  Lyumkulát,  mely  a  Fehér-Drimbe  ömlő  Lyum  folyó 
torkolatánál  fekszik.  Itt  vöröskeresztes  állomás  volt,  melynél 
foglyok  is  dolgoztak.  Egyikük  elmesélte,  hogy  két  magyar  meg 
akart  tőlük  szökni,  de  elfogták  és  agyonlőtték  őket.  Tehát  jó 
lesz  vigyázni! 

Öten  itt  maradtak  a  mi  transzportunkból  mint  betegek,  a 
többi  ment  tovább  fel  a  hegyre,  hol  leégett  kunyhók  álltak,  tete- 
jük nem  volt,  csak  négy  faluk.  Itt  letelepedtünk  és  tüzet  rak- 
tunk. Dacára  a  negyven  kilométeres  útnak,  melyet  ma  megtet- 
tünk, nem  tudtunk  aludni  a  hidegtől.  A  havasok  felől  metsző 
szél  fujt. 

Lyumkulánál  kezdődtek  tulajdonképen  az  ut  nehézségei. 
Albániában  voltunk  s  ebben  az  országban  még  a  főbb  utvonalak 
is  csak  gyalog  vagy  öszvérrel  járhatók.  Magas  hegyháton  men- 
tünk tovább,  mégis  órákig  kellett  pocsolyát  gázolnunk.  Bár 
harcokról   szó   sem   volt,    minden  pillanatban  lehetett  lövések 

zaját  hallani.  Az  albán  bandák  ugyanis  elrejtett  sziklabarlan- 
gokban tanyáztak  és  onnét  puskáztak  időnkint  az  útra,  külö- 
nösen, ha  jó  zsákmány  kecsegtette  őket. 

Másnap  sötét  hajnalban  iszonyú  ordítozás,  kiabálás,  ká- 
romkodás vert  fel  álmunkból.  Kissé  távolabb  feküdtünk  a  többi- 
től és  igy  nem  vettük  észre,  hogy  azok  már  indulnak.  Az  őrök 
türelmetlenek  voltak,  kirántottak  egy  pár  izzó  fát  a  tűzből  és 
avval  ütöttek,  hiába  akartuk  őket  megnyugtatni,  hogy  utolérjük  * 
a  csapatot,  csak  hajszoltak  tovább.  Végre  szaladva  utolértük  a 
többit,  kik  a  sötétben  a  meredek  hegyoldalon  vezető  szűk  uton 
csak  egyesével  mehettek,  de  az  őrök,  mintha  megvadultak  volna, 
az  utolsó  embereket  tovább  ütötték-verték  dühös  szitkok  köze- 
pette. 

Estére  beértünk  Suhodol  falucskába,  hol  egy  kis  házban 
akartak  elhelyezni  mind  a  százötvenünket.  A  felének  sem  jutott 
hely,  bár  csak  ülni  tudtak,  a,  többi  kint  szorult.  Walternek  volt 
sátorlapja,  ezt  valahogy  kifeszítettük  és  alatta  ketten  elfeküd- 
tünk. Éjfél  felé  azonban  eleredt  az  eső  s  ettől  fogva  csak  gug- 
golni bírtunk  az  eresz  alatt  szorosan  összebújva,  feküdni  a  ned- 
ves földön  nem  lehetett. 

10-ikén  délben,  miután  ismét  átléptük  Szerbia  határát,  be- 
érkeztünk Dibrába,  hol  tizenkétnapi  utunk  után,  mely  alatt  jó 
háromszázötven  kilométert  távolodtunk  Novipazártól  (légvonal- 
ban kétszázat),  végre  megállapodtunk  egy  időre.  Öreg  kaszár- 
nyában kaptunk  helyet,  hol  már  több  száz  fogoly  lakott.  Ezek 
a  granadai  vasútépítéstől  jöttek.  Huszonkét  napot  gyalogoltak 
és  rémes  dolgokat  beszéltek  utjokról.  A  bolgárok  folyton  a  sar- 
kukban voltak,  —  ma  még  a  vasútnál  dolgoztak,  másnap  már 
ott  voltak  a  bolgárok  —  és  a  szerbek  kegyetlenül  hajtották  őket. 
Aki  nem  birt  menni,  ráfogták,  hogy  csökönyös  és  agyonütötték. 
Sokan  lelték  igy  halálukat.  Élelemnek  pedig  csak  öt  kenyeret 
kaptak  huszonkét  napra. 

Azelőtt  való  napon,  hogy  ideértünk,  két  pesti  népfelkelőt 
agyonlőttek  a  csendőrök.  Kivitték  őket  éjjel  a  városból,  mert 
tudták,  hogy  van  pénzük,  kirabolták  és  lelőtték.  Aztán  rájuk 
fogták,  hogy  szökni  akartak.  Ezzel  a  két  szerencsétlen  ügye  el 
volt  intézve. 

A  kaszárnyában  aludtunk  a  padlón.  Másnap,  először  Novi- 
pazár  óta,  meleg  ételt  kaptunk,  ha  ugyan  ételnek  lehet  nevezni: 

káposztaleves,  vagyis  káposzta  vizben  megfőve,  minden  nélkül, 
se  só,  se  zsir,  se  semmi,  egyszerű  meleg  viz.  Bármennyire  vágy- 
tam valami  melegre,  nem  voltam  képes  megenni.  De  mint  gyak- 
ran, ugy  most  is  jött  közbe  valami  váratlan  segítség:  a  francia 
tengerészek,  kikkel  ismét  összejöttünk,  adtak  vacsorájukból  és 
kenyerükből.  Még  egy  nagy  szívességet  tettek  nekünk  a  humá- 
nus ellenfelek:  miután  innét  haza  készültek  menni  Szalonikin 
keresztül,  mindnyájan  irtunk  egy-egy  levelező-lapot  s  ők  elvit- 
ték magukkal  Szalonikibe,  hol  feladták  mind.  Meg  is  érkeztek 
a  lapok,  mint  utólag  megtudtam.  Ez  volt  az  első  lap  két  hónap 
óta,  *amit  haza  Írhattam  s  az  utolsó  is  Szerbiából.  Azt  írtam: 
nagyon  jól  vagyok,  sok  pénzem  és  fehérneműm  van,  sokat  eszem, 
nagyon  jó  a  cipőm  stb.! 

Harmadnap  átköltöztünk  egy  házba,  melynek  se  ablaka, 
se  ajtaja  nem  volt.  Itt  maradtunk  még  öt  napig.  Ezalatt  folyton 
jöttek-mentek  ujabb  fogolycsapatok,  menekülő  szerbek,  ki 
gyalog,  ki  öszvéren  (akárhány  elegáns  úrinő  is),  továbbá  inter- 
náltak, orosz  tisztek,  mind  erre  menekültek.  Sok  nisi  ismerős 
arcot  láttam  itt,  ugyancsak  le  voltak  törve. 

A  foglyok  közt  voltak  már  ujak  is,  a  mostani  offenzívából, 
szerencsére  nagyon  kevesen.  Hozzánk  is  került  egy  öreg  huszár. 
Bezzeg,  nem  volt  se  piros  sapkája,  se  piros  nadrágja,  alig  akar- 
tuk elhinni,  hogy  huszár.  Sok  mindent  mesélt,  hogy  mennyire 
más  most  a  hadviselés,  mint  tavaly  volt.  Ő  maga  járőrben  volt, 
ugy  fogták  el. 

Nagy  forgalom  volt  a  kis  városban,  a  vásártéren  rengeteg 
nép,  de  az  aprópénzhiány  miatt  alig  vehetett  magának  valamit 
az  is,  kinek  pénze  volt,  a  papírpénzt  senki  sem  akarta  elfogadni. 

Kora  hajnalban  indultunk  el  Dibarból,  nagy  ut  várt  ma 
ránk,  jó  negyvenöt  kilométer. 

Az  ut  állandóan  a  folyó  völgyében  vezetett,  alig  érezhető 
szelid  emelkedéssel.  Némely  helyen  a  megdagadt  viz  elöntötte 
az  utat,  ugy  hogy  bele  kellett  gázolni.  Egy  helyen  annyira  ment 
a  dolog,  hogy  a  viz  derékig  ért  vagy  száz  lépésnyi  darabon.  Neki 
kellett  tehát  vetkőznünk.  Kiérve  a  jéghideg  vízből,  gyors  léptek- 
kel nekivágtunk  az  útnak,  hogy  fölmelegedjünk  a  deres  időben. 

Késő  délután  megláttuk  Sztruga  tornyát.  Azt  hittük,  mind- 
járt beérünk  a  városba,  midőn  egyszerre  keserű  meglepetés  ért. 
Megfeneklett  szekerek  és  egy  feldőlt  autó,  mely   félig  vizben 

feküdt,  mutatták,  hogy  vége  a  száraz  útnak,  ismét  vizgázolás 
következik.  Már  esteledett  pedig,  hideg  volt,  egyáltalán  nem 
fürödni  való  idő.  Amerre  a  szem  ellátott,  mocsár  volt,  hol  sár, 
hol  viz,  de  mindenképen  térdig  érő.  Oly  közeinek  látszott  a  város, 
de  sehogy  sem  tudtuk  elérni.  Egy  óra  hosszat  gázoltunk  a  mo- 
csárban, mig  végre  dideregve,  teljesen  kimerülve  beértünk  a 
városba.  Azt  mondták,  be  kell  várnunk  a  többit,  ha  mind  együtt 
leszünk,  el  fognak  szállásolni.  Beszéltünk  egy  fogollyal,  ki  már 
pár  napja  itt  van,  azt  mondta,  minden  nap  igy  megy  az,  múlt 
éjjel  is  hat  ember  megfagyott  az  utcán.  Az  éjjelek  rém  hidegek 
itt,  az  ezerötszáz  méter  magasban,  havasok  közt,  a  házak,  istál- 
lók, pajták  pedig  ugy  tele  vannak  szerb  katonasággal,  menekülő 
lakossággal,  hogy  a  foglyok  alig  kerülhetnek  fedél  alá. 

Most  is  fagyott  már  erősen,  nyolc  óra  felé  járt  az  idő,  de 
szállásról  szó  sem  volt.  Szerencsére  az  őrök  is  fáztak,  fel  és  alá 
járkáltak,  nem  törődtek  vele,  ki  hová  megy.  Felkerekedtünk 
tehát  külön-külön,  minden  jobban  öltözött  urat  megkértünk, 
könyörögtünk,  hogy  ne  hagyjanak  itt  az  utcán  megfagyni.  Süket 
fülekre  találtunk.  Megjegyzendő,  ezek  a  jobban  öltözött  urak 
mind  szerb  hivatalnokok  voltak. 

Megszólítunk  még  egy  embert,  szerény  külsejű  öreg  bácsit. 
Sajnálkozik,  azt  mondja,  kövessük.  Szük  kis  mellékutcába  men- 
tünk, a  sarkon  állt  egy  kis  ház,  egyemeletes,  mint  a  többi.  Fel- 
vezetett az  emeletre,  nagy  üres  utcai  szobába,  csak  egy  kis  tűz- 
hely volt  benne.  Csakhamar  vigan  lobogott  a  tüz  s  mi  voltunk  a 
földkerekség  legboldogabb  halandói. 

Gazdánk  macedón  bolgár  volt,  tehát  halálos  ellensége  min- 
dennek, ami  szerb. 

A  fogolycsapat  többi  részét  az  iskolában  helyezték  el,  oda 
kellett  mennünk  naponta  a  fél  kenyérért  s  egy  csajka  meleg 
vizért,  melyben  négy-öt  szem  bab  úszkált.  Kvártélyon  azonban 
az  öreg  bolgárnál  maradtunk,  persze  titokban.  Több  ismerősün- 
ket is  ide  hoztuk,  ugy  hogy  a  szoba  megtelt.  Mindig  több  és  több 
fogolycsapat  érkezett  a  városba,  továbbá  szerb  katonaság,  mene- 
külő lakosság,  nagy  káosz  volt  mindenfelé. 

A  város  lakossága,  részben  török,  részben  macedón,  titkos 
örömmel  nézte  a  szerbek  szerencsétlenségét.  Szerb  papír- 
pénzt világért  sem  fogadtak  el,  ellenben,  akinek  bolgár,  török, 
magyar  vagy  német  pénze  volt,  mindent  kaphatott  érte.  Egy 

fogolytársam  egy  napóleonért  nyolcvan  szerb  dinárt  kapott,  tehát 
négyszeres  értéket!  A  szerb  papírpénzt  a  hivatalos  közegek  sem 
akarták  elfogadni,  csak  hat  dinárt  adtak  érte  tiz  helyett. 

Német  fogoly  is  volt  már  egy-kettő,  szegények  ép  oly  álla- 
potban, mint  mi,  csizmájukat  lehúzták,  bocskorban  jártak. 

Egyik  este  ismét  sok  szerb  újonc  érkezett  a  városba.  Csend- 
ben meghúzódtunk  a  szobában,  nehogy  észrevegyenek,  mert 
minden  háznak  megdöngették  az  ajtaját,  hogy  éjjeli  szállást  kap- 
janak, s  ha  minket  megtalálnak,  biztos  kikergetnek  az  utcára. 
Ettől  megmenekültünk,  de  mikor  már  a  zaj  elült,  két  elcsigázott 
újonc,  kinek  döngetni  már  nem  volt  ereje,  csak  kérni,  felénk 
vetődött,  ezeket  felhivtuk  hozzánk.  Szegények  dehogy  kergettek 
ki  minket,  örültek,  hogy  végre  megpihenhettek.  Egyik  tizenhét 
éves  volt,  másik  tizennyolc,  parasztgyerekek.  Letelepedtek  a  tűz- 
höz, megették  szalonnájukat  és  elkezdtek  panaszkodni.  Hogy 
csak  mennek,  vizbe-f agyba  és  mindig  hátra  felé.  Feladtak  már 
mindent,  elesett  Nis,  Kragujevác,  Szkoplje,  igazán  nincs  miért 
harcolniok,  az  ő  szülőföldjüknek  vége,  hiába  szenvednek,  hiába 
küzdenek,  nem*használ  semmit,  a  svába  és  a  bolgár  nagyon  erős! 
Alig  várják  az  alkalmat,  hogy  megadják  magukat,  mert  külön- 
ben elpusztulnak.  Rongyosak,  soványak  voltak,  mint  mi,  semmi- 
vel se  irigylésre  méltóbbak.  Sőt  ő  náluk  már  a  remény  sem  élt, 
ami  bennünk  a  lelket  tartotta.  S  ilyen  volt  akkor  a  szerb  had- 
sereg zöme. 

A  következő  három  nap  már  nem  telt  el  tétlenséggel,  gon- 
doskodott róla  parancsnokunk,  hogy  el  ne  lustuljunk.  Ki  kellett 
reggel  vonulnunk  az  Ochridi-tó  mellé,  mely  egy  negyedórányira 
feküdt  a  várostól  és  ott  az  ut  karbantartásán  dolgoznunk. 

A  vidék  festői  szép  volt.  Előttünk  a  harminc  kilométer 
hosszú  ellipszis  alakú  tó,  gyönyörű  tiszta  kék  vizével,  körös- 
körül hegyektől  övezve.  Jobbra  Albánia  végnélküli  havasai,  balra 
a  kopár  Babuna,  mögöttünk  kis  völgy,  melyben  Sztruga  fekszik. 

A  harmadik  napon  érdekes  találkozásunk  volt.  A  fogoly 
tisztek,  kik  Nisből  Pristinán,  Prizrenen,  Dibrán  át  szintén  Sztru- 
gába  értek,  most  Monasztir  felé  tartottak.  Elől  mentek  szerb 
parancsnokaik  lóháton,  majd  a  törzstisztek  és  ezredorvosok  szin- 
tén lovon,  utánuk  a  többi  gyalog,  szuronyos  őröktől  és  csend- 
őröktől körülvéve.  Rajtuk  is  megvoltak  a  nélkülözés  nyomai, 
de  külsejük  sokkal  gondozottabb  volt,  mint  a  mienk.  Találkoz- 

tam  A.  főhadnaggyal, ,  ezredembeli  tiszttel,  ki  a  háború  elején, 
mint  az  önkéntes  osztag  parancsnoka,  kiképzőm  volt  s  később 
szintén  fogságba  került.  Intett,  hogy  vegyüljek  észrevétlen  közé- 
jük. Ugy  is  tettem  s  egy  darabig  a  tisztek  közt  mentem.  Meg- 
tudtam tőlük,  hogy  rengeteget  gyalogoltak,  keveset  ettek,  eddig 
hatan  megszöktek  tőlük,  nem  tudni,  mi  van  velük,  a  többi  itt 
van,  a  betegek  hátul  jönnek  kocsin.  Most  Monasztirba  mennek, 
onnét  hir  szerint  vasúton  Szalonikibe  és  hajón  Olaszországba. 
Hogy  a  görögök  ezt  milyen  szemmel  fogják  nézni  és  hogy  lehet-e 
még  egyáltalán  Monasztirig  menni,  melyet  a  bolgárok  már  lőnek, 
ezt  ők  maguk  sem  tudták. 

Másnap  reggel  mi  is  indulási  parancsot  kaptunk  Monasztir 
felé.  Útközben  nagy  meglepetésünkre  találkoztunk  a  már  vissza- 
jövő tisztekkel!  Csak  pár  kilométernyire  mentek  Ochridon  túl* 
ott  aludtak  barakkokban  s  aztán  visszafordultak.  «Ugy  látszik, 
—  mondták  —  arra  felé  baj  van,  már  nem  szabad  az  ut  Monasz- 
tirba. Ti  is  vissza  fogtok  jönni! » 

És  tényleg  áthaladva  a  tizenöt  kilométernyire  fekvő  Ochri- 
don, alig  mentünk  egy  órát,  mikor  két  nagy  barakknál  meg- 
állapodtunk. Parancsnokunk  kihirdette,  hogy  most  itt  maradunk, 
megint  utat  fogunk  javítani. 

Azonban  a  hóvihar,  mely  ma  éjjel  kitört  és  három  napig 
dühöngött,  lehetetlenné  tette  a  munkát,  mert  az  egész  vidék  térdig 
érő  hó  alatt  állt,  útjavításról  szó  sem  lehetett.  Bent  ültünk  a 
barakkban,  fél  kenyér  és  hig  bableves  járta. 


Magyar  Figyelő. 

The  New  Europe:  Szupiio  Ferenc.  —  La  Revue:  Az  amerikai  szocialis- 
ták és  a  háború.  —  Die  Grenzboten:  A  lengyel  helyzet  szeptember  12-ig. 

Regi  ismerősünkkel  találkozunk  egy  uj  folyóirat:  a  New  Europe 
hasábjain  1917  október  4-iki  dátummal.  Seton-Watson  (alias:  Scotus 
Viator)  ir  megemlékezést  a  nem  rég  elhunyt  délszláv  politikusról,  Supilo 
Ferencről:  Frano  Supilo:  A  Southern  Slav  Patrlot  cimen. 

Kevéssé  volt  ismeretes  a  világpolitika  vezetői  előtt  Supilo  Ferenc 
neve,  pedig  egyike  volt  a  leghatalmasabb  politikai  agyvelőknek.  1870- 
ben  szegény  szülőktől  született  Ragusa  Vecchiában.  Politikai  pályája 
14  éves  korában  kezdődött.  Két  osztálytársával  együtt  ugyanis  nyilt  utca 
során  kifütyülték  Rudolf  trónörököst,  mikor  a  régi  ragusai  köztársa- 
ságot látogatta.  «Ezt  a  sérelmet  jellemző  osztrák  módra  a  birodalom 
összes  iskoláiból  való  kizárás  követte »,  —  mondja  Scotus  Viator  lát- 
ható felháborodással.  A  másik  csinytevő  Ragusa  polgármesterének  és 
képviselőjének,  a  dalmáciai  Horvát  Nemzeti  Párt  vezérének  a  fia  volt, 
akinek  nagy  protekcióval  azután  meg  is  kegyelmeztek.  Ez  a  fiu  vette 
át  apja  örökségét,  később  ő  lett  Ragusa  polgármestere  és  pártvezér: 
Melko  Cingrija.  De  Supilo  csak  magára  volt  utalva.  Igazi  self-made  man 
volt,  aki  tudását  saját  tanulmányaival  egészítette  ki.  Husz  éves  korában 
a  Cruena  Hrvatska  nevü  politikai  szervezetnél  kapott  állást.  Ezt  a  ((Fe- 
kete Horvátország))  cimü  egyesületet  a  tiszta  horvátság  érvényesülésére 
alapították  a  szerbség  és  az  olaszság  ellen.  Supilo  eleinte  nem  is  a  jugo- 
szláv, hanem  az  exkluzív  horvátság  gondolatával  indult  útnak. 

1900-ban  egy  pár  fiumei  horvát  kereskedő  elhatározta,  hogy  lapot 
kell  indítani  a  horvátság  érdekeiért  s  a  lap  szerkesztőjének  meghívták 
Supilo  Ferencet.  Első  küzdelmei  Khuen-Hédervúry  kormányzása  ellen 
szóltak,  aki  —  hogy  Seton-Watson  ékes  stílusában  folytassuk  — «...smce 
1883  had  governcd  Croatia  as  a  Magyar  satrapy  by  every  imaginable 
method  of  corruplion  and  repression,  and  especially  by  skilfully  playing 
off  Croats  and  Serbs  against  each  other  .  .  .»  Supilo  szerkesztése  alalt  a 
Novi  List  nagy  gépszerűségre  és  elterjedtségre  lett  szert.  Maga  a  szer- 
kesztő érintkezésbe  került  az  ausztriai  szláv  politikusokkal,  Massaryk- 

kai  és  közösen,  együtt  feltámasztották  a  délszláv  testvériség  eszméjét, 
mely  1848  óta  elaludt. 

Még  mai  napság  is  a  délszláv  politika  a  legtöbb  kezdeményező 
gondolatot  Dalmáciából  kapta  és  Supilo  lett  természetes  közvetítője  a 
horvátországi  és  dalmata  összeköttetéseknek;  A  Kimen  régime  alatt  tör- 
tént, hogy  30  dalmáciai  és  isztriai  képviselő  kihallgatást  kért  I.  Ferenc 
Józseftől  a  horvátországi  «üldözések»  ügyében.  Az  elhunyt  uralkodó 
azonban  ((nyilván  a  magyar  nyomás  hatása  alatt »  (due  to  Magyar  in- 
fluence)  nem  fogadta  a  küldöttséget.  A  horvátok  látva  a  dinasztia  maga- 
tartásában beállott  változást,  maguk  is  taktikát  változtattak:  közeledtek 

rbekhez  és  érintkezést  kerestek  és  találtak  a  Magyarországon  erős- 
bödő függetlenségi  párttal.  így  született  meg/  1905  októberében  a  neve- 
zetes fiumei  rezolució. 

A  szláv  törekvések  történetében  érdekes  állomáshely  ez  az  ok- 
mány. Öt  délszláv  politikus  irta  alá:  Dr.  Trumbic  a  volt  spalatói  polgár- 
mester, ugyanaz,  aki  most  augusztusban,  mint  a  jugoszláv  komité  el- 
nöke Pasicscsal  együtt  megkötötte  a  korfui  paktumot,  Supilo,  Milic, 
Cingrija,  egykori  iskolatársa  és  Smodlake.  A  világháború  véres  láng- 
jánál még  érdekesebbek  lesznek  a  rezolució  bevezető  sorai:  « minden 
nemzetnek  megvan  a  joga,  hogy  szabadon  és  függetlenül  határozzon 
sorsáról)).  A  fiumei  rezolució  legfőbb  célja,  a  Magyarországgal  való 
együttműködés  volt,  melynek  alapjaiul  a  rezolució  szövegezésében  han- 
goztatták a  Magyarország  és  Horvátország  közti  viszony  alkotmányos 
rendezésének  és  Dalmácia  visszacsatolásának  szükségességét.  De  hát 
természetesen  elég  balgatagok  voltak,  mikor  föltételezték,  hogy  a  ma- 
gyarok közt  a  progressziv  feszmék  elterjedhetnek! 

Midőn  1906  áprilisában  Magyarországon  a  koálició  került  ura- 
lomra. Horvátországban  is  kormányra  jutott  szövetségese:  a  horvát-szerb 
koalició.  De  Kossuth  Ferenc  rossz  szemmel  nézte,  hogy  a  Dráván-túl 
Supilo  és  dalmáciai  elvbarátai  kerítik  kezükbe  a  hatalmat  s  egy  év 
múlva  végét  szakították  a  rövid  barátságnak.  Supilo  ekkor  bámulatosan 
dolgozott.  Miután  szenvedélyesen,  de  hiába  szólította  fel  a  magyarságot 
megegyezésre,  a  horvát  képviselőkkel  együtt  szinte  két  hónapon  keresz- 
tül folytatta  az  obstrukciót.  Maga  nagy  publicisztikai  tevékenysége 
mellett  ekkor  szakított  időt  magának,  hogy  pár  hónap  alatt  a  magyar 
nyelvet  elsajátíthassa  annyira,  hogy  a  képviselőházban  magyarul  szó- 
lalhasson fel.  Az  obstrukciót  a  magyarok  végre  is  letörték,  az  egykori 
szövetségesek  pedig  Rauch  bárót  küldték  le  bánnak  «a  politikai  üldö- 
zés mindenféle  fajtájával)).  Ekkor  jelentette  ki  egy  osztrák  államhiva- 
talnok Steed  előtt  Bécsben,  hogy  Supilot  nem  lehet  megvásárolni,  tehát 
ártalmatlanná  kell  tenni.  (Ezt  a  valószínűtlen  anekdotát  Scotus  Viator 
a  Times  1917  szeptember  29-iki  számából  vette,  ahol  Steed,  a  Times  is- 

méretes  volt  bécsi  munkatársa  névtelenül  —  From  our  correspondent 
formerly  in  Austria  Hungary  aláirással  —  Frano  Supilo.  An  Apprecia- 
tion  eimen  nagyjában  ugyanazon  módon  «méltatja»  Supilo  jelentőségét, 
mint  a  fenti  sorokban  Scotus  Viator  bajtársa.) 

Ez  az  ártalmatlanná  tevés  összeesett  az  1908-iki  annexiós  válság- 
gal. A  monarchia  lapjaiban  heves  sajtókampány  indult  meg  a  délszláv 
egység  hirdetői  ellen  azon  a  cimen,  hogy  az  utasításokat,  sőt  az  anyagi 
eszközöket  is  politikai  szereplésükhöz  Belgrádból  kapják.  Ilyen  beveze- 
tés után  kezdődött  1909  márciusában  a  zágrábi  hazaárulási  per.  Fried- 
jung  külügyminiszteriumi  dokumentumokkal  felszerelve  vezette  a  had- 
járatot a  Neue  Freie  Presse-ben.  Supilo  mindezekben  a  dolgokban  első- 
rendű vádlottként  szerepelt.  Seton-Watson  ezután  ismételgeti  azokat  az 
untig  ismert  vádakat,  hogy  Ausztria-Magyarország  rosszhiszemüleg  vi- 
selkedett már  akkor  Szerbiával  szemben,  hogy  a  Friedjung-per  vádjait 
Belgrádban  kovácsolta  a  mi  nagykövetségünk.  Azokat  a  vádakat,  amely 
miatt  egykor  Massaryk  a  delegációban  interpellált  s  amiket  R.  W.  Seton- 
Watson  ur  The  Southern  Slav  Question  (1911)  és  a  Germán,  Slav  and 
Magyar  cimü  háborús  könyvében  (1916)  már  látható  kedvteléssel  hasz- 
nált föl  s  amiket  itt  most  éldelegve  ismételget. 

Supilo  ritka  emberi  nagysággal  állta  a  harcot.  De  a  nagy  per  után, 
bár  energiája  csak  fokozódott,  félreállt  a  pártoktól  és  egyedül  küzdött 
tovább  a  Novi  List-ben  a  délszláv  egységért  és  a  vallásszabadságért. 
Szerbia  győzedelmét  a  Balkán-háborúban  mint  a  feltámadás  harsonáját 
üdvözölte.  «A  háború  előestéjén  —  ezt  szórul-szóra  idézzük  előkelő 
barátunk  cikkéből  —  Supilo  Tirolban  járkált  (was  walking)  és  átlépte 
az  olasz  határt,  hogy  megelőzze  az  eseményeket.  A  nagy  zivatar,  amely- 
nek nyomasztó  feszültségét  ő  és  honfitársai  már  régóta  érezték  maguk 
körül,  végre  is  kitört  és  számára  nézve  nem  volt  választás.  A  jugo- 
szlávok szemében  az  Ausztria  és  Szerbia  közti  háború  polgárháború 
volt,  amely  örökre  szétzúzza  az  egyesülés  és  a  szabadság  álmait. »  Supilo 
Rómába,  majd  Londonba  ment.  Állandó  érintkezésben  állott  a  délszláv 
mozgalmak  vezéreivel  s  elsősorban  régi  barátjával,  Ante  Trumbic-csal. 
Közöttük  is  azonban  Supilo  külön  gondolatot  képviselt  elsősorban  az 
Adriai  probléma  megoldását  és  vele  együtt  az  olasz-szláv  megértést 
állítva  törekvéseinek  középpontjába.  Mit  se  törődve  a  csatorna-sajtó 
csaholásával,  folytatta  munkálkodását:  mondja  Seton-Watson.  (Érde- 
kes volna  azonban  megtudni,  hogy  a  yelpings  of  the  gutter-préss  ki- 
fejezést kire  érti  a  kóbor  skót,  bár  igy  is  nyilvánvaló,  hogy  azokra  az 
(entenle)  orgánumokra  vonatkozik,  akik  a  szláv  és  olasz  ellentéte! 
Seton-Watson  ur  nagy  bosszúságára  élesztették.) 

Supilo  határozott,  nagy  politikai  képességekkel  volt  megáldva. 
Semmi  sem  volt  elragadóbb,  nagyszerűbb  látvány,  mint  párisi  és  Ion- 

doni  munkálkodása.  Politikai  sikereinek  egyik  titka  volt  szenvedélyes 
kedvtelése  a  lélektani  tanulmányozásra.  Mint  minden  zseniális  ember- 
nek voltak  hibái  is.  Mint  faja,  amely  létrehozta,  maga  is  nagyon  egyéni 
és  szenvedélyes  volt.  Nem  értette  a  politikának  azt  a  nagy  titkát,  hogy 
embereket  vezessen,  de  ugy,  hogy  a  látszat  szerint  ő  vezettetik.  Emellett 
meg  volt  győződve,  hogy  a  diplomáciai  furfang  minden  titkát  birja, 
hogy  politikai  rusé;  épen  ezért  megvolt  benne  a  naivságnak,  sőt  a  gyer- 
meki szimplicitásnak  a  hangulata  is,  ami  oly  sajátságos  kellemessé  tette 
a  vele  való  érintkezést. 

Egy  másik  nagy  dalmát  zseni,  Mestrovic  Ivan,  a  hires  szobrász, 
most  konstruálja  a  Hirnév  Templomát;  a  délszláv  politikusok  közül 
Frano  Supilo  elsőnek  fog  bevonulni  oda. 

Ezen  a  helyen  nem  szoktunk  megjegyzéseket  fűzni  a  világ  mind 
a  négy  sarkából  felénk  hangzó  szavakhoz.  Supilo  Ferenctő  mi  sem  iri- 
gyeljük a  halhatatlanságot  és  Seton-Watson  elismerő  soraihoz  csak  azt 
tennők  hozzá,  hogy  tehetséges,  őszinte  és  megátalkodott  politikai  ellen- 
felünk hullt  ki  vele  a  sorból. 

A  Jean  Finot  szerkesztésében  megjelenő  La  Revue  augusztusi  szá- 
mában egy  kanadai  önkéntes  Un  Volontaíre  Canadien  tollából  cikket 
közöl  az  amerikai  szocialisták  magatartásáról  Les  Socialistes  americaine 
et  la  guerre  cimen. 

A  háború  elején  az  amerikai  szocialisták  közt  általános  volt  az  a 
hit,  hogy  Németország  fog  győzni  és  vele  a  szocializmus.  Az  Industrial 
Worker,  a  szindikalista  párt  orgánuma  például  a  következőket  irta: 
Aki  a  történelmet  tanulmányozta,  annak  el  kell  ismernie,  hogy  Német- 
ország hatalmas  politikai  és  gazdasági  szervezetével  a  világ  kormány- 
zására hivatott.  Ebben  a  háborúban  félre  kell  tenni  minden  szentimen- 
talizmust  és  csak  a  történelmi  igazságot  kell  nézni,  amely  azt  igazolja, 
hogy  erősebb  nemzetek,  valamint  az  életképesebb  egyének  maradnak 
mindig  felül  az  örökös  struggle  for  life-ben.  Belgium,  miután  ellenállt 
a  német  erőnek,  megérdemli  példás  büntetését ...  Az  Int ernat ionalist 
Socialist  Review  &  németség  győzelmének  előnyeit  fejtegeti.  The  Mel- 
tincj  Pot  egy  saint-louisi  (Missouri)  szocialista  és  szabadkőmíves  folyó- 
irat császáribb  a  császárnál,  «ultrakaiserien»:  Németországnak  kell 
győzni,  mert  a  szocializmus  és  szabadgondolat  szempontjából  a  világ 
legelőrehaladottabb  állama.  The  Truth  Seeker,  a  new-yorki  s  általában 
az  egész  Unió  legnagyobb  szabadgondolkodó  orgánuma  igyekszik  ugyan 
semlegességét  megőrizni,  de  ez  a  semlegesség  «csupa  mosoly  a  Kaiser 
birodalma  felé».  A  Mother  Earth  egy  anarchista  folyóirat  leplezetlenül 
örül,  hogy  a  Belgium  iránti  szimpátia  már  alább  hagyott.  És  nyiltan 
kimondja,  hogy  Oncle  Sam  katonái  nem  kevesebb  kegyetlenséget  vittek 
végbe  Philippini-szigeteken  a  spanyol-amerikai  háború  idején. 

A  szocialisták  vezéralakjai  is  nyilian  Németország  ügyét  pártol- 
ták. G.  Sprading,  a  Truth  Seeker  köré  csoportosult  szabadgondolkodók 
vezetője,  egyébként  tolsztojanus,  nyilt  békebarát,  aki  a  háború  tovább- 
vitelének ódiumát  az  ententera  hárította  át.  Nagy  hatással  volt  erre  az 
irányzatra  az  ir  szindikalista  vezérnek  LarAni-nak  «le  grand  Laii 
nak  az  Unióba  érkezte,  aki  az  amerikai  ir-mozgalmat  hatalmas  arány- 
ban szervezte  s  akinek  magatartása  nemcsak  hogy  barátságos  volt  Né- 
metországgal szemben,  hanem  egyenesen  ellenséges  Anglia  iránt.  De 
még  az  olyan  entente-barát  szocialisták  is,  mint  Edward  Russel,  a  leg- 
tántoríthatatlanabb  s  a  legtiszteltebb  amerikai  szocialista  is,  szemére 
veti  az  eníentenak,  hogy  Európa  legzsarnokabb  államával,  Oroszország- 
gal szövetkezett.  ;  \ 

Ebből  a  nyilatkozatból  is  látható,  hogy  a  kanadai  önkéntes  a  leg- 
újabb eseményeket  már  nem  ismerte.  S  a  végén  csakugyan  meg  is  talál- 
juk a  cikk  Írásának  dátumát:  Montréal,  1916  márciusa.  Vájjon  mi  oka 
lehetett  Jean  Finotnak,  hogy  csak  most  adta  ki  ezt  a  cikket?  Nyilván 
az  amerikai  hadüzenet  előtt  Finot  aggályosnak  tartotta  ezeknek  a  fel- 
tűnést keltő  adatoknak  a  közlését.  S  bár  a  háború  és  az  orosz  ^forrada- 
lom minden  valószínűség  szerint  erősen  befolyásolta  az  amerikai  szo- 
cialisták elhatározását,  ez  a  németbarát  állásfoglalás  mint  az  öntudat 
küszöbe  alatti  hangulat  bizonyára  továbbra  is  megmaradt. 

* 

A  német  konzervatívok  kitűnő  hetilapjában:  a  Grenzbotenben 
(október  27-iki  szám)  Dr.  Kainál  R.  F.  egyetemi  tanár,  a  lengyei  kér- 
dés egyik  ismert  német  publicistája  folytatja  /cikksorozatát:  Die  p®l- 
nische  Frage  von  Juli  bis  Scptcmber  1917  cimen. 

Megállapítja  bevezetésképen,  hogy  az  orosz  forradalom  hátasa 
alatt  a  lengyel  pártpolitikában  a  radikálisok  jutottak  előtérbe  és  ezzé! 
együtt  még  a  konzervatívoknál  is  a  túlzó  engyel  követelések.  Ezeknek 
az  áramlatoknak  irányát  kiséri  végig  a  szerző  az  1917  szeptentbef  12  iki 
'pátensig. 

Először  a  lengyel  emigránsok  munkáját  ismerteti.  Ezeknek  kel- 
lemi vezére  az  ismert  dumaképviselő  tímovszM,  akinek  az  a  céja  Ka  ind! 
szerint,  hogy  a  lengyelséget  megnyerje  Oroszország  számára.  Az  orosz* 
országi  lengyelek  ugyanennek  a 'célnak  érdiekében  agitálnák.  A  június 
közepén  Kievben  megtartott  konferencián  még  csak  a  r.em/eli  demokra- 
ták képviselték  ezt  az  irányi,  de  már  a  moszkvai  emigráns-kongresszu- 
son több  mint  száz  szervezet  foglalt  állást  a  központi  hatalmak  ellen. 
Ugyanekkor  fölvetődött  egy  oroszországi  lengyel  hadsereg  it  rvezésé- 
nek  eszméje  is.  De  az  « Otthoni  lengyelek  »  és    Ken  nszki    leintették  a 

Épen  igy  dolgoznak  az  emigránsok  más  országban  is.  Anglia  hiva- 
talosan még  most  is  azon  az  állásponton  van,  hogy  Lengyelországot 
autonóm  hatáskörrel  Oroszországba  kebelezzék.  A  központi  hatalmak 
191  fi  iki  nyilatkozatai  után  Angliában  is  megkezdődött  a  konkurrencia. 
1917  áprilisában  Londonban  konferenciát  tartottak  Dmovszki  elnöksége 
alatt,  amely  már  az  entente  uj  álláspontját  tükrözteti.  Kivánják  az  ön- 
álló Nagy-Lengyelország  megalkotását  a  két  tenger  között  Kurland, 
Litvánia,  Ukrania  és  Galicia  bekebelezésével.  Számítanak  már  Orosz- 
ország megbénulására  is.  A  Fortnigthly  Revietv-ben  egy  cikk  jelent 
meg,  amely  az  önálló  Lengyelországot  állítja  gátnak  a  germánsággal 
szemben  Oroszország  helyett.  Számítanak  az  ausztriai  szlávok  munká- 
jára is  és  viszont  Nagy 'Lengyelország  megalakulása  maga  után  vonná  a 
monarchia  felosztását. 

Svájcban  is  ugyanezt  követelik.  Júliusban  az  a  hir  volt  olvasható, 
hogy  a  svájci  lengyelek  egy  nagyszláv  birodalom  programmját  dolgoz- 
ták ki  Dmovszki  neoszláv  irányzata  alapján.  Lausanne-hscn  lengyel 
sajtóügynökség  dolgozik,  amelynek  élén  Dmovszki,  Pilc  és  Saijola 
szinte  egy  külföldi  lengyel  kormányt  állítottak  össze. 

Csakugyan  olvashattuk  is  szeptember  elején,  hogy  Franciaország- 
ban meg  is  alakult  egy  emigráns  kormány  Dmovszki  elnöklete  alatt. 
Miután  előbb  már  a  köztársaság  elnöke  engedélyével  és  Dr.  Zielinski 
fölhívására  megalakult  a  «lengyel  hadsereg»,  amelyet  az  amerikai  len- 
gyelekből toboroztak  a  hősies  Franciaország  segítségére. 

A  tisztán  látó  lengyel  hazafiak  természetesen  nagyon  jól  tudják, 
hogy  mindezt  az  entente  saját  céljaira  akarja  fölhasználni.  A  legtöbb 
otthoni  orgánum,  élén  a  krakói  Czös-szal  el  is  itéli  az  emigránsok  mun- 
kásságát. Az  aktivisták:  azok,  akik  a  központi  hatalmak  segítségével 
akarják  fölépíteni  az  önálló  Lengyelországot,  szemére  is  hányják  a 
passzivisiáknak,  —  az  entente-barátoknak  s  azoknak,  akik  mintegy 
Lengyelország  szigorú  semlegessége  mellett  küzdenek  —  hogy  akna- 
munkájuk végzetesen  hasonlít  az  1795  iki  emigránsok  vészthozó  fon-  Á 
dorlataihoz. 

Az  emigránsok  tevékenységének  természetesen  visszhangja  támadt 
Lcr>>jijelországban  is.  A  lengyelség  külpolitikai  törekvései  és  Anglia  közt 
kerestek  összeköttetést.  A  nemzeti  demokraták  és  a  reálpolitikai  párt  a 
következőkben  foglalta  össze  programmját:  1.  Minden  áron  meg  kell 
akadályozni,  hogy  lengyel  hadsereg  alakulion  a  központi  hatalmak  se- 
gítségére. 2.  Meg  kell  akadályozni,  hogy  Lengyelország  akárcsak  diplo- 
máciailag is  segítse  őket  íegy  esetleg  kinevezendő  régens  utján). 
3.  Ügyelni  kell  arra,  hogy  a  legfőbb  hivatalokba  megbízható,  az  entente- 
tai  érző  hivatalnokok  kerüljenek.  A  lengyel  államtanács  egyik  tagja, 
Lempicki  nyíltan  elismerte  a  GIos  1917  augusztus  7-iki  nyilatkozatában, 

hogy  a  kormánynak  egy  semleges  (passzivista)  és  egy  entente-barát 
irányzattal  kell  küzdenie.  Ezeknek  a  befolyásoknak  az  eredménye  volt 
az  ismeretes  Pilsudski-eseí;  a  katonai  eskü  megtagadása,  végeredmény- 
ben az  egész  légió  feloszlatása.  Mikor  a  légió  magvát  tevő  galiciai  «len- 
gyel  légió»-t  visszarendelték  eredeti  kötelékébe  (1917  augusztus  24-én), 
a  következő  kiáltvánnyal  búcsúztak  el  Varsótól: 

A  lengyel  katona  messzi  világba  megy  saját  nemzetének  vétkei 
miatt.  Lengyelországban  nincs  többé  mit  keresnie.  Ez  a  szörnyű  igazság. 

Ugyanigy  éreztette  hatását  az  entente-barát  irány  Galíciában  is. 
A  krakói  konzervatívok  (Stnyczken),  akiknek  a  lengyel  pártok  minden 
ausztriai  sikerüket  köszönhetik,  lépten-nyomon  találkoznak  a  Dmovszki 
hiveitől  irányított  propaganda  nyomaival.  Lapjuk,  a  krakói  Gzas  1917 
augusztus  9-iki  számában  «Titkos  instrukciók))  cimen  cikket  közöl, 
amely  szerint  a  Lengyel-klub  bizonyos  pártjai  Dmovszkitól  Angliából 
kapnak  irányítást. 

A  lengyel  pártoknak  ez  a  két  kiengesztelhetetlenül  ellentétes 
iránya  okozza  az  ausztriai  lengyel  politika  bizonytalanságát.  Alig  lépett 
a  Lengyel-klub  az  extremisták  nyomása  alatt  júniusban  ellenzékbe, 
egyes  pártfrakciók  már  is  közeledést  kerestek  a  kormányhoz.  Az  Urak- 
házának  lengyel  tagjai  (Pininski  gróf)  kijelentették,  hogy  a  lengyel  kér- 
dést csak  a  monarchiával  való  kapcsolatban  lehet  megoldani.  Ugyanezt 
hangoztatta  Bilinski,  Theodorowicz  érsek,  általában  a  konzervatívok  és 
a  Legfőbb  Nemzeti  Tanács  köre. 

Augusztus  elején  Krakóban  a  lengyel  pártok  két  napos  tanács- 
kozásra gyűltek  össze,  amelyen  a  két  irányzat  élesen  ketté  vált.  Ekkor 
ugyan  elfogadták  a  május  28-iki  határozatot,  (amely  Lengyelországnak 
tengerparthoz  való  követelését  tartalmazza)  egyébként  azonban  24  szó- 
val 19  ellen  a  mérsékelt  irányzat  kerekedett  felül.  A  két  irány  éles  ellen- 
tétbe került  a  Legfőbb  Lengyel  Nemzeti  Tanács  körül,  amely  tudvalevő- 
leg a  konzervatívok  irányában  (Lengyelország  és  Galícia  egyesítése 
Ausztria  belevonásával)  működött.  A  nemzeti  Tanács  munkaköre  a  gali- 
ciai lengyel  légiók  Varsóba  helyezésével  legfontosabb  tevékenységével 
szűkült  meg.  Az  1917  szeptember  2-án  Krakóban  tartott  tanácskozáso- 
kon a  szciáldemokraták,  a  néppárt  és  a  nemzeti  demokraták  az  egész 
intézményt  meg  akarták  szüntetni,  míg  a  demokraták  és  a  konzervatí- 
vok fentartása  mellett  agitáltak.  Végül  is  a  három  fenti  ellenzéki  párt 
elhagyta  az  üléstermet. 

Mindez  nem  nagyon  biztató  kilátás  a  központi  hatalmak,  de  magá- 
nak a  lengyel  népnek  a  szempontjából  sem.  A  lengyelség  ősi  átka.  a/ 
egyenetlenség  megakadályozza  a  központi  hatalmak  munkáját.  Vájjon 
a  szeptember  12-iki  pátensek  változást  fognak-e  előidézni? 

Levél  a  szerkesztőhöz.  Kaptuk  a  következő  levelet:  Tisztelt  Szer- 
kesztőség! Az  általános  választói  jognak  a  mai  politikai  viszonyok  kö- 
zött vezető  szerephez  való  jutása  idején  talán  nem  egészen  fölösleges 
munkát  végzek,  ha  a  t.  Szerkesztőségnek  rendelkezésére  bocsátom 
Naumann  Frigyesnek  «Közép-Európa»  cimü  munkájából  a  89 — 92.  ol- 
dal a  80 — 100.000  példányból  alábbi  részfordításomat: 

«A  magyaroknál  államuk  nemzetiségi  összeállítása  napi  kérdés 
volt  mindig.  Tudják,  hogy  létszám  szerint  a  felénél  kevesebben  vannak 
és  egyenlő  és  befolyás  nélküli  választójog  mellett  és  egyenlő  választó- 
kerületi beosztással  a  többiek  egyesülése  által  a  hatalomból  bármikor 
kiemelhetők.  Ebből  rájuk,  kiknek  uralkodási  akarata  a  meglevő  álla- 
mot alkotta,  azon  feladat  hárul,  hogy  egyrészt  az  egyenlősítő  demokrá- 
ciát nyiltan  avagy  burkolt  módon  maguktól  elhárítsák,  másrészt  a  ma- 
gyarság számát  szaporítsák. 

A  demokrácia  távoltartása  egy  népnél,  mely  az  önállósághoz  forra- 
dalom utján  jutott,  egy  kissé  csavart  gondolatmenetet  tételez  föl,  s  ez 
választójogi  mesterkedések,  kerületi  beosztás  s  a  közigazgatási  szerve- 
zet utján  történik.  Minderről  mi  itt  nem  akarunk  mint  erkölcsbírák 
megemlékezni,  csupán  mint  tényt  említjük.  Poroszországban  is  voltak 
és  vannak  hasonló  intézmények.  De  mindezen  eszközök  korlátolt  idő- 
höz vannak  kötve,  mert  mindenütt  a  világon  közeledik  a  nép  az  isko- 
lák és  az  általános  védkötelezettség  révén  az  általános  választójog  felé. 

Ez  Magyarországon  annyival  inkább  áll,  mert  ott  tapasztalatból 
tudják,  hogy  a  dinasztia  egy  napon  az  általános  választójogot  pro- 
grammjára  tűzhetni,  ha  azt  hiszi,  hogy  a  magyar  arisztokráciával  tovább 
nem  bir. 

Teheti  s  ez  elég!  Tehát  a  magyarság  állami  szupremáciája  csak 

akkor  lesz  biztos,  ha  a  jövőben  50%  nál  több  magyar  lesz.  Itt  fekszik 
az  indító  oka  a  tüzes  magyarosításnak.  És  a  magyar  statisztika  tényleg 
kézzelfogható  eredményekről  tud  beszámolni.  Az  1900  és  1910  közötti 
években  azoknak  százaléka,  kik  magyar  anyanyelvet  vallottak,  vagy 
nem  voltak  képesek,  megakadályozni,  hogy  azt  helyettük  vallják 
45'4-%-ról  48*1  %-ra,  azoknak  száma  pedig,  kik  magyarul  beszélni  tud- 
nak 52-9%-róJ  57-4%-ra  emelkedett.  Ha  ezt  még  néhány  esztendeig 
folytatják,  akkor  a  statisztikában  és  később  tényleg  a  valóságban  is  a 
biztos  többségre  lehet  jutni.  Tehát  időt  nyerni  és  magyarosítani! 

Ezen  gondolatmenetnek  politikailag  van  némi  jogosultsága  és  mi 
hely  leien  képet  adnánk  a  magyar  viszonyokról,  ha  ezen  irányt  csak 
mint  az  uralmon  levőknek  egoizmusából  és  anyagi  érdekeiből  folyó  dol- 
got mutatnók  be.  Ha  nálunk  Poroszországban  is  igen  sok  konzervativ 
becsületesen  hiszi,  hogy  az  állam  a  háromosztályos  választójog  segélyé- 
vel csakis  általuk  tartható  fönn,  ug}^  meg  kell  adni,  hogy  hasonló  gon- 
dolkodás a  magyar  politikusokhoz  még^  közelálíóbb  lehet.  A  magyar 
politikus  többnyire  közjogilag  igen  jól  képzett  és  átlátja  a  meggondo- 
landó következményeit  egy  többnyelvű  változó  parlamentarizmusnak. 
Egy  többnyelvű  erős  többségekre  képtelen  parlamentarizmus  erősíti, 
mint  már  előbb  említettük,  a  bürokráciát,  mely  némi  ügyességgel  és 
néhány  ismétlődő  szeretetadománnyal  a  vitázókat  egymással  szemben 
játssza  ki.  Ez  az,  amit  a  magyarok  odaát  Ausztriában  szemük  előtt  lát- 
nak, ez  az,  mit  maguknál  megtűrni  semmi  körülmények  között  sem 
akarnak,  mert  náluk  még  a  bürokratikus  tradíció  sincs  meg. 

Magyarország  egy  fiatal  állam,  mely  állami  szervezetét  a  régi 
osztrák  gépezethez  hozzáillesztve  csak  1867  után  tudta  megteremteni; 
jelenleg  még  egy  átmeneti  Yülapotban  van  a  régi  megyei  alkotmányos- 
ságról az  újkori  államszolgálati  rendszerre.  A  két  küzdő  magyar  iránv- 
zatnak  parlamenti  uralma  ezen.  még  csak  leendő  szervezetet  nem  bo- 
rítja föl,  mert  mindkét  csoport  részes  benne,  de  az  egyesüli  nem  ma- 
gyaroknak egy  eseileges  győzelme  kétségkívül  elvetné  és  egy  bécsi  dik- 
tatúrához vezetne,  ha  nem  egy  még  ennél  is  rosszabb  bomláshoz.  Par- 
lamentáris uralom  és  demokratikus  egyenlőségi  elv  küldenék  tehát 
most  egymással,  mely  küzdelemben  amaz  a  magyar,  emez  pedig  a  nem- 
zetiségek Ü'gyfc,  ugy  mint  a  románoké,  tótoké,  szlovéneké  és  a  magyar- 
országi né  m  e  \  ek  é . » 

Igazán  bámulatos,  hogy  ez  a  világhírű  tudós,  ki  munkáját  1915 
nyarán  irta,  mily  jói-  látott  egyes  fcdolgpkat  a  mi  politikai  háborgó  éle- 
tünkben, mint  távoli  szemlélő.  S  k:lán  mégis  megszívlelendő  letmje  égy 
ily  mély  gondolkodású  idegen  és  érdektelen  kritikusnak  a  nézeté,  kinek 
könyve  alig  pár  hónap  alalt  több  mini  százezer  példányban  fogyott  el. 

Költségvetés  és  háborús  kiadások.  A  költségvetés  nagyon  érdekes 
és  tanulságos.  Megtudjuk  belőle,  hogy  a  magyar  államháztartás  egyen- 
súlyban van.  Ez  körülbelül  a  legfontosabb  tény  egy  olyan  költségvetés- 
ben, amely  a  dolog  természeténél  fogva  csak  alap,  csak  keret  lehet  a 
kormány  gazdálkodása  számára.  A  magyar  állam  kiadásai  kétezerkét- 
száz millióról  háromezernégyszáz  millió  koronára  emelkedtek  és  az 
ezerkétszáz  milliós  többletet  elő  lehetett  teremteni.  Ez  a  legfontosabb  és 
legbiztatóbb  jel  a  jövőre  nézve.  És  most  szükség  van  biztató  jelensé- 
gekre. Az  állam  adósságai  tizenhat  milliárddal  növekedtek  és  minden 
évben  csak  kamatokban  több  mint  egy  milliárdot  kell  fizetnünk.  Igaz, 
hogy  ezzel  a  milliárddal  fedezve  van  tizenkét  milliárd  háborús  költség 
kamata  is,  de  további  négy  milliárd  kamataira  —  amit  egy  negyedmil- 
liárddal vehetünk  fel  —  még  keresni  kell  a  fedezetet  és  a  háborúnak 
még  nincs  vége,  a  hadügyi  kincstárnak  további  előlegeket  kell  folyósí- 
tani és  az  igazi  pénzügyi  problémák  a  háború  után  kezdődnek.  Milliónyi 
emberek  fognak  visszatérni  és  munkát  keresnek.  Munkaalkalmakat  kell 
teremteni,  az  iparokat,  amelyek  most  a  háborúnak  termelnek,  vissza 
kell  szervezni  a  békés  termelésre,  nyersanyagkészleteinket  kell  pótolni, 
az  állami  üzemet  —  a  telefontól  kezdve  a  Mávig  —  rekonstruálni  kell. 
Erdély  és  a  kárpáti  falvak  lábra  állítása,  a  rokkantak  ellátása,  megélhe- 
téshez segítése,  akciók  a  lakásínség  ellen,  a  tüdővész,  nemibetegségek 
leküzdésére,  több  termelés,  az  állatállomány  feltáplálása,  megjavítása,  a 
közigazgatás  szükséges  reformja,  intenzivebb  közoktatásügyi  politika  és 
ezer  más  fontos,  halaszthatatlan  feladat  fogja  igényelni  az  állam  gon- 
doskodását és  pénzügyi  erejét.  A  költségvetés  biztató  és  reménytkeltő 
jel  arra,  hogy  a  magyar  gazdasági  élet  megbírja  azokat  a  terheket,  ame- 
lyekkel ezek  a  szükséges  és  halaszthatatlan  reformok  járnak.  Sok  okos- 
ság, szervező  erő,  takarékosság  a  fogyasztásban,  megfeszített  munka  a 
termelésben  szükségesek  ahhoz,  hogy  a  gazdasági  élet  a  megrokkanás 
veszedelme,  krízisek  nélkül  megbirkózhassék  ezekkel  a  terhekkel  és  a 
magyar  adózás  rendje  mellett  a  magyar  adómorál  is  revízióra  szorul, 
ha  á  megsokasodott  kiadásokat  fedezni  akarjuk.  A  mai  helyzet  minden 
csak  nem  rózsás.  Bizonyára  vannak  államok,  melyeknek  aránylag  is  na- 
gyobb terheket  kel!  polgáraikra  kiróni,  amelyeknek  viszonylag  is  több 
az  adósságuk.  Bizonyára  sok  igazság  van  abban  a  felfogásban:,  amely 
nem  lát  nagy  veszélyt  az  államadósságok  emelkedésében,  ha  az  állam- 
kölcsönöket hasznos,  gyümölcsöző  beruházásokra  fordítják.  De  valami 
túlságosan  egészséges  és  gyönyörű  állapotnak  nem  tekinthetjük  azt,  ha 
egy  magánháztartásnak  háromezernégyszáz  korona  az  évi  bevétele  és 
ebből  ezer  koronát  az  adósságok  kamatainak  fedezésére  kell  fordítani. 
Ép  ily  kevéssé  gyönyörűséges  állapot  az,  hogy  az  állam  bevétele  majd- 
nem három  és  fél  milliárd,  de  ebből  egy  milliárdot  az  adósságok  kama- 


348 


Följegyzések 


tainak  fedezésére  kell  fordítani.  Bizonyára  gondoskodni  kell  arról,  hogy 
az  adósságok  tőkéjéből  is  törlesszünk,  bizonyára  gondoskodni  kell  arról, 
hogy  a  felmerülendő  uj  kiadásoknak  is  meg  legyen  a  fedezetük.  A  jö- 
vendő magyar  pénzügyminiszterek  nem  fognak  rózsalevelekkel  be- 
hintett ágyakon  pihenhetni  és  a  magyar  adóalanyok  kétségkivül  emle- 
getni fogják  az  adókivetés  napját.  Kormányok,  parlamentek  legfőbb 
gondja  lesz,  elmenni  a  terhek  kirovásában  addig  a  határig,  ameddig  el 
lehet  menni  a  termelés,  vállalkozás,  nyereséges  magángazdálkodás  koc- 
káztatása nélkül.  Nagy  gond  lesz  az  is,  hogy  a  terheket  igazságosan  és 
arányosan  osszuk  meg  a  különböző  társadalmi  osztályok,  termelési 
ágak  között  és  ezt  a  munkát  különösen  nehézzé  teszik  azok  az  eltolódá- 
sok, amelyek  a  vagyonokban,  bérviszonyokban,  teherbiró  képességben 
előállottak.  A  parlamentnek  majd  hozzá  kell  szokni,  hogy  nagy  dekla- 
málások,  viharzó  pártharcok  és  szenvedélyt  keltő  kicsinyességek  helyett 
ezekkel  a  kérdésekkél  foglalkozzék  és  a  közvéleménynek,  sajtónak 
hozzá  kell  szokni  ezeknek  a  száraz  kérdéseknek  szakszerű  megvitatá- 
sához. A  háborúban  megállottuk  helyünket,  de  a  gazdasági  és  pénzügyi 
erőpróba  a  háború  után  is  folytatódik.  És  ebben  a  hadviselésben  köny- 
nyen  el  lehet  veszíteni  azt,  amit  a,  harctereken  megvédtünk.  Három  és 
fél  milliárdos  évi  kiadás,  tizenhat  milliárd  uj  adósság:  ezek  nagyon  ko- 
moly intések,  figyelmeztetések  és  jó  lesz  idejében  hozzászokni  ahhoz  a 
gondolathoz,  hogy  Magyarország  megbirja  ezeket  a  terheket,  de  csak 
polgárainak  nehéz  munkája,  áldozatkész  szorgalma  árán  birja  meg.  Az 
optimizmus  jogosult,  de  csak  a  munkakészség  teszi  jogosulttá.  A  leg- 
nagyobb önbizalommal,  a  legszebb  reményekkel  nézhetünk  a  jövő  elé, 
de  csak  önmagunkban  bizhatunk  és  reménykedhetünk.  Csoda  nem  fog 
történni,  ha  mi  magunk  nem  csinálunk  valami  csodálatosat. 


Clemenceau.  George  Clemenceau  újból  miniszterelnöke  lett  Fran- 
ciaországnak. A  tigris,  a  miniszterbuktató,  a  dacos,  nyakas,  bátor  em- 
bergyűlölő, aki  megveti  a  hatalmat  és  megveti  a  tömeget,  kezébe  vette 
Franciaország  sorsának  irányítását.  Poincaré  legelkeseredettebb  ellen- 
fele Poincaré  miniszterelnöke  lett.  Aki  az  újságja  cimét  «L'hojnme 
libre»-ből  «L'homme  enchaine»-vé  változtatta,  most  a  legfőbb  cenzor 
lett,  a  kormányok  epés  kritikusa,  aki  mindig  elégedetlen  volt  a  hábora 
vezetésével,  hadvezetőséggel,  a  szövetségesek  áldozataival,  most  felelős 
lett  a  háború  és  a  külpolitika  irányításáért.  A  világtörténelem  legnagyobb 
drámájának  kritikusa  volt  eddig  és  most  neki  kell  befejezni  azt  a  drá- 
mát, amelyet  mások  szerinte  rosszul  exponáltak.  Hetvenhat  esztendős, 
kemény  gerincét  meghajlította  az  esztendők  súlya,  de  brutális  és  kimé- 

letlen  energiájából  megmaradt  annyi,  hogy  az  elnököt,  kamarát,  szená- 
tust kényszerítette  arra,  hogy  elfogadják  az  ő  diktatúráját  Mert  George 
Clemenceau  miniszterelnöksége  George  Clemenceau  diktatúráját  jelenti. 
Az  ország  fáradt,  kiábrándult  és  a  francia  tömegek  bizonyára  nem  lel- 
kesednek azért,  hogy  meddő  rohamokban  vérezzenek  el  a  drótakadá- 
lyok előtt,  gyertyával  világítsanak  és  "dideregjenek  a  maró  hidegben, 
mert  nincs  szén.  A  francia  nagytőke  már  régen  aggodalommal  nézi, 
hogyan  kockáztatják  a  nemzetvagy  ont  és  a  francia  rentierk  féltik  a 
kuponok  biztonságát.  A  paraszt  indolenciáját  már  régen  panaszolják  és 
most  már  a  francia  szocialista  is  Stockholmba  kívánkozik,  s  Thomas 
arról  beszél,  hogy  a  nacionalizmus  forradalma  —  a  háború  —  helyett 
a  szociális  forradalmat  kell  megcsinálni.  A  monarchisták  régen  nem 
voltak  vakmerőbbek  és  a  klerikalizmus  vidám  harci  kedvvel  támogatja 
őket.  Már  ott  tartunk,  hogy  a  békének  is  vannak  barátai  és  Malvy  mögött, 
akit  Clemenceau  buktatott  meg,  fenyegetően  emelkedik  Caillaux  paci- 
íizmusa,  aminthogy  a  sürü  kormányválságok  voltaképen  a  Clemenceau- 
Caillaux  párbaj  egy-egy  összecsapásából  fakadnak.  Az  «union  sacrée» 
már  rég  a  porban  hever  és  Franciaországban  harcolni  kell  a  háború 
folytatásáért,  a  sztrájkokban  jelentkező  szociális  forradalmak  ellen  és 
ugylátszik  a  respublikáért  is.  Ennek  a  harcnak  bizonyára  Clemenceau 
a  leghivatottabb  vezére.  Egy  magános  aggastyán,  akit  senki  sem  szeret, 
akitől  mindenki  fél;  egy  fáradt,  kiábrándult  embergyűlölő,  aki  már  min- 
denki ellen  harcolt,  mindenkit  megsebzett,  akit  annyiszor  támadtak, 
rágalmaztak,  terítettek  a  földre,  hogy  páncélozott  és  érzéketlen  a  tö- 
meg kegyének  vagy  gyűlöletének  minden  megnyilvánulása  ellen.  A 
szocialistákkal  sok  nehéz  harcban  mérte  össze  fegyverét,  de  a  klerikáli- 
sok és  royalisták  ép  annyiszor  érezték,  hogy  a  tigrisnek  félelmes  kar- 
mai vannak.  Harcolt  a  francia  imperializmus  ellen  is,  de  Marokkóban 
ő  kezdte  meg  az  expanziót.  A  legfanatikusabb  németgyülőlő,  de  az  an- 
golokat is  alig  szenvedheti.  Csupa  ellentmondás,  csupa  harciasság,  in- 
karnációja a  gyűlölködésnek  és  oppoziciónak.  A  nagy  tagadónak  most 
pozitiv  alkotásokkal  kell  igazolni  negációját,  a  belső  harcok  emberé- 
nek, most  a  külső  és  belső  fronton  egyszerre  kell  győzedelmeskedni.  A 
programmja:  «jusqu'au  bout»  és  kész  arra,  hogy  ezért  a  programmért 
«saigner  á  blanc»,  a  fehér  vérzésig,  a  halálos  sápadásig  véreztesse  Fran- 
ciaországot. Sikerülhet-e  az,  amire  vállalkozott?  Le  tudja-e  küzdeni  a 
francia  lélek  békesóvárgását,  össze  tudja-e  gyűjteni  a  háborút  gyűlölő 
tömegek  energiáját  egy  utolsó,  kétségbeesett  erőfeszítésre?  Rá  tudja-e 
kényszeríteni  Angliát,  Amerikát,  hogy  francia  célokért  vérezzenek  és 
rá  tudja-e  kényszeríteni  a  békesóvárgásban  kicserepesedett  szájú  töme- 
geket, hogy  az  orosz  forradalom  szinte  parancsoló  követelésével,  az 
olasz  katasztrófa  fenyegető  intésével  szemben  is  a  jusqu'au  bout-ra  es- 

küdjenek?  Clemenceau  nem  fél  a  radikális  eszközöktől  és  az  ököl,  érő- 
szak, kényszerítés,  az  ellenvélemény  elnémítása,  az  ellenkező  tömegek 
erőhatalmi  eszközökkel  való  terrorizálása  nem  szokatlan  dolgok  az  ő 
fegyvertárában.  De  Clemenceau  épen  a  maga  bőrén  tapasztalta,  hogy  a 
néphangulat  kormányozhatatlan  és  kiszámíthatatlan  s  a  legbrutálisabb 
energia,  a  legtisztább  elszántság  is  hiábavaló  a  francia  néplélek  hullám- 
zásával szemben.  A  francia  tömegeket  lehet  kormányozni,  de  csak 
ugy,  hogy  az  államférfi  élére  áll  annak  a  hullámnak,  amely  a  népleiket 
viszi.  Clemenceau  most  a  folyó  sodra  ellen  akar  úszni  és  ahhoz  túlságo- 
san is  szkeptikus,  kiábrándult,  hogy  ne  tudná  azt,  milyen  könnyen  és 
valószinüen  viz  alá  merülhet  az,  aki  erre  vállalkozik.  A  békevágy,  harc- 
téri, politikai  kudarcok  kimosták  a  francia  háború  alól  a  talajt  és  meg- 
ingatták az  entente  épületét,  amelynek  leghatalmasabb  pillére,  az  orosz 
katonai  erő  kidőlt.  Clemenceau  vállalkozott  arra,  hogy  az  összeomlást 
megakadályozza,  de  ő  csodálkoznék  rajta  legkevésbbé,  ha  napok,  hetek 
alatt  őt  is  földre  terítené  az  a  viharzás,  anlellyel  most  a  francia  lélek  a 
békét  sóvárgja.  A  nemzetgyűlés  hetvenegyben  leszavazta  Gambettát,  aki 
a  háború  folytatását  akarta  és  az  elzászi  képviselőktől  tudjuk,  hogy  az 
assemblée  nationale  szinte  durván  taszította  el  az  ő  könyörgéseiket.  És 
Clemenceau  ismeri  a  francia  történelmet.  Tudja,  hogy  vannak  dolgok, 
amelyek  megismétlődnek. 


Králjica.  Szenzációt  hajhászó  párisi  újságok  arcképét  közlik,  öreg- 
ségében is  megmaradt  szép  nőnek  s  ha  mély  barázdákat  is  szántott  ar- 
cán a  sors  ekéje,  finom  vonásai  ma  is  megvannak  s  hányatott  élete 
után  a  nagyasszony  klasszikus  modellje  lett.  Szenzációs  címek  állanak  a 
lap  élén  s  ahol  máskor  a  hadieseményeket  tárgyalják,  avagy  a  néme- 
tek ellen  hirdetik  az  örök  engesztelhetetlen  séget  és  gyűlöletet,  most  az  ő 
mártiriumát  boncolgatják,  részletezik,  a  hódolat  ügyesen  kötött  s  sok- 
színű szóvirág  bokrétáit  helyezik  a  lábai  elé  s  talán  kedveskedni  akar- 
nak neki,  amidőn  egy  halott  ember  emlékét  keresztre  feszítik.  A  meleg 
rokonszenv  jogosan  kijár  neki:  egy  emberélet  csöndes  és  kjabáló  tragi- 
kuma ad  meg  neki  minden  jogot  az  emberek  rokonszenvére.  A  fran- 
ciákhoz meg  közel  is  áll  és  semmi  kétség,  hozzá  riieg  énen  ez  a  nép  áll 
]  '  V/, 7  bb  s  talán  legtávolabb  az,  amelynek  egyszer,  rége  n,  koronás 
úrnője  volt,  első  királynője  egy  félezeréves  szolgaságból  föltámadt  or- 
szágnak, nemzetnek.  * 

Szerbiai  Natália  francia  sebesül  (eket  ápol,  —  iriák  a  párisi  la- 
po1  —  j  ;  kastélya  a  biskáyai  öböl  partián  mát  régen  hadikórház, 
^élm  életű  középkom  lovagok  megcsömörödve  az  élei  örömeitől  el- 

dugott  kolostorba  vonultak,  cifra  ruhájukat  szőrcsuhával  cserélték  föl 
s  nehéz  testi  munkát  végeztek  naphosszat.  Natália,  nem  mintha  régi 
életmódja  kényszerítette  volna  a  nem  mindennapi  metamorfózisra,  ve- 
zeklésre, egyszerű  ruhát  öltött  magára,  naphosszat  görnyed  a  testi 
munka  súlya  alatt,  nem  elégszik  meg  a  sebesültek  ápolásával,  hanem 
alantas  munkát  végez:  söpör  és  mos  ...  A  legszebb  és  legbájosabb  kézbe 
seprő  és  mosószappan  került .  .  . 

Ma  sokat  kell  gondolnom  rá:  a  katedrálisban  jártam.  Az  oltár  kö- 
zelében, a  baidakin  alatt,  üres  most  az  ő  egykori  helye:  Egy  szarkofág 
mellett  állok:  a  dinasztia  kimagasló  alakjának  pihenőhelye  előtt  s  az 
örökzöld  koszorú  fehér  kartonlapjáról  a  Králjica  Natálija  nevét  olva- 
som le. 

Králjica  Natália  lelkében  nagy  események  elfojtott  emlékei  hul- 
lámozhattak, amidőn  az  első  poilu  viaszsárga  arcán  anyásan  meleg 
keze  végigsiklott.  Nem  csupán  a  «noblesse  obiige »,  hanem  a  tradició  is 
s  nála  a  sebesült  katonák  ápolása  már  tradició.  A  mindig  sistergő  Bal- 
kán félelmetes  vulkánja  nem  egészen  egy  évtized  alatt  négy-öt  izben 
is  kitört  s  három  háború  közül  kettő  egészen  Szerbia  nevéhez  fűződik. 
Az  első  és  a  harmadik  balul  ütött  ki,  a  második  az  ország  megnagyob- 
bodásával jári  ugyan,  de  hol  volt  az  elért  eredmény  attól,  amely  a  meg- 
álmodott országot,  nemzeti  dicsőséget,  erőteljes  föllendülést  beígérhette, 
garantálta  volna,  amely  az  ország  megtépdesett  hirnevét  a  külföldön 
helyreállította  és,  ami  végtelenül  szükségesnek-  mutatkozott,  az  ural- 
kodó nimbuszát  bent  az  országban  emelte  volna?  Mindezt  nem  hozták 
meg  a  háborúk,  sőt  majdnem  hogy  mindezeknek  az  ellenkezője  tör- 
tént, csupán  az  anyagi  összeomlás  árnyéka  nagyobbodott  s  a  sebesül- 
tek ezrei  szaporodtak.  S  a  királynő  bérházakat  járt,  sebesülteket  ápolt. 
A  király?  Csatákat  vezetett,  szerelmi  kalandok  bonyolult  utjain  járt. 
Amily  arányban  csökkent  a  király  tekintélye,  oly  arányban  emelkedett 
a  királynéé.  Indiszkrét  kezek  megiibbentették  a  belgrádi  konak  háló- 
szobája ajtajának  vörös  bársonyfüggönyét  s  a  királynő  egyszerre  nem- 
zeti mártírrá  vált.  A  csapodár  király  miatt,  léha,  ledér  élete  miatt  s  ha 
a  trónon  ülő  asszonyok  erényességéhez  fölérne  a  polgári  mérték,  bizo- 
nyára a  legerényesebb  királynőnek  hivnák  őt  még  elkövetkező  nemze- 
dékek is. 

Valóban,  nem  mindennapi  az  ő  mártiriuma,  bárha  tragikumának 
oka,  alapja  nem  is  olyan  ritka  családok,  asszonyok  életében.  Akik  közel 
álltak  hozzá,  férjéhez  s  akik  nemzeti  és  vallási  aposziatasaga,  nem- 
különben az  események  fejlődése  miatt  elfordultak  tőle,  ma  is  határ- 
talan tisztelettel  beszélnek  róla:  a  nőről  s  úgyszólván  valamennyien  a 
szexuális  kérdésben  lelik,  találják  meg  mártiriumának,  férje  boldog- 
talanságának, az  ország  későbbi  szerencsétlen  fejlődésének  és  részben 

a  dinasztia  tragédiájának  magyarázatát.  Sokat  beszélgettem  azokkal  a 
kevesekkel,  akik  személyes  érintkezés  révén  ismerték  őt  és  férjét  s  ma 
már  az  ő  személyes  hivei  is  meginogtak  régi  meggyőződésükben,  amely 
mindenért  Milán  királyt  tette  felelőssé.  Ma  már  csak  politikai  szem- 
pontok varrják  a  király  nyakába  a  felelősséget  az  asszony  mártiriu- 
máért.  Amint  ezt  legutóbb  a  párisi  lapok  is  tették  az  « Utolsó  Obreno- 
vics  anyjá»-ról  irt  cikkben,  akit  Milán  ((gyalázatosan  elhagyott ..  .»,  de 
ő  maga  is  elhagyatva  pusztult  el  egy  idegen  országbeli  szállóban.  Ez  a 
két  tény  egymás  mellé  állítva,  mintha  az  isteni  igazságszolgáltatást  je- 
lentené. Az  első  tény  azonban  a  valóságban  nem,  épenséggel  nem  volt 
tragikus  fejlemény  a  királyi  asszonyra  nézve,  mig  a  második  valóban 
nem  egyéb  néhány  szóba  összepréselt,  sürüsített  tragikumnál. 

Tizenöt  esztendeje  épen,  hogy  a  szerb  királyság  megalapítója,  első 
királya:  Obrenovics  Milán  egy  bécsi  szállóban  mindenkitől  elhagyatva, 
jobblétre  szenderült.  Ezt  a  frázist  kell  használni,  kell,  mert  az  kevés 
halandóra  illett  ugy,  mint  az  egykori  szerb  királyra  s  ez  az  ő  rendkívül 
érdekes  egyéniségének  nem  mindennapi  tragikuma.  Vele  kapcsolatosan 
paradoxonképen  hat  az  előbbi  frázis,  mert  ő,  akit  modern  Epikurius- 
nak  tartottak,  mindenkfölött  szerette  az  életet  s  abban  csak  egyet  nem 
szerethetett:  a  meghalást. 

Tizenöt  esztendő  már  elég  nagy  időbeni  távolság  ahhoz,  hogy 
általa  históriai  perspektívához  jussunk  s  ha  megfelelő  adatokkal  rendel- 
kezünk s  elfogulatlanul  nézzük  az  emberekei,  hűen  megrajzolhatjuk 
két  értékes  ember  karakterét,  azokét,  akik  másfél  évtizeddel  ezelőtt 
sokat  foglalkoztattak  bennünket. 

A  mostani  történelmi  időkben  nem  kis  mértékben  fordul  az  ér- 
deklődésünk azok  felé,  akiket  az  utóbbi  évtizedek  eseményei  történelmi 
személyiségekké  avattak  s  a  fejleményeknek  bizonyos  vonatkozásokban 
irányt  szabtak.  Milán  ezek  közé  tartozik.  Kevés  emberrel  foglalkoztak 
annyit,  mint  vele  s  kevés  embert  ismertek  oly  kevéssé,  mint  őt.  Minden- 
féle mitikus,  kigondolt,  egyik  vagy  másik  irányban  tendenciózus  fogal- 
mak keletkeztek  róla. 

Nem  uralkodónak  született,  sokáig  nem  nevelték  annak,  sőt  sokáig 
egyáltalán  nem  is  nevelték.  Még  kis  gyermek  volt,  amikor  az  apja  meg- 
halt, az  anyját  sokkal  inkább  lefoglalták  a  szerelmi  ügyei,  semhogy  fia 
neveltetésével  törődhetett  volna.  Tulaj  donképen  már  itt  kapcsolódik  be 
a  szexuális  kérdés  a  későbbi  férfi  tragikumába.  Az  apja  száműzetésben 
élt  és  korán  meghalt.  Az  anyja  a  szép  Katargi  Mária  volt,  a  jászvárosi 
bojár-leány,  szép  és  lobogó  vérű,  aki  mit  sem  juttathatott  szeretetéből 
gyermekének,  azt  a  férfiak  foglalták  le.  Szerbia  akkori  fejedelme: 
Obrenovics  Mihály  elvette  őt  anyjától,  Párisban  neveltelte,  de  már  há- 
rom év  múlva  ez  a  szeretet  után  vágyó  gyermek  az  internátusból  a  Mi- 

hály  meggyilkolásával  megüresedett  szerb  fejedelmi  trónra  került.  Egy 
ideig  régensek  uralkodtak  helyette,  akik  szándékosan  elhanyagolták  ne- 
veltetését, igy  kitűnő  vadász  lett  belőle,  nagyszerű  lovas,  elsőrangú  ud- 
varló, szóval  gentleman,  grandeseigneur,  mint  magyar  mágnás  barátai. 
A  környezete  kizárólag  katonákból  állott  s  ez  nem  maradhatott  hatás 
nélkül  egyénisége  fejlődésére.  Parancsoló  karakter  lett,  akaratos,  ön- 
fejű. A  szelidség  hiányzott  a  környezetéből,  belőle  is.  A  melegséget,  sze- 
retetet nem  ismerte,  a  családi  életet  az  internátus  ép  ugy  nem  pótol- 
hatta, mint  a  katonák  társasága.  Az  történt,  aminek  ezek  után  történnie 
kellett:  uralkodása  kezdetén  belészeretett  az  első  nőbe,  aki  útjába  ke- 
rült. Milán  feleségül  akarta  őt  venni  s  ez  a  szándéka  a  szerelmi  kalan- 
dortipus  ellenlábasaként  tünteti  fél  őt,  hiszen  egy  jóérzésű  iparoslegény 
sem  tehetne  ennél  többet.  Igaz,  hogy  tizennyolc  éves  korában  mindenki 
feleségül  akarja  venni  első  szerelmét,  de  viszont  ő  meglett  férfi  korá- 
ban is  házasságra  gondolt,  amint  a  komoly  férfi  mély  szerelmével  von- 
zódott egy  nőhöz  s  a  családi  -életet,  amidőn  azt  a  mérleg  egyik  serpe- 
nyőjébe dobta,  a  másikba  pedig  fejedelmi  koronáját,  súlyosabbnak  ta- 
lálta. Az  államrezon  miatt  nem  lehetett  a  nő,  egy  hivatalnoknak  az  öz- 
vegye, a  felesége  s  a  tehetetlen  düh  ökölbe  szorította  a  kezét,  anélkül, 
hogy  lecsapni  tudott  volna.  Az  értéktelen  szerelmi  kalandok  periódusa 
következett  most.  A  hajlandósága,  a  rátermettsége  meg  volt  erre.  Férfi 
volt  és  az  anyja  lobogó  vére  ömlött  át  az  ő  vértömlőibe  is.  Bizalmas  em- 
bere előtt  egy  izben  maga  tett  erre  célzást.  Ha  egy  nő  le  tudta  kötni  ér- 
deklődését, kitartott  mellette.  A  trónról  való  lemondása  után  Párisban 
egy  ballett-táncosnővel  volt  viszonya.  Ez  a  liezon  is  hosszabb  ideig 
tartott. 

A  felesége  zavartalan  boldogságot  igért  neki.  Kecskó  Natália  is  ro- 
mán nő  volt,  de  épenséggel  nem  abból  a  tipusból,  melynek  Katargi 
Mária  volt  markáns  alakja.  Fiatal  volt,  tizenhat  éves  sem,  oly  szép, 
mint  «a  milói  Vénusz  eredetije»,  s  fiatalsága  és  csodás  szépsége  boldog- 
ságot igért  és  mámort.  Az  utóbbi  is  fontos  tényezője  volt  Milán  házas- 
ságának, mint  általában  a  házasságnak. 

Az  Ígéretet  a  fiatalasszony  nem  váltotta  be:  a  házasság  első  esz- 
tendei után  beállott  férj  és  feleség  között  az  elhidegülés.  Milán  szerette 
a  feleségét,  ehhez  a  szeretethez  azonban  a  pszichének  sok  köze  alig 
volt.  Az  anyja  vére  és  az  Obrenovicsoké  forrt  az  ereiben.  A  Obrenovi- 
csok  életében  a  nő  mindig  végzetes  szerephez  jutott.  A  dinasztia  meg- 
alapítója: Milos  nem  utolsó  sorban  szerelmi  kalandjai  egyikének  kö- 
szönhette detronizálását.  Ez  a  fejedelmi  sorba  került  egészséges  ős- 
paraszt  azt  tette,  amit  a  legtöbb  férfi:  megkívánta  a  nőket,  a  mások  tu- 
lajdonát, de  mig  a  legtöbb  férfi  a  megkivánásnál  nem  juthat  tovább, 
addig  neki  szédítő  karrierje  szerencsét  biztosított  vállalkozásaiban.  A 

felesége  úgyszólván  a  karjai  között  lőtte  le  egyik  szerelmesét  ü  az 
Obrenovicsok  chronique  scandaleuse-ének  ez  az  első  fejezete  még  job- 
ban föiingerelte  Milos  ellenfeleit,  akik  később  keresztül  is  vitték  detro- 
nizáltatását.  A  fia:  Mihály  fejedelem,  boldogtalan  házaséletet  élt,  ki- 
szemelt menyasszonya  vele  együtt  pusztult  el  a  kosutujáki  parkban, 
összeesküvők  revolvereitől  s  szablyáitól.  Milán  fia  pedig  kész  patológiai 
tanulmány,  élete  a  pszichopátia  szexuális  egy  fejezete. 

Ha  az  a  gyönyörű,  egészségtől  duzzadó,  fiatal  nő  nem  lett  volna 
abnormális  szexuális  lény,  vagy  helyesebben,  ha  szexuális  lény  lett  volna, 
a  király  élete  és  a  dinasztia,  nemkülönben  az  ország  sorsa  másképen 
alakult  volna.  Ö  maga  mondotta  bizalmasabb  emberei  előtt,  akik  még 
fiókjaikban  őrzik  mozgalmas  koruk  papirra  rögzített  emlékeit,  hogy 
ő  szivleli,  szereti  a  férfiakat,  de  mint  férjeket  ki  nem  állhatja  őket.  Ez 
az  egyetlen  mondat  kivilágít  házassága  tragikumára.  Ha  nem  szenvedé- 
lyes férfinek  a  felesége  s  ha  nem  az  a  súlyos  kötelesség  hárul  reá,  hogy 
egy  életképes,  tehát  mennél  többtagú  dinasztiát  teremtsen  meg  s  ha  a 
vele  kongruens  nők  sorsában:  a  megadásban,  beletörődésben  osztozik, 
a  tragikum  lefolyása  enyhébb  lett  volna,  mint  amilyen  a  valóságban 
volt.  De  ő  nem  tudta,  nem  akarta  megérteni,  hogy  férjével  és  az  or- 
szággal szemben  kötelességei  vannak,  lehetnek.  Az  országgal  szemben? 
Oh,  azoknak  eleget  tett:  trónörököst  adott  az  országnak.  A  férjének?... 
Egészen  más  a  véleménye:  elsősorban  önmagával  szemben  van  köteles- 
sége, az,  hogy  megőrizze  a  szépségét.  A  szülés  azonban  nem  eszköze, 
épenséggel  nem  eszköze  a  célnak,  ő  ezt  igy  tudja,  tudós  asszonyok  ta- 
nították meg  rá.  S  a  szenvedélyes  férje  ellen  ösztönszerűleg  föltámadt 
ellenséges  érzülete  eltompította  benne  a  finomságot  és  tapintatot  s 
bosszuszomját  elégítette  ki  akkor,  amidőn  kíméletlen  nyerseséggel, 
gúnnyal  utasította  el  a  szerelméért  kolduló  férjet  s  ezzel  önmaga  taszí- 
totta őt  hozzá  méltatlan  kalandok  útvesztőjébe  s  ő,  a  királyné,  volt  az, 
aki  a  király  tisztátlan  házaséletére  folytonos  botrányok  provokálásával 
Európa  tisztátlan  szenzációra  éhes  közönségének  figyelmét  ráirányította, 
házaséletüket  pedig  valóságos  pokollá  változtatta,  önmagát  azonban 
a  nővel  született  nagyszerű  megtévesztő  képességével  mártírrá  avatta. 
A  király  csatákat  vesztett,  a  balsikerek  tőrét  tövig  döfte  a  nagyszerb 
eszme  szivébe,  szerelmi  kalandorrá  lett;  a  királyné  sebesülteket  ápol  és 
vigasztal,  hozzá,  a  hűtlenül  elhagyotthoz,  nem  közelíthet  férfi,  ő  maga 
az  erényesség  s  a  politikában  is  azon  van,  hogy  ura  végzetes  hibáit  jóvá 
tegye:  ausztrofil  politika  helyett  russzofilra  törekszik.  A  király  ezek 
után  minden  energiájával  a  válást  forszírozta,  ami  hihetetlen  küzdel- 
mek árán  végre  sikerült  is.  A  párisi  lapok  erre  más  kifejezést  találtak: 
gyalázatosan  elhagyta  királyi  hitvesét. 

Talán  megközelítettük  a  valóságot,  amidőn  ennek  az  érdekes  em- 

berpámak  a  tragikumát  a  fenti  módon  magyaráztuk  s  annak  magvát 
a  szexuális  kérdésben  találtuk  meg.  Hogy  egyéb  emberi  hibák  is  hozzá- 
járultak a  mag  megnagyobbodásához,  ez  az  első  pillanatban  is  termé- 
szetesnek tűnik  föl.  Milán  értékes  ember  volt,  nem  mindennapi  talen- 
tum, de  emberi  hibák  is  nagy  mértékben  föltalálhatók  voltak  jellemé- 
ben s  könnyelmű  természete  ősbohém  embert  faragott  belőle,  aki  soha 
éjfél  előtt  lefeküdni  nem  tudott  és  ép  a  bohém  természete  s  szenvedélyei 
miatt  sohasem  lehetett  volna  mintaférj.  Natália  sem  szűkölködött  em- 
beri hibákban. 

Milánnak  egy  kedves  embere  igy  jellemezte  a  két  házastársat: 
Milánt  nem  nevelték  a  házasságra,  feleségét  pedig  nem  nevelték  ki- 
rálynénak. 

Egy,  a  királynéhoz  közel  állt  szerb  államférfitől  a  következő  jel- 
lemzést kaptam  Králjica  Natáliáról: 

A  királynál  öt  évvel  fiatalabb  királynét  valóban  nem  nevelték, 
nem  is  nevelhették  a  királynéi  hivatásra,  azzá  véletlenül,  egy  húszon 
felüli  ifjú  föllobbanása  révén  lett.  Mint  asszony  kacér  volt  és  hiu  — 
kacagása  szinte  rejtélyessé  teszi  a  férfiak*  irányában  megnyilvánuló  el- 
utasító viselkedését,  —  bájainak  ápolása  elvonta  őt  anyai  kötelességé- 
nek teljes  mértékben  való  teljesítésétől.  Ezzel  elriasztotta  magától  a 
királyt,  aki  igazán  szerette  őt,  de  eljátszotta  a  dinasztia  barátainak  sze- 
retetét és  ragaszkodását  is.  Az  elkényeztett  gyermek  önfejüségével  nem 
hallgatott  mások  okos  tanácsára  s  akaratát  minden  áron  és  körülmé- 
nyek között  keresztül  vinni  törekedett.  Az  eddig  említett  tulajdonságok: 
a  kacérság,  hiúság,  önfejüség  és  az  anyai  kötelességektől  való  huzódo* 
zás  távolították  el  tőle  a  királyt,  de  nem  utolsó  sorban  az  a  törekvése, 
hogy  Szerbia  polilikai  életében  szerepet  játsszon,  még  pedig  a  király 
rovására.  Az  uralkodó  pár  családi  élete  nem  maradhatott  hatás  nélkül 
a  közéletre  sem.  Milán  ellenfelei  Natália  köré  csoportosultak,  Milán 
köré  pedig  azok.  akiknek  bármilyen  téren  tekintélyük  volt.  A  két  nagy 
párt  ép  ugy  acsarkodott  egymásra,  mint  a  két  fejedelmi  személy  .  .  . 

Azt  hitték  Szerbiában,  hogy  Milán  a  trónról  való  lemondása  után 
feleségül  veszi  Krisztics  Artemiziát,  akivel  szerelmi  viszonyt  folytatott. 
Ez  nem  történt  meg,  igy  Natália  maradt  a  törvényes  felesége,  aki  azon- 
ban ép  ugy  nem  akart  tudni  semmit  a  férjéről,  mint  az  ő  róla.  Csak  a 
szükség  súlyos  napjaiban  zarándokolt  el  egyszer  Milán  Biarritzhan 
letelepedett  feleségéhez,  hogy  pénztámogatást  kérjen  tőle.  Natália  telje- 
sítette a  kérést,  de  többet  látni  sem  akarta.  Többé  nem  is  látták  egy- 
mást. Natália  férje  temetésére  sem  ment  el. 

Amikor  fia  feleségül  vette  Masin  Drágát,  a  keleti  vallásról  a  ró- 
maira tért  át  s  ortodox  görögből  ortodox  római  katholikus  lett.  Ezzel  a 
lépésével  elvesztette  a  szerbek  szimpátiáját.  Elfelejtették,  jóllehet  a 

Rigómező  óta  ő  volt  Szerbia  első  királynéja  s  valamikor  igen  sok  jó- 
tékony intézményt  létesített  és  támogatott.  Elfelejtették,  holott  már- 
tirrá  avatták  őt  néhány  évtizeddel  előbb. 

Anyagilag  független  volt,  az  államtól  támogatásban  nem  részesült. 
A  politika  iránt  melegen  érdeklődött  s  állandóan  Oroszország  hive  volt, 
bizonyára  nem  utolsó  sorban  azért,  mert  férje  a  monarchiával  való  ba- 
rátságot kereste.  Egy  izben  ő  is  a  monarchiához  pártolt,  de  az  az  idő- 
szak mindössze  tiz  napig  tartott.  1885-ben  volt,  amikor  Milán  trónjáról 
lemondani  készült.  Natália  akkor  fia  régense  akart  lenne  s  e  terve 
megvalósításához  sikerült  is  Ausztria-Magyarország  akkori  követétí 
Khewenhüller  grófot  megnyernie.  Bécsben  azonban  mit  sem  akartak 
tudni  Natália  régensségéről,  igy  ő  ismét  visszatért  russzofil"zmusához. 
Politikai  magatartását  igy  jellemezték  előttem: 

—  Natália  orosz-barátsága  semmit  sem  használt  az  oioszoknak, 
ellenséges  érzülete  nem  ártott  Ausztria-Magyarországnak. 

Tisztán  emberi  szempontból  nagyon  sajnálatraméltó  nő  Králjica 
Natálija.  özvegynek  érezte  magát  még  férje  életében  s  gyermektelen- 
nek, még  mielőtt  Sándor  fia  meghalt  volna.  Az  asszonyi  mártirium  volt 
az  ő  sorsa.  S  ennél  szomorúbb  sors  nincs  is  a  világon.  /. 


Elszász.  Gustaue  Hervé:  Elsass-Lothringen  und  die  deutsch-fran- 
zösische  Verstándigung.  Németre  fordította  Hermann  Fernand.  1914. 

Olyan  hatást  tesz  az  olvasóra  ez  a  könyv,  mintha  nagy  messze- 
ségből rég  hallott  dal  csendülne  feléje.  A  háború  előtt  folyt  külön  élet 
törekvéseinek  egy  nemes  emléke,  mely  egyes  részeiben  a  háború  folya- 
mán uj  érdekesség  hatásával  köti  le  figyelmünket.  Szerzője  Gustave 
Hervé.  A  háború  alatt  ismerjük  Hervé  szerepét.  Kíméletlen  bírálója  a 
francia  hadvezetésnek,  a  francia  háborús  politika  habozásainak,  más 
részt  fanatikus  ellensége  a  porosz  militarizmusnak.  Alig  van  ember, 
akinek  lelke  nagyobb  átalakulásokon  ment  volna  keresztül  a  háború 
alatt,  mint  az  övé.  Szélső  antimilitarista  valaha  s  ma  a  legféktelenebb 
harcrabuzdító.  Uj  hitvallását  avval  mentegeti,  hogy  most  is  a  militariz- 
mus ellen  izgat,  de  háborúra  buzdítva  népét,  a  maga  ellenszerével 
akarja  kiölni  életéből  az  emberiségnek  ezt  a  legborzalmasabb  mételyét. 
Érdekes  Hervé  élete  folyása.  Nincs  hijján  férfias,  megnyerő  mozzana- 
toknak. Brestben  születik  1871-ben  szegény  szülőktől.  Küzködve  eléri 
a  tanári  pálya  viszonylag  nagyobb  nyugalmát,  de  nem  éri  be  katedrája 
nyilvánosságával,  még  szélesebb  rétegben  kiván  hatni  s  igy  korán  kezd 
újságokba  irni.  Tollával  kérlelhetetlen  harcot  indít  a  polgári  társadalom 
ellen,  a  hadsereget  támadja,  Wagram  zászlairól  azt  irja,  hogy  a  sze- 
mélbe valók.  A  nemzeti  becsületet  súlyosan  sértő  e  támadásáért  el 

veszíti  állását.  Csodálatos  rugalmassággal  találja  meg  újra  lelke  egyen- 
súlyát, nem  veszti  el  kedvét,  tovább  irogat,  tanul  és  ügyvéd  lesz.  De 
végzete  itt  is  üldözi.  Féktelen  izgató  iratai  miatt  elitélik  és  törlik  az 
ügyvédek  lajstromából.  Most  végkép  ujságirásra  adja  magát  és  meg- 
alapítja más  név  alatt  még  ma  is  fennálló  lapját:  a  «La  guerre  sociale»-t. 

Cikkeiben  a  háború  ostobasága  és  barbár  mivolta  ellen  lázadoz, 
szociális  állapotaink  felett  sajnálkozik  és  ostorozza  a  mindent  elnyelő 
katonai  kiadásokat.  Mint  tanár  megértést  hirdetett  a  nemzetek  között 
és  ma  csodálkozva  kérdezhetjük,  vájjon  milyen  lélekkel  gondol  megértő 
múltjára  a  jelen  gyűlöletre  szító  perceiben,  ha  ilyen  sorait  olvassa: 
oMint  a  történelem  tanára  a  köztársaság  lycée-iben  arra  tanítottam  ta- 
nítványaimat, hogy  a  reformáció-korabeli  Németországot,  Goethe  hazá- 
ját épen  ugy  szeressék,  mint  a  forradalom  korának  nemes  Francia- 
országát, V.  Hugó  hazáját.»  Azóta  kitörülték  az  események  a  megértés 
becsületes  hangját  Hervé  Írásaiból  és  a  nagy  emberi  társadalom  egyetlen 
panaceáját  a  porosz  militarizmus  irtóztató  véres  megsemmisítésében 
látja. 

Valamikor  másképen  érzett,  valamikor  ugy  gondolta,  nem  tehet 
nagyobb  szolgálatot  az  emberiségnek,  mintha  kibékíti  egymással  a  két 
nyugati  versengő  nemzetet  s  ha  a  versengés  fertőző  okát,  az  áldatlan 
revanche-eszmét  kipusztítja  a  franciák  gondolatvilágából1.  A  háború 
előtt  néhány  évvel  Elszász-Lotharingia  vajúdó  kérdésére  keresett  meg- 
oldásokat. Ugy  vélte,  Oroszország  és  Ausztria-Magyarország  ellentétes 
érdekeiből  pattanhat  ki  az  a  szikra,  mely  lángba  borítja  Európát  és 
egymás  ellen  kergeti  a  német  s  a  francia  népet, 

«Az  orosz  pánszlávizmus,  ez  a  fenhéjázó,  arcátlan  rém,  étvágyra 
kapva  a  balkáni  győzelmek  illatától,  csak  alkalomra  vár,  hogy  Ausztria- 
Magyarországot  elnyelje.))  így  irt  Hervé  a  háború  előtt  néhány  évvel. 
Vájjon  most  tiltakoznék-e  ellőne,  ha  politikai  előrelátásáért  üdvözölnék. 
Valamikor  azt  vallotta,  hogy  az  elszász-lotharingiai  kérdés  az  egyetlen 
nagy  probléma,  amely  ha  idején  meg  nem  oldják,  az  orosz-osztrák- 
magyar  háború  kapcsán  véres  viadalra  kergetheti  a  francia-német 
szomszéd  népet  és  mindfn  törekvése  oda  irányult,  hogy  az  európai 
helyzet  e  veszedelmet  jelentő  súlyos  ütközőjét  eltüntesse.  Szocialista  gyű- 
léseken nagy  agitációt  fejt  ki  és  megírja  könyvét,  melyben  szemléi 
tartva  Elszász-Lotharingia  múltja  felett,  vizsgálgatja  jelen  állapotait  s 
arra  a  végső  következtetésre  jut,  hogy  a  történelmi  jogokra  történő 
hivatkozás  ép  oly  gyönge  fegyver,  mint  a  lakosság  érzelmére  való  appel- 
lálás.  Lotharingia  valóban  a  régi  római  császársághoz  tartozott,  mielőtt 
XV.  Lajos  apósától  a  bécsi  1738-iki  megállapodás  értelmében  megkapta, 
úgyszintén  Elszász  is  a  maga  szabad  városaival,  mielőtt  XIV,  Lajos 
visszahódította;  de  mindevvel  szemben  áll  az,  hogy  Nagy  Károly  és  fia 

szintén  csak  hódítók  voltak  Gallia  területén  és  Július  Caeser  már  800 
évvel  előbb  a  Rajnát  tette  meg  határul  Gallia  és  Germánia  között. 

A  történelmi  jogok  feszegetése  egészen  különös  eredményekre 
vezet.  Ép  oly  tarthatatlan  Hervé  szerint  a  franciáknak  az  az  érvelése, 
hogy  Elszász-Lotharingia  lakosságának  érzése,  hangulata  visszavárja 
őket.  Ezen  a  téren  Hervé  szerint  bekövetkezett  a  lelkek  lecsillapodása, 
a  tiltakozók  politikai  pártja  megbukott  és  az  1911-iki  alkotmány  ugy 
látszik  teljes  megnyugvást  keltett.  Az  az  egy  bizonyos,  hogy  Elszász- 
Lotharingia  népéi  háborút  nem  akarnak;  1913  március  13-án  a  három 
polgári  párt  képviselői  Mühlhausenben  ünnepiesen  tiltakoztak  egy  eset- 
leges német-francia  háború  gondolatá  ellen,  úgyszintén  az  elszász-lotha 
ringiai  képviselőkamara  1913  május  6-án. 

Ilyen  körülmények  között  Hervé  elérkezettnek  látta  az  időt  arra. 
hogy  végre  megtalálja  a  két  nemzet  a  megértés  útját.  Érdekes  ma  is. 
a  fegyveres  döntés  pillanataiban,  hogyan  képzelte  el  Hervé  az  elszász- 
lotharingiai  kérdés  megoldását.  -Üzleti  megegyezést  ajánlott  és  pedig 
négyféle  módon:  Az  első  szerint  Elszász-Lotharingia  köztársaság  lesz, 
de  a  Németbirodalom  tagja  marad.  Ez  a  gondolat  megfelel  Bismarck 
1872-ben  tett  egy  Ígéretének.  Ellenértékül  a  hozott  áldozatért  Német- 
ország papírjait  jegyzik  a  párisi  börzén.  Ez  a  minimális  megegyezés. 
A  második  mód  a  sántikáló  megoldás  módja.  Eszerint  Elszászt  kapná 
Németország,  Lotharingiát  Franciaország;  de  Lotharingiáért  cserébe 
Németországnak  valamelyik  francia  gyarmat  jutna:  Tonking,  Mada- 
gaskar,  vagy  a  francia  Kongó. 

A  harmadik  mód  a  maximális  megoldás.  Ennek  értelmében 
Elszász-Lotharingia  visszakerülne  Franciaországhoz  jelentékeny  gyar- 
matokért cserébe,  aminő  a  francia  Kongó.  Németország  azonfelül  elő- 
vásárló  jogot  nyerne  a  belga  Kongóra.  Végül  a  negyedik,  vagyis  a 
középső  megoldás:  Elszász-Lotharingiát  függetlenné  és  semlegessé  kell 
tenni. 

Hervé  nemes  eszméjének  megvalósulását  meggátolta  az  a  körül- 
mény, hogy  historikus  lelkében  már  rég  megérzett  nagy  események 
borították  lángba  a  világot.  Eszméit  elsöpörte  a  vihar  és  a  békés  meg- 
értés helyett  most  a  nyers  anyagi  erő  dönt  a  népek  sorsa  fölött.  A  jelen 
sivárságai  között  rendkívül  érdekes  felidézni  nemes  törekvéseit,  melyek, 
ha  utopiaszerüek  voltak  is,  nekünk  most  rokonszenvesek,  látva  a  ret- 
tentő szenvedések  chaoszát,  az  egymásnak  rohanó  embersokaságok 
vadságait.  Az  elszász-lotharingiai  háború  előtti  csöndes,  elégedett  han- 
gulat festése  Hervé  könyvében  rendkívül  becses,  annyival  inkább,  mert 
Wetterlé  abbé  háborús  előadásai  Párisban  azt  igyekeznek  kimutatni, 
hogy  Elszász-Lotharingia  lakói  várva-várják  a  nagylelkű  felszaba- 
dítókat Dr.  Petrich  Béla. 

Csathó  Kálmán:  A  nők  titka*  Ezzel  a  címmel  Csathó  Kálmán 
nyolc  elbeszélése  jelent  meg  könyv  alakban.  A  nyolc  elbeszélés  közül 
négyet  (A  nők  titka;  A  házasságok  az  égben  köttetnek;  Mese  a  tégláról; 
Ha  azonban  Micskei  nem  akar)  a  téma  közössége  köt  össze.  A  téma: 
a  nők  titka,  egymással  való  szolidaritása  a  férfiak  ellen,  akiket  szándé- 
kuk ellenére,  már  t.  i.  a  férfiak  szándéka  ellenére,  a  nők  kifogyhatat- 
lan leleményeséggel  és  ösztönszerű  együttműködéssel:  megházasítanak. 
A  nők  összeboronálási  szenvedélye,  amelyről  például  Weininger  filozó- 
fiájában gyűlölködő  és  komor  hangon  esik  szó,  ezekben  a  novellákban 
csúfondárosan  vidám  történetek  mozgatója,  de  megmarad  itt  is:  ős- 
erőnek,  amely  ellen  —  hasztalan  sorolja  fel  az  iró  a  legtanulságosabb 
példákat  és  eseteket  —  nem  lehet  védekezni.  A  történetek  szereplői  a 
magyar  keresztény  uri  középosztály  társaságából  kerülnek  ki  és  ezt  a 
társaságot,  a  nagynéniket,  lányos  mamákat,  házasulandó  komoly  fiatal- 
embereket és  naiv  agglegényeket,  senki  a  Gsathóval  egykorú  magyar 
irók  közül  ugy  nem  ismeri,  mint  ő;  ezért  irásai  magyar  szempontból 
külön  is  érdekesek  és  értékesek.  Magyar  az  előadás  módja  is,  elbeszé- 
lése a  közvetetlenség  benyomását  kelti,  az  ember  szinte  hallja  az 
elbeszélő  hangját,  s  ez  a  hang  —  ezekben  a  novellákban  —  a  vidéki  uri 
házak  hires  anekdótázóinak  kedves,  derűs  és  élces  hangja.  Az  olvasó 
szinte  azt  hinné,  hogy  ezekben  az  elbeszélésekben  az  iró  alakítóképes- 
ségének semmi  munkája  nem  akadt,  ugy  törnek  elő  az  iró  képzel- 
méből,  mint  sziklából  a  patak;  az  elbeszélés  folyamatosságát  valóban 
nem  zavarja  semmi,  a  szerkesztés  erős  vázát,  pilléreit  ugyanis  az  iró 
sikerrel  eltüntette.  Hogy  azonban  mennyire  öntudatos  az  elbeszélési 
technikája,  elárulja  az  egyik  novella,  technikai  bravurprodukció,  amely 
a  «Das  ist  die  Liebe!  Tyuhahaha»  cimet  viseli. 


A  Hadi  Termény  Részvénytársaság  mérlege.  A  Hadi  Termény 
Részvénytársaság  igazgatóságának  1917.  november  13-án  tartott  ülé- 
sében megállapította  a  társaság  1916.  július  1-től  1917.  június  30-ig  ter- 
jedő második  üzletévének  mérlegét.  A  mérleg  adatai  a  következők: 

Mérleg  számla.  Vagyon:  Be  nem  fizetett  részvénytőke  K  14,000.000, 
pénztárkészlet  K  237.544.78,  idegen  pénznemek  készlete  K  61.772.14, 
árukészlet  K  20,069.971.09,  berendezés  K  55.917.99,  adósok  K  258  millió 
987.926  39.  Összesen  K  293,413.132.39.  Teher:  Részvénytőke  20,000.000 
korona,  tartalékalap  K  4,611.243.79,  külföldi  üzlet  háborús  kockázatai- 
nak tartaléka  K  7,500.000,  elfogadványaink  K  32,358.000,  fel  nem  vett 
osztalékok  K  160.500,  hitelezők  K  221,870.183.17,  felesleg  K  6,913.205.43. 
Összesen  K  293,413.132.39. 

Üzleteredmény-számla,  Tartozik:  Költségek  K  4,030,351.44,  tiszti 
fizetések  K  5,198.699.76,  adó  és  illetékek  K  1,016.724.80,  felesleg 
K  6,913.205.43.  Összesen  K  17,158.981.43.  Követel:  Jutalékok  K  7  millió 
504.356.10,  különféle  bevételek  K  6,067.464.17,  külföldi  üzlet  feleslege 
K  3,575.460.56,  kamatok  K  11.700.60.  Összesen  K  17,158.981.43. 

A  zárszámadás  szerint  tehát  az  1916 — 17.  üzleti  év  K  6,913.205.43 
felesleggel  zárul,  amely  összegből  az  alapszabályok  szerint  a  részvénye- 
sek csupán  a  befizetett  tőkének,  vagyis  6,000.000  koronának  5% -ára 
tarthatnak  igényt,  tehát  osztalék  fejében  összesen  K  300,000,  vagyis 
részvényenként  K  150  lesz  kifizetendő,  mig  a  feleslegből  fenmaradó 
K  6,613.205.43  tartalékba  helyezendő. 

A  Hadi  Termény  Részvénytársaság  igazgatósága  ugyanezen  ülé- 
sében dr.  Vuk  Alajos  igazgatóhelyettest  igazgatóvá,  Back  Rudolf,  dr. 
Barta  Imre,  Frommer  Ottó,  Mangold  Sándor,  Rudas  Béla,  Timár  Soma, 
Weisz  Ignác  és  dr.  Werkner  Ödön  osztályfőnököket  cégvezetőkké  ne- 
vezte ki. 

Az  igazgatóság  az  általános  drágaságra  való  tekintettel  a  tiszvise- 
lők  részére  25 — 100%-ig  terjedő  drágasági  pótlékot  és  a  családos  tiszt- 
viselők és  tisztviselőnők  részére  a  gyermekek  száma  szerint  emelkedő 
külön  családi  pótlékot  állapított  meg. 


A  Magyar-Hollandi  Biztosító  Részvénytársaság  a  VII.  magyar 
hadikölcsönből  500.000  K  névértékű  6%-os  cimletet  jegyzett.  Ezzel 
hadikölcsön-  és  állami  pénztárjegykészlete  közel  kilenccdfcl  millió 
koronára  növekedett. 


HUNGÁRIA  KÖNYVNYOMOA. 


A  Habsburg*  birodalom  problémája 


Irta:  Réz  Mihály. 

A  Habsburgok  birodalma  ismét  sorsdöntő  fordulóhoz  ért. 
Generációk  sorsa  az,  ami  fölött  most  határoznak.  Rólunk  megint, 
és  megint  nélkülünk. 

A  nagy  európai  konflagráció  termi  gyümölcseit. 

Csehország  függetlensége,  Bélszlávia  kialakulása,  perszonál- 
unió  Romániával,  Lengyelország  önállósága,  Magyarország  de- 
mokratizálása, —  mind  egy-egy  étape  lesz.  Mindenikük  egy  meg- 
változott európai  helyzetnek  a  magyarság  iránt  ellenséges  ténye- 
zők által  megvont  konzekvenciája;  együttesen  egy  nyilvánvalókig 
összhangzatos  egész. 

A  Habsburgok  birodalma  minden  időkben  elsősorban  kül- 
politikai alakulás  volt;  diplomáciája  volt  mindig  a  birodalom- 
,alkotó  tényező.  Minden  uj  európai  szituáció,  szükségkép  ujjá- 
alkotta  a  monarchiát.  Szorosabbá  vagy  lazábbá  tette  a  belső  ösz- 
szefüggést,  területét,  szervezetét,  egész  konzisztenciáját  megvál- 
toztatta. Történelmünk  régi  nagy  eseményei,  maga  az  1848-iki  és 
1867-iki  átalakulás  is,  mind  egy  megváltozott  európai  helyzetnek 
helytelenül  vagy  helyesen  megvont  konzekvenciái.  E  fordulatok 
belpolitikai  momentumainak  túlértékelése  bizonysága  a  provin- 
ciális látkörnek,  mely  az  állami  önállóság  elvesztésének  szükség- 
képeni  —  mai  napig  kiható  —  következménye  volt. 

A  mai  európai  helyzetben  teljes  erővel  nyomulnak  előtérbe 
a  Habsburg  birodalom  alapproblémái.  Régi  vágyak,  érzések, 
ambíciók,  belekapcsolják  régi  —  soha  fel  nem  adott  —  törek- 
véseiket. 

Magyar  Figyelő.  26 

Elemi  erővel  tolul  előtérbe  a  monarchia  szlávjainak  problé- 
mája, s  a  monarchia  szlavizálásának  hivei  elemi  erővel  törnek 
régi  céljuk  felé. 

Hol  van  Magyarország? 

Csehország  teljes  erővel  küzd  a  függetlenségért.  És  sike- 
resen. 

A  délszláv  mozgalom  nőttön  nő.  És  a  hadügyi,  pénzügyi 
téren  megnövekedő  Horvátország  megkapja  Dalmáciát  is  s  nem- 
zeti vívmány  lesz,  hogyha  megkapja  Boszniát.  A  délszláv  állam 
alapjai  mind  rendre  lerakódjak.  Lengyelország  függetlensége 
küszöbön  áll. 

Megmozdult  a  világ.  Egy  uj  Habsburg  birodalom  alakul 
itten.  Egy  uj  világ  támad  a  szemünk  előtt. 

Az  egész  monarchia  forrong,  vajúdik.  A  jövő  nagy  proble- 
máiank  lázában  megfeszül,  megacélosodik  minden  akarat.  Min- 
den kis  néptörzs  uj  életre  hivatottnak,  uj  reménységekre  jogosí- 
tottnak, jövendővel  biró  nemzetnek  érzi  magát. 

Provincia  csupán  csak  Magyarország. 

Nem  törvény  szerint,  nem  erő  szerint;  de  igenis  érzésben  s 
gondolatban. 

E  világok  konflagrációjában,  e  jövendő  generációk  sorsát 
eldöntő  órákban,  birodalmakat  teremtő  és  birodalmakat  temető 
nagy  harcok  óráiban  ugy  gondolkozunk,  ugy  érzünk,  mint  egy 
provincia. 

Kicsinyes  ellentéteinket  el  nem  seperhette  e  világvihar. 
Perpatvarainkat  el  nem  hallgattathatta  ez  ég  zengése.  Soha  még 
nemzetnek  képviselői  ilyen  nagy  időkben  nem  voltak  ilyen 
kicsinyek. 

Körülvéve  az  ellenségeitől,  harcban  künn,  harcban  a  mon- 
archián belül,  pártjainak  alacsony  szenvedélye  a  magyarság  ere- 
jének alapjait  ássa  alá. 

Tartománygyülések  gondolkoznak  igy,  nem  önálló  nem- 
zeteknek törvényt  hozó  gyűlései.  Landtag  érez  igy,  nem  nemzeti 
parlament. 

Hiába  van  tele  a  corpus  iuris  állami  önállóságunk  törvényes 
garanciáival:  hiába  erősítette  meg  ezt  a  nemzetet  nemzedékek 
verejtékes  gazdasági,  kulturális  és  kormányzati  munkássága; 
hiába  van  joga  az  önálláshoz,  hiába  van  meg  a  nyers  ereje: 
mindhiába,  hogyha  nem  érzi  valójában  államnak  magát. 

Bécs  ezt  meg  nem  tudta  volna  tenni  ellenünk. 

Törvényt  ha  erőszakolt  volna,  mely  minket  provinciává 
tegyen:  Magyarország  fellázadt  volna  ellene.  Erővel  ha  próbálták 
volna  kivinni:  Magyarországon  kitört  volna  a  forradalom.  Amire 
sem  törvény,  sem  erő  nem  lenne  képes,  azt  megcsinálta  az  utolsó 
évtized  pártszenvedélye:  provinciális  színvonalra  sülyesztette  le 
a  magyar  közéletet.  Kikapcsolta  a  nemzet  érdeklődéséből  a  nagy 
kérdéseket  s  személyi  és  csoportérdekeinek  a  szemetjével  töl- 
tötte meg. 

A  pártokban  a  nemzeti  érzés  lehanyatlott.  Senkit  meg  nem 
csal  az  ellenkezőnek  látszata.  A  nemzeti  vágyakkal  szemben 
való  opportunizmus  nem  nemzeti  érzés,  hanem  csak  megalkuvás, 
mely  adott  esetben  a  nemzetköziséggel  is  alkuszik.  A  nemzeti 
érzésnek  erkölcsi  alapja  van.  Alapja:  a  nemzet  érdekei  iránti 
feltétlen  odaadás.  Alapja:  az  egyéni  hiúságnak,  érdekeknek, 
boszuvágynak  feltétlen  alárendelése.  Alapja:  az  a  kategorikus 
imperativus,  amely  az  elvekkel  nem  játszik,  s  amely  azokból  sem 
a  népszerűség,  sem  a  hatalom  érdekében  nem  alkuszik. 
•  Ez  a  nemzeti  érzés  az,  amely  megfogyatkozott. 

Ausztria  szlávjai  szenvedélyes  erővel  hirdetik  ellenünk 
a  harcot  s  a  monarchia  szlavizálására  mi  magunk  nyújtunk  nekik 
kezet,  ők  jogot  formálnak  a  szláv  lakosságú  magyar  megyékre; 
s  mi  sietünk  választójogot  adni  e  szláv  tömegeknek,  hogy  az 
előre  beigért  cseh  agitáció  sikeresebb  legyen.  Erőt  adunk 
nekik,  teret  és  reménységet,  hogy  ha  területileg  nem  is,  de  érzel- 
mileg, politikailag  megnövekszik  ^  a  mi  jóvoltunkból  növek- 
szik meg  —  a  pánszlávizmus  ereje  s  igy  a  csehek  befolyása  Ma- 
gyarországon. 

Romániában  perszonál-unióra  gondolnak  a  monarchia  két 
államával.  így  könnyebben  remélik  a  nálunk  lakó  fajrokonaikkal 
való  egyesülést.  Mint  a  dinasztia  hivei,  mint  a  birodalom  támaszai, 
ezen  törekvésük  céljáról  joggal  fogják  mondhatni,  hogy  az 
nem  elszakadás.  És  mi  provinciális  marakodásokban  elbódulva 
segítségükre  jövünk  s  jogokat  adva  fegyvert  osztogatunk  azok 
között,  akikre  e  dákoromán  tervezők  Magyarországon  számítanak. 
Hogy  milyen  méltán  számítanak,  azt  mindenki  előtt  nyilván  meg- 
mutatta az  oláh  betörés.  Amely  parlament  ilyen  tapasztalatokon 
sem  tud  okulni,  az  az  okulásra  teljesen  képtelen. 

Csehországnak,    Délszláviának    független  szervezése;  Ro- 

mániának  Habsburg  jogar  alá  juttatása;  Lengyelország  önálló- 
sága  s  dinasztiánkhoz  kapcsolása;  mind  e  terveknek  összesége: 
idők  jele. 

Idők  jele. 

Vizsgáljuk  meg  ebben  az  összefüggésben,  ezeknek  a  lehe- 
tőségeknek a  szemmel  tartásával,  mindezzel  számolva,  a  lengyel 
probléma  bonyodalmait.  Vizsgáljuk  nyugodt  tárgyilagossággal, 
mellőzve  minden  avult  romantikát.  Akkor,  amikor  száz  és  száz- 
ezrek vére  omlik,  az  érzelgésre  nincsen  alkalmas  pillanat  s  a  túl- 
realizmus  mai  időszakában  minden  efféle  csak  —  csinált  virág. 
Romantikának  látszik;  voltakép  hipokrizis. 

Mérlegeljük  tehát  tárgyilagossággal  Lengyelország  önállósí- 
tásának következményeit. 

Az  a  határ,  amely  a  lapokban  közölt  tervek  szerint  jövőre 
Oroszország  határa  volna:  Németország  szempontjából  —  s  ez 
reánk  is  természetesen  igen  fontos  —  kétségkívül  rendkivül 
előnyös.  Lényegesen  megrövidíti  az  érintkezési  vonalat  Orosz- 
országgal. És  még  ezen  lényegesen  rövidebb  vonalon  sem  direkt 
Németországgal  jutna  érintkezésbe  Oroszország.  Németország 
ezzel  visszahúzódik  Európába,  a  monarchia  ellenben  —  Lengyel- 
ország révén  —  előbhretolja  határait  s  magát  Oroszországgal 
szemben  még  sokkal  jobban  exponálja.  Ha  még  ehhez  vesszük  a 
Romániáról  szóló,  folytonosan  szállongó  híreket  s  elképzeljük, 
hogy  nemcsak 1  a  lengyel,  hanem  a  román  határok  védelme  is 
reánk  hárulna,  akkor  Oroszországgal  oly  hosszú  fronton  jutnánk 
érintkezésbe,  hogy  ezért  a  veszélyért  uj  s  értékes,  de  nagyrészben 
russzofil  elemeknek  elnyerése  vajmi  kevés  kárpótlást  nyújtana. 

Egy  ilyen  megoldás  terve  nehezítené  a  békét  s  tartósságát 
is  veszélyeztetné.  A  revanche-vágynak  erős  tápot  nyújtanának 
azon  országok  russzofil  pártjai  s  az,  hogy  nemzeti  törekvéseik 
szükségkép  a  központi  hatalmak  ellen  irányulnak. 

A  lengyel  russzofilek  politikájában,  oszlályszeniponlok  mel- 
lett, mindig  nagy  szerepet  játszott  az  a  gondolat,  hogy  ha  Orosz- 
ország akadályozza  is  a  lengyel  függetlenséget,  a  lengyel  nemzeti 
egységet  csak  ő  szerezheti  meg.  A  Wielopolski  nagy  koncepcióju 
politikájában  is  kiváló  erővel  domborodik  ki  ez  a  gondolat. 
Azót'a  is  mindig  ható  erő  maradi.  Oroszország  a  jövőben  egy 
önállósított  Lengyelországgal  szemben  a  nemzeti  egység  protek- 
toraként  lépne  fel.  Németországgal  szemben  ezen  az  alapon  iz- 

gatná  a  lengyelséget,  és  amint  galíciai  politikánk  mindig  kényes 
pont  maradt  az  orosz-osztrák-magyar  diplomáciai  viszonyban,  a 
legbarátságosabb  időszakokban  is:  ugy  válnék  a  lengyel  irreden- 
tizmus kezelésének  kérdése,  amint  már  Bismarck  megmondotta, 
állandó  súrlódások  okozójává  Németország  és  a  monarchia  kö- 
zött. Vegyük  ehhez  a  monarchia  szláv  és  katholikus  elemeinek 
megnövekedésének  szükségképeni  következményeit  s  látnunk 
kell,  hogy  a  lengyel  kérdés  mögött  voltakép  a  német-osztrák  szö- 
vetség jövőjének  a  kérdése  rejtőzik. 

De  Oroszország  egy  perszonál-uniós  megoldás  esetén  már 
nemcsak  a  lengyel  egység,  hanem  a  lengyel  függetlenség  mellett 
is  állást  foglalna  s  ezzel  már  direkt  a  monarchia  érdekeit  is  érin- 
tené. Hiszen  mi  természetesen  nem  nyugodhatnánk  Lengyel- 
ország teljes  függetlenségébe  addig,  amig  külpolitikai  magatar- 
tásának irányára  nézve  nincsenek  garanciáink.  Egészen  bizonyos, 
hogy  e  szükségképeni  megszorítások  a  lengyelségben  kedvetlen- 
séget keltenek.  Mert  a  hála  nem  politikai  fogalom  s  a  nemzeti 
ideál  szükségkép  mindig  követelőbb.  Ezt  a  függetlenségi  han- 
gulatot Oroszország  és  Franciaország  nagy  sikerrel  használhat- 
ják majd  fel  ellenünk,  mert  jövőre  már  az  ő  érdekükben  is  áll. 
Attól  a  perctől,  amelyben  Lengyelország  velünk  perszonál-unióba 
jut,  minden  nemzeti  törekvését  csak  ellenünk  s  csak  ellensé- 
geinkkel valósíthatja  meg.  Ez  a  geográfiai  és  ethnográfiai  hely- 
zetnek kérlelhetetlen  logikája.  Nem  is  tehetnek  másként  —  nem- 
zeti ideáljainak  érdekében  nem  tehetnek  —  mint  hogy  ellenünk 
legyenek. 

Teljesen  megértjük  a  helyzetnek  e  szükségképeni  kon- 
zekvenciáit. Egészen  természetesnek  találjuk.  De  egy  ily  kon- 
zekvenciákat teremtő  helyzetnek  az  előidézése  nem  áll  az  érde- 
künkben. 

A  Lengyelországgal  való  perszonál-unió  a  monarchia  egész 
struktúráját  is  megváltoztatná.  Hiába  maradna  meg  egyelőre 
a  dualizmus,  ha  ugyan  megmaradna;  Galicia  elvesztése  után 
Ausztriában  Csehország  súlya  szükségkép  rendkívül  megnőne. 
A  németség  a  Habsburg  birodalomban  egy  önálló  Lengyelország 
által  amúgy  is  még  jobban  háttérbe  szorulna.  Csehország  ön- 
állása  pedig  a  délszlávok  amúgy  is  erősen  aktív  törekvései  szá- 
mára készítené  elő  az  utat.  Ne  Magyarország  túlsúlyától  félje- 
nek Ausztriában  —  a  magyar  radikalizmus  belpolitikája  segít 

ezen  —  hanem  attól,  ami  akutabb  veszély.  A  Habsburg  biro- 
dalom szlavizálása:  ez  az,  ami  fenyegeti  az  ausztriai  németséget 
s  ami  ellen  e  birodalomban  csak  a  magyarságban  találhat  szö- 
vetségest. 

Egy  önálló  Lengyelország  amúgy  is  igen  erősen  megnövelné 
a  pánszlávizmus  erejét  azáltal,  hogy  szolidárissá  tenné  a  jövőre 
eddig  oly  ellentétes  lengyel  és  orosz  érdeket.  Ék  volt  eddig  a 
lengyelség  az  orosz  és  cseh  között;  összekötő  kapocs  lenne  ezután. 
Semmiféle  államjogi  mechanizmus  ezen  nem  segít. 

Az  önállóvá  lett  két  szláv  országnak  Oroszországgal  való' 
eme  direkt  érintkezése  fantasztikus  terveket  érlelne  meg  a  lel- 
kékben.  Kifelé:  vagy  a  revancheot  hozná,  vagy  egy  érzelmi  alapon 
álló  —  s  igy  mértéket,  megfontolást,  határokat  és  feltételeket  nem 
tűrő  —  oroszbarát  politikát;  befelé:  Ausztria  teljes  szlavizálását 
Az  Oroszországgal  való  határunk  kitolása  és  meghosszabbítása 
ugyanily  irányokba  hatna. 

Ezek  mellett  a  nyilvánvaló  nehézségek  mellett  Lengyelor- 
szág jövendő  alkotmányának  mikéntje  is  súlyos  problémákat  tár 
elénk.  Ha  a  teljes  önállóság  meg  nem  adható,  természetes,  hogy 
a  szükséges  megszorítások  ellen  állandó  lesz  a  lengyelség  akciója. 
Minden  lépés  azonban,  amelyet  e  törekvésnek  honorálására  Bécs- 
ben tesznek,  nemcsak  Németországban  okoz  majd  kedvetlenséget, 
hanem  Magyarországban  is  fel  fogja  szítani  a  tiszta  perszonál- 
uniós  törekvéseket.  Azt  fogják  mondani,  hogy  annyi  jogot  a  ma- 
gyarságnak is  követelhetünk,  mint  amennyit  Bécs  megad  egy 
hódított  országnak.  Ausztria  szlavizálása,  a  teljes  föderalizmus 
mellett  a  magyar  különválási  törekvések  megerősítése  is  bekövet- 
kezhetik.  Cseh,  lengyel  és  romániai  csapatokkal  együtt  egy  had- 
seregben állani  Oroszországgal  szemben,  nem  is  lenne  kedvező 
kilátás  a  magyarságnak. 

A  monarchia  egész  mai  struktúrájának  megváltoztatásáról 
van  tehát  szó  s  ezzel  a  monarchia  és  Németország  szövetségének 
jövőjéről  is  a  lengyel  kérdés  helyes  megoldásánál. 

A  monarchia  háborúja  védelmi  háború.  Védekezésből  kezd- 
tük s  védelmi  szempontok  kell  hogy  befejezésénél  vezessenek. 
Minket  a  Balkán  sorsa  érint  ebből  a  szempontból  első  sorban. 
Jövendőnk  védelmi  vonala  itten  fekszik.  Oroszország  és  Olasz- 
ország legyőzése  a  Balkánon  kell  hogy  megteremje  gyümölcseit 
Uj  súrlódási  felületeket  nem  szabad  a  régiek  mellé  teremtenünk. 

Ujabb  pontokon  nem  szabad  magunkat  Oroszországgal  szemben 
exponálnunk.  Ujabb  revanche-vágyakat  felszítanunk  nem  sza- 
bad.  Nem   különösen   olyan   országok    elnyeréséért,  amelyek 

—  mint  Románia  és  Lengyelország  —  lelkükben  inkább  húznak 
ellenségeinkhez  s  nemzeti  aspirációikat  csak  ellenségeink  segé- 
lyével és  csak  a  mi  rovásunkra  valósíthatják.  Nem  szabad  evég- 
ből megbontanunk  a  mai  monarchia  egész  struktúráját  s  szlávi- 
zálni  és  szláv  külpolitikai  irányba  terelni  az  egész  Habsburg  biro- 
dalmat. 

Különösen  helytelen  volna  minden  oly  politika,  amely  ily 
veszedelmes  következményekkel  járó  kétes  értékű  hódításokért 
elhagyná  a  védelmi  háborúnak  eddig  mindig  szigorúan  megóvott 
jellegét  s  Anglia  örömére  rálépne  a  bevallottan  annexiós  politika 
végzetes  útjára,  amely  általában  is  meghosszabbítaná  a  háborút 
s  amely  megnehezítené  az  orosz  békepárt  helyzetét  is. 

A  nagy  győzelmek  napjai  a  tartós  béke  lehetőségének  a 
soha  vissza  nem  hozható  napjai. 

Csak  a  győztesnek  békevágya,  igazi  békevágy;  csak  az  hozza 
a  békét  közelebb. 

A  forradalmi  Oroszország  készséggel  meg  fogja  adni  a 
kengyeleknek  azt  a  fokát  az  autonómiának,  amit  mi  nekik  meg- 
adhatnánk s  érzelmeiknek  ez  a  szláv  kapcsolat  inkább  fog  meg- 
felelni. Amit  pedig  mi  nyernénk  a  perszonál-unióval,  azt  bőven 
felülmúlnák  mindazon  károk,  amelyeket  a  monarchia  küí-  és 
belpolitikája  szempontjából  szükségkép  előidézne,  és  az  a  ter- 
mészetes revanche-vágy,  melyet  ép  a  lengyel  nemzeti  egység  iránti 
törekvésekben  való  bizalom  segítne  —  reménynyujtás  által  — 
ébren  tartani,  s  amely  a  balkáni  ellentéthez  még  a  lengyelt 

—  és  Románia  csatlakozása  esetén  a  Fekete  tengerit  is  — 
hozzáadná. 

A  lengyel  kérdés  csak  egy  része  egy  nagyobb  egésznek.  Ex 
a  nagy  egész:  a  Habsburg  biodalom  problémája.  A  széthúzó  fajok 
egyesítésének  szövevényes  problémája. 

A  birodalmi  egység  politikája  próbálta  megoldani;  a  föde- 
ralizmus is  megpróbálta;  minden  uj  szituáció  újra  felveti  az  ösz- 
szes  lehetőségek  harcát. 

Hozzánk  csatolni  a  monarchiabeli  fajoknak  idegenben  levő 
rokonait,  lengyelt,  románt,  szerbet;  itt  benn  csinálni  meg  az  ő 
nemzeti  egységüket:  segélyükkel   átalakítani,  szlávvá  tenni  az 

egész  monarchiát:  ime  e  kérdések  egyik  —  régóta  kisértő  — 
megoldása.  Kiegészítője:  a  magyar  és  német  elem  szupremációjá- 
nak  megdöntése. 

Ez  a  megoldási  mód  a  dinasztia  szempontjából  is  káros  és 
képtelen.  A  törzsrokonaikkal  általunk  egyesítendett  oláhok,  szer- 
bek, lengyelek,  ezt  az  egyesítést  a  mi  kezünkből  szívesen  elfogad- 
nák. De  azután  rögtön  megtennének  mindent  a  maguk  teljes  ön- 
állósága felé.  Oroszország  tapasztalta  a  Balkánon,  hogy  a  fel- 
szabadító mit  várhat;  elébb  Görögországgal,  majd  Bulgáriával, 
időnként  még  Szerbiával  és  Romániával  is. 

Hibás  lenne  tehát  még  a  dinasztia  szempontjából  is  ez  a 
politika.  Magyarország  nemzeti  egységének,  területi  integritásá- 
nak, függetlenségének  épen  a  sirja  lenne.  Ellene  meg  kell  feszítni 
minden  erőnk. 

Nekünk  nem  szabad  a  provinciális  politika  posványaiba 
elmerülnünk.  Nekünk  egy  reánk  előnyös  birodalmi  politika  nagy 
koncepcióival  kell  foglalkoznunk.  Pártharcok  helyett  erre  kell 
nevelnünk  a  nemzetet. 

Megelőzni  egy  káros  alakulást;  nem  utólag  keresni  a  grava- 
meneket.  Segítni  egymásnak  az  elhárításban;  nem  utólagos 
személyi  harcokra  keresni  káros  fordulatokban  indokot.  Ez 
a  magyar  pártoknak  kötelessége.  Csakhogy  ehhez  önzetlenség 
kell,  hit  a  nemzeti  eszményben,  s  a  nemzeti  érdekek  iránti  teljes 
odaadás. 

Amely  nemzet  képviselőiből  ezek  az  érzések  kihaltak,  az 
a  nemzet  a  világesemények  nagy  mozgató  erői  közül  kiesik.  Róla, 
nélküle  határoznak.  A  nagy  elhatározásokat  eldöntő  faktorok 
sorából  kimarad. 

Az  uj  európai  helyzet  konzekvenciái  nélküle  vonatnak  meg. 
Egy  hosszú  időre  megváltoztathatatlan  szituáció  nélküle  támad. 

Ebben  az  ünnepélyes  órában,  amely  nemzetek  sorsát  dönti 
el,  a  magyar  politika  összes  ható  tényezőire  az  óriási  felelősség 
rettentő  súlya  nehezül.  Adja  Isten,  hogy  akik  kicsinyek  voltak  a 
nemzet  hősi  harcának  napjaiban,  méltó  képviselői  legyenek  a 
nemzetnek  azon  harcában,  melyet  őnekik  kell  majd  megvivniok. 


Az  arab  nemzetiségi  kérdés. 

Irta :  dr.  Germanus  Gyula. 


Az  arab  kérdés  nem  mai  keletű.  Az  ó-korban  is  időszerű 
volt,  amikor  a  félsziget  lakói  északkeletre  vándorolva  benépesí- 
tették Mezopotámiát  és  megvetették  alapját  a  babyloniai  és  asszir 
sémita  kultúrának.  A  sémiták  a  két  folyó  között  azonban  hama- 
rabb letelepedtek,  mint  az  árják,  és  ezért  a  sémi  nyelvcsaládhoz 
tartozó  nyelvek  nem  terjedtek  el  oly  nagy  területen,  mint  az 
indo-germán  nyelvek.  A  nyelvek  földrajzi  elterjedésének  és 
méretének  kutatói  ezt  az  indirekt  okot  —  a  korai  letelepülést 
és  az  ebből  származó  kultúrai  fölényt  —  figyelmen  kivül  hagy- 
ták teoretikus  szemlélődésükben.  Ugyancsak  sémiták  népesítet- 
ték be  Kelet-Afrika  partvidékét  az  ó-korban,  midőn  dél-arabok 
a  Báb-el-Mandeb  szoroson  át  kivándoroltak  a  mai  Abessziniába. 
Nagy  hullámokat  vert  az  arab  kérdés  Mohamed  fellépésével  és 
tanának  a  beduinokra  tett  mély  hatásával,  akik  Mohamed  után 
nem  egymás  ellen,  hanem  a  hit  örve  alatt  szomszédjaik  ellen 
szálltak  harcba.  A  Krisztus  utáni  VII.  században  az  arab  kérdés 
világtörténelmi  fontosságúvá  vált.  Mohamed  halála  után  (632) 
néhány  évtizeddel  arab  helytartó  parancsolt  Egyiptomban,  Tri- 
poliszban,  Szíriában,  Mezopotámiában,  sőt  India  felé  is  győzel- 
mesen haladtak  előre  az  arab  harcosok.  Az  arab  invázió  gazda- 
sági és  kulturális  volt,  és  mindkét  szempontból  elviselhetetlen- 
nek tünt  fel  a  vele  összeütközésbe  került  népek  előtt.  Omar 
kalifa  (634 — 644),  akinek  az  ősiszlám  legtöbb  rendelkezéseit 
tulajdonítják,  harcosainak  megtiltotta,  hogy  ingatlan  birtokot 
szerezzenek,  mert  attól  tartott,  hogy  a  mohamedánok  dölyfös 

földesurakká  fognak  válni,  földjüket  rabszolgákkal  fogják  mível- 
tetni,  és  a  központi  hatalom  tehetetlen  lesz  velük  szemben.  Ezért 
elrendelte,  hogy  az  összes  meghódított  terület  állami  birtok,  a 
régi  lakók  továbbra  is  megmaradnak  földjükön,  mívelni  tar- 
toznak azt,  de  a  föld  jövedelmének  egy  részét  kötelesek  beszol- 
gáltatni az  állami  kincstárba.  Ebből  ar  földadóból  a  kincstár 
eltartotta  az  egész  mohamedán  arabságot,  férfiakat,  nőket  egy- 
aránt. Az  egyesekre  rugó  összeg  érdem  és  a  prófétához  való 
viszony  szerint  volt  megállapítva.  A  lista  élén  Aisa,  Mohamed 
kedvenc  felesége  szerepelt  12.000  dirhemmel,  a  végén  a  pepe- 
cselő gyermek  állt  100  dirhemmel;  a  rabszolgák  is  képviselve 
voltak.  Ilyen  súlyos  gazdasági  nyomás  a  keresztényeket  arra 
birta  volna,  hogy  tömegesen  behódoljanak  az  iszlám  vallásába, 
hiszen  a  mohamedán,  a  vallásadón  kivül  semmit  sem  fizetett, 
de.  Omar  ellene  volt  az  iszlám  ilyetén  való  terjesztésének.  Ara- 
bok nem  tanulhattak  idegen  nyelvet,  keresztényeknek  nem  volt 
szabad  arabul  irni  vagy  beszélni.  Sőt  ama  szerződésben,  amelyet 
a  hódítók  a  szíriai  keresztényekkel  kötöttek,  megtiltották  a  ke- 
resztény gyermekek  iskoláztatását.  Az  omajjáda  kalifák  ural- 
mukat névleg  a  korán  tanításaira  alapították,  de  azéi;t  keveset 
törődtek  a  korán  szociális  rendelkezéseivel.  Alattuk  az  arab  faj 
korlátlan  befolyást  és  uralmat  nyert  minden  más  faj  és  vallás 
felett.  A  kegyes  hivők,  akiknek  célja  a  hit  terjesztése  volt,  hiába 
hivatkoztak  a  próféta  inspirációira:  «Isten  előtt  legkedvesebb 
az,  aki  köztetek  a  legjámborabb))  —  az  uralkodó  szellem  a 
Mohamed  előtti  kor  arab  faji  szelleme  volt.  Az  arab  nyelv  csodá- 
latos módon  elterjedt  mindenütt,  ahol  arabok  kormányoztak,  és 
elarabosították  Egyiptomot,  Észak-Afrikát,  Szíriát  és  Mezopo- 
támiát. A  nyelv  kulturailag  egyesítette  az  egész  arab  birodalmat. 
Mindenki,  aki  áttért  a  moszlim  hitre,  arabul  volt  kénytelen  val- 
lását megismerni.  A  tudomány  nyelve  arab  volt,  csak  kezdet- 
ben, amikor  a  puszta  fiai  még  gyakorlatlanok  voltak  az  állam- 
számvitelben, vezették  a  hivatalok  könyveit  —  diván-)&it  perzsa 
vagy  görög  nyelven.  Az  arab  nemzetiségi  érzelem  nagy  hullá- 
mokat vert  az  omajjádok  idejében.  Tudományos  viták,  könyvek 
keletkeztek,  amelyeknek  tárgya  az  volt,  vájjon  különb  faj-e  az 
arab,  a  világ  többi  fajánál,  különösen  a  perzsánál;  A  korán  és 
a  próféta  mondásai,  kijelentései  képezték  e  nemzetiségi  viták 
érveit.  így  érthető,  hogy  mindegyik  párt  a  saját  szája  ize  szerint 

változtatta  és  gyártotta  ezeket  a  «szent  kijelentéseket)).  Elő- 
Ázsia  népei  arabokká  váltak;  nemcsak  nyelvileg,  hanem  ethni- 
kailag  is.  Gondolatmódjuk  a  VII.  század  óta  napjainkig  arab 
bélyeget  visel  magán.  Legfeltűnőbb  a  jelenség  Egyiptomban, 
ahol  az  ó-korban  és  közép-korban  az  arabnál  kulturailag  sokkal 
magasabban  álló  nép,  a  görög,  a  római  világi  és  szellemi  uralma 
dacára  nem  tudta  a  lakosságot  a  maga  képmására  átformálni, 
vagy  pláne  beolvasztani,  mint  később  az  arab. 

A  nagy  arab  birodalom  nyelvileg  egységes  volt,  de  poli- 
tikailag csakhamar  részekre  bomlott,  és  e  feldarabolódás  ethni- 
kai  okokra  vezethető  vissza.  A  szíriai,  a  mezopotámiai,  áz  egyip- 
tomi beleolvadt  az  újonnan  jött  arab  fajba,  de  maga  is  rá- 
nyomta énjének  bélyegét  az  arabra,  amihez  járult  az  a  körül- 
mény is,  hogy  az  egyes  kerületek  helytartói  csakhamar  függet- 
lenítették magukat  a  kalifa  világi  uralmától. 

Részfejedelemségek  nőttek  ki  a  helytartóságokból,  de  az 
arab  kultúra,  és  vele  az  arab  faji  érzés  nem  szűnt  meg  még  akkor 
sem,  midőn  e  fejedelmek,  szultánok  maguk  már  nem  arabok, 
hanem  törökök  (szeldsukok)  valának.  A  tulajdonképeni  Arábia 
hatalmas  területe  nem  csábított  világi  uralomra.  Innen  indult 
ki  az  a  nagy  népmozgalom,  amely  EIő-Ázsia  képét  megváltoz- 
tatta, de  a  hódítások  kora  után  Arábia  csak  mint  zarándoklás! 
hely  szerepel  a  mohamedán  világbirodalomban.  Arábia  nem 
terméketlen  sivatag.  Óriási  testében  két-három  országnagyságu 
terület  a  világ  legtermékenyebb  részei  közé  tartozik  (Tiháma, 
Nedsd,  Jemen).  Dél-Arábia  hegyei  magasságban  a  Kárpátokat 
szárnyalják  túl.  De  a  közép-kor  forgalma,  miként  az  ó-koré  a 
Földközi-tenger  körül  játszódott  le,  és  az  arab  korszak  alatt  a 
nyerstermények,  amelyeket  az  óriási  arab  félsziget  bőven  szol- 
gáltatott volna,  nem  képviseltek  értéket.  A  gyér  lakosság  szük- 
ségletét nem  kellett  mesterséges  mívelés  és  költséges  szállítmá- 
nyozással kielégíteni.  Ugyanezen  okok  miatt  Arábia  napjainkig 
nem  játszott  gazdasági  szerepet. 

Midőn  az  oszmán-törökök  felváltották  a  szertehulló  szel- 
dsuk  fejedelmeket  a  történelem  színpadján,  a  helyzet  az  ara- 
bokra nézve  nem  változott.  Mohamedán  uralkodó  alattvalói  let- 
tek és  az  abbesszida  kalifátus  néhány  százada  lassankint  el- 
lanyhította,  felolvasztotta  nemzetiségi  érzületüket  a  nagy,  közös 
iszlám  vallás  mindent  nivelláló  egységében.   /.  Szelim  szultán 

1517-ben  Medinát  és  Mekkát  elfoglalta  és  ezzel  elnyerte  az  összes 
moszlimek  szemében  a  jogcímet  a  kalifátusi  méltóságra.  A  törö- 
kök uralmukat  az  egész  arab  félszigetre  kiterjesztették  és  külö- 
nösen Jemen  birtokáért  folyt  változó  szerencsével  a  harc.  Jemen, 
a  Boldog  Arábia  az  ó-korban  virágzó  államokat  látott  fejlődni 
földjén.  Az  iszlám  első  századában  megtartotta  törzsi  uralmát, 
és  a  törzsfőnök,  «király»  mellett  a  damaszkuszi,  később  bagdadi 
kalifa  helytartója  őrködött  hűbéri  hűsége  felett.  A  IX.  század- 
ban Jemen  is  elszakadt  az  arab  világbirodalomtól  és  ettől  fogva 
egymást  követték  az  egyes  dinasztiák.  Zijádidák,  Jafuridák, 
Hamdanidák,  Aijubidák  stb.  stb.  A  török  hódítás  rendet  terem- 
tett Dél-Arábiában,  és  a  lakosság  belátva,  hogy  képtelen  maga 
uralkodni,  megnyugodott  török  iszlám  fenhatóságában.  Dél- 
Arábia  megelégedettsége  azonban  —  mint  a  török  birodalom 
minden  részében  —  attól  függött,  milyen  kormányzót  küldött  a 
porta  az  ügyek  vezetésére.  A  török  uralom  tetőpontját  az  albán 
eredetű  Haszan  basa  (1550)  korszaka  jelzi,  és  ez  mutatja,  mily 
nagy  sikert  érhet  el  erélyes,  körültekintő,  becsületes  kormány- 
zat Dél-Arábiában.  A  török  uralom  Dél-Arábiában  1635-ig  tar- 
tott, utána  az  imám- ok  következnek;  1676-ban  az  imámok  össze- 
vesznek Dél-Arábia  birtokán,  és  a  különböző  családok  egymás 
ellen  évtizedekig  tartó  háborút  folytatnak.  Mohamed  Ali,  az 
egyiptomi  alkirály  1834-ben  beavatkozott  Jemen  ügyeibe;  mek- 
kai helytartója  szövetségre  lépett  Aszir  tartomány  uralkodójá- 
val és  fellázadt  Mohamed  Ali  ellen,  elpusztította  Mekkát  és 
hatalmába  kerítette  a  nyugati  partvidéket.  Mohamed  Ali  fiát, 
Ibrahim  basát  küldte  a  lázadás  leverésére  és  ennek  rövid  időn 
belül  sikerült  is.  Tihámát  és  Táizzt  meghódítani  és  azt  1840-ig 
kormányozni.  Mohamed  Ali  bukása  után  Dél-Arábia  is  gazdát- 
lan terület  maradt.  Az  oszmán-törököknek  szándékukban  volt 
Jement  ismét  visszaszerezni,  mint  az  egyiptomiaktól  rájuk  szár- 
mazó örökséget.  A  porta  biztost  küldött  le  Jemenbe,  aki  névleg 
képviseltette  az  oszmán  uralmat,  a  mekkai  serif  által.  Mindazon- 
által a  béke  nem  állt  helyre.  A  szanai  imám  megtámadta  a  serift 
és  e  harcok  érlelték  meg  a  portában  azt  az  elhatározást,  hogy 
Jement  fegyveres  erővel  meghódítja.  1849-ben  indul  meg  a  dól- 
arábiai  harcok  hosszú  sorozata.  Hol  a  törökök,  hol  az  arab  imá- 
mok győzedelmeskednek,  és  e  harcokban  fontos  szerepet  játsza- 
nak a  keleti  fondorlatok  is.    A  szuezi  csatorna  megvalósítása 

mélységes  változást  idéz  elő  a  török-arab  politikában.  Arábia 
nyugati  és  déli  partvidéke,  termékeny  hátterével  bevonatott  a 
világforgalomba.  E  partvidék  biztosítása  támaszpontot  nyújt 
Egyiptom  és  Sziria  tartós  birtoklására.  Török  államférfiak  bizo- 
nyára átlátták  az  uj  helyzetet  és  neki  is  láttak  kihasználásának. 
Kár,  hogy  az  a  lanyhaság,  amely  régóta  a  török  adminisztráció 
hibája,  csak  a  kezdetig  juttatta  a  lelkes  politikusokat.  1871  elején 
Mukhtár  basa  vezérlete  alatt  nagyobb  török  haderő  indul  Aszir 
és  Jemen  meghódítására.  Nehéz  és  veszteségteljes  harcok  árán 
majdnem  két  évi  fáradozás  után  ismét  török  uralom  alá  került 
Dél-Arábia.  Ahmed  Rásid  (Tárikh-i-Jemen  ve  Szana.  Stamhul 
1872),  aki  mint  tiszt  vett  részt  az  arábiai  hadjáratban,  bőven  le- 
írja azt,  és  munkája  számos  érdekes  epizód  mellett  fontos  ki- 
jelentéseket is  tartalmaz  a  török-arab  politikára  vonatkozólag, 
így  többek  között  azt  állítja,  hogy  «a  muszlim  kalifátus  súly- 
pontja Arábia,  és  ezért  bármily  áldozatot  is  hoz  az  oszmán  biro- 
dalom annak  birtokáért,  az  nem  tekinthető  elveszettnek.  Min- 
denekelőtt Damaszkuszból  Hidsázba,  Mekkáig  és  Dsiddáig  vas- 
utat kellene  építeni,  annál  is  inkább,  mert  építése  elé  termé- 
szeti akadályok  nem  gördülnek,  és  ez  a  vonal  Arábia  legfonto- 
sabb közlekedési  utja  és  birtokának  biztosítéka))  (258.  oldal). 
A  ma  építés  alatt  álló  és  részben  már  a  forgalomnak  átadott 
Hidsáz-vasut  fényes  megjövedöíését  képezik  e  sorok. 

Dél-Arábia  mellett  Északkelet-Arábia,  a  termékeny  Mezo- 
potámia igyekezett  egyidőben  Dubaisz  ibn  Mazjad  alatt  önálló- 
ságra, de  a  török  uralommal  szemben  erőtlennek  bizonyult. 
Dél-Babylonia  földrajzi  fekvése  következtében  nem  tarthatja 
meg  politikai  függetlenségét,  mert  gazdaságilag  átmeneti  terü- 
let. Ezért  dőlt  meg  a  közép-korban  a  Lahmidák  és  később  ú 
Mazjadidák  uralma.  Beduin  társadalmuk  ma  életre  képtelen,  és 
az  arabság  önállóan  csak  ugy  játszhatik  politikai  szerepet,  ha 
a  beduin  elemet  a  puszták  legtávolabb  zugaiba  hajtja,  erre  pedig 
csak  Sziria  és  Egyiptom  előrehaladt  lakossága  képes. 

A  török  hódítás  óta  az  arab  uralom  csak  Szíriában  és 
Egyiptomban  tudta  magát  fentartani,  de  csakhamar  ezek  ural- 
kodói is  törökök  és  később  maguk  a  török  szultánok  mint  kali- 
fák (I.  Szelim  óta)  lettek.  A  török  uralom  arab  területen  eleinte 
kedvező  változást  jelentett.  Az  egyes  részfejedelmek  szipolyo- 
zása  által  tökrement,  egység  hijján  szertehulló  arabság  szigorú, 

de  egységes  és  központi  kormányzás  alá  került.  Nemzetiségi 
ellentét  csak  azután  tünt  fel,  hogy  a  török  kormányzók  a  nép 
bőrén  meggazdagodni  kívántak.  Midőn  a  törökök  az  arabok 
uraivá  váltak,  arab-török  nemzeti  kérdés  nem  volt.  A 
fennálló  ellentétek  a  rossz  gazdálkodásból  és  kormányzásból 
eredtek,  mint  mindenütt  az  oszmán  birodalomban  —  és  a  világ 
többi  államában.  A  törökök  tudták,  hogy  az  arabok  veszedelmes 
ellenfeleik,  és  erőszakkal  elnyomtak  minden  mozgalmat.  De 
ameddig  e  mozgalmak  csak  gazdaságiak  voltak,  amihez  hozzá- 
járult az  arabok  törökgyülölete,  addig  a  török  kormány  könnyei) 
bánt  el  velük.  Az  arab  nép  faji  öntudatára  még  nem  ébredt.  És 
itt,  ahol  a  legújabb  kor  küszöbét  átlépjük,  az  arab  kérdésnél  is 
ugyanazt  a  jelenséget  tapasztaljuk,  mint  mindenütt  a  világon, 
t.  i.  hogy  az  eszmék  kormányozzák  a  népeket,  és  ezek  az  eszmék 
időszerhit'  változnak,  önmagukkal  ellentétbe  kerülnek,  és  gyak- 
ran nem  természetes  folyományai  a  fennálló  állapotnak,  hanem 
idegenből  kölcsönzött  ruhadarabok,  amelyek  groteszk  formákba 
kényszerítik  viselőiket. 

Az  arab  nemzetiségi  kérdés  nem  volt  inhaerens  az  arab 
nép  szellemében,  sem  gazdasági  fejlődésének  irányában.  Török 
elnyomóikban,  kellemetlen  mohamedán  kormányzókat  láttak, 
akikkel  teljes  békességben  megfértek  volna,  és  faji  öntudatukra 
sohasem  ébredtek  volna,  ha  azok  velük  szemben  emberségesen 
és  politikailag  helyesen  jártak  volna  el.  De  a  török  gondolkozás- 
módot mindig  a  rendszertelenség,  a  gyors  és  feltűnő  siker  haj- 
hászása  jellemezte,  mig  a  maradandó  eredménnyel  —  «ultimat<* 
results»,  nem  törődött.  így  volt  ez  politikájában,  hadviselésé 
ben,  amelyben  csak  taktikát  ismert,  stratégiát  nem,  és  kultúrájá- 
ban. Az  arabok  a  török  szultánt  jogos  uruknak  ismerték,  mert 
kalifájuk  volt.  A  moszlim  előtt  pedig  a  faji,  a  nemzetiségi  kérdés 
nem  létezett.  Ha  a  török  kormányzás  magához  láncolta  voln:i 
az  arabságot  adminisztratív  intézkedéseivel  akkor,  midőn  az 
még  idegen,  európai  hatástól  mentes  volt,  az  arab  nemzetiségi 
kérdés  sohasem  vethetett  volna  oly  nagy  hullámokat.  A  XIX. 
század  a  nemzetiségi  öntudat  százada.  Államok  a  nemzetiségi 
eszme  alapján  szerveződtek  és  alakultak  át.  Európában  ez  az 
eszme  a  polgári  szabadelvüségből  táplálkozott  és  fejlődött,  de 
fontos  principiumnak  tartották  olyan  államoknál  is,  ahol  ez  az 
eszme  nem  gyökerezett  természetes  fejlődésben.   A  nemzetiségi 

érzület  általánossá  vált  és  kiváltotta  ugyanezt  az  érzést  a  kisebb- 
ségi nemzeteknél  is,  a  tulajdonképeni  nemzetiségeknél,  akik  igy 
külső  nyomás,  külső  áramlat  folytán  jutottak  arra  a  meggyőző- 
désre, hogy  ők  egyéni  gondolkozással,  egyéni  fajisággal,  nemzeti- 
séggel  birnak.  És  csodálatosképen,  ott,  ahol  sem  éhínség,  sem 
török  közöny  és  zsarolás  a  népet  függetlenségi  akaratra  nem  indí- 
totta, ott  felébresztette  faji  öntudatát  külföldi  tanítás,  térítés  és  po- 
litikai izgatás.  Az  arab  nemzetiségi  eszme  Sziria  keresztény  lakói- 
tól indult  ki.  A  keresztény  arabok  nem  érezték  a  török  kalifá- 
val szemben  azt  a  közösséget,  amely  a  moszlimeket  hozzá  fűzte. 
Európa  pedig  a  nagyhatalmi  terjeszkedés  gondolatával  elcsábí- 
totta az  elégedetlenkedőket,  és  azt  a  hitet  keltette  fel  bennük, 
hogy  idegen  fajú,  idegen  nemzetiségű  nép  alatt  nem  élhetnek 
boldogan,  nem  fejthetik  ki  fajiságuk  kvalitásait.  Ma  már  min- 
den nemzetiség  meg  van  e  hitről  győződve,  de  alig  vani^A  közöt- 
tük olyanok,  akik  tudják,  hogy  e  fajiságról  maguknak  saját  én- 
jükből kifolyólag  nem  volt  tudomásuk.  Arabérzületünek  lenni 
és  törökellenesnek  lenni  egyjelentésü  volt,  ez  utóbbi  volt  célja 
az  európai  hatalmaknak,  elsősorban  Franciaországnak. 

A  XIX.  század  20-as  éveiben  az  akkor  jelentéktelen  Bej- 
rutban amerikai  térítők  jelentek  meg.  Céljuk  az  elnyomott  lakos- 
ság anyagi  és  morális  felemelése  volt.  Pénzüket  magánemberek- 
től kapták,  mert  az  amerikai  Unió  sokáig  érzéketlen  maradt  a 
gazdasági  terjeszkedés  ilyen  eszközei  iránt.  A  térítők  felkeltet- 
ték a  lakosság  kíváncsiságát,  tanulási  vágyát,  munkakedvét,  A 
szíriai  ember  merőben  különbözik  az  egyiptomitól.  Férfias,  tevé- 
keny, kitartó,  erőszakos.  Az  egyiptomi  arab  nőies,  tanulékony, 
befogadó,  engedelmes.  Az  amerikaiak  iskolát  alapítottak,  nyom- 
dát nyitottak  és  az  elszórt  szíriai  falvakban  önálló  községekel 
létesítettek.  A  térítés  főleg  a  maronitákra  terjedt  ki.  Egy-két 
esetről  van  csak  tudomásunk,  midőn  mohamedán  embert  hódí- 
tottak meg  a  kereszténység  számára.  Mohamedán  ember  nem 
hagyhatja  ei  vallását  anélkül,  hogy  magát  ki  ne  vonja  a  jog 
védelme  alól,  és  igy  szabad  prédává  tegye  életét.1) 

Az  amerikai  protestánsok  sikere  felkeltette  a  franciák 
becsvágyát,  és  a  60-as  évek  elején  a  Libanonban,  Ghazir  hely- 

*)  Az  amerikai  misszióról  részletesen  számol  be  Anderson:  History  of 
the  Missíon  of  the  Amer.  Board  of  Commiss.  f.  foreign  Missions.  Boston  1874. 

ségben  jezsuiták  telepedtek  le.  A  környék  maronita  lakói  nem 
rokonszenveztek  a  közös  vallású  jezsuitákkal,  és  ezek  csak- 
hamar áttették  székhelyüket  a  tengerpartra,  Bejrutba,  ahol  a 
francia  konzulátus  segítségükre  lehetett.  Innen  indult  ki  a  katho- 
likus  propaganda,  amelyet  a  francia  kormány  politikai  célzat- 
tal támogatott.  Egy  dúsgazdag  maronita  nő  adakozásából  meg- 
kezdték 1869-ben  a  St.  József  egyetem  építését  és  három  évre 
rá  már  messziről  feltűnt  a  tengerfelől  közeledőknek  a  hatalmas 
épület.  Nyomdát  rendeztek  be  az  épületben  és  hozzáfogtak  az 
arab  irodalom  kiválóbb  termékeinek  olcsó  és  jó  nyomású  kiadá- 
sához. Az  egyetem  maga  eleinte  csak  gimnázium  jelleggel  birt, 
de  1883  óta  orvosi  karral  bővült,  amely  1901  óta  állami  orvos- 
vizsgálatra jogosult.  Végzett  hallgatói  Törökországban  gyakor- 
latot folytathatnak.  1902  óta  a  St.  József  egyetem  keleti  kart 
nyitott  meg,  ahol  kiváló  tanerők  (Hava.  Lammens,  Seikho, 
Ronzivall  stb.)  arab  nyelven  tartanak  nyelvészeti,  történelmi  és 
irodalmi  előadásokat.  Ők  vezetik  be  a  tanulni  vágyó  fiatalságot 
az  arab  tudományokba  és  igy  felébresztik  és  ápolják  azokat  a 
tradíciókat,  amelyek  az  arabsag  fénykorából  származnak, 
amelyek  az  iszlám  nevéhez  és  dicsőségéhez  fűződnek,  és  amelyek 
büszkeséget  keltenek  minden  arab  szivében.  Az  arab  nemzeti 
ideál  anyagát,  a  kultura  megismerését  amerikaiak  és  franciák, 
protestánsok  és  katholikusok  szolgáltatták  a  mohamedánoknak, 
akik  felismerve  önmagukat,  különbséget,  nemzeti,  nyelvi  és  faji 
különbséget  veitek  észre  köztük  és  a  törökök  között,  és  e  különb- 
ség vált  ama  ellentétté,  amelyhez  a  francia  politikai  érdekeltség- 
nek több  köze  volt,  mint  az  arab  kultúrának. 

Az  arab  irodalom  mellett  az  európai  irodalom  termékeit 
sem  hanyagolták  el  a  jezsuiták.  Egyrészt  az  volt  tendenciájuk, 
hogy  a  régi  arab  irók  műveibe  katholikus  vonatkozásokat  csem- 
pésszenek be,  és  iezt  különösen  kiadványaikban  tették  meg,  néha 
igen  szemérmetlen  módon,  másrészt  az  európai  gondolatvilágot 
fordításokkal  igyekeztek  az  ara])  lélekbe  átültetni.  Elsősorban  a 
francia  és  angol  klasszikusokat  fordították  le  (Rácine,  Shakes- 
peare, Moliére),  de  az  ó-kor  remekei  is  képviselve  vannak  már. 
Az  Aeneis  I.  könyve  jól  sikerült  fordítása  bátran  megáll  Szulej- 
man  Albusztáni  mesteri  Homeros  fordítása  mellett.  A  gazdasági 
jóllét  fokozni  fogja  a  fordítási  tevékenységet.  Az  ujságirödalom 
kisebb  méretű  munkák  megjelenését  mozdítja  elő.  Az  arab  hir- 

lapirás  az  utolsó  husz  évben  óriás  léptekkel  haladt  előre.  Az 
arab  napi  sajtóban  Abdul  Hamid  kényuralma  nem  érvényesül- 
hetett oly  mértékben,  mint  a  központi  török  sajtóban,  a  folyó- 
iratok pedig  szabadon  tárgyalhattak  speciális  arab  nemzeti, 
kulturális  kérdéseket,  mert  ezek,  mint  arab-moszlim  ügyek,  vala- 
mennyi mohamedánt  érintették  látszólag,  tulajdonképen  csak 
az  arabok  öntudatát  növelték.  Egyiptomban  az  angol  kormány- 
zás óta  az  arab  nemzeti  érzület  a  britek  nemzeti  öntudatának 
reflexe.  Az  angolok  Egyiptomot  gazdaságilag  emelték,  a  nép 
oktatását  azonban  elhanyagolták.  A  vagyonosabb  arabok  vették 
át  ebben  a  vezetést.  Két  párt  alakult  az  arabság  körében:  Ali 
Juszuf  iszlám-reformpártja  (hírlapjuk:  Almuajad)  és  Mustafa 
Karnál  nemzeti  pártja  (lapjuk:  Aliivá).  Mindkettő  Angliában, 
a  parlamentben  keresett  támaszt  az  arab  nemzet  érzületeinek 
elismerésére.  Törökország  hagyományai  az  egyiptomiakkal 
szemben  kevéssé  biztatók.  A  közös  vallás  és  a  kalifátus  az  egye- 
düli kapocs,  amely  az  egyiptomi  arabokat  a  török  birodalom- 
hoz vonzza,  ezzel  szemben  áll  a  rossz  adminisztráció  százados 
emléke.  Ha  az  uj-török  párt  eredeti  programmjához  hű  maradt 
volna,  ugy  a  provinciákat  saját  szokásuk  és  egyéniségüknek 
megfelelően  kellene  kormányozni.  Ebben  az  esetben  Egyiptom 
és  Szíria  tisztán  arab  területté  vált  volna,  mert  az  az  iskolázás, 
amelyet  angolok  Egyiptomban,  francák  Szíriában  a  lakossággal 
izelítettek,  messze  túlszárnyalja  a  török  kormányzás  dilettan- 
tizmusát. Rustem  Bey  a  jövő  Törökországot  1909-ben  (Ninteenth 
Century)  Ausztria-Magyarország  mintájára  képzelte  el,  amely- 
ben a  tartományok  Egyiptommal  együtt  Magyarországnak  felel- 
nének meg.  A  világháború  mind  e  terveket  halomra  döntötte. 
Szíriában  és  Mezopotámiában  és  az  egész  Törökországban  egy 
év  alatt  több  idegen  katona,  európai  eszme  fordult  meg,  mint 
máskor  egy  század  alatt.  Nemcsak  a  lakosság  tanult  sok  ujat, 
hanem  az  európaiak  is  megismerték  a  pusztának  hitt  vidék 
termőképességét.  De  észrevették  azt  is,  hogy  a  legtermékenyebb 
országot  is  pusztasággá  változtatja  a  lelketlen  kormányzás  és  a 
dologtalanság. 

Az  arab  moszlim  lelkiállapota  az  idegenek  láttára  teli  van 
ellenmondásokkal.  Allah  szent  igéjével  a  hitetlenek  ellen  hábo- 
rúra buzdította  a  hívőket.  A  háborúk  győzelmesen  folytak  le,  és 
a  föld  nagy  része  arab  uralom  alá  került.  Aztán  fordult  a  kocka 

és  vereségek  és  nyomor  következtek.  Évszázadok  óta  ebben  a 
megfejthetetlen  lelki  és  gazdasági  tespedésben  vergődik  az  isz- 
lám. Soknak  az  szerez  vigaszt,  hogy  a  keresztény  európaiak  a 
földi  jólétet  a  pokol  kínjaival  fogják  megváltani,  holott  az  igaz- 
hivők a  paradicsomi  gyönyört  élvezendik.  Sok  a  miszticizmus- 
ban keres  és  talál  reményt  és  megnyugvást.  A  gondolkodók,  és 
ezek  is  számosan  vannak,  saját  magukban  találják  a  hibát.  Az 
iszlámnak  meg  kell  változnia,  fel  kell  vennie  az  európai  szelle- 
met, mert  nem  az  ágyuk  és  fegyverek,  hanem  az  a  szellem, 
amely  e  szereket  és  az  egész  európai  civilizációt  megteremtette, 
adja  Európának  azt  a  szellemi  és  anyagi  fölényt.  Ez  európai 
szellem  egyik  főalkotórészének  a  nemzeti  érzést  tartják,  annál 
is  inkább,  mert  ez  az  iszlámban  hiányzik.  Az  az  internaciona- 
lizmus, amely  a  vallás  számára  oly  gazdag  aratást  biztosított,  és 
a  kalifa  szellemi  uralmát  oly  mérhetetlen  területekre  vitte  szét, 
az  arabságot  háttérbe  szorította,  elnyomta.  És  amig  egyrészük 
újra  a  moszlim  világbirodalomról,  a  pánizlámizmusról  álmodo- 
zik, amely  Marokkótól  a  Maláyi  szigetekig  terjed,  és  magába 
olvasztja  Afrika  és  Ázsia  valamennyi  népét,  faját  és  nyelvét, 
addig  sokan  az  iszlám  ellen,  arabok  akarnak  maradni,  arabok 
akarnak  lenni,  arab  uralom,  arab  igazságos  kormányzás  alatt 
akarnak  élni. 

Az  európai  példa,  az  európai  tanítás  ébresztette  fel  az  arab 
öntudatot,  de  ezt  az  öntudatot  azok  erősítették  főkép,  akik  benne 
magukra  a  legnagyobb  veszélyt  látták:  a  törökök.  Már  több  mint 
egy  évtizede,  hogy  foglalkoznak  az  arab  nemzetiségi  kérdéssel. 
1905-ben  bizottságot  küldtek  Bejrutba,  hogy  az  állapotokat 
tanulmányozza.  A  kivándorlás  fokozottan  emelkedik.  Keresz- 
tények és  mohamedánok  tömegesen  mennek  át  Egyiptomba  és 
—  Amerikába.  Innen  küldik  haza  szabad  szellemben  irt  levelei- 
ket, újságokat  és  könyveket,  amelyeket  angol  uralom  alatt  bát- 
ran nyomtathatnak  és  terjeszthetnek.  A  háború  természetesen 
megszakította  ezt  az  utat  is,  és  visszavetette  az  arabságot  abba 
a  szellemi  sötétségbe,  amelyet  háborúk  előidézni  szoktak.  De 
a  mag  el  van  vetve*  és  sem  erőszakkal,  sem  jó  szóval  ki  nem 
irtható.  A  háború  gazdasági  tekintetben  elősegítette  az  arab 
nemzetiségi  mozgalmat  Szíriában,  mert  a  tervezett  vasutakat 
tényleg  megépítették.  Ezek,  ha  most  katonai  célt  szolgálnak,  a 
háború  után  bekapcsolják  Szíriát   és  hátterűidét   az  európai 

forgalomba.  Ugyanazt  a  fejlődési  folyamatot  látjuk,  mint  év- 
ezredekkel ezelőtt,  midőn  Nagy-Alexandros  korában  a  görög 
szellemi  invázió  nyomában  viruló  államok  keletkeztek.  Ezek  a 
görög  szellemtől  megifjodott  népek  voltak  a  világ  kultúrájának 
viselői,  ma  Európa  forgalma,  gazdasága,  tőkéje  és  vállalkozása 
fogja  életre  kelteni  és  megerősíteni  az  arab  gondolatot.  Ez  ellen 
harcolni  botorság.  A  vasút  és  hajó  és  nyomában  a  tőke  Szíriát 
erősebb  kötelékkel  fogja  Európához  láncolni,  mint  moszlim  hit- 
sorsosaihoz,  törökökhöz,  kurdokhoz,  cserkeszekhez. 

Szírián  kivül  török  uralom,  alatt  élnek  még  Mezopotámia 
és  Arábia  arab  lakosai.  Mezopotámiában  a  nemzeti  öntudat  még 
nem  fejlődött  oly  magas  fokra,  mint  Szíriában.  A  törökgyülölet, 
és  azok  a  harcok,  amelyeket  arabok  a  központi  hatalom  ellen 
folytatnak,  csupán  egyes  törzsfők  személyes  elégedetlenségére 
és  lázadására  vezethetők  vissza.  Mezopotámia  arab  lakosságá- 
ból a  beduin  elem  lassú  halálra  van  kárhoztatva.  Eddejr  és 
Moszul  között  kiépítendő  ut  elvágja  szabad  kóborlásukat.  Akik 
közülök  nem  hajlandók  letelepedni,  kénytelenek  lesznek  a 
szíriai  sivatagba  visszahúzódni  és  elpusztulni.  A  beduint  Mezo- 
potámiából okvetlenül  ki  kell  irtani,  mert  megakasztja  kultu- 
rális fejlődését.  A  letelepült  lakosság  jórésze  nem  arab.  Észak- 
Mezopotámiában  a  kurdok  nagyszámmal  vannak  képviselve, 
mellettük  szíriai  keresztények  (áramok).  A  kurdokat  ma  általá- 
ban rablónépnek  ismerik.  De  e  társadalmi  állapotuknak  oka 
talán  az,  hogy  három  állam  határterületén  fekszenek,  és  örökös 
harcokban  elvesztették  képességüket  békés  életmódhoz.  Nem 
tűrnek  uralmat  maguk  felett,  és  az  egyes  törzsek  nem  forrnak 
össze  nemzeti  közösségbe.  A  törökök  lassankint  megtörték  a 
törzsfők  hatalmát,  de  helyébe  nem  létesítettek  rendszeres  kor- 
mányzást. Ma  általános  rablás  és  gyilkolás  uralkodik  kurd  terü- 
leten, aminek  az  uj-török  kormány  azzal  nyújtott  tápot,  hogy 
a  megbízhatatlan  örmény  elemet  ezrivel  deportálta  kurd  vidé- 
kekre. A  síkságon  lakó  és  ethnikailag  különböző,  de  kurd  nyel- 
vet beszélő  kuránokat  meg  kell  védeni  a  fosztogató  hegyi  kur- 
doktól, hogy  a  földet  magasabb  mívelésre  emeljék.  Az  uj-török 
kormány  a  háború  alatt  még  nem  volt  képes  ezeken  a  bajokon 
segíteni.  Nem  szabad  figyelmen  kivül  hagyni  a  kurdok  tradí- 
cióit, amelyekre  büszkék,  és  amelyeknek  megsértése  diszharmó- 
niát hozna  létre  a  törökkel.  Eddig  kurd  nyelvű  könyvek  el  vol- 

tak  tiltva,  holott  a  kurd  régibb  és  uj  irodalom  gazdag  termékek- 
kel ékeskedik.1) 

Mezopotámia  aram  lakossága  csendes,  mozdulatlan  vér- 
mérsékletével ipari  foglalkozásra  van  predesztinálva/Dél-Mezopo- 
támiában fontos  szerepet  játszanak  az  arabul  beszélő  zsidók,, 
különösen  Bagdadban,  ahol  élénk  forgalmat  tartanak  fenn  az 
állam  többi  területével.  Az  itt  élő  chaldeusok,  nesztorianusok, 
jakobitok  teljesen  elarabosodtak. 

Térjünk  még  egy  pillanatra  vissza  a  tulajdonképeni  Ará- 
biára, Jemenre,  amelynek  történetét  a  régebbi  századokban 
vázoltuk.  A  török  uralom  megszilárdulása  óta  (1872)  Jemenben 
a  rend  nem  állt  helyre.  Az  a  fény,  amely  a  török  kaszárnyák  és 
hivatalnokok  házaiban  nyilvánul,  nem  jelent  jólétet,  mert  szám- 
talan bennszülött  nyomorán  épültek  fel.  A  török  kormány  súlyos 
hibát  követett  el  azáltal,  hogy  a  zaidita  dinasztiát,  amellyel 
szerződést  kötött,  alig  hogy  biztosnak  érezte  magát  az  ország 
birtokában,  háttérbe  szorította.  A  család  jelenlegi  feje  Mahmud 
Jahja  ibn  Hamideddin  számára  ez  az  állapot  tűrhetetlen  volt 
és  harcra  kelt  az  «idegen  hódítók))  ellen.  Ez  a  mozgalom  azon- 
ban csupán  a  hiúságában  sértett  dinasztia  és  az  elnyomott  nép 
közös  fellépése  a  török  bürokrácia  ellen,  de  nem  arab  nemzeti 
jellegű.  De  ha  nem  is  volt  az  még  néhány  évvel  ezelőtt,  könnyen 
átsiklik  és  összeforr  az  általános  mozgalommal,  annál  is  inkább, 
mert  a  hagyomány  és  a  földrajzi  fekvés,  ez  a  veszedelmes  in- 
direkt ok  abba  az  irányba  terelik. 

Dél-Arábia  volt  vágya  az  ó-kor  minden  nagy  hódítójának. 
A  félsziget  mesebeli  gazdagsága  és  nagy  kiterjedése  csábította 
őket.  A  szuezi  csatorna  megásása  óta  Arábia  nyugati  partja  és 
Jemen  tengerzáró  szorosával  az  indiai  ut  biztonságát  jelentette. 
Már  1839-ben  befészkelte  magát  az  angol  Adenbe,  amit  észak 
és  kelet  felé  megerősített  és  hatalmas  kikötővé,  szénállomássá 
épített  ki.  Aden  mai  kiterjedése  akkora,  mint  a  württembergi 
királyság.  Az  angol  védelem  alatt  álló  törzsfők,  fejedelmek  leg- 
fontosabbika Lahids  szultánja,  aki  Alhota  fővárosában  él.  A 
török  kormány  féltékeny  szemmel  nézte  az  angolok  terjesz- 
kedését, de  protestálását  a  britek  keleti  módra  agyonhallgatták. 
Midőn  a  törökök    erélyes  eszközökhöz    folyamodlak  az  angol 

í)  Lásd:  Zur  kurdischen  Literatur.  Wiener  Zeitschr.  f.  Kundé  d.  Morgen- 
landes.  XII.  102. 

befolyás  elnyomására,  ezek  az  elkeserített  Mahmud  Jahja 
seikhet  segítették  a  török  hadsereg  ellen.  1905-ben  a  felkelő 
arabok  határozott  sikert  értek  el  és  Szana  megerősített  városát 
elfoglalták.  De  a  felkelők  törökelleni  harcukban  nem  tartanak 
ki  egy  imám  mellett,  hanem  több  vezér  alatt  küzdenek,  s  gyak- 
ran egymás  ellen  fordítják  fegyverüket.  Az  arabok  szanai 
győzelme  után  a  törökök  szerződést  kötöttek  velük,  mely  szerint 
a  várost  az  arab  imám  birja,  és  őrzi  az  abban  fekvő  kaszárnya- 
és  kórházépületeket,  levéltárat  és  az  oszmán  állam  összes  va- 
gyonát. Egy  évre  fegyverszünetet  kötöttek.  Ugy  látszik  az  imám 
már  akkor  nem  nagyon  bizott  híveiben,  és  hajlandó  volt  a  törö- 
kökkel tartós  szövetségre  lépni.  1905  végén  Ahmed  Fajzi  basa 
Baszrából  Arábián  keresztül  Medinába  menetelt  és  e  fényes 
eredménnyel  meglepetésszerűen  ért  el  Szana  alá.  Seikh  Jahja 
azonban  rászedte,  elcsalogatta  a  városból  és  megverte.  De 
nem  tudta  megakadályozni  abban,  hogy  újból  befészkelje 
magát  Szanába  és  a  lakosság  és  a  környék  falvai  élelemmel  és 
lőszerrel  el  ne  lássák  a  török  csapatokat.  Az  arabok  összetar- 
tására, nemzeti  céljaiknak  erőtlen  eszközökkel  való  elérésére 
szomorú  világot  vetnek  a  szanai  harcok.  Pillanatnyi  előnyök 
kihasználása,  ellanyhulás,  megvesztegethetőség  és  civakodás  az 
arab  nép  karakterében  rejlik,  és  eme  tulajdonságok  hiúsították 
meg  számos  jólkezdődő  vállalatukat. 

A  jelen  háború  az  angol  pénz  és  politika  segítségével  a 
törököket  teljesen  eltávolította  Dél-  és  Közép-Arábiából.  Angol 
uralom  alatt  a  termékeny  Jemen  Kánaánná  fog  fejlődni,  és  angol 
-önérzet  és  szigorú  kormányzás  fel  fogja  ébreszteni  a  dél-arabok 
nemzeti  önérzetét,  ugy,  mint  azt  Egyiptomban  tette.  Angol  ura- 
lom alatt  az  iszlám  és  az  arabság  szebb  napokat  látott,  mini 
mohamedán  időkben.  Az  arabság  elnyomói  ébresztették  fel 
szabadság-gondolatait.  Az  a  kulturális  és  gazdasági  háttér,  amely 
ily  módon  a  még  török  uralom  alatt  élő  arabságot  munkára,  ön- 
tudatra serkenti,  a  jövőben  aggressziv  politikai  céllal  fog  fel- 
lépni, hogy  arab  kormányzás  alatt  egyesítse  az  arabul  beszélő, 
bármely  valláshoz  és  fajhoz  tartozó  embereket.  Az  arab  iro- 
dalom, az  arab  népakarat  kifejezése  lesz  és  ennek  az  iránynak 
nem  tudja  semmiféle  ellenőrzés,  vagy  épen  elnyomás  útját 
állni.  Az  ébredező  arab  nemzeti  gondolat  a  háború  eseményei 
(Arábia  elfoglalása,  Egyiptom  annexiója  stb.)  által  úgyszólván 

valósággá  vált,  mert  az  arabok  angol  keresztény  uralom  alatt 
nem  lesznek  pánmohamedán  tekintetek  és  tisztelet  által  gúzsba 
kötve.  Az  iszlámhitü  török  kalifa  ellen  fegyvert  fogni  lázadás, 
de  a  keresztény  idegen  elnyomó  ellen  fellázadni,  vallási,  emberi 
és  nemzeti  kötelesség. 

Törökország  reformkorszakában  szintén  a  nacionalizmus 
karjaiba  esett.  Első  mámorában  mindenütt  a  törökség  szupre- 
máciáját  látta,  mig  a  Balkán-háború  szomorú  tanulságai  ki  nem 
józanították  a  stambuli  theoretikusokat.  Nem  szabad  elfelejte- 
niük, hogy  ugyanabból  az  emlőből,  amelyből  a  törökök  «turáni* 
nacionalizmusa  táplálkozik,  szívja  életerejét  az  arab  nemzeti- 
ségi érzület. 


Mikszáth  Kálmán. 


Irta:  Özvegy  Mikszáth  Kálmánné  Mauks  Ilona.1) 
Az  első  bánat. 

Ezentúl  uj  élet  következett  számomra  és  pedig  milyen  élet,  ma 
sem  tudok  rá  szivszorongás  nélkül  gondolni.  Levelem  elküldése  után 
egy  pár  nap  múlva  hazajött  Mikszáth  Gyarmatra  és  egy  kedvező  alka- 
lommal megvallotta,  mit  akart  mondani  hosszú  levelében.  Vallomása 
végtelen  boldoggá  tett,  de  a  sok  akadály,  ami  még  most  csak  mint  hál- 
vány  árnyék  állt  közöttünk,  máris  megijesztett.  Nyilt,  bizalmas  ter- 
mészetemnél fogva  szerettem  volna  boldogságomat  szüleimmel,  nővé- 
remmel közölni,  de  Mikszáth  régi  félénksége,  bátortalansága,  talán  zár- 
kózott kedélye,  ezt  lehetetlenné  tette.  —  Nem,  nem,  —  mondta,  —  ezt  a 
mi  kis  titkunkat  nem  szabad  a  világon  senkinek  sem  tudni .  .  .  Majd 
talán  két  hónap  múlva. 

Mit  gondolt,  nem  tudom,  de  én  ebben  a  titkolódzásban  lelkem 
egész  nyugodt  egyensúlyát  elvesztettem.  Most  már  a  végzet  belesodort 
abba,  hogy  egy  fiatalemberrel  titokban  leveleket  váltsak.  Tudtam,  hogy 
ezt  nagyanyám  nem  helyeselné,  sőt  egyenesen  megtiltaná  és  mégis  alig 
vártam,  hogy  Mikszáthtól  levelet  kapjak  és  a  levélre  válaszoljak.  Tud- 
tam, de  mennyire  tudtam,  hogy  ez  nem  helyes  és  mégis  semmi  tekintet} 
a  világon  nem  tudott  volna  megakadályozni  abban. 

Március  elején  a  megyei  aljegyzői  állás  megüresedett,  többen  ugy 
kombinálták,  hogy  Jeszenszky  József  szeretne  visszatérni  régi  helyére. 
Valószínűnek  látszott  a  dolog,  mert  egy  pár  nap  óta  Jeszenszky  a  ka- 
szinóba kezdett  járni,  mi  annak  a  jele  volt,  hogy  hajlandó  talán  be- 
lépni a  Deák-pártba. 

l)  Lásd  a  Magyar  Figyelő  1917.  júl.  1-i  és  szept.  1-i  füzetét. 

Veres  Pál  volt  az  alispán  Nógrádmegyében.  Hatalma  nagy  tekin- 
télyének varázsa,  talán  puritán  egyszerűségében  és  nyugodt  komoly- 
ságában rejlett.  Bölcs  volt  anélkül,  hogy  tudákos  lett  volna,  szigorú  volt 
és  mégis  szelid.  Ha  hatalmas  léptei  végigrengtek  a  megyeház  folyosóin, 
tiszteletteljesen  mozdultak  meg  a  kalapok  a  fejeken.  Igazságos  volt, 
minden  kis  dologra  kiterjedt  a  figyelme.  Mikszáth  szerint  olyan  volt, 
mint  a  gondviselés,  mely  mindig  volt  és  mindig  lesz. 

Mikszáthnak  ez  a  rajongása  Veres  Pál  iránt  nemcsak  azon  az  ala- 
pon nyugodott,  amivel  élete  végéig  az  alispáni  tekintély  iránt  viseltetett, 
hanem  személyes  rokonszenven  és  igaz  nagyrabecsülésen  is.1)  Igaz,  hogy 
az  alispán  is,  aki  talán  már  akkor  felismerte  benne  a  lángészt,  vagy  a 
nagyjövőjü  fiatalembert,  kegyes  jóindulattal  és  szivélyes  pártfogásával 
mindig  kitüntette. 

Nagy  feltűnést  és  bizonyos  irigységet  keltett  akkor  városszerte  az 
a  hir,  hogy  az  alispán  felhivatta  Mikszáth  Kálmánt  és  megmondta  neki, 
hogy  az  aljegyzőségre  jelölni  fogja. 

Mikor  délután  eljött  hozzánk,  nem  ösmertem  reá.  Szemei  ragyog- 
tak a  boldogságtól,  arcán  valami  édes  derű  és  egyszersmind  fellelkesült- 
ség  látszott,  amint  nekem  elbeszélte  a  dolgot:  —  És  képzelje,  helyembe 
hozták  a  jegyzőséget,  soha  eszembe  sem  jött  volna,  hogy  utána  lép- 
jek ...  És  most  itt  van  . . .  megjött  magától .  .  .  Micsoda  öröme  lesz 
apámnak. 

Egy-két  napig  nem  láttuk  Mikszáthot,  de  hallottuk,  hogy  mindig 
a  megyei  urak  között  van.  Velük  étkezett,  az  öreg  urak  nagy  szivélyes- 
séggel  maguk  közé  vették,  annál  is  inkább,  mert  látták,  hogy  az  al- 
ispánnak milyen  nagy  kedvence. 

A  választás  előtt  egy  nappal  mint  futótűz  terjedt  el  a  városban, 
hogy  Mihszáth  a  jelölés  elől  önként  visszalépett.  Találgatták,  mi  lehet 
ennek  az  oka?  mikor  a  megválasztatása  egész  bizonyos  volt.  Többen 
mondták,  hogy  talán  vonakodott  a  Deák-pártba  belépni.  Barátai,  akik 
jobban  vélték  őt  ismerni,  azt  mondták,  nem  lép  fel,  érzi  ő  azt,  hogy 
sorsa  másként  van  kijelölve,  utjai  másfelé  viszik. 

Én  nem  tudtam,  mit  gondoljak?  Nekem  egy  szót  sem  szólt,  sőt 
ugy  hallottam,  hogy  visszalépése  után  rögtön  hazament  Szklabonyára. 

Egy  pár  nap  múlva  kaptam  tőle  levelet,  melyben  megírja  a  dolgot 
és  ahogy  én  őt  ismertem,  tökéletesen  megértettem,  mert  hát  ő  ilyen 
különös  volt.  Az  történt  t.  i.,  hogy  a  választás  előtt  Jeszenszky  a  ka- 
szinóba félrehívta  és  azt  mondta  neki:  —  Pajtás,  én  a  Mauks  család 
iránti  tekintetből  visszalépek  .  .  .  Meghozom  értetek  ezt  az  áldozatot.  — 

*)  Ezt  a  barátságod  és  mélységes  rokonszenvet  a  Veres  Pál  családja 
M.  K.  lelkében  megőrizte  élete  utolsó  percéig. 

Erre  ő  azt  felelte,  hogy  nem  fogad  el  áldozatot  a  világon  senkitől,  mert 
nem  akar  senki  előtt  sem  holtáig  kalapot  emelgetni. 

Akármint  is  volt  a  dolog,  de  ez  nekem  nagy  bánatot  okozott.  Bol- 
dog lettem  volna,  ha  megkapja  Mikszáth  az  aljegyzőséget  és  ezáltal  egy 
pár  évig  még  Gyarmaton  marad  és  azután  remélni  lehetett,  hogy  kijut 
vidékre  szolgabírónak  és  igy  jövőnk  meg  lesz  alapítva.  Mindazáltal 
nagy  szemrehányást  nem  tettem  neki,  csak  azt  irtam,  hogy  ezt  bizony 
rosszul  tette,  hogy  visszalépett,  a  Jeszenszky  szavára  nem  kellett  volna 
hallgatni,  hiszen  Isten,  világ  tudja,  hogy  ő  nekünk  nem  tartozott  semmi- 
féle áldozattal,  egyszerűen  a  választásra  kellett  volna  bizni  a  dolgot. 

Ezért  meg  Mikszáth  rám  is  megneheztelt  és  többek  előtt  mondta, 
hogy  ezekután  sohasem  jön  a  házunkhoz. 

Lehet,  hogy  meghallotta  atyám  véleményét  is,  mely  az  volt: 
—  Beszélhetnek  akármit,  hogy  miért  lépett  vissza  Mikszáth  a  jelöléstől, 
az  igazság  csak  az,  hogy  nem  akar  komoly  életpályára  lépni. 

Ellenségei,  mert  bizony  ezek  szép  számmal  voltak,  felhasználták 
azt,  hogy  nem  volt  Gyarmaton,  naponkint  hoztak  hireket  egyes  elejtett 
szavairól,  én  hittem,  vagy  nem  hittem,  nálam  már  ez  nem  okozott  leg- 
feljebb egy  kis  fájdalmas  szomorúságot,  de  az  bántott,  hogy  családom 
megneheztelt  érte.  A  későbbi  nagy  haragnak  ezek  már  a  gyökerei  voltak. 

Egy  pár  hétig  nem  láttuk  Mikszáthot,  csak  azt  hallottuk,  hogy 
rokonainál  Zólyommegyében  van.  Április  végén  már  pakolództunk, 
hogy  kimegyünk  Mohorára,  ekkor  találkozott  vele  nővérem  a  városban. 
Igen  barátságosan  elbeszélgettek,  de  az  igen  zokon  esett  neki,  hogy  én 
haragszom.  Ekkor  irta  a  következő  levelet: 

Kedves  Ilonka!  Épen  egy  hosszú  levelet  irtam,  mikor  dél- 
előtt postára  menet  találkoztam  Nelka  nővérével,  aki  többi  között 
említette  azt  is,  hogy  nagyon  haragszik  rám.  Az  okot  nem  akarta 
elmondani.  Még  azt  is  mondta,  hogy  folytonosan  szid  engem, 
már  t.  i.  maga. 

Tempóra  mutantur  et  nos  mutamur  in  ilis.  Az  idő  sokat 
változtathatott  a  maga  természetén  is .  .  .  Hát  én  bizony  Nelli 
kisasszony  beszéde  után  azt  gondoltam  ki,  hogy  nem  adom  pos- 
tára a  nálam  hallgató  levelet,  mert  hátha  kellemetlen  volna  annak 
olvasása  .  .  .  Jól  tudva,  hogy  nem  lehet  semmi  émelygősebb  a  vi- 
lágon, mint  mikor  valaki  «post  festa»  pengeti  meg  a  barátság  el- 
szakadni készülő  idegein  a  melodrámai  hangokat.  Semmi  se  sze- 
retnék kevésbbé  lenni,  mint  Tinódy  Sebestyén,  hogy  az  Isten 
nyugasztalja  meg  szegényt.  Azután  pedig  ön  olyan  nagyon  jó, 
túlságosan  jó  volt  irántam  mindig,  hogy  még  azon  esetben  is,  ha 

örökösen  megneheztelt  rám,  örökösen  barátja  maradok  s  nem 
akarom  azt,  hogy  önnek  valaha  alkalmatlan  legyek.  Higyje  meg, 
hogy  soha  az  életben  egyetlen  hajszálnyival  sem  követelek  több 
jogot,  több  konfidenskedést  nem  tanúsítok  ezen  viszonyunkból, 
mint  amennyit  első  találkozásunk  alkalmával  követeltem  és  ta- 
núsítottam. Attól  félek,  hogy  ön  emiatt  nyugtalan.  Az  a  gondolat 
nem  hangol  le  annyira,  hogy  haragszik  rám,  hogy  elvesztettem 
szerelmét,  mert  én  szeretem  a  szenvedéseket  meg  a  csapásokat. 
Legalább  azzal  vigasztalom  és  legyezgetem  hiúságomat,  hogy  «a 
magas  fákat  éri  a  vihar»,  az  alacsony  bokrokat  nem.  Aztán  az 
már  a  fátum  dolga.  Nekem  se  inasom  a  boldogság,  hogy  szünte- 
lenül utánam  sétáljon.  Én  a  boldogság  iránt  se  vagyok  követelő. 
Megelégszem  a  kenyér  morzsáival.  Hanem  az  a  hit,  az  a  tudat, 
hogy  maga,  akinek  sokkal  gyöngédebb  lelkülete  van,  szerencsét- 
len, az  már  nagyon,  nagyon  rosszul  esik.  Ha  csak  haragszik  rám 
és  meggyülölt,  az  még  nem  nagy  baj  .  .  .  Akkor  legfeljebb  is  meg- 
vet és  nyugodtan  alszik. 

Tehát  jelen  levelemet  egyúttal  arra  használom  fel,  hogy 
ünnepélyes,  férfias  ígéretet  tegyek  önnek,  miszerint  soha  sem  egy 
szavammal,  sem  egyetlenegy  tettemmel,  sem  egyetlen  vonásom- 
mal nem  fogom  mutatni,  hogy  valaha  egy  pár  hétig  több  volt 
előttem,  mint  pusztán  —  egy  szép  lány,  aki  mindenkinek  tetszik, 
ha  ugy  kívánja. 

Hogy  mostani  levelemben  még  mindig  azt  a  bizalmas  meg- 
szólítást használom,  melyre  felhatalmazott,  azt  azzal  indokolom, 
hogy  én  sohasem  teszem  azt,  miszerint  kezdeményezőleg,  én  ma- 
gam romboljam  le  saját  boldogságomat.  Én  még  most  is  szere- 
tem s  ugy  őrzöm  meg  képét  lelkemben,  mint  ahogy  az  utolsó  na- 
pokban abba  vésődött.  Ön  még  sokáig  az  én  kedves  Ilonám  ma- 
rad elméletben,  míg  az  idő  vagy  más  arc  el  nem  mossa.  De  erről 
nem  fog  tudni  senki,  még  maga  sem,  még  én  magam  is  megtil- 
tom magamnak,  hogy  higgadtan  emlékezzem  rá.  Egy  kedves  álom 
ködös  emléke  lesz  ez  .  .  .  ahol  az  álom  tárgya  alakjára,  szavaira 
vissza  nem  akarunk  emlékezni,  csak  az  összes  jelenet  gyönyör- 
ködtető «utóize»  marad  meg. 

Kedvem  volna  ugyan  megkérni  önt,  hogy  irja  meg,  miért 
haragszik,  s  hogy  bocsássa  meg,  ha  valamit  hibáztam  ön  ellen, 
mire  tudtommal  nem  emlékszem.  De  nem  teszem.  Haragszik, 
arra  bizonyosan  van  fontos  oka,  s  ugy  is  hasztalanul  kérném. 

Aztán  én  annyira  tisztelem,  bálványozom  a  véleményét,  hogy 
még  majd  ugy  informálnám  saját  magamat,  saját  magam  ellen, 
miszerint  én  még  magam  is  megvetném  magamat.  Attól  pedig 
Isten  mentsen  meg,  hogy  a  legjobb  barátommai  faschéba  jöjjek. 
Még  ilyen  bolondság  sem  történne  ám  minden  emberrel. 

De  egy  kérésem  mégis  van.  Ha  igazán  haragszik  is,  sohase 
szidjon  össze,  sohase  vessen  a  szememre  semmit  és  sohase  mu- 
tassa azt,  hogy  haragszik,  mert  azt  megint  én  nem  birnám  el- 
viselni. 

Hadd  maradjak  én  abban  a  folytonos  illúzióban,  hogy  mi 
jó  barátok  vagyunk,  «hogy  még  most  is  szeret  egy  kicsit ». 

őszinte  tisztelője 

Mikszáth  Kálmán. 

Április  29-én  872. 

Nem  emlékszem  mit  válaszoltam  erre  a  levélre,  azt  hiszem,  hogy 
haragosan  semmi  esetre  sem,  mert  levelem  vétele  után  egy  óra  múlva 
nálunk  volt  és  akkor  megállapítottuk,  hogy  ezentúl  is  levelezni  fogunk. 

Másnap  reggel  kiköltöztünk  Mohorára. 

Atyám  vétót  mond. 

Ezen  a  nyáron  sok  anyagi  veszteség  érte  szüleimet;  a  puszta  le- 
égett, a  szőlőinket  a  jég  elverte,  sőt  még  árvízkárunk  is  volt,  amennyi- 
ben az  árviz  egy  istállót  ledöntött.  Atyámnak,  mint  ügyvédnek,  nagy 
ismeretsége  által  sok  pörös  dolga  volt,  de  mi  haszna,  ha  a  nagy  barát- 
kozás révén  mindenki  késett  a  fizetéssel.  Mindezt  összevetve,  elhatároz- 
tuk, hogy  a  birtokot  bérbeadjuk. 

Nővéremmel  igen  örültünk,  hogy  ismét  Gyarmatra  megyünk 
lakni,  de  örömömbe  egy  ürömcsepp  vegyült.  Mikszáth  Pestre  készült, 
így  irja: 

Az  örvendetes  újságot  már  nagyon  közönyösen  veszem.  Az 
első  napokban  midőn  egyszer  magának  levelet  irtam,  nagyon 
örültem  neki;  tehát  hittem,  hogy  maga  is  örülni  fog,  mert  az  em- 
ber olyan  bolond,  hogy  azt  képzeli,  miszerint  az,  mi  őt  örvendez- 
teti, másnak  szinte  örömet  okoz.  Ez  az  volt,  hogy  pénzügyi  tekin- 
tetben lehetővé  vált,  novembertől  kezdve  állandóan  Pesten  lak- 
nom. Ez  a  gyarmati  prókátorság  eszméje  mindig  kínzott,  kiáll- 
hatatlan volt  előttem.  Mert  az  is.  Az  igaz,  hogy  Pesten  le  kell 

mondani  az  olyasféle  mint  a  lótartás  meg  szellőslakás  nemes  esz- 
méiről és  hogy  ha  az  embernek  három  esztendeig  semmi  jöve- 
delme nincs  (amire  könnyen  el  lehet  készülve  minden  okos 
ember),  kilencszer  annyiba  kerül  a  megexisztálás  kevesebb  ké- 
nyelemmel, mint  Gyarmaton  sok  kényelemmel.  De  mikor  Pest 
mégis  csak  nagy  város,  s  ugy  érzem,  hogy  a  lelkem  fele  hozzá 
van  nőve.  Minden  barátom,  minden  jó  ismerősöm  ott  lakik,  ugy, 
hogy  ott,  csak  ott  vagyok  igazán  «otthon». 

Nem  tudom,  maga  is  ugy  szereti-e  Pestet  mint  én.  De  azt 
hiszem  megszereti,  különösen  ha  a  «Két  nyul-utcában»  lakik  az 
ember,  ahol  örökké  verkliznek. 

Ez  a  levél  inkább  megijesztett,  mint  megörvendeztetett,  de  ennek 
kifejezést  nem  adtam,  közös  megállapodással  elhatároztuk,  hogy  szep- 
tember hóban  nem  váltunk  levelet.  Erősen  tanult  vizsgájára.  Csak  ok- 
tóber elején  irt  hosszabb  levelet,  én  erre  csak  röviden  feleltem,  hogy 
birtokunk  bérbe  lett  adva,  már  "készülődünk  Gyarmatra,  atyám  már 
lakást  is  felvett  a  Kishid-utcában. 

Október  15-ikén,  mikor  a  megterhelt  igás  szekerek  után  hintónk 
befordult  a  Kishid-utcába,  szemem  véletlenül  a  Nagy  Gábor  asztalos 
házára  tévedett;  a  nagy  meglepetéstől  nem  tudtam  hová  lenni,  az  utcai 
szoba  ablakában,  melyet  mindig  bérbe  szokott  adni  magányos  urak  ré- 
szére, egész  otthoniasan,  hosszúszárú  pipáját  kilógatva  az  utcára,  Mik- 
száth állott,  az  arcán  örvendetes  mosollyal. 

Este  atyám  újságolta,  hogy  Mikszáth  megint  Gyarmaton  lakik  és 
társszerkesztője  lett  a  «Nógrádi  Lapoknak».  —  Ez  aztán  pálya  egy  te- 
hetséges fiatalembernek,  —  mondta  atyám  haragosan.  —  Mit  gondol? 
Mire  nézi  a  napot?  A  közigazgatás  nem  tetszett  neki,  az  ügyvédség  még 
kevésbbé,  egész  nyáron  azon  a  cimen,  hogy  tanul,  elfecsérelte  az  időt 
és  most  még  szó  sincs  vizsgáról. 

Én  megpróbáltam  pártjára  állani,  de  azért  atyám  még  jobban 
megbosszankodott  és  ekkor  elbeszélte,  hogy  egy  fiatalember,  aki  enge- 
met a  mult  farsangon  megismert,  el  akar  feleségül  venni,  jómódú, 
félig-meddig  rokon,  földbirtokos  és  szép  állása  is  van,  a  nagybátyja 
által  tudakozódott,  mikor  jöhetne  el  háztüznézőbe.  Komoly,  munkás, 
kötelességtudó,  nem  ér  rá  hetekig  udvarolgatni,  tehát  biztos  feleletet 
kell  adni. 

—  Én  egész  biztos  feleletet  adok,  —  mondtam  egy  kissé  kihívóan, 
—  a  világon  semmi  sem  kényszeríthet  arra,  hogy  hozzá  menjek.  —  De 
édes  gyermekem,  —  mondta  atyám  még  mindig  szelíden.  —  Eégy  okos, 
ez  a  fiatalember  nagy  szerencse  neked,  hiszen  ha  gazdag  lennél,  akkor 

tehetnél  ugy  ahogy  akarsz,  de  szegény  lánynak  meg  kell  alkudni  a  kö- 
rülményekkel. 

—  De  nem  szeretem  atyám,  —  feleltem  sirva  és  hirtelen  nagy  el- 
határozással megvallottam,  hogy  Mikszáthot  szeretem. 

Szegény  jó  atyám  igen  elszomorodott,  ámbár  azt  hiszem  nem 
lepte  meg  a  dolog,  sejtette  ő  ezt  már  régen,  de  azért  szépen  beszélt  Jhoz- 
zám,  kért,  hogy  térjek  a  jobbik  eszemhez,  lássam  be,  hogy  Mikszáth 
könnyelmű  ember,  olyan  szépen  beszélt  hozzám  az  én  jó  atyám,  hogy 
sirva  borultam  a  vállára  és  megígértem,  hogy  megpróbálok  lemondani 
Mikszáthról. 

Ekkor  ugy  is  éreztem,  hogy  ha  a  szivem  szakad  is  meg,  atyám  sza- 
vát mégis  megfogadom  ...  És  ugy  fogadtam  meg,  hogy  másnap,  mikor 
eljött  Mikszáth,  megmondtam  neki  azt  is,  hogy  atyám  haragszik,  amiért 
vizsgát  nem  tett,  sőt  elmondtam  neki  a  földbirtokos  históriát  is. 

Ő  erre  nagyon  elkeseredett,  de  két  nap  iríulva  elment  Pestre  ter- 
minust kérni  a  vizsgára. 

Eközben  Horváth  Ilka  is  bejött  hozzánk,  de  csak  pár  napig  ma- 
radt. A  régi' jókedvű  házat  nem  találta  meg,  tehát  nem  volt  maradása. 
Azt  mondta,  hogy  olyanforma  érzése  van,  mintha  házunk  egy  fekete 
felhőbe  lenne  Burkolva,  amelyben  minden  pillanatban  lecsapni  készül 
a  villám. 

Talán  igaza  is  volt  Ilkának. 

Minden  délelőtt  séta  ürügye  alatt  elmentem  Matilddal,  a  szoba- 
lánnyal, a  postára  és  kivettem  az  M.  I.  betűk  alatt  Mikszáthtól  jött 
«poste  restante»  levelet.  Képzelni  lehet  milyen  rettegéseket  állottam  ki. 

Körülbelül  kétheti  pesti  időzése  után  visszajött  Mikszáth  azzal, 
hogy  március  végére  kapott  terminust  a  vizsgára.  Ez  már  nagy  dolog 
volt,  atyám  is  félig-meddig  megbocsátott  neki,  ugy,  hogy  naponként  el- 
jöhetett hozzánk,  nem  talált  ellenséges  fogadtatásra. 

így  egy  pár  kellemes  hetet  töltöttünk.  Vendég  ismét  nagyon  sok 
járt  hozzánk.  Körülbelül  délelőtt  10  órától  este  8  óráig  egy  szabad 
percünk  sem  volt,  kivévén  az  ebéd  idejét,  de  akkor  sem  voltunk  ma- 
gunkba. Az  ügyvédsegéd,  aki  nálunk  étkezett,  mindent  szeretett  tudni, 
ami  nálunk  történt,  ez  igen  terhünkre  is  volt. 

December  vége  felé  atyám  pénzt  akart  a  postára  feladni,  senki 
közel  nem  lévén,  vette  kalapját  és  maga  sétált  el  a  postára.  A  posta- 
mester igen  nagy  tisztelője  volt  atyámnak,  félrehivta  és  nagy  titokban 
elmondta,  hogy  mig  Mikszáth  Pesten  volt,  mindennap  irt  poste  restante 
levelet,  amelyért  én  a  szobalánnyal  jártam  a  postára. 

A  postamester  ezen  besugása  módnélkül  felizgatta  atyámat,  talán 
sohasem  láttam  őt  ilyen  haragosnak,  mint  mikor  engemet  felkeresett 
szobámban  és  szememre  vetette,  hogy  igéretemet  megszegtem  és  galá- 

dul  viseltem  magamat,  hogy  van-e  fogalmam  arról,  hogy  ez  nem  illik; 
meg  más  egyéb  igen  keserű  dolgokat  mondott. 

Védekezni  se  tudtam,  sirtam  és  igen  kétségbe  voltam  esve.  Fájt, 
hogy  atyámat  igy  megszomorítottan!,  de  az  talán  még  jobban  fájt,  hogy 
most  már  igazán  nem  jöhet  többé  hozzánk  Mikszáth,  mert  ebből  nagy 
baj  támadna.  Istenem,  mi  is  lesz  most! 

Délután,  mikor  kissé  nyugodtabb  lettem  és  mig  azon  gondolkoz 
tarn,  hogy  adjam  azt  Mikszáthnak  tudtára,  az  ügyvédsegéd  már  meg 
előzött,  mikor  atyám  szobámban  szemrehányásaival  illetett,  ő  kihall 
gatta  a  szomszéd  irodaszobából  és  rögtön  elszaladt  Mikszáthhoz  és  el- 
mondta neki  szórói-szóra. 

Mikszáth  elment  a  postára  és  megfenyegette  a  postamestert,  hogy 
mint  levéltitoksértőt  feljelenti  a  postaigazgatóságnál. 

Délután,  midőn  atyám  elment  a  kaszinóba,  Mikszáth  eljött  hoz 
zánk,  de  csak  igen  rövid  időre,  hogy  tőlem  tudja  meg  az  igazat.  Ennek 
következtében  aztán  másnap  szobalányunkkal  küldte  a  következő  le 
velet: 

Kedves  Ilonkám! 

Mielőtt  boldog  karácsonyi  ünnepeket  kivármék  magának, 
még  a  reggeli  közben  elfecsegek  magával  egy  kicsit.  Épen  most 
láttam  elmenni  az  ablak  alatt  a  lila  ruhában,  mely  olyan  jól  áll 
magának.  Többi  közt  azt  akarom  különösen  megírni,  hogy  ha 
netán  soká  találnék  otthon  maradni,  irjon,  mert  most  már  semmi 
kedvem  többé  visszajönni  azért. 

Mert  Gyarmaton  lenni  és  magát  csak  egy  nap  is  nem  látni, 
rám  nézve  legalább  is  szenvedhetetlen;  már  pedig  magát  látni 
mindennap  s  kitenni  az  olyan  jeleneteknek,  aminő  a  tegnap  déli 
lehetett,  legalább  is  kegyetlenség.  Csak  látszólag  nem  hatott  rám 
a  maga  sorsa  tegnap,  de  valóban  igen  elszomorított,  Szklabonyán 
könnyebben  elviselem,  ha  nem  látom. 

Különben  maga  ne  vegye  ezt  valami  nagyon  szivére.  Érezze 
magát  egészen  függetlennek,  mert  mig  én  szeretem  és  mig  maga 
is  szeret,  az  is.  Én  pedig  örökké  szeretni  fogom,  s  nincs  többé 
semmi  a  világon,  ami  elválaszthasson.  Én  nem  kívánom  a  maga 
szüleinek  semmijét,  azaz  hogy  nemcsak  nem  kívánom,  hanem  el 
sem  fogadom;  ez  határozott  feltételem  volt  és  lesz  is  mindig, 
azért  is  kombinálgattam  az  erőszakos  utakat,  meg  a  vonzalmu- 
kat sem  kívánom,  csak  amennyiben  ennek  hiánya  magát  szomo- 
rítaná.  Szegény  Mari  testvéremnek  a  menyasszonyi  hozománya, 
ha  nem  is  oly  fényes,  mint  aminőt  én  óhajtanék  magának,  de 

azért  mig  egyrészt  meg  vagyok  győződve,  hogy  a  maga  nemes 
jelleme  mindig  tud  korlátot  szabni  igényeinek,  addig  másrészt 
elfogja  lelkemet  a  vallásos  kegyelet  kedves  testvérem  iránt,  ha 
elgondolom,  hogy  annak,  aminek  ő  épen  menyasszonykorában 
történt  halála  miatt  nem  vehette  hasznát,  maga  veszi  hasznát,  kit 
ő  tudom  legjobban  szeretne,  ha  élne. 

Vagy  lehet-e  magát  nem  szeretni?  Minél  jobban  ismerem, 
annál  jobban  mindennap  látom  kimagaslani  jó  tulajdonait,  mik- 
ről tán  maga  sem  tud  semmit,  rettentő  előnyösen  változott  meg. 

Tavaly  szép  leány  volt,  eszes  volt,  jól  tudott  affektálni  és 
azt  mondta,  hogy  szeret,  azért  szerettem. 

Ma  már  azért  szeretem,  mert  őszinte,  mert  gyöngéd,  oda- 
adó, jó,  büszke,  de  amellett  szerény  is;  az  már  egészen  kiesik  a 
számításból,  hogy  eszes-e?  szép-e? 

Az  előbbit  már  észre  se  veszem  soha,  az  utóbbit  csak  néha. 

De  ha  büszke  is,  én  irányomban  tudom  nem  lesz  az. 
Nem  veszi  rossz  néven,  hogy  ezt  a  fentebbi  dolgot  szellőztetem. 

Maga  még  gyermek  ahhoz,  hogy  az  életet  ösmerje,  mindig 
is  olyan  körben  volt,  ahol  azt  meg  nem  ösmerhette,  mert  az  apja 
is,  az  anyja  is  semmi  egyéb,  mint  nagy  gyerekek,  akiknek  fo- 
galmuk sincs  a  «világ  soráról)),  tehát  szükséges,  hogy  imitt-amott 
én  magyarázgassam  meg. 

Ne  vegye  tehát  sértésnek,  mikor  azt  mondom,  hogy  az  én 
testvérem  hozománya  elég  lesz  magának,  mert  kívánom,  hogy 
ne  arra  legyen  büszke,  hogy  hány  ezüst  kanala  meg  cukortar- 
tója van,  én  sem  arra  leszek  büszke,  hogy  én  magának  mennyi 
ezüst  kanalat  adtam,  mig  maga  egyet  sem  adott,  hanem  abban 
keresse  a  büszkeségét,  hogy  ezüst  kanalakra  sohasem  számí- 
tottunk. 

Különben  ez  az  ezüst  kanál  história  csak  erről  a  pakfon 
kanálról  jutott  eszembe,  amelyikkel  a  kávét  iszom. 

Isten  áldja  meg  M.  K. 

December  24.,  szerda  reggel  10  óra. 

E  levél  vétele  után  nagy  dilemmába  jutottam.  Egyfelől  ott  állott  az 
én  nemesielkü  apám,  aki  mindig  jó,  gyöngéd  volt  hozzám,  az  anyám, 
habár  kissé  heves  temperamentummal  birt  is,  nekem  soha  egy  rossz 
szót  nem  szólt,  még  csak  egy  haragos  tekintettel  sem  illetett ...  Jó  test- 
véreim és  az  a  jó  puha  meleg  fészek,  ahol  gondtalan  boldog  gyermek- 

koromat  éltem  .  .  .  Másfelől  ott  állott  a  bizonytalan  jövő  és  én  éreztem, 
hogy  mégis  csak  a  bizonytalan  jövőt  fogom  választani . .  .  Pedig  nem 
adtam  meg  magam  küzdelem  nélkül,  naponkint  többször  elhatároztam, 
hogy  lemondok  róla,  de  egy  kis  idő  múlva  láttam,  hogy  erre  nem  leszek 
képes.  Ha  atyám  szép  szelid  szemeiből  egy  szemrehányó  tekintetet  vél- 
tem kiolvasni,  a  szédülés  környezett,  éjjel  a  szememet  sem  tudtam  le- 
hunyni, álmatlanul  fetrengtem  ágyamban,  forró  imát,  könyörgést  re- 
begve a  mindenhatóhoz,  engedje,  hogy  meghaljak  bánatomban,  mint 
Kisfaludy  Sándor  költeményeiben  Szántó  Manci  és  Gyulaffy  Rózsa. 

A  halál  azonban  nem  jött,  hanem  a  már  úgyis  zaklatott  idegeim 
végkép  elgyengültek,  annyira,  hogy  lázas  lettem,  azonfelül,  mert  bi- 
zony én  nem  vigyáztam  magamra,  sőt  kerestem  a  meghűlést,  erős  huru- 
tot, nagy  köhögést  kaptam.  Lett  akkor  nagy  ijedelem  a  családban,  ná- 
lunk ugy  is  mindig  a  sorvadás  réme  kisértett,  mert  édes  atyám  gyakran 
vért  köpött  és  szegény  nővérem  is  majdnem  három  évig  élt  a  halállal 
eljegyezve.  Most  már  ő  jobban  lett,  én  lettem  beteg.  Nem  feküdtem, 
csak  ugy  lézengtem  szobáról  szobára,  mint  az  árnyék. 

Nem  tudom  ki  irta  meg  Mikszáthnak,  hogy  beteg  vagyok.  Január 
elején  visszajött  Gyarmatra  és  egy  délután,  mikor  tudta,  hogy  atyám  a 
kaszinóban  van,  eljött  hozzánkt  Nővérem,  aki  nem  tudott  haragot  tar- 
tani, szivesen  beszélt  vele,  sőt  az  anyám  is  valahogy  legyőzte  magát,  ha 
barátságos  épen  nem  volt  is  iránta,  de  haragot  nem  mutatott. 

Ezentúl  reggel  jött  az  orvos,  délután  Mikszáth.  Szegény  ember,, 
ugy  sajnáltam  őt,  már  nem  érezte  jól  magát  nálunk,  ugy  mint  azelőtt, 
ugy  fájt,  hogy  nem  ült  be  a  nagy  vörös  fotelbe,  csak  egy  széknek  a 
csücskére,  nem  vicceigetett,  mindig  komolyan  beszélt  velem,  nagyon 
keveset,  mert  zsenirozva  volt  a  vendégektől,  akik  az  ő  állítása  szerint 
mindig  hegyezték  a  fülüket,  hogy  mi  mit  beszélünk. 

Gyakran  kezembe  csúsztatott  egy  levelet,  mikor  elment,  én  ke- 
zébe csúsztattam  a  választ;  többször  kért,  hogy  mentsem  föl  attól,  hogy 
hozzánk  járjon,  de  én  még  mindig  reméltem,  hogyha  bár  csak  színleg 
tartja  is  fenn  a  barátságot  a  családdal,  az  ellentétek,  illetve  mélységek 
könnyebben  lesznek  áthidalhatók,  mintha  sohasem  jön  hozzánk  és  ez- 
által a  városi  nyelvek  felszabadulnak  és  mindkét  részről  még  jobban 
elmérgesedik  a  helyzet.  Ugy  január  végén  ezt  irta: 

Ha  az  megörvendezteti,  hogy  a  házukhoz  járjak  és  ha 
kívánja  tőlem,  akkor  természetesen  elmegyek.  Tudok  is  én  ma- 
gának sokkig  ellentmondani.  Én  csakis  azt  kívántam,  hogy  ment- 
sen fel  attól  és  nagy  örömömre  szolgált  volna,  ha  ön  azt  mon- 
dotta volna:  ((magának  igaza  van,  ne  jöjjön  többé.  Én  ugy  is  sze- 
retni fogom».  Akkor  én  százszor  büszkébb  lennék   önre,  mint 

most.  Mert  akkor  tudtam  volna,  hogy  azért  szeret,  mert  becsül. 
Egyébiránt  ön  másként  akarja.  Boldogságára  appellál  s  ez  nekem 
elég.  Ha  önnek  abban  telik  boldogsága,  hogy  látja  ezt  az  én  ma- 
kacs fejemet  mindennap  egy  órát  megalázva,  én  tartozom  azzal 
magának.  Maga  megérdemli  azt  tőlem. 

Erre  a  levélre  talán  fel  kellett  volna  őt  mentenem  a  látogatások 
kínszenvedéseitől,  de  akkor  oly  jó  uton  látszott  lenni,  hogy  a  legjobbat 
reméltem.  Ugyanis  elhatározta,  hogy  az  irói  pályát  csak  mellékesnek 
fogja  tekinteni  és  ha  letette  a  vizsgát  márciusban,  rögtön  folyamodik  a 
vallásügyi  minisztériumba  fogalmazóságért.  Én  ezt  a  tervet  elmondtam 
atyámnak,  ő  igen  komolyan  azt  felelte:  —  Ez  már  helyes  beszéd,  édes 
gyermekem,  ennek  örülök  annyival  inkább,  mert  Fráter  Pál  az  én  atyai 
barátom,  mint  tanfelügyelő  és  mint  azelőtti  hires  nógrádi  követ  és  al- 
ispán, nagy  befolyással  bir  a  minisztériumban,  a  kedvemért  szivesen 
szólna  egy-két  jó  szót  érdekében  a  miniszternek. 

Én  sirva  csókoltam  meg  atyám  kezét  és  még  aznap  megmondtam 
Mikszáthnak,  hogy  kérje  meg  atyámat,  szóljon  Fráternek  az  érdekében. 

Ő  a  fejét  csóválta.  —  Nem,  nem,  —  mondotta,  —  erre  nem  va- 
gyok képes,  ha  szól  Fráternek,  örökre  hálás  leszek  érte,  de  kérni  nem 
tudom  erre,  rögtön  megsemmisülnék,  ha  olyasvalamit  mondana,  mi 
nekem  zokon  esne. 

Mit  tehettem  azzal  a  makacs  fejével?  Megkértem  atyámat,  hogy 
legyen  könyörületes,  ne  ragaszkodjék  a  formákhoz,  szóljon  Fráternek 
az  én  kedvemért. 

Atyáin  elszomorodott,  de  megígérte.  És  ezt  most  annyiba  vehet- 
tük, mintha  már  ki  is  volna  nevezve.  Akkor  még  nem  volt  oly  nehéz  a 
minisztériumba  bejutni.  Azt  az  egyet  azonban  követelte  atyám,  hogy 
mihelyt  Pestre  megy  Mikszáth,  rögtön  keresse  fel  és  mutatkozzék  be 
Fráternál. 

Én  elmondtam  mindezt  Mikszáthnak.  Kissé  szórakozottnak  lát- 
szott és  azt  mondta:  —  Jó,  azt  megtehetem,  ha  épen  kivánják  tőlem, 
különben  én  amugyis  ismerős  vagyok  Fráter  Pállal.  Ez  hát  rendbe  van, 
ne  beszéljünk  többet  erről.  Ide  nézzenek,  —  folytatta  és  a  szemei  ra- 
gyogtak a  boldogságtól.  —  Kész  a  beszélyke,  amelyikhez  a  témát  maguk 
adták  még  karácsony  előtt,  de  csak  most  irtam  meg. 

Mi  nővéremmel  összenéztünk,  egyikünk  sem  emlékezett  arra,  hogy 
mi  témát  adtunk  volna  neki.  ' 

—  Matildkáról  szól  a  nóta,  —  mondta  nevetve,  —  emlékezzenek 
csak  vissza. 

Ekkor  eszünkbe  jutott,  hogy  e  léi  elején  egyszer  azt  kérdezte 
Mikszát,  hogy  mi  dolog  az,  hogy  napok  óta  nem  látja  Matildot,  a  ked- 

Magyar  Figyelő.  28 


394 


özvegy  Mikszáth  Kálmánná  Mauks  Ilona 


venc  szobalányt?  Ekkor  elmondtuk  neki,  hogy  beteg.  Ugyanis  igen 
nehéz  természete  van,  ha  megharagszik,  mindjárt  beteg  lesz.  —  Igazán 
érdekes,  —  nevetett  Mikszáth,  —  hogy  miért  ilyen  hatalom  a  maguk 
házánál  ez  a  Matild? 

—  Miért?  Hát  azért,  mert  árva.  Rajtunk  kivül  nincs  senkije  sze- 
génynek. —  És  ekkor  elmondtuk  neki,  hogy  került  hozzánk  a  Matild. 
1861-ben  atyánk  mint  szolgabiró  a  járásban  volt  Bakón,  a  biró  pana- 
szolta, hogy  egy  iparos  család  elhalt  tifuszban,  csak  három  apró  lányka 
maradt  életben,  vagyon  semmi  sincs,  igy  nem  tudja,  mit  kezdjen  az 
árvákkal.  Ekkor  atyánk  kidoboltatta  a  községben,  hogy  jelentkezzen, 
aki  magához  akarja  venni  a  gyerekeket.  A  legöregebbnek  rögtön  akadt 
pártfogója,  de  a  két  kisebbnek  nem,  igy  atyám  a  hajdúval  feltétette  őket 
a  saroglyába  és  elhozta  Mohorára.  Hogy  fel  kellett  ruházni  a  kis  árvá- 
kat, nem  volt  olyan  baj,  mint  az,  hogy  mindennap  hazaszöktek  Bakóra, 
örökösen  kerestetni  kellett  őket.  És  ez  jó  darab  ideig  vagyis  mindaddig 
tartott,  mig  a  legkisebbet  is  örökbe  vette  egy  távol  lakó  rokon.  Ma- 
tildka  aztán  igy  a  mienk  maradt. 

—  Hála  Istennek!  —  mondta  Mikszáth  régi  kedélyességével.  Akkor 
este  még  többször  nevetett  rajta,  de  azután  több  szó  nem  esett  a  dolog- 
ról. És  most  előkerült  egy  elbeszélés  alakjában  «Az  alispán  kisasz- 
szonyok»  cimen. 

Én  ugy  örültem  a  beszélykének,  hogy  rögtön  irtam  H.  Ilkának 
Varsányba,  hogy  jöjjön  be,  majd  rendezünk  egy  irodalmi  felolvasást. 
Talán  reménylettem,  hogy  a  szép  boldog  napok  még  egyszer  visszatér- 
nek, de  Ilka  szomorúan  válaszolt,  hogy  rá  nézve  vége  a  világnak,  már 
pakolnak,  egy  pár  nap  múlva  mennek  a  tót  hegyek  közé  egy  kis  fa- 
luba, ahová  atyját  a  nővérem  Tankredje  egy  kis  hivatalba  betette. 

Ekkor  elhatároztam,  hogy  habár  Mikszáth  szerette,  ha  nagyobb 
társaságnak  olvasott  fel,  mégis  Draskóczyn,  az  ügyvédsegéden  kivül 
nem  hívtunk  meg  senkit,  és  nagy  csodálkozásomra,  Mikszáth  ennek 
igen  örült.  Beült  régi  várába,  a  vörös  fotelbe  és  mint  ő  szokta  mondani: 
próbaútjára  bocsátotta  az  elbeszélést. 

Mindnyájunknak,  még  anyámnak  is  igen  tetszett,  hogy  azután 
mi  történt  vele,  mikor  nagy  útjára  bocsátotta,  nem  tudom,  talán  ott  he- 
vert valamelyik  szerkesztőség  papírkosarában.  Sok  év  múlva,  egy 
kissé  átdolgozva,  megjelent  á  «Tekintetes  vármegye »  cirnü  könyvben. 

A  vacsoránál  Draskóczy  igen  nagy  elragadtatással  beszélt  az  el- 
beszélésről. Azt  hittem,  atyám  örülni  fog  ennek,  de  bizony  ő  csak  szo- 
morúan mosolygott  és  nagy  szánakozással  nézett  rám. 

Még  ezután  kétszer  olvasott  fel  nekünk  kedves  kis  beszélyeket. 
«A  bátyus  zsidó  lányá»-t,  ebben  Bobokot  mint  Sasdi  Ferit  örökítette 

meg.  Megjelent  a  « Fővárosi  Lapokban».  A  másikra  bizony  nem  emlék- 
szem melyik  volt. 

Március  elején  Mikszáth  elutazott  Pestre.  Utolsó  délután  meg- 
ígérte nekem,  hogy  fel  fogja  keresni  Fráter  Pált  és  megállapodtunk 
abban  is,  hogy  tekintettel  arra,  hogy  igen  el  lesz  foglalva,  ritkán  vál- 
tunk levelet,  azt  is  Draskóczy  utján. 

így  egész  márciusról  csak  egy  hosszabb  levelem  van,  melyből 
alább  közlök  egy  pár  részletet: 

.  .  .  Soha  életemben  nem  szerettem  volna  ugy  gazdag  lenni, 
mint  most,  hogy  magának  jólétet  teremtsek.  Eddig  semmire  sem 
becsültem  a  pénzt,  az  igaz,  hogy  most  sem  becsülöm,  hanem 
mégis  szeretném  a  nagy  vagyont.  Egyrészről  remélem,  hogyha 
maga  itt  lenne,  én  mindig  itthon  lennék,  nem  járnék  a  fiukkal, 
otthon  találnám  minden  örömömet  és  hogy  maga  is  ilyen  lenne. 
Nem  vágyódna  a  világ  hiúságai  iránt,  és  hogy  akkor  bőven  elég 
lenne  célszerű  beosztással  2400  forint  is.  De  hátha  nem?  Mert 
lássa,  az  emberi  természet  olyan  makacs,  hogy  nem  hagy  vál- 
toztatni magán  semmit.  Bennem  is  megvan  ez  az  emberi  hiba, 
hogy  szeretek  ur  lenni.  De  én  le  tudok  mondani  arról  és  boldog 
lenni  a  maga  kedvéért.  Azt  tudom,  hogy  maga  is  le  tudna  mon- 
dani arról  az  én  kedvemért,  de  tud-e  boldog  lenni? 

Ez  a  főkérdés:  melyre  nem  tudok  biztató  feleletet  adni  ma- 
gamnak, mert  azt  vegye  tekintetbe,  hogy  ez  nem  Gyarmat  faluja, 
sem  nem  Mohóra,  ahol  2000  forinttal  még  fényt  is  lehet  produ- 
kálni. Ez  itt  annyira  kevés,  hogy  magamnak  az  eddigi  számítá- 
som szerint  fél  évre  sem  elég.  Hát  hogy  lesz  ez  elég  kettőnknek? 

Erre  maga  bizonyosan  azt  fogja  mondani:  «Istenem?  Iste- 
nem! hát  tudom  is  én?»  —  Mintha  hallanám. 

Csakhogy  ez  az  egy  kérdés  olyan,  amire  én  is  csak  annyit 
tudok  mondani,  hogy:  «tudom  is  én». 

Ennek  a  kérdésnek  találgatásánál  pedig  csak  nem  marad- 
hatunk örökké,  mert  aztán  addig  talál  tartani,  hogy  szépen 
«elfelejtjük  egymást.)) 

Amiből  koránt  sem  lenne  olyan  baj,  mintha  nem  felejte- 
nénk el  egymást  és  még  sem  lehetnénk  egymáséi,  vagyoni  sa- 
nyaruság  miatt. 

Értse  meg  kérem  jól,  mit  irok. 

Ez  nem  annyit  jelent,  hogy  nem  szeretem,  hanem  annyit, 
3iogy  milyen  jó  lenne,  ha  nem  szeretnénk  egymást.  Maga  férjhez 

menne  valami  falusi  földesúrhoz  és  jó  lenne,  én  pedig  elvennék 
valami  más  lányt  és  az  is  jó  lenne. 

Hanem  hát  a  «lenne»  nem  ér  semmit.  Azt  kell  venni,  ami 
«van».  A  nagy  szerencsétlenség  megtörtént,  hogy  épen  mi  ketten 
szerettük  meg  egymást,  akiknek  mindkettőnknek  az  lett  volna 
a  sorja,  hogy  az  egyiket  elvegye  valami  jómódú  ember,  a  másik 
meg  elvegyen  valami  jómódú  leányt. 

Azonban,  mint  mondom,  ez  nem  igy  van  történőben,  még 
pedig  annyira  nem  igy  van,  hogy  ha  mostani  gondolkozásom 
mellett  megkínálnának  a  világ  legszebb  és  leggazdagabb  herceg- 
asszonyával, még  az  sem  kellene. 

És  ez  nagy  szerencsétlenség. 

Nem  azért,  mert  elszalasztom  a  néni  létező  hercegkisasz- 
szonyt,  hanem  azért,  mert  az  eszemnek  a  fele  mindig  magánál 
van:  először  irni  nem  tudok,  eszmeköröm  mindig  magával  fog- 
lalkozik, olyan  vagyok  mint  a  másüvé  átültetett  fa,  megszokni 
nem  birok  ide,  mindig  ugy  látszik,  én  nem  vagyok  itthon.  Egy- 
szóval annak  dacára  is,  hogy  itt  igen  jól  mulatok,  tulajdonképen 
boldog  még  sem  vagyok.  Azért  is  elegyedem  holmi  költséges 
szórakozásokba.  Nem  fájdalomból,  hanem  unalomból,  nem  fáj- 
dalom az  amit  maga  után  érzek,  hanem  annál  rosszabb,  unalom 
az  és  blazirtság  minden  iránt,  kedélyem  nyomott  és  nem  ömlik 
el  rajta  az  a  nyugalom,  mely  megfűszerezné  az  ember  életét. 

Lássa,  ez  más  bransu  embernek  semmi,  de  Írónak  szörnyű 
nagy  baj,  mert  kedélye  kihat  művére  .  .  .  Ha  én  nem  tudnám  azt, 
hogy  van  valaki,  akit  én  szeretek  és  aki  szinte  szeret  engemet, 
akkor  találnék  én  másnemű  nemes  élvezeteket,  lányokban,  mű- 
vészetben, ami  lebilincselne,  ami  felrázná  szellememet .  .  .  De 
most,  most  nekem  minden  hiábavalóság,  ami  nem  emlékeztet 
magára.  Ami  pedig  magára  emlékeztet,  az  mind  szomorít  és 
lever  ... 

Azért  irtam  én  fentebb  azt  a  kifejezést,  hogy  az  kisebb  baj 
lenne,  ha  elfelejtenénk  egymást,  mintha  kedvezőtlen  anyagi  vi- 
szonyok miatt  nem  lehetnénk  egymáséi. 

Mert  ez  a  bizonytalanság  megöli  az  ember  szellemét.  És  ez 
nagy  csapás.  Ugy-e  igazam  van? 

Azért  azonban  a  világért  sem  kívánom,  hogy  feledjen  el  és 
ne  szeressen,  mert  ez  rám  nézve  borzasztó  lenne.  Én  azt  csak 
ugy  irtam,  hogy  ha  egy  reggel  felébrednénk  és  nem  tudnánk  egy- 

másról  semmit,  vagy  ha  egy  nap  szeretnénk  bele  mindenikünk 
másba  .  .  .  Ugy,  hogy  az  nekünk  nem  fájna  semmit,  hogy  elhagy- 
tuk egymást. 

Most  pedig  befejezem  levelem  komoly  részét,  melyre  nézve 
elvárom  válaszát  mielőtt  Gyarmatra  mennék.  Én  nyíltan,  őszin- 
tén irtam  meg  mindent,  amit  kellett,  elvárom,  hogy  maga  is  nyíl- 
tan, őszintén  válaszoljon. 

Akarom,  hogy  magának  is  legyen  véleménye  és  akarata, 
amit  kimond  és  amihez  én  lehetőleg  alkalmazom  magamat. 

Hátha  én  azt  mondom,  életem  a  maga  kezében  van,  tegyen 
amit  akar  vele,  akkor  az  én  életem  megpenészedik  a  maga  kezei- 
ben és  a  magáé  az  enyémben,  mert  ottan  a  mi  kezeinkben  ugyan- 
csak nincsen  semmi. 

Az  igaz,  hogy  lányoknak  zsenánt  dolog  ilyenről  irni  őszin- 
tén, de  nem  azért  szeretem-e  én  magát,  hogy  különbnek,  hogy 
bátrabbnak,  elhatározót labbnak  tartom  a  többinél? 


Erre  röviden  azt  feleltem:  hogy  nekem  oly  kevés  igényem  van, 
hogy  azt  hiszem,  boldog  tudnék  lenni  mellette,  ha  nem  lenne  egyebe, 
mint  fogalmazói  fizetése.  .  .  Igyekezném  azt  beosztani,  az  azonban  igen 
fájna,  ha  én  miattam  ő  nélkülözni  lenne  kénytelen .  .  .  Várjunk  jobb 
időkre,  hiszen  mindketten  fiatalok  vagyunk .  .  ..  Ezt  különben  majd 
megbeszéljük  élőszóval .  . .  Aztán  újra  és  újra  csak  arra  kértem,  hogy 
menjen  el  Fráter  Pálhoz,  közelednek  a  vármegyei  gyűlések,  amelyre  ő 
eljön  és  valószínű  több  időt  tölt  itt  a  megyében,  igy  félni  lehet,  hogy 
mikor  visszamegy,  már  minden  későn  lesz. 

Ezután  egy  pár  kedves  kis  levélkét  kaptam  tőle,  de  szivemet  nagy 
nyugtalanság  szorongatta,  sohasem  irta  meg,  hogy  Fráternél  lett  volna. 
Rossz  előérzetem  volt,  ami  rövidesen  teljesült  is. 

április  első  napjaiban  megkezdődtek  a  megyei  nagygyűlések,  a 
város  egyszerre  fellendült,  fogat  fogat  után  állott  nteg  házunk  előtt;  a 
vidéki  rokonok  közül  többen  hozzánk  szálltak.  Atyámmal  alig  beszél- 
hettem egy-két  szót,  ele  feltűnt  szokatlan  komolysága. 

Mikor  egy  pár  nap  múlva  a  házunk  kiürült  a  vendégektől,  meg- 
fogta kezemet  és  bevezetett  az  ő  kis  dolgozó  szobájába.  Igen  megijed- 
tem, sejtettem,  hogy  valami  kellemetlent  fogok  megtudni. 

—  Gyermekem!  —  mondta  igen  komolyan.  —  Te  tudod,  hogy 
mennyire  szeretlek,  hiszen  elösmerheted,  hogy  az  engedékenységnek  el- 
mentem a  legvégső  határáig.  Mikszáthot  könnyelmű  bohém  embernek 
tartottam,  de  nem  javíthatatlannak.  Sokszor  megharagudtam  rá,  de  az- 
tán tekintetbe  vettem  fiatal  korát  és  megbocsátottam  .  .  .  Most  már  azon- 

ban  látom,  sohasem  lesz  belőle  komoly  ember,  otthagyta  a  közigazga- 
tást . . .  Jól  van,  elismerem,  hálátlan  pálya,  otthagyta  az  ügyvédséget .  .  - 
Hát  erre  azt  mondhatom,  nem  vette  be  a  természete,  de  most  nem  ta- 
lálok rá  nézve  mentséget,  napnál  világosabb  volt  a  fogalmazói  kineve- 
zése, öreg  barátom,  Fráter,  megígérte,  hogy  pártfogolni  fogja  és  most 
azt  mondja,  hogy  nem  is  látta,  nem  ment  őt  felkeresni,  mint  ahogy  én 
azt  neki  megüzentem,  még  ezt  sem  tette  meg,  ez  azt  jelenti,  hogy  nem 
akarja  a  hivatalt,  ezt  pedig  azért  nem  akarja,  mert  nem  szeret  rend- 
szeres munkával  foglalkozni. 

—  Édes  atyám!  —  mondtam,  de  a  hang  alig  fért  ki  torkomon.  — 
Hiszen  alig  várja  a  kinevezést,  egész  jövője,  minden  reménye  ebben 
volt  helyezve  .  .  .  Talán  restéit  oda  menni,  hiszen  ismered  milyen  szé- 
gyenlős . . .  Vagy  talán  volt  is  ott,  de  nem  találta  otthon. 

—  Nem,  —  szólt  atyám  haragosan,  —  ne  merészeld  őt  előttem  vé- 
delmezni, könnyelmű,  gondatlan  ember.  Azért  mondja,  hogy  iró  leszy 
mert  igy  reméli,  kevés  dologgal  megél . . .  író!  Szép  dolog  lenne  az,  ha 
vagyona  lenne  hozzá,  de  szegény  embernek  ez  nem  pálya,  nem  kenyér- 
kereset . .  .  Ebből  is  látszik,  hogy  mennyire  nem  normális  gondolko- 
zású ember.  Uram  Isten!  Gondold  csak  el,  milyen  életed  lenne,  ha  a  fe- 
lesége lennél,  hideg  téli  időben,  fűtetlen  szobában  kenyér  nélkül,  ő  pe- 
dig a  nyomorúságtól  megviselten,  szárnyaszegetten,  csüggedten,  remény- 
telenül nézve  a  sivár  jövő  elé...  Valőszinü,  te  azt  gondolod,  hogy  szí- 
vesen megosztod  vele  a  nyomorúságot,  fel  is  teszem  ezt  rólad,  de  el- 
birnád-e  azt,  hogy  magadat  vádoljad  a  bekövetkezett  szerencsétlen- 
ségért .  .  .  Ha  ő  hivatva  érzi  magát  az  irói  pályára,  éljen  magának  és 
irói  kedvtelésének. 

Te  regényes  hajlamiddal  azt  képzeled,  az  iró  valami  kiváltságos 
fenkölt  lény,  ki  felette  áll  minden  emberi  gyarlóságnak.  Azt  hiszed,  mert 
nem  ismered  az  irókat.  Én  ösmerem  .  .  .  ösmertem  Petőfi  Sándort,  az 
irók  fejedelmét,  többször  emlegettem  már  előttetek,  de  most  újra  el- 
mondom: Pozsonyban  a  VIII.  osztályt  tanultam  és  együtt  laktam  Je- 
szenszky Danóval  az  úgynevezett  diákkaszárnyában.  Szobánk  három 
ágyra  volt  berendezve,  igy  jött  hozzánk  lakni  1843-ban  május  elején 
Petőfi.1)  ő  már  akkor  neves  iró  volt,  mégis  azért  jött  Pozsonyba,  hogy 
Fekete  Gábor  szinidirektornál  alkalmazást  nyerjen,    dc  bizony   ez  a 

3)  A  pozsonyi  Nyugatmagyarországi  Hiradó  1911."  szept.  S-án  közölte 
id.  Vntkov'es  Sándor  dr.  kutatásai  alapján:  Petőfi  Sándor  Pozsonyban  az 
apáca  pályának  nevezett  mai  Bél  Mátyás-utcában  a  régi  Blaskovics  házban 
(diákkaszárnya)  lakott  Jeszenszky  Danóval,  késői  b  Tömérdek  álnév  alatt  ismert 
Petőfi-Társasági  taggal,  későbbi  budapesti  k.  közjegyzővel  és  Mauks  Mátyással, 
kik  mindketten  a  pozsonyi  Liceum  tanulói  voltak.  A  Toldi-kör  1900-ban  emlék- 
táblával jelölte  meg  e  házat. 

terve  nem  sikerült,  igy  az  országgyűlési  naplót  másolta,  alig  egy  pár 
garasért  naponta  . .  .  Oly  szegény  volt,  hogy  kenyérre  nem  telletts  ki- 
kopva ruháiból,  betegen,  csak  lézengett ...  A  szive  vérzett  az  embernek, 
ha  ránézett,  pedig  ő  költő  volt.  Isten  kegyelméből  való  költő.  Az  én 
fenyőfaládám  tetejére  irta  «A  távolból))1)  cimü  csodaszép  versét,  mely 
egymaga  megérdemelte,  hogy  halhatatlanságra  és  jólétbe  vigye  Író- 
ját ...  És  nem  tudom,  kapott-e  érte  öt  forintot?  Ez  igy  volt  akkor  és 
igy  van  ma  is.  Ha  gazdag  ember  lennék,  talán  uíegengedném  neked  ezt 
az  őrültséget,  hogy  Mikszáthhoz  menj  feleségül,  de  a  mai  anyagi  körül- 
ményeim között  soha.  Értsd  meg,  semmiféle  könyörgés  nem  változtat 
elhatározásomon.  Ehhez  tartsd  magad  és  neki  is  adjad  tudtára. 

Hogy  mit  szenvedtem  én  ekkor,  azt  leirni  nem  vagyok  képes,  ös- 
mertem  atyám  jó  békülékeny  lelkét,  de  most  tudtam,  nem  fog  változ- 
tatni elhatározásán.  Még  azon  este  megírtam  Mikszáthnak  a  dolgot  és 
reggel  megint  elfogott  az  idegláz,  kábult  fejemmel  is  éreztem,  hogy 
atyámnak  igaza  van  és  még  sem  tudtam  Mikszáthra  haragudni,  száz- 
féle mentséget  találtam  számára. 

A  kis  fenyőfaláda,  melyre  Petőfi  „A  távolból"  cimű  köitményét  irfa, 
igen  nagy  becsben  tartatott  családunkban.  Sajnos  1865-ben  egy  nagy  tűz 
alkalmával  elégett. 


Kitaibel  Pál. 

1757  február  3.  —  1817  december  13. 
Irta :  Dr.  Schiller  Zsigmond. 

Midőn  Kitaibel  Pál  1817  december  13-ikán  munkával  és 
nélkülözéssel,  küzdelemmel  és  sikerrel  teljes  élet  után  örökre 
lehunyta  fáradt  szemét,  felesége  síremléket  állíttatott  neki,  amely- 
nek feliratát  egykori  egyetemi  kartársa,  majd  életirója,  Schuszter 
János  Konstantin  tanár  fogalmazta  s  melynek  végső  sora  ez: 

Gaude  Hungária,  quae  talem  tulisti. 

A  sir  emlékestül,  feliratostul  elkallódott.  A  Váci-ut  menti 
régi  temető  helyét  modern  gyárváros  foglalta  el;  nem  akadt 
ember,  aki  egy  halhatatlan  férfiú  utolsó  nyugvóhelyének  sorsá- 
val törődött  volna  s  legnagyobbjaink  egyikének  hamvai  széjjel- 
szálltak  a  szélrózsa  minden  irányába.  Nem  akadt  ember,  aki  az 
utókor  kegyelete  számára  megőrizte  volna  málló  csontjait  annak 
a  férfiúnak,  akiről  halálakor  hangsúlyoztuk,  hogy  a  haza  büszke 
örömmel  mondhatja  róla,  hogy  itt  született,  itt  élt,  itt  munkál- 
kodott. 

Mégsem  volna  igazságos  a  hálátlanság  vádja.  Hisz  néhány 
évvel  ezelőtt  a  fővárosi  Közmunkatanács,  igaz,  hogy  csak  néhány 
hazai  természettudós  kérésére,  elhatározta,  hogy  a  budai  rész  egy 
elrejtett  utcáját  Kitaibel  Pál-utcának  nevezi.  Mily  kevés  budapesti 
embernek  van  tudomása  arról,  hogy  van  itt  egy  ily  nevü  utca 
is,  aki  pedig  tud  róla,  csodálkozva  kérdezi,  ki  is  volt  ez  a  Kitaibel 
Pál,  hisz  létezéséről  a  legkevesebb  ember  is  alig  tud  Magyar- 
országon. Valóban:  nem  volt  sem  költő,  sem  művész,  nem  volt 
sem  politikus,  sem  filozófus,  a  nyilvánossággal  sohasem  került 

szemtől  szembe.  Csöndes,  de  fáradhatatlan  munkása  volt  a  ter- 
mészettudományos kutatásnak,  egyszerű  botanikus  volt,  amely 
név  alatt  pedig  még  a  művelt  emberek  is  és  még  nianap  is  olyas- 
valakit szoktak  érteni,  aki  minden  gazt  leprésel  és  porzót-termőt 
számolgat.  A  természetkutató  tudós  munkája  nincs  közvetlen 
kölcsönhatással  a  népre  s  tehát  nem  is  hat  a  tömegre.  Kuta- 
tásainak eredménye  gyakran  csak  évek  hosszú  sora  után  kerül 
a  napfényre,  teszi  nevét  ismertté  s  szerzi  meg  neki  a  népszerű- 
séget, amelyet  a  szellemi  munka  más  területein  sikerrel  működők 
egy  csapásra  tudnak  elérni.  Az  utókor  nem  fon  koszorút  a  színész- 
nek —  a  tudós  ebben  épen  az  ellentéte,  neki  meg  nem  a  kortársak 
nyújtják  az  elismerés  babérját.  Ilyen  Kitaibel  sorsa  is.  Világhírű 
volt,  de  saját  hazájában  alig  hogy  nevét  ismerték.  E  név  halha- 
tatlanságát egy  évszázad  óta  őrzik  a  szaktudomány  annalesei 
s  mégis  majdnem  idegen  és  ösmeretlen  nekünk  magyaroknak. 
A  tudós  e  sorsát  Kitaibel  az  emberiség  számos  szellemi  hősével 
osztja  testvériesen.  Most,  hogy  halála  óta  lepergett  egy  század, 
a  magyar  tudós  világ  kegyeletes  ünnepet  ül.  Ez  év  december 
13-ikát  Kitaibel  Pál  emlékének  szentelte. 

E  soroknak  nem  célja,  hogy  Magyarország  legnagyobb 
botanikusának  életét  leírja.  Ennek  külső  lefolyása  különben 
is  egy  pár  szük  sorban  vázolható.  Kitaibel  Pál  Nagymártonban 
született,  egy  kis  sopronmegyei  községben,  1757  február  3-ikán, 
módos  gazdacsaládból.  Tanult  Sopronban,  Győrött  s  a  pesti 
egyetemen,  ahol  csakhamar  a  botanika  tanárának  segéde,  kés%őbb 
a  botanika  és  vegytan  tanára  s  a  növénykert  igazgatója  lett,  de 
soha  előadást  nem  tartott.  Sokat  utazott  az  órszág  legkülön- 
bözőbb részeiben,  hogy  felkutassa  flóráját  és  gyógyforrásait, 
kemény  harcokat  vivott  kartársai  irigységével,  a  helytartótanács 
és  a  bécsi  udvari  kancellária  kicsinyességével  és  garasoskodásá- 
val, szoros  irodalmi  összeköttetésbe  lépett  korának  legnagyobb 
növénytani  korifeusaival,  egyszer  Berlinben  Willdenowot  is  fel- 
kereste, száraz  «Relatio»-kat  fogalmazott  növénykertjéről  és 
kutató  útjairól  az  egyetem  fölöttes  hatóságai  számára  s  meghalt 
1817  december  13-ikán,  kevéssel  utóbb,  hogy  natpvilágot  látott  a 
Waldstein  gróffal  közösen  kiadott  nagy  képes  mű  utolsó  füzete, 
amely  a  művelt  közönség  közömbössége  folytán  befejezetlen 
maradt. 

Kitaibelnek  Waldstein-Wartemberg   Ádám   Ferenc  gróffal, 

a  nagy  Wallenstein  egyik  leszármazottjával,  cseh-  és  magyar- 
országi nagybirtokossal  s  magyar  indigenával  való  együttes  mun- 
kálkodását mint  szerencsés  mozzanatot  külön  ki  kell  emelnünk. 
Nincs  még  kiderítve,  hol  s  mi  módon  ismerkedett  meg  Wald- 
stein  gróffal,  akihez  sok  éven  át  zavartalan  benső,  csaknem 
testvéri  barátság  kötötte  mind  haláláig.  A  gróf  maga  is  avatott 
hive  volt  a  scientia  amabilisnek,  s  miután  Kitaibelhez  csatlako- 
zott, csakhamar  hű  tanítványává  s  kutatásainak  bőkezű  elő- 
mozdítójává lett.  Sok  utat  tettek  meg  együtt  és  Schütz  festő 
társaságában;  a  kisérő  és  biztosító  személyzet,  előfogatok  és 
nyergeslovak  gyakran  jelentékeny  költségét  túlnyomórészt  a  gróf 
viselte,  mert  a  kormány  által  e  célra  nagynehezen,  megalázó 
kérelmezések  után,  folyósított  összegek  oly  csekélyek  voltak, 
hogy  a  tervezett  utak  költségét  távolról  sem  fedezték  volna.  Wald- 
stein  gróf  latba  vetette* befolyását  is,  amelyet  a  felsőbb  tizezer 
társadalmi  köreiben  s  az  udvarnál  is  birt,  valahányszor  szüksé- 
gesnek mutatkozott  Kitaibel  anyagi  helyzetén  javítani,  hogy 
gondtalanul  mélyedhessen  tanulmányaiba  s  feldolgozhassa  a 
közös  utazgatásokon  gyűjtött  anyagot.  Végül  ugyancsak  ő  vezette 
be  Kitaibelt  az  előkelőbb  körökbe  s  ő  fedezte  egymaga  ama 
gyönyörű  nagy  mű  nagyon  jelentékeny  költségeit,  amely  pompás 
kiadásban  adja  Magyarország  ritka  növényeinek  leírását  és 
képeit.  E  nyomdatechnikai  szempontból  is  ritka  művészi  munka 
gazdag  s  minden  szakembert  meglepő  tartalma  ércnél  mara- 
dandóbb emlékműve  a  szerző-párnak.  Elitélendő  hálátlanság 
volna,  ha  nem  ösmernők  el  az  érdemeket,  amelyeket  Waldstein 
gróf  e  monumentális  mű  kiadásával  a  magyar  tudomány  körében 
szerzett  s  érdeme  annál  nagyobb,  mert  a  magyar  főurak  és 
arisztokraták  körében  senki  sem  akadt,  aki  e  mű  értékét  fel- 
ismerve hasonló  bőkezűséggel  lépett  volna  nyomába.  Waldstein 
gróf  Kitaibelhez  írott  leveleiben  ismételten  keserű  szókban  fejezte 
ki  a  gazdag  magyar  mágnások  e  nemtörődömsége  felelt  érzett 
megütközését.  Midőn  Kitaibel  tervet  szerkesztett  egy  magyar 
tudós  társaság  alapítására  (amely  társaság  Széchenyi  István  gróf 
nagylelkű  elhatározásáig  csak  épen  terv  maradt),  s  Waldstein 
grófot  is  meg  akarta  nyerni  e  célra,  a  gróf  magyar  mágnástársai 
felett  valósággal  rusztikusán  kemény  szókkal  tört  pálcát.  1802 
április  15-ikén  azl  írja  Kitaibelnek,  hogy  egy  magyar  tudós  társa- 
ság igen  szép  eszme  volna   s  ő  maga   is   szívből  óhajtja  létre- 

hozását.  Ö  maga  is  foglalkozott  már  néhány  idevágó  terv  össze- 
állításával, de  tűzbe  vetette,  mert  meg  kellett  győződnie  arról, 
hogy  ilyesminek  megteremtése  lehetetlen  egy  oly  országban, 
amelyben  a  nemesség  boldogulását  egyedül  a  marhában,  a 
búzában  és  a  robotban  látja.  Bécsben  beszélt  a  dologról  néhány 
magyar  gavallérral;  szépnek  vélelmezték  a  tervet,  midőn  azon- 
ban arra  tért  a  beszéd,  hogy  pénzt  adjanak,  kinevették.  Mi  hasz- 
nunk volna  —  kérdezték  —  az  ily  társaságtól?  Tanulni  ugyan 
nem  tanulnának  tőle  semmit,  egy  oktondi  paraszt  gyakorlati  gaz- 
dálkodása többet  ér,  mint  az  a  sok  badarság,  amit  a  tudós  urak 
összefirkáltak.  ((Baromnak  születtél,  barom  is  maradsz»,  gon- 
doltam magamban. 

A  grófnak  Ítélete,  mint  a  következmények  mutatták,  túl- 
ságosan szigorú  volt.  Hisz  egy  magyar  tudós  társaság  megalapí- 
tásához az  első  eredményes  lépést  mégis  magyar  mágnás  tette 
meg,  igaz,  hogy  ő  volt  a  ((legnagyobb  magyar». 

Talán  nem  tévedünk,  ha  Waldstein  gróf  barátságának,  hatá- 
sának tudjuk  be  azt  is,  hogy  Kitaibel  tudományos  iránya  épen 
az  akkori  német  és  nyugateurópai  szellemi  áramlatokhoz  csatla- 
kozott. S  itt  elérkeztünk  ahhoz  a  ponthoz,  amelynél  —  Kitaibel 
botanikai  munkálkodásának  részletezését  mellőzve  —  rövid  vo- 
násokban vázolhatjuk  eszmemenetének,  teremtő  munkásságának 
főbb  irányelveit. 

Ha  Kitaibel  működésének  azon  eredményeit  vizsgáljuk, 
amelyek  javára  váltak  a  legszélesebb  értelemben  vett  tudomány- 
nak általában,  ugy  első  sorban  azt  kell  kiemelnünk,  hogy  számos 
nyugateurópai  szaktársával  egyetemben  nem  egy  tátongó  rést 
tört  azon  a  hatalmas  bástyán,  amelyet  Linné  épített  a  fajok 
állandóságának  merev  dogmájára.  S  nem  bátortalanul  és  habozva 
tette  ezt,  mint  Lumnitzer  és  Genersich,  hanem  friss  elhatározás- 
sal és  cselekedete  merészségének  teljes  tudatában.  Az  ország 
sokféle  részeiben  utazgatván,  csakhamar  meggyőződött  arról, 
hogy  egy  orografiai  és  klimatológiai  változatokban  oly  gazdag 
földterületen,  mint  amilyen  Magyarország  és  társországai,  a  ter- 
mészeti viszonyok  befolyása  a  növényvilág  alakítása  és  átalakí- 
tásában feltűnően  jelentkezik.  Tekintete,  mely  a  hasonlóságok 
egybefoglalásában  és  az  eltérések  elkülönítésében  egyformán 
ritka  éles  volt,  kikutatta  ezeket  a  jelenségeket,  amelyek  ellenáll- 
hatatlan erővel  arra  birták,  hogy  számos  uj  fajt  állítson  fel  s 

hogy  a  fajok  keletkezését  és  múlását  a  maga  tárgyilagos  igaz- 
ságában és  természetességében  irja  le,  eltérve  Linné  mesterséges 
rendszerétől.  Nagy  bátorság  kellett  akkor  ahhoz,  hogy  valaki 
megtámadja  Linné  dogmáit  s  Kitaibel  kiváló  érdeme,  hogy  egyike 
volt  a  legelső  magyar  természetkutatóknak,  akikben  megvolt  a 
bátorság,  s  akik  a  biztos  diadal  érzetében  mosolyogva  fogadták 
a  rövidlátó  ortodoxok  támadásait.  Kitaibel  nem  volt  eget  vivó 
s  világokat  romba  döntő  géniusz,  inkább  egyike  volt  ama  nagy 
tehetségeknek,  akik  éles  elméjükkel,  fáradhatatlan  szorgalmuk- 
kal, s  tárgyilagos,  elfogulatlan  kutatásukkal  lehetővé  teszik,  elő- 
készítik s  részben  létre  is  hozzák  a  haladást.  Hazánkban  bátran 
azok  közé  sorolhatjuk  —  s  mily  kevés  volt  akkor  ebből  a  fajtá- 
ból, —  akik  a  legelső  sorban  dolgoztak  s  hatottak  oda,  hogy  utat 
törjenek  Lamarck  egykorú  és  Darwin  későbbi  geniális,  termé- 
szetfelfogásunkat teljesen  átalakító  eszméi  számára. 

Ép  oly  előkészítő  és  reformáló  erejű  volt  Kitaibel  munkás- 
ságának egy  másik  eredménye,  amely  nem  annyira  egyetemes 
körben  mozog,  hanem  inkább  hazánkra  vonatkozó.  Magyar  elő- 
deivel ellentétben,  akik  szük  helyi  vonatkozások  körében  mozog- 
tak, ő  volt  az  első,  akinek  tekintete  átfogta  az  egész  országot. 
E  célt  szolgálták  utazásai,  amelyek  keresztül-kasul  vitték  az  or- 
szágon. Ezekből  merítette  az  egyes  részek  megismerését,  amelyek- 
nek összesítése  lehetővé  tette,  hogy  az  egész  ország  növény- 
takaróját összefoglalhassa  s  pontosan  leírhassa.  Egy  flóra  hun- 
garica  megteremtése  lebegett  végső  célként  szeme  előtt  s  e  tervet 
részben  megvalósította  az  az  előkelő  és  pompás  vállalkozás, 
amelybe  Waldstein  gróffal  fogott,  de  amelyet  nem  fejezhetett  be. 
Mily  nagyvonalúak  voltak  Kitaibel  eszméi,  legjobban  kitűnik 
ama  fiziografikus  tanulmányokból,  amelyeket  e  főműve  három 
kötetének  mindegyikébe  bevezetőül  irt.  Ezekben  nyilvánossá 
válik  az  is,  mily  jelentős  fokára  jutott  az  általa  leirt  terület 
növényföldrajzi  fölfogásának;  e  téren  elérte,  sőt  tárgyilagosság 
dolgában  jelentékenyen  felülmulta  svéd  szaktársát,  Wahlen- 
berget,  aki  Európa  szélső  északáról  jött  Magyarországba,  hogy 
a  Tátravidék  sajátságos  természetvilágát  tanulmányozza,  de  el- 
fogultsága következtében  nem  egy  igazságtalan  ítéletre  ragad- 
tatta magát.  Kitaibel  tehát  e  téren  is  értékes  előkészítő  munkát 
végzett,  el  nem  mellőzhető  pacemakerje  a  haladásnak,  úttörője 
a  növényföldrajzi  munkálkodásnak.  Művei  nélkül  ma  lehetetlen 

volna  Magyarország  növényföldrajzi  rendszerét  megépíteni,  s  ez 
második  nagy  érdeme  Kitaibelnek,  amely  nemcsak  hazája  ha- 
tárain belül  értékes.  Ez  a  két  rendbeli  érdeme  avatja  őt  minden 
időkre  halhatatlanná. 

A  magyar  botanikai  tudomány  dicséretére  hangsúlyozhat- 
juk, hogy  a  Kitaibel  halála  óta  lefolyt  száz  évben  derekasan  foly- 
tatta a  munkát  az  ő  szellemében,  az  általa  adott  alapon  s  valóság- 
gal óriásit  fejlődött.  Nemcsak  magának  az  országnak,  hanem 
egyúttal  a  vele  növényföldrajzilag  szoros  rokonságban  álló  flóra- 
területeknek botanikai  átkutatása  nagy  fokát  érte  el  a  tökéletes- 
ségnek. Meggyőződésünk  szerint  itt  az  ideje,  hogy  Kitaibel  épüle- 
tét koronázó  tetővel  ékesítsük.  E  monumentális  vállalkozás  végre- 
hajtásához két  eszköz  kínálkozik:  Kitaibel  rendkívül  kiterjedt 
hátrahagyott  kéziratainak  s  a  korabeli  botanikai  szaktekintélyek- 
kel folytatott  bő  levelezésének  kritikai  kiadása,  —  a  másik  pedig: 
az  összes  számottevő  botanikai  erőknek  minden  személyi  vellei- 
tásoktól  mentes  egyesítése  egy  magyar  flóra  kiadására,  két  oly 
programmpont,  amelyeket  itt  csak  épen  pedzünk,  mert  hisz  e 
helyütt  nem  szakmabeli  olvasókhoz  beszélünk,  amelyek  azonban 
a  szakkörökben  meleg  méltánylást  érdemelnének.  Mindkét 
irányban  első  sorban  a  Magyar  Tudományos  Akadémiára  és  a 
Kir.  Magyar  Természettudományi  Társulatra  vár  a  kezdeménye- 
zés és  az  anyagi  támogatás  nagy  feladata.  Csak  ők  rendelkeznek 
mindamaz  eszközökkel,  amelyek  alkalmasak  és  szükségesek  egy 
oly  mű  megteremtésére,  amely  nemcsak  a  hazának  és  a  magyar 
tudománynak  válna  dicsőségére  és  díszére,  hanem  a  legszebb  s 
legmaradandóbb  emlékmű  volna,  amelyet  Kitaibel  Pál  érdemei- 
nek emelhetünk. 


Szerb  hadifogságban. 
Naplój  egy  zetek. 

Irta :  Mándi  Andor. 

(Nyolcadik  közlemény.) 
(Nov.  28—dec.  11.) 
November  28-ikán  reggel  ötkor,  még  sötétben,  zimankós 
hidegben  visszafelé  indultunk  a  barakkokból  Sztrugába.  Kabát 
nélkül  voltam,  cipőm  vékony  talpán  át  mindjobban  éreztem  a 
jeges  utat,  összezsugorodva,  zsebredugott  kézzel  mentem,  de  a 
metsző  szél  áthütötte  testemet.  Gyomrom  üres  volt  s  az  éhség 
még  elviselhetetlenebbé  tette  a  hideget.  Kis  kóstoló  az  albániai 
útból! 

Csúnya  dolgokat  láttunk  az  uton.  Bár  mindnyájunk  gyom- 
rát marta  az  éhség,  emberi  méltóságunk  emlékét  mégis  meg- 
őriztük, kivéve  egy  társaságot:  a  cseheket.  Ezek  mohón  neki 
estek  az  ut  mentén  fekvő  már  oszlásnak  induló  öszvérhullák- 
nak és  erőszakkal  sem  lehetett  őket  visszatartani,  hogy  a  dögből 
egy-egy  darab  hust  le  ne  kanyarítsanak,  amit  a  varjak  még  meg- 
hagytak. Ismétlem,  csak  csehek  csináltak  ilyeneket.  Hogy  mért 
épen  ők,  azt  nem  tudom. 

Négy  órás  ut  után  vacogva  Sztrugára  érkeztünk,  hol  sora- 
kozóban  álltunk  még  másfél  órát.  Azt  mondták,  kenyérosztá> 
lesz,  aztán  majd  elhelyeznek  valahol. 

A  félig  megdermedt  társaságot  az  őrök  nem  sokáig  tudták 
kordában  tartani.  Mi  öten  is,  Laczfy,  Walter,  Fodor,  Lendvai  és 
én,  belevegyültünk  a  tömegbe,  hogy  szerencsét  próbáljunk.  El- 
mentünk régi  gazdánkhoz,  de  házát  már  ellepték  a  szerb  kato- 


Szerb  hadifogságban 


407 


nák.  Könyörögtünk  minden  arra  menő  bolgárnak,  töröknek, 
mindenhol  jóindulatú,  de  visszautasító  választ  kaptunk.  Egy 
tizennyolc  év  körüli  jobb  kinézésű  fiatal  ember  azt  mondta,  ő 
nem  ereszt  be  házába  foglyokat,  mert  lopnak.  A  múltkor  is  igy 
könyörgött  neki  három  cseh  és  a  végén  ellopták  két  csirkéjét. 
Mi  nem  vagyunk  csehek,  mi  magyarok  vagyunk!  —  mondtuk. 
Erre  egész  megváltozott  az  arca,  szinte  felragyogott.  Intett,  hogy 
kövessük. 

Torna  Klenkov,  a  fiatal  bolgár,  elvezetett  nagybátyjához, 
öreg  Iván  Klenkovhoz.  Megtudtuk,  hogy  az  öreg  a  török  idők- 
ben tanító  volt,  most  nyugalomba  vonult,  szegény  ember,  bátyja 
ellenben  elég  jómódú  vendéglős,  ennek  fia  Torna.  Kicseréltük 
politikai  nézeteinket,  melyek  mindenben  egyeztek.  Fanatikus 
bolgárok  voltak  és  nagy  tisztelői  a  magyarságnak,  mely  közt 
«az  ő  királyuk)),  Ferdinánd,  oly  jól  érezte  magát.  Vigasztaltak, 
hogy  nem  soká  fog  már  tartani  szenvedésünk,  közel  vannak  a 
bolgár  csapatok. 

«Mit  érünk  vele,  —  mondtam  —  ha  bejönnek  is  a  bolgá- 
rok, mi  már  akkor  rég  elmentünk  Albániába!)) 

Erre  a  két  Klenkov  gondolkozóba  esett,  majd  félrevonulva 
beszélgettek.  Szorongva  vártuk,  mi  lesz,  most  dől  el  sorsunk! 

Nem  soká  kellett  várnunk,  Torna  megszólalt:  «Tudjátok 
mit?  Maradjatok  itten!  Amig  nálunk  vagytok,  nem  fogtok  éhen 
halni!  Az  öreg  készít  jó  helyet,  én  meg  majd  küldök  ennivalót 
számotokra,  nálunk  otthon  van  még  elég.» 

Mindjárt  ott  is  maradtunk  a  házban. 

Harmadnapra  a  foglyokat  már  mind  elvitték.  Ujabb  és 
ujabb  szerb  csapatok  jöttek  a  városba,  mely  tizedrész  annyi 
emberre  nem  volt  berendezve  s  az  elvadult  csorda  erőszakkal  be- 
tört a  házakba,  hogy  lakást  és  ennivalót  szerezzen,  kifosztotta  a 
bolgár  lakosságot.  A  helyzet  kezdett  kényes  lenni.  Ha  ilyen 
martalócok  ránk  találnak,  baj  lesz. 

A  gazda,  kinek  ugyanaz  volt  a  kockázata,  mint  minekünk, 
azt  tanácsolta,  hurcolkodjunk  le  a  pincébe,  oda  nem  jön  be 
senki.  Engedelmeskedtünk  neki. 

Fekvőhelynek  jó  rakás  szalmát  készített  el.  Egy  hátránya 
mégis  volt  a  pincének:  koromsötétség  volt  benne.  Csak  napos 
időben  szűrődhetett  be  kis  halvány  fény,  különben  az  éjet  a 
nappaltól  nem  lehetett  megkülönböztetni. 

Hogy  mivel  foglalkoztunk  lent  a  pincében?  Feküdtünk 
egész  oiap  egymás  mellett  és  aludtunk  vagy  beszélgettünk. 

Már  hat  napja,  hogy  elbujtunk  és  még  ágyuszó  sem  hallik! 
Hiába  biztattak  Klenkovék  a  naiv  mondással,  hogy  a  bolgárok 
csak  szuronnyal  harcolnak. 

Monasztir  állítólag  már  30-ikán  elesett  (tehát  aznap,  mikor 
a  pincébe  költöztünk),  majd  azt  újságolta  Torna,  hogy  Kicsevó  is 
elesett,  december  3-ikán  Dibra^  4-ikén  a  Monasztir  irányában 
fekvő  Reszan  elestét  hozta  hírül.  Reszan  és  Ochrid  között  magas 
hegylánc  húzódik,  ha  ezt  elfoglalják,  elesik  Ochrid  s  még  aznap 
Sztrugán  kell  lenniök  a  bolgároknak,  mert  mindössze  tizenöt 
kilométer  hosszú  sík  ut  köti  össze  a  két  várost.  Ágyúzást  azon- 
ban még  sem  hallunk! 

Hogy  mégis  hátrálnak  a  szerbek  és  hogy  Torna  elég  jól  van 
értesülve,  azt  mutatta  az  a  rengeteg  menekülő  lakosság  és  ka- 
tonaság, mely  mind  idecsődült.  Mindig  ujabban  érkező  szétvert 
csapatok,  majd  sebesültek  is  bizonyítékát  szolgáltatták  annak, 
hogy  nem  messzi  vidéken  folynak  a  harcok.  Az  egészséges  fog- 
lyokat mind  elvitték,  a  betegek  ellenben  még  itt  lézengenek, 
anélkül  hogy  gondoskodnának  róluk,  koldulásból  élnek.  A  szin- 
tén éhező  szerb  katonák  betörtek  mindenhova,  az  összes  boltokai 
kifosztották,  ugy  kényszerítették  a  lakosságot,  hogy  adja  elő, 
ami  ennivalója  van.  Minket  szerencsénkre  elkerültek,  amit  talán 
annak  lehet  tulajdonítani,  hogy  Klenkovot  szerbnek  tartották, 
sőt  hivatalosan  Klenkovicsnak  nevezték.  A  városban  végbemenő 
dolgokról  csak  hallomásból  értesültünk,  látni  persze  semmit  sem 
láthattunk.  Érdekes  volt  a  ház  közelében  lejátszódó  kis  jelene- 
teket a  pincéből  hallgatni:  «Dai  leba!»  (Adj  kenyeret!)  ordította 
egy  parancsoló  hang.  «Honnét  vegyem,  —  felelte  erélyesen  egy 
nő  —  hiszen  nekünk  sincs!  Menj  a  te  Petárodhoz,  majd  az  ad 
neked,  a  mienket  úgyis  elvette!)) 

Klenkovék  többször  napjában  meglátogattak,  hoztak  enni- 
valót és  elmondták  a  legújabb  híreket  és  történteket.  Rendület- 
lenül biztak  benne,  hogy  nem  tart  sokáig  a  dolog  és  minket  is 
biztattak. 

December  4-ikén  (tehát  hetedik  nap)  délután  egyszerre 
csak  megremegett  a  föld!  Aztán  még  egyszer!  Mi  az?  Ágyúdör- 
gés! Megint  kétszer  egymásután!  Már  jön  is  Nikola  lábujjhegyen 
és  izgatottan  suttogja:  ((Hallottátok?  Ágyúznak!))  Nem  Írhatom 

le,  milyen  érzést  keltett  fel  bennem  ez  a  rég  nem  hallott  zene. 
Az  ágyú,  a  civilizáció  legbarbárabb  alkotása,  biztatóan  mormolta 
felénk:  «Türelem!  Megyek  értetek!)) 

Majd  összecsókolództunk,  oly  boldogok  voltunk. 

Annál  a  négy  morajnál  többet  aznap  nem  hallottunk.  Más- 
nap délutánig  hiába  füleltünk.  Ekkor  azonban  megint  hallat- 
szott több  lövés,  sőt  minden  negyedórában  egy-kettő,  és  pedig 
már  határozottan  erősebben,  mint  tegnap.  Tehát  közelednek! 
Egyszerre  minden  bevezetés  nélkül  puskalövések  dördültek  el. 
Már  túlzó  reményeknek  adtuk  át  magunkat,  de  este  az  öreg  meg- 
magyarázta, hogy  ezek  albán  komitácsik,  akik  a  dibrai  uton 
visszavonuló  szerb  csapatokra  tüzelnek  a  hegyekből. 

Egész  következő  nap  megint  erős  ágyúzás  folyt,  már  meg 
lehetett  a  kilövést  az  exploziótól  különböztetni.  Éjjel  tehát  előre 
mentek!  Ugyanaznap  újságolta  Torna,  hogy  a  városban  lévő 
szerb  generális  elhagyta  Sztrugát  és  Albániába  menekül,  a  csapa- 
tok és  a  szerb  civilek  is  futnak  Eíbasszán  felé. 

A  kritikus  napok  7-ikén  kezdődtek.  A  garázdálkodó  kato- 
nák lebontották  a  kert  kerítését  tüzelőfának,  ugy  hogy  most 
már  a  pincénk  ajtaja  közvetlenül  az  utcára  vezetett.  Hogy  még 
kellemetlenebb  legyen  a  helyzet,  egy  csapat  szerb  katona  épen  a 
kertet  tartotta  legalkalmasabb  helynek  a  megtelepedésre,  ugy 
hogy  csak  egy  vékony  fal  választott  el  tőlük,  melyen  minden 
hangosabb  szó  áthallatszott. 

Bekövetkezett  az,  mitől  mindig  tartottunk:  az  öreg  Klenkov 
elkezdett  félni!  Számított  az  eshetőséggel,  hogy  a  szerbek  kifeszí- 
tik az  ajtót  és  minket  itt  találnak.  Megkért,  mondjuk  azt,  hogy 
betegek  vagyunk,  a  hátsó  ajtón  át  bejöttünk,  a  gazdát  nem  is 
láttuk,  ő  se  minket.  Megnyugtattuk,  hogy  ha  baj  lesz,  őt  semmi- 
esetre nem  mártjuk  be,  olyan  hálátlanok  nem  vagyunk.  Az  öreg 
készített  számunkra  a  pince  legsötétebb  zugában,  mely  fölött  a 
menyezet  alig  egy  méter  magas  volt,  még  jobb  rejtekhelyet.  Ezt 
a  sarkot  deszkával  és  téglákkal  elkülönítette,  csak  fejünk  lát- 
szott ki.  Ha  esetleg  a  szerbek  betörnek  a  pincébe,  lebujunk,  fe- 
jünkre húzzuk  a  pokrócot,  halálos  csendben  maradunk  s  köny- 
nyen  lehetséges,  hogy  elkerüljük  figyelmüket. 

Sokat  szenvedtünk  a  cigarettahiány  miatt  is.  Eleinte  kap- 
tunk Tornától  eleget,  aztán  ez  is  elfogyott  a  koszttal  arányosan. 
Pedig  ilyen  helyzetben  egy  cigaretta  valóságos  istenáldás! 

Magyar  Figyelő.  2$ 

7-ikén  délelőtt  akkorát  dördült  két  ágyúlövés,  mintha  köz- 
vetlenül mellettünk  sütötték  volna  el.  Nikola  jelentette,  hogy 
ezek  szerb  ágyuk  (az  utolsó  két  kis  hegyi  ágyú),  melyek  a  város 
mellett  vannak  felállítva.  A  dörrenés  után  hallottuk  a  lövedék 
zúgását,  majd  a  robbanást  egész  közelről. 

Ha  már  a  városból  lőnek  rá  a  bolgár  rajvonalra,  nem  lehet 
messzebb  öt-hat  kilométernél.  Ha  igy  áll  a  dolog,  minden  pilla- 
natban várhatjuk  szabadulásunkat. 

Azonban  estig  nem  történt  semmi,  csak  nagy  zaj  és  kiabálás 
volt  a  ház  körül.  A  ház  íőajtaján  többször  dörömböltek,  de  nem 
kaptak  választ,  végre  is  megunták  a  dörmbölést,  erőszakhoz  sze- 
rencsére nem  folyamodtak.  Klenkovék  is  meghúzódtak  nagy 
csendben,  le  se  jöttek  dél  óta,  vacsorát  sem  hoztak.  Éjjel  egy- 
szerre csak  megszólal  a  gépfegyver,  utána  egy  pár  puska-össztüz 
és  folytatólag  erős  fegyver-  és  gépfegyvertüz  egész  éjjel.  Táma- 
dás van,  nagy  zaj  mindenfelé,  talán  most  esik  el  Sztruga.  Hall- 
juk, amint  valaki  a  pinceajtót  feszegeti.  Fejünkre  húztuk  a  pok- 
rócot és  lélekzetvisszafojtva  hallgatództunk.  A  zaj  elmúlt. 

Borzasztó  hosszú  volt  ez  az  éj,  szemünket  egy  pillanatra 
sem  hunytuk  le.  Meddig  tart  még  igy?  Megint  megálltak-e  a  bol- 
gárok? 

Reggel  mégis  csak  lejött  Nikola  a  reggelivel,  a  keserű  teá- 
val, aztán  leült  hozzánk  és  elmesélte  a  nagy  újságokat:  tegnap 
délután  elesett  Ochrid,  ma  éjjel  pedig  Sztruga  egyik  fele!  Sztru- 
gát  ugyanis  a  tóból  kiömlő  Fekete-Drim  két  részre  osztja,  a  török 
és  a  bolgár  városra.  Nagy  fahid  kötötte  össze  a  két  városrészt, 
melyen  bazárok  is  épültek.  Tegnap  este  a  szerbek  a  török  város- 
részt kiürítették  és  a  hidat  felrobbantották.  Itt  állnak  most  egy- 
mással szemben  a  folyó  két  partján,  házakba  bújva  és  a  házak- 
ból lövöldöznek  egymásra.  Vagyis  más  szóval,  benne  vagyunk 
épen  a  szerb  rajvonalban,  minden  pillanatban  el  lehetünk  rá 
készülve,  hogy  házunkat  is  alkalmas  pontnak  találják  a  kilövésre 
és  ránk  törnek. 

A  bolgár  golyók  állandóan  sziszegtek  és  fütyüllek  a  ház 
táján,  a  robbanó  töltények  pattogtak,  a  házak  vékony  falát  is 
átütötték  az  acélgolyók,  az  emeleten  nem  egy  szaladt  keresztül, 
legbiztosabb  hely  volt  még  a  pince.  Ágyúzás  ritkábban  érte  a 
várost,  csak  a  középüleleket  lőtték,  a  bolgár  tüzérség  kímélte  a 
lakosságot.  Tán  épen  ennek  a  kíméletnek  köszönhetjük,  ha  még 
sokáig  tart  a  rabságunk. 

Már-már  elfásultunk.  Két  hete  voltunk  rejtekhelyünkön, 
lassankint  leszoktunk  arról,  hogy  a  következő  pillanattól  várjuk 
megváltásunkat.  A  szerbek  csodálatosan  tartják  magukat,  pedig 
rettentő  állapotban  vannak.  A  legénység  alig  akar  harcolni, 
puskáját  eladja  két  kenyérért,  a  tisztek  lovaikat,  a  trén  az  élelmi- 
szereket áruba  bocsátja,  a  legnagyobb  korrupció  mindenfelé:  és 
mégis  tartják  magukat! 

S  az  öreg  Klenkov  nagyon  ideges.  Minduntalan  megismétli, 
hogy  mit  mondjunk,  ha  esetleg  ránk  találnak,  mondjuk,  hogy  ő 
nem  tudott  rólunk  semmit.  Kezdett  betelni  a  szenvedések  pohara. 
Veszedelmesen  közeledtünk  a  ponthoz,  mikor  az  ember  idegei 
felmondják  a  szolgálatot. 

(Dec.  12—18.) 

December  12-ikén  reggel,  barlangéletünk  tizenötödik  nap- 
ján, bejön  öreg  Klenkov  és  fenhangon  mondja:  «Tudjátok-e 
mi  újság?  A  szerbek  az  éjjel  elhagyták  a  várost,  a  bolgárok  most 
verik  a  hidat,  mindjárt  itt  lesznek !»  Nem  akartuk  elhinni.  Az 
öreg  azonban  nevetett:  «Gyertek  az  emeletre,  nézzetek  ki  az 
ablakon!)) 

Kibujtunk  a  rókalyukból.  A  napvilág,  melyet  két  hete  nem 
láttunk,  vakított,  a  friss  levegő  szédített.  Az  utcák  tele  ujjongó, 
éljenző  emberekkel,  a  harangok  konganak  és  egyszerre  csak  fel- 
tűnik a  házak  közt  egy  sötétbarna  bolgár  uniformis!  Szabadok 
vagyunk! 

Hogy  mit  éreztem  ebben  a  pillanatban,  az  szóval  ki  nem 
fejezhető.  Az  egy  éves  fogság,  a  sok  szenvedés,  éhség,  hideg,  a 
veszély,  mellyel  menekülésünk  járt:  ez  mind  eltűnt  emlékeim- 
ből, csak  egy  érzés  töltött  el:  haza  megyünk!  Haza!  Még  sem 
pusztultunk  el  a  nyomorban,  az  ellenséges  idegenben,  hanem 
viszontlátjuk  a  magyar  földet,  Budapestet,  családunkat,  élvezni 
fogjuk  az  életet,  minden  földi  boldogságot,  ha  csak  egy  napig 
is,  bánom  is  én,  ha  aztán  mindjárt  rajvonalba  küldenek  is,  csak- 
hogy mégegyszer  otthon  lehettem! 

Ugy  éreztem  magam,  mintha  nehéz,  lázas  álomból  ébred- 
tem volna  fel.  Hamar  kiverni  mindent  a  fejemből,  ami  arra 
emlékeztet  és  megkezdeni  az  életet! 

A  zaj  és  ujjongás  nőttön-nőtt  az  utcán.  Lementünk  a  ház 
elé,  ép  akkor  ért  oda  az  első  bolgár  járőr.  Kezet  fogtak  velünk, 
gratuláltak  megszabadulásunkhoz  és  kérdezték,  nincsen-e  szerb 

a  házban.  Kimentünk  a  főutcára,  mely  tele  volt  bevonuló  katona- 
sággal és  ünneplőbe  öltözött  civilekkel.  Lázasan  dolgoztak  a  híd 
rendbehozatalán.  Nem  mi  voltunk  az  egyedüli  foglyok,  akik  raa 
szabadok  lettünk.  Itt  is,  ott  is  előbujt  egy-egy  piszkos  csuka- 
szürke alak,  némelyik  alig  mozgott,  olyan  kimerült  volt.  Ebben 
a  kis  városban  több  mint  hetven  embernek  sikerült  szabadságát 
kiküzdenie.  Volt,  aki  kevésbbé  önzetlen  gazdáját  pénzzel  veszte- 
gette meg,  hogy  elbujtassa,  mások  viszont  a  városon  kivül  buj- 
káltak és  óriási  vakmeíőséggel  magától  a  szerb  tréntől  lopták  az 
élelmet.  Tiszta  véletlenből,  veszély  nélkül  Sztrugán  senki  sem 
szabadulhatott  meg,  mindegyiknek  saját  érdeme,  hogy  nem 
fogoly  többé,  hanem  szabad  ember,  nemsokára  ismét  küzdő 
katonája  a  hadseregnek. 

Megtudakoltuk  a  bolgár  tiszteknél,  kik  nagyon  kedvesen 
fogadtak,  hol  kell  jelentkeznünk,  hogy  útlevelet  és  útravalót 
kapjunk,  mert  most  már  szeretnénk  haza  indulni.  Ochridon,  volt 
a  felelet.  Ne  veszítsünk  hát  időt,  menjünk  holminkért  és  indul- 
junk! 

Előbb  azonban  el  kell  búcsúznunk  Klenkovéktól.  Haza- 
mentünk, már  várt  a  reggeli:  a  macedón  tea  és  nagy  ünnep 
lévén,  egy-egy  karéj  kenyér.  Persze  már  nem  a  pincében,  hanem 
fent,  a  szobában.  Reggeli  előtt  még  egy  ritka  élvezetben  volt 
részünk:  megmosakodtunk!  A  mosakodás  már  régen  nem  tarto- 
zott rendes  szokásaink  közé,  most  is  csak  mint  véletlenül  jött 
jó  ötlet  jutott  egyikünknek  eszébe. 

Öreg  Klenkov  nem  akarta,  hogy  hálálkodjunk  neki.  Ko- 
moly meggyőződéssel  mondta:  «Nekem  hálával  nem  tartoztok, 
csak  annak,  akihez  naponta  imádkoztam,  hogy  titeket  meg- 
mentsen és  aki  imáimat  meg  is  hallgatta!))  Ezzel  elővett  egy 
Mária  képet.  Egy  kívánsága  azonban  mégis  volt:  hogy  fotografál- 
tassuk le  magunkat  mind  az  öten  s  irja  mindegyik  a  képe  alá  a 
nevét. 

Közöltük  vele,  amit  már  előbb  megbeszéltünk  magunk  közt, 
hogy  a  háború  után  Budapestre  hozatjuk  az  ő  Nikola  fiái,  ala- 
posan kiképeztetjük  a  mesterségében  és  megalapítjuk  a  jövőjét 

Az  öreg  boldogan  nézte  fiát,  ki  majd  kiugróit  bőréből  örö- 
mében. «Jól  van,  —  szólt  az  alva  —  erről  még  lehel  szó,  bál 
nem  tudom,  nem  jobb-e  a  gyereknek  ott  élni,  ahol  apja,  nagy- 
apja élt?  » 

Klenkov  a  város  végéig  velünk  jött,  közben  Tornától  is  el- 
tmcsuztunk.  Még  egy  meleg  kézszorítás  s  aztán  Isten  hozzád 
Sztruga! 

Gyerünk,  siessünk,  el  kell  érnünk  a  legelső  vasútállomást, 
hogy  aztán  száguldhassunk  haza!  Most  12-ike  van,  karácsonyra 
feltétlenül  otthon  vagyunk.' Istenem,  milyen  karácsony  lesz  ezl 

Ochridig  három  óra  ut.  Eltartott  délig,  mig  oda  értünk. 
Ott  megmutatták,  hol  jelentkezzünk.  Elég  soká  kellett  várnunk 
a  parancsnokra.  Ezalatt  ott  ültünk  a  ház  előtt,  beszélgettünk 
bolgár  katonákkal,  kiket  a  szerb  nyelv  segítségével  elég  jól  meg- 
értettünk. Hoztak  egy  csapat  foglyot,  lehettek  kétszázan.  Csupa 
egész  fiatal,  alig  tizenhét  éves,  lerongyolódott,  sovány  alak,  fakó 
arcukon  a  teljes  kimerültség  kifejezése.  Mellettük  az  erőteljes, 
tagbaszakadt,  pirospozsgás,  uj  egyenruhás  bolgárok,  valósággal 
óriások  benyomását  tették.  Azt  elfogulatlanul  meg  kell  monda- 
nom, hogy  kegyetlenül  bántak  el  a  legyőzöttekkel.  A  magát  meg- 
adni akarótól  megkérdezték,  mi  vagy?  Ha  azt  mondta,  macedón: 
jól  van,  mehetsz!  De  ha  azt  mondta,  szerb,  akkor  nem  volt  ke- 
gyelem, már  a  fején  volt  a  puskatus.  Csak  ha  többet  fogtak  el 
egy  helyen,  tartották  érdemesnek,  hogy  elszállítsák  őket.  Sok 
megcsonkított  hullát  láttam  feküdni  ugy  Sztrugán,  mint  az  uton 
s  többen  voltak  szemtanúi,  amint  nyolc  szerbnek,  kiknek  egyike 
bombát  dobott  a  bolgárok  közé,  puskatussal  loccsantották  ki 
agyvelejét.  A  bolgár,  amily  szelid  és  .  emberséges  békében,  oly 
vad,  kegyetlen  az  ellenségével  szemben. 

A  macedónokat  elengedték  haza,  ezek  eldobták  a  szerb 
katonasapkát  s  hajadonfővel  siettek  faluikba.  Állítólag  ötven- 
ezren közülük  mindjárt  beálltak  önként  a  bolgár  hadseregbe. 

Végre  megérkezett  az  eligazító  tiszt.  Akkorára  már  har- 
mincan gyűltünk  össze  hazaszállingózók.  Lendvai,  aki  mint  leg- 
magasabb rendfokozatú  (hadapródjelölt)  a  parancsnokságot  át- 
vette, kapott  egy  irást.  Reszán  ide  egy  napi  ut,  mondták,  elindul- 
hatunk most  is,  de  akkor  a  városban  nem  éjjelezhetünk,  csak 
holnap  délben  érhetünk  be.  Egyhangúan  elhatároztuk,  hogy 
ennek  dacára  rögtön  indulunk. 

A  hold  ugy  világított,  hogy  a  menet  nem  volt  nehéz.  Később 
azonban  leszállt  a  hegyek  mögé  és  sötétben  kellett  mennünk  a 
meredek  lejtőn.  Három  óra  felé  elvesztettük  az  utat.  Nagy  mág- 
lyát gyújtottunk,  annak  melege  mellett  elbeszélgettünk,  mig  ki 

nem  világosodott.  Aludni  nem  volt  türelmünk.  Reggel  megtalál- 
tuk az  utat  és  délben  elértük  Reszánt. 

Reszánban  megismerkedtünk  egy  bolgár  tüzérrel,  ki  jól 
beszélt  magyarul.  Tiz  éve  Budapesten  él  mint  kereskedő,  csak  a 
háborúra  jött  Haza,  aztán  megint  vissza  fog  menni  Budapestre. 
Megörült  nekünk  s  meghitt  az  ő  szakaszához  vacsorázni.  Egy- 
általán nagyon  sok  magyarul  beszélő  bolgárral  találkoztam  út- 
közben, kik  legnagyobbrészt  mint  kertészek  kerültek  hozzánk. 
Ők  is,  de  a  többi  bolgár  is,  mihelyt  megtudták,  hogy  magyarok 
vagyunk,  a  legnagyobb  szívességgel  fogadtak. 

A  tüzérőrmester,  a  szakasz  parancsnoka,  kinek  uj  bará- 
tunk bemutatott,  elrendelte,  hogy  egy  bogrács  paprikást  adja- 
nak nekünk.  Micsoda  finom  eledel  volt  ez!  Jó  zsiros,  fűszeres, 
paprikás  bableves  birkahússal.  Körülültük  a  nagy  bográcsot  és 
mondanom  sem  kell,  hogy  fenékig  kikanalaztuk.  Éjjelre  hozat- 
tak egy  üres  szobába  rengeteg  szalmát,  hogy  ne  fázzunk,  s  mire 
jó  kialudtuk  magunkat,  már  várt  a  reggeli:  megint  egy  bogrács 
paprikás.  Mielőtt  tovább  indultunk  volna,  utravalónak  egy-egy 
egész  kenyeret  kaptunk  bőkezű  vendéglátóinktól. 

Vígan  vágtunk  neki  a  monasztiri  útnak.  Negyven  kilométer 
van  még  hátra  odáig,  de  jó  országút.  Jó  harctéri  híreket  hallot- 
tam az  uton:  az  egyesült  bolgár-német  csapatok  megverték  Kri- 
volaknál  a  franciákat,  kik  Szaloniki  felől  akarnak  balkáni  ellen- 
offenzivát  kezdeni. 

Monasztirban  nagy  palotába  irányítottak,  hogy  a  bolgár 
parancsnokságnál  jelentkezzünk.  Volt  ott  már  sok  fogoly,  ki  ezen 
a  környéken  lett  szabaddá,  köztük  több  beteg.  Enni  eddig  csak 
fél  kenyeret  kaptunk  a  bolgár  kommandótól,  de  a  palota  másik 
részébe  szállásolt  német  ulánus  eszkadron  szakácsa  adott  az  ő 
menázsijukból. 

A  palota  egyik  nagy  termében  szerb  foglyok  voltak.  Ijesztő 
kép!  Mikor  megláttam  őket,  a  mi  fogságunk  legborzalmasabb 
napjai  jutottak  eszembe.  Betegek,  egészségesek  együtt,  a  szoba 
közepén  két  halott,  nem  is  vitték  ki,  dögletes  büz  töltötte  b«  a 
termet.  Enni  jóformán  semmit  sem  kapnak.  Egy  bolgár  liszt 
nevetve  mondta:  «Elég  a  szerbnek  tiz  napra  egy  kenyér!» 
Minden  csekélységért  ütleg  járt  ki  nekik.  Olyan  sajnálatraméltók 
voltak,  hogy  semmi  bosszúvágyat  nem  éreztünk  velük  szembon, 
sőt   kértük   a   bolgárokat,    bánjanak    velük  emberségesebben- 

Mikor  azonban  egy  felszabadult  macedón,  most  már  bolgár 
katona,  felszólított  minket,  hogy  akinek  nincs  köpenyege,  vegyen 
a  szerbektől,  mert,  mint  mondá,  ő  látta,  hogyan  vették  el  ők  vala- 
mikor a  mi  kabátjainkat  és  hagytak  fagyoskodni  a  hidegben,  — 
ennek  a  felszólításnak  engedtünk,  s  ki-ki  választott  köpenyt. 
Amelyik  szerb  ellenszegült,  az  rögtön  kapott  a  bolgártól  olyan 
pofont,  hogy  elment  tőle  a  kedve. 

A  város  fel  volt  lobogózva,  holnapra  várják  Ferdinánd 
cár  érkeztét.  De  mi  már  nem  fogjuk  bevárni.  Este  mentünk 
kávéházba.  A  szomszéd  asztalnál  négy  török  ült,  snapszot  ittak 
és  éltették  szövetségeseiket.  Franciául  beszélgettek  velünk  és  töl- 
töttek az  italukból,  hangoztatva,  hogy  a  törökök  és  magyarok 
testvérek.  Ekkor  láttam  először  részeg  mohamedánokat. 

Két  napi  pihenés  után  nagy  igyekezettel  vágtunk  neki  a 
gyaloglásnak.  Feltettük  magunkban,  ha  törik-szakad,  a  száznégy 
kilométeres  utat  két  nap  alatt  tesszük  meg.  Már  17-ike,  hogyan 
érünk  különben  haza  karácsonyra? 

Másnap  este  hétkor  halálra  fáradtan  beértünk  Velezbe. 
Ez  volt  életem  legnagyobb  gyaloglása:  egy  nap  alatt  hatvankét 
kilométer! 

Velezben  láttunk  először  magyar  katonákat.  A  temesvári 
hegyi  üteghez  utasítottak  minket,  mi  tévedésből  egy  a  városon 
kivül  táborozó  másik  magyar  ütegbe  botlottunk,  ott,  amint  meg- 
tudták, hogy  szerb  hadifogságból  jövünk,  rögtön  három  komisz- 
kenyeret  adtak  nekünk.  Jaj,  de  finom  is  volt!  Igazi  magyar 
komiszkenyér!  Nem  kukoricás!  Alig  birtuk  abbahagyni.  Aztán 
megtaláltuk  a  városban  a  temesváriakat,  azok  is  szívesen  lát- 
tak, kiutaltak  hust  és  borsókonzervet,  amiből  a  szakács  kitűnő 
vacsorát  készített.  Egy  nagy  darab  hust  megsütöttek  holnapra 
utravalónak. 

Reggel  átmentünk  a  Vardar  hidján  a  pályaudvarra.  Végre 
vonaton  ülünk!  Két  óra  alatt  Üszkübbe  értünk. 

(Dec.  19—28.) 

Az  üszkübi  török  kaszárnyában  vagy  hétszáz  felszabadult 
fogoly  lakott,  kik  részben  itt,  részben  Macedónia  egyéb  városai- 
ban bújtak  ki  a  szerb  járomból.  Lady  Padget  (a  volt  szerbiai 
angol  követ  felesége)  bámulatos  önfeláldozással  és  szeretettel 
ápolta  kórházában  a  beteg  hadifoglyokat,  kik  közelebb  álltak  a 

szivéhez,  mint  szerb  szövetségesei.  Ez  a  nagyszerű  nő  sok  egész- 
séges foglyot  is  magához  vett  mint  ápolót  vagy  egyéb  minő- 
ségben, hogy  sorsukon  enyhítsen.  Mikor  a  bolgárok  elfoglalták 
Üszküböt,  az  angol  kórház  mindenestől  a  hódítók  kezébe  került 
és  sok  fogoly  ennek  köszönhette  menekülését. 

Dibrában  egész  fogolytábor  került  a  bolgárok  kezére. 
Mások  viszont,  mint  mi  is,  kalandos  bujkálással  maguk  szerez- 
ték vissza  szabadságukat. 

H.  honvédfőhadnagy  is  fogoly  volt  s  azáltal  sikerült  meg- 
menekülnie, hogy  csodás  következetességgel  sok  hónapon  ke- 
resztül őrültnek  tetette  magát.  A  szerbek  mint  harcképtelent  itt 
hagyták.  Mikor  a  város  a  mienk  lett,  a  főhadnagy  összegyűjtötte 
a  felszabadult  foglyokat,  elhelyezte  őket,  intézkedett,  hogy  min- 
denki megfürödhessen,  fertőtleníttessék,  ellátta  őket  fehérnemű- 
vel, élelmezte,  ugy  hogy  mindenki  jóllakhatott  és  időnkint 
transzportokat  állított  össze,  melyeket  utbaindított  hazafelé. 

Sok  ismerőst  találtam:  itt  volt  a  többek  közt  Kalmár,  ki 
Ochridon  bujt  el,  tőle  tudtam  meg,  hogy  Gábor  is  Ochridon 
maradt,  s  már  előbb  érvén  Üszkübbe,  el  is  utazott  egy  transz- 
porttal, A  novipazári  társaságnak  nagy  része  szintén  hazakerült, 
nem  hiába  csupa  «rovott  multu»  egyén  volt  ott,  de  értették  is 
a  szökés  mesterségét. 

Ma  volt  első  nap,  mikor  annyira  jóllaktam,  hogy  nem  bír- 
tam már  mindent  megenni,  ami  előttem  állt.  Az  utolsó  napok- 
ban sokat  ettem,  de  mindig  elbírtam  volna  még  egy  keveset. 
Hanem  ma  elég  volt!  Délelőtt  elfogyasztottam  a  Velezben  kapott 
komiszkenyeret  és  nagy  darab  hust,  egy  csirkecombot  is  kap- 
tam valakitől,  de  mikor  délben  jött  a  jó  menázsi:  gulyás  rizs- 
zsel,  nem  volt  szivem  otthagyni  és  ebből  is  megettem  jó  adagot. 
Utána  ledőltem,  de  nagyon  rosszul  kezdtem  magam  érezni.  Este 
babfőzelék  volt,  de  ebből  már  csak  keveset  mertem  enni.  S  ekkor, 
oh  borzalom!  a  főhadnagy  ur  leküldött  egy  nagy  tál  sült  hust 
zsirba  kisütött  burgonyával  az  újonnan  jött  önkénteseknek! 
Majd  sirva  fakadtam,  de  nem  birtam  el  két  falatnál  többet.  Be 
kell  vallanom:  jóllaktam! 

Mig  a  Magyarországba  induló  legközelebbi  transzport 
összeállítását  vártuk,  főleg  egy  dolog  foglalkoztatta  a  társasá- 
got: a  vádlottak  kihallgatása.  A  véletlenül  felszabadult  foglyok 
közt  volt  több  olyan,  ki  nem  örült  felszabadulásának,  mert  vaj 

volt  a  fején!  Felesleges  mondanom,  milyen  nemzetiségűek.  Volt 
már  vagy  husz  jómadár  lezárva,  többről  bebizonyult,  hogy  szerb 
csendőrök  voltak. 

Végre  23-ikán  késő  éjjel,  tizenöt  napi  veszteglés  után,  el- 
indult a  mi  transzportunk  Üszkübből. 

Csukott  teherkocsikban  utaztunk.  Rém  lassan  cammogott 
a  vonat  egész  éjjel,  egész  nap.  Este  felé  Predeaninál  ki  kellett 
szállnunk.  Odaértünk  a  felrobbantott  Morava-hidhoz.  A  túlsó 
oldalon  mindjárt  nekiindultunk  a  gyaloglásnak,  mely  órák 
hosszat  tartott.  A  holdvilág  mellett  láthattuk,  hogy  a  síneken 
véges-végig  vonatok  állnak,  nagy  modern  mozdonyok,  személy- 
kocsik, étkező-  és  hálókocsik.  Minden  értékes  közlekedési  esz- 
közt a  két  felrobbantott  nagy  hid  közé  toltak  a  szerbek,  hogy  a 
hódítók  meg  jő  soká  ne  vehessék  hasznát  a  zsákmánynak. 

Végre  elértük  a  második  felrobbantott  hid  mögött  Grde- 
lica  állomást,  honnét  majd  tovább  utazhatunk  vasúton. 

Másnap  reggel  folytattuk  utunkat  és  mivel  senki  sem  til- 
totta meg,  hát  első  osztályú  fülkébe  szálltunk.  Az  összevagdalt 
üléseken  meglátszott,  hogy  a  magunkfajta  plebs  már  megfordult 
itt.  Mi  sem  lettünk  hűtlenek  a  baka-tradiciókhoz  és  egy-egy 
nagy  darab  plüst  vágtunk  magunknak  kapcának. 

Egész  éjjel  állt  a  vonat.  Reggel  kiszállás,  sorakozó!  Itt 
vagyunk  öt  kilométernyire  Nis  előtt,  de  a  vonat  nem  megy 
tovább.  Begyalogoltunk  hát  a  városba,  a  rendes  körülmények 
közt  tízórás  Üszküb — nisi  utat  két  és  fél  nap  alatt  tettük  meg. 

Nis  képe  nem  sokat  változott.  Csak  az  utcák  neveit  keresz- 
telték át.  Nem  volt  többé  Karagyorgyevicsa,  Dusanova,  Milá- 
nóvá ulica,  ellenben  Mackensen-,  Rethman-Hollweg-,  Prinz 
Heinrich-Strasse.  Az  emberek  is  egyszerre  csak  tudtak  németül. 

Mivel  újból  vesztegelnünk  kellett,  régi  ismerősöket  láto- 
gattunk meg.  Nem  voltak  már  olyan  nagyhangú  szerb  hazafiak, 
hanem  szidták  Pasicsot  és  imádkoztak,  hogy  ne  bolgár  alatt- 
valók legyenek  ezentúl,  hanem  Ferenc  Józseféi.  A  bolgároktól 
félnek  és  gyűlölik  őket,  a  mi  katonáink  azonban  oly  jól  bántak 
velük,  hogy  nem  irtóznak  már  a  magyartól  meg  a  svábától. 

Reggel  indulás.  De  negyven  kilométert  megint  gyalog  kell 
menni  Zsifkovác  állomásig.  Itt  kellett  éjjeleznünk,  mert  vonat 
csak  holnap  megy.  Alig  akartuk  elhinni,  mikor  29-ikén  hajnal- 
ban azzal  keltenek  fel,  hogy  kiszállás,  Szemendria!  Leugrottunk, 

az  oszladozó  szürkületben  valami  nagy  viz  tárult  elénk:  a  Duna! 
S  az  a  sárga  föld  a  túlsó  parton  a  mi  hazánk  szent  földje! 

Meg  volt  azonban  irva,  hogy  kávéskanalankint  vegyük  be 
a  boldogságot:  hajó  csak  délután  indul,  addig  türelem!  A  Dunát 
átúszni  nem  lehet.  Bementünk  a  városba,  szép  hely,  de  ugyan- 
csak összelőve.  A  nagy  templom  tornyán  óriási  lyuk,  egy  har- 
minc és  feles  ütötte.  A  német  kantin  tágas  termébe  ültünk.  Mit 
lehet  inni?  Sör  nincs,  bor  nincs,  ide  hát  avval  a  német  snapsz- 
szal,  az  üszkübi  pénzből  még  telik  pár  literre!  Sőt  még  arra  is 
telt,  hogy  egy  német  katonától  ócska  klarinétot  vegyünk,  hadd 
fújja  Bodori!  Szépen  fújta,  a  magyar  sziv  minden  örömét,  bána- 
tát beleöntötte  a  régi  kuruc  nótákba!  Lehet  ilyenkor  nyugodtan 
maradni?  Mig  a  többi  asztaloknál  csendesen  beszélgettek,  a  mi 
kis  magyar  társaságunk  majd  kirúgta  a  kantin  falát. 

Kellemetlen  lett  a  mulatság  vége!  Mikor  délután  ki  kellett 
vonulnunk  az  induláshoz,  a  transzportot  vezető  deutschböhm  őr- 
mester, kinek  nem  tetszett  a  mi  dáridónk,  megállapította,  hogy 
részegek  vagyunk  és  nem  mehetünk  tovább.  Be  is  kisért  hatun- 
kat a  német  őrszobába,  hogy  lecsukasson.  Elkezdtünk  szóno- 
kolni, hogy  most  láttuk  meg  hazánkat,  melytől  több  mint  egy 
éve,  hogy  távol  vagyunk,  érthető,  hogy  örömünkben  egy  kicsit 
berúgtunk.  A  németek  nem  is  fogták  fel  tragikusan  a  dolgot. 
Laczfyt  és  Bodorit,  kik  tényleg  nem  tudtak  a  lábukon  állni, 
lefektették  a  pricsre,  minket  elengedtek  s  megvigasztaltak,  hegy 
ezek  ketten  is  utánunk  fognak  jönni,  ha  kialudták  magukat, 
holnap  utóiérnek.  Hajóra  szálltunk,  hol  ismét  uj  erőre  kapott 
a  lelkesedés  és  teli  torokkal  nótáztunk,  mig  a  tylsó  partot  el 
nem  értük. 

(Dcc.  29—1916  jan.  3.) 
Otthon  vagyunk!  Milyen  egészen  más  itten  minden,  a 
levegő,  a  fák,  a  föld!  Pedig  meglehetős  sáros  ütőn  kellett  men- 
nünk, de  hát  ha  sár  is,  magyar  sár!  Hogy  mit  jelent  ez,  csak  az 
tudja  megérteni,  aki  soká  távol  volt  hazulról.  Egy  év!  Némelyik 
év  nagyon  rövid,  de  ez  az  év  rettenetesen  hosszú  volt!  Tizzel  is 
felért! 

Nagy  homokpusztán  vitt  át  utunk,  előtlünk  Kevevára.  Be- 
sötétedett, mire  odaértünk.  Bementünk  egy  nagy  gyártelep  udva- 
rára, ez  lesz  a  mai  végállomás.  Az  udvar  közepén  nagy  fűthető 
sátor  voll,  ebben  helyeztek  el. 

Másnap  reggel  megjött  a  két  bűnös  is.  Elmondták,  hogy 
mikor  az  őrszobában  felébredtek,  sehogy  sem  tudták  elképzelni, 
hogy  kerültek  oda.  A  németek  mindjárt  útnak  eresztették  őket 
Kevevárára. 

Megtudtuk  ezután  a  tisztektől,  hogy  ahol  most  vagyunk, 
vesztegzárterület,  itt  maradunk  öt  napig  megfigyelés  alatt. 

A  gyár  területén  szerb  foglyok  dolgoztak.  Fordított  világ! 
Milyen  félő  tisztelettel  beszéltek  most  velünk!  De  nem  volt  mit 
panaszkodniok.  Olyan  jó  kosztot  kaptak,  mint  mi  ő  náluk  soha. 

Ma  van  Szilveszter  estéje!  Parancsnokunk  —  egy  tartalékos 
honvédhuszárfőhadnagy  —  pénzt  adott  nekünk  és  megengedte, 
hogy  kimenjünk  a  városba. 

Nagy  gaudiummal  indultunk  neki  és  egyenesen  a  cukrász- 
dába mentünk.  Éhesek  nem  voltunk,  de  valami  édességre  nagyon 
vágytunk.  Be  is  pakkoltunk  alaposan:  hatan  nyolcvanhat  darab 
süteményt  fogyasztottunk  el,  dacára  annak,  hogy  ebéd  után 
voltunk. 

Estére  finom  vacsorát  kaptunk:  előételt,  sültet,  tésztát, 
sajtot  és  jó  bort.  Az  irodában  költöttük  el.  Csendes,  de  nagyon 
jó  Szilveszterünk  volt,  jól  esett  az  összehasonlítás  a  tavalyival, 
Piroton! 

Újév  napján  kihirdették,  hogy  nem  itt  töltjük  le  az  öt 
napol,  hanem  még  ma  indulunk  tovább.  Versec  előtt  bejött  a 
kalauz  s  megkérdezte,  van-e  itt  valaki,  aki  fogságból  jön?  — 
Lapítottunk.  —  Mert  azoknak  itt  le  kell  szállni,  mondá.  Hát 
csak  szálljanak  le,  gondoltuk  magunkban!  A  kalauz  kiment,  a 
többi  kocsit  lekapcsolták,  mi  pedig  utaztunk  szépen  tovább. 
Este  érkeztünk  Temesvárra.  Bementünk  az  állomásparancsnok- 
ságra, jelentkeztünk,  hogy  szerb  fogságból  jövünk,  nagyobb 
transzporthoz  tartozunk,  de  azt  lekapcsolták  valahol,  nem  tud- 
juk hol,  mert  aludtunk.  Megkérdezték,  fertőtlenítve  vagyunk-e? 
Hogyne,  kétszer  is!  Vesztegzár  alatt  voltunk-e?  Persze,  tiz  napig! 
Na  akkor  jó,  majd  hazaküldenek,  holnap  kiállítják  a  menet- 
leveleket; addig  menjünk  az  állomásépületben  lévő  vöröskeresz- 
tes terembe. 

Beléptünk  a  terembe.  Csinos  és  kedves  urinők  kínálgatták 
ott  az  átutazó  harcosokat  minden  jóval.  Szinte  zavarba  jöttünk, 
oly  rég  elszoktunk  már  az  ilyesmitől:  fehér  asztalkendő,  finom 

ételek,  urilányok!  Mi  pedig  piszkosan,  lomposan,  mint  valami 

vademberek! 

A  hölgyeknek  feltűnt  tarka  ruházatunk:  egyiken  civil- 
nadrág, másikon  rózsanélküli  sapka,  rajtam  szerb  köpeny.  Meg- 
kérdezték, miféle  szerzet  vagyunk?  «Szerb  fogságból  jövünk. » 
«Xgazán?!  Lányok,  halljátok,  az  urak  fogságból  jönnek! »  Oda- 
ültek hozzánk,  ezernyi  kérdéssel  halmoztak  el  s  résztvevő  érdek- 
lődéssel figyeltek  minden  szavunkra. 

Mondhatom,  kevés  ilyen  kedves  estére  emlékszem  életem- 
ben. Tizenegykor  hazamentek  a  hölgyek,  minket  pedig  bevezet- 
tek egy  raktárhelyiségbe,  mely  átutazó  katonáknak  hálótermül 
volt  berendezve.  Jó  puha  ágyban  aludtunk. 

Másnap  megérkezett  a  transzportunk  Temesvárra.  Szeren- 
csére ki  tudtuk  őket  kerülni,  ők  bementek  a  városba  és  nem  is 
láttuk  egymást  többé.  Később  hallottam,  hogy  huszonöt  napig 
voltak  Temesváron  vesztegzár  alatt!  Ez  alól  igazán  érdemes  volt 
kibújni! 

Másnap,  január  3-ikán,  délben  Pesten  voltam.  Konflisba 
ültem,  bár  pénzem  nem  volt.  Gyerünk  haza,  Budára! 

Áthajtottunk  a  Margit-hidon,  láttam  a  Dunát,  az  Ország- 
házat, a  Várat,  és  egészen  belezavarodtam  ebbe  a  látványba. 
Nem,  az  albán  havasok  és  vályog  viskók  után  az  ember  nem 
élheti  bele  magát  egyhamar  a  civilizáció  képébe. 

Amint  kiugróm  a  kocsiból  és  hevesen  dobogó  szívvel 
megyek  villánk  felé,  már  szalad  elém  anyám.  Hát  mégis  vártak! 
Mióta  vártak  igy  mindennap! 

Mért  sir  az  ember,  mikor  épen  legkevesebb  oka  volna  rá? 
Ebédre  megjött  apám  és  bátyám,  ki  Galíciában  szerzett  tífuszá- 
ból már  fölépült. 

Végre  tizenöt  hónap  után  megint  együtt  ebédelt  az  egész 
család,  melynél  megelégedettebb  nem  sok  volt  ebben  a  pillanat- 
ban az  egész  földön. 

Babonákról.  Hit  és  babona  szoros  összefüggésben  állnak  egy- 
mással, s  ugyanazon  forrásból  fakadnak.  Mindkettőt  az  ismeretlen, 
megmagyarázni  nem  tudott  dolgoktól  való  félelem  szülte,  mindkettőnek 
a  célja  ezen  dolgok  megmagyarázása.  Sok  esetben  nem  is  lehet  meg- 
magyarázni a  két  jelenség  közti  határokat.  A  babona  az  a  konklúzió, 
melyhez  a  kétkedésre,  az  elégedetlenségre  predesztináltság  meneküL 
Tekintve  azt,  hogy  a  kétkedők  legtöbbnyire  nem  tudatos  emberek, 
a  babonák  legtöbbnyire  nem  egy  egyén  kigondolásai,  hanem  bizonyos 
körülmények  között  adott  menekülési  lehetőségek.  Ez  magyarázza 
meg  azt  is,  hogy  a  babonás  emberek  sokszor  egészen  lényegtelen  kicsi- 
ségeknek tulajdonítanak  nagy  fontosságot.  Különösen  a  szerencsétlen- 
ségek szolgáltatnak  erős  alapot  a  babonák  kialakulására.  S  természe- 
tes dolog,  hogy  a  világháború,  ez  á  rettenetes  szerencsétlenség  is  vonat- 
kozásba került  ilymódon  a  babonával. 

A  spiritiszták  és  teozófusok  a  háborút  alkalmasnak  tartották 
elveik  terjesztésére,  felkutattak  minden  irodalmi  kuriózumot  annak 
bizonyítására,  hogy  eszméik  előfutárjai  már  századokkal  ezelőtt  meg- 
jósolták a  háború  kitörését.  Ilyen  kuriózumok  a  következők: 

Egy  angol  ferencrendi  barát,  Roger  Baco,  1230  körül  két  könyvet 
irt:  «De  mirabili  potestate  artis  et  naturae»  (megjelent  a  nyilvánosság 
számára  1542-ben)  és  «In  omnem  distantiam  quam  volumus  possumus 
artif icaliter  componere:  Ignem  comburentem  ex  sale  patrae  et  aliis, 
item  ex  oleo  petroleo  rubre  et  aliis »  cimmel.  Ezekben  a  könyvekben 
Baco,  kit  korában  varázslónak  tartottak,  olyan  időről  beszél,  mely- 
ben az  emberek  háborút  fognak  vivni  a  tengereken  és  a  felhők  felett, 
mig  a  szárazföldi  harcban  az  egyén  nem  fog  szerepet  játszani,  mert 
nagy  gépek  fogják  megölni  a  milliókat. 

A  XVI.  század  ugy  látszik  tele  lehetett  kuriózumokkal,  s  amellett 
nagyon  haragudhattak  ránk,  a  XX.  századra,  mert  a  XX.  század  háború- 
ját ebben  az  időben  többen  jósolták  meg,  bár  minden  jóslat  külön- 
bözik a  másiktól. 

Az  «Excelsior»  cimü  párisi  lap  feltálalt  az  olvasóinak  egy  mesét, 
mely  szerint  a  XVI.  században  egy  Mougoir  nevü  Írországi  püspök 
megjósolta  ezt  a  háborút.   A  jóslat  szerint  a  háborúban  a  Romulustóí 

származó  nép  fog  győzni,  ellenségeinek  feje  meg  fog  sebesülni,  ország- 
ról-országra  fog  menekülni,  de  sehol  sem  talál  majd  nyugtot. 

A  háború  folyamán  kiadtak  Hamburgban  egy  «Nostradamus  és 
a  háboru»  cimü  füzeikét,  melyben  annak  munkáiból  vett  citátumok- 
kal bizonyítják,  hogy  ez  a  XVI.  században  élt  zsidó  asztrológus  nem- 
csak Napóleon  eljöttét  és  tragédiáját,  hanem  a  jelen  háborút  is  meg- 
jósolta. A  jóslat  szerint  a  háborúban  az  angolok  és  franciák  el  fognak 
bukni,  természetes,  hogy  a  jóslat  ezt  nem  mondja  ki  tisztán,  hanem 
csak  szimbólumokban. 

Egészen  modern  emberek  is  megjósollák  ezt  a  háborút.  Így 
Július  Rodenberg  emlékirataiban  Turgenyevről  a  következőket  irja: 
Turgenyev  1880-ban  Berlinben  volt,  s  itt  azt  mondta  nekem,  hogy 
Oroszországot  csak  egy  háború  mentheti  meg  a  végpusztulástól,  amely 
háború  Anglia  és  Franciaország  oldalán  Németország  ellen  fog  folyni. 

Körülbelül  két  éviized  előtt  kezdték  a  teofózus  tanok  áthatni  a 
tudományos  köröket.  Fíammarion  esete  már  nem  egyedülálló.  Kemerich 
a  «Kulturkuriosa»  cimü  könyve  tartalmának  keresése  közben  a  misz- 
ticizmus országába  jutott,  s  a  fantasztikusan  szép  tájak  hatása  alatt 
szintén  egy  könyvet  irt,  melyben  a  világháború  kitörését  jósolta  meg. 

Egy  olasz  lap  olyan  messzire  megy,  hogy  azt  irja,  hogy  IX.  Pius 
pápa  már  1871-ben  jelezte  ezt  a  háborút  a  nála  tisztelgő  svájci  kül- 
döttség előtt  tartott  beszédében,  melyben  aggodalmasan  említi  a 
forradalmi  hősök  szabad  uralmát,  a  párisi  szomorú  eseményeket,  s 
végül  azt  mondja:  «Európa  is  égni  fog  egykor,  a  világ  valósággal 
pokollá  lesz,  s  akkor  megérik  a  népek  a  láng-birodalmat. » 

Veszedelmesek  a  jóslatokat  terjesztő  könyvek,  mert  azok,  akik 
ezeket  olvassák  és  hiszik,  a  háborúból  olyan  momentumokat  fognak 
keresni  a  maguk  számára,  amelyek  korunkat  a  háború  után  is  egy 
hamis  legenda  homályával  fogják  elborítani.  Máris  vannak  egyének, 
akik  a  háború  alatt  történt  kuriozitásokat  mint  metafizikai  igazságokat 
terjesztik.  Dr.  Albert  Hellwig,  aki  évekkel  ezelőtt  «Aberglauben  und 
Verbrechen»  cimmel  egy  nagyon  érdekes  könyvet  irt,  a  háború  folya- 
mán Lipcsében  Wilk  Heimsnél  «Weltkrieg  und  Aberglauben »  cim  alatt 
ismét  kiadott  egy  könyvet,  melyben  a  következőket  irja:  «Mint  minden 
háború,  ugy  ez  is  óriási  tápot  ad  a  babonának.  Az  emberek  a  leg- 
kisebb jelenségben  is  egy  földöntúli  erő  megnyilvánulását  láíják.  s  igy 
nemcsak  régi  babonákat  fogadnak  el  kész  igazságokul.  hanem  igy  uj 
<»igazságokat»  is  csinálnak. » 

A  teofózusok  minden  régi  babonás  mondái  előhalásztak  a  fele- 
désből propaganda  eszközül.    Így  tavaly  megjelent  Emil  von  Henrik 
antwerpeni  teozófnstól    egy  könyvecske:  «Cnirlande  de  Saints*,  méh- 
ben szerző  a  kereszténység   szentjeit  hozza  vonatkozásba  a  háborúval. 

Elmondja  iöbbek  közt,  hogy  a  halli  fekete  madonna  arról  nevezetes, 
hogy  a  harcok  idején  33  golyót  rejtett  el  ruhája  ráncaiban,  s  ezáltal 
megmentette  a  helységet  a  pusztulástól.  Elbeszéli  azután,  hogy  a 
háborúban  nem  sebesülhet  meg  az,  aki  valamely  szentnek  kedvenc 
imáját  mondja  ei  üíközet  előtt.  Fel  is  sorol  mindjárt  egy  csomó  ark- 
angyalokhoz szóló  XVI.  századbeli  imát.  Felemiit  még  néhány  biztos 
szert,  melyek  feltétlenül  megvédik  az  embert  a  harctereken  - —  az 
ördögöktől. 

A  «Sun»  cimü  amerikai  lap  megírta,  hogy  a  háború  folyamán 
a  lövészárokban  a  francia  katonák  közt  nagyon  elterjedtek  különböző 
babonák,  igy  például  nem  szabad  egy  szál  gyufával  három  szivart 
meggyújtani,  mert  az  halált  jelent,  még  pedig  nem  is  hősi,  hanem 
felesleges  halált.  Meg  vannak  győződve  a  katonák  még  arról  is,  hogy 
biztosan  meghal  az,  aki  fehérbe  öltözött  katonáról  álmodik,  vagy^ 
autóbuszról. 

A  württembergiek  híresek  arról,  hogy  nagyszerű  érzékük  van 
a  kísérteties  históriák  iránt,  a  knitlingi  dr.  Faust  históriája  eléggé 
ismeretes,  Justinius  Kerner  költőt  álktólag  mindig  az  ördög  kör- 
nyékezte, ezek  'után  természetes,  hogy  a  háború  alatt  is  kellett  vala- 
mely kisérteíies  históriának  megtörténnie  ezen  a  vidéken.  A  háború 
folyamán  megjelent  egy  20  pfenniges  füzet  «Spuck  in  Grosserlach» 
címmel,  ebben  a  füzetben  olvashattuk,  hogyan  tombolt  egy  meghalt 
harcos  házában  a  szellem.  Egy  részeg  ember  ugyanis  bevonulásakor 
kijelentette,  hogy  ha  meghal,  ezt  a  szellemek  utján  fogja  családjával 
közölni.  Ez  az  istentelen  mondás  azután  az  egész  falura  baji;  hozott, 
mert  a  házak  egy  napon  elkezdtek  mozogni,  mintha  papírból  lettek 
volna,  s  mintha  valaki  ki  akarta  volna  tépni  őket  a  földből. 

Csaknem  valamennyi  háborús  országban  sarlatánok  jártak  faluról- 
falura, azt  hirdetvén  magukról,  hogy  hatalmukban  áll  bárki  egész- 
ségét imájukkal  biztosítani. 

Az  orosz  «Szemszky  Wyesztnik»  cimü  lap  szerint,  mikor  Orosz- 
országban a  kenyérjegyet  bevezették,  az  a  hír  terjedt  el,  hogy  ez  az 
Antikrisztus  munkája. 

A  «Daily  Mail»  cimü  angol  lapban  egy  Asthon  nevü  újságíró  meg- 
írta, hogy  él  Londonban  egy  Frederik  L.  Nawson  nevü  ember,  aki  azt 
állítja  magáról,  hogy  az,  akinek  érdekében  ő  imái  mond,  vértezve  van 
minden  baj  ellen,  s  nem  sebesülhet  meg  a  harctéren. 

Ezek  után  rátérhetünk  arra,  hogy  milyen  formában  várják,  illetve 
képzelik  el  a  jósok  a  háború  végét. 

Papus,  tavaly  meghalt  francia  teozófus,  1915  elején  egy  könyvet 
adott  ki  «La  paix  fulure»  címmel,  melyben  többek  között  ezt  írja: 
«Az  okkult  tudományok  ismerői  ebben  a  háborúban  sokkal  mélyebb 

okokat  látnak,  mint  a  diplomaták.  Korunk  nagyon  bűnös  volt,  az. 
anyagiasság  posványába  sülyedt.  Ez  a  háború  az  anyagiasság  és  a 
szellem  háborúja.  A  németek  —  már  protestantizmusuk  miatt  is  — 
az  anyagiasságot,  a  latinok  és  szlávok  pedig  a  szellemet  szimbolizál- 
ják.)) Papus  kabbalisztikus  formulákkal  igyekszik  bizonyítani  azt, 
hogy  a  háborút  a  németeknek  kell  elveszteniök,  s  ugyanazon  eszközök 
fogják  pusztulásukat  előidézni,  melyekkel  ők  a  világot  meghódítani 
akarták.  Az  anyagiasság  által  a  mindenség  nagy  nyomort  fog  rájuk 
küldeni,  amely  megpróbáltatás  1918  áprilisában  fog  kezdődni,  ugyan- 
ezen időben  kezdődik  majd  a  németek  szellemi  kultúrája  is. 

A  «Figaro»  1916  február  3-iki  számában  beszámol  egy  előadás- 
ról, melyet  Stanislaw  Fűmet,  egy  francia  zeneszerző  tartott.  Fűmet 
magát  misztikusnak  tartja,  s  meg  van  gypződve  arról,  hogy  Ő  a  jövőbe 
lát.  Előadásán  egy  beszédet  tartott,  melyben  a  következőket  mondta: 
Már  a  Bagavadcitából,  a  híres  indiai  hőskölteményből  kitűnik  az, 
hogy  a  misztikusok,  az  igaz  szellem-emberek  nem  ellenségei  a  háború- 
nak. Az  indiai  hőskölteményben  a  szellem  azt  mondja  Ardschunának, 
hogy  az  igazi  hadvezérnek  nem  szabad  semmitől  sem  visszariadnia, 
még  attól  sem,  hogy  saját  vére  ellen  viseljen  harcot,  mert  a  háborút 
nem  az  egyén,  hanem  a  sors  idézi  elő.  Ez  a  mostani  borzalmas  háború 
is  azért  jött  létre,  hogy  az  emberek  megtisztuljanak,  visszatérjenek  az 
istenséghez.  A  központi  hatalmaknak  nagyon  sok  bűneik  vannak, 
melyeket  nem  is  lehet  levezekelni,  itt  már  csak  a  megfenyítés  hasz- 
nálhat. Az  Isten  csak  a  látszat  kedvéért  engedi  egyelőre  győzni  a  köz- 
ponti hatalmakat,  hogy  azután  annál  rettenetesebb  legyen  a  meg- 
semmisülés. 

Annié  Besant,  a  londoni  okkulista  akadémia  elnöke,  szintén  szük 
ségesnek  tartja  a  háborút,  azzal  a  különbséggel,   hogy  ő  nem  részre- 
hajló s  nem  csupán  a  németeknek  jósol  vereséget.   Szerinte  ugyanis  ez 
a  háború  soká,  a  végkimerülésig  fog  tartani,  az  összes  népek  veszteni 
fognak. 

Paul  Sinnet  régebben  hires  okkultista  volt,  néhány  évvel  ezelőtt 
azonban  kizárták  az  okkultista  szövetségből.  A  kizáratás  alkalmával 
a  legnagyobb  ellenszenvvel  az  angol  okkultisták  viseltetlek  Sinet  ellen, 
s  ezért  ugy  látszik,  azzal  akar  boszut  állani,  hogy  az  angol  okkultista 
véleményekkel  szembehelyezkedve  a  németek  győzelmét  jósolja  meg. 
Tavaly  egy  előadást  hallgattam  meg  Zürichben,  melyen  Franz  Hering 
német  spiritiszta  a  következőket  mondta:  ((Egy  spiritiszta  ülésen  a 
szellem  kinyilatkoztatta,  hogy  1918  elején  a  hadifoglyok  kicserélése 
érdekében  tárgyalás  fog  megindulni  az  ellenséges  államok  közölt.  Ezek 
a  tárgyalások  később  béketárgyalássá  fognak  fejlődni,  s  igy  1918-ban 
vége  lesz  a  háborúnak.  „  ...  - 

Semmi  Bem  uj  a  nap  alatt.  Az  élet  a  sorstól  szániára  kijelölt 
formákat  sohasem  tudja  megváltoztatni,  legfeljebb  csak  kiszélesíteni, 
s  talán  ez  a  fejlődés  célja.  Amiket  teszünk,  magukon  hordják  a  mul- 
tak emlékeit  és  alapformáit,  s  innen  van  az,  hogy  a  mostani  világ- 
háborúban is  sok  olyan  dolgot  látunk,  ami  már  az  előző  háborúkban 
is  szerepelt. 

Minden  háborúban  ma  már  a  legfontosabb  a  sebesültek  ellátása 
és  gyógyítása.  Ezen  a  téren  ma  a  legtöbbet  talán  a  vörskereszt-egyletek 
produkálják.  Feljegyezhetjük,  hogy  a  vöröskereszt-egyletek  tendenciája 
szerint  járt  már  el,  sőt  azokat  részben  meg  is  valósította  1800  körül 
a  hires  romantikus  nő,  Mendelsohnnak,  a  misztikus  bölcsésznek  barát- 
nője: Rachel  von  Ense.  Ez  a  kiváló  nő  az  1800  körüli  háborúban  gyűj- 
tést rendezett  a  gazdagok  között,  s  a  befolyt  pénzből  Berlinben  és 
Prágában  kórházakat  rendezett  be,  sőt  több  német  városban  a  sebesül- 
tek és  elesettek  hozzátartozóiról  is  gondoskodott. 

Sokak  előtt  uj  dolognak  tűnhet  vaz  a  kereskedelmi  bojkott,  mely- 
lyel  az  ántánt  a  németeket  fenyegeti,  holott  ez  sem  uj  dolog.  Már 
1464-ben  Rudolf  boroszlói  püspök  parancsot  adott  ki,  melyben  meg- 
tiltotta, hogy  az  ellenségtől  vásároljanak.  A  parancs  megszegőit  az 
egyházból  való  kiátkozással  fenyegette  meg. 

A  háború  alatti  élelmezésre  vonatkozólag  felemlítjük,  hogy 
1545-ben  Freiberg  város  tanácsa  határozatot  hozott,  melynek  értelmé- 
ben minden  városi  lakosnak  hozzá  kell  járulnia  ahhoz,  hogy  a  föld 
megműveléséhez  magot  teremtsenek  elő. 

1588-ban  Krisztián  szász  uralkodó  parancsot  adott  ki,  melyben 
közölte  népével,  hogy  háború  előtt  áll  az  ország  és  ezért  elrendelte, 
hogy  mindenki  szerezzen  be  elégséges  élelmiszert. 

1813-ban,  a  nagy  lipcsei  csata  előtt,  a  városi  lakosok  parancsot 
kaptak,  hogy  magukat  két  hónapra  lássák  el  élelemmel. 

1643-ban,  a  harminc  éves  háború  alatt,  Drezdában  hetenkint  csak 
egyszer  volt  szabad  hust  árulni. 

1813-ban,  mielőtt  a  franciák  kiüritették  volna  Drezdát,  akkora 
drágaság  uralkodott  a  városban,  hogy  a  franciák  maximálták  az  élelmi- 
szerek árát. 

Demetrius  görög  uralkodó,  a  XV.  században,  midőn  Konstanti- 
nápolyt ostrom  alá  vette,  s  látta,  hogy  a  vár  bevételéhez  nincs  elég 
ereje,  elhatározta,  hogy  ki  fogja  éheztetni  a  várost. 

Synesius  görög  iró  Írásaiból  tudjuk  meg  azt,  hogy  a  konzervek 
*ein  a  ma  termékei,  mert  már  Kr.  u.  283-ban  a  rómaiak  ilyenekkel 
indultak  háborúikba. 

A  zsidók  már  Jeruzsálem  megtámadása  idején  zabból  és  kuko- 
ricából készült  «hadi-kenyeret»  ettek  buzakenyér  helyett. 

Magyar  Figyelő.  30 

1658-ban  Ágost  szász  uralkodó  előírta,  hogy  mennyi  kenyeret 
szabad  a  pékeknek  naponta  eladniok. 

A  kenyér  jegyek  sem  most  vonulnak  be  először  a  történelembe, 
mert  Nürnbergben  már  1539-ben  is  kenyér  jegyeket  csináltak. 

Az  első  haditudósító,  abban  a  formában,  ahogy  mi  ezt  a  hivatást 
ma  is  ismerjük,  a  XV.  században  szerepelt. 

A  velencei  háború  alatt  1451 — 52-ben  ugyanis  Jacopo  Piccinino 
hadvezér  meghivta  a  hadiszállásra  Ciantonio  Porcello  de  Pandoni  irót, 
hogy  a  harcokról  tudósítást  irjon. 

A  háború  alatti  cenzúrára  vonatkozik  á  következő  kedves  kis 
történet:  1745-ben  Creli-t,  a  «Dresdener  Merkwürdigkeiten»  szerkesz- 
tőjét, arra  Ítélték,  hogy  egy  óráig  egy  szamár  hátán  lovagoljon,  meri 
lapjában  hamis  hirt__közölt. 

A  diplomáciai  okiratgy ü j  temény ek  könyveit  az  angolok  vezették 
be  először  a  XVII.  században.  A  gyűjtemény  fedőlapja  kék  volt,  s 
innen  «kék  könyvnek»  nevezték.  Ettől  az  időtől  kezdve  azután  az  angol 
diplomáciai  okiratgyüj  temény  ek  szine  mindig  kék  maradt.  1852-ben 
jelent  meg  az  első  francia  «sárga  könyv»,  ezt  követte  Olaszországban 
a  «zöld  könyv».  Később  keletkeztek  az  osztrák-magyar  «vörös  könyv», 
a  német  «fehér»,  az  orosz  «narancssárga  könyv». 

A  háborús  ünnepnapok  sem  korunk  eredményei,  mert  már  a 
XVI.  században  rendeztek  ilyent  nálunk  Magyarországon  azért,  hogy 
az  Isten  védje  meg  a  hont  a  törökökkel  szemben  .  . 

A  szabad  Flandria.  (A  belga  nyelvkérdés.)  A  francia  berkek  foly- 
ton hangzanak  a  «barbár»  Németország  kárhoztatásától.  A  nemzeti 
zászlóra  szalagnak  tűzték  fel  a  « semleges »  Belgiumon  esett  sérelem 
megtorlását,  és  lapjaik  igéretföldjeként  hangoztatják,  hogy  Belgium- 
nak és  Franciaországnak  eggyé  kell  olvadniok.  Nem  tetszik,  hogy  belga 
nap  csillan  a  német  sisakokra,  sem  hogy  németek  lépése  visszhangzik 
az  álmodó  kőcsipkés  mesevárosokban.  És  velük  együtt  lármázik  a 
négy  francia  vallon  tartomány,  amelyeknek  szószólói  háború  előtt 
szemérmetlenül  felkínálták  magukat  egy  francia  annexiónak  és  ez 
álíal  magukra  zúdították  a  veszedelmet.  De  sem  a  háború,  sem  a 
frázisok  lármája  nem  nyomja  el  a  flamandok,  a  négy  belga  flamand  - 
nyelvű  tartomány  lakóinak  komoly  mozgalmát,  amely  mind  erőseb 
ben  utat  tör  magának  és  nemzeti  nyelvének  érvényesülését  követeli 
politikai  és  közoktatási  téren,  sőt  önálló  kormányzatot  óhajt,  a  francia- 
nyelvű  tartományoktól  teljesen  függetlenül. 

Belgium  északi  részén  fekvő  flnmandnyelvü  tartományokat, 
melyek  germán  eredetűek  faji  és  nyelvi  szempontból,  a  déli  vallon 
provinciákkal  az  államélet  kötötte  össze.  A  négy  flamand  tartomány- 

ban  flamandul  és  franciául  beszélnek,  a  vallonok  csak  franciául  be- 
szélnek. A  flamand  mozgalom,  «le  flamingantisme»,  a  nyelvkérdéssel 
kezdődölt:  a  flamand  és  francia  nyelvek  közli  küzdelemmel.  A  fla- 
mandoknak sikerült  nyelvüket  a  francia  nyelvvel  egyenrangúvá  tenni, 
ugy,  hogy  akinek  kereskedelmi  ügyei  vannak  az  északi  tartományok- 
ban, flamand  nélkül  nem  boldogulhat.  Azonban  szorosan  ragaszkod- 
tak mindig  a  belga  nemzeti  érzéshez,  amely  őket  Válloniával  egy  Bel- 
giummá kapcsolta.  A  vallonok  azonban  elvetették  a  sulykot.  Nem  elé- 
gedtek meg,  hogy  tiltakozzanak  a  flamand  nyelv  ellen,  hanem  faji 
különbséget  kezdtek  hangsúlyozni,  és  magukat  teljesen  franciáknak 
mondva,  a  Franciaország  és  Belgium  közti  politikai  határt  igen  szive- 
sen  tolták  volna  maguk  és  a  flamandok  közé.  Viselkedésükkel  annyira 
kompromittálták  a  semlegességet,  hogy  hazájukat  az  ellenséges  meg- 
szállás veszedelmének  tették  ki  és  a  flamandokban  csakugyan  felkel- 
tették a  szunnyadó  nemzetiségi  érzést,  ugy,  hogy  most  már  a  flaman- 
dok követelik  egy  oly  belga  állam  alapítását,  mely  nyelvi  és  közigaz- 
gatási szempontból  két  különválasztott  részből  álljon:  a  vallon  rész- 
nek Liége  legyen  a  fővárosa,  a  flamand  résznek  Bruxelles. 

A  felelet  erre  a  vallonok  részéről  boszus  elkeseredés,  hazafiat- 
lanság  vádja,  és  oly  nagymértékű  francia  barátság,  hogy  a  párisi  lapok 
vérszemet  kapva  kiáltják:  « Jövőre  Belgium  vagy  latin  lesz,  vagy  nem 
fog  többé  fennállani.  Franciaország  és  Belgium  örökre  egyesülni  fog!» 

A  vallonok  természetesnek  tartják,  hogy  a  flamandoknak  kitű- 
nően kell  érteni  a  franciát,  jómaguk  azonban  egyáltalán  nem  szándé- 
koznak flamandul  tudni.  Elfogult  túlzásuk  bizonyítéka  egyik  írójuk, 
A.  du  Bois  1914  júliusában  irt  és  egy  francia  annexionista  folyóirat- 
hoz, «Les  Marches  de  VEst»-hez  küldött  levele,  melyet  nemrég  közzé- 
tett és  erélyesen  cáfolt  egy  flamandérzésü,  de  nyugodtan  gondolkozó 
iró  ((La  Questíon  des  Langues  en  Belgique»  cimü  Bruxellesben  meg- 
jelent füzetében,  melynek  alapján  ismertetjük  ezt  a  kérdést. 

Du  Bois  a  flamand  mozgalmat  az  1870-es  francia  vereség  logikus 
következményének  tartja.  Ez  a  vereség  nemcsak  a  francia  birodalom- 
nak, de  általában  minden  francia  tekintélyének  ártott,  és  a  flamandok 
ettől  az  időtől  kezdve  tüntetőleg  fitogtatták  flamand  nemzetiségüket 
A  flamandoknak  semmi  közük  a  németekhez,  sem  földrajzi,  sem 
nyelvi,  sem  történeti  mull  szempontjából.  A  vallonok  ellenben  jól 
tudják,  hogy  ők  franciák,  nyelvük,  törvényeik,  szokásaik,  vallásuk, 
közös  múltjuk,  faji  közösségük  és  együttélni  vágyásuk  alapján. 

Du  Bois  megfeledkezik,  hogy  Valloniában  a  nagy  városokban 
ép  ugy  franciául  beszélnek,  mint  a  flamand  nagy  városokban;  azon- 
ban a  nép  nyelve  a  vallon,  amely  épen  ugy  nem  elrontott  francia, 
mint  ahogy  a  flamand  nem  elrontott  német.  Az  igazi  vallon  nyelvből 

a  franciák  egy  szót  sem  értenek;  vannak  .azonban  annyira  elfranciá- 
sodott  vallon  tájszólások,  hogy  ezek  már  nem  is  mennek  vallon- 
számba. Ha  a  nyelvközösség  a  nemzeti  közösség  jellegzetes  vonása, 
miért  óhajtják  a  franciák  Elzász  visszafoglalását,  melynek  lakói 
németül  beszélnek,  ép  ugy  mint  a  westfáliai  béke  idejében,  mely  el- 
szakította őket  a  nyolcszázados  német  birtoklástól. 

A  törvényközösséget  csakugyan  nem  lehet  tagadni.  A  francia 
hódítás  kényszerítette  a  törvényeket  a  belgákra,  német  hagyományaik 
figyelmen  kivül  hagyásával,  melyeknek  nyomait  a  meglévő  szabadsága 
ban  találhatjuk  meg.  A  francia  törvényeknek  köszönhetik  azt  a  büro- 
kráciát, melyet  maguk  a  franciák  is  keservesen  sinylenek  meg.  A 
szokásközösségről  lehetne  egy  s  más  szempontból  beszélni,  de  jobb 
hallgatni  róla.  Ami  a  vallásközösséget  illeti:  csakugyan  a  vallás  volt 
az,  ami  elidegenítette  az  északi  és  déli  vidéket  egymástól.  De  nem 
helyes  azt  hinni,  hogy  a  vallásközösség  nélkülözhetetlen  föltétele  a 
közös  nemzetiségnek.  Németországban  protestantizmus  és  katholiciz- 
mus  majdnem  egyensúlyozzák  egymást  és  mégis  erősen  ki  van  fej- 
lődve a  nemzetiségi  érzés. 

Végre  a  történelmi  mult  és  a  faj  közösségével  akarja  bizonyítani 
Du  Bois,  hogy  a  belgák,  illetve  a  wallonok  elválaszthatatlanok  a  fran- 
ciáktól. 

Du  Bois  a  történelmi  mult  közösségét  hangsúlyozva,  meghami- 
sítja a  történelmet,  mert  a  hűbériség  kora  óta  nem  Franciaországgal, 
hanem  a  flamand  vidékekkel  volt  egy  sorsa  Valloniának,  kivéve  a 
XIV.  Lajos  által  kihasított  részt.  A  fajközösségről  szólva,  beleesik  abba 
a  szemfényvesztő  hibába,  amely  régi  mondákon  alapul  és  politikai 
tévedésbe  viszi  a  nem  hivatásos  történetismerőket. 

A  franciák  legyőzhetetlenül  vágynak  arra,  hogy  a  Rajna  legyen 
a  birodalmuk  határa,  mert  Caesar  Galliának  hivta  a  Rajnától  a  Pyre- 
neusokig  terjedő  földet.  A  németek  különbséget  tesznek  frank  és 
francia  közt.  A  francia  összetévesztve  a  frankot  és  a  franciáty  Nagg 
Károly  birodalmáról  álmodik,  és  a  vallon  franciának  hiszi  magát, 
mert  Caesar  földrajza  szerint  galliai.  Azonban  a  vallonok  épen  ugy 
nem  franciák  faji  szempontból,  mint  ahogy  nyelvi  szempontból  külön- 
bözik a  vallon  nyelv  a  franciától. 

Sokat  vitatkoztak  azon,  hogy  Caesar  «Belgium»  elnevezésének 
néprajzi  értéke  is  van,  vagy  egyszerűen  több  néptörzs  politikai  egyesü- 
lését kell  alatta  érteni?  A  tudósok  legnagyobb  része,  köztük  Brandes, 
Erhardt,  Windisch.  azt  állítják,  hogy  a  belgák  nem  egy  külön  faj  vol- 
tak, hanem  tisztán  kelta  törzsek,  akik  germán  családokkal  össze- 
vegyültek. Désjardin  tizenöt  különböző  nevü  törzset  sorol  fel,  akik 
részt  vettek  ebben  a  szövetkezésben.    Tény  az,  hogy  Belgium  keltái 

épen  ugy  különböznek  a  galloktól,  mint  Skandinávia  germánjai  Német- 
ország germánjaitól.  Lehet,  hogy  kisebb  mértékben  vegyültek  velük 
néhány  bevándorolt  család  által,  melyek  bizonyos  törzsekben  egész 
külön  helyet  kaptak. 

A  Caesar  uián  következő  császárok  korabeli  Gallia-Belgiumot 
délen  a  belgák  lakták,  északon  tiszta  germán  törzsek.  Ezt  a  különb- 
séget a  germánok  betörései  alatt,  a  népvándorlás  korában,  de  különö- 
sen azután  is  a  nyelvkülönbség  jelezte.  T.  i.  a  vallonok  nyelve  el- 
latinosodott,  mert  Valloniában  a  római  volt  a  győző  és  a  vallon  a 
legyőzött,  mig  a  flamand  vidéken,  melyet  a  frank  hódítás  teljesen 
germanizált,  a  bevándorolt  római  elem  volt  a  legyőzött  és  a  germán  a 
győző,  és  teljesen  megőrizték  a  germán  nyelvet.  A  száli  frankok  fog- 
lalták el  a  mai  északi  belga  területet  és  Hollandia  déli  részét,  és  mint- 
hogy ezeket  a  területeket  a  római  műveltség  előzőleg  nem  hatotta  át 
olyan  erősen,  a  germanizálás  könnyen  ment.  A  verduni  szerződés 
alapján  kifejlődik  Franciaország  (mely  végre  a  X.  században  csak- 
ugyan c-vel  iródik),  Németország  és  a  kettő  közé  ékelt  Lotharingia, 
amely  magába  foglalja  a  későbbi  Belgium  területét,  tehát  a  mai  Vallo- 
niát  is,  és  amely  német  uralom  alá  került.  Tehát  még  ilyen  későn  sem 
beszélhetünk  francia  faji  hatásról  Valloniát  illetőleg.  A  vallonokat 
ilyenformán  ép  oly  kevéssé  kebelezhetjük  be  a  modern  franciák  közé, 
mint  ahogy  nem  tehetjük  a  bretonok  egy  galliai  törzsével,  mely  az 
angolszászok  elől  menekült  Galliába. 

Nincs  miért  a  vallonoknak  faji  bizonyítékokkal  előállniok, 
mikor  francia  annexiónak  akarják  felajánlani  Valloniát.  Du  Bois 
azért  is  panaszkodik,  hogy  a  francianyelvü  vidékek  fizetik  majdnem 
az  egész  adót.  Azonban  elhallgatja,  hogy  ide  Bruxellest  is  beleveszi, 
ahol  csakugyan  túlnyomó  a  francia  nyelv,  részben  a  beköltözött  jó- 
érzésű wallonok  miatt,  részben  a  nagyszámú  párisi  csőcselék  miatt 
(amely  1914  augusztusában  kifosztotta  az  idegenek  boltjait  és  vagyo- 
nát). Du  Bois  felháborodik,  hogy  Gand-ban  flamand  egyetemet  akar- 
nak felállítani;  elfelejti,  hogy  mégis  szükséges  a  négy  francianyelvü 
egyetemre  legalább  egy  flamand  egyetemnek  esnie.  Fenyegetőzik, 
hogy  ha  lehetne,  a  francia  párt  elölről  kezdené  az  1830-as  eseménye- 
ket. Belgium  jövőjére  nézve  aggályai  vannak.  «ők,  flamandok,  három 
milliónyian  vannak;  mi,  gallok,  franciák,  negyvenkét  milliónyian... 
Félek!  Mert  ez  a  küzdelem  félelemre  ad  okot!  Az  a  három  millió 
komoly,  hallgatag,  erős  és  mély  ember  sohse  dicsekedett,  hogy  ők  a 
legszellemesebbek,  se  nem  fenyegették  a  testvéreiket,  ha  azok  a  világ 
szemébe  kiáltották  ki  testvéri  érzésüket;  nem  szomjazzák  a  botrányt, 
de  lépésről-lépésre  haladnak  rendszeresen  és  egyesülten!))  Ezt  ugy  tartja 
ellensulyozhatónak,  ha  a  belgák  «eloszlatják  a  hazugságokat)),  hazug- 

ság  alatt  értve  Vallonia  és  Franciaország  közt  lévő  politikai  határt. 
És  végzi  azzal  a  félre  nem  érthető  óhajtással,  hogy  bár  akadnának 
olyan  erős  és  ügyes  államfők,  akik  véghezvinnék  a  harmadik  francia 
köztársaság  idején  —  mint  azt  az  első  is  megtette  —  a  nemzeti  egység 
valóraváltását,  és  kijelentenék  az  egész  világ  előtt,  hogy  a  francia  köz- 
társaság, Belgiumot  is  beleszámítva,  egységes  és  oszthatatlan. » 

Ezzel  a  nyilt  felhívással  a  vallonok  megtagadták  a  belga  nem- 
zeti  érzést,  és  most  teljesen  megértjük  a  flamandokat,  akik  össze- 
jöveteleket és  erős  propagandát  csinálnak  a  flamand1)  függetlenség 
érdekében.  Egy  ilyen  gyüiésről  számol  be  Hermann  Ritter  «La  Vie 
Belge»  nemrég  megjelent  könyvében,  «Une  ré unión  Flamande»  cimen. 
A  gyűlés  elnöke  arról  számol  be,  hogy  a  belga  hadsereg  háromnegyed 
részben  flamandokból  áll  és  a  francia  kormány  gyanús  szemmel  nézi 
őket,  és  hogy  az  elfoglalt  belga  területen  a  franciák  azt  akarják  ki- 
vívni a  németektől,  hogy  csakis  a  francia  nyelv  legyen  kötelező.  A 
belga  miniszterek  rendszeres  munkával  akadályozták  meg  a  közokta- 
tás terén  a  flamand  nyelvnek  kedvező  törvényt,  és  épen  ezért  a  flamand 
nép,  amely  nem  beszéli  a  franciát,  nem  szélesítheti  az  ismereteit.  A 
flamandoknak  ütött  a  cselekvés  órája. 

«Los  van  de  Walen,  ons  eigen  baas!» 

(A  vallonoktól  megszabadulva,  magunk  urai  legyünk!) 

Hogy  a  jövő  miképen  váltja  be  a  flamandok  vágyát  és  a  vallo- 
nok álmait,  még  nem  lehet  tudni.  Tekintve  a  kitartó  munkát  és  a  ko- 
moly erélyt,  amivel  a  flamandok  lassan  haladnak  előre  és  máris  olyan 
eredményt  értek  el,  hogy  a  vallonok  ijedten  fordulnak  a  franciákhoz, 
•nem  lehetetlen,  hogy  Európa  politikailag  uj,  önálló  nemzetiséggel  fog 
gazdagodni  —  egy  szabad  Flandriával,  —  a  flamandok  politikai  ideál- 
jával. Gyalui  Ilona  dr. 

Don  Jtian.  (Irta  Pékár  Gyula.  Budapest,  1917.)  Pékár  Gyula  Don 
Jüanról  irt  munkája  jó  irodalmi  tanulmány,  melynek  minden  lapja 
szerzőjének  nagy  tudásáról  és  komoly  tanulmányairól  tanúskodik. 
A  Don  Juan-problema  lélektani  megoldását  keresi  és  a  forrásokig 
visszatérő  alapossággal  tárgyalja  a  legenda  keletkezését,  hogy  az- 
után különféle  változatait  vizsgálgassa  az  egyes  irodalmak  során. 
A  XIV.  század  végén  Don  Pedro  El  Grueí  udvarában  éli  Don  Jüan 
Tenorio  alakja  olvad  össze  a  XVII.  század  Don  Miguel  de  Manara 
lovagjának  alakjával  és  e  két  férfiú  viharos  életéből  egy  legendahősf 
teremt  a  néplélek  alkotó  képzelme.  A  női  hatalom  ellen  "lázadó  férfi 
harag  megtestesülése  a  XIV.  század  Don  Jüanja.  Az  öntudatra  ébredt 

')  A  flamandokat  a  négy  belga  flamand  nyelvű  provincia  lakóit  nem  szabad  a  hollandiak- 
kal, francián!  „néei laudais"  összetéveszteni. 

asszonyt  haj  íja  igájába  a  tmbaduros  rajongásokba  belefáradt  lovag. 
Pékár  Gyula  gyönyörű  képet  vet  papírra  a  nő  társadalmi  állásának 
hullámzásairól  hosszú  századok  folyamán.  Kedves  gondolata  ez  Pékár- 
nak. Többször  visszatér  reá  és  könyvének  az  a  néhány  sora,  melyben 
arról  szól,  hogy  a  matriarchátus  megelőzte  a  patriarchátust,  adja  meg 
most  folyó  hatalmas  regényének  is  az  alapgondolatát. 

Don  Jüan  alakja  csak  a  spanyoloknál  nőhetett  legendás  magas- 
ságba. Csak  ennél  a  középhangulatot  nem  ismerő  szenvedélyes  népnél 
válhatott  a  szerelem  izzó  és  perzselő  nagy  érzéssé,  csak  itt  e  komor 
és  komoly  fajban  transzponálódhatott  a  harci  erély  a  szerelemben  a 
szenvedélyes,  kíméletlen,  zabolátlan  tobzódásba  és  a  vallásban  az  autó 
da  fe-k  fanatizmusába. 

Don  Jüant  Fausttal  veti  össze  Pékár.  Mig  Faust  a  minden  tudá- 
son keresztül  kereste  a  Végtelent,  addig  Don  Jüan  nyugtalanul  izzó  lelke 
az  eszményi  asszonyi  lényt  üzi,  akit  hiába  keres,  mert  nincs,  de  aki- 
vel mégis  szerelemben  egybeforrva  hatalmas  erővel  vágyik  kitörni  a 
földi  lét  korlátaiból.  Faust  tehát  mágus,  aki  a  Végtelent  keresi  és  az 
emberi  tudásszomj  jelképe.  Don  Jüan  nagy  lázadó,  aki  a  pokollal  dacol, 
az  eget  ostromolja  és  a  teremtés  korlátain  tör  keresztül,  mikor  a  le- 
genda 1004-ik  asszonyának  csókján  keresztül  a  Végtelent  szomjúhozza 
a  szerelemben. 

A  legtöbbet  a  németek  foglalkoztak  Don  Jüan  alakjával.  Bár  az 
ő  leiküktől  messze  állott  a  déli  napfényes  tájaknak  ez  a  forró  vérű 
hőse,  mégis  talán  épen  idegenszerűségével,  temperamentumának  szerte- 
lenségével kapta  meg  mindent  kutató  figyelmüket.  Alig  van  nép,  amely- 
nek irodalmában  meg  ne  jelenne  a  sevillai  lovag,  de  ahány  nép,  annyi 
nemzeti  lélek  tükrén  keresztül  torzul  el  alakja.  Az  olaszoknál,  a  derűs 
harmóniák,  a  csöndes  életörömök  hazájában,  ahol  a  szenvedelmes  nagy 
szerelmet  nem  ismerik,  a  harlekinádok  alakjává  sülyed,  a  franciáknál, 
a  «raison»  s  az  analitikus  gúny  népénél,  hol  nincs  amour-passion,  hol 
üres  játékká  válik  a  szerelem,  csipkés  és  selymes  és  léha  atheista 
gentilhomme-má  válik  Moliére  tolla  alatt.  Az  angoloknál  George  Brum- 
melben  divat-snobként  találkozunk  a  nagy  nőhódító  típusával  és  a 
németeknél,  a  lágy  és  gyöngéd  érzések  e  becsületes  fajánál  meg  se  szü- 
lethetik alakja,  csak  mindent  feldolgozó,  mindent  felszívó  tudósaik  és 
költőik  foglalkoznak  vele. 

Végül  megállapítja  Pékár,  hogy  magyar  Don  Jüan  nincsen  és 
nem  is  volt.  A  magyar  férfi  nem  hódol  a  nőnek  és  nem  érzelgős.  Nálunk 
a  férfi  még  a  szerelemben  is  ur  marad  a  nővel  szemben.  A  mi  fajtánk 
nem  érzéki,  bár  lelke  mélyén  ott  szunnyad  még  turáni  származásának 
emléke,  valami  sajátos  polygamikus  basa-ösztön. 

Pékár  Gyula  szeretetreméltó  lelkülete,  nagy  tudása,  választékos 
-előadómüvészete  csillan  elő  e  könyv  minden  sora  mögül  és  aki  az  em- 

beri  léleknek  ezt  a  legsajátosabb  problémáját  gyönyörű  formában  meg- 
írt s  mégis  alapos  tanulmányokon  nyugvó  műben,  nem  pedig  filológi- 
kus,  száraz  essaiből  akarja  megismerni,  az  olvassa  el  Pékár  Gyula 
Don  Jüanját.  Dr.  Petrich  Béla. 


Tilrakő.  Ez  a  vaskos  novelláskötet  háborús  termék,  bár  nem  min- 
den egyes  fejezete  áll  a  háborúval  valamelyes  vonatkozásban.  Két  részre 
lehetne  a  kötetet  osztani:  az  egyiknek  a  háború  adja  meg  a  karakterét, 
a  másikból  minden  száműzve  van,  ami  a  háborúra  emlékeztetne.  Pon- 
tos sorrendben  váltják  föl  egymást  a  két  különböző  témakör  küldöttjei, 
anélkül  azonban,  hogy  ez  a  természetszerűleg  előálló  diszharmónia  az 
olvasóra  bármiképen  is  kellemetlenül  hatna. 

A  szerző,  Komáromi  János,  akinek  ez  immár  a  harmadik  kötete, 
tudja,  mi  a  háború:  a  harctéren  ismerte  azt  meg,  s  az,  amit  látott,  átélt, 
maradandó  hatást  gyakorolt  a  lelkére  s  e  hatás  alól  természetszerűleg 
az  irása  sem  tudott  szabadulni.  Ennek  örülnünk  kell,  mert  ebben  a 
méreteiben  föl  nem  becsülhető  háborús  irodalomzuhatagban  egy  olyan 
magyar  kötetet  kaptunk,  amelyről  elsősorban  azt  állapíthatjuk  meg, 
hogy  —  irodalom,  s  nélkülözi  az  annyira  csábító  triviális  eszközöket. 

Háborús  Írásaiban  nem  kigondolt  történeteket  mesél  el  a  szerzQ, 
hanem  inkább  csak  rajzokat  ad,  hangulatokat  rögzit  meg.  Ezt  azonban 
biztos  kézzel  teszi,  néha  csak  egy-egy  odavetett,  de  lendületes  és  erő- 
teljes vonással,  gyakran  a  miniatűr-festészet  pontosságával,  annak  rész- 
letező modorában.  Akár  igy,  akár  ugy  dolgozik  ecsetje:  mindig  megfogja 
az  ember  lelkét.  A  háborúnak  magyar  nyelven  is  egy  hatalmas  könyv- 
tárt kitevő  irodalma  van  már,  de  az  ember  lelkéhez  a  háború  fogalmá- 
nak erejét,  hatalmasságát,  borzalmasságában  is  fenséges  mivoltát  oly 
közel  csak  nagyon  kevés  magyar  iró  hozta,  mint  a  Tllinkó  szerzője. 

A  kötet  másik  részében  Komáromi  elbeszélő  talentuma  szélesebb 
keretben  nyilvánul  meg  s  egyik  legerősebb  kvalitása:  a  humor,  jól  ér- 
vényesül ebben  a  keretben.  Egy-egy  humoros  alakja  néha  karrikatu- 
rává  válik,  itt  aztán  a  szerző  jóizü  stílusa,  pompás  magyarsága  kellő- 
képen gondoskodik  arról,  hogy  föl  ne  figyeljünk  s  eszünkbe  ne  jusson, 
hogy  ma  már  még  sem  az  a  magyar  néptanító,  mint  akinek  Koczáh  sze- 
mélyében Komáromi  megrajzolja.  Különben  is  annyi  szeretettel  veszi 
körül  még  torzfiguráit  is,  hogy  szívesen  elnézzük  az  erőteljes  torzítást. 

Külön  kell  szólni  a  szerző  magyarságáról.  Ma,  amikor  egy  magyar 
irónál  úgyszólván  külön  kiemelendő  érdemszámba  megy  a  stílus  ma- 
gyarsága, nem  nehéz  megállapítani,  hogy  oly  pompás,  tiszta,  élvezetes 
magyarsággal,  mint  Komáromi  János  ir,  csak  kevesen  irnak  nap- 
jainkban. (  (L) 

